
CAPITOLUL 1 


Cabana izolată 


Munţii Cascade 
Statul Washington 
10 decembrie 


În viaţă 

Sunt încă în viață! 

Clipesc. Nu-mi vine să cred. Mă uit la tavanul care pare să se rotească 
deasupra mea ca într-un dans. 

Corpul îmi tremură pe podea. 

Zvâcnind. 

Dând din brațe. 

Bolborosind. 

Dar n-am fost ucisă. 

Cel puțin nu încă. 

Semnele de arsuri gemene de pe gâtul meu sunt dureroase. Ele îmi 
amintesc că aș putea fi moartă, că, dacă mi-ar fi fost apăsată pe piele 
teava unui pistol, Și nu vârfurile metalice, reci, ale unei arme de asomare, 
acum aȘ zăcea în balta propriului meu sânge, moartă... Pe vecie. 

Mintea mă avertizează că-i doar o chestiune de timp. 

Încerc să mă concentrez, clipesc des din ochi în timp ce icnesc și 
zvâcnesc incontrolabil, simțind sub ceafă lemnul de esență tare din căsuță. 
Tavanul boltit pare mai înalt decăt este, fiindcă se întinde deasupra unui 
living mic. Continuă să se rotească în vreme ce ochii mei încearcă să se 
concentreze, dar încă tresar în orbite, fragmentându-mi vederea. 

Privesc fix canapeaua încorporată în mobilă, cu pernuțele ei colorate, 
apoi scara ce urcă la mansardă, dar totul din câmpul meu vizual se înclină 
Și tremură, refuzând să rămână stabil. Încerc să mă concentrez asupra unui 
singur element: ușa ce duce afară, unica mea Șansă de evadare, însă este 
închisă, dar până și ea pare să se miște Și să se legene. 

Ajută-mă, Doamne! 

Închid ochii pentru o secundă, încerc să opresc tremurul, dar nu reușesc 


să-mi recâștig controlul asupra corpului. 

Clic, clic, clic. 

Pași! Podelele vibrează. Tocuri de cizme izbesc podeaua din lemn Și-mi 
amintesc că nu sunt singură. 

Cu un efort, îmi răsucesc gâtul care-mi tremură Și rotesc capul într-o 
parte, apoi îl văd pe cel care m-a capturat punând ceva în frigiderul mic. 

„De ce?” încerc să spun, dar printre buze îmi iese doar un geamăt. „De 
ce?” încerc iarăși, dar nu-mi răspunde, ci doar trântește ușa frigiderului 
Și, aruncând o privire disprețuitoare spre corpul meu spasmodic, pășește 
peste mine către ușa cabanei Și o deschide larg. 

O rațală de aer hibernal năvălește înăuntru, urmată de câțiva fulgi de 
zăpadă. „Nu”, încerc eu să tip. „Nnnuuu ”. Din nou însă cuvântul acela 
unic e neclar, doar sunetul indică un strigăt de disperare. 

Dar răpitorul mă înțelege. 

Se oprește o clipă. 

Apoi iese Și închide ușa după el. 

Buf! 

Încerc să mă târăsc spre ușă. 

Clic! 

A încuiat-o. 

Nu mă părăsi, încerc să zbier, fără să pot articula vreo silabă, iar gura 
mi se deschide Și închide ca a unui pește aruncat pe mal care horcăie după 
aer. Cum poți face asta? Tu, care ai jurat că mă iubeşti? Cum mă poti 
părăsi? 

Trădarea este sfășietoare, simt un ghem acru în stomac în timp ce mă 
străduiesc să-mi potolesc tremurul necontrolat al corpului. Adună-te! Fă-o! 

Încerc să mă ridic, reușesc să-mi trag picioarele sub mine, dar tălpile 
pantofilor alunecă Și mă prăbușesc din nou pe podea. Nu pot decât să mă 
târăsc, cu membrele paralizate, încercând să mă împing spre ușă. 

Peste bătăile frenetice ale inimii mele aud tălpi trosnind pe zăpada 
înghețată, apoi bipul indubitabil al încuietorilor unui vehicul, răspunzând 
la apăsarea unui buton de pe telecomandă. 

Nu face asta! 

Mă ridic, bâjbâi cu mâna spre clanță și nu reușesc s-o apuc. 

Încerc din nou, cu toate eforturile de care sunt în stare, Și acum reușesc 
— în cele din urmă, mușchii mă ascultă. Gemând, mă ridic în picioare și mă 
reazem cu greu de cadrul ușii. 


Un motor se ambalează când mă întind spre clanță. Reușesc să o prind, 
dar ușa este încuiată și blocată. Nu se clintește. Ca întotdeauna. Este 
încuiată și blocată. 

La naiba! 

Încep să-mi curgă lacrimile în vreme ce mă îndrept spre scară Și mă 
clatin o secundă. Mușchii îmi tremură Și strâng din dinți, pun mâna greșit 
pe balustradă și alunec puţin. Încleștez fălcile ca să-mi opresc clănțănitul 
dinților Și mă prind mai tare, după care, încetiȘor, treaptă cu treaptă, urc 
până ce ajung să pot privi peste pervazul uneia dintre cele cinci ferestruici 
pătrate, cu latura de treizeci de centimetri, înșiruite sub tavanul peretelui 
CU uUȘă. 

Prin geam pot să văd afară peisajul glacial — poienița înzăpezită, 
mărginită de brazi înalţi, cu ramurile încărcate de gheaţă și nea. În 
poieniţă zăresc mașina cu farurile strălucind ca două conuri de lumină, ce 
fac vizibil drumul pe când se îndepărtează. 

Inima mi se frânge. 

Nu te lăsa! Cine a făcut asta nu merită tristeţea ta. Enervează-te, la 
naiba! 

Pe măsură ce tremurul din corp mi se calmează, simt cum urcă furia în 
mine. Mă prind cu degetele atât de tare de treapta de sus a scării, încât 
articulațiile devin albe ca osul. Sunetul motorului se estompează. 

Așa cum s-a întâmplat Și mai înainte. 

— O să te prind eu, făgăduiesc, și vorbele îmi sună răgușit, dar cel 
puțin inteligibil, în timp ce mă uit la vehiculul care se îndepărtează, cu 
stopurile roșii clipind printre copaci Și reflectând pe zăpadă urme ca de 
sânge. N-o să scapi cu asta. 

O să am grijă. 


CAPITOLUL 2 


Munţii Cascade 
1 decembrie 


— Jigodie! 

Luptându-se cu lacrimile, Megan lovi cu palma în volanul Toyotei, apoi 
călcă acceleraţia. Cauciucurile se rotiră, azvârlind zăpadă Și pietriș în timp 
ce dădea cu spatele, apoi schimbă viteza și fasciculele farurilor se revărsară 
pe terenul înzăpezit, peste drumul lung care pleca de la ferma mizerabilului 
James Cahill. După care, ca și cum bărbatul ar fi stat pe scaunul din dreapta 
ei, Megan a continuat să profereze injurii. 

— Cum ai putut? Cum naiba ai putut? 

N-ar fi trebuit să fie surprinsă. 

Cine a înșelat o dată va înșela mereu. 

Și atunci, de ce se așteptase ca el, bărbatul despre care crezuse că e 
iubirea vieţii ei, sufletul pereche, nenorocitul „ales”, dacă poţi să crezi 
prostiile alea, să fie altfel? Nu făcuse altceva decât să-și arate adevărata faţă 
Şi se dovedise a fi doar un nenorocit infidel. 

Chpea din ochi apăsat Și lacrimile au început să-i alunece pe obraji. 
Când a ajuns la șosea, a luat-o prin faţa unui plug de zăpadă care curăța 
drumul și a accelerat, grăbită să ajungă în oraș, pierzându-se în noapte. 
Furioasă, Și-a șters lacrimile afurisite, lăsând în urmă stâlpii gardurilor Și 
câmpurile complet albe, învăluite în ceaţă. La indicatorul de cedare a 
trecerii, a încetinit, apoi a tras de volan Și a virat spre vest, ocolind centrul 
lui Riggs Crossing Și gonind pe străzile laterale aproape pustii ale așezării 
uitate de lume, care se considera un orășel cinstit, aflat permanent sub 
magia sărbătorilor de Crăciun. Ea însă ştia la fel de bine ca toți ceilalţi că 
aparențele pot fi înșelătoare, nu? 

Cu coada ochiului, a zărit o femeie în vârstă care plimba un terrier 
scoțian negru, îmbrăcat cu hăinuță. Aflată în cercul de lumină proiectat de 
un felinar stradal, femeia, cu bucle sure care-i ieșeau de sub bereta roșie, a 
clătinat din cap, apoi a ameninţat cu un deget înainte de a-și lăsa palmele 


spre sol cu mesajul „mai încet”. 

Lui Megan nu-i păsa. Abia s-a abținut să nu-i arate degetul mijlociu. N- 
ar fi avut însă niciun motiv s-o facă. 

În afară de inima ei frântă și de mintea spulberată. 

De ce, de ce, de ce fusese atât de idioată, încât să se îndrăgostească de 
James Cahill? Trebuia să-și fi dat seama. 

— Rahat! 

Îşi dăduse seama. În oglinda retrovizoare a văzut-o pe bătrână vorbind la 
telefonul mobil, formând probabil 911 și raportând că un Şofer teroriza 
străzile, de obicei senine, aproape bucolice, ale acestui orășel ascuns în 
munţii statului Washington. 

Nasol! 

Totuși, a ridicat talpa de pe acceleraţie. 

Nu voia Și nici nu avea nevoie de o amendă. 

Doar nu era oarbă, pentru Dumnezeu! Văzuse cum se uitase James la 
fata cea nouă din restaurant, așa cum o privise cândva și pe ea. Dar la ce se 
așteptase? Nu știa din experiență personală cât de ușor întorcea el capul 
după femei? lar femeile săriseră mereu pe el, un bărbat înalt și chipeș, cu 
atitudine de cowboy Și cu un zâmbet de felul „pregătește-te pentru aventura 
cea mai grozavă din viaţa ta”, care putea ademeni până Și inimile cele mai 
precaute. Ca să se îndrăgostească de el, nici măcar nu era nevoie să știe că 
James este sau că va fi bogat. 

Nu așa se petrecuse cu ea? 

— Eşti o idioată, a rostit Megan, Și nu era prima oară când spunea asta 
despre sine. 

Abia aștepta să ajungă la Seattle, la sora ei! Odată ajunsă în 
apartamentul Rebeccăi, avea să-și înece furia într-o sticlă de votcă și să-l 
dea uitării pe ticălos. 

— Jigodie mincinoasă Și infidelă, a mormăit ea. 

James era al ei! 

El nu înţelesese asta? 

Probabil că nu, deocamdată... 

Dar avea să-nţeleagă. O să aibă ea grijă! 

Ştii ce? 

Ar trebui să dispară din viața lui. 

Să-l facă să-1 fie dor de ea. 


Să-l facă să regrete din tot sufletul c-a înșelat-o vreodată! 

Da, asta era soluția. 

Și-a șters lacrimile cu o mână înmănușată, continuând încă să se 
smiorcăie când a ieșit din localitate. Strângea volanul atât de tare, încât o 
dureau degetele când s-a angajat pe drumul dintre munți. Și, întrucât 
ninsoarea se întețea, a pornit Ștergătoarele de parbriz. 

Rebecca o aștepta. 

Sora ei. Dumnezeule! îi era aproape imposibil să accepte că James fusese 
interesat mai întâi de Rebecca. Și, la naiba, Rebecca, crăiasa zăpezilor, se 
îndrăgostise de el! Sau, mă rog, aproape că se îndrăgostise. Atât cât Și-ar fi 
îngăduit Rebecca să se îndrăgostească de un bărbat ca James — un tip sexy, 
cu reputaţie nu prea bună... 

Ăsta era necazul cu James! Era al naibii de arătos și destul de bădăran — 
da, bădăran! — pentru ca femeile să-l găsească atrăgător fără să-și dea 
seama că era bogat. Sau... avea să fie atunci când va moșteni restul părții 
sale din averea Cahill. Însă, chiar și fără să știe asta, femeile îi cădeau în 
brațe, iar James, ca o jigodie ce era, nu obișnuia să le descurajeze. 

Din fericire, Rebecca lăsase toate astea în urmă. 

Sora ei se vindecase de mult de iubirea pentru James. 

Nu era așa? 

Nu contează, Și-a spus Megan, împingându-și capul înainte și mijind 
ochii prin parbriz ca să deslușească ceva prin fulgii ce dansau în strălucirea 
farurilor. 

Rebecca știa ce să facă. 

Știuse mereu. Rebecca Travers, care era fermă ca o stâncă Și hotărâtă, 
avea s-o ajute pe Megan să repare situaţia. În ciuda oricăror sentimente 
latente pe care le-ar mai fi putut nutri faţă de James. 

Conștiinţa lui Megan a tresărit puţin. De câte ori se bazase pe Rebecca? 
Cât de des alergase plângând la sora ei mai mare, care o ajuta mereu? Chiar 
ȘI când...? 

A simţit un scurt fior de vinovăţie, care probabil ar fi trebuit să fie mai 
ascuţit. Mai adânc. S-a uitat la imaginea ei din oglinda retrovizoare. 

Ochii albaștri îi erau injectaţi, dar nu din cauza remușcărilor. Dacă ar fi 
avut Şansa să facă totul din nou, să îndrepte greșeala... Și-a mușcat buza și 
a alungat gândul acela din minte, în timp ce Toyota se lupta cu panta. Ea nu 
era un om rău. Nu chiar. Și James... Oh, Doamne, James... 


Simţea un nod în gât pe măsură ce mașina urca întruna; de acum, zăpada 
acoperea carosabilul, troienindu-se în lungul acostamentelor pe unde plugul 
trecuse mai devreme. Fiindcă parbrizul începuse să se aburească, acționă 
butonul de dejivrare, ridicând temperatura la maximum. 

Degeaba. 

Ventilatorul se stricase. Era stricat de săptămâni. 

— Rahat! 

A luat un șerveţel folosit, pe care îl îndesase într-un suport pentru pahar, 
Și a Șters parbrizul cât a putut de bine, după care a privit cu atenţie în faţă. 
Nodul din beregată nu-i dispăruse. 

Puţinul trafic existent se rărise Și, în cele din urmă, continuând să suie, 
cu motorul vuind, s-a trezit singură pe porţiunea aceea de șosea care 
Șerpuia prin vârfurile Munților Cascade, cufundaţi acum în bezna nopţii. A 
apăsat mai tare accelerația. 

— Haide, haide! 

Vizibilitatea era redusă de ninsoarea care se înteţea, astfel că dejivrarea 
devenea inutilă. A șters din nou o porțiune de parbriz de deasupra 
volanului: viscolul crea acum imaginea unui perete alb impenetrabil. 

— Grozav! 

S-a gândit la James și a simțit un cuțit în inimă. Un val de amintiri i-a 
inundat mintea Și lacrimile amenințau să iasă din nou. La următoarea 
serpentină strânsă, a călcat prea tare pe accelerație. 

Rotile Toyotei au derapat. 

Mașina a alunecat într-o parte. 

Megan a ridicat piciorul de pe pedală. 

— Controlează-te, Și-a spus, în timp ce mașina, cu motorul luptându-se 
cu panta abruptă, se redresa, și fascicolele de lumină a farurilor se reflectau 
într-un milion de fulgi rotitori. 

Ultima lor ceartă fusese cea mai rea. Niciodată furia Și cuvintele grele nu 
trecuseră la nivelul următor, cel fizic, dar în seara asta mânia ei fusese 
impredictibilă. 

Alte lacrimi i-au ţâșnit din ochi. 

Orbind-o, așa cum mai devreme o orbise furia. 

A scuturat din cap ca să alunge amintirea. Apoi a călcat acceleraţia Și, cu 
șerveţelul umed și împăturit, a Șters din nou parbrizul aburit, exact în clipa 
în care șoseaua cobora brusc. 


— Rahat! 

Inima i-a îngheţat. 

În faţă i-a apărut alt viraj, Și mai strâns. 

În mod reflex, a apăsat frâna. 

Când Megan a tras volanul cu mâna liberă, cauciucurile din spate au 
derapat. 

Toyota a nimerit pe un petic de gheaţă și a început să se rotească lent Și 
constant. 

— Nu... nu, nu, nu! 

Era sus în munți, vârfurile brazilor înalți de douăzeci și cinci de metri 
ajungeau la nivelul șoselei, ramurile lor îngheţate erau încărcate de zăpadă, 
iar canionul de dedesubt era invizibil. 

— Oh, Doamne! 

A ridicat tălpile de pe frână și de pe acceleraţie în același timp... Asta 
trebuia să facă, nu-i așa, ca să iasă din derapaj, sau ceva în genul ăsta? 
Inima îi bubuia în timpane. 

Putea vedea acum cu încetinitorul marginea drumului, troienele ce 
ascundeau parapetul de protecţie, dacă acesta exista, Și, dincolo de ele, 
bezna. 

Simţea cum frica îi îngheţa încet sângele în vene. 

Nu te panica, Megan! NU te panica! 

Un început de țipăt stătea gata să-i izbucnească din gât. 

Brusc, toate cele patru roți au găsit tracțiunea, Și ea a recăpătat controlul 
mașinii. 

Oh... aleluia... 

Cu inima bubuind, cu nervii întinși la maxim, Și-a umezit buzele. Fusese 
aproape. Al naibii de aproape. A expirat lent Și s-a concentrat asupra celor 
ce trebuia să facă, alungându-și din minte cearta cu James. Continua să 
urce, fără a întâlni vreo mașină, ceea ce părea ciudat chiar Și în condițiile 
de viscol de aici, din apropierea vârfului. Alţi câţiva kilometri, apoi avea să 
coboare. 

Spre Seattle. 

Spre Rebecca. 

Singura care o putea linişti. 

După ce trecu de vârf, mări viteza. 

Megan apăsă ușor frâna, strângând volanul cu disperare în mâini. Apoi 


luă un viraj. Mergea tot mai repede. 

Încetinește! 

Însă Toyota gonea înainte, trasă în jos de gravitatie, iar parbrizul aburit 
era aproape opac. 

Megan a apăsat mai tare pe frână, iar spatele mașinii a derapat într-un 
viraj. I s-a tăiat respirația. A înghițit nodul mare care i se pusese în gât Și a 
rulat mai departe pe drumul care se îngusta, mărginit pe ambele părți de 
troiene înalte. 

Doar câţiva kilometri ȘI... Rahat, asta ce mai e? Ceva în mijlocul 
șoselei? La următorul viraj? Nu! 

Cu inima bubuindu-i în tâmple, a mijit ochii printr-un petic îngust de 
sticlă neaburită. 

Pe drumul din faţă se mișca ceva. 

Ceva înalt Și întunecat pe fundalul alb. 

O căprioară? Un elan? Alt animal? 

Ninsoarea abundentă o împiedica să-i distingă forma... Dintr-odată a 
sărit în lături. 

Două picioare? 

— La naiba! 

Un bărbat? O femeie? Blestematul de Bigfoot? 

Imaginea neclară a pășit în mijlocul afurisitei de șosele. 

Un om. Cu siguranţă era un om. 

Ce naiba? 

— Hei! ţipă ea în timp ce călca frâna. Idiotule! 

Mașina a derapat. 

Nu! 

A început să se rotească. 

Din ce în ce mai repede. 

Megan a cuplat într-o treaptă inferioară de viteză. 

Dar era prea târziu. Toyota a început să alunece în lateral, rotindu-se 
lipsită de control. Prin parbriz, ea a zărit frânturi de imagine cu peretele 
stâncos situat pe o parte a drumului Și cu râpa abruptă de partea cealaltă. lar 
în mijlocul șoselei, un om. Un cretin nebun, un idiot. 

— Rahat, rahat, rahat! 

A încercat să vireze, n-a izbutit Și Toyota s-a îndreptat rapid și 
necontrolat spre partea muntoasă a drumului, rașchetând cu bara de 


protecţie gheaţa de pe stâncă. Impactul a retrimis-o pe șosea, tocmai pe 
banda opusă, spre râpă; de jur-împrejur, tot decorul se estompase ca într-o 
ceață. 

Acum se terminase. 

Megan Știa asta. 

Prin parbrizul aburit a zărit vârfurile copacilor înzăpeziţi în razele subțiri 
ale farurilor Și, dincolo de linia lor, întunericul vast al canionului. 

Așa avea să moară, cu mașina zburând peste margine, prăbușindu-se 
printre copaci în întunericul nesfârșit, căzând sute de metri spre râul 
aproape îngheţat, care șerpuia departe, în hăul de dedesubt. 

Dumnezeule, nu! 

A apăsat din răsputeri pe frână. 

Crevasa de după vârfurile copacilor devenea tot mai mare. 

Cu o roată a reușit să prindă carosabilul. 

S-a rotit pe loc. 

Spatele Toyotei tremura. 

Cu inima bubuind, cu adrenalina clocotindu-i în sânge, Megan a ignorat 
toate sfaturile care îi fuseseră date vreodată Și a tras violent de volan, 
îndepărtându-se de râpă. 

Mașina s-a răsucit Și s-a îndreptat cu botul direct spre peretele masiv din 
piatră. 

Pe șosea nu mai era nimeni. 

Ce se întâmplase cu imaginea aceea întunecată? 

Nu avea timp să se gândească la asta. Se străduia cu disperare să 
redreseze mașina, rotind acum lin volanul, cu inima bătându-i sălbatic, cu 
mintea învălmășită. 

Își mușcă buza. 

Roţile din faţă găsiră, în sfârșit, tracțiunea, și Megan atinse accelerația, 
propulsând Toyota înainte, departe de canion. 

Și direct spre peretele din gheaţă și piatră. 

A călcat tare frâna. 

Cu roţile blocate, mașina patina mai repede. 

Megan s-a încordat, pregătită pentru impact. 

Bum! 

Toyota s-a izbit de munte. 

Smucitura a făcut ca centura de siguranţă să se strângă în jurul ei. 


A închis ochii. 

Bara de protecție frontală a mașinii s-a strâmbat, în timp ce capota, cu 
un geamăt îngrozitor de metal contorsionat și de plastic spulberat, s-a 
îndoit. Parbrizul a crăpat. 

Ceva a zburat direct în oglinda retrovizoare, spărgând-o. 

Megan se așteptase ca airbagul să ţâșnească din volan. 

Se încordase. 

Mașina s-a oprit. 

Nicio apăsare bruscă sau o masă de aer nu s-au abătut asupra ei; niciun 
airbag n-a pironit-o de scaun. 

În jur era tăcere. 

Neașteptată Și asurzitoare. 

Și ea era în viaţă. 

În mod miraculos, nevătămată. 

Fără să-i vină să creadă, Și-a privit degetele înmănușate, încleștate într-o 
strânsoare de moarte pe volan. Le-a descleștat încetișor, încercând să-și 
regleze respirația. Mâinile îi tremurau, tot corpul îi tremura. 

Stăpânește-te. N-ai pățit nimic. 

A aruncat o privire prin parbrizul crăpat, încercând să-și calmeze bătăile 
sălbatice ale inimii, să se concentreze. 

Mașina. Poţi Sofa? 

Era posibil să fie atât de norocoasă? 

Care erau șansele? 

A răsucit cheia în contact Și a auzit demarorul scrâșnind. 

— Haide. Haide. 

Dacă ar putea porni Toyota ar da în marșarier, ca să nu mai stea 
transversal pe șosea, nu-i așa? Dacă ar putea s-o scoată din viteză, ar cobori 
controlând viteza numai din frâne, nu? Până când va ajunge iar în lumea 
civilizată... sau poate ar reuși să sune... 

Gândurile i-au fost întrerupte. Telefonul ei? Unde naiba era telefonul? A 
aruncat o privire rapidă prin interior, apoi Și-a amintit că ceva zburase 
înspre oglinda retrovizoare. Să fi fost mobilul? A pipăit disperată scaunul de 
alături. Era ud de la cafeaua vărsată peste cărțile și rucsacul pe care le 
azvârlise în mașină la plecare. 

Nimic. 

A examinat rapid podeaua din faţa scaunului din dreapta, dar n-a văzut 


decât un coș de gunoi și două perechi de pantofi și... 

Oh, la naiba! 

Nu contează! îndreaptă mașina pe șosea, ca să nu te izbească în plin alt 
vehicul care poate să apară. 

A răsucit cheia în contact. Demarorul a scrâșnit, dar nu s-a întâmplat 
NIMIC. 

— Haide odată! 

Altă încercare și motorul a pornit, însă... o mișcare i-a atras atenţia. 
Ceva întunecat în cioburile de sticlă ale oglinzii retrovizoare. 

Cu coada ochiului, a văzut ceva mișcându-se, o formă întunecată Și 
rapidă în reţeaua de fisuri ale oglinzii retrovizoare. 

Gâtul 1 s-a uscat instantaneu. 

Dumnezeule! Omul pe care-l văzuse cu câteva clipe mai devreme. 

Cauza accidentului. 

S-a uitat în oglinda retrovizoare, încercând să-l zărească pe idiotul care 
cauzase dezastrul. Cretinul blestemat era în spatele mașinii ei, abia vizibil, 
dar cu siguranţă acolo. Iar acum înainta spre centrul șoselei. 

Ca și când ar fi vrut să-i blocheze din nou calea. 

Continua să pună în pericol viețile amândurora. 

Iritarea lui Megan crescu brusc. Ce fel de cretin ar fi... 

Deschise portiera, dar în clipa următoare, din forul ei interior, ca un 
fulger, a venit un avertisment: Ai grijă. 

— Ai înnebunit? a ţipat ea, scoțând mult capul, ca să vadă mai bine. Dă- 
te la o parte! Ce naiba-i cu tine? 

Nicio mișcare. 

Nimic, doar aerul mușcător de rece. 

Și viscolul care nu mai contenea. 

Niciun om. 

Doar liniștea stranie, întreruptă numai de vuietul motorului ambalat al 
Toyotei. 

Firișoarele de păr de pe ceafa 1 se zbârliseră de frică. 

Oare totul fusese doar în imaginaţia ei? 

Nu, bineînţeles că nu. 

A închis portiera, pregătindu-se să dea cu spatele, când a văzut din nou 
silueta. Chiar în mijlocul drumului... Iarăși. Aproape că-și bătea joc de ea. 

Ce naiba era asta? 


Nu contează ce este. E ciudat rău de tot. Nu-i bine. Pleacă. Pleacă 
imediat! 

Încerca să-și învingă frica, pe care o simţea crescând în ea. 

Și dacă omul acela vrea să facă autostopul? Dacă a rămas blocat aici în 
viscol? 

— Cui îi pasă? a mormăit Megan. 

Cretinul nu flutura din mână încercând s-o oprească Și să obțină ajutor. 
Nu, aici era vorba despre altceva. 

Ceva cu totul absurd. 

Ceva rău. 

A atins din nou, ușor, pedala accelerației. 

Mașina avariată își învârtea nebunește roțile. 

— Nu face asta, a șoptit Megan, simțind cum îi crește panica. 

Trebuia să plece imediat de aici. Telefonul... unde naiba îi era telefonul? 
Nu mai avea timp să-l caute. 

— Haide, a rostit, în timp ce motorul hârâia Și roțile se învârteau, fără să 
se clintească însă. Să plecăm, să... 

Cu coada ochiului, a văzut mișcare în oglinda laterală. 

Omul în negru se apropia! 

Acum a călcat zdravăn pe accelerator. 

— Haide! 

Era tot mai aproape. Prin perdeaua de zăpadă, o siluetă îmbrăcată în 
echipament de schi — de la cagulă și căciulă, până la apreschiuri — înainta pe 
lângă mașina care vuia. 

Megan ridică piciorul de pe pedala accelerației, apoi o călcă din nou, 
brutal. Spatele mașinii s-a clintit puțin, dar anvelopele n-au găsit tracțiunea. 

Persoana ajunsese lângă portieră și Megan era gata să ţipe la cretin, să-l 
avertizeze, când a observat arma — un pistol negru îndreptat spre ea de o 
mână înmănușată. 

Dumnezeule! 

A început să clatine din cap, făcând încercări repetate să plece cu 
mașina, dar ţeava pistolului ajunsese la același nivel cu tâmpla ei. 

Inima lui Megan a explodat. 

Frica îi alerga prin vene ca un Șuvoi înghețat. 

A dat să se întoarcă. Să fugă odată cu panica ce gonea prin trupul ei. 
Pleacă. Pleacă imediat de aici! 


— leşi! a mârâit atacatorul. 

Megan a încremenit. 

Glasul lui! 

Oare îl cunoștea pe omul ăsta? Pe dementul ăsta? 

Nu putea spune. Nu se putea concentra decât asupra ţevii pistolului. 
Negru. 

Letal. 

Atintit drept spre inima ei. 


CAPITOLUL 3 


Spitalul Valley General 
Riggs Crossing, Washington 
4 decembrie 


— Trebuie să plec. 

James Cahill o privea insistent pe asistenta care-i aranja perfuzia. 
Înnebunea să stea întins în pat, fără să facă nimic. Nu suporta să fie țintuit 
între cei patru pereţi de spital. Iar amnezia, pur Și simplu, îl ucidea. 

— La momentul cuvenit, spuse ea pe un ton plăcut, întorcându-i un 
zâmbet înțelegător. 

Sonja Rictor, asistentă, conform ecusonului ce-i atârna pe un lănțișor la 
gât. Trecută de patruzeci de ani, cu un zâmbet profesional pe chip, cu părul 
roşu Și creţ pieptănat spre spate, lăsându-i faţa complet liberă, cu câţiva 
pistrui pe nasul ușor cârn, era subțirică și atrăgătoare. Și, bănuia el, dotată 
cu o voinţă de fier în spatele surâsului empatic. 

— Momentul acela a sosit, i-a replicat James. 

Se străduia din răsputeri să n-o apuce de încheietura mâinii ȘI s-o 
scuture, pentru a-i sublinia că vorbea serios. Fusese întotdeauna ușor 
claustrofob, dar Și binecuvântat, sau blestemat, cu multă energie. Atâta 
măcar îȘi amintea. În niciun caz nu era genul de persoană care să stea închis 
într-un spital. 

— Am înţeles. 

— Serios? 

Asistenta i-a aruncat o privire de genul „Am mai auzit de-astea”, care, 
bănuia bărbatul, era menită să-i închidă gura. Dar nu era așa. 

— Domnule Cahill... 

— James. Mă numesc James, a rostit, deloc preocupat de formalisme. 

— James, voi vorbi cu domnul doctor. 

El a simtit o înţepătură ascuțită când asistenta i-a potrivit branula, dar n- 
a tresărit, nedorind să pară în faţa ei un papă-lapte. 

— Dânsul te va externa imediat ce va crede că ești pregătit pentru asta. 


Clătină din cap. Crede-mă, în ziua de azi nu ţinem pacienţii nicio secundă 
mai mult decât este absolut necesar. Îndepărtându-se de pat, l-a întrebat: 
Așadar, cum stai cu durerile? 

— Sunt bine. 

— Pe o scară de la unu la zece, zece fiind durerea de cea mai mare 
intensitate? 

Asistenta arătă către perete, unde era lipit un panou cu desene 
reprezentând chipuri ale căror expresii variau de la un zâmbet radios pe o 
față complet destinsă, sub numărul 0, până la o față roșie, contorsionată 
într-o grimasă, sub numărul 10. 

— Când spui că ești „bine” este ca aici? și a indicat o față senină, sub 
numărul 2. Sau ca aici? 

S-a deplasat de-a lungul șirului de feţe tot mai nefericite Și a bătut cu un 
deget înmănușat într-o imagine transpirată Și încruntată, sub numărul 8. 

James s-a foit pe pat Și a simţit un junghi ascuțit în umăr. La naiba. 

— Sunt bine. 

— Hm. 

Era limpede că nu-l credea. 

— Am spus „sunt bine”. 

— Cred că este discutabil. Sprâncenele femeii s-au ridicat întrebător. 
Așadar? Care-i nivelul tău de durere? 

— Poate un cinci. Sau... un Șapte. Da, un șapte. 

De fapt, era mult mai sus, dar nu suporta să se arate atât de slab pe cât se 
simţea. Ori de câte ori simţea că nu este stăpân pe situaţie făcea eforturi să 
ascundă acest lucru. 

— Hm. Femeia nu era convinsă; probabil că mai văzuse asemenea cazuri 
Și până atunci. N-ai niciun motiv să faci pe eroul. 

— Nici nu sunt, a asigurat-o el. 

Nu era o minciună, ci unul dintre lucrurile pe care, realmente, le 
cunoștea despre sine, ceva ce-și mai amintea cumva instinctiv. Și, mai 
precis, era singurul lucru pe care și-l reamintea. Cel puţin din istoria 
recentă. 

— O să-ți aduc ceva care să facă totul mai tolerabil, i-a promis asistenta, 
apoi, când a ajuns în dreptul ușii, Și-a scos mănușile și le-a aruncat în 
coșul de gunoi. 

— Stai, a zis James când ea a pus mâna pe clanţă. Ce zi este azi? 


— Ce dată? Patru. Cum el tăcea, asistenta adăugă: Patru decembrie. 

James a mijit ochii, străduindu-se să calculeze, dar nu avea de fapt un 
punct de pornire. 

— AȘadar, sunt aici... de când? De două zile? 

— Azi este duminică. Ai fost adus în noaptea de joi. 

— Pe întâi. 

Era aici de trei zile blestemate? Nu-și amintea din acea zi decât imagini 
fugare cu oameni care intrau Și ieșeau din cameră, care-l sâcâiseră, 
neîngăduindu-i să doarmă, întrebându-l mereu cum se simte sau 
consultându-l cu tot felul de instrumente; fără ca el să conștientizeze 
scurgerea timpului. 

Până azi. Ceasul digital montat deasupra ușii îl anunţa că trecuse cu 
puțin de ora 14, iar cerul gri de afară confirma că mai erau câteva ore până 
la lăsarea amurgului. 

— O să vorbesc cu domnul doctor Monroe, a zis asistenta. Dânsul este 
de gardă în weekendul ăsta. 

Apoi părăsi rezerva. 

Două zile și jumătate din viaţa lui dispăruseră. Se pierduseră în gaura 
neagră ce 1 se căsca în memorie. Cum se întâmplase? James nu avea habar 
de ce se găsea aici, deși era sigur că i se spusese. În ceața ultimelor zile, ÎȘI 
amintea că-l văzuse pe medic, deși nu-și putea aminti nici numele lui, nici 
ce-i spusese că pățise. Asta cu condiția ca ei doi să fi purtat o asemenea 
conversație, pentru că el nu-și aducea aminte. 

În mod evident, păţise ceva la umăr. Îl durea al naibii de tare, indiferent 
de ceea ce-i spusese asistentei. Îl durea, de asemenea, și pieptul — atunci 
când se mișca, era străbătut de un junghi ascuțit și bănuia că erau niște 
coaste fisurate, sau poate chiar rupte. La toate astea se adăuga bandajul 
îngrijorător care-i acoperea jumătate din cap. lar când își freca falca, îl 
durea. 

Privi în jur. 

Rezerva în care se afla era mică — avea doar patul, un televizor agăţat pe 
perete și un scaun de vinilin aflat lângă radiatorul montat sub unica 
fereastră. Panorama nu era prea grozavă: pe geam se vedea o parcare aflată 
cu un etaj sau două mai jos. În parcare erau doar câteva mașini pe care se 
depunea ninsoarea ce continua să cadă — iar asfaltul era deja acoperit cu o 
pătură albă pe care se vedeau urme de roţi. 


Oare fusese implicat într-un accident auto? Într-o bătaie în vreun bar? 
căzuse? Ce se întâmplase? James se foi puțin în pat, făcând o grimasă de 
durere. Se străduia să-și amintească. Era însă imposibil. Informațiile pe 
care poate că le primise se pierduseră în valul de durere sau poate în starea 
în care fusese adus de medicamentele administrate... 

De fapt, nu conta. 

Ştia doar că trebuia să plece de aici. Să revină acasă. Avea un ranch Și un 
hotel pe domeniu, alături de o pepinieră de brazi pentru Crăciun, Și o firmă 
de construcţii de căsuțe, toate situate pe terenuri din afara localității. 

Își frecă ochii. 

Simţea că era cu mintea limpede de... de când? Dumnezeule, de ce nu-și 
putea reaminti? Apăsă un buton de pe cadrul patului pentru a-și ridica 
partea superioară a saltelei îndeajuns ca să se poată vedea în oglinda de 
deasupra chiuvetei. 

— Iisuse, a Șoptit, abia recunoscându-se în imaginea din oglindă. 

Bronzul obișnuit al pielii sale pălise și obrajii păreau scofâlciți sub 
umbra unei bărbi de trei zile. Ochii îi erau afundați în găvane, părul 
castaniu era ciufulit acolo unde era vizibil, iar bandajul îi acoperea complet 
creștetul capului. Pe partea stângă a feţei coborau răni adânci ce păreau să 
fi fost făcute de niște gheare. De parcă se luptase cu o puma. 

În minte i-a apărut vechea replică amuzantă Stai să-l vezi pe celălalt, dar 
n-a izbutit nici măcar să surâdă. Pentru că știa prea bine că nu exista un 
„celălalt”. Din experienţa lui, femeile erau cele care zgâriau. Asta nu suna 
bine. De fapt, la naiba, nimic din situaţia în care se găsea nu suna bine. 

— Nu-i deloc bine, Cahill, a rostit cu voce tare Și s-a lăsat să cadă pe 
perne. 

Oare asta să însemne că avusese un conflict cu o femeie? 

A închis ochii, strângând pleoapele, făcând eforturi să-și amintească. 

Un Șuvoi fierbinte și întunecat din memoria lui începea să urce către 
suprafaţă: chipul deformat, furios al unei femei i se contura în minte, apoi 
dispăru iarăși. 

Nu era deloc bine. 

A dat să se ridice din nou din pat, aruncând într-o parte pledul subțire 
care-l acoperea, dar în clipa imediat următoare ușa s-a deschis Și în rezervă 
a pătruns un bărbat pleșuv care se apropia de cincizeci de ani. Pe ecusonul 
lui scria: Grant E. Monroe, doctor primar. Un barbișon atent aranjat, care 


începuse să fie presărat cu fire sure, îi acoperea bărbia; dinapoia ochelarilor 
fără rame ochii lui l-au privit cu atenție pe James. S-a prezentat, apoi a 
adăugat: 

— Noi doi ne-am mai întâlnit. 

Serios? 

— Este posibil să nu-ţi amintești. 

— Așa este, nu-mi amintesc. 

După o clipă de tăcere, James a reluat mijindu-și ochii: 

— De fapt, nu-mi amintesc nici măcar cum am ajuns aici. 

— Urmările unei comoţii, a spus medicul, apoi cu o lanternă de 
examinare a privit cu atenţie în ochiul lui James. În câteva zile, ar trebui să 
treacă. 

— Ar trebui? 

— Poate să dureze Și mai mult. Este posibil ca toate amintirile să revină 
brusc, ca din senin, totuși cel mai probabil este să apară treptat, atunci când 
Vezi sau auzi ceva care creează o conexiune. Odată cu trecerea timpului, 
creierul se va vindeca Și atunci sperăm că toate amintirile vor reveni. 

I-a proiectat raza lanternei în celălalt ochi. 

— Sperăm? 

— Nimeni nu poate fi sută la sută sigur. 

— Foarte liniștitor! 

Sarcasmul lui i-a adus medicului o urmă de surâs pe buze. 

— Lasă timpul să lucreze. 

— Oricum, n-am alternativă, a mormăit James. 

Doctorul n-a reacţionat cu vreun comentariu, dar a adăugat că, pe lângă 
comoție, avea trei coaste fisurate și ligamentele umărului drept afectate, 
precum Și alte multe contuzii, vânătăi $1 zgârieturi. 

— Ai avut noroc, a concluzionat el. 

— Noroc? 

— Ar fi putut să fie mult mai rău. 

— În ce fel? 

— Păi, lovitura primită în cap ar fi putut să te omoare. 

— Am fost lovit? 

— Ai căzut. 

— Am căzut? repetă James prostește. 


— Sau ai fost împins, a precizat asistenta Rictor, care tocmai intra pe 
uşă. 

L-a ocolit pe doctor Și a introdus ceva în perfuzie, în timp ce Monroe 
examina brațul bărbatului. 

— Împins? s-a încruntat James. 

Monroe i-a ridicat braţul drept și l-a rotit ușor, iar James a simțit cum 
fața i se golește de sânge când a inspirat brusc, Șuierând printre dinți. 

— E rău? l-a întrebat doctorul. 

— Nu se moare dintr-atât. 

— Bun, atunci. Monroe i-a așezat brațul cu grijă înapoi în bandulieră. 
Umărul este vânăt Și lezat, totuși nu s-a rupt nimic, i-a explicat. Cum am 
zis mai devreme, ai avut noroc. 

James pufni neîncrezător, după care rosti: 

— Să ne-ntoarcem la ce s-a-ntâmplat...! 

Înainte ca asistenta să poată răspunde, Monroe a precizat: 

— Poliția dorește să vorbească cu tine despre asta Și ni s-a cerut să nu-ți 
răspundem la întrebări. 

— Poftim? De ce? 

În ciuda privirii medicului, care o avertiza, Rictor a răspuns: 

— Din cauza anchetei. 

— Care anchetă? 

Totul începea să sune amenințător. 

— Asta va trebui să-i întrebi tu pe polițiști atunci când veți discuta. 

— Grozav! 

James nu-și putea reaminti prea multe, cel puţin, nu dintre evenimentele 
recente, Știa totuși că avea o aversiune instinctivă față de poliție. 

— Pot să Știu măcar cum am ajuns aici? întrebă el. 

— În urma unei bătăi sau altercaţii, răspunse asistenta. Când Monroe a 
privit-o din nou pătrunzător, ea a adăugat: Are dreptul să știe. 

— Bătăi? repetă James. 

Dumnezeule, credea că terminase de mult cu bătăile din baruri Și cu 
altele de felul acela, că învățase de mult să-și controleze temperamentul 
impulsiv. 

— O dispută casnică, a precizat Rictor. 

Probabil că glumea. 

— Cu cine? 


— Nu Știm, a intervenit Monroe, în timp ce asistenta își dădea ochii 
peste cap, evident la fel de plictisită ca și James de toate formalismele 
acelea. 

— Asta-i tot ce am auzit de la poliție, zise ea și, continuând să ignore 
expresia încruntată a medicului, a adăugat: S-a întâmplat la tine acasă. S-a 
primit un apel la 911 și paramedicii te-au găsit acolo. Fie ai căzut, fie ai fost 
împins Și te-ai lovit cu capul de colțul șemineului. 

James s-a repoziționat pe pat, străduindu-se să-și amintească. Parcă se 
vedea făcând un pas îndărăt, împiedicându-se, apoi căzând ca să evite... pe 
cine? Ce? 

Șemineu? Își aminti de șemineul din cărămidă aflat în casa de la fermă, 
da, parcă se împiedicase dându-se înapoi Și încercând să evite... ce? Pe 
cine? 

O femeie. 

Își pipăi iarăși obrazul. 

O amintire usturătoare îl zgândărea... 

N-o să mă mai vezi niciodată! 

Cuvintele i-au trecut ca o săgeată prin minte. 

Cine le scuipase cu atâta răutate? 

Ar fi trebuit să știe. 

Dar nu știa. 

— Cine a sunat la 911? a întrebat-o pe asistentă. 

— Nu știu, a recunoscut ea. 

— AȘadar, cu cine m-am bătut? a insistat James. 

O umbră a trecut ca o pâlpâire peste chipul doctorului Monroe. 

— Nimeni nu știe sigur. Poliţia vrea să stea de vorbă cu tine, să audă 
varianta ta. 

— Cel cu care m-am bătut. El... sau ea nu este în spital? N-a fost 
internat? a întrebat James, gândindu-se că era posibil ca și celălalt să fie 
rănit. 

— Nu, din câte Știu eu. 

— Este posibil ca ea să fi fost dusă altundeva, a intervenit asistenta. 

— Ea? a repetat James Și temerile cele mai rele păreau să i se confirme. 
Cine este ea? 

Rictor a clătinat din cap. 

— Nimeni nu Ştie ce s-a întâmplat în realitate. Nu încă. 


— Adică, eu m-am bătut cu o femeie și am sfârșit aici? a concluzionat 
James, agitat. Ea este bine? 

S-a ridicat de-a binelea în capul oaselor, ignorând durerea. 

— Poliţia crede că era prietena ta. 

Ceva în subconștientul său începea să se alarmeze și James a simțit că în 
povestea aceea exista un sâmbure de adevăr. 

— Prietena mea, a repetat ȘI, prin minte, au început să i se perinde 
chipuri de femei din trecutul său, cărora însă nu le putea asocia vreun 
nume... 

— Megan Travers. 

— Megan. 

James i-a rostit numele ca și cum l-ar fi gustat. Încerca să reînvie un chip 
care să se potrivească cu numele, sub privirea încruntată a lui Monroe Și 
curioasă a lui Rictor, care-l studiau atent. O imagine îi zgândărea creierul, 
însă era adumbrită și vagă, cu trăsături imposibil de distins. A clătinat încet 
din cap, străbătut de un gând întunecat. Dacă ea nu supravieţuise? Nu 
cumva motivul pentru care cei doi erau atât de șovăielnici, iar poliția atât de 
doritoare să discute cu el însemna că femeia murise, că el... oh, Doamne, că 
el o omorâse? Un accident, desigur. 

— Dar ea... Megan... Ea este bine? a întrebat, simţindu-și inima cum 
bate nebunește de spaimă. 

— Eu nu știu nimic, a rostit Monroe, evitându-i privirea; nu era un 
mincinos priceput. Va trebui să-l întrebi pe detectiv. 

Detectiv? Așadar, nu un simplu polițist chemat pentru tulburarea ordinii 
publice. Asistenta a spus „ancheta ”, nu? Ca atare, era logic să fie implicați 
detectivi. 

— Dar n-a murit, a insistat James, pe un ton ce-i trăda încordarea. 

Dumnezeule, ce se-ntâmplase? Asistenta dădu să spună ceva, dar amuţi 
când întâlni privirea doctorului. 

James o prinse brusc de braț. 

— Trebuie să Știu, a murmurat el răgușit. 

Rictor a privit cu subînțeles spre degetele lui încleștate, iar bărbatul Și-a 
coborât mâna. 

Chipul lui Monroe era rigid, ca dăltuit în piatră. 

— Îţi va spune poliţia... 

— La naiba cu poliția! Trebuie să știu! 


James Și-a trecut picioarele peste marginea patului și un fulger de durere 
1-a despicat pieptul. 

— Domnule Cahill, i s-a adresat Monroe pe un ton ferm, te sfătuiesc s-o 
iei încetișor. Maniera lui devenise mult mai oficială. Și te rog să n-o mai 
atingi niciodată pe doamna asistentă Rictor Și nici pe altcineva din cadrul 
personalului medical. Poliţia îți va spune tot ce vrei să afli. 

— Cheamă-i atunci pe polițiști, a ordonat James. 

Medicul a aprobat din cap. 

— Am făcut-o deja. 

Un fior de neliniște l-a încercat pe James Și, la gândul că va da ochii cu 
poliția, Și-a încleștat maxilarele. Nu se dăduse niciodată în vânt după 
polițai; asta ţinea minte, Și impresia aceea nu avea să se schimbe. Se 
ciocnise nu doar o dată de forţele de ordine, în anii adolescenţei agitate, 
când, cu firea lui năvalnică Și încinsă, se răzvrătise împotriva părinților săi, 
a familiei sale bogate, urmărită de scandaluri, ca, de altfel, împotriva 
întregii lumi. 

Și atunci, de ce apăruse necazul ăsta acum? 

Cum ajunsese aici? Se străduia să-și amintească, dar fără succes. 
Indiferent ce se petrecuse, fusese rău. Foarte rău. Și-a împins gândurile spre 
începutul săptămânii, spre ceea ce-și putea reaminti din zilele respective: 
ninsoarea ce mai continua să cadă dincolo de ferestrele spitalului, 
apropierea sezonului sărbătorilor cu toată animația pe care o generau. 

El fusese adus aici joi, îi spusese asistenta. Dar ce făcuse? Ultimul lucru 
pe care Și-l amintea era că lucrase la un contract pentru o căsuţă... da? 
După aceea apăruse un soi de problemă, însă nu-și mai amintea ce anume. 
Plecase din atelierul unde se construiau căsuțe spre han... Ca întotdeauna, 
nu? Cinase la restaurant Și apoi... Şi apoi... revenise acasă. Ținea minte că 
intrase, că-l întâmpinase câinele, după care apăruseră faruri pe drumul de 
acces spre casă. Și după aceea? 

La naiba, nu-și putea reaminti! 

A fost readus la clipa Și în locul prezent de vocea lui Monroe: 

— ...sunat detectivul Rivers. 

— EI este poliţaiul cu care trebuie să stau de vorbă? a întrebat James. 

— Da. 

Așa să fie atunci. Nimeni dintre cei de aici nu intenţiona să-i ofere 
răspunsuri. Văzuse asta în profesionalismul rigid al lui Monroe. James 


fusese pus la zid. Ori medicul nu avea răspunsuri, ori fusese instruit să-Și 
țină gura. lar Sonja Rictor se retrăsese ca într-o carapace. Comisese o 
greșeală prinzând-o în felul acela de mână. Ea era acum la fel de reţinută ca 
doctorul. S-a mulțumit doar să spună: 

— Sunt sigură că totul se va lămuri după ce-ţi va reveni memoria. l-a 
injectat ceva în perfuzie Și a adăugat: Asta ar trebui să te destindă puţin. 

— Trebuie să plec de aici, a rostit James. 

— Nu în seara asta. 

Monroe fusese ferm, iar James începea să-și piardă din concentrare, 
probabil din cauza medicamentului care-i fusese introdus în perfuzie. 

— Dacă nu mă lăsaţi să plec... 

Doctorul Și-a înclinat puţin capul într-o întrebare nerostită: Ce se va- 
ntâmpla atunci? Unde crezi că te vei duce? Ce crezi că vei face? 

— Cel puţin, dați-mi telefonul. 

— Nu-l avem, a zis medicul Și a privit către asistentă, care a clătinat 
scurt din cap. 

Chpind des și străduindu-se să rămână treaz, James a mormăit: 

— Trebuie să fie acasă... 

— O să trec să te văd mâine, a rostit Monroe, după care a ieșit din 
rezervă, urmat îndeaproape de asistentă. 

James i-a urmărit cu privirea, apoi s-a lăsat pe spate, pe pernă, cu 
pleoapele îngreunate sub efectul sedativelor. Brusc, nu-i mai păsa că era 
ţinut în spital sau că nu mai avea telefonul mobil. I se păru că aude ușa 
camerei deschizându-se cu fâșâitul ei specific Și încercă să deschidă ochii, 
dar avea pleoapele teribil de grele. A izbutit totuși să întredeschidă un ochi 
Și a zărit o mișcare — silueta, din spate, a unei persoane necunoscute, 
îmbrăcate în halat medical, cu o coadă de păr negru coborându-i între 
omoplați, care se grăbea spre ușă. James a clipit și silueta a dispărut. 

Dacă existase vreodată cu adevărat. 

Mintea îi juca feste și era perfect posibil ca persoana care ieșise să fi fost 
doar o plăsmuire a imaginației sale. 

Dar nu simţise oare Și un iz de parfum? 

Nu conta. Nu acum. Nu când era atât de al naibii de obosit, recunoscător 
somnului care-l împingea către zona de pierdere a conștiinței. 

Când aproape adormise, chipul unei femei i-a apărut pentru o clipă în 
faţa ochilor — o femeie frumoasă, cu trăsături regulate, cu un zâmbet ușor 


sardonic, păr castaniu-roșcat Și o scânteiere de suspiciune în ochii aurii — 
dar nu putea fi sigur dacă era reală, ori numai un produs al imaginației sale. 
O cunoscută sau doar o femeie oarecare pe care o văzuse în treacăt... Și 
numele ei... măcar pe ăsta îl știa? Nu i-l amintea, totuși nu uitase că 
asistenta spusese că pe prietena lui o chema Megan. În cazul ăsta nu i se 
părea totuși numele potrivit. Simţea cum sprâncenele i se adună laolaltă, în 
încercarea de a-l readuce la suprafaţa memoriei, însă dădu greș. Cine naiba 
a fost? s-a întrebat el, apoi a simţit o binevenită stare de ușurare înainte de a 
adormi. 


CAPITOLUL 4 


— Amnezie? Poţi să crezi așa ceva? 

Detectivul Brett Rivers nu putea să creadă. Nici măcar o clipă. A aruncat 
peste capota acoperită de zăpadă a Jeepului Cherokee o privire sceptică spre 
partenera sa, apoi a urcat la volan. Se trezise prost dispus cu multe ore în 
urmă Și starea nu 1 se îmbunătăţise pe parcursul zilei. 

Wynonna Mendoza s-a așezat în dreapta lui Și Și-a fixat centura de 
protecţie. În jur de douăzeci și cinci de ani, minionă și cu o piele 
mătăsoasă, era foarte isteaţă și nu se temea să spună ce gândește. Părul ei 
negru, de obicei răvășit, acum era strâns în coadă la ceafă, iar cerceii mari 
Și rotunzi îi încadrau faţa nefardată. Avea niște ochi de culoare verde- 
deschis, ce scânteiau de inteligenţă, și un umor sarcastic. Ca al bărbatului 
de lângă ea. L-a privit fix. 

— Doctorul zice că este posibil. 

— Posibil sau probabil. 

— Posibil, a răspuns ea, scoțându-și din buzunarul jachete: telefonul, 
care începuse să piuie. 

— Mi se pare al naibii de convenabil, dacă mă-ntrebi pe mine. 

Rivers a ieșit cu spatele din locul unde își lăsase mașina, apoi a străbătut 
parcarea. Ninsoarea continua să cadă constant, așa că, ajuns la prima 
intersecție, a pornit Ștergătoarele de parbriz. 

— Eu nu mă las convins, a adăugat bărbatul. 

— Comoție. Traumatism cranian. 

— Da, da. 

Treceau pe lângă magazinele din centrul localităţii, clădiri vechi de o 
sută de ani, lipite între ele, majoritatea cu faţade în stil western Și copertine; 
pietoni înfofoliţi în jachete groase, cu glugi sau căciuli călduroase, se 
grăbeau de la un magazin la altul. Mendoza era adâncită în telefon, 
răspunzând la un SMS, dar a adăugat: 

— Se-ntâmplă. 

— Dacă spui tu... 

— Nu, n-o spun eu, ci doctorul. A tăcut o clipă, apoi a continuat: Chiar 
vrei să faci chestia asta? 


A ridicat ochii de la ecranul telefonului. 

— Da. 

Rivers se simţea de parcă ar fi rulat în gol. Era deja împotmolit, fără 
răspunsuri noi, Și cu toate că fusese de două ori la spital nu putuse discuta 
cu Cahill. De fiecare dată bărbatul dormea, iar doctorul de gardă nu dorea 
ca pacientul să fie deranjat. 

Rahat! 

— E spectacolul tău. 

— Cazul, i-a reamintit el. Este cazul meu. 

— Cum vrei. 

Mendoza părea plictisită, totuși i-a aruncat rapid o privire piezișă Și 
Rivers a simţit împunsătura. Era destul de impertinentă pentru o nou-venită, 
totuși asta ajuta la destinderea atmosferei. 

În fond, nici el nu avea cine știe ce vechime în poliţia locală, își spuse, 
în timp ce străbăteau localitatea, lăsând în urmă magazine cu vitrine largi, 
cărora treptat le luau locul centre comerciale, cu benzinării Și parcări. 
Rivers lucrase ani buni în poliția din San Francisco, după care o schimbare 
la nivelul conducerii coincisese cu divorţul său și decisese să lase totul 
baltă, să se mute în alt stat, departe de nebunia metropolei și de tumultul 
uman. 

Se gândise că ținutul acesta aflat hăt departe, în vestul statului 
Washington, va fi locul cel mai bun în care să se stabilească, departe de 
Astrid Și de noul ei soţ, departe de zgomot, migrene și de aglomeraţia unui 
oraș suprapopulat. 

Crezuse că lăsase în urmă delictele serioase. 

Dar... ce să vezi? Oamenii rămân oameni, iar acum se confrunta cu 
dispariția unei persoane, o posibilă răpire și potenţială crimă, toate 
împachetate într-un singur caz. 

Caz care-l avea în centru pe James Cahill. Domnul Memorie Pierdută. 

Care dormea întruna Și care, oricum, era probabil cu mintea înceţoșată 
de sedative. 

Rivers privea încruntat prin parbrizul îngheţat al Jeepului, pe măsură ce 
orășelul lăsa loc treptat câtorva case ce mărgineau râul, ale cărui maluri 
troienite se detașau albe pe fundalul curenților întunecaţi Și rapizi. După ce 
au trecut podul peste apa adâncă Și teribil de rece, orice urmă a unor așezări 
umane a dispărut, iar peisajul a devenit o pătură albă, întinsă pe hectare de 


terenuri agricole presărate cu pâlcuri de conifere Și separate prin garduri. Se 
întrezăreau totuși câteva ferme, spre care fuseseră curățate drumuri de 
acces lungi; la ferestre străluceau lumini, pentru că ziua era mohorâtă Și 
cenușie, iar streșinile aveau mustăţi de gheaţă și zăpadă. 

În timp ce șofa, Rivers încerca să se familiarizeze cu împrejurimile — 
Ștergătoarele curăţau conştiincios fulgii de pe parbriz — iar Mendoza 
revenise la telefon. Motorul torcea, în interior era cald, și gândurile lui 
Rivers erau concentrate, așa cum se întâmpla de două zile, asupra lui James 
Cahill. 

Pe vremea când era polițist în San Francisco, Rivers auzise de familia 
Cahill. Bogăția acesteia, actele filantropice și scandalurile deveniseră 
aproape legendare, iar membrii familiei apăruseră mereu în prim-planul 
Știrilor, reprezentând, în același timp, o bătaie de cap pentru poliție. De-a 
lungul generaţiilor de Cahill, existaseră câțiva nebuni — ba nu, existaseră o 
mulțime — iar James, deși locuia aici la Capătul-lumii, statul Washington, 
era moștenitorul unei averi vechi de un secol sau poate chiar de mai de 
mult. 

Averi vechi din San Francisco. 

Iar acum, băiatul de aur intrase în bucluc până la gât. 

Închipuie-ţi! 

Degetele lui Rivers s-au strâns pe volan. 

— E frumos pe-aci. 

Mendoza ridicase ochii și privea pe geamul din dreapta ei: doi cai 
galopau prin nămeți, cu coamele în vânt, cu cozile fluturând ca niște 
bannere, în vreme ce înălţau jerbe de zăpadă de sub copite. 

Bărbatul n-a contrazis-o. 

— Sigur că da. 

Ea s-a întors spre el. 

— Haide, Rivers, până și tu te poți opri niţel să simţi mirosul 
trandafirilor. 

— Poate voiai să spui mirosul cailor. 

— Destinde-te. 

Detectivul nu se putea destinde. Gândurile îi erau la fel de întunecate ca 
noaptea ce-i cuprindea, în vreme ce șofa printre dealurile ce suiau spre 
domeniul Cahill, un teren de aproape două sute de hectare, care includea un 
ranch funcțional, o pepinieră pentru brazi de Crăciun, dotată cu un han cu 


restaurant Și camere pentru dormit, plus un grup de construcții mai recente, 
similare unor ateliere, în care Cahill proiecta Și asambla unele dintre 
căsuţele acelea scumpe și ridicole, considerate ca fiind de lux. Căsuţe pe 
roți în care abia dacă te puteai întoarce, dintre cele pe lângă care un 
apartament din New York părea spațios. Dar oricât de mici Și de unice ar fi 
fost, căsuţele acelea erau construite pe o proprietate vastă de la poalele 
Munţilor Cascade, în mare parte împădurită. 

A găsi un corp în zona aceea ar fi fost similar cu a găsi proverbialul ac în 
carul cu fân, iar toate buletinele de alertă generală referitoare la mașina lui 
Megan Travers nu duseseră la niciun rezultat. Pe de altă parte, poliția nici n- 
ar fi căutat-o dacă n-ar fi existat sesizarea de persoană dispărută făcută de 
sora ei, Rebecca, și declaraţia acesteia că Megan îi telefonase foarte 
supărată, spunându-i că avusese o ceartă violentă cu James Cahill și că 
pornise prin viscol spre apartamentul Rebeccăi din Seattle. 

Unde nu mai ajunsese. 

lar asta fusese cu două zile în urmă, moment în care Megan Travers 
lipsea deja de douăzeci și patru de ore. 

Printr-o coincidenţă, James Cahill fusese descoperit în casa lui rănit Și 
fără cunoștință, înconjurat de urme evidente de luptă; un bilet, probabil 
lăsat de dispărută Megan, anunţa că-l părăsea în aceeași seară când își 
sunase sora ca s-o anunţe că venea spre ea. 

— Avem deja declarația lui Knowlton, i-a reamintit Mendoza în timp ce 
umbla la un buton de pe bord ca să regleze temperatura din mașină. 

Robert „Bobby” Knowlton era cel care-l găsise pe Cahill și sunase la 
911. 

— Poate c-a uitat ceva. 

— Bine. 

Femeia nu era totuși convinsă. În cele din urmă încetă să mai învârtă 
butoanele de pe bord. 

— Și aș dori să văd scena când nu-i ticsită de tehnicieni, ajutoare de 
Șerif Și paramedici, care calcă peste tot. 

Rivers nu Știa de ce-i explica toate astea, întrucât cazul, așa cum spusese 
chiar Mendoza, era al lui. A încetinit când a luat o curbă, exact atunci când 
o camionetă care venea din faţă a derapat, intrând pe contrasens. 

— Ai grijă! a tipat femeia lângă el. 

Detectivul a tras de volan și Jeepul a cotit brusc, cât pe ce să intre cu o 


roată într-un Şant acoperit cu zăpadă, în timp ce camioneta, derapând 
complet de spate, i-a ratat cu câțiva centimetri. 

Jeepul s-a redresat și Mendoza a scăpat un început de înjurătură printre 
buze. 

— Idiotul, a zis bărbatul. 

Partenera lui, repoziționată pe scaun, își îndreptase telefonul spre lunetă 
Și încerca să fotografieze. 

— Ar trebui să te duci după el! a tipat ea. Ne-ar fi putut omorî! 

— AȘa ar trebui, nu? 

— Vorbesc serios, Rivers! Cretinul ăla-i periculos. Îl raportez. 

Rivers a privit în oglinda retrovizoare, însă camioneta dispăruse dincolo 
de curbă, pierzându-se în perdeaua de zăpadă. 

Cu telefonul lipit de ureche, Mendoza îi descria deja unui dispecer 
camioneta. 

— Nu știu... Chevrolet, un model mai vechi. 

— Ford, a corectat-o Rivers, iar ea l-a fulgerat cu privirea. 

— Rivers zice că era un Ford. Culoarea — alb, cred. 

— Argintiu. 

A lansat spre el o altă privire încruntată. 

— Argintiu. Cu... număr de Washington, cred. De fapt, n-am putut să 
văd. Nu, n-am reușit să disting numărul. 

Rivers n-a mai intervenit când ea i-a spus dispecerului locul, fiindcă era, 
de fapt, un act inutil. Era, pur și simplu, doar o ocazie pentru ca Mendoza 
să-Ș1 descarce nervii. Femeia a închis. 

— Probabil c-a nimerit pe un petic de gheaţă și a derapat pe banda 
noastră. 

Ea s-a încruntat. 

— Nu contează. N-are nicio scuză! Fie știi cum să Șofezi pe zăpadă, fie 
stai naibii acasă! 

S-a întors din nou Și a privit concentrată prin lunetă, ca Și cum s-ar fi 
așteptat ca Fordul să se întoarcă. Nu s-a întors. 

— Oricum, a continuat ea, expirând adânc și întorcându-se cu fața la 
drum, poliția rutieră o să fie cu ochii-n patru. Sper să-l prindă pe idiot. 

— Ar putea să aibă noroc. 

Ea expiră din nou, de data aceasta zgomotos. 

— Nici măcar nu-ţi pasă. 


— Ca să fiu sincer, mă gândesc la altele. 

— Există și probleme mai importante decât să fii omorât Și să te- 
ntâlnești cu Sfântul Petru în ceruri? 

Avea același ton arţăgos de mai înainte. 

— Exact. 

— Hai c-am ajuns, a rostit Mendoza când a zărit hanul rustic, puţin 
retras de la șosea. Și nu suntem singuri. 

Ajunseseră din urmă un Şir lung de mașini care așteptau să intre în 
parcare la Cahill Inn. Ca majoritatea clădirilor comerciale din Riggs 
Crossing, hotelul cu un etaj avea faţada acoperită cu Șindrilă ponosită de 
cedru, în stil western, și o terasă acoperită care se întindea pe toată 
lungimea clădirii. Pentru a spori autenticitatea, cele două trepte late care 
duceau la ușa din faţă erau flancate de stâlpi, pentru a lega dârlogii cailor, 
Și de jgheaburi pentru adăpat. 

— Desprins direct dintr-un decor hollywoodian, a comentat Mendoza, în 
timp ce Rivers era atent la ieșirea spre reședința Cahill. Ştii, din cele pentru 
serialele TV western vechi ca Gunsmoke sau The Rifleman. Apoi, ca Și cum 
ar fi anticipat o întrebare, a adăugat: Bunică-meu e mare fan. Există un 
canal TV dedicat westernurilor Și, atunci când nu se uită la transmisiuni 
sportive, nu-și ia ochii de la reluările serialelor alea alb-negru. Favoritul lui 
este Maverick. 

Bărbatul nu părea foarte atent la conversaţie. Chiar înainte de a ajunge la 
hotel, a ieșit de pe șosea, lăsând celelalte vehicule să se lupte pentru spaţiul 
limitat al parcării care separa hotelul de drumul de acces către locuinţa lui 
James Cahill. De altfel, un șir de brazi și pini delimita drumul acela privat 
de zona comercială. Rivers a observat, privind printre ei, că partea din spate 
a lui Cahill Inn era vizibilă. Acolo, altă parcare separa hanul de o cafenea 
amplasată lângă intrarea cu arcadă în pepiniera de brazi Cahill Christmas 
Trees. Locul era plin de oameni în costume de schi, hanorace voluminoase, 
căciuli Și mănuși. Câteva cupluri trăgeau sănii cu copii. Lucrători îmbrăcați 
cu jachete roșii fixau brazii pe capotele vehiculelor. 

Jeepul Cherokee s-a zgâlţâit când a trecut peste o rădăcină camuflată de 
zăpadă, chiar înainte de poarta pe care o placă anunţa: „Proprietate privată”. 

— Mă duc eu, a zis Mendoza trăgându-și mănușile. 

Înainte ca detectivul să fi putut spune ceva, ea a coborât ȘI a deschis 
poarta, împingând-o cu efort Și strângând înapoia ei o movilă de zăpadă. 


Bărbatul a trecut și Mendoza a închis poarta doar pe jumătate în urma 
Jeepului, după care s-a urcat înapoi în mașină, aducând cu ea o pală de aer 


îngheţat. 
— Mamă, ce frig este, a spus înfiorată. 
— Iarnă, deh. 


— Detest iernile. 

— Atunci n-ai venit în locul potrivit. 

— Probabil. 

Femeia n-a dezvoltat subiectul și nici Rivers n-a insistat. Adevărul era că 
nu Știa prea multe despre ea, doar că venise prin transfer de la poliția din 
statul New Mexico, de undeva de pe lângă Albuquerque, iar dosarul ei 
profesional era curat, ba chiar spectaculos, Și singura dată când o întrebase 
de ce plecase din locul acela, ea răspunsese: 

— Era timpul. 

Rivers nu mai stăruise, întrucât propriile-i motive pentru mutarea lui în 
Riggs Crossing fuseseră de ordin personal. 

Sau, cel puţin, în mare parte. 

Au mers aproape cinci sute de metri printr-o zonă cu o mulțime de 
pâlcuri de brazi, pini Și zade, apoi drumul făcea o curbă largă Și au ajuns 
într-un luminiș. Cocoţată pe o colină scundă, se afla o casă albă, 
paralelipipedică, cu acoperiș verde, cu frontoane Şi înconjurată de o 
verandă largă. În spatele ei, prin perdeaua de zăpadă, abia se deslușeau 
câteva acareturi: un soi de căbănuţă în care se aflau pompele de căldură, un 
hambar și un grajd, dincolo de care azi era imposibil să mai vezi, cel mult 
puteai doar să ghicești, alte clădiri sau pășuni. 

— Pare la fel ca în noaptea aceea, a observat Mendoza când partenerul ei 
a oprit. 

A privit casa Și terenul din imediata apropiere, pustii acum și părând de- 
a dreptul dezolante. 

— Atâta doar că nu mai mișună o sută de ajutoare de șerif, paramedici, 
pompieri Și legiști. Au plecat și carele de reportaje TV și vecinii gură- 
cască. 

— Și, odată cu ei, toate probele. 

— Mda, poate. 

— A fost strâns totul de aici. 

Rivers n-a contrazis-o, totuși ar fi vrut să controleze locul de unul singur, 


fără ca vreun alt polițist să-l distragă în vreun fel. De fapt, ce naiba se- 
ntâmplase aici? De ce ajunsese James Cahill la spital, iar prietena lui 
dispăruse? 

N-ar fi recunoscut-o niciodată, deoarece suna oarecum nebunește, dar 
ori de câte ori ajungea la locul faptei, reușea să-și imagineze ce se 
întâmplase, putea să deruleze un film în minte, să „vadă” cum se 
petrecuseră lucrurile. Desigur, doar la nivel mintal. 

Nu era vorba de percepție extrasenzorială. 

Nu era „instinctul” lui de polițist. 

Era mai degrabă un dar cu care se născuse Și care-i permitea să refacă, în 
mod intuitiv, o realitate. Povestise despre asta unei singure persoane, fostei 
lui soții, Astrid, când se căsătoriseră. lar ea, așa cum îi stătea în fire, îi 
răsese în faţă. 

— Dumnezeule, Brett, acum ce mai ești — un medium? îi spusese ea 
atunci, cu ochii scânteind, așezată vizavi de el la masa din bucătărie. Sau 
psihopat? Haide, lasă-mă cu de-astea. Băuse o gură de vin Și clătinase din 
cap. N-o să le spun Și altora ce mi-ai zis, în niciun caz polițiștilor. Ei ar 
putea crede că ești dus cu sorcova. 

Acela fusese singurul sfat primit de la Astrid pe care Rivers îl urmase. El 
Știa că metoda înnăscută de a-și folosi simţurile suna destul de straniu, așa 
că, în afară de soția lui, de atunci nu mai amintise nimănui despre asta. 

A oprit motorul și Mendoza a coborât din Cherokee. Rivers a coborât și 
el în zăpada înaltă până la glezne, apoi a băgat cheile în buzunar. O rafală 
de vânt tăios l-a izbit în față. 

Mendoza Și-a ridicat gluga scurtei Și a pornit spre casă. 

— Knowlton zicea că ne așteaptă aici, nu? 

— Da. 

— Deși Și-a semnat deja declarația. 

— Poate că Și-a mai amintit ceva. 

— N-aș crede, a zis ea pe un ton ce părea iritat. 

— Auzi, a rostit Rivers, știu că tu crezi că-i o pierdere de vreme, dar 
trebuie neapărat să fac ceva aici. 

— Păi... nu vezi c-am venit? 

El a urcat treptele lunecoase până la ușa din faţă. Panglica întinsă de 
polițiști pentru a interzice accesul la locul crimei se desprinsese parțial Și 
flutura în vânt. Peste zgomotul rafalelor ce zgâlțâiau crengile copacilor din 


Jur, s-a auzit zgomotul de motor al unui vehicul care se apropia. 

— Uite-l, a zis Mendoza, făcând semn cu capul către drumul de acces. 

Prin ninsoare, printre copaci se întrezărea o camionetă veche Și ponosită, 
ale cărei Ștergătoare de parbriz se mișcau frenetic. 

Bobby Knowlton. 

Omul care avea grijă de ranch Și prieten cu James Cahill. 

Cel care sunase la 911. 

Exact la ora stabilită. 


CAPITOLUL 5 


— James? M-auzi? James? 

Glasul părea foarte îndepărtat. Moale. Feminin. 

James a deschis un ochi și a clpit. Pentru o clipă, s-a simţit dezorientat, 
apoi Și-a amintit că zăcea pe un pat de spital, într-o rezervă privată, iar 
ninsoarea continua dincolo de fereastră. O femeie — o femeie superbă — 
aflată lângă marginea patului îl privea cu ochi albaștri îngrijorați. 

Bărbatul se simţea ameţit, dar își dădea seama că, din cauza medicației, 
avea senzaţia că trăiește o experienţă extracorporală. 

— Eu sunt, a Șoptit femeia, aruncând o privire îngrijorată spre ușă. Eu 
sunt, Sophia. 

Așadar, nu era o asistentă medicală. 

Cârhonţi de păr subțire, blond, se strecurau de sub gluga tivită cu blană — 
poate era artificială... James nu-și dădea seama. În jurul gâtului purta un 
fular gros, petrecut de câteva ori. Avea nasul scurt Și drept, iar obrajii erau 
îmbujorați, ca Și cum tocmai venise din gerul de-afară; purta o haină lungă 
Și neagră. 

James a clipit din nou, încercând să se concentreze. Sophia? 

Ochii ei îl cercetau plini de speranţă. 

— Îţi amintești? 

El nu-și amintea. 

— Slavă Domnului că ești întreg, a rostit femeia Și colțurile gurii 1 s-au 
ridicat, schițând un surâs. 

Avea un zâmbet superb. Buzele pline, strălucitoare de la glossul 
trandafiriu, s-au întredeschis, dezvelind două șiruri de dinți albi și drepți. 

— Da, a rostit James, făcând eforturi să Și-o amintească. 

Nu era chipul care îi apăruse ceva mai înainte în memorie — femeia cu 
păr negru Și ochi bănuitori care rătăcea prin mintea lui amorțită. 

— Mă cunoşti? 

— Bineînţeles, a minţit el. 

Totuși, ceva din ea îi părea oarecum familiar. Cum? Femeia însă era 
isteaţă. 


— Vezi să nu, a zis ea dându-și peste cap ochii aceia incredibili. Sunt 
Sophia, a repetat puţin mai tare, ca Și cum în felul acesta l-ar fi ajutat să-și 
amintească. 

Cum James nu-i răspunse, între sprâncenele ei au apărut niște cute mici. 

— Sophia Russo. 

El a întors numele pe toate feţele în minte, fără să găsească nimic. 

Sophia îi aștepta reacția, încercând să-i descifreze expresia. 

Numele ei părea totuși să stârnească ecouri vagi în mintea lui, dar nimic 
mai mult. 

— Da. 

Femeia a oftat dezamăgită, dându-și iar ochii peste cap. 

— Deci, este adevărat. Chiar ţi-ai pierdut memoria, așa-1? 

— Nu complet. 

— Dar eu? Pe mine mă ţii minte. 

Era insistenţă. Aproape rugătoare. Apoi Și-a dres glasul. 

— Adică, vreau să zic că ar trebui să mă ţii minte. După toate alea... 

Ce naiba însemna „toate alea”? James, prudent, n-a întrebat. 

— Oarecum, a zis el Și a clipit. 

Avea dificultăţi cu concentrarea. Somnul părea decis să-l tragă înapoi 
spre zona de pierdere a conștiinței. 

— Ce mincinos ești! 

Nu părea totuși furioasă. Nu tocmai. Privirea i-a poposit pe buzele lui 
James, care, pentru o fracțiune de secundă, s-a întrebat dacă avea să se 
aplece ca să-l sărute. Sophia n-o făcu. Se mulţumi doar să suspine Și el a 
perceput nuanţa unui parfum care-i era vag familiar. 

— Sunt prietena ta. 

Asta nu părea tocmai în regulă. James a privit-o. Era superbă... însă 
nimic. Și nu cumva asistenta spusese că pe prietena lui o chema Megan? 
Poate că era amețit, totuși era convins că reținuse bine numele. 

Sophia i-a citit cumva gândurile. 

— Uau! Sper doar ca... amnezia asta să fie ceva temporar. 

— Atunci suntem doi care avem speranța asta. 

Ea a furișat o privire rapidă prin rezervă. 

— Uite care-i treaba, eu n-ar trebui să fiu aici. Nimeni nu știe c-am venit 
ȘI nici nu trebuie să afle. 

— De ce? 


James se căznea să se ridice în capul oaselor, dar nu izbuti mai mult 
decât să se sprijine în cotul braţului teafăr. 

— N-ai voie să primești vizite. Ea privi din nou spre ușă, care era foarte 
puțin întredeschisă. A trebuit să mă furișez, să aștept până când s-a 
schimbat tura asistentelor Și să apară o urgenţă pe undeva. Examină scurt 
interiorul încăperii. Și așa, sunt sigură că există videocamere și că am fost 
înregistrată, dar am încercat să mă deghizez. 

— De ce n-am voie să primesc vizite? 

— Nu Știu exact. Fie că-i ordinul doctorului, fie al poliției. 

Poliţaii. Iarăşi. James simţi un ghem în stomac. În ciuda durerilor, a 
reușit în cele din urmă să se ridice în șezut. 

— Am vrut doar să văd că ești întreg. 

Femeia s-a întors, gata de plecare. James s-a întins după ea Și a prins-o 
de încheietură, așa cum făcuse cu asistenta. 

— De ce nu m-ar lăsa poliţau să primesc vizite? a întrebat el, străduindu- 
se să nu piardă firul discuţiei. 

Conversaţia aceasta părea importantă. Era importantă. 

— Ştii de ce. 

— Nu, nu Știu. 

Sophia a privit spre mâna lui, care o ţinea ferm de încheietură... James 1- 
a dat drumul. 

— Ah... Mda, poate că nu știi. Din cauza lui Megan. 

O imagine a fulgerat scurt, preţ de o secundă, prin mintea bărbatului: o 
femeie cu chipul schimonosit de furie, cu părul umezit de zăpadă și cu ochi 
de culoare deschisă scânteind de ură. Apoi a dispărut la fel de iute pe cât se 
ivise. 

Din nou, a avut o tresărire. 

Femeia aceea mânioasă era Megan. Habar nu avea cum de știa asta, însă 
era absolut sigur. 

— Ce-i cu ea? 

— A dispărut! 

— A dispărut? 

Deci asta vrusese asistenta să-i spună atunci când doctorul o oprise. 

— Da, a subliniat nervoasă Sophia cu mâna. Din seara în care ai fost 
adus aici, n-a mai văzut-o nimeni. Toți spun că voi doi v-aţi certat rău de 
tot, după care ea a dispărut. 


Chipul femeii furioase care ţipa la el, acuzându-l c-o înșelase, i-a apărut 
iarăşi lui James în faţa ochilor. 

— Potrivit Știrilor TV, nimeni n-a mai văzut-o sau n-a mai auzit ceva 
despre ea, ȘI nici chiar mașina nu-i poate fi localizată. 

Așa ceva era complet lipsit de logică. Totuși, fragmente din cele 
întâmplate în noaptea aceea, mici cioburi din memoria lui făcută ţăndări îi 
zgândăreau creierul. 

— Mă gândisem că v-aţi certat din cauza mea, a șoptit Sophia. Vreau să 
zic că așa crede toată lumea. 

— Care toată lumea? 

James continua să scormonească în memorie, în încercarea de a afla mai 
multe informaţii, dar amintirea femeii atât de furioase încât îl împroșcase 
cu salivă începea iarăși să se dilueze. Ce se întâmplase? Ce făcuse el? 

— Păi, ştii ȘI tu — cei de la han și cei de la pepinieră sunt siguri că ea a 
aflat despre noi Și că Și-a ieșit din minţi. 

Bărbatul a ridicat un braţ, cu o grimasă de durere din cauza efortului. La 
naiba cu toate! 

— Și de unde știi tu asta? 

— Ştii bine de unde. 

James nu avea habar. Sophia a plescăit neîncrezătoare din limbă și a 
continuat: 

— Fiindcă cu lucrez acolo! 

— Tu lucrezi pentru mine? 

— Aoleu! I-a aruncat un zâmbet și a urmat: Gata, gata, am înţeles. 
Așadar, teoretic vorbind, eu lucrez pentru Cahill Industries, dar pe cine 
păcălim? Tu ești Cahill Industries, așa că, da, eu lucrez pentru tine Și o fac 
de șase luni. Dădea din cap în timp ce vorbea, încurajându-l să-și 
amintească. Și noi doi eram... Și-a mușcat ușor buza inferioară. Cred că 
noi doi eram o problemă. 

— leșeam împreună? 

James nu înţelegea mare lucru. 

— Dacă așa vrei să-i spui... În ochii Sophiei a licărit o scânteie jucăușă, 
iar în obraz i-a apărut o gropiţă când a încrețit din nas. Știam eu c-o să-ţi 
amintești. 

El nu-și amintea nimic, dar nu comentă, se străduia cu disperare să-și 
recompună viața, sau cel puţin latura ei sentimentală. 


— Și Megan? 

— Ah! Păi... Sophia s-a strâmbat, făcând o mișcare cu palma într-o 
parte Și în alta. Tu nu te-ai despărțit chiar complet de ea. 

Afirmația asta părea să fie adevărată. 

Și să aducă multe necazuri. 

— Și este posibil ca ea să fi aflat despre noi doi Și... — implicarea ta era 
greu de ratat —... Și nu i-a plăcut asta. 

Sophia a strâns din umeri, ca Și cum era de la sine înţeles că una ar fi 
determinat-o pe cealaltă. 

— Cred că ea a aflat despre mine și s-a enervat. Mai cred că a venit la 
tine acasă Și v-aţi certat, după care tu ai sfârșit aici. 

Din nou, în minte i-a apărut imaginea fulgerătoare a unei femei care 
înainta către el, cu ochii arși de atâtea lacrimi, cu obrajii îmbujorați de la 
furia care radia dinspre ea în valuri. 

— Apoi Megan a dispărut. 

Sophia Și-a mușcat buza, scrutându-l cu o privire neîncrezătoare. 

— Tu nu mai ţi minte cearta? 

O voce din interiorul său îl avertiză pe James să ocolească răspunsul 
acela. 

— Nu. 

— Nu-ţi mai amintești chiar nimic? a continuat ea sceptică. 

— Da, e foarte ciudat, a admis James, totuși doctorul zice că am fost 
adus direct la camera de gardă de la Urgenţe. 

Sophia întinse mâna, atingându-l pe braţ; degetele îi erau reci Și cumva 
familiare. 

— Bobby te-a găsit. 

— Knowlton? 

Dumnezeule, chiar nu-și mai amintea absolut nimic! 

— Da, el a sunat la 911. 

— Și Megan nu era acolo? 

Sophia a clătinat din cap. Sub lumina plafonierei, părul ei blond părea să 
arunce scântei. 

— L-am întrebat pe Bobby și mi-a spus că erai singur. 

— A mai zis ȘI altceva? 

— Mie nu mi-a mai zis. 

James simţea că-l doare capul de efort, dar se străduia cu disperare să-și 


reamintească orice l-ar fi putut ajuta să înțeleagă ceva din tot coșmarul ăsta. 

Sophia a coborât și mai mult vocea Și l-a strâns brusc de degete, apoi i-a 
dat drumul. 

— Ai stat de vorbă cu poliţaii? 

— Nu, nu încă. 

— Dar ei au fost aici? 

— Doctorul așa spune, însă eu nu ţin minte... Și nu mai am telefonul, 
Și-a amintit el. Iar ăsta — arătă spre telefonul de modă veche de pe noptieră 
— este complet inutil, fiindcă nu-mi amintesc niciun număr. 

— O să văd dacă-l pot găsi, a zis Sophia, totuși tonul ei nu lăsa loc la 
multe speranțe. Se aplecă spre el, continuând: Ar trebui să știi că poliţia a 
fost la tine acasă. Au căutat peste tot Și au luat câteva lucruri. 

— Poftim? 

Ea a ridicat din umeri. 

— Așa am auzit. Bobby zicea că scoteau obiecte dinăuntru. 

— Telefonul meu? 

— Poate că Și telefonul. El spunea de computere și altele. 

— Dar pot face așa ceva? 

— E poliție, nu? Poate să facă orice dorește. 

— Există totuși limite... 

James se străduia să se concentreze. De ce i-ar fi ridicat polițiștii 
obiecte? Oare chiar credeau că era un soi de infractor? Oare nu se proceda 
așa în cazul raidurilor împotriva traficanților de droguri? Sau în cazul 
crimelor? Dintr-odată a simţit că i se scurge tot sângele din vene. Oare 
Megan murise? De aceea doctorul nu voise să-i spună nimic? 

Pe coridor, în dreptul ușii, s-au auzit pași Și Sophia a înlemnit. Cu ochii 
larg deschişi, a dus un deget la buze și s-a furișat tiptil în spatele ușii, 
astfel încât să rămână ascunsă când aceasta va fi deschisă. 

Ușa a rămas închisă. 

Pașii au trecut mai departe pe coridor, iar ea a respirat ușurată. 

— Ar fi mai bine să plec. Să știi că te iubesc, a adăugat. Să nu uiţi asta. 

Avea un zâmbet sfios, iar obrajii 1 s-au colorat când a spus asta. 

Îl iubea? 

Ceva nu părea în regulă. 

— Stai, a zis James. 

Avea nevoie de mai multe informaţii, însă Sophia trăgea deja cu ochiul 


prin ușa foarte puțin întredeschisă, examinând coridorul. S-a întors către 
pat, a schiţat din buze „O să revin”, apoi, ridicându-și fularul peste nas, a 
ieșit repede din rezervă, străduindu-se să facă cât mai puţin zgomot. 

James a privit lung în urma ei. 

El se întâlnea cu Sophia și cu Megan? Și nu numai că se întâlnea, ci era 
Și încurcat cu ele. Sophia sugerase că ar fi fost vorba despre o relație 
sexuală. Și emoţională. De aici și cuvântul „iubire”. 

În forul lui interior simţea că lui Megan i se întâmplase ceva rău Și că, 
într-un fel, vinovăția îi putea fi atribuită. Zgârieturile de pe faţă încă îl 
deranjau ȘI, într-o străfulgerare, văzu niște unghii care se îndreptau către el, 
gata să-l sfâșie. Ea — presupunea că era vorba despre Megan — fusese 
furioasă. Scoasă din minți. Gata să-l facă bucăţi. 

Făcu din nou un efort, fără însă a izbuti să-și amintească disputa lor — 
cearta aceea care, în amintirea lui, sosea doar sub forma unor crâmpeie ce-l 
sâcâiau, imagini ce apăreau la suprafață pentru ca aproape imediat să 
dispară. 

Iar acum, Sophia afirma că-l iubea. 

Nu era de mirare că poliția dorea să discute cu el. 

Sau, posibil, chiar mai mult decât doar să poarte o discuţie cu el. În ce 
naiba se băgase? 

Ținându-și palma apăsată peste coastele care-l dureau, își trecu 
picioarele peste marginea patului. Durerea i-a săgetat trunchiul, iar capul îi 
pulsa. Ignorând totul și ţinându-se de pat, s-a apropiat de capătul celălalt ca 
să se uite la televizor. Firul de plastic al perfuzorului s-a întins la maximum. 
Ecranul plat părea cuplat la o priză din plafon. James a revenit la locul lui Și 
a încercat să acţioneze telecomanda. Nimic. A întors-o, i-a scos capacul Și a 
văzut că nu avea baterii. 

Ăsta nu era un semn bun. 

S-a uitat după aceea la comenzile patului, la butoanele etichetate vizibil 
pentru apelarea asistentelor sau pentru a ridica și a cobori câte o jumătate 
de pat. Nu exista niciun buton pentru televizor. 

S-a urcat din nou, cu efort, în pat. 

Se străduia să rămână treaz, trebuia să găsească, într-un fel sau altul, o 
cale de a-și reaminti. 

Poate că nu vrei să-ți reamintești, i-a sugerat aceeași voce interioară 
sâcâitoare de mai-nainte. Poate că n-o să-ți placă ce vei găsi. 


Complicat. 

Însă orice era mai bine decât asta, se gândi el înainte de a se lăsa cuprins 
de somn. 

Faptul că nu-și putea aminti îl ucidea. 


CAPITOLUL 6 


Bobby Knowlton coborî din camionetă — un Chevrolet vechi Și ponosit — 
apoi aruncă în zăpadă chiștocul ţigări, al cărui vârf incandescent sfârâi, Și 
se îndreptă cu pas vioi spre casă. 

— Dumnezeule, da” ce frig e! a rostit el, simulând o dârdâială exagerată 
atunci când a ajuns lângă Rivers și Mendoza. 

Knowlton se apropia de șaizeci de ani, avea un păr sârmos ȘI trăsături 
ascuţite ca ale unei lame. Pielea tăbăcită îi era permanent bronzată de 
munca în aer liber și nu se sinchisise să se bărbierească de vreo două zile, 
astfel că o miriște ţepoasă Și argintie îi acoperea bărbia. 

— Voi sunteţi detectivii, da? 

Purta o geacă de blugi, niște Levis tociți Și o Șapcă cu cozoroc înfundată 
adânc pe cap. 

— Brett Rivers, de la Departamentul Șerifului, Ținutul Riggs. 

Rivers i-a arătat legitimaţia, dar Knowlton a fluturat braţul cu un gest de 
nepăsare, apoi i-a întins mâna Și i-a strâns-o. 

— Ea este partenera mea, Wynonna Mendoza. 

— Mi-ar plăcea să spun „încântat de cunoștință”, a rostit Knowlton 
privind, de data asta, legitimaţia lui Mendoza, dar în circumstanţele actuale, 
ce să zic... nu prea îmi vine. l-a strâns și femeii mâna Și a adăugat: 
Spuneţi-mi Bobby. Am fost botezat Robert, dar ai mei mi-au spus Bobby în 
copilărie Și n-am mai scăpat de numele ăsta. Uite care-i treaba — nu știu de 
ce sunt eu aici. Vreau să spun, am dat deja o declarație unei doamne ajutor 
de șerif și am semnat-o Și nu-mi dau seama ce altceva v-aș mai putea 
spune. 

A căutat cu gesturi nervoase prin buzunarele gecii uzate. A scos un 
pachet mototolit de Marlboro, apoi s-a răzgândit Și l-a băgat la loc. 

— Cum ziceam, acum două zile am dat o declaraţie unei doamne ajutor 
de Şerif. 

— Kate Mercado, a precizat Mendoza. 

Bobby a încuviintat scurt din cap. 

— Da, ea este. 


Rivers l-a privit direct în ochi ȘI a zis: 

— AȘ dori s-o mai reluăm. 

— Biiine. Knowlton a făcut o pauză, după care a rostit, brusc suspicios: 
Sper că nu credeţi c-aș avea vreo legătură cu asta, fiindcă ar fi mai mult 
decât o nebunie. Înţelegeţi? 

Rivers nu credea așa ceva, dar îl lăsă să vorbească mai departe, fără să-l 
întrerupă, pentru a vedea ce avea de spus. 

— Eu eram în Brass Bullet, fiindcă așa obișnuiesc după ce termin 
programul. Am stat acolo vreo două ore, poate două ore și jumătate, 
așteptând o livrare de hrană pentru animale, care-ntârzia din cauza vremii 
Și-ar fi trebuit s-ajungă mai târziu, după orele de muncă. Înţelegi? 

Sprâncenele stufoase i s-au arcuit sub cozorocul șepcii. Cum Rivers nu 
răspunse, s-a încruntat Și a ridicat o mână. 

— Ştii ce? Dacă nu mă crezi, vorbește cu Mike, barmanul. Mike... ăăă, 
cum naiba-l cheamă... Mike... Mike... A pocnit din degete. Mike 
MceGillicuddy — ăsta-i! Vorbește cu el și-o să-ţi spună. 

— Am vrut s-o aud de la tine, a zis Rivers. 

Knowlton a tăcut o secundă și, cântărindu-l din priviri, a părut mulţumit 
de ceea ce vede. Apoi a continuat: 

— Bine, atunci. Haideţi înăuntru. Ne-ngheaţă fundurile aici. 

Aceea era prima lui declarație pe care Rivers o accepta ca atare. Când 
Knowlton s-a apropiat de ușă, un câine a început să latre de cealaltă parte a 
uşii masive din stejar Și să râcâie cu ghearele. 

— Ăsta-i Ralph, a explicat Knowlton, apoi a răcnit din toţi rărunchii în 
timp ce descuia: Gata, Ralph, gălăgia! Gura! Ce naiba, fu cuminte! Vin, 
vin! S-a adresat peste umăr detectivilor, cerându-și într-un fel scuze: 
Chestia e c-am zis c-o să am grijă de Ralph — n-am vrut să fie luat de 
Protecția animalelor sau mai Știu eu de cine. E un câine de treabă. 

După cum lătra, câinele nu părea deloc să fie de treabă. Ziceai că 
intenționează să facă ușa bucăţi, în vreme ce hămăia asurzitor. 

— Este periculos? a întrebat Rivers când a văzut că Mendoza a făcut un 
pas înapoi. 

— Ralph? Nooo. Este exact ca în proverbul ăla cu „câinele care latră nu 
mușcă”. 

Rivers nu era la fel de convins. Când Knowlton a deschis larg ușa, 
animalul a ţâșnit afară ca un fulger negru-castaniu, sărind peste verandă Și 


peste puținele trepte, după care a început să alerge nebunește în cerc prin 
zăpada din curtea din faţă. Schelălăind surescitat, împroșcând zăpadă peste 
tot, ciobănescul gonea fără oprire de la un gard la celălalt. 

— Cred c-a acumulat ceva energie stând închis atât, a zis Bobby după ce 
au intrat. Ar fi trebuit să-l fi luat la mine. Tot mă gândeam că James va fi 
externat Și c-ar vrea să-l aștepte Ralph. 

A apăsat pe întrerupător, iar Rivers a examinat din nou interiorul brusc 
luminat. 

Holul din faţă era împărțit în două de o scară. De o parte a ei se afla 
livingul, iar de cealaltă parte sufrageria. Livingul era plin cu mobile 
confortabile, dar desperecheate, fără să trădeze vreun stil anume: un fotoliu 
recliner tapiţat cu piele, o sofa scurtă, două fotolii extensibile, acum 
ridicate; părea că, înainte, toate fuseseră dispuse în jurul Șemineului, care 
avea un colț pătat cu sânge. 

Sângele lui Cahill, a presupus detectivul. 

Analizele de laborator aveau să precizeze asta. 

Locuinţa era exact așa cum o lăsase poliția, după ce fusese examinată cu 
atenţie de echipa de tehnicieni, care ridicaseră amprente, luaseră aparatura 
electronică, prelevaseră probe și făcuseră fotografii digitale; mostre de 
sânge fuseseră deja trimise la laborator Și erau chiar acum verificate pentru 
ADN. În aer dăinuia un iz slab de cenușă de la ultimul foc ce fusese făcut în 
Șemineu. 

— Da” chiar că vă pricepeţi să faceţi harcea-parcea un loc, a spus Bobby 
privind rafturile răscolite Și stratul de pulbere fină utilizată pentru ridicarea 
amprentelor. Nu faceți niciodată curăţenie după ce terminaţi? James o să fie 
extrem de furios. 

O casă în dezordine era ultima dintre problemele lui James Cahill. 

Knowlton Și-a aranjat căciula pe capul pleșuv. 

— Nu-i cam exagerat totul? Vreau să zic că n-a murit nimeni. 

— Noi așa sperăm. 

Rivers învățase însă de mult să fie meticulos. Da, era adevărat, nu se știa 
să fi murit cineva, însă asta era unica lor Șansă, înainte de externarea lui 
Cahill din spital, de a-i percheziţiona casa de sus până jos. Mai bine să fie 
sigur Și liniştit. 

— Nu că am senzația că aș călca pe mormântul cuiva, vreau să zic că 
Știu că n-a murit nimeni... ăăă, așa credem noi, totuși mi se pare cam 


ciudat, dacă-nţelegeți ce vreau să spun. 

Knowlton s-a uitat înapoi, prin ușa deschisă, spre curte, și Rivers i-a 
urmărit privirea. Ciobănescul continua să alerge prin zăpadă, cu coada 
strânsă între picioare Și limba atârnându-i. 

— Se joacă, a remarcat el. Probabil că nu i-a plăcut că a rămas singur. O 
să-l iau la mine până se-ntoarce James. 

Rivers a revenit la harababura din living. 

— Haide acum să mai rememorăm o dată ce s-a-ntâmplat. 

— Bine, a aprobat celălalt, după care a strigat tare peste umăr: Treci 
înăuntru, Ralph! Gata distracţia! 

Când câinele a năvălit înăuntru, Rivers și Mendoza s-au dat la o parte 
din faţa ușii și Knowlton a trântit-o, oprind gerul să mai intre în casă. 

— E așa cum am scris în declaraţie, s-a întors către cei doi. După o bere 
sau două, a sosit livrarea, am luat-o și am pornit încoace să am grijă de 
animale — asta-i slujba mea aici. Sunt cumva managerul ranch-ului, deși n- 
am niciun fel de titlu oficial. Am lucrat aici înainte ca locul să fie cumpărat 
de Cahill, acum cinci... ba nu, acum Șase ani, Și el m-a păstrat. Frumos din 
partea lui. Şi-a scos mănușile și a privit pe fereastră. Eram la vreo cinci 
sute de metri mai la nord Și veneam încoace, când am văzut o mașină care 
ieșea de pe drumul de acces. A arătat prin geam spre aleea acoperită de 
zăpadă. Nu știu cine era la volan, dar gonea ca nebunu” Și-aproape c-a 
intrat în plugul care curăța șoseaua-n faţa mea. Vreau să spun că nu ţi-ai 
dori așa ceva c-o măgăoaie ca aia. Mașina a ieșit pe șosea, a ocolit plugul 
Și-a trecut în fața lui, apoi a gonit spre nord, spre oraș, a încheiat el, 
indicând cu degetul o direcţie nedefinită. 

— Ai recunoscut mașina? l-a întrebat Mendoza. 

— Nu pot fi sigur. Ningea zdravăn, era aproape viscol Și se-ntunecase 
deja. Tot ce pot spune cu certitudine este că era închisă la culoare. 
Bleumarin sau neagră. Sau poate gri-petrol. 

— Mașina lui Megan Travers? 

— Așa aș zice. Nu pot totuși să bag mâna-n foc Și nici n-am văzut 
șoferul. Geamurile erau aburite, iar eu eram ocupat să nu mă izbesc de 
plugul ăla, care frânase ca să evite ciocnirea. A clătinat din cap, fluierând 
încetișor. A fost cât pe-aci. Şoferul a virat ca un nebun, după care a 
accelerat Și a trecut ca vântul pe lângă mine. Pentru o clipă, am crezut că s- 
ar putea să ne izbim. 


— Eşti, așadar, sigur că era un automobil obișnuit, nu un SUV sau o 
camionetă? a întrebat Mendoza. 

— Da, da, a încuviinţat Knowlton apăsat, încruntându-și sprâncenele. 
Un nebun de șofer. Oricum, eu am mers în urma plugului până la drumul de 
acces, am ajuns aici, am intrat Și l-am găsit pe James exact acolo, a arătat 
spre colţul șemineului. Era fără cunoștință. Avea puls — l-am controlat — Și 
respira, dar se vedea mult sânge și m-am gândit... De fapt, ce naiba, nu m- 
am gândit la nimic Și am sunat la 911, după care au venit ambulanţa și 
pompierii, Și voi toţi, Și... Și asta a fost. Asta-i tot ce Știu. 

— La ce oră s-a întâmplat? 

— E greu de spus, dar era trecut de șapte. Poate să fi fost în Jur de Șapte 
Și jumătate. Din cauza viscolului, totul a-ntârziat serios în ziua aia. De 
aceea, mă oprisem ȘI eu la un păhărel. 

Mendoza a schimbat subiectul. 

— James avea dușmani? 

— Oho, sigur că da. Knowlton a făcut apoi o scurtă pauză Și s-a corectat: 
Totuși, nu dintre cei care ar fi gata să te-omoare. 

— Cine anume? 

— Păi, în principal cred c-ar fi prietene. 

Managerul ranch-ului a privit din nou către Șemineu, la pata de un roșu- 
castaniu. 

— Deci nu doar una? a insistat Rivers. 

— Nu, nu. Knowlton a încuviinţat din cap, Și-a frecat bărbia ţepoasă și a 
înălțat puţin din sprâncene. Ştiţi, necazul este că femeilor nu le prea place 
să-mpartă același bărbat. 

— Așadar, a zis Mendoza, este posibil ca el să fi avut mai multe prietene 
simultan? 

— Da. 

— lar prietenele astea ale lui nu se plăceau între ele? a continuat ea. 

— Așa cred. Vreau să zic că nu-i așa cum vezi la televizor chestiile alea 
cu nevestele-surori. Știţi la ce mă refer — când mai multe neveste se-nţeleg 
de minune între ele. Bărbatul a dat ochii peste cap. Da, ce să zic, de parcă în 
realitate s-ar întâmpla vreodată așa. 

— James a zis ȘI el asta? 

— Nu mi-a zis mie. A privit de la unul la celălalt. Da”, să știți că este o 
problemă dacă tu nu te-ai despărțit de una și deja îţi iei alta. În general, 


femeilor nu le place asta. 

— Nici bărbaților, a replicat Mendoza Şi Rivers s-a întrebat dacă acel 
comentariu era așa, în general, sau avea în spate o experienţă personală. 

Privirea lui Knowlton s-a îndreptat către o pușcă veche, așezată pe o 
poliţă montată deasupra șemineului. 

— Probabil c-a avut noroc că n-a fost împușcat. 

— Așa temperamentale sunt prietenele lui? a întrebat Mendoza. 

— Păi nu așa se zice? a replicat managerul ranch-ului. „Nu există o forță 
a răului la fel de teribilă ca o femeie respinsă...” sau cam așa ceva? 

— Cam așa ceva, a aprobat Mendoza Și, spre meritul ei, nu s-a obosit 
să-l corecteze:2:.. Ştii vreun nume al acestor prietene? 

— Le Știu pe cele recente. Ciobănescul s-a apropiat de el și Knowlton s- 
a aplecat să-l scarpine înapoia urechilor. James ieșea cu Megan Travers. 
Cea care-a dispărut. Ea Și James erau împreună de vreo două luni, poate 
mai mult. Nu sunt foarte sigur. 

— Ştii ceva despre ea? a întrebat Mendoza. 

— Nu, nu prea. 

— Familie? Prieteni? a insistat femeia. 

— Îmi pare rău, a răspuns Knowlton cu sinceritate. N-am fost chiar așa 
atent. Cum ziceam, ele apăreau Și dispăreau. 

— Altcineva? continuă Mendoza. 

— la să vedem. Bătrânul s-a încruntat, încercând să se concentreze. A 
fost o profesoară care locuia în... Marysville sau Everett, cred că pe undeva 
la nord de Seattle. 

— Cum o chema? 

— Janice sau Jenny... Așa ceva. Dar au rupt legătura de ceva vreme. 
Probabil chiar de mai bine de un an. 

— Până acum două, a subliniat Mendoza. Altele? 

Managerul ranch-ului păru să cadă pe gânduri. 

— Mai e blonda care lucrează la han. A fost întâi chelneriță și apoi a 
trecut la birouri. Îl ochise pe James de ceva vreme și i-am văzut împreună 
de câteva ori. O cheamă Sophie, pardon, Sophia... Dar îmi pare rău, nu știu 
mai multe despre ea. 

— Şi se întâlnea cu James? a întrebat Rivers. 

— Așa cred... Totuși n-aş depune mărturie-n privinţa asta. Doar pentru 
că i-am văzut împreună de vreo două ori, asta nu înseamnă cine știe ce. S-ar 


putea să fi discutat despre serviciu, înțelegeți, fiindcă ea este angajata lui, 
deși, ce naiba, femeile se uită într-un anume fel la bărbați care le 
interesează. Într-un fel diferit, vreau să zic. Iar ea se-nvârtea mereu pe lângă 
el, Ştiţi? Mereu. Ca și cum ar fi vrut cu tot dinadinsul s-o remarce James. 

— Asta a fost recent? 

Knowlton a încuviinţat din cap. 

— James n-a zis nimic, dar se pare că petreceau destul timp împreună. 
Da” cum spuneam, femeile roiau mereu în jurul lui. Willow, altă fată care 
lucrează la hotel, era și ea cu ochii după James, sau cel puţin așa cred. A 
făcut o grimasă. Nu că s-ar fi întâmplat ceva între ei, cel puțin, nu după 
Știința mea... Totuși, am surprins-o privindu-l o dată sau de două ori cu 
foarte mult interes, știți? Ca o mâţă care se uită fix la o gaură din pământ Și 
așteaptă ca o cârtiță să-și scoată căpșorul ca s-o atace imediat. Cam așa ȘI 
cu ea... După care, parcă dându-și seama că spusese prea multe, a adăugat: 
Pe de altă parte, ce știu eu? Despre astea ar trebui să-l întrebaţi pe el când 
se va trezi. Eu nu sunt preocupat de viaţa lui sentimentală. Și-a trecut o 
palmă peste cap Și a continuat: Cam asta-i tot ce știu. Cum am zis Și mai 
devreme. Acum trebuie să mă duc să văd de animale. 

S-a scotocit din nou în buzunar, a scos pachetul de Marlboro și a extras o 
țigară îndreptând-o cu filtrul spre Rivers. 

— Vorbiti cu James. 

— O vom face, a zis Mendoza. 

Knowlton Și-a înfipt ţigara în colţul gurii. 

— Hai, băiete, s-a adresat el câinelui. Cred c-ai putea să vu în seara asta 
la mine-acasă. Uite ce-i, s-a întors din nou spre Rivers, am treburi multe de 
terminat, așa că, dacă mai aveţi întrebări, puteți să mă-nsoțiți. O să răspund 
la tot ce pot, dar nu mai am nimic de adăugat. Este exact ce am scris și-n 
declarație. 

— Așteaptă, a zis Mendoza, însă managerul ranch-ului pornise deja. 

I-a condus prin bucătăria ce mirosea a chili, care se solidificase într-un 
borcan lăsat pe masă. L-au urmat apoi, prin ușa din spate, într-o verandă 
îngustă Și acoperită, care servea drept spălătorie și loc de depozitare a 
încălțămintei murdare. Aceasta făcea legătura cu o magazie pentru lemne, 
întunecoasă Și plină cu scurtături prăfuite de stejar, brad și cedru; pașii 
bătătoriseră timp de un secol podeaua din pământ, până la consistenţa 
betonului. 


În capătul opus al magaziei, o ușă se deschidea către curtea dintre casă 
Şi acareturi. Knowlton s-a oprit să-și aprindă ţigara imediat ce a ieșit, iar 
aroma fumului s-a împrăștiat în aer. Câinele a început să alerge, speriind 
două ciori, care croncăniră indignate când au zburat către ramurile de sus, 
scheletice, ale unui măr, azvârlind pe jos bulgări de zăpadă și câteva frunze 
care se încăpățânaseră să rămână aninate. 

Managerul ranch-ului i-a privit. 

— Mai aveţi întrebări? 

— Da. Lui Mendoza i se citea în colţurile strânse ale gurii o ușoară 
iritare. Cu excepția femeilor, existau și alte persoane cu care Cahill nu se 
înţelegea? Colegi de muncă? Angajaţi? Prieteni ale femeilor cu care se 
întâlnea? 

— Nu-i ca și cum am fi o familie mare și fericită, a încuviunţat 
Knowlton, totuși nu știu pe altcineva care să-i fi dorit răul. A mijit ochii, 
privind prin ninsoare. Altceva? 

Rivers a clătinat din cap. 

— Acum nu. 

— E bine atunci. 

Bărbatul a ridicat ambele braţe, ca și cum ar fi sugerat că se predă, după 
care s-a întors Și a pornit spre hambar prin zăpada neatinsă. 

— ÎL lași să plece așa? a zis Mendoza. 

— Mai aveai Și alte întrebări? 

— Nu. Ba da. Acum nu-mi vine niciuna în minte, dar sunt vreun milion. 

— Atunci o să mai vorbim cu el Și altă dată. 

Mendoza s-a strâmbat, continuând să se uite după Knowlton Și câine în 
timp ce dispăreau în hambar. 

— Atunci a meritat timpul, a rostit ea, expirând aerul sub formă de abur. 

— Poate că da. 

— Și poate că nu. 

— Ne-ntâlnim în Jeep, a zis Rivers Și i-a aruncat cheile mașinii. Lipsesc 
doar un minut. 

— Cum vrei. 

Femeia a deschis poarta ce ducea spre parcare. 

Rivers s-a întors prin magazia pentru lemne. S-a uitat în jur Și a observat 
praful și aerul închis din încăperea aceea în care bănuia că-și făcuseră 
culcuș șobolani, veverițe și orice alte animale care se putuseră strecura 


înăuntru. Un topor rămăsese înfipt într-o buturugă plină de crestături Și 
scrijelituri, care, în mod evident, era utilizată pentru spartul lemnelor. 

Trecu după aceea prin veranda lungă din spate, urmând în sens invers 
drumul parcurs anterior. Acum a văzut cizmele de lucru aflate sub o 
banchetă și canadienele de schi atârnate în cuier. Nimic nu era deranjat. 

Cel puțin acolo unde polițiștii nu intraseră. 

Una dintre canadiene era pătată și destrămată pe alocuri de atâta purtare. 
Detectivul s-a apropiat Și a găsit îndesate în buzunare o pereche de mănuși 
pentru grădinărit, extrem de uzate. În mod clar, fuseseră preferate. Tepene 
de transpiraţie uscată. Fără să stea pe gânduri, le-a băgat în buzunarul hainei 
sale Și s-a întors în casă. 

A străbătut bucătăria Și sufrageria, pe care Cahill, în mod evident, o 
folosea ca birou, apoi a intrat în living, examinând din nou șemineul rece, 
resturile înnegrite de lemne Și stratul gros de cenușă din vatră; izul de lemn 
ars abia se mai simţea acum. S-a uitat la colțul unde cărămizile și mortarul 
fuseseră pătate de sânge. 

Ce naiba se-ntâmplase aici? El știa că fusese un soi de conflict; cumva, 
Cahill căzuse, își spărsese capul și-și fisurase câteva coaste, iar Megan 
Travers Și mașina ei dispăruseră. Dar de la ce pornise altercația? Cum 
escaladase? Cum fusese posibil ca un bărbat adult și voinic să fie doborât 
de o femeie? Și unde naiba era Megan? 

Hristoase, oare mai era în viaţă? 

Rivers încercă să refacă în minte filmul cu James Cahill așa cum îl 
văzuse în seara aceea. Moștenitorul familiei Cahill era fără cunoștință, 
îngrijit de doi paramedici, un bărbat și o femeie, care-l așezaseră pe o targă. 
Inițial, la locul incidentului fuseseră trimiși doi ajutori de șerif, iar la scurt 
timp după aceea sosise Și el împreună cu Mendoza. La momentul respectiv, 
încăperea era ticsită de tehnicieni legiști, iar unul dintre ei descoperise 
biletul mototolit pe podea, lângă un fotoliu de lângă fereastră. Textul era 
scurt Și la obiect: 


J, 

Te părăsesc. 

De data asta definitiv. 

N-o să mă mai vezi niciodată! 
M. 


Era de presupus că biletul fusese lăsat de Megan Travers. Era destul de 
melodramatic și de modă veche pentru această epocă a comunicării 
instantanee prin SMS-uri Și e-mailuri. 

Și de ce venise femeia cu biletul? Ca să-l lase? Crezuse că James Cahill 
nu va fi acasă? Cine-l mototolise? Și oare era recent? Era din partea lui 
Megan? Sau din partea altei femei? Existau multe femei interesate de 
Cahill. Scrisul părea feminin, totuși putea fi un fals. Era posibil să fi fost 
doar o înscenare. 

Părea, într-adevăr, nelalocul său. 

Laboratorul avea să descopere dacă pe hârtia aceea existau amprente sau 
urme de ADN, totuși de ce să lași un bilet când discuți cu cineva faţă în 
faţă? Oare biletul fusese lăsat mai devreme? Sau, din nou, era vorba despre 
altă persoană? 

Detectivul Și-a amintit de mașina pe care Knowlton o văzuse ieșind în 
viteză de pe drumul de acces spre casă. Posibil mașina lui Megan. Probabil 
condusă chiar de ea. 

Pe de altă parte însă el nu se putea bizui pe supoziții. 

— Unde ești? a șoptit Rivers. 

Oare femeia se ascundea? Sau era moartă? 

Examinând livingul, Și-a imaginat lupta. Fusese oare imediat înainte ca 
mașina să plece în trombă sau mai devreme? Fusese oare implicat șoferul 
mașinii? Cu certitudine. Asta putea să presupună că se întâmplase. Din 
cauza unei femei... sau a celeilalte femei, așa cum sugerase Knowlton? 

Era oare posibil ca James Cahill să-și fi înscenat rănirea? 

Așa ceva părea totuși exagerat. Ar fi fost prea periculos. Detectivul a 
studiat încă o dată șemineul... Dacă cineva s-ar fi izbit singur cu capul de 
cărămizile acelea, ar fi însemnat că a avut intenţii sinucigașe. 

Sau că fusese disperat. 

A închis ochii, a băgat mâna în buzunar Și a pipăit mănușile, încercând 
să reconstituie imaginea unei femei care venea la James. E furioasă, cu 
chipul deformat de mânie, cu mâini agitate Și cu unghii îndeajuns de 
ascuţite ca să-i brăzdeze adânc pielea. 

Ea îl atacă țipând, împingându-l și zgâriindu-l pe obrazul stâng. El face 
un pas înapoi ca s-o evite, se împiedică și se lovește cu capul de șemineu? 
Își pierde cunoștința? Își fisurează coastele în cădere? 

Sau el fusese agresorul? 


Rivers a încercat să evalueze scena dintr-un alt unghi Și s-a întors, 
continuând să ţină ochii închiși. Oare în casa scării exista o siluetă 
întunecată: un complice care aștepta să atace? Și dacă da, de partea cui era? 
A lui James? A lui Megan? A altcuiva? 

Oare aici mai fusese cineva? O a treia persoană, în mod deliberat, sau 
nu... S-a încruntat, făcând un efort de concentrare. Nu, n-ar fi fost drept. 
Persoana aceea n-ar fi stat în umbră, ci ar fi tras sforile, ar fi preluat 
avantajul ȘI... 

— Rivers? 

Glasul lui Mendoza l-a trezit la realitate. A deschis brusc ochii. 

Stânjenit, a privit peste umăr Și a văzut-o stând la baza scării. 

— Te simţi bine? a întrebat ea, privindu-l cu atenție. 

Detectivul nici măcar nu auzise ușa deschizându-se și nici nu simţise 
pala de aer înghețat care pătrunsese odată cu partenera sa. 

— Da, sunt bine. Mai doream să mă uit o dată. 

— Ce făcea1? 

— Mă gândeam. 

— Hm, a făcut ea pe un ton neîncrezător. Ai găsit ceva? 

L-a privit sceptic de sub gluga scurtei sale. 

— Nu, a clătinat el scurt din cap. Se simţea iritat că fusese deranjat, dar 
își ascunse sentimentul. Hai să plecăm. 

— Biil... ne a spus ea Și au ieșit amândoi din living, îndreptându-se 
către verandă. 

Bărbatul a tras ușa după el și a auzit clicul încuietorii automate. 

Au mers în tăcere spre Cherokee. Până ce Rivers a urcat la volan, 
Mendoza își fixase deja centura de siguranţă. 

— Ce-i cu tine? l-a întrebat ea, întorcându-se să-l privească. Parcă erai în 
transă, sau așa ceva. 

— Ti-am spus — mă gândeam. Detectivul a pornit motorul și a ocolit 
mașina lui Bobby. Pur și simplu, încercam să simt atmosfera locului. 

— Serios? 

— Da. 

— Și ce-ai simţit? 

Rivers a privit-o cu coada ochiului. 

— Nimic, a răspuns el, amintindu-și de râsul lui Astrid când îi 
mărturisise metodologia sa. Absolut nimic. 


CAPITOLUL 7 


James a întredeschis un ochi. 

Se lăsase noaptea. 

Nu reușea să-și dea seama dacă trecuseră numai câteva ore, sau dacă 
pierduse altă zi. Dumnezeule, spera să nu fie așa! Și-a amintit că asistenta 
Rictor intrase să-i controleze perfuzia, dar el era pe jumătate adormit în 
momentul acela, iar ceea ce-i picura în sânge îl amețise complet. 

Acum privea prin fereastră spre bezna de afară. Lămpi de securitate 
proiectau o strălucire albastră nebuloasă peste parcarea aproape pustie. 
Continua să ningă Și zăpada se depusese pe tufișuri, pe asfalt și pe cele 
câteva vehicule. 

Bărbatul a dat să-și frece bărbia cu mâna dreaptă, însă o durere 
pătrunzătoare l-a oprit, așa că a folosit mâna stângă pentru a-și pipăi barba 
nerasă de peste douăzeci Și patru de ore. De cât timp era aici? S-a uitat la 
ceasul digital montat deasupra televizorului. 20.26. Presupunea că era încă 
duminică. A clipit, apoi a decis că durerea nu era chiar așa acută pe cât 
fusese mai devreme. 

Totuși, îl vizitase o femeie. 

Blonda. Sophia. 

După plecarea ei, James adormise cu senzaţia că totul se petrecuse în vis, 
că halucinase din cauza comoției Și a medicaţiei. 

Ştia însă bine că adevărul era altul. 

Sophia era reală. Fusese aici. lar o parte din spusele ei exprimau 
realitatea. Da, el o cunoștea Și, da, probabil că ea lucra la han, dar oare 
avuseseră cu adevărat o relaţie? Făcuseră dragoste? În mod cert ar fi trebuit 
să-ȘI amintească așa ceva. 

Dar nu... 

Totuși, nu credea că Sophia minţise. 

S-a foit în pat, pipăindu-și din nou barba ţepoasă. 

Și a tresărit. 

Alt fior de durere. 

La naiba! Probabil că trecuse efectul medicamentelor pe care le primise 
pentru a se simți mai bine. Totuși, mintea îi era mai limpede, în ciuda 


durerii surde ce-i pulsa înapoia ochilor. 

Trebuia neapărat să plece de aici. El avea viaţa lui. Avea o afacere. Și un 
ranch cu vite Și cai. Și un câine... Ralph. La naiba! Nu putea să zacă pur și 
simplu în spital. S-a ridicat în șezut Și Și-a rotit ușor capul, până ce i-au 
trosnit vertebrele. Mintea continua să-i fie cumva confuză, dar trebuia să 
coboare din pat Și să plece din spital Și... A aruncat o privire cercetătoare 
prin rezervă în căutarea hainelor, deși continua să fie conectat la perfuzie. 

Ușa camerei era întredeschisă ȘI-și simţea gâtlejul uscat ca iasca. Când 
s-a întins după paharul cu apă de pe noptieră, a auzit un clinchet slab, care 
anunţa sosirea ascensorului la etajul său. A dat să ridice paharul, dar a avut 
parte de un alt junghi pătrunzător în cutia toracică Și, dintr-odată, Și-a 
amintit. 

Megan. 

Numele ei a ţâșnit de undeva din subconștient. 

Sophia o pomenise, nu? Însă James nu izbutise să asocieze niciunui chip 
cu numele acela. Acum însă ȘI-o reamintise brusc. Cu puțin trecută de 
douăzeci de ani. Ochi albaștri-deschis, care scânteiau Ștrengărește. Pistrui 
pe nasul cârn, o gropiţă adâncă într-un obraz Și păr drept, undeva între 
Șaten Și blond, care-i cobora până pe umeri. 

Da! 

Bătăile inimii 1 s-au întețit. 

Amintirile îl zgândăreau, totuși nu izbutea să le adune într-un puzzle. 

Dintr-odată, a fost izbit de o imagine: fața ei drăgălașă contorsionată de 
furie, părul umed de ninsoare, buzele răsfrânte mânioase, ochii arzând de 
înverșunare. 

— Îți Jur, James, Șuierase ea, n-o să mă mai vezi niciodată! O să regreți 
asta pentru câte zile vei avea! 

— Fir-ar să fie! a murmurat acum bărbatul. 

Era adevărat. 

Fusese o luptă. În casa lui. Femeia era mânioasă Și, în timp ce rotea spre 
el o armă pe care o ţinea într-o mână, poate o macetă sau un baston, îl 
lovise cu mâna cealaltă. Ea aflase ceva... Oh, Doamne, fusese oare despre 
Sophia? Nu asta spusese Sophia mai devreme? Că ea suspecta că ei se 
certaseră din cauza ei? James s-a tras de Șuviţele de păr de sub bandaj. 
Gândeşte, Cahill, gândește! 

Erau în living Și își amintea că se retrăsese cu spatele, încercând s-o 


calmeze pe Megan, încercând să prindă ceea ce flutura ea. Dar fusese 
furioasă. leșită din minți. Hotărâtă să-i facă rău. 

Arma... fusese un vătrai. Exact, vătraiul de la șemineu! Nu era o macetă 
Și niciun baston de baseball. Ea îl zgâriase, James se întorsese o secundă, ea 
îl lovise în cap, iar el se împiedicase ȘI... 

— Realmente, nu cred că este o idee bună! El doarme acum. 

Glasul apăsat al unei femei i-a oprit Șirul gândurilor. 

— M-aţi auzit? 

Femeia părea nemulțumită. Imaginea din mintea lui James s-a destrămat 
când a privit spre ușa parțial deschisă. 

— Vă rog! Nu! 

Glasul era ferm, punctat de ritmul sacadat al unor pași rapizi care veneau 
spre rezervă. 

— Va dura numai un minut. 

De data asta, fusese vocea autoritară a altei femei. Îi era familiară? 

Poate că da, totuși nu-i putea atribui un nume. 

Brusc, ușa rezervei s-a deschis larg, aproape izbindu-se de perete. 

— Vă rog, a strigat asistenta de undeva de pe coridor. Nu aveți voie să 
intrați acolo! 

Ea însă intrase. 

Femeia înaltă a șovăit doar o secundă, apoi s-a apropiat de patul lui. 

Oare o cunoștea? 

— James. 

Îi scuipase numele, de parcă sunetul său i-ar fi ars limba. Și, fără doar și 
poate, îl cunoștea. Și, probabil, îl ura. 

— Unde-i ea? 

— Poftim? Cine ești tu? 

Femeia a ezitat, dar l-a sfredelit cu ochii ei negri. 

— Vorbești serios? Sper că n-ai de gând să te ţii de glume cu mine. 

— Te cunosc? 

James a apăsat butonul care-i înălța căpătâiul patului. Necunoscuta a 
pufnit neîncrezătoare. 

— Dacă mă cunoşti? a repetat ea cu dispreţ vădit. Termină cu de-astea, 
da? Nu încerca aiureli amnezice cu mine, fiindcă n-o să ţină. 

— Uite ce-i, doamnă... 

— Doamnă? 


Ea Și-a dat ochii expresivi peste cap Și buzele i s-au subţiat. Chiar în 
clipa aceea, James a fost străfulgerat de o amintire. Da, o cunoștea. Își 
amintea chipul ei, sclipirea de inteligenţă din ochi, pomeții proeminenţi Și 
gropiţa care apărea scurt când surâdea. În plus, furia... 

— Ce i-ai făcut? a întrebat femeia, dezvelindu-și dinții. Dacă i-ai făcut 
vreun rău, jur c-o să... 

— Vă rog să încetaţi! a rostit asistenta Rictor, care tocmai intrase în 
rezervă. Părăsiţi imediat camera, a continuat ea pe un ton care nu admitea în 
niciun fel să fie contrazisă... 

— O să... ce? Și-a întrebat James vizitatoarea când capul i-a ajuns în 
cele din urmă la același nivel cu al ei. 

— Nu puteți să ameninţaţi un pacient, a zis Și asistenta, însă femeia nu 
s-a clintit. 

Avea părul negru strâns într-un coc lejer la ceafă, pielea întinsă peste 
pomeţii înalți Și era ușor îmbujorată. Purta jeanși Și o haină strânsă pe talie 
Și era extrem de furioasă. În același timp însă în expresia ei exista un 
sentiment care nu se potrivea cu furia aceea. 

Teamă? 

Complicitate? 

James simţea că ceva nu era în regulă. Poate că memoria lui avea lacune, 
dar se fălise dintotdeauna cu capacitatea de a-i citi pe oameni, iar în cazul 
acestei femei ceva era în mod clar anormal. 

— Cine ești tu Și de ce naiba m-ameninţi? 

— Doamnă Travers, a intervenit Rictor pe un ton ceva mai calm, 
străduindu-se să preia controlul situației, dacă vreți să așteptați până când 
domnul doctor își va face vizita aici... 

— Vreau să aud ce are de spus, a întrerupt-o James. 

Doamna Travers? Nu era totuși femeia despre care-și amintea că-l 
atacase. 

— Unde-i Megan? a întrebat ea. 

— Cine ești tu? 

În ochii femeii mocnea ceva întunecat, un sentiment mai presus de furie. 

— Chiar nu mă ţii minte? 

— Îmi pare rău. 

— Scutește-mă! Nu cred că a existat vreodată ceva în viaţa ta de care să- 
ţi pară rău. 


Asistenta a scos un suspin de frustrare. 

— Doamnă Travers... 

— Rebecca, a rostit James. 

Numele îi apăruse brusc în minte. 

— Aha, deci îţi amintești. 

Ochii femeii s-au îngustat provocator, așteptând ca el să mărturisească. 
Dar James n-a reacționat, așa că ea a continuat: 

— Să știi c-am auzit despre așa-zisa ta amnezie și dă-mi voie să-ţi zic 
că n-am crezut-o nicio clipă. Așa că să-mi spui ce s-a-ntâmplat cu Megan. 

El a clătinat din cap Și a simțit imediat o durere. O știa pe femeia asta, 
Și nu numai pentru că era sora lui Megan. În minte i-a apărut o imagine cu 
ea pe o plajă. Alerga sub soarele strălucitor, pe nisipul auriu, spre valurile 
înspumate ale oceanului, acoperind cu râsul ei vuietul imensităţii de apă... 
Își tot întorcea capul, părul îi flutura liber în vânt, braţele și picioarele lungi 
îi erau zvelte Și bronzate, iar un bikini cu dungi albe și roșii abia îi 
acoperea fundul... 

Oh, da, el o cunoscuse pe Rebecca. 

Intim. 

— Da, a zis ea. 

Dispăruse orice urmă din zâmbetul sau din frivolitatea pe care James le 
întrezărise în memoria lui mereu în mișcare, ca argintul viu. Femeia l-a 
scrutat cu o privire severă. 

— Doamnă Travers, este timpul să plecaţi, a atenţionat-o ferm Rictor. 

— O să plec după ce voi auzi ce s-a întâmplat cu Megan. 

— Ți-am spus deja... a început James. 

— Știu ce-ai spus, s-a răstit Rebecca, dar nu te cred! 

— Atunci de ce nu-mi spui tu ce crezi că 1 s-a-ntâmplat? 

— Dumnezeule, asta vreau să știu! Aș mai fi fost aici dacă aș fi știut? 
L-a fulgerat cu privirea. N-am mai auzit nimic de la ea după ce mi-a 
telefonat de pe drum, plângând isteric Și spunând că venea spre mine. A 
închis Și n-a mai apărut. Nu mi-a telefonat, n-a trimis niciun SMS — nimic! 

Rebecca se înroșise la faţă și ochii îi scăpărau, totuși starea ei mai 
ascundea ceva, un alt tip de emoție. 

Mă urăște, Și-a spus James. Jar ura aceea este veche și adâncă. 

Ea nu terminase. 

— La Ştiri s-a anunţat că voi doi v-aţi certat în seara aceea Și pot s-o 


confirm. Megan mi-a spus întruna că terminase definitiv cu tine, că aţi avut 
o confruntare oribilă Și c-o să-mi spună totul când va ajunge în Seattle. 

— Şi...? 

— Și, după cum vezi, n-a mai ajuns. Am încercat întruna să iau legătura 
cu ea. Cum am zis, telefoane și SMS-uri, dar nimic... Absolut nimic din 
seara aceea. 

Sub acest aer de aparentă duritate exista o urmă de teamă. Pentru 
Megan? Sau din cine știe ce alt motiv? 

— Am telefonat la poliţie și la prietenele ei, și la spitale, și... Și... Oh, 
Doamne! 

Rebecca a expirat lent și prelung iar James a crezut pentru o secundă că 
era pe punctul de a ceda. Nu s-a întâmplat asta și femeia Și-a încleștat 
maxilarele. 

— A dispărut, pur Și simplu. 

— Și crezi că eu am vreo legătură cu dispariţia ei? 

— Toată lumea crede asta, James. Buzele Rebeccăi se subţiaseră din 
nou. Personal, te cred în stare de orice. Megan spunea că te întâlnești cu 
altă femeie, cu o blondă. Suzi. Ba nu... Sophia. Așa! Că te-ntâlneai cu ea, 
deși continuai să ieși cu Megan. Spunea că ești un tip promiscuu. Deși asta 
nu-i o mare surpriză, nu? 

James n-a apucat să deschidă gura, deoarece ea a continuat: 

— A mai spus că între voi doi a avut loc o scenă teribilă Și că totul s-a 
terminat. Nu mi-a zis toate detaliile, nu putea. Era prea tulburată, așa că 
avea să mi le spună după ce ajungea la mine. Dar n-a mai ajuns. De acum, 
disprețul Rebeccăi față de el nu mai era disimulat. Așa că, haide, James — 
zi-mi, unde-i Megan? 

— Gata, domnișoară. 

De data asta, asistenta Rictor era decisă să nu mai tolereze nimic. S-a 
apropiat de Rebecca, străduindu-se s-o separe de pacientul ei. 

— Dacă nu plecaţi imediat, o să chem agenţii de pază. 

Fără să-și desprindă privirea de la James, Rebecca a rostit: 

— Poţi să-i chemi. Eu am nevoie de răspunsuri. 

A împuns cu un deget aerul în direcția lui James. Bărbatul a rămas 
impasibil, dar se simţea tot mai iritat. Minciuna i-a ieșit cu ușurință printre 
buze. 

— Nu-mi amintesc nimic din cele întâmplate în seara aceea. Și, în mare 


parte, nici în cele de dinainte. Îmi este al naibii de greu să-mi reamintesc 
cum a fost viaţa mea înainte de evenimentul ăsta, așa că, dacă tu ai fost în 
contact cu sora ta, mi-ai putea lumina niște aspecte. 

Rictor a scos un telefon din buzunarul halatului. 

— Domnul Cahill n-are voie să primească vizitatori, a repetat ea. 

— E cam târziu pentru asta, a comentat James. 

— Amândoi vă puteţi lămuri problemele după ce dânsul va fi externat. 

— Perfect, a zis el, vreau să plec de aici. 

Asistenta a clătinat din cap. 

— Nu înainte de a fi externat oficial Și, în niciun caz, fără permisiunea 
domnului doctor. 

— Cu sau fără permisiunea lui, nu-mi pasă. 

James se săturase de toate rahaturile astea. 

— Ajunge. 

Asistenta a început să tasteze pe telefonul ei, însă Rebecca pornise deja 
spre ușă după ce-i aruncase o ultimă privire nimicitoare bărbatului. 

— Să Ștu că nu s-a terminat, a zis ea. 

— Ai dreptate-n privinţa asta. 

James Și-a trecut picioarele peste marginea patului, scoțând un șuierat 
printre dinţi în momentul în care durerea din piept l-a sfredelit. 

— De data asta, a ameninţat Rebecca, n-o să mai scapi ca până acum. 

Apoi a dispărut. O vreme s-a auzit ţăcănitul tocurilor îndepărtându-se pe 
coridor, însă ameninţarea a continuat să răsune Și după aceea în capul lui 
James, care bubuia întruna. 

De data asta? 

Doamne Dumnezeule, dar ce făcuse? 

Rictor s-a uitat încruntată spre ușa care rămăsese deschisă, apoi s-a 
apropiat de pat. De pe coridor s-a auzit zgomotul liftului. 

— Doamna n-ar fi trebuit să intre aici, a spus ea. 

— E-n regulă, a răspuns James. 

De fapt, nimic nu era în regulă, Și el se îndoia că va mai fi vreodată. 
Totuși, memoria îi revenea fragmentat, iar asta îi crea o frustrare, dar în 
același timp îl Și încuraja. 

— Unde sunt hainele mele? 

— Trebuie să discuti cu domnul doctor. 

— Atunci, sună-l. 


Femeia Şi-a ţuguiat buzele pentru o clipă. 

— Voi sta de vorbă cu domnul doctor Monroe Și-l voi informa că insiști 
să fii externat, după care vom întocmi actele necesare. Însă până atunci, 
trebuie să aștepți. 

Sprâncenele i s-au arcuit deasupra lentilelor fără rame ale ochelarilor. 

— Cât timp? 

— Nu știu. 

Cel puţin, era onestă, ceea ce nu se putea spune despre bărbat. 

— Vol face însă tot ce pot ca să grăbesc procedura, a urmat Rictor, 
deoarece ești atât de nerăbdător să pleci. Acum însă te rog să te întinzi la 
loc. ÎL voi suna pe domnul doctor, o să-ţi mai verific o dată parametrii vitali 
Și după aceea vom vedea cum îţi gestionezi durerea. 

— O gestionez foarte bine. 

Femeia a făcut o grimasă ce sugera neîncredere. James Și-a îndreptat 
spatele atât cât a putut. 

— Şi, dacă nu te superi, îmi poţi deschide televizorul? 

Ea a ezitat. 

— Oricum mă voi uita la televizor imediat ce voi pleca de aici. 

— Domnul doctor Monroe este de părere că ar fi mai bine dacă... 

Glasul 1 se stinse... 

— Am depășit faza aceea, nu? 

Asistenta mai Șovăi o secundă, apoi îl asigură: 

— Bine, revin imediat. 

A apărut după vreo trei minute, cu două baterii pe care le-a montat în 
telecomandă, după care a apăsat pe butonul cel mai mare. Televizorul s-a 
aprins în momentul în care pe ecran rula o reclamă pentru un magazin local 
de saltele. Rictor i-a întins telecomanda. În timp ce James trecea de pe un 
canal pe altul, căutând știrile locale, femeia părăsi din nou rezerva. Reveni 
după un timp să-i scoată perfuzia. 

— L-am anunţat pe domnul doctor Monroe Și ar trebui să apară în scurt 
timp. 

— Mulţumesc. 

James acceptă câteva pastile micuţe, despre care asistenta îl asigurase că- 
l vor destinde. 

Nu-l minţise. 

Peste zece minute, migrena Și durerea din umăr au mai cedat Și a reușit 


să găsească un post de știri. Tocmai începea să se simtă ametțit, când pe 
ecranul divizat în două, pe verticală, a început difuzarea unui reportaj 
despre misterul din jurul dispariției lui Megan Travers. Pe jumătate din 
ecran se aflau un bărbat și o femeie din studioul de știri. Pe jumătatea 
cealaltă, o reporteră într-o canadiană albastră de schi și cu părul roșcat, pe 
care se depuneau fulgii, stătea în faţa unei table indicatoare mari, pe care 
scria FERMELE CAHILL. 

James simți un ghem în stomac atunci când reportera a început să 
vorbească: 

— „încă în spital sub îngrijirea medicilor. Cahill este proprietarul 
câtorva afaceri, printre care această pepinieră pentru brazi de Crăciun ȘI 
hanul cu cafeneaua de lângă ea. 

— Grozav, a murmurat el. 

— Ce ne poţi spune despre Megan Travers? a întrebat cu un aer 
îngrijorat femeia din studio. 

— Potrivit declaraţiilor poliţiei, James Cahill avea o relaţie cu Megan 
Travers, care în prezent a dispărut. 

În zona ecranului cu studioul de ştiri, într-o fereastră, a apărut imaginea 
unei femei cu păr șaten, cu chipul oval Și cu ochii de un albastru deschis. 

Megan. 

Femeia care mârâise „N-o să mă mai vezi niciodată” când repezise un 
vătrai spre el. 

Acum însă, dintr-odată, în minte îi apărură și alte imagini: Megan râzând 
Și sorbind vin pe o verandă cu vedere spre Puget Sound, apoi tot ea 
aruncând un bulgăre de zăpadă înspre James... Și multe, multe altele, care 
înviaseră pe neașteptate. Simti un nod în gât amintindu-și o secvenţă cu 
trezirea de dimineaţă lângă ea și cu sărutul Și... 

A închis ochii o clipă, străduindu-se cu disperare să-și amintească seara 
aceea. De dinaintea accesului de furie. Ce se întâmplase? Ținea minte că 
mâncase ceva ce cumpărase din oraș, că-i dăduse lui Ralph o bucată de 
turtă de mălai, după care lăsase resturile în chiuvetă. Câinele lătrase, iar el 
privise pe fereastră Și văzuse faruri prin ninsoare. 

Și apoi? 

Și apoi... 

Oare sunase la sonerie? Sau Megan deschisese folosindu-și propria 
cheie? 


— ...lucrat ca recepționeră la clinica McEwen din Riggs Crossing Și n-a 
mai fost văzută de când a plecat de la serviciu joia trecută, spunea reportera, 
făcându-l pe James să-și întrerupă Șirul gândurilor. Se pare că în reședința 
Cahill, aflată la nord faţă de locul acesta, a avut loc un conflict. James 
Cahill a fost găsit de unul dintre angajații săi, care a sunat la 911. Cahill a 
fost transportat după aceea la spital, unde se află acum în convalescenţă de 
pe urma unor răni pe care se pare că le-a căpătat în timpul unei altercați. 

— Dar Megan Travers nu era acolo? a întrebat prezentatoarea din studio. 

— Nu, Beth. Megan Travers Și mașina ei au dispărut Și nici până acum 
nu se știe nimic despre ele. Un martor, șoferul unui utilaj de deszăpezire 
din zonă, a văzut joi seara o mașină neagră plecând de la reședința Cahill. 
Se crede că la volanul mașinii, care a fost cât pe-aci să se izbească de utilaj, 
se afla Megan Travers, care s-ar fi îndreptat spre locuinţa surorii ei din 
Seattle. Ea n-a mai ajuns însă la destinație. Poliţia face apel la toate 
persoanele care au văzut-o pe Megan Travers, sau care au auzit de ea, să 
sune la numărul de pe ecran. 

În timp ce vorbea, un număr de telefon a început să se deruleze în partea 
de jos a ecranului. 

— Megan Travers conducea o mașină Toyota Corolla neagră, model 
2010... a recitat reportera numărul de înmatriculare în statul Washington al 
mașinii, apoi a predat legătura. 

Imaginea dublă a fost schimbată cu un cadru al studioului, unde cei doi 
prezentatori au zâmbit, lăsând apoi locul momentului publicitar. 

James a închis televizorul, s-a uitat la ceas și a decis să-l mai aștepte pe 
doctor o oră. 

După aceea, indiferent de ce avea să se întâmple, indiferent de 
procedurile birocratice ale spitalului, el avea să plece de acolo. 


CAPITOLUL 8 


Rivers privea monitorul computerului din biroul său. Pe ecran era 
fotografia din permisul auto al lui Megan Travers — nu era o poză grozavă, 
ci o fotografie tipică pentru actele oficiale, prezentând o femeie serioasă de 
douăzeci Şi ceva de ani, cu păr Șaten tuns în scări Și ochi albaștri înfundați 
în orbite. Pomeţi înalți Și pistrui. Detectivul îi știa datele pe dinafară: 
înălțime, greutate, data nașterii. Copilărise în Yakima, apoi studiase la 
colegiul Evergreen State din Olympia înainte de a-l abandona dintr-un 
motiv necunoscut. Făcuse muncă de secretariat într-o firmă care vindea 
automobile, apoi în câteva companii medicale, nu fusese niciodată măritată, 
iar cu niciun an în urmă se mutase în Riggs Crossing, unde se angajase la 
clinica locală. Făcuse cunoștință cu James Cahill probabil înainte să vină în 
așezarea aceasta cu nici trei mii de locuitori. Închinase un apartament cu 
două camere în Abernathy Apartaments de pe Cedar Street. 

— Băiatul nostru s-a trezit, a rostit Mendoza când a apărut în ușa 
biroului pe care-l împărțeau. 

— Cahill? a zis Rivers, ridicând ochii de la monitor. 

— Exact. Tocmai am sunat la spital. 

Rivers părea iritat. 

— Doctorul ar fi trebuit să-mi telefoneze. 

— Probabil c-o va face. 

Detectivul își îndepărta deja scaunul de biroul aglomerat și dezordonat 
Și întindea mâna după scurtă. 

— Crezusem c-ai plecat acasă. 

— Așa am făcut. Ba chiar am participat la cursul de kickboxing, am 
cumpărat mâncare pentru acasă, am făcut duș și am sunat la spital. Potrivit 
asistentei de gardă, James Cahill s-a trezit acum douăzeci de minute Și a 
avut un vizitator. Rebecca Travers, sora lui Megan Travers. 

Rivers a ridicat sprâncenele. 

— N-a fost o vizită de curtoazie. Din spusele asistentei, Rebecca Travers 
a fost agresivă Și pusă pe scandal și n-a vrut să plece când i s-a cerut să 
părăsească rezerva. Aproape c-a fost nevoie să fie evacuată cu forţa din 
spital. 


— Ai stat de vorbă cu ea? 

Detectivul se ridicase și vâra un braţ pe mâneca scurtei sale. 

— Nu. Ea a sunat la Persoane Dispărute și a făcut sesizarea inițială, însă 
nu locuiește aici, ci în Seattle. 

Rivers ţinea minte asta. Mendoza a continuat: 

— A răspuns la telefon câtorva întrebări ale unui ajutor de șerif, dar a 
fost programată să vină luni la secție. 

— Foarte bine. 

Poate că atunci aveau să înregistreze vreun progres. Detectivul dorea să 
mai interogheze o dată câteva persoane Și să discute cu cineva de la poliția 
statală despre Toyota lui Megan Travers. Deocamdată, acţiunea de urmărire 
generală nu scosese la iveală nimic. 

— De ce nu ne-au sunat cei de la spital ca să ne anunţe despre trezirea 
lui Cahill? 

— Nu ştiu. 

Rivers s-a scotocit prin buzunare, zornăind cheile, Și Și-a scos portofelul. 

Mendoza s-a dat la o parte și, urmându-și partenerul, a pornit către ușă. 

— Asistenta Sonja Rictor vorbise deja cu doctorul Monroe, iar el ne-a 
dat aprobarea să vorbim cu pacientul lui. 

— Drăguţ din partea lui, a comentat sarcastic detectivul. 

— Peste tot există regulamente. 

— Și unele sunt lipsite de sens. 

— Așa că le ocolim, este? a întrebat femeia. 

Rivers nu 1-a răspuns; nu dorea să deschidă un astfel de subiect. 

— O să conduc eu. 

— Ai cinat? 

— Nu. 

— Atunci Șofez eu. Ți-am adus un sandviș veggie de la Jerry's Deli. 

— Veggie? a repetat bărbatul. 

A deschis ușa, lăsând-o pe Mendoza să iasă înainte. Vântul rece și tăios 
i-a izbit în față. 

— Are două soiuri de brânză — Havarti Și cheddar — așa că, de fapt, nu-i 
vegan. Ea i-a aruncat o privire. Şi cred că ştii zicala aia că cerșetorii nu-și 
pot permite să aleagă. 

— Da, am auzit-o. 

Au traversat parcarea spre locul unde Mendoza își lăsase Toyota Prius și 


Rivers a deschis portiera din dreapta Și s-a așezat. După ce s-a urcat ȘI ea, 
s-a întors ȘI a luat o pungă albă de pe bancheta din spate. 

— Poţi să mănânci pe drum. Sper să nu fi îngheţat. 

— Mersi. 

Sandvișul nu îngheţase și era mai bun decât se așteptase detectivul, în 
timp ce el mesteca, regretând că nu avea Și o bere, Mendoza conducea pe 
străzile pe care ornamentele cu luminiţe de Crăciun dansau acum în bătaia 
vântului. 

— Spune-mi ce Știi despre Rebecca Travers, a zis el după ce a înghițit 
ultima îmbucătură. 

— Nu știu foarte multe. Este nemăritată — nu sunt sigură dacă-i divorțată 
sau n-a fost niciodată căsătorită, nu are copii Și este cu doi ani mai mare 
decât Megan. Cum am spus, locuiește în Seattle, districtul Queen Anne, 
într-un apartament pe care l-a cumpărat cu câțiva ani în urmă, Și mi se pare 
că lucrează în marketing. Nu sunt foarte sigură în privinţa asta. Este totuși 
ceva legat de computere. 

A încetinit Și a oprit la un semafor. 

— Este în relații strânse cu sora ei? 

— Suficient de strânse pentru ca Megan să-i fi telefonat joia trecută după 
cearta cu Cahill. 

— Presupusa ceartă, a precizat Rivers. 

— Înregistrările telefonice confirmă în sensul ăsta. Și l-am văzut pe 
Cahill când am trecut pe la spital. Arată de parcă s-ar fi luptat cu o pisică 
sălbatică. 

— Deocamdată nu s-a dovedit nimic. 

— Știu. De asemenea, l-am sunat pe șoferul plugului care a fost pe 
șosea în seara aceea prin fața reședinței Cahill — pe care îl interogase deja 
ajutoarea de șerif Mercado. Relatarea lui rămâne aceeași. O mașină de 
culoare închisă, poate de import, 1 s-a băgat în faţă. Nu i-a văzut numărul, 
dar crede că era de Washington. 

A intrat în parcarea ce fusese curățată mai devreme, dar acum era din 
nou acoperită de zăpadă. Rivers a mototolit punga albă. 

— Arunc-o pe bancheta din spate, i-a spus ea. O să fac eu curăţenie mai 
târziu. 

A oprit. Cei doi detectivi au coborât Și au intrat în spital. În rezerva sa de 
la etaj, James Cahill stătea pe marginea patului Și discuta în contradictoriu 


cu o asistentă despre externarea sa. Era îmbrăcat cu blugi Și avea ciorapi, 
dar în partea de sus încă purta halatul de spital. Pe umăr și pe cap avea 
aceleași bandaje, însă ochii îi erau limpezi. 

— James Cahill? a întrebat detectivul, deși, cu siguranță, îl recunoscuse. 

— Da. 

Era bănuitor, avea buzele strânse Și îl privea cu ochi suspicioși. Rivers i- 
a arătat legitimaţia. 

— Detectivul Brett Rivers de la Departamentul Șerifului din Ținutul 
Riggs. Ea este partenera mea, detectivul Mendoza. 

Femeia Și-a arătat, de asemenea, legitimația. Cahill a privit scurt spre 
actele lor, apoi s-a uitat în ochii lui Rivers fără să-i tresară niciun mușchi. 

— Bine. 

Expresia afurisit arogant i-a fulgerat prin minte detectivului. 

— Dorim să-ți punem câteva întrebări despre seara în care te-ai rănit. 

— Nu-mi amintesc prea multe din seara aceea. 

Rivers a simţit cum i se încordează ceafa. 

— Bun, dar poate că ne poţi spune ceea ce-ţi amintești. 

— O clipă, vă rog. Îmi permiteţi? 

A arătat spre cămașa mototolită aflată pe pat, lângă el — despre care i se 
spusese că-i fusese lăsată de Bobby Knowlton, deoarece poliția îi reținuse 
hainele pe care le purtase în seara când fusese adus la spital. Înainte ca 
Rivers să poată răspunde ceva, Cahill a lăsat să-i cadă halatul de pe umeri Și 
a îmbrăcat cămașa, cu dificultate vădită; Și-a încleștat fălcile, iar pielea i-a 
pălit sub barba nerasă de câteva zile când a împins braţul drept prin mânecă. 

— Nu sunteți singurii care vor să știe ce s-a-ntâmplat în seara aceea, a 
zis el. 

— Frai singur? 

— Tocmai am spus că nu-mi aduc aminte. A făcut o grimasă când și-a 
trecut palma peste smocul de păr șaten de pe cap care nu era acoperit de 
bandaje. Hai să n-o mai luăm pe ocolite. Am văzut știrile și știu că Megan 
Travers a dispărut Și că se zvonește că noi doi am avut o dispută, dar eu nu- 
mi amintesc. 

— Nimic, nimic? a insistat Mendoza. 

Un răgaz cât o bătaie de inimă... și Rivers a avut impresia că bărbatul 
din faţa lui va minți sau cel puţin va deforma un pic adevărul. 

— Nu-mi amintesc nimic despre seara aceea. Cel puţin, nimic concret. 


— ii minte că erai cu Megan? a revenit Mendoza. 

Cahill a clătinat din cap. 

— În seara aceea, ea a venit la tine acasă. 

— Toţi spun asta Și, da, este evident că s-a-ntâmplat ceva și că eu am 
ajuns aici plin de răni, dar... L-a privit drept în ochi pe Rivers, ușor 
sfidător. Pur Și simplu, nu-mi amintesc. 

Evident, Mendoza era sceptică. 

— Care este ultimul lucru pe care ţi-l amintești? a întrebat Rivers. 

Cahill Și-a plecat fruntea părând că se concentrează. Juca oare teatru? Ca 
să-Și ascundă acţiunile? Sau era doar un individ confuz care acum scotocea 
prin străfundurile memoriei? 

— Ştiu că-n ziua aceea am lucrat în atelier la o căsuță pe care o 
construim pentru un cuplu din... din Oregon. Welches, statul Oregon. Va fi 
destinată perioadelor când se duc la schi. Oricum, ei doreau să fie gata de 
sărbători, dar am întârziat; placările pe care le-a ales ea nu erau imediat 
disponibile. A inspirat profund și a făcut din nou o grimasă de durere. Am 
sunat la firma de placări, dar era prea târziu ca să mai găsesc pe cineva, 
fiindcă au sediul pe Coasta de Est, așa că am închis, am plecat din birou — 
biroul se află în atelierul central, unde asamblăm căsuţele — și m-am dus la 
han, de unde am luat chili și turtă de mălai, apoi am plecat acasă. După 
aceea... A clătinat încet din cap. Am ieșit cu Ralph, câinele meu, să mă uit 
la cai. l-am dat de mâncare lui Ralph, am încălzit chili și am mâncat în timp 
ce mă uitam la Știri la televizor. 

— Cât era ora? 

— În jur de Șase Și jumătate... poate șapte. Mă uitam la știrile 
naționale, dar eu le înregistrez oricum de fiecare dată. După care... 
Sprâncenele i s-au unit Și, privind fix podeaua, a murmurat: La naiba! După 
aceea nu mai Știu nimic. 

— Mai erai cu cineva? a întrebat Rivers. 

— Nu. Cel puţin, eu nu-mi amintesc. 

Cu coada ochiului, detectivul a văzut o asistentă intrând în rezervă. 

— În timp ce te uitai la televizor, a sosit cineva? a insistat și Mendoza. 

— Nu cred... Fir-ar să fie, pur și simplu, nu știu, totuși am senzația 
certă că, atunci când am ajuns acasă, acolo nu mai era nimeni, doar câinele. 

— În ziua aceea ai văzut-o pe Megan Travers? a întrebat partenera lui 
Rivers. 


— Nu... De fapt... se poate. Și-a frecat barba ţepoasă de sub zona pe 
care se vedeau urmele de zgârieturi de pe obraz. Aia să fi fost ziua când ea a 
venit la birou? A părut să cadă pe gânduri. Nu știu. 

— Ar fi putut s-o vadă altcineva? 

— Da. Mă rog, așa cred. Cahill a oftat apăsat, cu o nuanţă de frustrare, 
Și s-a uitat pe fereastră. Realmente, nu Știu. S-a întors către Mendoza. Și 
NICI nu vreau să avansez presupuneri. 

Imperturbabilă, detectiva l-a întrebat: 

— Care a fost ultima dată când îți amintești că ai văzut-o pe Megan 
Travers? 

— Nu știu! Asta-ncerc să vă spun. 

S-a strâmbat dispreţuitor. Dacă juca teatru, atunci era priceput. Rivers 
era aproape convins de asta. Dar nu complet. 

— Domnilor detectivi, a continuat James, uitaţi cum stă treaba. Eu abia 
mi-o reamintesc pe Megan, cât despre ultima dată când am văzut-o — a 
strâns din umeri — pur Și simplu, habar n-am. Am... am impresia că, de fapt 
n-am cunoscut-o așa bine. 

— Dar ţi-o amintești? a insistat Rivers. 

Cahill a încuviinţat ușor din cap. 

— Totul este destul de amestecat și confuz. Îmi amintesc cum arată Și că 
aveam... o relație. 

— Sexuală, a precizat Mendoza. 

Nu fusese o întrebare. Cahill a tăcut câteva secunde. 

— Aa bănuiesc. 

Însă ceva a licărit în ochii lui. Da, mintea. 

— Nu-ţi amintești asta? a insistat ea sceptică. 

— Am nevoie de un avocat? a replicat el, sfredelind-o cu privirea. 

— N-a spus nimeni că ar trebui să-ţi chemi avocatul, a intervenit Rivers. 

— Nici nu cred că voi mi-aţi spune asta. Cahill a strâns din buze. Ştiţi 
ceva? Gata, nu mai stau de vorbă cu voi decât în prezenţa avocatului. 

— Ăsta nu-i un episod din Lege și ordine!2, i-a atras atenţia Mendoza. 

— Nu contează. Și, că veni vorba, telefonul meu este la voi? Și 
computerele? 

— Da. 

— La... a început Cahill, apoi s-a oprit. Le vreau înapoi. 

— Imediat după ce vom termina cu ele. 


— Le vreau imediat! a izbucnit bărbatul într-un acces de iritare. Fără 
nicio întârziere! Nu știu ce autoritate legală aveţi voi, dar eu îmi vreau 
lucrurile înapoi! 

— O să văd ce pot face, a rostit Rivers. 

Știa prea bine că departamentul IT examina înregistrările telefonice și 
fișierele din computerul lui Cahill și că n-avea să termine prea repede. Era 
însă interesant de văzut cât de iute își putea pierde acesta calmul. 

— Voi lua legătura cu avocatul meu. 

Rivers a aprobat scurt din cap. 

— Am terminat? 

O venă pulsa pe tâmpla lui Cahill în timp ce strângea pumnul. 

— Da, ajunge, a răspuns asistenta în locul detectivilor. Vă rog să plecați 
acum. 

Rivers ar fi dorit să-l mai sâcâie pe Cahill, să continue să-l asalteze cu 
întrebări, să scotocească mai adânc prin așa-zisa lui amnezie, dar, judecând 
după încleștarea fermă a fălcilor bărbatului, se îndoia că acesta va mai 
răspunde la ceva. 

Pe de altă parte, Mendoza nu era dispusă încă să arunce prosopul în ring. 

— Ar mai fi doar câteva întrebări. 

— Nu, au răspuns Cahill și asistenta la unison. 

— Am terminat, a adăugat Cahill. 

— Dacă te răzgândești... a încercat Rivers. 

— Știu unde să vă găsesc. 

— Perfect, a zis Mendoza, abia ascunzându-Și iritarea. 

Sub privirea încruntată a asistentei, cei doi detectivi au ieșit din rezervă. 
În ultima clipă, Rivers l-a auzit pe Cahill adresându-i-se lui Rictor: 

— Uite ce-i, eu am plecat. Chiar acum. Nu mai stau să aştept 
permisiunea doctorului. 

Pentru prima oară de când intrase în camera de spital, Rivers era convins 
că James Cahill chiar spunea adevărul. 

Și, dacă avea să fie externat, atunci detectivul avea să aibă grijă să fie 
filat. 

Iar atunci poate că și cazul avea să se extindă. 


CAPITOLUL 9 


Uneori, ești, pur Și simplu, norocos. 

Uneori, un subiect îţi cade-n braţe. 

Uneori, subiectul urlă să fie scris. 

Azi era ziua norocoasă a lui Charity Spritz. 

Și, de altfel, chiar era momentul după atâta vreme. 

Ea avea treizeci ȘI trei de ani, pentru Dumnezeu, Și nu mai întinerea. O 
privire aruncată în oglinda retrovizoare i-a confirmat. S-a încruntat, 
continuând să șofeze prin orășelul rece ca un aisberg, în timp ce se gândea 
la viaţa ei. 

Nemăritată. 

Fără copil. 

Un job ca o fundătură. 

Până azi. 

Pentru că azi avusese noroc. 

Charity Și-a îngăduit chiar Și un zâmbet. 

Toată truda și sacrificiile meritaseră. În sfârșit! A privit cu plăcere la 
beculeţele strălucitoare de Crăciun atârnate peste străzi, la oamenii de 
zăpadă pictați pe vitrinele magazinelor, ca Și la voluntarul din Armata 
Salvării, încotoșmănit și sunând din clopoţelul său, în timp ce pe lângă el 
treceau grăbiţi pietoni, Și ei cu haine groase, mănuși, cizme și căciuli. 

Poate că Riggs Crossing nu era totuși un loc atât de rău, ţinând cont de 
faptul că avea să-i ofere femeii subiectul cel mai tare din toată viaţa ei. 

— Mulţumesc, James Cahill, a rostit în mașina goală. 

În oglinda retrovizoare, localitatea cu podoabele ei de Crăciun se 
transforma, treptat, într-un ghem de luminiţe. Acum trebuia să se 
concentreze asupra șoselei. Minivanul Hyundai, vechi de paisprezece ani, 
derapă puţin; nu era nici pe departe un vehicul ideal pentru zăpadă — de 
fapt, nu era un vehicul ideal pentru ea, punct! ÎI cumpărase însă cu o sumă 
derizorie de la sora ei vitregă, mai vârstnică, ai cărei copii trăiseră practic în 
vehicul. Petele de pe mochetă și o pungă veche cu cartofi prăjiţi, pe care o 
descoperise recent sub scaunul din dreapta, nu făceau decât să-i întărească 
ideea că minivanul nu era pentru ea. În niciun caz pe termen lung. Ea era o 


femeie care merita să stea, mai degrabă, într-un Cadillac, un Mercedes sau 
un BMW. Cândva, cine știe... Deocamdată însă minivanul era biroul ei 
mobil, în care avea laptop, aparate foto, Wi-Fi, sac de dormit Și un schimb 
de haine... pentru eventualitatea în care ar fi avut nevoie de ele. 

Sau pentru eventualitatea în care n-ar mai fi avut bani pentru chirie. 

Charity s-a înfiorat la gândul acesta, dar Și-a reamintit că azi norocul i se 
schimbase. 

Se săturase până peste cap să fie trimisă la subiecte idioate de interes 
local. Cine naiba dădea doi bani pe noua agendă de lucru a consiliului de 
administraţie al școlii, sau pe informaţii despre ce taxe noi urmau să fie 
impuse, sau cine câștigase cea mai bună plăcintă la concursul de la bâlciul 
local, sau, Doamne Dumnezeule, cine fusese votat burlacul cel mai sexy din 
Riggs Crossing? 

Apără-mă, Doamne! 

Ea fusese împinsă de la un subiect plictisitor la altul, deși, câteodată, 
apăruse chiar la televizor, atunci când o știre de nivel statal se referea la un 
eveniment petrecut în apropiere de Riggs Crossing. Exista Şansa de a 
exploata subiectul Și a-l transforma în ceva atrăgător în faţa camerei de luat 
vederi Și era pregătită. Spre deosebire de Seamus O'Day, reporterul căruia i 
se repartizase subiectul cu femeia dispărută. Charity a pufnit dezgustată. 
O’Day ar fi trebuit să fie trimis la pensie de mult. Fost reporter sportiv la 
Seattle Times, fusese mazilit din poziţia aceea după ce împlinise șaizeci de 
ani. În loc să lucreze la cazul Megan Travers, O'Day prefera să se uite la 
câte un meci, la absolut orice meci, cocoţat pe un taburet de bar din Brass 
Bullet, cea mai populară dintre cârciumile locale. 

Charity nu era însă așa. 

Nu-nu! 

Ea pornise acum pe urmele subiectului. 

Simţea că aici era vorba de un mister și un scandal, genul de reportaj 
care putea atrage atenţie statală, poate chiar națională, Și care i-ar fi putut 
aduce prezenţa dacă nu pe posturile de știri TV, atunci pe propria ei 
versiune filmată manual. Acesta era exact genul de subiect picant care o 
putea scoate din localitatea asta uitată de Dumnezeu, cu zdreanţa ei amărâtă 
de ziar, spre ceva mult, mult mai mare. 

Dacă nu la New York Times sau la Washington Post sau poate la Chicago 
Tribune, atunci la unul dintre tabloidele naţionale, orice, numai să iasă din 


Riggs Crossing, statul Washington! 

Subiectul ăsta putea fi biletul ei de evadare. 

Charity avea să aibă grijă în privinţa asta. 

Conducea acum pe lângă câmpuri înzăpezite, cu garduri împovărate de 
omăt, Și pe lângă pâlcuri de brazi. La un moment dat, în faţa ei a apărut 
hanul — un hotel vechi, pe care James Cahill îl readusese la viață. Bărbatul 
chiar avusese o viziune, își spuse ea în timp ce se îndrepta spre parcarea cu 
pietriș, așteptând ca mai întâi un cuplu de bătrâni să iasă cu spatele f-o-a-r- 
t-e î-n-c-e-t. 

Totuși, el era un Cahill. 

La urma urmelor, se născuse Și crescuse într-o familie avută. 

Bogătanii devin și mai bogați. 

— Nu-i ăsta adevărul? a vorbit ea ca pentru sine când a intrat pe locul de 
parcare eliberat. 

Începuse deja să lucreze la reportaj fără Știința editorului Și a lui O'Day 
Și se documentase despre familia Cahill în San Francisco. Dacă avea noroc 
— iar azi era o zi norocoasă — avea să poată face rost de ceva informaţii de 
fundal Și, de ce nu, de niscaiva chestii scandaloase despre Cahill. 

Iar asta ar fi fost minunat! 

Zâmbind, a oprit motorul, s-a examinat în oglindă Și a mai adăugat puţin 
gloss pe buzele roz-natural. De sub căciula roșie de schi îi ieșeau câţiva 
cârlionți negri; ochii ei de un cenușiu fumuriu erau strălucitori, iar pielea 
ceva mai trandafirie ca de obicei, dar arăta bine Și Știa asta. Arătase bine de 
când se trezise. Deja era norocoasă în privința asta. 

Din nou cuvântul acela. 

A încuiat minivanul, apoi a pornit spre clădirea de modă veche, cu pereți 
din lemn de cedru pătat Și cu veranda acoperită cu scânduri groase. 
Dumnezeule, se săturase de inspirația tip western! Se așteptase să fie 
primită de o fată dintr-un saloon de inspiraţie hollywoodiană, dar la interior 
hotelul arăta că, de fapt, aparținea secolului XXI. 

Ea încercase mai devreme să vorbească cu James Cahill, dar fusese 
oprită de o infirmieră ce părea că ar fi putut juca rugbi și care-i blocase 
intrarea în rezervă. Charity aflase că el se trezise în cele din urmă, însă era 
amnezic — asta era chiar culmea ghinionului! — așa că ar fi fost poate mai 
bine să culeagă informaţii din alte surse și să fie la curent cu detaliile 
importante înainte de a discuta faţă în față cu el. Instinctul îi spunea că era 


posibil ca el să nu fie prea cooperant. 

Examină cu atenție interiorul: o tejghea de recepţie lungă, deservită de o 
femeie trecută de cincizeci de ani, care discuta cu un client. Într-o parte se 
vedea un ascensor, iar lângă casa scării de lângă el trona un brad înalt, 
împodobit cu luminiţe albe care sclipeau și cu beteală roșie. Prin partea 
opusă se ajungea într-un restaurant și un bar, unde câțiva clienți, cu 
paharele în faţă, priveau la televizorul extraplat agăţat pe un perete. 

Beculeţe sclipitoare fuseseră întinse și deasupra arcadei pe sub care 
ajungeai în bar Și lui Charity 1 s-a părut că se cam exagerase cu ornamentele 
de sărbători. Pe de altă parte însă James Cahill își câștiga majoritatea 
banilor în acest anotimp, nu? El profita de buna dispoziție și de banii pe 
care cei care trăiau pe picior mare, ca ȘI el, îi cheltuiau pentru a se regăsi în 
spiritul Crăciunului. 

Un adevărat prinţ, ce să mai! 

A intrat în bar Și s-a așezat pe un scaun înalt, lângă un bărbat de vreo 
patruzeci de ani, cu un barbișon atent îngrijit, pigmentat de câteva fire sure, 
ce purta o Șapcă a echipei de baseball Mariners. În faţa lui se afla un pahar 
cu bere pe jumătate plin, iar el se uita la un meci de baschet pe televizorul 
cu sonorul oprit. S-a întors doar pentru a vedea cine se așezase lângă el, 
zăbovind cu privirea o secundă mai mult decât ar fi fost necesar, după care a 
ridicat paharul Și Și-a îndreptat din nou atenţia către televizor. 

Barmanița blondă a pus o felie de lămâie într-un pahar și a aruncat o 
privire spre Charity. 

— Vin imediat, a rostit ea și a așezat cocktailul în fața unei femei aflate 
cu trei scaune mai departe. Ce ai dori? a întrebat-o apoi pe Charity. 

Blonda era drăguță, cu ochi albaștri, cu năsuc obraznic Și un surâs 
sincer; Pe ecusonul ei scris SOPHIA. Charity a simţit că dăduse lovitura. 
Sophia Russo era cea despre care se spunea că se întâlnea cu James Cahill 
în timp ce bărbatul continua să aibă o relaţie cu Megan Travers. 

Perfect! 

— Un whisky, te rog. Sec. 

— Vreo marcă anume? 

Charity s-a uitat la sticlele înșiruite pe poliţele iluminate din faţa oglinzii 
montate în spatele barului. 

— Jack. Black Label. 

— S-a făcut! 


Deși nu se uita spre ea, sprâncenele Domnului Barbișon s-au arcuit 
puțin. Bun așa! Charity și-a scos căciula, Și-a scuturat părul, apoi a pus 
căciula pe taburetul gol, lângă poșetă. 

Gestul acela i-a atras, în cele din urmă, atenția bărbatului, care a privit-o 
acum pe îndelete Și apreciativ. 

— Ce s-a-ntâmplat? l-a întrebat ea. Te așteptai să comand un 
Cosmopolitan? Sau un Lemon Drop? Sau poate o Piña Colada? 

— Poate că da, a recunoscut el, sorbind îndelung din paharul cu bere, 
până ce l-a golit. 

Asta era problema, își spuse reportera. Toţi, inclusiv cretinul ăsta cu 
Șapcă, o subestimau. 

Dar nu pentru mult timp. 

— lată, a rostit ea când barmaniţa i-a pus paharul în faţă. L-a ridicat, l-a 
dus la buze Și i s-a adresat bărbatului: Te-ai înșelat. 

A surâs, doar atât cât să-l anunţe că da, era o femeie care făcea toți banii, 
dar el n-avea să se aleagă cu nicio bucăţică. 

x kK x 

James a închis telefonul, înjurând în barbă. Dacă nu voia să facă 
autostopul până acasă trebuia să aștepte să-i aducă cineva camioneta; altfel, 
era blocat aici. 

Din păcate, Riggs Crossing nu avea servicii Uber, Lyft, nici măcar o 
companie de taxiuri clasice. 

Totuşi n-avea să dureze mult până la sosirea maşinii. 

În ciuda ordinelor date de doctor, el avea să plece, ȘI-l sunase pe Bobby 
să-i aducă haine, iar după aceea să-l ducă acasă. 

— Să ştii că tot n-o să ai mașină, îl anunţase Knowlton. Polițaii ti-au 
luat Explorerul. 

— O să iau atunci camioneta firmei. 

— Au luat-o și pe asta. 

Lui James îi venise să dea cu telefonul de perete. Se stăpânise însă, 
mulțumindu-se doar să spună: 

— Bine, o să discut cu ei. Vino Și ia-mă de-aici. 

— Eşti sigur? 

— ȚŢi se pare că n-aș fi? 

— În regulă, am pornit. 

AŞa că era nevoit să aștepte. Vreo jumătate de oră, sau cam așa. Ceruse 


deja actele pe care trebuia să le semneze pentru externare, fusese transferat 
de două ori în alt departament, după care fusese întârziat de cineva de la 
„administrativ”. Ceva despre  derogările legate de respingerea 
recomandărilor medicale sau altă prostie similară. Lui James nu-i păsa. 
Dacă doctorul nu-i semna externarea, sau dacă documentele nu apăreau 
înainte de sosirea lui Knowlton, el avea să plece, pur Și simplu, Și să se 
ocupe ulterior de consecințe. 

Și-a trecut picioarele peste marginea patului. 

A simțit o durere într-o parte, dar a ignorat-o. 

Bănuia că trebuia să renunţe la calmante. Probabil că nu va putea obține 
o reţetă de la medic dacă era decis să nu ţină seama de recomandările lui. 
Perfect! Avea să se descurce. O făcuse și altă dată. 

Asta Știa cu certitudine. 

Doar nu avusese parte numai de o singură încăierare într-un bar. Însă 
toate astea se petrecuseră cu ceva timp în urmă. În liceu? În colegiu? În alte 
vremuri? Nu mai Știa. Nu-și putea aminti, totuși secvenţa aceea exista 
îngropată, Și nu chiar adânc. Încet, treptat, creierul lui afectat începea să 
aducă la suprafaţă câte ceva. Poate că, după ce va ajunge acasă Și se va 
linişti, îȘi va aminti mai multe despre Megan și despre cât de apropiati 
fuseseră ei doi, despre ce se petrecuse și motivul pentru care se certaseră 
violent. Și-a trecut degetele prin păr, a atins marginea bandajului Și a simţit 
o senzație dureroasă. S-a uitat la ceas. 

Încă douăzeci de minute, poate douăzeci și cinci. 

Pe coridor s-a auzit zăngănitul rotilelor unui cărucior, apoi pași, Și 
doctorul Monroe a apărut pe neașteptate. 

— Am auzit că vrei să pleci, a rostit el. 

— Al auzit bine, a zis James. 

Medicul s-a încruntat. 

— N-ar fi rău să mai stai o noapte. 

— Trebuie să merg acasă. 

Chiar dacă Monroe ar fi intenționat să-l contrazică, acesta s-a abținut. 

— Dacă asta dorești... 

— Da. 

Doctorul a încuviintat din cap. 

— Atunci o să-ţi dau o reţetă și o să vorbesc cu administraţia despre 
documentele de externare. Probabil că va trebui să urmezi niște proceduri. 


Asigurări ȘI altele similare... 

— E-n regulă. 

— Te rog să nu șofezi câteva săptămâni, până nu-ți dau undă verde, a 
adăugat Monroe. 

James tocmai era pe punctul de a-i da o replică, însă în cele din urmă a 
preferat să tacă. Oricum nu avea nicio mașină. 

— De asemenea, vreau să te văd săptămâna viitoare. Să-ţi faci o 
programare. Dacă ceva nu pare în regulă, să suni imediat. 

— Perfect. 

— Bine, atunci, a încheiat medicul. În cel mult două ore, o să poţi pleca. 

James a deschis gura, ar fi vrut să plece mai repede, însă Monroe ieșea 
deja pe ușă. A ridicat o mână spre el, pentru a opri orice proteste. 

— Hârţogăraie. 

— Mie mi se pare mai degrabă birocrație. 

— Spune-i cum vrei, a rostit doctorul Și a dispărut. 

Oare va izbuti să aștepte ca rotițele administrației spitalului să emită zeci 
de hârtii pe care el, oricum, n-avea să le citească? Îi venea deja să se suie pe 
pereţi. Și nu era un ins răbdător — asta o știa despre sine. 

Poate că, pur Și simplu, ar trebui să plece și să-i dea naibii cu toate 
protocoalele lor! 


CAPITOLUL 10 


În oglinda de deasupra barului, Sophia o privea pe femeia drăguță abia 
sosită. Își scosese căciula și o trântise alături de poșetă pe un taburet gol, 
după ce comandase un whisky. 

Ceva 1 se părea familiar la ea, totuși nu-și dădea seama ce anume. 
Femeia trăncănea cu Marshall, un client obișnuit al barului, care stătea pe 
taburetul de alături. Sophia îl știa de mult timp pe Marshall, care lucrase ca 
tâmplar pentru James. Era un tip destul de cumsecade, dar avea obiceiul să- 
Şi schimbe des prietenele. 

Ca James. 

Ignoră gândul acela. Judecând după limbajul corporal al femeii, părea că 
Marshall era mai interesat de ea decât era femeia de el. În plus, necunoscuta 
se uita întruna pe fereastră, spre terenul de lângă hotel, unde, dincolo de 
Șirul de copaci, se afla drumul de acces spre casa lui James. 

Oare despre ce era vorba? 

Nu că Sophiei i-ar fi păsat. 

Ea, pur Și simplu, își pierdea vremea. 

Până când James avea să fie externat din spital. 

James 1 se păruse destul de vătămat, dar era un bărbat dur, gândi ea 
acum, montând o felie de lămâie pe un pahar cu Martini și punându-l 
alături de o sticlă de Bud pe o tavă. Ospătăriţa urma s-o ducă la masa 
numărul trei, unde o pereche stătea aproape îmbrățișată pe bancheta 
separeului. 

Când s-a întins către sticla de Jack Daniel's, Sophia s-a gândit din nou la 
cearta dintre James și Megan, dar nu pentru mult timp. Important era că el 
nu pățise nimic rău și că Megan dispăruse din peisaj. 

Minunat! 

Căţeaua aia îl scosese din minţi pe James. O smintută! 

Sophia a pus gheaţă într-un shaker metalic Și a turnat whisky deasupra. 
De obicei, ea nu lucra la bar, dar acceptase fără chef s-o facă după ce 
primise de la Donna, managerul din tura de seară, un telefon agitat. Ea abia 
se întorsese acasă după ce se furișase în spital să-l vadă pe James. Practic, 
Donna o implorase să ţină locul Zenei, una dintre barmaniţele permanente, 


care anunţase din nou că era bolnavă. Nu era cine știe ce surpriză. Zena era 
gravidă în luna a treia Și-Și exploata cât de mult putea greţurile matinale, 
care apăreau în mod straniu tocmai atunci când ar fi trebuit să intre în tură. 
Zena jura că simplul miros al băuturilor o făcea să vomite. 

Chiar așa? 

Sophia avea îndoieli, totuși în seara asta Donna era disperată să găsească 
o înlocuitoare, iar Sophia dorea cu ardoare să fie considerată ca fiind de 
nădejde, „un om de echipă”, așa că acceptase să vină. 

Din nou. 

În plus, tot locul era proprietatea lui James și, cu cât îi putea intra mai 
mult în graţii... 

Observă că femeia de pe taburet o privea; ochii lor se întâlniră în oglindă 
Și privirea necunoscutei nu părea deloc una nepăsătoare. A simţit chiar o 
undă de interes din partea ei, ba mai mult, un fel de neliniște. 

Fără doar și poate, o recunoscuse pe Sophia ca fiind „cealaltă femeie” 
din misterul dispariției lui Megan Travers. 

Foarte bine! 

Sophia se obișnuise cu privirile scrutătoare, ba chiar Și cu întrebările. 

— Nu ești tu aia? o întrebase o tipă al naibii de indiscretă când lucra în 
cafeneaua aflată de cealaltă parte a parcări. 

Femeia cu păr roșu Și creţ, cu ochelari mici Și surâs dispreţuitor, fusese 
în magazinul de cadouri, așteptând să se elibereze un loc în cafenea, Și 
examinase cu atenție un ornament de Crăciun — unul dintre brăduțu 
artificiali care completau decorațiunile de sezon. 

— Poftim? îi replicase Sophia, care tocmai încerca să stabilească o masă 
pentru un grup de patru clienți. 

— Fata cu care James Cahill se întâlnea pe ascuns. 

Bărbia ei micuță Și ascuţită se ridicase cu câteva grade. 

În timp ce îi conducea pe clienţi la masa lor, un cuplu cu doi copii mici, 
Sophia simţise că roșește. 

Când revenise la intrare, pregătită să preia următoarea pereche, femeia 
care comentase aștepta să plătească un ornament — un îngeraș cu aripile 
strânse. După ce plătise, lăsase un bilet pe care scria: 


1 Corinteni, 6, 18. 


Ulterior, Sophia comisese greșeala de a căuta versetul online: 


Fugiţi de desfrânare! Orice păcat pe care-l va săvârși omul este în 
afară de trup. Cine se dedă însă desfrânării păcătuiește în însuși 
trupul său. 


Existaseră Și alte câteva remarci, mai degrabă șoptite, și foarte multe 
priviri întrebătoare, dar le ignorase pe toate. 

De aceea, femeia de pe taburet care o privea în oglinda barului n-o 
deranja în mod special, atât doar că avea impresia că ele două se întâlniseră 
undeva. 

Ăsta era marele necaz al muncii într-un bar. 

Era prea vizibilă. 

A turnat whisky-ul rece într-un pahar, sperând că greţurile nu tocmai 
matinale ale Zenei vor dispărea în curând. Ceea ce era destul de improbabil. 
Zena era o tipă mai degrabă leneșă și se comporta ca și cum ar fi fost prima 
persoană din lume care rămăsese însărcinată. Sophia bănuia că, în viitorul 
apropiat, avea să fie solicitată tot mai des să-i țină locul. 

Trebuia neapărat să găsească o cale prin care să refuze. Iar asta ar fi fost 
mai ușor dacă James ar fi fost externat din spital. 

Cu cât mai repede, cu atât mai bine. 

Din poziția ei putea să vadă în oglindă că femeia Jack-Daniel's-Sec nu 
era, de fapt, interesată de Marshall. Flirta puţin doar ca să pălăvrăgească, 
dar Sophia își dădea seama că-l lua peste picior. Ea știa asta foarte bine 
deoarece jucase de un milion de ori același joc. 

Până ce apăruse James... 

James Cahill schimbase totul. 

Chiar Și acum, doar pentru că se gândise la el, simţise că i se taie 
respirația. Şi își făcea reproșuri aspre că se îndrăgostise în asemenea hal. 

Un cuplu din partea opusă a tejghelei i-a făcut semn. A lăsat paharul cu 
whisky Și, afișând un surâs luminos, s-a îndreptat spre ei. Cei doi se 
certaseră din clipa în care intraseră în bar, dar după un păhărel se părea că se 
mai destinseseră. 

Desigur, asta nu însemna că alcoolul ajuta întotdeauna, ba chiar Sophia 
observase că, în majoritatea cazurilor, obișnuia să ațâţe conflictele. A văzut 
cum bărbatul a întins braţul, trecându-și ușor degetul mare, într-o 
mângâiere, peste degetele femeii care ţineau paharul cu cocktailul Apple 


Martini. Femeia a surâs. 

Ah, fericirea! 

Oameni veneau Și plecau, râzând și comandând ceva de băut sau 
ciugulind alune Și covrigei, iar Sophia prindea frânturi de conversație. Doar 
fragmente disparate, totuși destule dintre ele se învârteau în jurul lui James 
Cahill. De fapt, după dispariția lui Megan Travers, toate afacerile lui James, 
inclusiv hotelul și barul, înfloriseră. Ceea ce, dacă te gândeai puţin, era 
cumva pervers. 

Atât faima, cât și fărădelegea trezeau întotdeauna interesul oamenilor. 

La bar s-au așezat doi bărbaţi de vreo treizeci de ani: Gus Jardine, cel 
mai înalt, și Bruce Porter, mai scund și mai îndesat, purtând veșnica sa 
șapcă Yankees. Ambii lucrau pentru James — Sophia îi cunoștea, totuși nu 
Știa multe despre ei. Dinspre amândoi venea miros de fum, iar Jardine se 
juca întruna cu bricheta. Au comandat shoturi de tequila Și, după ce au făcut 
câteva comentarii despre ultimele meciuri din campionatul de baschet Și au 
vorbit despre partidele lor de vânătoare cele mai recente, au trecut la cazul 
Megan. 

— ...Că i-a tras-o Și după-aia a fraierit-o, dacă-nțelegi ce vreau să 
spun... 

Vorbise Bruce — avea un păr lung și cârlionţat și era nebărbierit — dar 
tocmai atunci a apărut Willow, ajutoarea de bucătăreasă, care aducea gheaţă 
proaspătă, Și a tăcut. A turnat-o în recipientul frigorific de lângă aparatul cu 
cola, declanșând un zornăit atât de puternic, încât Sophia nu a prea mai 
înţeles sfârșitul conversației. I s-a părut că Gus spusese: 

— Ceva a mers prost. 

— Păi cum altfel? a încuviințat Bruce. Normal c-a mers prost. 
Șmecherul umbla cu două gagicuţe-n același timp. 

Sophia Și-a încordat spatele și a aruncat o privire scurtă în oglindă ca să 
vadă dacă Bruce își dăduse seama că ea era una dintre „gagicuţe”. 

Se părea că lucrurile nu stăteau așa, pentru că bărbatul nu se uita în 
direcția ei. Era interesat mai degrabă de subțirica Willow, care dispărea pe 
ușa batantă a bucătăriei cu coada neagră legănându-i-se pe spate. „Drum 
bun!” a gândit Sophia. Abia ieșită din adolescenţă, Willow era prietenă cu 
Zena cea inconstantă. Mai rău încă, Sophia o surprinsese privindu-l pe 
James cu o fascinaţie mută, care o îngrijora, o sâcâia cu adevărat, deși se 
căznea s-o accepte Și să se obișnuiască cu ea. Deși însărcinată, Și Zena 


trăgea cu ochiul din când în când la James. 

Era obositor. Și agasant. 

Problema era că Sophia recunoștea privirea aceea, Știa ce înseamnă să 
dorești intens ceva atât de greu de dobândit, încât dorinţa aceea să devină 
aproape dureroasă. 

Ei bine, ne pare rău! 

James era subiect interzis. 

— Chestia cu două gagicuţe nu-i deloc nașpa dacă poți scăpa basma 
curată, a reflectat Gus despre posibilitatea de a te întâlni simultan cu două 
femei, după care, în cele din urmă, Și-a vârât bricheta în buzunar. 

— Totuși, puţini o pot face, a remarcat Bruce, îndreptându-și din nou 
atenția către tovarășul lui de băutură și vânătoare. 

— Numai dacă gagicuţele sunt făcute proaste grămadă. 

Gus a dat peste cap shotul, s-a șters la gură cu mâneca Și a trântit 
păhărelul pe tejghea. Bruce l-a imitat. 

Au râs amândoi. Chicote urâte, guturale. După aceea au făcut semn 
pentru încă un rând. 

Clocotind de nervi, Sophia s-a gândit să le adreseze o replică 
usturătoare... Ori să facă ceva și mai radical, totuși trebuia să-și păstreze 
cumpătul și să spere că cei doi nu citeau ziarele, nu-i văzuseră ecusonul Și 
nu puseseră lucrurile cap la cap. 

Apoi văzu cum, dintr-odată, femeia cu Jack Daniel's Și-a strâns iute 
lucrurile, a aruncat o bancnotă pe tejghea și a plecat. 

Pentru o clipă, Sophia a crezut că Marshall spusese ceva jignitor, sau 
poate Gus ori Bruce. Apoi a zărit pe fereastră faruri printre copacii ce 
despărțeau domeniul hotelului de drumul de acces spre casa lui James. A 
simțit cum îi crește inima de bucurie. El era acasă! A văzut-o pe femeia cu 
căciulă roșie ieșind grăbită pe ușă. 

Îl așteptase pe James. 

Așa cum Sophia suspectase. 

Fu străbătută de un scurt sentiment de gelozie... După care sentimentul 
acela s-a transformat în altul, mai profund, atunci când, finalmente, Și-a 
amintit unde o mai văzuse pe femeie. La televizor. 

— Rahat, a mormăit ea în barbă. 

Domnișoara Whisky-Sec era, de fapt, Charity... Charity Spitz, ba nu, 
Spritz, ca „șprițul”. Ea apărea ocazional la televizor, de câte ori vreun post 


TV din orașele dinspre est sau din Seattle și Tacoma, din vest, aveau nevoie 
de reporteri locali în urmărirea vreunui subiect, în general, buletinul meteo. 

Sophia o văzuse pe Charity numai de două ori, dar îi recunoscuse fața și, 
mai important, întrebările ce-i pândeau în ochi. Poate că Gus și Bruce n-o 
recunoscuseră, dar reportera Știa cu certitudine cine era Sophia. 

lar acum se ducea să vorbească cu James. 

— Hei! a strigat Bruce. Ne mai aduci Și nouă ceva de băut? Ni s-a făcut 
sete! 

— Imediat, a răspuns Sophia mecanic, afișându-și zâmbetul profesional. 
La fel? 

— Şi, și, a încuviinţat el. Încă un shot de José pentru mine și muy 
amigo! 

Amândoi hohotiră asurzitor, iar femeia s-a abținut cu greu să nu le 
scuipe în păhărele. 

x kK x 

Asta era o nebunie, se gândi Rebecca, tremurând în noapte. Absolut 
nebunie! 

Și ilegal. 

Și, posibil, o sinucidere emoţionantă. 

Cu toate acestea, înainta anevoie prin zăpada de pe drumul de acces spre 
casa lui James Cahill, străduindu-se să calce pe urmele bătătorite, cu 
respirația ridicând norișori de aburi. Drumul se deschidea într-un luminiș 
cu o colină joasă, pe care fusese construită ferma, iar ea continua să calce pe 
urmele adânci lăsate deja de polițiști, paramedici, reporteri Și vecinii 
CurioȘi care trecuseră pe aici înainte ca locul să fie înconjurat cu cordoane. 
Cu puțin noroc, ninsoarea avea să-i acopere pașii, astfel că n-avea să fie 
expusă. Încrucișă degetele în semn de noroc în buzunarele scurtei, după 
care privi peste umăr pentru a nu Știu câta oară, ca să se asigure că nu era 
urmărită. 

În bezna nopţii, la care se adăuga zăpada omniprezentă, i se părea că 
vede siluete ascunzându-se îndărătul tuturor copacilor sau pândind după 
colțul vreunui acaret, dar nu apăru nimeni Și Rebecca realiză că era, pur Și 
simplu, cu nervii încordaţi la maximum. În ciuda tentativelor repetate de a 
se linişti, inima îi bătea nebunește și pulsul îi bubuia în urechi. 

Nu te opri! 

Înainta încet și cu efort, întrebându-se dacă cineva avea să-i zărească 


mașina pe care o lăsase în parcarea ticsită de la hotel. Dacă cineva verifica 
plăcuţele de înmatriculare, comparându-le cu ale ocupanților camerelor... 

Nu te mai gândi la asta. N-o să pățești nimic. N-ar trebui să dureze mult. 
Ai intrat Și-ai ieșit. 

A iuțit pasul, urmărită prin întuneric de propriile-i îndoieli. Probabil că 
nu era decât o vânătoare de himere, totuși trebuia să facă ceva. 

James era un mincinos. Și mai rău decât atât. 

Dar Și un ucigaș? 

Asta părea puţin cam exagerat — ba chiar destul de mult. Totuși, cine 
putea să știe adevărul? În poieniţa unde erau parcate de obicei vehiculele, a 
ocolit spre poarta din spate și, urmând o cărare dezafectată, s-a îndreptat 
către magazia de lemne, apoi, trecând prin interiorul ei întunecat Și cu iz de 
praf, a ajuns la veranda din spate a casei. Era lungă Și lată, iar de pe ea se 
deschideau câteva uși spre — Ştia asta de la Megan — o pivniţă veche pentru 
legume și o cămară mare, pe lângă spălătorie, până la ușa din spate a 
fermei. O încercă, dar clanţa nu se clinti. Se așteptase la asta și, rugându-se 
cerului ca Ralph, ciobănescul lui James, să fi fost luat temporar de aici până 
la revenirea stăpânului său, s-a aplecat Și s-a târât în bucătărie prin ușița 
pentru câini. Era destul de strâmtă, totuși nu imposibil de pătruns prin ea. 
După ce s-a ridicat în picioare, a rămas nemișcată... Și a ciulit urechile. 

A auzit bâzâitul frigiderului Și șuieratul aerului împins forţat prin 
conductele vechi pentru încălzire, dar din încăperile cufundate în întuneric 
nu au răsunat nici țăcănit de gheare pe podele, nici mârâituri surde. 

Câinele nu era aici. 

Perfect! 

A respirat uȘurată, totuși inima nu-și oprise bătăile accelerate, iar 
glăsciorul idiot din mintea ei continua să tipe: Ce naiba faci? A aprins 
lanterna telefonului Și, foarte încet, a înaintat prin camere, plimbând raza 
albăstruie în jur. 

Când plecase de la spital, James părea decis să se externeze, așa că 
exista posibilitatea să fi pornit deja încoace. Așa că nu dispunea de prea 
mult timp. 

Rebecca nu știa ce anume ar fi putut să găsească în casa lui, totuși nu 
putea să aștepte, pur și simplu, ca James Cahill să-și „recapete memoria”, 
ori ca poliția să găsească ceva despre Megan. Timpul se scurgea repede, Și 
sora ei — precizare: sora ei nesăbuită — dăduse de necaz. Rebecca era sigură 


în privinţa asta. 

Oare chiar credea că James îi făcuse vreun rău lui Megan? 

Oricât de puţină încredere ar fi avut ea în bărbat, nu putea să creadă asta. 

Dar pe de altă parte, ce știa cu adevărat despre el? 

La asta se mai adăuga relația lui cu Sophia Russo. Nu era mare surpriză, 
însă Sophia lucra pentru el. Rebecca o zărise prin ferestrele hotelului, cu 
părul blond sclipind sub luminile discrete, pregătind cocktailuri la bar. 
Megan îi povestise despre Sophia, despre faptul că o vedea pe femeia aceea 
de fiecare dată când privea peste umăr. 

— Pur Și simplu, parcă nu pot scăpa de ea, îi spusese Megan într-o 
conversație telefonică. Ea lucrează în restaurant Și la fermă, cu toate astea 
este peste tot în oraș. Știu că Riggs Crossing e doar un orășel, nu un oraș în 
toată puterea cuvântului, totuși nu-i chiar atât de mic. 

— Poate că te urmărește sau poate te verifică. 

— Foarte ciudat, a conchis Megan atunci. 

Iar Rebecca nu rostise cel mai plauzibil gând care-i apăruse în minte: 

Poate că dorește să-ţi ia locul. 

În cazul cel mai fericit, Sophia dorea să pună mâna pe James Cahill. 

Acum, Rebecca se furișa prin casa bărbatului. Interiorul era un dezastru; 
în mod clar, poliția o percheziţionase amănunțit, iar ea trebuia să calce cu 
grijă pe lângă tot ce fusese aruncat pe podea atunci când a trecut din 
bucătărie în sufrageria de la baza scării, apoi în living, unde lanterna 1-a 
dezvăluit un șemineu din cărămidă, pătat într-un colţ cu ceva stacojiu 
închis. 

Sângele lui James? 

Sau al lui Megan? 

Sau poate chiar al altcuiva? 

Conţinutul stomacului 1-a ajuns în gât, imaginându-și un corp 
prăbușindu-se pe cărămizile colțuroase, cu capul ricoșându-i cu un bufnet 
oribil. După aceea, Și-a amintit de bandajul înfășurat în jurul capului lui 
James, de banduliera ce-i susţinea braţul și de presupusa amnezie. 

Înaintând cu precauţie în încăpere, a simţit cum i se zbârlește pielea de 
pe braţe. S-a apropiat de șemineu Și a atins cărămida întunecată cu vârful 
unui deget înmănușat. Încerca să-și imagineze scena, lupta. Megan era 
impulsivă, știa bine asta, de asemenea, fusese Și tulburată. În plus, Rebecca 
Știa că sora ei plecase singură de aici... Totuși, se petrecuse ceva. 


Nu pentru prima oară i-a trecut prin minte că era posibil ca Megan să se 
ascundă undeva, să nu fi pățit de fapt nimic, iar acum să privească 
desfășurarea evenimentelor. Era poate un mod de a-l pedepsi pe James. Și 
pe ea. 

Era însă greu de crezut. 

Chiar Și pentru Megan, care era excesiv de melodramatică. 

— Nu, zise femeia cu glas tare, surprinsă să-și audă propria-i voce. 

Plimbă raza lanternei prin încăpere, după care porni spre scară. Treptele 
vechi au scârțâit când le-a urcat spre a ajunge la etaj. Locul transmitea o 
senzaţie de pustietate, iar două dormitoare păreau chiar nefolosite. În unul 
exista doar un pat dublu, celălalt fiind ticsit cu mobile desperecheate, saci 
cu haine, cărți și tot felul de flecușteţe. La fel ca parterul, ambele camere 
fuseseră percheziţionate, ca de altfel și camera de baie din capul scării Și 
debaraua cu așternuturi. Rebecca a pășit peste un morman de prosoape ce 
fusese lăsat pe podea lângă balustradă Și a intrat în ultima cameră de la etaj: 
dormitorul lui James Cahill. 

Când a împins ușa Și a pășit în încăpere, a simțit un ghem în stomac. 
Aici se simţea o intrusă într-o măsură mai mare decât oriunde altundeva în 
casă. Toţi mușchii i s-au contorsionat când a văzut patul uriaș, cu salteaua 
deranjată Și așternuturile azvârlite pe podea. Aceasta era camera în care 
James și Megan... 

Termină! 

Se străduia să revină cu gândul la acțiunea curentă. Trebuia să găsească 
ceva, orice indiciu cât de mărunt care i-ar fi putut spune unde era Megan. 

De parcă te-ai putea descurca mai bine ca poliția. 

Poate că da. Spre deosebire de polițiști, ea o cunoștea pe Megan. 
Stăvilindu-și emoţiile, făcea eforturi să rămână cu mintea concentrată la 
ceea ce avea de făcut acum și începu să caute, utilizând doar lanterna 
telefonului. Bateria acestuia era pe terminate, iar Rebecca auzise că era mai 
bine să aprinzi luminile în casă pentru ca vecinii să nu fie suspicioși, dar 
aici nu existau vecini, iar dacă James se întorcea pe neașteptate, femeia nu 
dorea ca el să-i vadă silueta prin fereastră, așa că se mulţumi doar cu 
lanterna. 

Controlă noptierele, dar ambele sertare fuseseră golite, iar conţinutul lor 
nu arăta niciun indiciu relevant. Răscoli printre câteva obiecte de natură 
personală și se opri când zări o cutie de prezervative. 


Nedeschisă. 

Care-i reamintea... 

Buzele îi zvâcniră Și încercă să alunge o amintire interzisă. 

A lui James Cahill. 

Și a felului cum, cândva, ea își închipuise că-l iubea. 

Fusese proastă, proastă de tot! 

Și-a îndreptat spatele. Încerca să se convingă că acţiunea ei nu era doar o 
goană după himere. S-a uitat pe fereastră Și, brusc, a zărit farurile unui 
vehicul care intra în parcare — două raze conice, gemene, care luminau 
drumul de acces. 

Cum? Nu se poate! 

A ieșit repede pe coridor, hotărâtă să coboare scara, dar a auzit un glas 
pe verandă. Apoi ușa de la intrare s-a zgâlţâit din ţâţâni, după care s-a 
deschis. 

Oh, nu! 

— Ralph, încetează! 

Era vocea lui James, suprapusă peste un țăcănit alarmant de gheare pe 
podea. 

Câinele? 

S-a auzit un clic Și lumina s-a aprins la parter, făcând vizibile și treptele 
cele mai de jos ale scării. Acolo se vedeau niște picioare în blugi. 

— [isuse Hristoase, da” ce frig 1-afară! 

Fusese glasul altui bărbat, apoi ușa de la intrare s-a închis cu zgomot. 
Silenţios, dar cu inima bubuindu-i, Rebecca s-a retras în dormitorul lui 
James, apropiind mult ușa, în așa fel încât să poată vedea doar o porţiune 
foarte îngustă din coridorul întunecat de la etaj. 

Și acum? 

A răsuflat încetișor. În tăcere absolută. 

Gândeşte, Rebecca, gândește. Cum naiba o să ieși de-aici fără să fii 
prinsă? 


CAPITOLUL 11 


— Ce mizerie, a mormăit James traversând bucătăria. 

A tras un Șut într-o cutie cu cereale care-i stătea în cale, iar cutia s-a 
spart Și jumătate din conţinutul ei, sute de fulgi de cereale, s-a adăugat 
dezastrului general. 

Sertare atârnau pe jumătate trase, dulapurile fuseseră golite, cratițe și 
oale fuseseră împrăștiate pe Jos, tot felul de vase acopereau blaturile. Purta 
hainele pe care i le adusese Bobby la spital, capul îi era tot bandajat și 
braţul în bandulieră. Când a intrat în sufragerie, bărbatului i s-au încleștat 
maxilarele, în timp ce tâmplele îi bubuiau. Toată casa fusese răscolită Și tot 
ce nu fusese ridicat de poliție fusese întors pe toate părţile și abandonat, 
după ce fusese acoperit cu pudra fină și neagră utilizată la prelevarea 
amprentelor. 

— Fir-ar să fie! 

Laptopul și computerul îi dispăruseră, la fel și vehiculele, iar casa... A 
clătinat din cap, simțind cum durerea îi revine. 

— Eu ţi-am zis, i-a reamintit Bobby. 

Îl luase pe James de la spital, ba chiar îl adusese Și pe Ralph, care acum 
alerga prin încăperi Și lătra nebunește, exact așa cum făcuse când stăpânul 
său se suise cu greutate în camioneta lui Bobby. Ciobănescul fusese în 
culmea fericirii Și sărise pe James, lingându-l, schelălăind și dând din 
coadă, până ce obosise și se așezase. Partea bună era că Bobby îi adusese 
haine curate, iar administraţia spitalului îi restituise portofelul. Cămașa 
pătată de sânge Și blugii pe care-i purtase în seara dispariţiei lui Megan erau 
la poliție. 

Acum, câinele parcă înnebunise din nou, schelălăia și lătra, alergând prin 
camere ȘI în sus, pe scară. 

— Cred că ţi-a dus dorul, a comentat Bobby. 

Purta o sacoșă cu puţinele obiecte pe care James le avusese cu el la 
spital. La etaj, Ralph lătra cu atâta frenezie, de parcă ar fi încolțit o veveriţă 
într-un copac. 

— Ralph, a strigat James, termină! După aceea, l-a fluierat. Vino jos! 


Scâncind, ciobănescul a coborât la parter, în vreme ce bărbatul privea la 
haosul din living. 

— Asta-i... 

— Cam nasol. 

— ...de-a dreptul un coșmar, băga-mi-aș! 

Fotoliul recliner fusese răsturnat, buzunarele laterale îi fuseseră golite și 
pielea veche era acoperită cu pelicula neagră, granulată. Cărți și reviste 
erau aruncate peste tot, rafturile bibliotecii fuseseră și ele golite, iar pe 
polița șemineului nu mai rămăsese nimic; felinarul Și aprinzătorul, care de 
obicei erau așezate pe ea, zăceau acum pe podea, printre celelalte obiecte. 

James fu cuprins de un val de furie. 

— Parcă ar fi căutat droguri, a comentat el, dar Bobby a clătinat din cap. 
Atunci — ce? 

— O armă. 

— Poftim? Pistolul meu? 

— A dispărut. 

James a intrat în sufragerie Și a văzut sertarul în care-și ţinea Glock-ul 
atârnând Și gol. Ei cred c-ai ucis-o. 

Pentru prima oară, bărbatul înțelegea că, până la găsirea lui Megan, el 
avea să fie primul suspect în investigația legată de dispariție. 

— Ți-am zis că era mai bine să nu pleci din spital, i-a reamintit Bobby. 
Nu știu de ce te-a lăsat doctorul ăla. 

— lar eu ţi-am spus c-a fost decizia mea. 

— Dacă m-ai întreba, ţi-aș spune c-a fost o decizie proastă. 

— Nu te-ntreb. 

— Uite ce-i, i-a propus Bobby, dacă vrei, poţi să dormi la mine. Nevastă- 
mea n-o să aibă nimic împotrivă. 

James nu era foarte sigur în privinţa asta. „Nevasta” era a treia soție a lui 
Bobby, Cynthia — „Spune-mi Cyn” — o brunetă pieptoasă care-l privise 
mereu pe James cu o expresie calculată, măsurându-l din cap până în 
picioare Și mijindu-și ochii în spatele perdele: de fum de la ţigările de 
import pe care le fuma. El nu se îndoia că „Cyn” îl căutase de câteva ori pe 
Google. 

— Tu și Ralph puteţi sta în dormitorul rămas liber pe când a plecat fiul 
lui Cyn și cred că Ralph îl place pe Princess. 

James nu credea asta. Princess, mâţa cu blană lungă a lui Cyn, al cărei 


nume întreg părea să fie Princess-Baby, nu era nici pe departe un animal pe 
care să-l placi. 

— Mulţumesc, a rostit el simţindu-și buzele zvâcnind, dar voi rămâne 
aici. Ştii și tu — casă, dulce casă, și așa mai departe. 

— AȘ zice, mai degrabă, casă dulce dezastruoasă, da” ce mă bag eu — e 
viaţa ta. Bobby s-a strâmbat către scară. Eşti sigur că poți să urci în 
dormitor? 

— O să urc dacă va fi nevoie. 

Dar nu în seara asta. Treptele pe care le urcase mereu câte două odată, 
fără să stea pe gânduri, păreau acum insurmontabile. Iar în frigider nu exista 
pic de mâncare. Și casa era murdară Și cu susu-n jos, aproape imposibil de 
locuit în ea. 

Ralph se plimba înainte Și înapoi prin faţa treptei de jos, privind întruna 
spre etaj, cu un scâncet de genul: Hai să mergem la culcare. 

— Uite ce m-am gândit, a rostit James, o să stau câteva zile la han, până 
am să pot aranja pe-aci. 

La urma urmelor, hanul era proprietatea lui, iar acolo existau camere 
curate, cameriste, telefoane, Wi-Fi funcţional și room-service de la 
restaurant Și de la bar. 

— Şi Ralph? 

— O să iau una dintre camerele pentru posesorii de animale de 
companie. 

— Să ştii că Cyn și Princess vor fi dezamăgite. 

James a pufnit, dar Bobby a părut să fie de acord, așa că i-a spus: 

— Vrei să te duci până sus Și să-mi iei niște lucruri? Din dulap. Blugi și 
două cămăși. În baie am o trusă de ras. 

— Nicio problemă. Vin imediat. 

A început să urce scara, iar Ralph, trădătorul, i-a luat-o imediat înainte, 
conducându-l. 

Inima Rebeccăi bătea ca o darabană. Cu urechea lipită de ușa 
dormitorului lui James Cahill, se străduia să asculte, dar înțelegea doar 
frânturi din conversaţie. Părea că se pregăteau să plece — James, celălalt 
bărbat și câinele. Dumnezeule, câinele! Urcase în galop scara tocmai când 
ea se pregătea să iasă. Rebecca izbuti să se întoarcă în cameră, însă 
animalul părea să nu se lase păcălit și continua să scheaune și să latre cu 
frenezic. 


lar acum se părea că urcă cineva. Rebecca a privit în Jur, examinând 
dressingul și baia, apoi s-a uitat sub pat. Nu, nu Și nu! Unicul loc în care s- 
ar fi putut ascunde era o mică debara, cu o ușiță de numai un metru 
înălțime; a traversat iute dormitorul și a intrat, aplecându-se mult, astfel 
încât practic stătea în genunchi, înghesuită în spaţiul acela rece Și întunecat 
— probabil, o parte din mansardă — în care bănuia că-și făceau cuib insecte, 
lilieci Și șoareci. 

S-a înfiorat la gândul acesta, iar în clipa următoare a auzit deschizându- 
se ușa de la dormitor. A urmat clicul comutatorului, apoi, lătrând, câinele s- 
a năpustit către ușiţă. Nu, Doamne! Cum ar fi putut spune că venise aici 
pentru a căuta indicii despre soarta surorii ei? 

— Ralph, termină odată, câine idiot! Hristoase, ce poate fi acolo? Un 
raton? 

Rebecca era pregătită să audă un șuierat furios din cotloanele invizibile 
ale acelui spaţiu în care fuseseră împinse geamantane vechi, cutii și mobile 
rupte. Praful domnea peste tot, așa că Și-a strâns nasul cu degetele ca să nu 
strănute. 

Câinele n-a abandonat însă asaltul. Continua să latre frenetic și femeia îi 
vedea umbra în dunga de lumină ce pătrundea pe sub ușiţă. 

Nu deschide ușa! N-o deschide! 

Apoi a auzit sunet de pași care se apropiau. Abia cutezând să respire, a 
ţinut strâns diblul scurt ce slujea ca mâner pentru ușiţă, pe partea dinspre 
ea, ȘI s-a încordat, decisă să n-o lase să se deschidă dacă bărbatul aflat de 
cealaltă parte decidea să investigheze. Tălpile îi erau proptite pe ușiţă, 
brațele întinse Și, în ciuda frigului din minuscula încăpere, degetele 
începeau să-i transpire, în timp ce, cu toată greutatea, lăsată mult pe spate, 
trăgea ușița spre ea. 

— Vrei să vezi ce-i înăuntru? l-a auzit pe bărbat întrebând, încât a 
îngheţat. 

Vocea îi era clară acum, iar umbra lui se alăturase celei a câinelui, ale 
cărui lătrături atinseseră paroxismul. 

Rebecca își simțea inima în gât. Ce explicații ar fi putut să ofere? 
Trebuia să mintă. Nu putea recunoaște că venise aici ca să caute obiecte ce- 
i aparținuseră lui Megan, că profitase de ocazia că James era internat în 
spital ca să-i scotocească prin casă. Putea să vadă foarte clar capetele de 
acuzare împotriva ei: violarea unei proprietăți, pătrundere prin efracție... și 


Dumnezeu mai știe ce altceva. 

— Ce naiba-i cu tine! a zis bărbatul, în timp ce câinele începuse să zgârie 
nebunește ușița. Ce-i în podul ăsta? 

Oh, Doamne Dumnezeule. 

Nu deschide ușa! 

— Nu sunt sigur că vreau să Știu, a urmat bărbatul. Haide, Ralph! N- 
avem timp acum de vânat veveriţe sau șoareci sau ce-o mai fi pe-acolo. Nu 
acum. O să te ocupi de ei altă dată. Cu James. Haide-acum! 

După care, ca prin miracol, câinele s-a îndepărtat — țăcănitul ghearelor i 
se auzeau pe coridor — continuând să latre. 

Rebecca a răsuflat prelung și a simţit cum i se înmoaie tot corpul. 
Trebuia să iasă de aici. Înainte să se întoarcă vreunul dintre ei. Se gândi la 
ce opțiuni avea. Intrase prin ușiţa pentru câine Și ar fi putut să iasă tot pe 
acolo sau să iasă chiar pe ușa principală dacă nu fusese acţionat zăvorul de 
blocare automată și nimeni n-ar fi Știut nimic. Înainte de a fi fost prinsă ca 
într-o capcană, se gândise la posibilitatea de a ieși printr-o fereastră de la 
etaj. Dormitorul aflat vizavi de cel al lui James avea o fereastră care se 
deschidea spre acoperișul verandei lungi, ce se întindea până în spatele 
casei. Urmele ei s-ar fi văzut pe zăpadă, dar dacă avea noroc, puteau să nu 
fie observate imediat, iar după aceea ninsoarea le-ar fi acoperit. 

În mod clar, aceea era soluţia disperată. 

Abilitatea de a se furișa nu constituia punctul ei forte. Preferase 
dintotdeauna abordările directe Și, ca atare, indiferent dacă-i plăcea sau nu, 
trebuia să-l înfrunte pe James din nou faţă în față și să-i zgâlțâie cumva 
memoria. 

Totuși, nu i se părea normal ca el s-o găsească ascunsă în podul lui, ca pe 
o nebună sau spioană. 

Nu — pentru a-i câștiga încrederea, ea avea nevoie de un teren de joc cu 
Şanse egale. 

Dar mai întâi, trebuia să iasă de aici înainte ca Ralph să apară iarăși 
lătrând pe scară. Stăpânindu-și frica, Rebecca a împins puțin ușa Și a privit 
prin spațiul astfel creat. Dormitorul era întunecat, cu excepția unei raze de 
lumină ce răzbătea prin ușă de pe coridorul care părea pustiu. 

Nu se vedea nici urmă de om sau de câine. 

De la parter nu se auzeau voci. 

Totuși... 


Cu inima bubuind, ţinându-și răsuflarea, a ieșit din pod și a închis cu 
grijă ușiţa după ea. Cu multă precauţie, evitând hainele, cărțile, revistele și 
obiectele personale de pe podea, s-a îndreptat către ușă. 

Câinele a lătrat din nou, puternic, o singură dată, și Rebecca s-a poticnit, 
fiind cât pe-aci să cadă. S-a lovit dureros de pat, dar și-a mușcat apăsat 
buza ca nu cumva să ţipe. 

Alt lătrat ascuţit, Și ea s-a întors, gata să se repeadă spre pod. 

Dar imediat a auzit clopoţelul de la ușă. 

x kK k 

Prin fereastra livingului, James a zărit farurile unui vehicul care se 
apropia Și care tocmai descria ultima curbă a drumului de acces. 

Ce mai e acum? 

În spatele lui, Bobby Și Ralph coborau grăbiţi de la etaj. 

Un minivan s-a oprit afară, aproape de camioneta lui Bobby, Și din el a 
coborât o femeie cu haină lungă, cenușie, Și căciulă roșie, care a traversat 
peluza spre veranda din faţă. Purta cizme până la genunchi Și nu părea să-i 
pese că merge prin zăpada înaltă. 

Până ce a ajuns să sune la ușă, Ralph lătrase o dată, avertizând, iar James 
era deja în faţa ușii. 

A deschis-o brusc. De sub becul verandei, femeia i-a trimis un surâs. 

— Bună! a zis ea. Sunt Charity Spritz de la Clarion Și aș dori să vă pun 
câteva întrebări despre cele petrecute aici Și despre Megan Travers. 

— Nu. 

— Ştiţi ce s-a întâmplat cu ea? 

— Am spus „Nu”, a rostit James, fără a face nici cel mai mic efort ca să- 
Şi ascundă iritarea. Pe ciobănesc îl apucaseră din nou pandalule, așa că 1 s-a 
adresat tăios: Nu, Ralph! Şezi! 

Câinele s-a supus, cu urechile ciulite și cu ochii fixați asupra lui. 

— Ce-i asta? a întrebat Bobby. 

— Sunt Charity Spritz, s-a grăbit femeia. De la Clarion. 

— Te-am văzut la televizor, a încuviinţat Bobby, mișcând din cap. 

— Da. Exact. Din când în când mai fac reportaje pentru KPTD. Vreau 
doar să-i pun câteva întrebări domnului Cahill... Și dumitale. Cum te 
numești? 

Bobby Și-a îndreptat ţinuta cât să atingă toată înălțimea lui de 1,75 m. 

— Sunt Robert Knowlton, managerul ranch-ului. 


— Așadar, dumneata ești cel care l-a găsit pe domnul Cahill joi seară? 
Aici a adăugat Charity arătând spre interiorul casei. 

— Exact, a răspuns Bobby, zâmbind ușor. 

— Ajunge! a intervenit James. 

Se săturase de oamenii care se arătau interesați de viaţa lui. Nu dorea să 
stea de vorbă cu poliția, sau cu sora lui Megan, sau cu Sophia Și, mai ales, 
nu dorea să stea de vorbă cu nimeni din presă. Capul îl durea, umărul îi 
pulsa și nu făcuse duș de o eternitate. 

— Te rog să pleci, a adăugat el. 

— Nu am decât câteva întrebări. 

— Îmi pare rău. 

De fapt, nu-i părea rău deloc. 

— Aș dori să relatez versiunea dumneavoastră despre cele întâmplate. 

— Versiunea mea? (Asta nu suna deloc bine.) Nu există mai multe 
Versiuni. 

— Bineînţeles, a zâmbit reportera, întinzând gâtul ca să se uite pe lângă 
el în interiorul casei, casa /ui. Vreau să spun că aș dori să public adevărul. 

— Adresează-te poliției. 

— Cum spuneam, aș fi vrut să aud ce aveţi dumneavoastră de zis. 
Femeia părea sinceră, iar ochii îi erau rugători. Am fost la spital azi- 
dimineață, a adăugat ea, dar n-am fost lăsată să intru. 

— Domnișoară Spritz, abia am ajuns acasă Și seara asta nu-i deloc un 
moment potrivit pentru așa ceva. 

— Atunci mâine? a exploatat ea imediat ideea. 

— Nu. 

— Cetăţenii din Riggs Crossing au întrebări. 

— Toţi avem întrebări. 

James a dat să închidă ușa. 

— Dumneavoastră sunteți băiatul de aur din Riggs Crossing. Cel care a 
venit din San Francisco Și care a adus atâta bine acestui orășel. 

— Eu nu sunt din San Francisco. 

— Dar familia dv. este de acolo, i-a amintit Charity. 

A vârât o mână în buzunarul hainei, a scos o carte de vizită Și i-a întins- 
o, dar el n-a schiţat niciun gest. Bobby a fost cel care s-a grăbit să i-o ia 
dintre degetele înmănușate. 

— Mâine, a zis ea când bărbatul a dat să închidă ușa. 


— Asta este impertinență. 

Bobby s-a uitat la cartea de vizită, în vreme ce James a strâns din ochi 
pentru o clipă — 1 se păruse că aude podeaua scârțâind la etaj. 

— Ce-a fost asta? 

— Cred că-i posibil să ai musafiri nepoftiți. Ralph a înnebunit la ușiţa 
mansardei. Probabil că ceva Și-a făcut cuib acolo. 

James s-a încruntat, dar păru să alunge gândul, în timp ce urmărea pe 
fereastră minivanul argintiu al lui Charity Spritz care ieșea pe poartă, 
intrând pe drumul către șosea. Perfect! 

— Mi-ai luat lucrurile? l-a întrebat pe Bobby. 

— Uite-le. 

A ridicat geanta cu care venise de la spital, dar care acum, evident, părea 
mai plină decât fusese la sosire. 

— Hai, atunci! 

James se simţea obosit și nu-și dorea decât să se întindă în pat. 

— În regulă, dar cred că ar fi în interesul tău să stai de vorbă cu reportera 
aia, l-a sfătuit Bobby în timp ce traversau sufrageria Și bucătăria distruse. 
Dacă Megan nu-și face apariția, situația se va înrăutăți treptat. N-ar strica 
să ai un prieten în presă. 

— O să mă gândesc, i-a promis James privind spre Ralph, care rămăsese 
în urmă Și scâncea la baza scării. 

— Câine idiot, a mormăit Bobby. Se comportă ciudat încă din seara 
ala... de când ai lipsit de acasă. 

James a fluierat ascuţit și Ralph a apărut în goană în bucătărie. 

— Hai să plecăm de-aici. 


CAPITOLUL 12 


În sfârșit, Rebecca a răsuflat prelung Și zgomotos. 

Pfui! 

Glonţul îi trecuse, realmente, pe la ureche. 

Casa era cufundată de vreo zece minute într-o liniște mormântală. Era 
singură. Nu se mai auzeau schelălăituri de câine, nici răpăit de gheare pe 
lemn Și nici conversații de la parter, iar pe sub ușă nu se mai vedea nicio 
rază de lumină. Singurele zgomote erau murmurul aerului prin conductele 
de încălzire și bătăile inimii ei. 

Îi auzise plecând, iar acum, printre două lamele ale jaluzelelor, privea 
cum o camionetă, cu farurile luminând drumul spre șosea, dispărea după un 
cot. A așteptat la fereastră până ce strălucirea roșie a stopurilor s-a pierdut 
în ninsoarea ce nu mai contenea. 

Precaută, rugându-se cerului să aibă noroc, Rebecca s-a apropiat 
încetișor de ușă, apoi a Șovăit cu mâna pe clanță. 

Și dacă lăsaseră câinele în urmă? 

I se păruse că auzise o comandă adresată ciobănescului, dar nu știa ce i 
se poruncise. Oare James luase câinele cu el și-l închisese într-o cușcă? 

Pe de altă parte, ce alternativă avea ea? Nu putea să stea aici toată 
noaptea. Și cine știe când avea să revină James? Încet, să nu facă zgomot, a 
deschis ușa și a privit spre scara aflată în beznă. De o parte a coridorului, în 
dreapta, era baia, de cealaltă parte era dormitorul, a cărui fereastră se 
deschidea spre acoperișul verandei care înconjura casa Și care făcea 
legătura cu acareturile din spate... Fără să scape din ochi hăul întunecat 
care se deschidea spre casa scării, femeia a traversat repede coridorul și a 
dat să intre în dormitor. 

Nu, Și-a reamintit ea, asta avea să fie ultima soluție. Alungându-și toate 
temerile, a început să coboare treptele. Deși casa mare Și veche continua să 
fie tăcută, când a ajuns la parter Rebecca și-a ţinut respirația. Interiorul era 
scăldat într-o lumină cenușie slabă de la singura lampă de securitate 
exterioară, ale cărei raze se reflectau din zăpadă. Hotărâse deja să plece pe 
ușa din faţă, deoarece zăpada de acolo era plină de urmele oamenilor Și ale 
câinelui. Dar zăvorul automat? 


Ghinion! 

N-avea ce să facă — era treaba lui James să se întrebe dacă cineva fusese 
înăuntru. 

Așa-i trebuia. 

Simţindu-și gura iască Și începând să transpire în ciuda frigului, a tras 
zăvorul, a deschis ușa Și a ieșit pe verandă. 

Era liniște absolută. 

Cer întunecat, ninsoare, temperaturi sub zero grade, însă liniște. 

Cu toate acestea, își simţea pielea zburlită. 

Tot ce trebuia să facă era să se grăbească pe drumul de acces Și, după ce 
ajungea la șosea, să traverseze parcarea hanului spre locul unde-și lăsase 
mașina. lar după alte douăzeci de minute avea să fie acasă... 

Scâăăârţ! 

Rebecca s-a răsucit în direcţia de unde venea zgomotul, locul unde 
veranda cotea spre spatele casei. 

Și n-a văzut nimic. 

E doar imaginația ta. 

Cu pulsul din nou crescut, a cercetat încă o dată, cu mai multă atentie, 
peisajul înzăpezit, totuși nu a zărit pe nimeni ascuns în umbră. 

Pleacă odată de aici. 

A închis ușa în spatele ei cât de ușor a putut și a dat să coboare de pe 
verandă. 

Scâăăârţ! 

Mai puternic. 

E doar vântul, care freacă o ramură de peretele casei, sau... 

Į se părea că inima îi bate ca un picamer când a dat să traverseze peluza. 

Dinspre peluză s-a auzit un mârâit gros. 

Rebecca a încremenit. 

S-a întors. 

A văzut siluetele întunecate pe verandă. Un bărbat și un dulău lăţos, cu 
urechi ciulite, în ai cărui ochi se reflecta lumina stranie. 

Stomacul i s-a strâns ghem și tocmai când se pregătea s-o rupă la fugă 
un glas extrem de familiar a oprit-o: 

— Rebecca. 

Oh, Doamne. James. 

— M-ai speriat! Ce faci aici...? a îngăimat ea. 


— Am uitat ceva, a răspuns bărbatul. 

Ea a privit însă către parcare, unde nu exista niciun vehicul. Probabil că 
el coborâse Și se întorcea ca să vadă ce intrus se afla în casa lui. Rebecca 
nu-l păcălise nicio clipă. 

— În plus, aici locuiesc eu, a rostit James. Până atunci stătuse rezemat de 
peretele din lemn, dar acum se îndreptă și porni încet spre femeie. Așa că 
întrebarea este valabilă pentru tine. Ce faci tu aici? 

Câinele pășea alături de el, cu blana de pe gât zbârlită, privind-o fix. 

— Dar tu... Credeam că ești în spital. 

— Până când n-am mai fost. 

A coborât treptele foarte încet. Era furios; și ea vedea asta, în ciuda 
luminii slabe. 

— De ce naiba ai intrat prin efracţie în casa mea? 

— N-am intrat prin efracţie. 

— Ușa era încuiată. 

Rebecca Ştia că ar fi putut să scape de el dacă ar fi luat-o la fugă. 
Bărbatul nu părea prea sigur pe picioare Și arăta jalnic; Și-a dat seama când 
el s-a mai apropiat — avea capul complet bandajat și părea foarte palid în 
lumina hibernală slabă. Totuși, i-ar fi fost imposibil să alerge mai repede 
decât ciobănescul și James avea s-o prindă până la urmă, chiar dacă nu 
asmuţea câinele asupra ei. Fusese prinsă cu mâţa-n sac, cum obișnuia să 
spună tatăl Rebeccăi. 

— Ușiţa pentru câine era deschisă. 

— Te-ai târât prin ușiţa aia? lisuse, Rebecca, ce-i cu tine? După care, ca 
Și cum ar fi crezut că i-ar putea răspunde, James a ridicat o mână și a 
întrebat: De ce ai făcut asta? 

Unde merge mia, merge Și suta. 

— M-am gândit că aici aș putea găsi ceva care să m-ajute s-o descopăr 
pe Megan. 

— Intrând în mod ilegal într-o casă care a fost deja percheziţionată de 
poliţie? 

Suna ridicol chiar și în urechile ei. James continua s-o privească furios. 
Și nu era pentru prima oară, Și-a amintit Rebecca. 

— Și ce credeai c-o să găsești? 

— Realmente, nu sunt sigură. Ceva... Orice... care să m-ajute s-o găsesc 
pe Megan. 


— La mine în casă? 

— Da! a replicat femeia, devenind acum ea însăși mânioasă. Megan mi- 
a spus la telefon că venea de aici. A arătat cu degetul spre casă. A zis că a 
avut o ceartă teribilă cu tine Și că trebuise să plece. Că-i era frică de tine. 

— Îi era frică de mine? 

— De ce naiba tot repeţi? Da. Era scoasă din minţi — isterică — Și de 
aceea m-am gândit că, dacă voi veni aici, poate că-mi va apărea o idee 
despre ce s-a întâmplat. Nici tu nu oferi mai multe lămuriri. 

— Aș face-o dacă aș putea, dar... 

— Da, da, știu! Nu-ţi poți aduce naibii aminte. 

Buzele lui s-au subţiat, iar o pală de vânt a zgâlțâit ramurile unui copac 
din apropiere. 

— Hai să mergem înăuntru, a rostit el, e ger. 

În ciuda mâniei care radia dinspre James, bărbatul părea ușor nesigur 
când a urcat treptele verandei din faţă. 

— Ar trebui să plec, a zis ea. 

— Nu încă, a oprit-o el, de-a dreptul furios. Unde ţi-e mașina? 

— La han. Rebecca s-a uitat spre parcarea goală. Dar a ta unde-i? 

James a pufnit. 

— Deocamdată mi-a reţinut-o poliția. La fel ca tine, poliţaii par să 
creadă că i-am făcut ceva surorii tale. 

— Și nu i-ai făcut? 

— Bineînţeles că nu. 

— Asta îţi amintești, a rostit ea apăsat, înaintând un pas spre casă. 

— AȘ vrea să-mi pot aminti. 

— Atunci de unde știi? 

— Pur Și simplu, o Știu, da? s-a răstit bărbatul. Nu sunt un tip violent. 

Totuși, vena care-i pulsa lângă tâmplă, imediat sub linia părului 
neacoperit de bandaje, indica altceva. 

— N-aș face niciun rău niciodată... nimănui. 

— Așadar, ştii Și asta. Îţi amintești Și asta. 

Câinele a scos un mârâit. 

Rebecca nu-și desprindea ochii de la chipul furios al bărbatului. 

— Nu i-aș fi făcut ei vreun rău. 

Părea convins, totuși Rebecca știa cât de ușor putea să mintă. 

— Ai plecat într-o camionetă cu celălalt bărbat, a zis ea, apoi te-ai întors 


fiindcă Știai că eu eram înăuntru. 

— Ralph a Știut asta. A privit-o, încruntându-se. Eu n-am Șoareci în pod. 

— Şi după aia ai stat aici în ger, deși abia te-ai externat? 

— Exact. 

James a deschis ușa și a pătruns în vestibul, urmat de câine. A apăsat pe 
un comutator aflat în spatele ușii Și a aprins lumina. 

— Uită-te în jur. Uită-te cât vrei de atentă, fără să te furișezi cu o 
lanternă sau cu ce ai fost. Așa mi-am găsit casa — făcută praf de poliție. 

— lar ce s-a-ntâmplat înainte... Rebecca a intrat în living ȘI s-a uitat la 
pata de pe soclul șemineului. Sângele ăla e... numai al tău? 

— Habar n-am. 

— Altă amintire pierdută? 

Bărbatul a fulgerat-o cu privirea, după care Și-a ferit ochii. 

— M-am gândit că poliţia va pune totul cap la cap. Cu un efort evident 
Și o grimasă de durere, a îndreptat fotoliul și i-a făcut semn Rebeccăi să se 
așeze. Spune-mi ce știi tu? Cum ea a șovăit, James a continuat: Vrei să afli 
ce s-a-ntâmplat. Da? 

Rebecca a încuviinţat din cap. Se străduia să-și stăpânească iritarea ce 
sporea ȘI a zis încet: 

— Bineînţeles că vreau să știu. 

— Perfect. Atunci povestește-mi. 

Femeia a aruncat o privire prin încăperea răvășită Și, pentru o clipă, a 
rămas pe gânduri. Ea dorea răspunsuri și se părea că James era dispus să 
vorbească. Ce avea de pierdut? 

— Megan mi-a telefonat Și mi-a spus că plecase de aici spre mine. După 
ce v-aţi certat violent. 

Stătea în picioare, lângă un raft de bibliotecă golit de cărţi. I-a relatat 
convorbirea telefonică avută cu sora ei, care era isterizată Și panicată, ca Și 
despre următoarele ore și zile de așteptare fără ca Megan să-și facă 
apariția. 

— La început nu m-am speriat. Ea are obiceiul să... în fine, Știi Și tu 
asta... să reacționeze în mod exagerat. 

James a emis un sunet care ar fi putut însemna orice. 

— La ce a reacţionat în mod exagerat atunci? 

Rebecca l-a țintuit cu privirea. 

— Credea că voi doi aveaţi o relație exclusivă. Se pare că tu nu ai crezut 


la fel. Cum bărbatul nu a răspuns, a continuat: Nu știu de ce a însemnat un 
asemenea Șoc pentru ea. Doar știa... te știa. 

Sperase că remarca ei îi va reaminti ceva. 

Dar cum James n-a dat niciun semn că așa stau lucrurile, Rebecca a 
urmat: 

— La început, am crezut că Megan depășise momentul de furie Și că 
poate s-a întors, că voi doi v-aţi împăcat Și că ea, pur Și simplu, uitase să 
mă ţină la curent. S-a uitat pe fereastră; ninsoarea nu contenise. Nici măcar 
nu mi-am făcut prea multe griji când n-a răspuns nici la apeluri, nici la 
SMS-uri. Mi-am zis că, probabil, se simţea jenată și nu dorea să explice 
nimic, dar când nu mi-a răspuns până... ce zi era, Doamne? Cred că vineri 
seară... am început să-mi fac griji Și să-i sun pe prietenii Și pe colegii ei de 
muncă, de la care am aflat că nu venise la serviciu. Unul dintre ei... 
Ramon... a încercat Și el s-o contacteze. Ba chiar s-a dus la apartamentul ei 
Și m-a sunat să-mi spună că Megan nu era acolo și nici mașina. Atunci am 
început să-i întreb pe toţi cei la care mă puteam gândi, pe toți cei pe care ea 
îi menţionase vreodată și pe care i-am putut găsi ȘI, desigur, am întrebat Și 
la spitale. 

— Şi nimic. 

— Asta a fost totul. 

— Așa ai ajuns la concluzia că eu am o legătură cu asta. 

— În mod evident, povestea ei despre cearta violentă a fost corectă. 

— Și ţi s-a părut logic ca eu, rănit îndeajuns de grav ca să fiu dus cu 
ambulanţa la spital, unde am zăcut în comă, să fi putut totuși scăpa cumva 
de sora ta? 

— Mă gândesc că puteai să fi avut... un complice, a zis Rebecca. Megan 
mi-a spus că te întâlneai cu altă femeie. 

— Aa că, în loc să rup legătura cu ea, am înscenat un conflict violent Și 
am angajat pe cineva ca s-o răpească? Tu chiar vorbești serios? 

James a intrat în sufragerie Și a îngenuncheat, cu o grimasă de durere, 
lângă un dulăpior a cărui ușiţă era deschisă. 

— Rahat, a mormăit el privind înăuntru, după care a scos o sticlă prăfuită 
ȘI a ridicat-o. Bei? 

— Nu, mersi. 

Bărbatul a scotocit în alt dulap și a reveni cu două pahare Și cu sticla. 

— Sigur? 


— Nu vreau să beau. 

Rebecca mai băuse cu el, iar episoadele acelea nu se terminaseră așa 
cum ar fi trebuit. 

— Asta-i ceva serios, a rostit ea. 

— Da, mi-am dat seama. 

— Iar tu, care abia ai ieșit din spital Și ești pe sedative... și altele — cred 
că nici tu n-ar trebui să bei. 

James a încuviinţat scurt din cap. 

— De acord, dar... au fost două zile date naibii, nu crezi? 

A pus paharele pe o măsuţă rămasă încă în picioare după percheziția 
poliţiei, a turnat câteva degete zdravene în ambele pahare, apoi a lăsat sticla 
deschisă între ei. 

— Poate c-ar trebui să fii mai atent, a sugerat ea. 

În privința asta nu-i loc de „poate”, dar mai dă-o naibii. James a 
deșertat scurt păhărelul. Și, știi de ce? Toţi din orașul ăsta blestemat par să 
creadă că eu, în cel mai fericit caz, sunt un răpitor, iar în cazul cel mai rău, 
sunt un... Doamne, nici nu vreau să mă gândesc! 

Și-a mai turnat câteva degete. 

— la-o-ncet! 

— Nu exact de asta ai venit tu aici? 

— Eu vreau doar să aflu adevărul. 

— Şi să mă răstignești după aceea, a zis el privind-o cu atenţie. 

Rebecca ar fi dorit să-l mintă, totuși n-o făcu. În clipa aceea, luminile 
unor faruri au măturat ferestrele și o camionetă ponosită a intrat în parcare. 
Alți musafiri? 

— Probabil e ca/varia, a zis James. 

— Vrei să zici cavaleria. 

— Una sau alta. 

Bărbatul golise și al doilea pahar, când pe verandă s-au auzit pașii cuiva. 
Ralph a sărit în picioare Și s-a repezit la ușă. 

— Asta-i sinucidere. 

— Speranța nu moare niciodată, a replicat James, ridicând dintr-o 
sprânceană. Totuși, nu cred că așa va fi. În niciun caz azi. Nu din două 
păhărele. 

— Așa-ncepe sfârșitul. 

Ai cui puteau fi pașii de pe verandă? s-a întrebat Rebecca. Nu dorea să 


fie prinsă în altă conversaţie stingheritoare și să dea explicaţii despre 
prezenţa ei aici, așa că s-a dat puţin într-o parte. Nu trebuia să mai rămână. 

— Trebuie să plec. 

— O să te ducem noi la mașina ta. 

— Cine-s acești „noi? Nu am nevoie, mersi. Ajung repede pe Jos. 

— E Bobby. A venit să mă ducă la han. 

Bărbatul care a intrat pe ușa din faţă era îndesat și avea o șapcă trasă 
adânc peste ochi, ce-i acoperea părul sârmos; izul de fum de ţigară a pătruns 
în casă odată cu el. A privit-o sfredelitor pe Rebecca. 

— Să fiu al naibii, a rostit el. Ralph simţise ceva. 

— Exact. Ea este Rebecca, sora lui Megan. El este managerul ranch-ului 
meu, Bobby. 

— Ce caută aici? a întrebat Bobby. 

— Credea că ar putea găsi ceva care s-o ajute să-și descopere sora. 

— Şi, atunci, a intrat prin efracţie? s-a strâmbat Bobby. Am încuiat casa 
cu mâna mea. 

— Așa ceva. E o poveste lungă. Finalul e că și-a lăsat mașina la han, 
așa c-o s-o ducem noi până acolo. 

Bobby păru gata să protesteze, dar se mulţumi până la urmă doar să-și 
îndese Și mai adânc Șapca pe cap. 

— Bine, a rostit scurt. 

— Uite ce-i, a zis Rebecca, vorbesc serios, pot să merg pe jos. Nu-i așa 
departe. Tu ești rănit Și mă-ndoiesc că-n camionetă este mult loc. 

James pornise deja spre ușă. 

— Camioneta lui Bobby are Și o strapontină între scaune. 

Femeii nu-i plăcea deloc ideea de a fi înghesuită între cei doi bărbați, 
chiar Și pe o distanţă scurtă. 

— Nu cred... 

— N-are rost să te pui cu el, i-a sugerat Bobby. Hai mai bine să 
terminăm treaba. Cyn — nevastă-mea — îmi dă întruna SMS-uri. Trebuie s- 
ajung ȘI eu acasă. 

— Numai să-mi iau o pălărie, s-a scuzat James, dispărând pe hol, de 
unde a revenit cu o pălărie neagră de cowboy, care-i acoperea parţial capul 
bandajat. Haidem! 

Deși nu-i plăcea, Rebecca a fost condusă afară Și practic urcată odată cu 
câinele în camioneta Silverado. Bobby era la volan, iar James se lipise de 


geamul din dreapta, cu Ralph ghemuit la picioarele lor, fără să-și desprindă 
nicio clipă ochii negri de pe chipul femeii. 

Poţi face față, şi-a zis, ignorând că piciorul ei drept era lipit pe toată 
lungimea de piciorul lui James, că bărbatul era atât de aproape. Amintiri ale 
momentelor petrecute împreună îi năvăliră în minte. Poate că, pentru el, 
timpul fusese prea scurt și uitase, dar Rebecca își amintea — ba chiar în cele 
mai mici detalii. Seattle nu păruse niciodată atât de plin de viaţă în cele 
câteva luni pe care le petrecuse cu James. De altfel, realiza acum că ea 
însăși nu mai fusese niciodată atât de plină de viaţă. Trădarea lui fusese 
amară. 

Bărbatul o înșelase cu propria ei soră. 

Iar apoi o înșelase și pe Megan. 

Poate că acum ar fi trebuit să simtă o oarecare satisfacție în asta, totuși 
nu simțea așa ceva. Cu un efort, a încercat să-și alunge din minte gândurile 
acelea ridicole și să uite de sentimentele și mai ridicole. Trecutul rămăsese 
undeva în spate Și se părea că nu lăsase în James vreo urmă care să dăinuie, 
în așa fel încât el să poată simţi măcar un fior de emoție în ceea ce o 
privește. 

În cabina mică și caldă a camionetei, Rebecca se simţea învăluită de 
mirosul de fum Și de alcool. Din fericire, drumul era scurt — de nici cinci 
minute. Cu toate astea, în timp ce privea în tăcere prin parbriz la 
Ștergătoarele ce îndepărtau zăpada, le-a simţit totuși ca pe o eternitate. 

La han, Bobby a găsit un loc de parcare în apropierea intrării Și a oprit 
motorul. James a deschis imediat portiera Și a ieșit, ca și cum ar fi fost la 
fel de doritor ca și Rebecca să evite contactul apropiat. 

Excelent! 

Și ea avea nevoie să alunge intimitatea spaţiului închis. 

Cu cheile în mână, s-a lăsat să alunece de pe strapontină Și a coborât în 
gerul mușcător. A aruncat o privire iute spre Bobby Și a rostit: 

— Mulţumesc. 

După aceea s-a întors către James, care rămăsese în picioare, lângă 
portiera deschisă din dreapta, Și a adăugat: 

— Asta nu s-a terminat încă. 

— Nu prea te place, a comentat Bobby, în timp ce ducea bagajul lui 

James pe cele câteva trepte ale hanului. 


— Sentimentul este reciproc. 

Managerul ranch-ului i-a aruncat o privire neîncrezătoare în vreme ce-i 
ţinea ușa deschisă, iar James a pătruns în atmosfera familiară a hotelului. 
Recepţia intimă, barul și restaurantul — într-o parte, ascensorul Și bradul de 
Crăciun înalt de patru metri — în cealaltă parte. 

A constatat că mersul în sine nu mai era atât de simplu pe cât fusese. 
Cele două păhărele fuseseră o greșeală; Rebecca avusese dreptate în 
privinţa asta, dacă nu și în altele. Bărbatul se simţea ușor ametit, detașat de 
propriul corp, ceea ce-l ajuta în privinţa durerii, dar nu în aceeași măsură Și 
în cea a stabilității. 

Mai rău încă, atingerea corpului Rebeccăi în camionetă îl zguduise ca un 
curent electric. 

Peste o jumătate de oră, după ce Bobby îi dusese obiectele în unul dintre 
cele două apartamente VIP ale hotelului, James a rămas, în sfârșit, singur. 
VIP era niţel cam exagerat, Și-a spus el în timp ce se mișca încetișor prin 
cameră, totuși apartamentul avea dormitor, baie, uși vitrate și un birou, 
alături de o canapea extensibilă în living, plus o chicinetă cu plită electrică 
Și frigider. Avusese noroc să beneficieze de anularea în ultima clipă a unei 
rezervări, deoarece toate camerele hanului erau rezervate de acum până la 
sfârșitul anului. 

Nu conta deloc că el era proprietarul... De fapt, era coproprietar alături 
de First Crossing Bank. 

A intrat în camera de baie, s-a dezbrăcat Și Și-a examinat corpul în 
oglinda înaltă, de la podea până în tavan. Arăta ca naiba. Deși picioarele și 
partea inferioară a trunchiului îi erau neatinse, capul continua să fie parțial 
bandajat, brațul era în bandulieră și coastele învineţite. La toate acestea, se 
adăugau zgârieturile de pe obrazul stâng. Fuseseră curățate Și dezinfectate 
cu atenție. Sub barbă se formaseră deja coji, dar bănuia că în vreo 
săptămână avea să arate în regulă. lar dacă nu, o barbă scurtă ar fi ascuns 
urmele, însă deocamdată... 

A reglat capul dușului astfel încât jetul de apă să-l lovească în șale, apoi 
a intrat sub el. Încercă să nu-și ude banduliera și bandajele, dar nu izbuti, 
așa că s-a resemnat. S-a săpunit, a dat cu Șampon pe părul ce rămăsese 
expus, după care s-a lăsat învăluit de apa fierbinte și de aburi. Pornise pe 
calea cea bună, simţea asta — corpul i se vindeca. 

Și, cu toate astea, nu-și putea aminti. 


Nu în mod limpede. 

Iar durerea continua să fie prezentă, ca o pulsaţie surdă. În ciuda scotch- 
ului, n-ar fi putut să adoarmă fără medicamente. Poate că ar fi trebuit să mai 
stea o zi sau două în spital, Și-a spus, apoi a alungat ideea. 

S-a întors apoi cu gândul la Rebecca. Frumoasă Și furioasă ca naiba. Atât 
de convinsă că el avea o legătură cu dispariţia surorii ei, încât îi intrase în 
casă Și scotocise. Nu avea încredere în el. Nu-l plăcea. 

Dar cândva avusese încredere și-l plăcuse. 

James nu-și amintea clar perioada aceea, însă simţea că femeia ţinuse la 
el, posibil chiar mai mult decât ţinuse el la ea. Deși nu-și putea aminti 
detaliile relației lor, în adâncul sufletului admitea că femeile îl duseseră 
întotdeauna la pierzanie. 

Și se părea că încă nu se terminase. 

Așadar, Rebecca venise aici pentru Megan? 

Sau pentru el? 

Egoul lui... La naiba! Fusese mereu o problemă. Asta măcar nu uitase. A 
găsit flaconul cu calmante pe poliţă, a luat două pastile, le-a înghițit și s-a 
rezemat de chiuvetă. De ce oare nu-și putea aminti decât frânturi? 

Pentru că nu vrei să-ți amintești. De la cursurile de psihologie pe care 
le-ai urmat, Ştii că mintea se autoprotejează, că uneori zone din viața 
noastră sunt prea dureroase pentru a fi readuse la suprafată, astfel că 
mintea închide ușa spre ceea ce a fost atât de brutal. 

Recunoaste, nu-ţi poți aminti. 

Cel puțin, nu acum. 

Privindu-Și imaginea jalnică în oglindă, James încerca să se consoleze cu 
gândul că era posibil ca amnezia lui să fie lucrul cel mai bun. 


CAPITOLUL 13 


Dacă James Cahill credea că poate scăpa atât de ușor, atunci nu știa ce-l 
așteaptă în continuare, a decis Charity în timp ce Șofa spre apartamentul ei, 
o garsonieră amenajată în fostele odăi ale cameristelor dintr-o locuinţă mai 
mare. Când a intrat pe aleea de acces a ridicat ochii spre clădire. 

Părea desprinsă dintr-o litografie Currier & Ives: o casă victoriană cu 
două etaje, cu zăpadă pe acoperiș Și ţurțuri perfect egali atârnând sub 
streșini. Cu ani în urmă, conacul acesta măreț fusese împărțit în cinci 
apartamente, incluzându-l pe cel al proprietarului, care locuia la parter. Alt 
apartament era la demisol, două la etajul unu, iar cel mai mic, garsoniera 
minusculă a lui Charity, ocupa etajul al doilea. 

Reportera își cunoștea vecinii din vedere și după numele de pe căsuţele 
poștale, însă doar atât. Bărbatul care locuia la demisol se ţinea departe de 
restul — ea îl considera un obsedat de computere încât se întreba dacă nu 
cumva era băgat în pornografie sau în ceva necinstit; își spusese că ar fi 
trebuit să verifice asta. La etajul unu locuia un cuplu, iar soția era 
însărcinată. Grozav! În curând, avea să existe un prunc care să zbiere. 
Charity abia aștepta asta. Singura persoană seminormală din toată clădirea 
era o femeie de vreo patruzeci de ani care trăia în apartamentul aflat sub 
garsoniera ei, vecină cu perechea viitorilor părinţi. lar femeia respectivă — 
Maribelle Edwards — lucra ca bucătăreasă la Cahill Industries, ceea ce, 
decisese Charity, era chiar o coincidenţă norocoasă. Și-a reamintit că 
trebuie să se dea bine pe lângă Maribelle, să se ducă pe la ea cu o sticlă de 
vin Și să-i dezlege limba despre ceea ce se petrecea înapoia ușilor închise 
ale hotelului. 

A intrat grăbită în hol și a urcat scările până la garsonieră. Înăuntru 
domnea dezordinea — două perechi de blugi fuseseră lăsate pe podea, pilota 
alunecase pe jumătate de pe pat, iar pe masă rămăseseră o grămadă de 
pahare — dar, prin comparație cu haosul pe care-l întrezărise în casa lui 
James Cahill, locuinţa ei părea un exemplu de ordine și curăţenie. 

Cumva... 

După ce a încuiat ușa, Charity Și-a aruncat cizmele cât colo, apoi Și-a 
scos haina Și a reglat termostatul, care avea două poziţii: mai frig decât 


iarna în Antarctica Și mai fierbinte decât în iad. Acum optă pentru a doua 
pozitie. 

Încă iritată de Cahill, a luat din frigider o sticlă de vin desfăcută, și-a 
turnat un pahar de Merlot Și s-a așezat la masa care-i servea Și drept birou. 
A tras două guri lungi, în vreme ce interiorul garsonierei începea să se 
încălzească, apoi Și-a deschis laptopul. 

Era momentul să afle mai multe despre James Cahill. Intenţiona ca 
mâine dimineaţă să se ducă la redacție înarmată cu o tonă de informaţii Și 
să insiste ca editorul să-i dea ei cazul Megan Travers. Trebuia să fie al ei, la 
naiba, fiindcă Seamus O'Day, decrepitul ăla de fost sportiv, nu făcea absolut 
nimic. Era momentul ca altcineva, mai precis Charity, să ia taurul de coame 
Și să-l demaște pe mincinosul de Cahill. 

Era convinsă că bărbatul știa mai multe decât spunea. 

Amnezie? 

Ha! 

Care era probabilitatea? 

— Mică spre zero, a rostit ea cu voce tare ȘI a intrat pe Google. 

A găsit informaţii despre vechile scandaluri asociate familiei Cahill Și s- 
a simţit cuprinsă de o căldură plăcută. De la whisky Și vin? Poate că da. Dar 
probabil și pentru că ea știa că se afla pe punctul de a arunca în aer 
povestea James Cahill/Megan Travers. 

— Ia fu atentă, a vorbit iar de una singură, parcurgând articol după 
articol despre Marla Cahill și fiica ei Cissy, ca și despre — tam! tam! — 
micuțul Și drăgălașul James. 

Nici pe departe atât de inocent, dragul de el! 

Sorbind din pahar, a citit și a printat articolele ce-i atrăseseră atenția. 
Familia Cahill se număra printre vechii bogătani din San Francisco, făcuse 
avere de generaţii. Înființase Cahill House pentru fete gravide care nu aveau 
unde să se ducă și avusese parte de scandaluri ce implicaseră sex, bani, 
minciuni Și secrete îngropate, care nu putuseră rămâne însă ascunse. În 
ciuda tuturor, afurisiții prosperaseră, chiar dacă matriarha, Eugenia, 
murise... ucisă Și ea. 

Crimele Și tulburările mintale erau un fir roșu prin istoria familiei, iar 
acum era oare posibil ca actuala criză să-l aibă în centru pe alt Cahill, de 
data asta pe James, moștenitorul cel mai tânăr și băiatul de aur? Era oare 
posibil ca el s-o fi omorât, cine știe cum, pe prietena lui Și să-i fi ascuns 


trupul, pentru ca după aceea să recurgă la automutilare pentru a-și camufla 
crima? 

Părea totuși improbabil și, de asemenea, se spunea că Megan pornise 
spre sora ei după cearta lor violentă. Așadar, dacă Megan trăia când plecase 
de la James, n-ar fi fost posibil ca bărbatul să fi avut un complice care-l 
ajutase ori să fi plecat el însuși după femeie Și s-o fi ucis? 

Charity s-a lăsat pe spate în scaun, încercând să reflecteze. 

Cumva, într-un fel sau altul, ea avea să afle toate secretele lui James 
Cahill. 

Și avea să dezgroape toate mizeriile din familia lui. 

James nu era singurul care avea conexiuni în San Francisco. Mătușa lui 
Charity locuia în Oakland, la distanţă scurtă de mers cu mașina peste Golf, 
Și era sezonul sărbătorilor. Poate că sosise timpul să reînnoade legăturile de 
familie și să combine o călătorie de afaceri cu plăcerile. Crăciun fericit Și 
toate rahaturile alea! 

Surâzând în barbă, Charity a revenit în bucătărie, Și-a reumplut paharul, 
după care a luat telefonul și a căutat prin contacte numărul mătușii 
Maureen. 

x K k 

Visul era extrem de real. 

Era întins în pat iar o femeie îl dezmierda cu săruturi pe care le simțea 
fierbinți pe piele. James a gemut adânc atunci când ea și-a plimbat limba pe 
pieptul lui și apoi mai jos. 

A reacționat cu o erecție pe măsură. Dureroasă. 

Sângele îi clocotea. 

Gura ei a coborât pe toată lungimea membrului, cu limba umedă, caldă 
Și convingătoare. 

Rebecca? Îi vedea chipul, deși ţinea ochii închiși; imaginea ei s-a păstrat 
pentru o secundă îndărătul pleoapelor, după care a dispărut, însă senzațiile 
incitante de plăcere sexuală continuau să-l devoreze. 

Fierbinţeala. 

Umezeala. 

Nevoia. 

Presiunea creștea Și, tocmai când credea că nu se mai putea reţine, ea l-a 
încălecat, mișcându-se foarte jos peste șoldurile lui, dar blând... atât de 
umedă... atât de fierbinte... mișcându-se tot mai repede, iar bătăile inimii 


lui James s-au iuțit, la fel și respirația... Oh, Doamne, oh, Doamne, oooh... 

Bărbatul s-a arcuit în sus, încordându-se. 

Un spasm 1-a străbătut corpul. 

Apoi altul, și altul. 

Gemu, odată cu eliberarea. 

Șoldurile îi coborâră înapoi pe saltea. 

O durere i-a străbătut violent cușca toracică. 

Poftim? 

Ochii i s-au deschis larg în clipa în care femeia a alunecat de pe el. Nu 
fusese un vis. 

Nu fusese o halucinație provocată de medicamente. 

Femeia era în pat cu el. 

Camera era aproape în beznă, printre jaluzelele parțial închise abia 
răzbătea lumină Și, pentru o secundă, James fu dezorientat. Nu era acasă, nu 
era în spital, ci era... Oh, la naiba! Bâjbâi după veioza de pe noptieră, găsi 
un întrerupător, iar încăperea întunecată fu brusc scăldată într-o lumină 
caldă. 

Complet goală, Sophia era lipită, caldă, de el, cu părul blond răvășit, cu 
ochii scânteind amuzaţi. 

— Bună dimineaţa, a șoptit ea, încercând să tragă pătura înapoi peste 
bărbat. 

— Ce faci aici? 

James clipi, străduindu-se să se orienteze. Nu era acasă. Nu era în spital. 
Ah, da! Hanul. 

— Nu-i clar? 

A zâmbit seducător Și Și-a ridicat braţele deasupra capului, azvârlindu-și 
părul peste un umăr Și expunându-și ceafa, unde câţiva pistrui se ascundeau 
de obicei sub șuviţele blonde, dese. 

— Vreau să zic... S-a îndepărtat de ea. De ce ești aici? 

— Tu m-ai invitat. 

Asta nu suna în regulă. 

— Când? 

— Aseară. Când erai la recepție, ca să te cazezi... Eu închideam barul și 
m-am uitat în holul recepției, unde stăteai cu Bobby. M-ai văzut $i mi-ai 
făcut semnul. 

— Care semn? 


— Încuviinţarea din cap, care mă anunţa să urc... Așa că am urcat. 

James nu-și amintea nimic. Oare ea mințea? Sophia a ridicat dintr-o 
sprânceană, simulând timiditatea. 

— N-a fost bine? 

— Ba da... 

Ar fi putut oare răspunde altceva? 

Femeia s-a rezemat pe ambele coate, înclinând capul, astfel că părul îi 
căzu peste un umăr gol, atingându-i partea de sus a unui sân. Zâmbetul îi 
păli. 

— Nu mai ţii minte? 

James își amintea că intrase în hotel și că era tot într-o stare de spirit 
proastă. În casă era un dezastru, computerul, laptopul, iPadul și telefonul îi 
fuseseră reținute de poliție; era suspectat de dispariția lui Megan Travers Și 
nu-Și putea aminti fragmente importante din viaţa sa. Își amintea totuși că 
o găsise pe Rebecca Travers în casa lui, iar asta Și faptul că băuse rapid 
două — sau fuseseră trei? — păhărele contribuiseră probabil masiv la migrena 
ce-i stăruia acum înapoia ochilor. 

— Ah. Bine atunci... Sophia s-a tras spre marginea patului Și, în mod 
surprinzător, a roșit. O să plec. 

— Chestia e că sunt dat peste cap. 

— Speram să te pot ajuta în privinţa asta. Femeia îl privi, dar dându-și 
seama că el n-avea să-i spună să rămână, s-a întins după haine. Crezusem că 
te-aș putea îngriji cât ești în convalescenţă. 

Își puse un sutien minuscul, apoi chiloţeii tanga, pe care-i ridică peste 
picioarele frumoase, după care s-a sculat și i-a fixat peste fesele perfect 
rotunde. 

Era o femeie frumoasă. 

Superbă. 

Iar James era sigur că ea era perfect conștientă de asta. 

— AȘ putea sta cu tine în casa ta sau ai putea sta tu la mine în 
apartament. Sophia îmbrăcă un pulover cenușiu cu gât întors ȘI-ȘI scoase 
părul de sub el. Ți-ar fi de folos să ai pe cineva care să te ajute, să te 
îngrijească. 

— O să fiu bine. 

S-a strecurat apoi într-o fustă mini neagră, după care Și-a strâns părul la 
spate în coadă de cal 


— Dacă stai aici, presupun. 

— Am totuși o casă. 

— Am auzit că poliţia a răsturnat-o cu fundu-n sus. 

— Nimic care să nu poată fi aranjat. 

Sophia s-a uitat spre banduliera lui, rămasă pe marginea patului. 

— Vreau să spun că, până la urmă, le voi putea aranja, a adăugat 
bărbatul. 

— Şi, până atunci? Ai avut baftă c-ai găsit o cameră liberă aici, dar am 
verificat, Și tot hanul este rezervat până în săptămâna de după Anul Nou. Ce 
vei face atunci — o să refuzi clienți care plătesc ca să stai tu în camera asta? 

— Cineva o să-și anuleze rezervarea. 

— Dacă zici tu... Să ştii că invitația rămâne valabilă. Poţi să vu să stai 
la mine, te voi îngriji, iar când vei fi... mai bine, când nu va mai trebui să 
porți bandulieră, te poți întoarce acasă. De fapt, te poți întoarce oricând. 

Propunerea era perfect logică, totuși James nu dorea să se angajeze. Ea îi 
văzu indecizia. 

— Nicio problemă, fă cum vrei. Stând pe marginea patului, Sophia își 
trase o cizmă înaltă până la genunchi, strâmbându-se puțin atunci când forţă 
laba piciorului. Eu încercam doar să te ajut. 

Trase fermoarul primei cizme, apoi procedă la fel cu a doua, după care se 
întinse către o haină din lână pe care o aruncase peste spătarul singurului 
scaun din dormitor. 

— Dacă însă nu vrei nu-i nicio supărare. Și-a înfășurat un fular roșu în 
jurul gâtului, aruncându-i un surâs scurt, cunoscător. Ne vedem, a adăugat 
ea, aplecându-se peste pat pentru a-l privi drept în ochi. Anunţă-mă dacă ai 
nevoie de ceva. De orice. 

— Așa o să fac. 

Femeia l-a sărutat ușor, după care s-a întors Și, fără vreun alt cuvânt, a 
deschis ușa spre living și a trecut pe lângă Ralph, care stătuse întins de 
cealaltă parte. Câinele abia dacă a înălţat capul, apoi James a auzit clicul 
uşii, care s-a închis în urma Sophiei. 

Nu știa dacă simţea ușurare sau dezamăgire sau câte un pic din fiecare. 


CAPITOLUL 14 


Cabana izolată 
Munţii Cascade 
Statul Washington 
15 decembrie 


Trebuie să existe o cale de ieșire de aici. Trebuie! 

Gândul ăsta îmi trece prin minte pentru a nu Știu câta mia oară, în timp 
ce stau turcește pe patul extensibil, o sofa cu un sac de dormit aruncat 
peste saltea. 

Trebuie neapărat să ies. 

Odată ajunsă afară, s-ar putea chiar să recunosc locul acesta din 
sălbăticie. Pentru că, realmente, nu Știu unde mă aflu acum și aș putea fi 
derutată în privința lui. Nu Știu de cât timp mă aflu aici, după ce am fost 
paralizată de un pistol de asomare. 

Cât de idioată am fost! Nu m-am gândit nicio clipă că aș putea fi 
atacată. 

Idioato! mormăi, după care mă reîntorc la problema găsirii imediate a 
unei căi de evadare. 

Dar presupunând că m-aș putea elibera, ce fac după aceea? Unde mă 
aflu? Sunt la zeci de kilometri de civilizație, sau doar la cinci sute de metri 
de o Sosea importantă? Oare copacii înalți pe care-i întrezăresc sunt brazi 
adevărați de munte sau, posibil, doar partea cea mai îndepărtată a 
pepinierei de pomi de Crăciun? De fiecare dată când răpitorul meu se 
întoarce, nu aud alt zgomot de trafic decât cel al mașinii, totuși s-ar putea 
ca această cabană să nu fie chiar așa izolată pe cât am fost lăsată să cred. 

Poate că nu sunt la multe ore depărtare de civilizație, ci doar la câteva 
minute... 

Mă întreb dacă mă caută cineva. 

Sunt sigură că da. 

Îmi înghit temerea că, de fapt, n-are nimeni habar c-am dispărut, că au 
fost răspândite minciuni despre motivul pentru care nu sunt disponibilă. 

Dacă aș avea telefonul, sau măcar un radio, sau orice alt mijloc de 


comunicare cu lumea exterioară! 

Mă uit din nou prin încăperea micuță, căutând o fisură în temnita asta, 
ceva ce să nu fi observat până acum Și, în vreme ce fac asta, nu pot să nu 
mă întreb ce soartă voi avea? 

Dacă nimeni nu Știe unde mă aflu, cu excepția răpitorului meu, ce se va 
întâmpla cu mine dacă el pățește ceva? 

Simt un ghem în stomac Și încerc să nu mă gândesc cât de disperată este 
situația mea. 

Trebuie să ieși de-aici! îmi reamintesc, iar vântul urlă afară, batjocoritor. 

Involuntar mă înfiorez, deși, desigur, în realitate nu mi-e frig, în colț, 
într-un Semineu cu propan, arde un foc strălucitor ce radiază căldură. Mă 
întreb, într-o doară, ce se va întâmpla când propanul se va termina sau 
dacă generatorul pe care-l aud duduind va amuți. Ce se va întâmpla dacă 
răpitorul decide să nu se mai întoarcă sau dacă i se întâmplă ceva care-l 
imobilizează? Ce va fi atunci? 

Pentru Dumnezeu, încetează odată! 

Încerc să alung gândul acela oribil, dar el continuă să revină pe furiș, 
un viermișor oribil care mi se târăște prin creier, amintindu-mi cât de 
vulnerabilă sunt în realitate. 

Dispari! urlu eu din răsputeri. 

Din nou. 

Îmi strâng genunchii la piept și privesc în sus, afară, pe ferestrele de sub 
tavan. Sunt micute, într-un Șir ordonat, niciuna atât de mare, încât să mă 
pot strecura prin ea; vârfurile brazilor cernuți de zăpadă sunt încă vizibili 
înainte de lăsarea nopții. Există Și două ferestre mai mari, dar ele sunt 
astupate — „„reconvertite ” ar fi termenul la modă — cu alte cuvinte, bătute în 
scânduri. Inutile. De neclintit. 

Stiu asta. 

Am încercat să le deschid, iar unghiile rupte și vârfurile însângerate ale 
degetelor îmi dovedesc asta. Bineînţeles, nici nu s-au clintit. Asta-i una 
dintre trăsăturile comune Căsuţelor Cahill: construcția solidă. 

Modelul acesta cu faianţă gri-argintie în ape tremurătoare, cu blaturi 
din piatră la modă, ba chiar Și cu un mic candelabru blestemat, este 
minunat de exclusivist, totuși rămâne o temni[ă. 

La început am crezut că e o glumă proastă. Că „răpirea ” mea nu e decât 
o farsă complicată Și nechibzuită. 

Ar fi trebuit să-mi fi dat seama. 


Ar fi trebuit să fi înţeles cu ce aveam de-a face. Însă după prima noapte, 
ca Și după a doua, dar Și după a treia, am ajuns să înțeleg adevărul teribil 
că eram ținută captivă aici, că era posibil să fiu lăsată să mor, Și am 
început să mă panichez. 

Iar acum, cu gura uscată, cu toți mușchii încordați, mă întreb: voi mai fi 
liberă vreodată? 

Sau voi rămâne, pentru vecie, prizonieră aici? 

Oh, Doamne! Nu. Nu! 

Cu certitudine, dacă cineva ar fi intenționat să mă ucidă sau să mă 
rănească, asta s-ar fi întâmplat deja. Nu-i așa? De ce să mă țină zăvorătă 
într-o cabană izolată? Cu siguranță, dacă moartea mea ar fi fost telul final, 
ea s-ar fi petrecut deja. 

Și atunci... ce poate fi? 

Să fiu ținută pentru răscumpărare? 

Nu. 

Un gând mai sumbru începe să-mi invadeze mintea, dar îl blochez. 

Totuși, simt o durere în inimă. În tot timpul de când sunt ținută aici, 
unica persoană pe care am văzut-o este cel care m-a răpit. 

Cel în care am avut încredere. 

Cel pe care l-am așteptat toată viața. 

Dar oare răpitorul meu are un complice? 

Poate că da. 

Și dacă cel care a făcut asta a prezentat o minciună construită cu grijă 
prin care a explicat absența mea? Cât timp i-ar fi trebuit cuiva să-și dea 
seama că am dispărut cu adevărat, că lipsesc cu adevărat? 

Panica mă cuprinde din nou, inima îmi fălfâie în piept, mâinile încep să- 
mi tremure necontrolat. 

Controlează-te! îmi poruncesc peste șuierul slab al focului. 

Trebuie să fiu calmă. 

Puternică. 

Unica mea Șansă este aceea de a-mi păstra mințile întregi. 

Nu ceda! 

Cobor pe scară Și traversez către baia minusculă, unde privesc atentă 
accesoriile, care sunt strâns înșurubate. Știu că nu pot fi desprinse. În 
fiecare zi am încercat s-o fac cu mâinile goale. Și am eșuat. Totuși trebuie 
să existe o cale de scăpare! Nu pot să cred că nu se poate evada din cutia 
asta cu pereţi din lemn, ghips-carton, metal Și sticlă. 


Stiu că există fante Și găuri la care sunt conectate conducte ce duc la o 
sursă de apă și la o fosă septică... nu-i așa? În plus, există electricitate, 
furnizată de generator. 

Gândește! 

Trebuie să existe o cale de scăpare de aici! 

Folosește-ți creierul! 

Ar exista posibilitatea să declanșez un incendiu folosind arzătorul cu 
propan, însă probabil că aș muri aici, înăuntru, înainte ca focul să fie 
observat. Nu sunt pregătită să mor. Nu în felul acesta. 

Și trebuie să-mi alimentez răzbunarea. 

Unica ieșire vizibilă este ușa, așa că scenariul cel mai plauzibil este 
acela de a-mi distrage răpitorul când va sosi data viitoare să-mi completeze 
proviziile. 

Dacă asta se va întâmpla. 

Există Și posibilitatea ca eu să fiu abandonată aici Și să mor singură, o 
moarte lentă Și dureroasă, de foame, sau de deshidratare dacă nu voi mai 
avea apă, sau înnebunind de-a binelea. 

Asta să fie planul final? 

Ca o persoană în care am avut încredere, cineva la care am ținut să fie 
atât de crudă? 

Decât să examinez întruna gândul ăsta teribil, mai bine revin la 
cercetarea temniței, centimetru cu centimetru. 

Pentru a suta mia oară mă uit la tavan și la pereți, la mansardă și la 
living, Și la scara ce glisează ca o ușă de hambar dintr-o parte în cealaltă 
a mansardei. Nu descopăr nimic. 

Am cercetat fiecare Șurub, cui Și nit din toată casa, încercând să smulg 
orice ar putea deveni fie și cea mai minusculă armă, orice cu care mi-aș 
putea ataca răpitorul, însă toate blestemățiile sunt strânse sau bătute 
perfect, iar eu n-am nicio unealtă, nici măcar un cuțit, furculi ță sau lingură 
de plastic cu care să-ncerc să-mi croiesc drum spre libertate. 

La naiba, la naiba, la naiba! 

Disperată, mai Studiez scara o dată, după care o izbesc de perete cu 
atâta forță, încât ricoșează, revenind spre mine, ca Și cum m-ar lua în 
derâdere. Mă uit cu atenție la o treaptă a ei care mi s-a părut ușor slăbită, 
dar nu este decât imaginația mea. Mai trag o dată de ea, însă nu se 
clintește defel. 

Mă legăn de pe vârfuri pe călcâie, fulgerând din ochi blestemăţia de 


scară. 

Nu ajută la nimic. Totuși, trebuie să existe ceva, un punct slab, cât de 
mic. Trebuie doar să-l găsesc. 

Reincep să deschid sertare Și uși de dulapuri, căutând la interior și... 
atunci... Oh! 

O idee mă izbește cu forța unui fulger. 

Mânerele sertarelor! De ce nu m-am gândit la asta până acum? Dacă aș 
putea slăbi Șuruburile... Dar exact asta-i problema, nu-i așa? 

Totuși... 

Le verific pe toate Și inima îmi bate să-mi sară din piept. 

Toate sunt strânse perfect. 

Nimic nu este slăbit, însă dacă aș putea băga ceva ca o pană în 
interiorul sertarelor... Unghiile îmi sunt rupte Și nu există nimic, absolut 
nimic... Sau există? Adrenalina îmi clocotește prin vene, îmi simt pulsul 
crescând. Răscolesc prin gunoiul pe care răpitorul îl ia la sfărșitul fiecărei 
vizite. Nimic... doar... 

Prânzurile pe care mi le aduce sunt dintre cele preambalate, cumpărate 
de la raionul cu produse congelate din orice magazin — în casolete micuțe 
din plastic. 

Găsesc o asemenea casoletă în găleata pentru gunoi, o scot Și, fără s-o 
cură, o testez. Inima îmi bate sălbatic atunci când încerc să-i for tez muchia 
în crestătura unui cap de Șurub din interiorul unui sertar din bucătărie. 

Nu merge. 

Plasticul este prea gros. Înjur furioasă. Dar nu cedez. 

Mă gândesc că poate fundul casoletei este mai subțire decât părțile 
laterale. 

Îmi mușc buza în timp ce mă străduiesc să rup plasticul, ostoindu-mi 
speranța care a început să crească. 

Nu pot. 

Din nou. 

Se dovedește imposibil. Degetele îmi alunecă, nu fac priză cu plasticul. 

Spăl tăvița aceea micuță, îmi spăl Și mâinile, le usuc apoi pe toate și 
reiau încercarea. 

Haide! Șuier Și trag de obiectul micut, căutând să rup plasticul negru. 

Există un motiv pentru care plasticul nu se descompune decât după o 
mie de ani, ceva ce mi se pare că am auzit odată. Ruperea lui pare 
imposibilă, iar eu, în niciun caz, nu dispun de o mie de ani. Dacă însă aș 


reuși, doar cu o bucăţică... 

Răsucind tăvița cu furie înainte Și înapoi, văd cum plasticul negru 
începe să devină cenușiu, apoi cum se albește treptat. 

Bun... Bun... 

Mai multă presiune. Mai multă răsucire. Mai repede Și mai repede, până 
ce, realmente, încep Să transpir. 

Haide, haide, mormăi Și mișc materialul dur înainte și înapoi, înainte Și 
înapoi, căznindu-mă să-l rup. 

Am nevoie de o muchie mai subțire, pe care s-o introduc în crestătura 
din capul Șurubului, ca să-l pot scoate. 

Blestematul de plastic nu cedează. 

Rahat! 

Îmi Șterg fruntea de transpiraie. 

Strâng din fălci. 

Reincep munca. 

Mai repede, Și mai repede. 

Răsucesc Și rotesc. 

Înainte Și înapoi. 

Brusc, plasticul începe să scârțâie când răsucesc. 

Este! 

Mâinile îmi sunt asudate. 

Simt crampe în degete. 

Nu mă opresc. 

Tgnor durerea. 

Înainte Și înapoi. 

Înainte Și înapoi. 

Poţi s-o faci! Nu ceda. 

Haide! 

Poc! 

Brusc, tăvița se rupe în două bucăți. 

Fiecare bucată are o muchie subțire ca hârtia. 

Nu mă pot abtine să nu zâmbesc Și scot un chiot de triumf. 

Știu de unde să încep. Nu aici în living, unde totul este vizibil, ci în baie. 
Mă grăbesc spre cămăruţa cât o debara și deschid ușa dulăpiorului de sub 
Chiuvetă. Este mică, dar pe dosul ei, bine înȘurubată, se află o vergea cu 
cârlige, pe care să agăți un prosop mic sau o cârpă. Nu-i cine știe ce armă, 
însă poate fi ușor ascunsă. Acum, totul este s-o pot deȘuruba. 


Cu grijă, ținându-mi răsuflarea, forțez bucata de plastic în crestătura 
unui Șurub Și încerc să-l răsucesc, să deȘurubez blestemă ţia. 

Nimic. 

Nici măcar nu se clintește. 

La naiba! 

Oh... nu, nu, nu! N-o să reușesc, spun cu glas tare, dar în ciuda unei noi 
senzații de disperare, nu mă opresc. 

Blestem. 

Transpir. 

Și da, chiar mă rog cerului. 

Trebuie să evadez. 

Trebuie să reușesc! 

Pentru că, indiferent dacă-mi place sau nu, altcineva n-o va face pentru 
mine. 

Sunt pe cont propriu. 


CAPITOLUL 15 


Riggs Crossing, statul Washington 
5 decembrie 


Luni dimineaţă, folosind cheia pe care o găsise ascunsă pe pragul de 
deasupra ușii, Rivers intră în apartamentul lui Megan Travers. Nu era nici 
ora 5 — dar pentru el era momentul propice când putea fi singur aici. 

Mendoza nu-l însoțea. 

Ei doi mai fuseseră aici, având asupra lor toate actele și autorizațiile 
necesare, Și cercetaseră locul sub ochii vigilenţi ai administratoarei 
apartamentelor. 

Astăzi însă Rivers avea nevoie de câteva minute de singurătate în 
locuinţa lui Megan. 

Când fusese cu Mendoza, ușa era închisă, dar nu încuiată. Între timp 
cineva avusese grijă s-o încuie. 

Își notă în minte s-o întrebe pe administratoare. 

La interior nu se schimbase nimic. Apartamentul era așa cum îl lăsaseră 
— același talmeș-balmeș de data trecută. Farfurii cu mâncare și un sandviș 
pe jumătate consumat, alături de pahare pe jumătate pline, fuseseră lăsate pe 
măsuţa pentru cafea, în timp ce masa principală era acoperită cu reviste, 
corespondenţă și cești de cafea. 

În dormitor, patul era nefăcut, cuvertura strânsă grămadă pe jos, sertarele 
comodei lăsate deschise, iar în dressing se vedeau haine risipite și umerașe 
ce păreau a fi fost de-a dreptul smulse de pe bara de susținere. 

Detectivul intră în camera de baie minusculă, unde sertarele dulăpiorului 
erau de asemenea deschise; „uniforma” lui Megan, hainele pe care le 
purtase la muncă, potrivit spuselor colegilor, fusese dezbrăcată și lăsată, pur 
Și simplu, pe Jos, alături de o pereche de pantofi cu talpă groasă. Pe tăblia 
bufetului se vedeau eșarfe, bijuterii Și o pereche de șosete. Un lănțișor de 
argint atârna pe jumătate dintr-un sertar deschis, iar cruciuliţa sa filigranată 
scânteia în lumina slabă. 

Nu fuseseră găsite nicio poșetă, niciun laptop sau telefon. 


Toate dovezile indicau că Megan Travers plecase în mare grabă. 

Singură? 

Sau însoțită de cineva? 

De bunăvoie? 

Sau silită? 

Rivers a șovăit doar o clipă, apoi a luat lănţișorul Și l-a pus în buzunar. 

Pipăind între degete verigile micuțe, a revenit în living. S-a uitat mai 
întâi la sticla aproape golită de Coca Zero de pe o măsuţă așezată în lateral, 
după care s-a poziționat în fața bibliotecii. Două rafturi erau pline cu 
fotografii, toate ale lui Megan, toate mult mai reușite decât cea din permisul 
auto. Un instantaneu o arăta alături de James Cahill, sub o arcadă pe care 
scria Cahill Christmas Trees. Alte fotografii o prezentau lângă oameni pe 
care detectivul nu-i recunoscu, posibil unii dintre prietenii Și cunoștințele 
cărora el le telefonase după ce fusese raportată dispariția ei — care absolut 
toţi spuseseră același lucru: că nu auziseră de Megan „de ceva vreme” sau 
că „pierduseră legătura” cu ea. 

Mai puțin, desigur, cei pe care ea îi cunoscuse în Riggs Crossing. 

Potrivit declaraţiilor colegilor ei de la clinica McEwen, Megan plecase 
de la serviciu la ora obișnuită, iar în ziua dispariției nu se comportase 
neobișnuit Și nici nu păruse tulburată. Era oare posibil ca, pe drumul spre 
casă, aflată relativ aproape, sau după ce ajunsese acolo, să fi primit un 
telefon care o afectase? Sau se întâlnise cu cineva? De la clinica McEwen 
până la ea nu erau nici cinci kilometri. 

Așadar, maximum cinci minute. 

După aceea, ea intrase în apartament, îȘi scosese toate hainele cu care 
fusese la clinică, îmbrăcase altele și ticsise o geantă de voiaj cu obiecte 
esențiale: farduri, haine de schimb și electronice. Avusese timp să 
mâzgălească un bilet. Blocnotesul adeziv din care-l desprinsese fusese lăsat 
pe măsuţa pentru cafea, alături de pahare aproape goale și o ceașcă pătată 
de cafea. Apoi, femeia plecase fără ca măcar să încuie ușa în urma ei. 

Probabil că se dusese acasă la Cahill, discutase cu el, se certaseră violent, 
după care ea plecase din nou, prin viscol, aproape izbindu-se de plugul de 
zăpadă, Şi-i telefonase de pe drum surorii ei. Se îndreptase către vest, 
șofând riscant, în conformitate cu declarația acel puţin unui martor, 
probabil spre locuinţa Rebeccăi Travers din Seattle. 

Și undeva, între locul acesta și Seattle, Megan dispăruse. 


Rămas în mijlocul dezordinii din living, Rivers a strâns în pumn 
lănțișorul din buzunar Și a închis ochii, imaginându-Șși scena Și aproape 
simțind furia lui Megan. O mânie clocotitoare. 

Intră în fugă în apartament. 

Tulburată. 

Își dezbracă hainele și se schimbă, își ia lucrurile din baie și din 
dressing, se oprește la măsuţa pentru cafea și scrie un bilet. 

De ce s-a mai sinchisit să-i scrie lui James Cahill dacă tot se ducea să se 
confrunte cu el? 

Rupe biletul din blocnotesul adeziv Și este atât de furioasă, încât iese din 
casă fără să mai încuie ușa în urma ei ȘI... 

Clic. 

Rivers a deschis ochii. 

— Cine naiba ești dumneata? l-a întrebat femeia care stătea în pragul 
uşii deschise, cu mâna pe clanță. 

Părea că dorise să intre, dar acum se răzgândise Și păstra distanţa. 
Detectivul a deschis pumnul în care strânsese lănțișorul și-l lăsă să cadă 
înapoi în buzunar. 

— Brett Rivers, Departamentul Șerifului, Ținutul Riggs. 

— Ai o legitimatie? 

Femeia era bănuitoare Și ochii ei negri îl cercetau cu atenție. 

— Dar dumneata? a întrebat Rivers, deși o recunoscuse dintr-o 
fotografie de pe unul dintre rafturile bibliotecii. 

A băgat mâna în buzunar, iar ea i-a urmărit din priviri mișcarea. Rivers 
Şi-a scos portofelul și l-a deschis pentru a-i arăta insigna, totuși ea părea în 
continuare bănuitoare. 

— Ce cauţi în apartamentul surorii mele? l-a întrebat. 

O recunoscuse. Era Rebecca Travers. Înaltă cam de 1,75 m, cu păr roșcat 
spre castaniu închis, strâns la spate și acoperit de gluga hanoracului, femeia 
semăna prea puțin cu dispăruta Megan. 

— Mă uitam pe aici. 

— Administratoarea a spus că poliţia a fost deja. 

— Așa este, dar am vrut să mă mai uit o dată, a răspuns bărbatul. 

— De ce? 

— Pentru eventualitatea în care n-am observat ceva data trecută. 

— Asta se-ntâmplă deseori? 


Rebecca stătea tot în prag, iar în spatele ei se vedea cum ninge. 

— Nu. 

— Păreai ca Și cum ai fi fost în transă... Sau așa ceva. Fără nicio lumină 
aprinsă, doar o aplicaţie de pe telefon. Ciudat... 

El nu catadicsi să comenteze. 

— Dumneata ești Rebecca. 

Ea încuviuinţă rigid din cap. 

— Da. 

— Urma să ne întâlnim în dimineaţa asta. 

— La Departamentul Șerifului, i-a atras ea atenţia. Nu aici. 

— Și de ce ai venit aici? 

— Este locuinţa surorii mele. Am o cheie. Nu, n-am avut nevoie de ea, 
dar am crezut... S-a încruntat, în timp ce glasul i se pierdea într-o șoaptă. 
Nu știu ce am crezut că voi realiza, dar speram că ceva de aici — ochii, care 
până atunci îl ţintuiseră pe Rivers, se plimbau acum prin încăperea în 
dezordine — m-ar putea ajuta să deduc ce s-a-ntâmplat. 

— Și există ceva? insistă Rivers, gândindu-se în aceeași clipă la 
lănțișorul pe care-l luase. 

Ea șovăi, făcu un pas înăuntru Și clătină din cap. 

— Nu. 

Nu se sinchisi să închidă ușa; în mod evident nu avea totală încredere în 
el, astfel că o pală rece de aer pătrunse în camerele micuţe când Rebecca 
aprinse o lumină. 

Și-a plimbat privirea peste obiectele din living care-i erau probabil 
familiare. Apoi, lăsându-și gluga pe spate, s-a apropiat de bibliotecă Și a 
luat fotografia în care ea și Megan se aflau într-un restaurant, cu capetele 
apropiate, amândouă zâmbind larg în faţa paharelor cu lichid viu colorat de 
pe masă. 

O umbră i-a traversat chipul când a așezat poza înrămată înapoi pe raft. 

— Așa era de obicei apartamentul ei — în felul ăsta? 

— Da, probabil. Am fost aici numai de două ori, și Megan nu-i cea mai 
ordonată persoană de pe planetă. 

— AȘadar, nu vezi nimic neobișnuit? 

Trecând prin sufrageria micuță către zona de nișă a bucătăriei, Rebecca a 
răspuns: 

— Nu, dar probabil că nu eu sunt persoana cea mai potrivită pe care s-o 


întrebi. 

— Şi cine ar fi aceea? 

A urmat o pauză, timp în care femeia s-a uitat la o crăciuniță mică Și 
amărâtă de pe pervaz. 

— Cred că James, a rostit ea. James Cahill. 

I-a aruncat o privire lui Rivers, după care a luat un pahar din chiuvetă și 
a turnat puțină apă pe solul plantei din ghiveci. 

— ÎI cunoşti. 

Altă pauză infimă. 

— Ne-am întâlnit. 

— Și? 

— Şi el este motivul pentru care Megan a fost atât de tulburată și a 
pornit spre locuința mea. Buzele i s-au strâns aproape imperceptibil. Şi, 
dacă e să crezi ce scrie în ziare, el a fost ultimul care a văzut-o pe Megan în 
viaţă... Și-a dres glasul și a continuat: Ea mi-a spus că au avut o ceartă 
groaznică Și că venea să stea la mine. N-a mai apărut, iar eu am venit aici Și 
am aflat că James era în spital cu răni cauzate de o altercaţie, ceea ce 
confirmă spusele lui Megan. A inspirat adânc, rostind încetișor, ca pentru 
sine: El i-a făcut ceva, o Știu. 

— Cum poţi să știi asta? 

— Din cauza spuselor ei. Pentru că a fost atât de tulburată la telefon. 

— Şi ce crezi că i s-a întâmplat? 

— Dumnezeule, asta nu Știu! Aș vrea să știu. Asta însă nu-i meseria 
dumitale? 

— Ba da. 

— Atunci, găsește-o. 

— O vom găsi. 

— Bravo, a zis Rebecca și a pornit spre baie. 

Bărbatul s-a întors s-o urmeze, dar s-a oprit când a văzut-o prin ușa 
deschisă pe administratoarea apartamentelor, care traversa grăbită parcarea. 
Emma-Mae Frost, care se apropia de șaptezeci de ani, ţinea o umbrelă într- 
o mână înmănușată și un pistol în mâna cealaltă. 

Hopa! 

— Pentru numele lui Dumnezeu, dar ce se-ntâmplă aici? a întrebat 
Emma-Mae, îmbujorată de frig. 

În lumina din apartament, detectivul a observat că bătrâna purta o pijama 


roșie pe sub canadiana umflată, lungă până la genunchi, cu glugă; în 
picioare avea ghete cu feţele îmblănite. 

— Sunt detectiv Rivers. Mă cunoști. 

— Da, încuviinţă administratoarea. Cum ai intrat? 

— Lăsaţi arma jos, i-a sugerat el prudent, deși bătrâna coborâse deja 
mâna pe lângă corp și nu-l mai aţintea cu pistolul. 

Rebecca tocmai ieșea din baie. 

— Ah! exclamă ea, făcând ochu mari când a văzut arma. 

— Puneti arma pe masă, a zis Rivers. 

— Dumneata cine ești? a întrebat Emma-Mae. Gluga îi căzuse pe spate, 
lăsând la vedere buclele zbârlite. 

— Sunt sora lui Megan. 

— Aveţi grijă cu arma, a insistat detectivul. 

— Pistolul nu-i încărcat, pufni Emma-Mae. Ce, crezi că-s nebună să dau 
buzna încoace prin zăpadă Și gheaţă cu o armă încărcată? 

— Puneți-o jos! 

— Am permis. 

— Puneţi arma Jos. Imediat! 

— Păi... bine. Administratoarea a așezat pistolul pe măsuţa pentru 
cafea, continuând să ţină strâns mânerul umbrelei. Atât doar că niciodată nu 
poti să fu suficient de precaut. Miji ochii. Deci cum aţi intrat? Am încuiat 
ușa după ultima vizită a poliţiei aici. 

— Eu am o cheie, a intervenit Rebecca. 

Rivers nu comentă. 

— Pentru numele Domnului Și-al Sfântului Duh, de ce n-am fost și eu 
anunțată? L-am auzit pe motanul meu Fritz mârâind la o veveriţă, sau așa 
ceva, m-am uitat pe geam să văd ce l-a iritat și am văzut deschis pe-aci — 
deși trebuia să fi fost încuiat, nu uitaţi! Și luminile aprinse. Am crezut că 
era un jaf. L-a privit pe Rivers cu ochii ca niște mărgele. Ar fi trebuit să mă 
fi anunţat. 

— Era devreme, zise detectivul. 

— La naiba, da, e devreme. Bătrâna răsuflă prelung, frustrată. Dar să ști 
că-i de bun simţ, în loc să mă sperii de moarte. Pe jumătate, am fost gata să 
sun la pol... în fine. Și-a îndreptat spatele. Bănuiesc că n-ai nicio noutate 
despre Megan? 

— Nu. 


Apoi, Emma-Mae a privit-o cercetător pe Rebecca. 

— Să ştii că-i restanțieră la chirie. 

— Serios? 

Rebecca nu părea totuși surprinsă. 

— i nu-i prima oară. Administratoarea încuviinţă din cap, legănându-și 
buclele scurte. Trebuia să plătească până pe data de cinci, dar mi-a zis c-o 
să aibă bani abia pe cincisprezece, dar ce naiba, acușa se face și 
cincisprezece, nu? Înainte ca Rebecca să fi putut scoate vreun cuvânt, a 
continuat: Ai vreo veste de la ea? 

— Nimic de atunci, din seara aceea. 

— Şi eu ce o să-i spun proprietarului? Că am fost atât de proastă, să-i 
îngădui să amâne plata chiriei câteva zile... Și acum? O s-o evacuez? 

— Nu încă, a rostit Rivers. 

— M-am gândit că intenţiona să se mute cu prietenul ei. Erau foarte 
apropiați, cel puţin de-o vreme, Și ea părea că se gândește la posibilitatea 
asta. Făcea mereu aluzii că, probabil, o să se mute. 

— Serios? 

— Mă rog, nu chiar așa, dar am avut senzaţia că va pleca și m-am 
gândit c-o să se mute cu el... De aceea n-am amintit despre asta când am 
vorbit mai devreme cu ajutoarea de șerif. Crezi că prietenul are vreo 
legătură cu dispariția ei? Bătrâna a înălțat din sprâncene. Așa am citit în 
ziare. 

— Deocamdată încercăm să înţelegem ce s-a-ntâmplat, a zis Rivers. 

— În tot cazul, este o situaţie a naibii. Tare a naibii. Emma-Mae se 
încruntă Și încrucișă braţele peste piept. Deci, ai terminat aici... sau nu? 
Știu că ești de la poliţie — făcu din mână un semn de concediere — dar eu 
conduc aici un loc cuviincios, mai sunt Și alți chiriași, vezi bine, așa că... 

— Eu am terminat, a spus detectivul. 

Emma-Mae se întoarse către Rebecca. 

— Şi eu, a rostit femeia, îndreptându-se deja spre ușa deschisă. 

Administratoarea își luă pistolul de pe măsuţa pentru cafea și-l băgă în 
buzunarul jachetei umflate. 

— Perfect. 

A stins lumina și Rivers a urmat-o. Faptul că ea spusese că pistolul era 
descărcat nu-l liniștea deloc, ca Și amănuntul că acum se afla în buzunarul 
ei, sau că ar fi avut permis de portarmă. De-a lungul carierei sale, bărbatul 


învățase să nu scape niciodată din priviri o persoană înarmată. 

Deblocă pe dinăuntru zăvorul automat Și închise ușa în urma sa. 

— Data viitoare când vreunul dintre voi vrea să mai intre întâi să stea de 
vorbă cu mine, a rostit Emma-Mae. 

Și-a deschis apoi umbrela și a traversat grăbită parcarea, spre singurul 
apartament cu fereastra luminată. 

— AȘadar, de ce ai decis să apari acum? a întrebat-o detectivul pe 
Rebecca după ce ușa de la apartamentul ei s-a închis. 

— Nu puteam adormi. 

Femeia i-a aruncat o privire, apoi a pornit spre vehiculul ei, un Ford 
SUV mic, staționat pe locurile pentru vizitatori ale parcări înzăpezite. 
Fulgii prinși în părul ei păreau niște mici steluțe în lumina felinarelor 
stradale. 

— Și dumneata? 

— Cred că din același motiv. Uneori, câte un caz mă ţine treaz. Rivers 
Și-a privit ceasul. Vii la ora opt? 

— Da. 

— Ai prefera să vii acum la secție? Eu merg într-acolo. 

Ea a negat din cap, asigurându-l totuși: 

— Ne vedem mai târziu. 

S-a urcat în SUV, a trântit portiera Și, după câteva secunde, a părăsit 
parcarea. După ce stopurile Fordului dispărură în ninsoare, detectivul s-a 
dus la Jeepul său și a urcat la volan. A mai rămas o vreme, fixând cu 
privirea ușa închisă de la apartamentul lui Megan Travers. 

Vizita lui în dimineața asta nu adusese cine știe ce rezultat, în niciun caz 
ceea ce sperase. Nu avea nicio „vibrație” despre ce se petrecuse în capul lui 
Megan Travers în seara când dispăruse. Nicio intuiție specială. 

Pe de altă parte, era un câștig faptul că o prinsese pe sora ei pe 
nepregătite. Nu calmă Și avizată. Fără răspunsuri alese cu grijă, din timp. 
De-a lungul anilor, Rivers descoperise că, atunci când iei prin surprindere 
un martor sau a un suspect, calea spre adevăr este uneori mai simplă decât 
dacă i-ai lua o declaraţie corect compusă și bine gândită, cel mai adesea în 
urma consultării unui avocat. 

Cu coada ochiului, o zări pe Emma-Mae Frost privind printre draperii. 
Lângă ea, pe spătarul unui scaun de lângă fereastră, se afla un motan 
argintiu tigrat, care zvâcnea din coadă Și ai cărui ochi aurii, suspicioși, erau 


focalizaţi asupra detectivului. 

Rivers porni spre o cafenea de tip drive-in, de unde își luă un espresso 
Double Shot. După care, înainte să meargă la serviciu ca să încerce să 
deznoade unele dintre nodurile ce păreau să se strângă Și mai ferm în acest 
caz blestemat, a poposit la sala de fitness. 


CAPITOLUL 16 


Atunci când Rebecca îl găsise pe detectiv în apartamentul lui Megan, 
fusese pe punctul de a se întoarce brusc, Ștergând-o pe ușă. După ce fusese 
prinsă în casa lui James, nu-și imaginase totuși că se va ciocni de polițiști 
în locuinţa surorii ei. Care ar fi fost probabilitatea? 

— Pur Și simplu, nu ești deloc pricepută la joaca asta de-a hoţii și 
vardiștii, a murmurat ea. 

După vizita la apartamentul din Riggs Crossing s-a întors la Main Street 
Hotel, unde se cazase, o clădire construită probabil la sfârșitul secolului 
trecut, care acum avea nevoie de modernizări serioase. 

În prezent, hotelul, ca de altfel tot orășelul, era decorat pentru sărbători. 
Un brad de Crăciun înalt de patru metri domina holul, iar tejgheaua masivă 
a recepției era împodobită cu o ghirlandă de lumini. Ramuri de conifere 
ornau balustrada scării, iar colinde de Crăciun răsunau discret peste tot. 

Rebecca a urcat direct în cameră. 

Avea nervii în pioneze. 

Prea puţin somn. 

Prea multe griji. 

Prea multă melodramă. Dacă n-ar fi fost atât de îngrijorată în legătură cu 
dispariția lui Megan, Și-ar fi strâns de gât sora mai mică. Oare câte dezastre 
mai trebuia să îndrepte după ca? 

Nu dorea să se gândească la asta acum. S-a dezbrăcat în camera de baie 
de mărimea unei debarale și a intrat sub duș. Presiunea era extrem de 
scăzută, din fericire însă apa era fierbinte. 

James. 

Numele lui i-a apărut în minte pe neașteptate. 

Femeia s-a încruntat, detesta faptul că era silită să aibă din nou de-a face 
cu el. Nu-l putea evita, în niciun caz până nu era găsită Megan. 

— Fruntea sus, a rostit ea, turnându-și Șampon în palmă. 

De fapt, fusese, practic, silită să intre în contact cu el și-și dorea din tot 
sufletul să poată reveni la viaţa ei normală din Seattle, unde se ocupa de 
marketing la un butic de lux pentru mirese, a cărui proprietară, Angelica 
Alfonsi, spera să-și extindă afacerea din Seattle și în San Francisco Și Los 


Angeles. Își săpuni părul, se clăti și lăsă apa fierbinte să-i curgă pe spate. 
Nu era prima oară când Megan intra în bucluc, nici pe departe, însă 
deocamdată acesta părea să fie cel mai dramatic. 

Cu excepția cazului în care Megan, în stilul unei adevărate melodrame, 
nu se ascundea, pur Și simplu, undeva, în timp ce sora ei mai mare îȘi făcea 
o sumedenie de griji, întrerupându-și cursul firesc al vieții de dragul... a 
ce? A nevoii lui Megan de a fi în centrul atenţiei? A dorinţei ei de a-i face 
rău oricărei persoane pe care o suspecta ca dorindu-i ei răul? 

Adică lui James? 

— Pentru Dumnezeu, Șopti ea. 

Cu siguranță, sora ei nu putea fi atât de egoistă încât să vrea ca toată 
lumea să roiască în jurul ei, ba chiar și poliția să se gândească la tot ce 
poate fi mai rău Și s-o caute cu disperare acum. Nu, nici chiar Megan nu 
putea să decadă în asemenea hal. 

Sau putea? 

N-o lua în direcția asta, Și-a spus ea. 

Rebecca a oprit dușul, s-a șters cu prosopul și a îmbrăcat halatul de 
baie, amintindu-și brusc de detectivul Rivers. 

Ce naiba făcuse el, în mijlocul livingului, pe întuneric, ca un soi de 
spărgător? 

Totul era straniu. 

Când ea deschisese ușa apartamentului lui Megan, bărbatul stătea pe 
întuneric. Avea ochii închiși, capul ridicat spre tavan și mâinile în 
buzunare; vederea siluetei lui întunecate o șocase. 

Ce naiba făcea? 

Să fi avut o revelație religioasă? O speriase teribil. Ba, Și mai rău, 
administratoarea clădirii apăruse înarmată ȘI... Deși, poate nu chiar atât de 
periculoasă... Totuși, Rebecca aproape că fusese pe punctul de a face un 
infarct — ba chiar două — în numai cinci minute. 

Totul era o nebunie. 

S-a întors cu gândul la James în timp ce scotea din valiză lenjerie de corp 
curată, o pereche de blugi și un pulover. Avea noroc că acesta n-o acuzase 
de pătrundere prin efracție. 

Încă... 

Poate că intrarea printr-o ușiţă pentru câini nu se punea totuși la 
socoteală. 


Ea nu furase nimic, dar nici nu aflase ceva important. 

Și-a pus chiloţii, apoi Și-a tras blugii, în continuare cu gândul la bărbatul 
pe care cândva crezuse că-l iubește. James „Nemernicul” Cahill. Oare chiar 
toate mizeriile trebuiau să aibă cumva legătură cu el? 

Din păcate, în cazul acesta răspunsul era „da”. 

Și-a prins sutienul Și s-a întors în baie. În timp ce-și pieptăna cârlionţii 
umezi, era asaltată de întrebări... Oare credea că bărbatul era cu adevărat un 
răpitor? Un ucigaș potenţial? Își zări reflexia în oglinda încă aburită: capul 
i se mișca dintr-o parte în alta. 

— Negare? a rostit ea acuzator, arătând cu pieptenul spre imaginea din 
oglindă. Este un ucigaș. 

Situația era, pur Și simplu, imposibil de priceput. 

Însă deocamdată ea trebuia să continue cu ceea ce exista. 

Detectivul Rivers o aștepta. 

x kK K 

— Ai găsit ceva? l-a întrebat Mendoza pe Rivers, privind pe după 
paravanul separeului său. 

Tinea într-o mână un pahar cu cafea și arătă cu el, grijulie, spre 
monitorul detectivului, pe care se vedea pagina de Facebook a lui Megan 
Travers. 

— Nu. 

Bărbatul examinase paginile și feedurile de pe rețelele sociale ale lui 
Megan Travers, însă de o jumătate de săptămână conturile ei erau complet 
inactive. Era ca și cum femeia căzuse într-o gaură neagră. 

Sau fusese împinsă de James Cahill. 

— Dar pagina lui Cahill? Ai verificat-o? 

— Nu are nimic personal, doar informații bazice despre afacerile lui: 
firma de construcţii, pepiniera de brazi, hanul, chiar și cafeneaua. 

Rivers tastă cuvintele Cahill Industries Și site-ul apăru pe ecran, cu o 
poză a lui James Cahill în blugi și cămașă cu mâneci lungi, suflecate, 
suprapusă peste antetul cu un colaj din imagini cu căsuțe, brazi și hotel. 

— Un tip tare ocupat. 

— N-are timp de pierdut cu chestii personale pe Facebook, Tinder, 
Twitter, Instagram sau mai Știu eu care. 

Mendoza ocoli colţul separeului Și privi peste umărul lui Rivers. 

— E al naibii de arătos. 


Sorbi din pahar Și se uită la fotografia de pe ecran. 

— Hai, termină! 

— Chiar Și cu un bandaj acoperindu-i jumătate din cap, rosti ea, 
însoțindu-și replica cu un gest aprobator din cap. Detest s-o spun, dar e 
adevărat. 

Examină imaginea aceea, care fusese, în mod evident, concepută să 
transmită încredere în sine Și masculinitate. 

— Îţi zic eu, tipul ăsta are ceva, a comentat ea. 

Rivers i-a aruncat o privire scurtă, împingându-și scaunul cu rotile 
înapoi. Mendoza Și-a ridicat mâna liberă într-un gest de predare. 

— Perfect, perfect, am înţeles — nu vrei să vorbești despre cât de sexy 
este James Cahill... 

Detectivul pufni. 

— Să ştii că nu fac altceva decât să-ţi ofer punctul de vedere al unei 
femei. De ce se luptă toate femeile astea pentru el? 

— Toate femeile astea? 

Ea a încuviinţat din cap. 

— Cahill trece printre ele așa cum trece apa printre pietre. 

— Şi ele se luptă pentru el? 

— Mă rog, asta-i părerea mea. Poate că nu se luptă literalmente, dar 
cumva el a ieșit al naibii de stâlcit. Și zgârieturile alea de pe faţa lui? a 
urmat Mendoza, arcuindu-și sprâncenele. Provin de la o femeie. De la o 
femeie furioasă. 

— Sau de la o femeie speriată, care se apăra. 

— Da, este posibil Și asta. 

— Atunci, spune-mi ce Ştii despre femeile lui James Cahill. 

— În primul rând, a ridicat ea un deget, profesoara aia din Marysville: 
Jennifer Korpi. Am vorbit cu ea la telefon. Dăduse deja o declarație oficială 
poliţiei din Marysville, iar ei ne-au transmis-o. Am sunat doar pentru a 
lămuri niște detalii. Ea nu-i doar profesoară, ci se ocupă Și de copiii care au 
dificultăţi cu învățatul și dă o mână de ajutor la adăpostul local pentru 
animale. Are un prieten de ceva vreme. De asemenea, îl are ca alibi chiar pe 
fratele ei. Potrivit ajutorului de șerif cu care a discutat, era destul de 
furioasă că 1 se ceruse un alibi. 

— Ce s-a-ntâmplat între ea și James Cahill? 

— A fost o relație scurtă, care s-a încheiat imediat după ce el a cunoscut- 


o pe Rebecca Travers. Korpi a spus că decizia de a rupe relația a fost 
reciprocă, dar — Mendoza a scuturat din cap, iar sub lumina plafonierei, 
părul ei negru Și zbârlit a căpătat strălucire — nu sunt foarte sigură în 
privinţa asta. Între ei a existat și un alt tip de conexiune, deși mai firavă. 
Tatăl lui Jennifer a lucrat o vreme pentru familia Cahill în San Francisco, ca 
grădinar. 

— Însă James a crescut în Oregon. 

— A petrecut unele veri în California atunci când o vizita pe Cissy 
Cahill, deși cred că ea este mai vârstnică decât el cu vreo cincisprezece ani, 
a spus Mendoza, făcând un gest cu mâna, nu chiar atât de sigură de 
diferenţa de vârstă dintre cei doi veri. În tot cazul, potrivit lui Jennifer 
Korpi, acolo s-au întâlnit ei prima oară — pe domeniul Cahill din San 
Francisco. 

— Și cum de au reluat legătura aici? 

— Este chestia aia cu „Ce mică-i lumea!”. Fratele ei este dulgher — mai 
exact fratele ei vitreg, Gus Jardine. El lucrează pentru Cahill la căsuțe, sau 
uneori la pepinieră, după cum am înţeles, așa că Jennifer s-a întâlnit iarăși 
cu Cahill... Cam așa ceva. Nu știu încă toate detaliile, dar intenţionez să 
discut cu ea faţă în faţă. 

— Jardine este ahbiul ei. 

— Da. 

— O să vin cu tine atunci când va avea loc discuția aia. 

— Este un drum de o oră Și jumătate până acolo când vremea este bună, 
deci vreo două ore în starea de acum și cu condiția ca drumurile să fie 
curățate. 

— N-am nicio problemă în privința asta. Așadar, după o vreme ea și 
Cahill au încetat să se mai vadă? 

— Cahill nu stă mult timp cu aceeași femeie. Cel puțin așa indică 
trecutul lui. De la Jennifer Korpi a trecut la Rebecca Travers. Al doilea 
deget s-a alăturat primului. Relaţia aceea a durat câteva luni, după care el a 
început să iasă cu sora Rebeccăi, Megan. A ridicat un al treilea deget. Iar 
apoi, recent, pe când era încă implicat în relația cu Megan, sau cel puţin așa 
credea ea, s-a încurcat cu Sophia Russo, care lucrează în firma lui. Destul 
de rapid, dacă e să ne luăm după standardele generale ale unui tip de relații 
normale. 

— Toate astea s-au petrecut în mai puţin de un an? 


Femeia a strâns din umeri. 

— Poate c-a fost un an Și jumătate. Încă n-am pus toate datele cap la 
cap. 

— S-a mișcat rapid. 

— Hmmm. 

— Altcineva? 

Telefonul detectivului a sunat din nou, dar Rivers a ignorat pentru a doua 
oară apelul reporterei de la Clarion, Charity Spritz. 

— Astea sunt cele mai recente, cele despre care știm. 

— Pentru început. 

— Exact. Cine știe ce am mai putea găsi după ce începem săpăturile? Ca 
să nu mai amintesc de faptul că am putea descoperi ceva prieteni geloși. 

— Sau vreun dușman vechi — cineva pe care Cahill l-a tras pe sfoară sau 
care a considerat că a fost tras pe sfoară. Văzând-o că se strâmbă a adăugat: 
Tu însă ești focusată în direcția unei foste prietene. 

— Deocamdată este singura direcție pe care o avem, i-a reamintit 
Mendoza. 

— Mai exact, direcția cea mai evidentă, preciză bărbatul. El este bogat, 
sau va fi. Moștenitorii bogați stârnesc interesul. 

— Totuşi, nu el este victima. 

— Nu... 

Amândoi au căzut pe gânduri câteva clipe, apoi detectiva a continuat: 

— Cahill nu este ultimul care a văzut-o pe Megan în viață. Mai sunt 
Knowlton, șoferul plugului de zăpadă, și o femeie din oraș — ambii au 
declarat că au văzut-o pe Megan la volan după cearta ei cu Cahill. 

Rivers se scărpină în cap, aruncând o privire încruntată către imaginea 
lui James Cahill, în blugi uzaţi, cămașă de lucru și care-l privea de pe 
ecranul computerului cu un zâmbet îndelung exersat. Fusese oare o ceartă 
între iubiți? Dar legată de o altă femeie? 

— Megan Travers a dispărut, rosti el, nu James Cahill. Cu excepția 
câtorva zgârieturi, a amneziei Și a reputației ușor afectate, el n-a fost de 
fapt vătămat. Dacă el a fost ţinta finală, de ce s-o răpești pe prietena lui? 

— Da, nu pare logic. 

— Știm că s-au certat urât. 

Detectivul și-a frecat ceafa. Era nerăbdător să apară ceva de care să se 
agațe. Ceva important. Poate că avea nevoie și el de o cafea. 


— Haide să mai beau Și eu o cafea, a rostit, ridicându-se de pe scaun. În 
timp ce mergeau spre cantină împreună, a adăugat: Aparent, a fost o ceartă 
care s-a amplificat, s-a ajuns la violenţă fizică, el a fost rănit, ea a plecat 
valvârtej Şi Și-a sunat sora de pe drum. O privi pe Mendoza. Și după aceea? 

— Cahill a fost găsit de Knowlton, care a sunat la 911. 

Rivers  acționă automatul Keurig, puse o capsulă de cafea 
semibiodegradabilă, apăsă butonul și cafetiera începu să bolborosească. 

— Între timp, a reluat el, Megan Travers și mașina ei dispar în noapte. 
Telefonul ei este dezactivat sau descărcat. Căutările nu duc la niciun 
rezultat. Ea a dispărut, pur Și simplu. 

— Prin urmare, fie este moartă — poate că mașina s-a răsturnat de pe 
șosea în munţi, a căzut într-o râpă și a fost acoperită de zăpadă — fie că se 
ascunde pe undeva, și este al naibii de pricepută la asta, fie c-a fost răpită, 
dar nimeni nu încearcă să obţină o răscumpărare. 

— Atunci, ar fi posibil să fie prizonieră — poate în scopuri sexuale? 

Mendoza a ridicat din sprâncene, iar pe fruntea netedă i-au apărut câteva 
cute, în timp ce cafetiera începea să scoată aburi Și să picure în paharul 
bărbatului. 

— Să se ascundă oare? 

— Sau poate că James Cahill a omorât-o, cumva? 

— Deși el era rănit — ba chiar fără cunoștință — când a fost găsit. Femeia 
îl privi pe Rivers ca Și cum acesta ar fi luat-o razna. Crezi că el a avut un 
complice? Cineva care ar fi ucis-o? Un asasin plătit? 

— Jalnic, se auzi altă voce de la o masă din apropiere. 

Rivers privi într-acolo și-l zări pe Arne Nagley, unul dintre ajutoarele de 
Șerif, așezat la o masă rotundă Și aplecat peste problema zilnică de sudoku 
din ziar. 

Nagley a ridicat spre ei ochii săi de un albastru cristalin. Părul roșu îi era 
tuns periuţă și, la cei Șaizeci Și patru de ani ai săi, cântărea aproape o sută 
cincizeci de kilograme, din care majoritatea erau mușchi. Nasul nu-i mai 
era drept, fiindcă îi fusese rupt de două ori pe vremea când jucase fotbal 
american în echipa Washington State Cougars. 

— Aici suntem în Riggs Crossing, a zis el apăsat, nu în Chicago. După 
care, ca Și cum și-ar fi dat seama că nu-i ceruse nimeni opinia, a adăugat: 
Asta-i părerea mea, sigur că da, voi doi sunteţi detectivi. 

Și-a întors privirea la ziar. Totuși, Rivers sesizase tonul din glasul lui... 


Și-a amintit că Nagley candidase la postul pe care-l ocupa chiar el acum Și 
că apreciase decizia finală ca fiind injustă, deoarece el lucrase zece — 
doisprezece ani pentru Departamentul Șerifului din Ținutul Riggs, pe când 
Rivers, sosit din San Francisco, fusese perceput ca un venetic. 

Rivers își luă paharul, iar Mendoza îl așeză pe al ei pentru a-l reumple. 

— L-am investigat Și pe Cahill, a spus ea. Da, este un tip de bani gata, 
totuși n-a moștenit deocamdată averea familiei, deși a împrumutat din ea. 
Așa a cumpărat toate proprietăţile de aici Și Și-a început afacerea. 

— Vrei să zici afacerile. 

— Exact! Până la treizeci de ani însă nu va putea pune mâna pe averea 
propriu-zisă. 

— Și cum se potrivesc toate informațiile astea în cazul dispariţiei unei 
femei? 

— Nu știu. Cel puțin, deocamdată. Pur și simplu, emit ipoteze. 

Femeia Și-a turnat frișcă în pahar. 

— Mai avem ȘI altceva? 

— Am primit de la laborator rezultatele privind firele de păr din 
dormitorul lui James Cahill. 

Asta era ceva nou și Rivers ridică ochii, interesat. 

— Și? 

— Pe lângă firele lui James Cahill și ale câinelui său, s-au mai găsit fire 
de la două persoane. Una cu părul blond-deschis. 

— Sophia Russo? 

— Probabil. 

— Şi cealaltă? 

— Brunetă. Părul este aproape negru. 

— Adică nu Megan Travers? 

— Nu, părul lui Megan este Şaten deschis și cârlionțat — avem mostre 
dintr-o perie de păr din apartamentul ei. Firul acesta, negru Și drept, a fost 
găsit în patul lui Cahill. Pe perna lui. 

— Altă femeie. 

— AȘa se pare. 

Era o noutate, totuși poate că n-ar fi trebuit să fie surprins. Rivers a mijit 
ochii. 

— ADN-ul? 

— Încă n-a fost stabilit și, oricum, nu poate fi aflat decât dacă există și 


rădăcina firului de păr. Desigur, cu condiția să figureze în baza de date. 

— Sau să venim noi cu un eȘantion. 

— Exact. 

Așadar, nu era mare lucru, totuși reprezenta o informație suplimentară. 
Ajunseseră la separeul bărbatului, care-și privi ceasul. În același moment i- 
a sunat telefonul. Recepţionera îl anunţa că sosise Rebecca Travers. Perfect! 
Poate că ea va reuși să arunce o lumină asupra celor petrecute cu sora el. 

Bineînţeles, era la fel de posibil să nu afle nimic util. 

Își aminti cum fusese surprins de ea în apartamentul lui Megan, la 
revărsatul zorilor, Și simţi un val de căldură pe șira spinării. Ignoră senzația 
ȘI i se adresă lui Mendoza: 

— Îi dăm drumul. 

— Rebecca Travers? 

Când detectivul a aprobat din cap, ea a zâmbit larg. 

— Grozav! Haidem. 

Porniră împreună spre camera de anchetă. 


CAPITOLUL 17 


Pe Phoebe Matrix o durea din nou șoldul. 

Scotoci prin dulăpiorul de medicamente din baie, dădu la o parte 
EpiPenul de rezervă, Antacidul și siropul de tuse, căutând flaconul aproape 
gol de Tylenol. A băgat două capsule în gură, după care s-a aplecat peste 
chiuvetă Și a băut apă de la robinet, sperând să aibă efect rapid. După aceea, 
Șchiopătând, a intrat în living Și a ridicat jaluzelele, în faţa ei dezvăluindu- 
se o altă zi de iarnă. Zăpada acoperea parcarea de la Cascadia Apartaments, 
mândria Și fericirea ei. Apoi, Știind că va trebui să-l trezească pe leneșul 
ăla de Dabrowski să curețe zăpada și să arunce sare, s-a încruntat. El 
mormăia mereu, nemulțumit când venea vorba despre asta, deși Phoebe îl 
păsuia cu chiria, pentru că mai făcea corvezi prin complex. Din cauza 
șoldului șubred, dar și a altor afecțiuni, ea nu se mai putea descurca 
singură de acum. 

Larry, cățelușul ei scump, mic, alb și lățos, fugea în cerc prin încăpere, 
așa că-i luă lesa, iar din dulapul situat lângă ușa din faţă și-a scos scurta. În 
vreme ce Larry lătra de zor, bătrâna s-a îmbrăcat, apoi i-a prins lesa de 
zgardă. 

— Știu, Ştiu, a rostit ea, scărpinându-l între urechi. Trebuie să ieși, Știu. 

După aceea a descuiat ușa, lăsându-l să adulmece tufele îngheţate din 
faţa apartamentului ei. 

— Așa, băiatu', spuse ea, simțind aerul rece al dimineții aproape 
pătrunzându-i în oase. 

Spera doar ca Larry să-și termine repede treaba. 

Din pragul ușii, Phoebe a ridicat ochii și a văzut o femeie ieșind în 
grabă din apartamentul cel mai îndepărtat, de unde, de obicei, o vedea pe 
Sophia Russo ieșind Și îndreptându-se către automobilul ei. Acum era însă 
o altă femeie, nu blondă, ci brunetă, deși capul îi era acoperit de gluga 
hainei lungi, încât doar o Șuviţă sau două de păr negru fluturau în vânt; 
ochelarii de soare îi erau ferm așezați pe nas și un fular îi acoperea 
jumătatea inferioară a feţei. Mergea cu capul plecat către mașina Sophiei. 

Phoebe o mai văzuse pe femeia asta, fie intrând, fie ieșind din 
apartament; probabil că era o prietenă de-a Sophiei, sau poate chiar o rudă, 


deși asta o interesa prea puțin pe ea. 

Atâta doar că, dacă persoana stătea mai mult de câteva zile, o săptămână, 
atunci — ce naiba! — Phoebe trebuia s-o atenţioneze în privinţa chiriei. 

— Haide, își îndemnă cățelul și-l privi, după care ridică ochii Și văzu că 
necunoscuta se uita la ea peste capota acoperită cu zăpadă a mașinii 
Sophiei. 

Când privirile li s-au întâlnit, Phoebe a simţit un fior ce nu putea fi pus 
pe seama vremii friguroase. Nu, asta era ceva cu totul diferit. 

S-a uitat la femeie cum a intrat în automobil și a pornit motorul. 
Ștergătoarele de zăpadă începură să curețe parbrizul, iar Phoebe s-a retras, 
strigându-l încetișor pe Larry, Și aproape s-a împiedicat când a dat să intre 
în casă. Ceva nu era tocmai în regulă cu femeia aceea Și de fapt cu întreaga 
situaţie legată de Sophia. Phoebe părea să simtă asta în toate oasele care o 
dureau. 

În timp ce Larry alerga și lătra de zor în așteptarea mâncării, Phoebe a 
închis ușa, trăgând și zăvorul de siguranţă. 

Cu apartamentul nr. 8 ceva nu era deloc în regulă. 

x kK x 

Rivers și Mendoza ajunseseră la camera de anchetă. 

Rebecca Travers aștepta, așezată deja la masa rotundă, cu spatele drept, 
extrem de bățoasă. Era îmbrăcată în pulover negru și blugi, așadar, se 
schimbase după întâlnirea cu detectivul. O scurtă groasă era împăturită 
peste spătarul scaunului gol de lângă ea, pe care-și pusese poșeta, în fața ei 
se găsea un pahar cu cafea, neatinsă, din care se ridicau aburi, adusă fără 
doar Și poate de recepţionera Dorrie. Pereţii camerei erau din boltari, 
zugrăviți într-un verde deschis oficial; în ciuda celor două ferestruici aflate 
imediat sub tavan, interiorul avea aproape mereu un iz vag de Lysol:'*.. Iar 
azi nu era o excepţie. 

Rivers o prezentă pe Mendoza și, după ce detectivii s-au așezat, 
Rebecca a rostit: 

— Am dat deja o declaraţie ajutoarei de șerif Mercado. Și-a întors 
privirea spre bărbat. Oricum, nu Știu ce aș mai putea spune. 

— O să te rog să ai răbdare Și cu noi, i s-a adresat Rivers. Este posibil să 
punem o întrebare care să declanșeze ceva la care nu te-ai gândit până 
acum. 

Rebecca l-a fixat cu privirea neîncrezătoare. Mendoza Și-a deschis 


iPadul și i-a sugerat: 

— Pur ȘI simplu, am vrea să ne spui tot ce-ţi amintești despre seara în 
care a dispărut sora dumitale. 

— De acord, a încuviinţat ea. 

A răsuflat adânc, apoi a început să vorbească. Povestea ei suna la fel ca 
înainte: în seara dispariţiei, Megan îi telefonase. Era tulburată. 

— Agitaţia mi s-a părut neobișnuită chiar Și pentru ea, care are o fire 
mai nervoasă. 

Megan îi spusese că rupsese relația cu James după o ceartă urâtă și că 
plecase și se îndrepta spre apartamentul Rebeccăi din Seattle. 

— Asta nu era chiar o surpriză, adăugă Rebecca. 

Răsucindu-și nervoasă un inel de pe mâna dreaptă, continuă, explicând 
că, la cei douăzeci Și doi de ani ai săi, Megan trecuse prin frecvente 
asemenea răbufniri emoționale cu bărbații cu care avea o relație 
sentimentală. Rebecca o scosese în mod repetat din astfel de situaţii. 

— Preferă să vină la dumneata, nu la părinții voștri? a întrebat Rivers. 

— Da, de fiecare dată. Ai noștri sunt divorțaţi. lar tata este tatăl meu 
vitreg, însă cel natural al lui Megan. Tatăl meu biologic ne-a părăsit înainte 
ca eu să fi împlinit doi ani, iar mama s-a mutat în San Francisco, unde l-a 
cunoscut pe Donald Travers, cu care s-a măritat după un an, iar la scurt timp 
după aceea s-a născut Megan. Asta a durat vreo opt ani, după care ei doi s- 
au despărțit. Tata s-a recăsătorit, locuiește în Chicago Și are doi băieţi care 
au... Cred că abia au intrat în adolescenţă. Mama a rămas în California Și 
acum locuiește în Sonoma. Nu s-a mai măritat, dar noi n-o vedem chiar așa 
des. Ea are propria-i viață acolo... 

Rebecca nu-și termină fraza Și lui Rivers i s-a părut că vede în ochii ei o 
umbră de tristeţe. 

— Numele dumitale de familie este Travers, se auzi glasul detectivei 
Mendoza. Încerca să acopere huruitul centralei termice, care trimitea câte o 
pală de aer prin fantele climatizării. 

— Donald m-a adoptat pe când aveam patru ani, cred, iar tatăl meu 
biologic dorea să renunțe complet la orice drepturi pentru a nu mai plăti 
pensie alimentară — deși bănuiesc că nici până atunci nu se prea omorâse cu 
plata ei. Cel puţin, așa spunea mama. 

Mendoza aprobă din cap, ca Și cum ar fi fost perfect logic. 

— Pe ei i-ai contactat — pe părinții voştri? 


Rebecca încuviinţă din cap. 

— Au fost... sunt... îngrijoraţi Și le-am spus c-o să-i ţin la curent. Cred 
că mama dorea să vină aici, dar am întrebat-o „De ce?”. Ce ar fi putut face 
ea? 

Din câte știa Rivers, niciunul dintre părinții lui Megan nu contactase 
poliția. Ciudat... Pe de altă parte, nu puteai să știi niciodată care erau 
relaţiile într-o familie... Detectivul Și-a notat într-un colțișor al minții să 
vorbească cu Kate Mercado, ajutoarea de șerif care le luase declaraţii 
multora dintre prietenii Și rudele lui Megan Travers. 

— Povestește-ne despre relaţia ei cu James Cahill, a îndemnat-o 
Mendoza. 

Rebecca a ridicat foarte puţin din sprâncene, apropiindu-și colţurile 
gurii. 

— Nu știu detalii. Ei doi au fost împreună câteva luni... Șase sau Șapte. 
Oftă, după care a reluat: Știţi probabil că, anterior, avusesem Și eu o relaţie 
cu James, așa că între noi două a urmat o perioadă destul de încordată. Și-a 
răsucit iarăși inelul. Recent însă Megan a simțit că mi se poate destăinui 
ȘI... a recunoscut că relaţia lor se deteriora. 

— În ce fel? a insistat Mendoza. 

— Nu se mai înțelegeau prea bine de vreo lună, sau cam așa, nu sunt 
foarte sigură, dar Megan mi-a telefonat de două ori Și, după voce, părea că 
plânsese. 

— Când a fost asta? 

— Prima dată, acum câteva săptămâni. Poate să fi fost în prima 
săptămână din noiembrie. Cel puţin, atunci mi-a povestit ea prima oară 
despre problemele pe care le avea. Bănuia că James se întâlnea cu altă 
femeie și era tulburată, deoarece crezuse că ei doi aveau o relaţie... 
exclusivistă. Ochii Rebeccăi părură că se înnegurează. Nu sunt convinsă că 
James vedea situația la fel. El... a fost mereu... 

— „interesat de alte femei? completă Mendoza. 

— Cum spunea tata, „din floare-n floare”. Așa că, da. Am impresia că 
Megan crezuse că el era „Alesul”. Cel puţin, așa m-a lăsat să înţeleg. 

— Ai spus că ai avut o relație cu James Cahill înaintea surorii dumitale, 
așa este? 

Mendoza n-o slăbea deloc. Maxilarele Rebeccăi se încordară vizibil. 

— Da. 


— ÎI iubeai? continuă Mendoza, în timp ce pe gâtul celeilalte femei urca 
o roșeaţă care-i trăda emoția. 

— Am... da, așa am crezut. 

— Până când a apărut Megan? 

Rebecca a încuviinţat scurt din cap, apucând mecanic paharul cu cafea, 
apoi îl puse jos fără să fi sorbit din el. 

— Așadar, ai putea spune că ea ţi l-a furat? 

În glasul detectivei nu exista niciun fel de insinuare. 

— Nu poți să furi ceva ce nu există, rosti Rebecca sec. Da, James Și cu 
mine am fost împreună, dar n-am constituit niciodată un cuplu. 

— EI s-a mutat de la dumneata la ea? 

— James ȘI cu mine ne vedeam în Seattle, dar el locuia aici, Și odată ce 
el și Megan... Odată ce au avut o relaţie, ea s-a mutat aici, să fie lângă el. 

— Acum Șase luni? 

— Da, cam așa ceva. 

— Şi Megan ţi-a telefonat când ei doi nu s-au mai înţeles? 

— Mai mult în ultima vreme. 

— Trebuie să fi fost stânjenitor, comentă Mendoza. 

— Da, a fost, dar am depășit momentul. 

Să fi fost oare asta o minciună? Rivers nu putea fi sigur. Rebecca își 
răsucea din nou inelul, după care, ca și cum Și-ar fi dat seama de ticul 
acela, s-a oprit Și a rămas cu mâinile în poală. 

— Acesta este scrisul surorii dumitale? a intervenit Rivers. 

Împinse peste masă o punguliţă de plastic în care se afla biletul ce fusese 
găsit mototolit. El știa deja răspunsul, pentru că văzuse scrisul lăbărţat al lui 
Megan pe diverse notițe din apartamentul ei. 

— Așa pare, a încuviințat Rebecca; sub luminile din plafon, părul ei 
negru strălucea în nuanţe roșcate. Of, Megan! 

Brusc, a copleșit-o tristeţea, ca și cum ar fi ajuns la concluzia fatală că s- 
ar putea să nu-și mai revadă niciodată sora. 

— Presupun că aţi stat de vorbă cu James, urmă ea Și împinse pungulița 
înapol. 

— Da. 

— Dar el nu-și poate aminti ce s-a-ntâmplat, așa-i? Asta spune, nu? 

— Nu este limpede. 

Femeia a pufnit. 


— Cunoști o femeie pe nume Sophia Russo? a intervenit Mendoza, 
cercetând prin însemnările ei, de parcă ar fi vrut să se asigure că pronunța 
numele corect. 

Era numai de formă, pentru că începuse deja să se documenteze în 
privința femeii despre care Bobby Knowlton îi spusese că se întâlnea cu 
James Cahill. 

Rebecca scutură din cap. 

— Ea este cealaltă relație a lui James? 

— Nu știm, a răspuns Mendoza. 

— Megan nu mi-a spus niciun nume. Era foarte agitată Și mi-a spus doar 
că vine la mine — plângea. A mai spus c-o să-mi povestească totul când va 
ajunge în Seattle, dar... 

Lăsă fraza neterminată. 

— Ştii pe cineva care ar fi fost în stare să-i facă rău? a întrebat Rivers. 
Are dușmani? 

— Nu... 

— Este posibil să fi avut Și alte prietene cărora să le fi telefonat? 

— Am încercat la ele. 

— Ai numele Și telefoanele lor? 

— Pe ale unora dintre ele, da. 

— Poţi să ni le dai? 

— Bineînţeles. 

Mendoza i-a întins un blocnotes peste masă. După ce și-a activat 
telefonul, folosindu-și propriul pix Rebecca a scris o listă scurtă cu nume ȘI 
numere. 

— De fapt, nu mai Știu cine sunt prietenele ei de acum, cu excepția unei 
femei cu care a fost colegă. Asistenta... Se gândi câteva clipe. Andie. 

— Andrea Jeffries, completă Mendoza. Am stat de vorbă cu ea. 

S-a uitat către Rivers, care încuviuinţă scurt din cap, însă Jeffries, care 
discutase cu unul dintre ajutoarele de șerif, nu lăsase să se înţeleagă că ar fi 
fost apropiată de Megan, ci doar că fuseseră colege de serviciu ceva mai 
putin de un an. 

— Poate că ea este. N-am cunoscut-o niciodată. Rebecca arătă cu pixul 
spre blocnotes. Numele astea sunt ale unor persoane din liceu, persoane pe 
care cu le-am întâlnit, dar nu sunt sigură dacă Megan mai păstra legătura cu 
ele. Nu știți cu cine a vorbit ea la telefon? 


— Ba da, a zis Mendoza. 

— Și? 

— N-am găsit mare lucru. 

De fapt, informatiile fuseseră de-a dreptul inexistente până acum. 
Desfășurătorul convorbirilor telefonice ale lui Megan nu le oferise nimic, Și 
nici discuţiile cu colegii de serviciu. Adevărul era că se împotmoliseră ȘI, 
până când Cahill n-avea să-și recapete memoria, se aflau într-o fundătură. 
Dar asta nu trebuia să știe sora lui Megan. Totuși, din felul în care îi privea 
Și din gestul cu care aruncase pixul pe masă, părea că simţise realitatea. 

I-au mai pus câteva întrebări, fără însă a obţine răspunsuri care să-i ajute 
în vreun fel. După ce au terminat, Rebecca Travers, ridicându-se să plece, a 
rostit pe un ton aspru: 

— Să-mi găsiți sora, domnilor detectivi! după care s-a precipitat spre 
uşă. 

Rivers a luat pixul uitat de ea pe masă. 

— Mă duc s-o conduc, i-a zis lui Mendoza, punând pixul în buzunar, 
deși Rebecca era deja pe coridor. 

O ajunse din urmă pe femeie Și, ţinându-i ușa când a ieșit spre parcare, 
i-a sugerat: 

— Dacă îți amintești orice altceva... 

— O să vă anunt. 

Nici măcar n-a întors capul, s-a îndreptat cu pas rigid spre mașina ei, o 
Subaru albă. Rivers a urmărit-o cu privirea până ce a plecat, după care a 
revenit în camera de anchetă, unde Mendoza îȘi strângea iPadul și notițele. 

— Mi s-a părut mie, pufni femeia, sau ne-a ordonat s-o găsim pe sora ei? 

— Este tulburată. 

— Mda, zise Mendoza privind spre ușa deschisă. Totuși... 

— Da? 

— Totuşi aici mai există ceva. Cu Cahill. Ai observat? De fiecare dată 
când i-am pomenit numele, ea a scrâșnit cumva din dinţi. 

— Ca Și cum l-ar urî. 

— Poate că așa Și este. Mendoza își închise ochii pe jumătate. Dar... 
ştii Și tu ce se spune despre ură. 

— Că ura ȘI iubirea sunt despărțite de o linie foarte subțire. 

Au ieșit împreună din birou, continuând să discute pe coridor. 

— Crezi că Rebecca Travers încă îl mai iubește pe prietenul surorii e1? 


— N-ar fi prima dată când un bărbat strică relația dintre două surori. 

— Și crezi că ea are vreo legătură cu dispariţia lui Megan? 

— Nu Știu. Nu Știu încă. Dar o să aflu și, dacă am dreptate, atunci s-ar 
putea să mai discutăm cu doamna Travers. 


CAPITOLUL 18 


James îȘi aminti. 

Dintr-odată. 

Luni dimineaţă, atunci când a intrat sub duș și a deschis apa cu grijă, ca 
să nu-și ude bandajul ce-i acoperea jumătate din cap. Stând sub șuvoiul de 
apă, în propriul lui hotel, într-o fracțiune de secundă tot felul de imagini i- 
au invadat memoria. Și a văzut-o pe Megan așa cum fusese atunci. În seara 
aceea. Atât de furioasă, încât abia putea vorbi. Lacrimile îi sclipeau în ochii 
albaștri, iar buzele strălucind de la gloss erau atât de subțiate, încât îi 
dezveleau dinții. 

— Rahatule care ești! strigase ea, tremurând și împroșcând stropi de 
salivă. Rahat nenorocit de doi bani! 

El tocmai terminase cina — chili Și turtă de mălai — pe care o comandase 
chiar din hotelul ăsta — Și intenționa să-și petreacă seara privind un meci de 
baschet la televizor, când ea năvălise pe ușa din faţă. 

În pumnul strâns ţinea un bilet pe care îl aruncase spre el. 

— Voiam să-ți las asta! a ţipat ea. N-am... N-am crezut că vei fi acasă. 
Crezusem c-o să fii cu ea. Așa cum ai fost în ultimele două săptămâni și 
jumătate. Așa-i? 

Ah... la naiba... 

Cum el nu zicea nimic, femeia l-a sfredelit cu privirea. 

— Cum, nici măcar nu negi? Haide, James, fă o încercare, l-a asmuţit ea 
cu ochii scânteind. N-o să-ncerci să mă minţi Și să-mi spui că mă-nșeli 
cu... Cu... 

— Cu Sophia, a zis el. 

— Deci, recunoști! înainte ca James să poată scoate un cuvânt, Megan a 
tipat: Aha, am înţeles! Ea este aici acum, da? Târfa aia e sus, în patul tău! 

— Nu, a clătinat el din cap. Nu-i nimeni în toată casa. 

— Dar a fost. l-am văzut mașina. 

— Aici? 

James se străduia să ţină pasul cu acuzaţiile ei dezlânate. 

— La han! 

— Păi acolo lucrează. 


— Dar ar fi putut veni pe jos aici. Să-și lase mașina acolo, pentru ca 
nimeni să nu știe, Și să vină aici ȘI... Și... Glasul i s-a stins Și furia i s-a 
domolit, cel puțin pentru moment. M-ai făcut s-arăt ca o idioată, a continuat 
apoi, izbucnind pe neașteptate în plâns. Rebecca m-a avertizat, dar am 
crezut că era doar geloasă. Dumnezeule, James, n-ai putut avea măcar 
decenţa să... să... 

El a făcut un pas stingher spre femeie și a întins mâna. 

— Voiam să-ţi spun. 

— Când? a răbufnit ea, Ștergându-și lacrimile cu dosul palmei. 

— M-am gândit... după sărbători. 

— Sigur că da, cum să nu! Să continui pe la spatele meu — Și ce dacă? Să 
pot avea un Crăciun fericit, nu? Să putem intra împreună în Noul An, după 
care tu aveai să pui stop Și să-mi dai papucii? Hai, scutește-mă! A scuturat 
violent din cap. N-ai habar! Ce legătură are Crăciunul cu noi? Cu toată 
chestia asta? Și-a ridicat braţele. Te-am iubit, James, și am crezut că Și tu 
mă iubeşti! 

El nu mușcase momeala; nu intenţiona să cadă în cursă. 

Megan plângea în hohote acum, suspinând Și sughițând. 

— Am crezut c-o să ne căsătorim. 

— Poftim? întrebase el aproape strigând, încât Ralph, ghemuit în 
culcușul său de lângă foc, se speriase, lătrând scurt. 

— Am crezut c-o să mă ceri de soţie de Crăciun. 

— Dar de ce să fi crezut așa ceva? Noi... noi suntem împreună doar 
de... de... 

— Dumnezeule, nici măcar nu ştii de când, așa-i? Au trecut aproape 
Șase luni, James. Din iunie. Nu mai ţii minte? Eu țin minte. Era vară, în 
Seattle. Tu veniseși la o reuniune a constructorilor. 

Si ca s-o văd pe Rebecca. 

— În căsuţa ta prototip. Mai ţii minte? 

Da, ţinea minte. Ba chiar în culori prea vii, deși la reuniune băuse mai 
mult ca de obicei. Își amintea cum venise Megan la el. Cum îi spusese că 
Rebecca îl înșela, cum îi arătase fotografii cu Rebecca alături de alt bărbat, 
la cină. Când îl cuprinsese în brațe și-l sărutase, strecurându-și limba 
printre buzele lui, el ar fi trebuit s-o fi împins la o parte. Dar n-o făcuse. 

— Nu-nţelegi că te iubesc? Doamne, cum poţi să fii atât de idiot? Și 
dup-aia să mă-nșeli pe la spate? Cu aia? De ce? Iisuse, James, de ce? 


El ar fi dorit să-i spună atunci că, pur Și simplu, se întâmplase, că nu 
intenționase să aibă o relație cu altă femeie înainte de a se despărți de ea, 
însă ar fi părut atât de jalnic, atât de stereotip, încât preferase să tacă. 

— Am crezut c-ai părăsit-o pe Rebecca pentru mine, fiindcă noi doi 
aveam ceva special laolaltă, ceva unic, cum nu mai are nimeni! S-a oprit 
apoi, cu ochii strălucind de lacrimi, afișând o suferință aproape palpabilă. 
M-am înșelat. N-am fost pentru tine decât altă proastă. Alta căreia să 1-0 
tragi, după care să pleci. 

— Nu, ce naiba, nu, încercase el să protesteze. Dar de fapt, asta fusese. 
N-am vrut să... Îmi pare rău, Megan, Și chiar era sincer. Se simţea ca un 
rahat; nu intenţionase niciodată s-o rănească, dar iată c-o făcuse. Ar fi 
trebuit să-ţi fi spus. 

— În primul rând n-ar fi trebuit să mă-nșeli! ţipase ea și durerea i se 
transformase iarăși în furie sălbatică, de nestăpânit. 

— Ai dreptate, ar fi trebuit să-i pun capăt înainte să... 

— Nu! Nu-nţelegi? continuase ea, făcând un pas spre el. Ar fi trebuit 
doar să rămâi fidel. E atât de-al naibii de greu? 

Da. Era greu. Dar nu-i putea spune asta. Nu putea spune nimic, încercase 
deja să-și ceară scuze, însă ea nu le acceptase. 

— Eşti un nenorocit, i-a spus Megan atunci, proptindu-se în faţa lui, 
gâfâind apăsat, roșie la faţă, cu privirea nimicitoare. Ştii asta, nu? 

El preferase să tacă. 

— Un băiat de bani gata, care-a crescut răsfăţat, știind mereu că va 
moșteni o avere, așa că își închipuie că poate să facă orice vrea, așa-i? Că 
poate să rănească pe oricine i-ar sta în cale. 

— Nu-i adevărat, a mormăit James. 

Da, crescuse Știind că va moșteni o avere Și se împrumutase din fondul 
acela, dar muncise în fiecare zi a vieţii, încercând să nu devină un băiat tipic 
de bani gata, o etichetă pe care o auzise de prea multe ori până atunci. Și nu 
intenţionase să facă vreun rău nimănui, deși, desigur, o făcuse. Ba chiar de 
prea multe ori ca să mai ţină minte. 

— Cât valorezi? Cinci milioane? Zece? a întrebat ea, îngustându-și ochii 
albaștri. Douăzeci? 

— N-are nicio legătură cu asta. 

— Te referi la „noi”, nu-i așa? N-are nicio legătură cu „nor? 

— Da. 


— Aici greșești! Are foarte mare legătură cu noi Și cu fiecare nenorocită 
pe care ţi-ai băgat-o vreodată în pat. Te crezi atât de fermecător Și de arătos, 
încât femeile îţi cad în braţe de cum te văd? S-a încruntat la el și apoi a 
răspuns tot ea: Este vorba despre bani, James. 

Se apropiase atât de mult, încât el simţea căldura pe care o radia și vedea 
punctișoare de un albastru mai întunecat în ochii ei bleu. 

— Totul se rezumă la bani. Fiecare femeiușcă cu care ai ieșit vreodată-n 
viaţa ta amărâtă a știut că ai bani. Inclusiv Jennifer, Rebecca Și târfa aia de 
Sophia! 

Își aminti cum se încordase atunci, stăpânindu-se să n-o prindă de umeri 
ȘI s-o zgâlţâie bine. 

— Incluzându-te Și pe tine? 

Ea păruse că n-a auzit... 

— Incluzându-te Și pe tine? repetase James. 

Megan ridicase ușor bărbia, Șoptind: 

— Incluzându-mă și pe mine, dacă vrei să știi adevărul... 

— Da, vreau. 

— AȘa a-nceput totul. Așa a-nceput interesul meu pentru tine. Dar după 
aceea? După aceea am fost atât de proastă, încât m-am îndrăgostit cu 
adevărat. 

Pentru o secundă, James aproape că o crezuse. Însă scânteierea dură din 
privirea ei, gura cu buzele strânse Și expresia aproape de nebunie de pe faţa 
ei îl avertizau să n-aibă încredere în ea. 

— Am zis deja — îmi pare rău, ȘI... 

— Rahat! 

Gata, era de ajuns. 

— Bine. Poate c-ar trebui să pleci. 

— Acum mă dai afară? Furia ei explodase. Ei bine, du-te-n mă-ta, 
James! Du-te-n mă-ta! 

— Megan, a început el, apoi femeia se repezise brusc înainte, cu unghiile 
îndreptate spre faţa lui. 

James s-a retras un pas. 

Prea târziu. 

— Nenorocitule! 

I-a zgâriat cu mâna dreaptă obrazul. 

— Termină! 


A prins-o de încheietură. 

Nu era de ajuns. Ea își continua asaltul, lovindu-l fără încetare cu mâna 
liberă. 

James se împleticise, vrând să facă un pas înapoi, și căzuse cu Megan 
peste el. 

Își aminti cum umărul i se izbise de șemineu și cum, în aceeași clipă, 
tot corpul îi coborâse, hârșâindu-se de zid, apoi capul i se pocnise zdravăn 
de cărămizile din soclul vetrei. Pentru o secundă ameţitoare, o văzuse pe 
Megan ridicându-se de pe el și expresia chipului ei îngrozit, în timp ce 
lătrăturile lui Ralph dinapoia ușii bucătăriei nu conteneau, apoi totul se 
întunecase... 

— Să fiu al naibii, Șopti el, revenit în prezent, cu apa fierbinte Șiroindu-i 
peste umărul sănătos în jos pe trunchi. 

Pentru o clipă, se simţi nesigur pe picioare și se sprijini de peretele 
placat cu faianţă, străduindu-se să-și recapete echilibrul. Și-a trecut o palmă 
peste fața udă și păru să-și revină. Amintirile îl asaltau, făcându-l să se 
simtă neputincios... tot mai neputincios. Izbuti să oprească apa Și întinse 
mâna afară din cabina de duș în căutarea unui prosop. Ralph se instalase pe 
covorașul din fața cabinei Și a fost nevoit să-l împingă cu piciorul ud. 

A făcut un efort să se Șteargă. Decise să nu se bărbierească — barba ar fi 
ajutat la camuflarea zgârieturilor încă vizibile — și se îmbrăcă, după care își 
aminti că nu avea mașină, ba chiar niciun mijloc de transport. Camioneta Și 
Fordul Explorer se aflau încă în custodia poliției, care continua să le 
examineze în căutarea de dovezi. 

— Dovezi... pentru ce? s-a întrebat el cu voce tare. 

Știa însă răspunsul. Căutau pete de sânge sau obiecte personale, în mod 
sigur Și probe ADN. De la Megan. Fără îndoială că aveau să găsească unul 
sau două fire de păr, poate un tub de ruj rătăcit, sau un cercel, sau alt 
lucrușor personal pe care ea îl uitase, dar n-avea să existe nicio dovadă de 
crimă. Pentru că nu existase nicio crimă. 

În seara aceea, el nu-i făcuse niciun rău. 

Și nici altă dată. 

Totuși, lipsea ceva, ceva ce el nu-și putea reaminti complet, un detaliu 
sau două din seara aceea pe care le uitase și care acum îi zgândăreau 
memoria, încercând să iasă la suprafaţă, dar fără niciun rezultat 
deocamdată. 


— Ce poate fi? a șopuit bărbatul, dar acele mici frânturi care-i ciupiseră 
strunele memoriei dispăruseră deja. 

Și-a pus banduliera pe umăr, gândindu-se să-l sune pe Bobby ca să-l 
ducă cu mașina, dar Și-a dat seama că nu avea nici telefon. Singurul lui 
mijloc de comunicare rămânea telefonul hotelului. 

— Minunat, a mormăit în barbă. 

Era pe punctul să iasă din apartament când a zărit brăţara — un șirag de 
pietricele transparente, scânteietoare, despre care presupunea că nu sunt 
diamante reale — lăsată pe una dintre noptiere. 

Sophia. 

Și-o aminti, într-o străfulgerare, călare peste el în pat, cu picioarele lungi 
îndoite din genunchi, cu brăţara sclipind în razele slabe de lumină ce 
răzbăteau dinspre fereastră. El își ridicase mâna sănătoasă pentru a-i atinge 
abdomenul plat Și încordat, simțind pielea mătăsoasă sub degetele lui și 
Ștergându-i în treacăt partea de dedesubt a sânilor plini, acolo unde părul 
femeii cădea într-un vălmășag sexy, cu sfârcurile roz întărite întrezărindu-se 
printre Șuviţele blonde. 

A simţit cum i se oprește respiraţia pentru o clipă, iar imaginea păli. 
Bărbatul înghiți un nod mare care 1 se pusese în gât. 

În ce naiba te-ai băgat? 

Rebecca, Megan, iar acum Sophia? 

Asta era problema. Lui îi plăceau femeile frumoase și inteligente, în 
cazul Sophiei, fusese imposibil să n-o remarce. Apărea oriunde ar fi fost 
el... În atelier, la cafenea, în oraș, peste tot — ca Și cum, în mod instinctiv, 
ar fi Știut unde va fi bărbatul, ea reușind să fie, nu se știe cum, simultan în 
două locuri. Ceea ce era imposibil, bineînţeles, și poate că asta fusese doar 
Justificarea lui pentru că nu era în stare s-o evite, să fie fermecat de o blondă 
cu o sclipire Ștrengărească în ochi, cu replici spirituale prompte Și mereu 
zâmbitoare. Era amuzantă Și isteaţă, iar James constatase că abia aștepta să 
se afle în prezenţa ei. Sophia râdea mult, un chicotit delicat ca un zurgălău, 
care, de fiecare dată, aducea un surâs pe chipul lui. Fusese mai mult decât 
fermecătoare atunci când o întâlnise prima oară la han, când ea sosise în 
căutarea unui job, iar el nu-i putuse rezista, așa cum nu-i putea rezista nici 
acum. 

O altă amintire, una mai veche, i-a apărut în minte. El și Sophia în 
apartamentul femeii. Ea îl găsise pe James sub duș, își dezbrăcase hainele 


Și 1 se alăturase în cabina strâmtă, purtându-și nerăbdătoare palmele peste 
trupul lui sub apa fierbinte. Atunci, nici el nu-i putuse rezista Și făcuse 
dragoste cu ea, apăsându-i spatele de plăcile lunecoase de faianță și 
ridicând-o pe membrul său doritor, iar ea își încolăcise picioarele în jurul 
mijlocului său, înfigându-și degetele în umerii lui, pe măsură ce jetul 
dușului aburea sticla cabinei. După aceea, James o privise în timp ce ea se 
îmbrăca, savurând, întins pe pat, spectacolul unui striptease inversat. Mai 
întâi își pusese sutienul și slipul, făcându-i cu ochiul printre șuviţele de păr 
ud, apoi își umezise buzele cu vârful limbii când încălţase o cizmă, trăgând- 
o cu efort peste laba piciorului Și peste degetul mare stâng, care-i fusese 
cândva rupt, o trăsese și pe a doua, după care se îndreptase semeaţă în 
lenjerie intimă Și cizme înalte până la coapse, invitându-l în tăcere s-o aibă 
din nou. 

Și el o avusese, trăgând-o pe pat și smulgându-i slipul, apoi împingându- 
se în ea, în vreme ce Sophia chicotea Și se zbătea. 

Acum imaginile acelea îl tulburau. 

Lucrurile se schimbaseră. 

El se schimbase. 

Și, cu toate astea, o lăsase în patul lui — în patul acesta de hotel. 

Își trecu degetele mâinii prin părul încă umed și făcu o grimasă când 
atinse zona sensibilă de sub bandaj. În ce porcărie se băgase? 

Lăsă brățara acolo unde o văzuse. Avea să se ocupe și de ea, și de 
Sophia mai târziu. Acum avea alte probleme presante și continua să se 
simtă ușor ameţit. Intră în baie și se uită la calmantele ce-i fuseseră 
prescrise, apoi se răzgândi. Azi avea nevoie de un cap limpede, chiar dacă 
ușor dureros. 

După ce Și-a luat scurta, l-a fluierat pe Ralph, Și-a căutat pălăria Stetson 
ȘI Și-a așezat-o cu grijă pe cap. Mai stăpân pe sine decât fusese anterior, a 
coborât la recepţia hotelului, care începuse să se umple de oameni ce soseau 
ori plecau, trăgând după ei trolere și alte bagaje, în timp ce câţiva copii 
alergau Și se jucau în jurul bradului înalt de patru metri, iluminat de sus 
până Jos. Stomacul a început să-i dea ghes, simțind aromele de sirop de 
arțar Și șuncă prăjită dinspre zona bucătăriei, aflată imediat lângă bar Și 
restaurant, totuși nu s-a oprit, fiindcă nu dorea să se întâlnească cu prea 
mulți oameni. O luă pe coridorul ce ducea în partea din spate a clădirii. 

Afară, aerul era glacial Și proaspăt; ninsoarea se oprise. Traversă 


parcarea dintre spatele hanului și cafenea, iar zăpada proaspătă îi scârțâi 
sub tălpi. Când a deschis ușa cafenelei, s-a auzit clinchetul clopoţelului de 
deasupra. A ocolit câteva mese la care mâncau părinți și copii adânciţi în 
iPaduri Și telefoane, sau sorbind din cafea, Și s-a apropiat de tejghea, unde a 
comandat o cafea și o gogoașă la pachet, așa cum făcea încă de când 
înființase localul acesta. 

Micul dejun frugal avea să-i fie trecut în cont, așa că putea să mănânce 
Și să plece imediat. Urmat de zăngănitul tacâmurilor, de zumzetul 
conversațiilor și de melodia „All I Want for Christmas”, trecu pe sub arcada 
ce ducea prin magazinul cu cadouri de Crăciun, de unde puteai să cumperi 
de toate, de la alune și ornamente pentru masa de sărbători, bomboane de 
pom Și căciuli tip moș Crăciun, până la decorațiuni din sticlă, soldăţei de 
plumb, îngerași de pus în vârful bradului și luminiţe în formă de reni. 

Totul anunţa atmosfera sărbătorilor de iarnă. 

Și era pus în vânzare de James Cahill. 

Și atunci, de ce, dintr-odată, i se părea atât de vulgar? Atât de comercial? 

Vânzarea Crăciunului, gândi bărbatul, ocolind un puști de șase ani care 
era fascinat de trenul miniatural ce dădea ocol exponatelor. 

Cum îi spusese Cissy cândva, într-un ajun de Crăciun teribil de 
deprimant Și ploios în San Francisco? 

— James, nu poți să vinzi Crăciunul. 

Ei bine, bărbatul tocmai asta încercase să facă. Deși știa că nu cadourile 
scumpe erau inima Și sufletul sărbătorilor, de fapt în ultimii ani el vânduse 
bucurie, Știind că jucăriile și ornamentele strălucitoare le ofereau oamenilor 
plăcere. 

Privi în jur. Pentru prima oară de când crease acest bazar de sărbători — 
practic, asta era magazinul — simţea că a comercializat ceva ce ar fi trebuit 
să fie considerat sacru, ca Și cum ar fi încercat să profite de pe urma 
sărbătorilor. Deoarece nu avusese niciodată înclinații religioase, gândul 
acesta venit acum l-a surprins, tulburându-l. 

Urmat de Ralph, James ocoli un băieţel blond, de vreo patru ani, care 
lovea cu palma un căluţ din sticlă atârnat pe un brăduţ supra-încărcat de 
ornamente. Mama lui, care purta un alt copil într-un portbebe prins pe piept, 
părea să-l ignore, iar James a făcut la fel. Puștiul n-avea decât să spargă 
ornamentul. Cui îi păsa? 

A ieșit grăbit prin ușa din spate a magazinului, intrând în curtea mare, 


acoperită, unde erau expuși brazii tăiaţi. Aici, clienții își puteau alege 
pomii de Crăciun, asta dacă nu preferau să târască după ei ferăstraie și 
topoare, prin noroaiele și zăpezile din jur, de unde puteau să-și taie singuri 
bradul preferat — totul făcând parte din experiența Cahill, pe care le-o 
aducea la vârful degetelor stimatul James Cahill. 

James și-a terminat repede gogoașa, în timp ce privea la echipa de 
angajaţi sezonieri, cu șorţuri din piele, cu căciuli cu ciucure Și mănuși, 
care-i ajutau pe clienții ce se plimbau prin curte, examinând brazii, pinii Și 
molizii. Majoritatea erau fericiți, un cuplu argumenta despre meritele 
bradului argintiu comparativ cu pinul de Oregon, copiii râdeau, câinii lătrau, 
iar câțiva ţânci erau fotografiaţi pe o sanie adevărată, în așteptarea lui Moș 
Crăciun. 

James simţi un gust acru urcându-i din stomac. 

Dumnezeule, Cahill, stăpâne Ște-te! 

Faptul că-și recăpătase memoria nu justifica revelaţia aceasta mistică 
despre comercializarea Crăciunului. 

Îl zări pe Bobby coborând din cabina unui camion a cărui platformă era 
plină cu brazi recent tăiaţi. Bărbatul Și-a aruncat mucul ţigări în prundișul 
acoperit de zăpadă al zonei de servicii Și s-a îndreptat către James. Ralph i-a 
sărit fericit înainte. 

— Am nevoie de un telefon, rosti James când managerul ranch-ului s-a 
apropiat suficient ca să-l audă. 

— Cred că poți cumpăra un telefon cu cartelă prepay din supermarket. 
Bobby se aplecase să-l scarpine pe ciobănesc între urechi, iar câinele dădea 
Și mai energic din coadă. Iar la atelier e o camionetă Dodge veche. 

— E foarte bună. Du-mă Și pe mine până acolo. Oricum, vreau să trec pe 
la birou, să mă pun la zi cu hârţoagele. 

— Bine, încuviință Bobby și scoase cheile din buzunar. Hopa, adăugă el 
aproape imediat. Necazuri — la ora două. 

— Poftim? 

James privi peste umăr Și o zări pe Sophia venind spre el. În haină 
neagră, lungă până la genunchi, și cu o căciulă argintie cu ciucur, care 
scânteia de la paiete, femeia înainta decisă peste porțiunile de gheaţă și 
peticele de noroi din zona de descărcare a brazilor. 

— James! a exclamat ea, surâzându-i voios și fluturând din mâna 
înmănușată. Stai puţin! 


— Te aştept în camionetă. 

Bobby s-a îndepărtat exact în clipa în care Sophia a ajuns lângă James. 

— Hei, făcu bărbatul neștiind ce altceva să-i spună. 

După ce o găsise în patul lui, iar apoi își amintise de cearta cu Megan, 
decisese să se poarte cu circumspecție. Sophia îi spusese că bănuia că ea 
fusese cauza certei violente dintre Megan Și el, dar se dovedea că avusese 
dreptate Și în privinţa banilor. 

— Cum te simţi? 

Femeia l-a privit printre gene, în timp ce cu o mână îȘi îndesa o Șuviţă 
de păr blond sub marginea căciulii sclipitoare. 

— Mai bine. 

Ar fi vrut să-i spună că-i revenise memoria, apoi decise să n-o facă. Mai 
întâi trebuia să vorbească cu poliția. 

— Grozav. 

I-a aruncat un zâmbet cald, mângâindu-l cu privirea ochilor ei albaștri. 
Ridică apoi privirea spre cabina camionetei, unde Bobby era deja la volan, 
după ce îȘi aprinsese o altă ţigară. 

— Am vrut să-ţi zic, continuă ea, că oferta a rămas valabilă. 

— Mulţumesc, dar nu am nevoie să fiu îngrijit. 

— Mă gândeam să stăm împreună. 

— Ăăă... 

James tocmai sorbea din cafea. 

— Ca un cuplu? Așa cum am vorbit? 

EI fu cât pe aici să se înece cu cafeaua. 

— Am vorbit despre așa ceva? 

— Nu mai ți minte? 

— Nu, răspunse bărbatul. 

Nu minţea. Deși mare parte a memoriei îi revenise, nu-și amintea 
absolut deloc că ar fi plănuit să se mute cu ea. Sau cu Megan. Sau cu oricare 
altă femeie. 

— Eu am o casă. 

— Știu. Am discutat despre renovarea ei, îţi amintești? Iar cât timp va fi 
renovată, noi vom locui în apartamentul meu. În oraș. Va fi mai strâmt, dar 
în același timp intim. Ochii ei scânteiară. Asta mi-ar plăcea. 

Lui James nu-i venea să-și creadă urechilor că purta o asemenea 
conversație. Ar fi vrut s-o întrebe dacă vorbea serios, dar Și-a dat seama că 


era inocent de sinceră. 

— Nu cred că va merge. 

— De ce? 

Bărbatul se uită spre cabina camionetei. Bobby pornise motorul, care 
mergea acum la ralanti, încercând să ascundă că trăgea cu urechea prin 
fereastra deschisă. Un sezonier care ducea un brad la o furgonetă s-a uitat 
spre ei. Brusc, James a devenit conștient de faptul că sunt expuși... 

— Uite ce-i, rosti el mai încet, nu cred că-i momentul sau locul cel mai 
potrivit ca să discutăm despre asta. În clipa de faţă am multe de rezolvat. 

N-avea cum să-i spună cât de preocupat era de faptul că Megan Travers 
tot nu apăruse, că ea, Megan, crezuse că James avusese intenția să se 
însoare cu ea Și că, din câte știa, el era primul suspect în cazul dispariției 
femeii. Și, pe lângă toate astea, avea o afacere de condus și nu era tocmai 
sută la sută în formă. 

— Toţi avem multe de rezolvat, încuviinţă ea, atingându-i reverul hainei 
cu un gest intim, personal, care anunţa pe oricine i-ar fi observat că ei 
formau un cuplu sau, mai precis, că femeia îl considera proprietatea ei. 

James se retrase un pas Și Sophia lăsă mâna în jos. 

— Mai târziu. 

Ea cobori glasul. 

— Noaptea trecută n-a însemnat nimic? 

James a ridicat ochii spre cer, unde nori cenușii amenințau soarele. 

— A fost... excelent, dar a fost o surpriză... Trebuie să plec... 

— Însă... 

— Am nevoie de puţin respiro. 

Ea a îndreptat o privire rănită spre el, iar James a simțit că, dacă ar fi 
putut, Și-ar fi tras un Şut zdravăn în fund. De ce le dezamăgea, cu 
regularitate, pe femei? De ce le provoca suferință? Era oare atât de 
indiferent Și de egoist? Expedia oare semnale greșite? Sau ele, femeile, îl 
interpretau greșit? 

— Toate astea la un loc, a murmurat el în barbă. 

Sophia rămăsese pe loc, privindu-l fix, cu buzele pline ţuguiate într-o 
atitudine bosumflată, care o făcea să fie foarte sexy. El ocoli botul 
camionetei Și deschise portiera din dreapta șoferului. Ralph aștepta. 

— Urcă, își îndemnă el câinele, aruncând restul de cafea pe solul 
acoperit de zăpadă. 


Apoi s-a urcat Și el pe scaun, cu ciobănescul alături, iar Sophia s-a întors 
Și a luat-o către hotel. 

Oare chiar plănuise să se mute cu ea când nici nu rupsese relația cu 
Megan? La ce se gândise? Cât de idiot putea să fie? 

— Necazuri cu femeile? întrebă Bobby, băgând în viteză. 

James așeză paharul gol în suportul dintre scaune. 

— Am impresia că mi se întâmplă din ce în ce mai des. 

— Mda. Cel mai bine este să te stabilești la una singură. Apăsă pedala 
de accelerație Și camioneta mare începu să traverseze parcarea presărată de 
gropi. Sau cel puțin să te stabilești, pe rând, la câte una. Asta am făcut eu cu 
Cyn Și uite c-a mers. 

James nu-l contrazise. Făcu o grimasă, străbătut de o durere ascuţită 
când Knowlton intră pe drumul de ţară lung, cu șanțuri, ce ducea la poalele 
dealurilor, unde se aflau atelierul și biroul său. Cum spusese Rebecca 
Travers? Că sora ei îl acuzase că era un tip promiscuu? 

Se gândi la Rebecca — înaltă, brunetă, cu Șuviţe în tonuri roșcate Și, din 
câte își amintea, inteligentă Și promptă în replici, dar nu foarte apropiată de 
sora ei. În realitate, erau surori vitrege, totuși nu acela era motivul. Pur și 
simplu, Rebecca și Megan nu se înțelegeau — așa cum uleiul nu se 
amestecă cu apa. Ea era mai calmă, Megan era mai vulcanică. James era 
surprins de faptul că Rebecca era atât de pornită acum să-și găsească sora. 
Din câte își amintea, ea o considerase pe Megan mai degrabă exasperantă. 

Cu un sentiment de oarecare culpabilitate, își aminti Și alte amănunte 
despre cea mai mare dintre surorile Travers, despre cât de distractivă era, 
sau conversațiile purtate cu ea și episoade de sex pătimaș. De pildă, acea 
ultimă seară în Seattle, într-o cameră de hotel cu vedere spre Elliott Bay. 
Amândoi băuseră prea mult și se iubiseră cu multă pasiune, ca Și cum și 
unul, Și celălalt ar fi simţit în subconștient că nu vor mai fi împreună. 

În timp ce luminile orașului se reflectau în apa întunecată, ei se 
sărutaseră nebunește, cu părul ei maro-roșcat închis revărsat în jurul lor, Și 
se încurcaseră printre cearșafurile de pe pat, lăsându-se să alunece pe podea 
fără să-și fi dat drumul din braţe. 

Acela fusese ultimul moment petrecut împreună, iar gândul îl tulbura 
acum pe James. Pentru prima oară în viaţa lui, simţea un regret că rupsese o 
relaţie Și, mai mult decât atât, avea senzaţia că într-adevăr greșise. 

Cea care plecase. 


Pentru că el nu putea să fie fidel. 

Și nu fusese fidel tocmai cu persoana care o putea răni pe Rebecca în 
modul cel mai profund: sora ei mai tânără Și egocentrică. 

Un tip promiscuu, gândi el din nou, după care decise că acuzația nu era 
chiar atât de departe de adevăr. 


CAPITOLUL 19 


Charity nu înainta deloc repede. 

Și la propriu, Și la figurat. 

În timp ce șofa spre redacţia ziarului local, se trezise prinsă într-un 
ambuteiaj, întrucât un Șuvoi constant de automobile se îndrepta înspre sud. 
Le putea ghici destinaţia. Cahill Inn și pepiniera de brazi de Crăciun 
atrăgeau vizitatori din tot nord-vestul statului înaintea sărbătorilor. Iar anul 
acesta, după notorietatea și misterul care o înconjurau pe prietena dispărută 
a lui James Cahill, sosiseră chiar mai mulți oameni. Nu doar pentru brazii 
din pepinieră sau pentru cazare în hanul cu faimoasa sa temă de Crăciun, ci 
pentru că doreau să vadă cu ochii lor locul unde începuse totul: gură-cască 
Și colportori de bârfe. 

În același timp însă exista o categorie de cititori care ar fi devorat pe 
nerăsuflate detaliile dintr-un articol al ziarului despre scandal. Detalii pe 
care Charity se aștepta să le ofere. Dacă ar fi putut să străpungă însă 
ambuteiajul acesta, să înhaţe o cafea de la cafeneaua de lângă redacție și să- 
Şi susţină cazul în faţa editorului, care era în același timp Și proprietarul 
ziarului Riggs Crossing Clarion. 

Nervoasă, pianotă cu degetele pe volan, apoi claxonă scurt văzând cum 
Cadillac-ul vechi din faţa ei nu reușea să ţină prompt pasul cu viteza de 
melc a coloanei de vehicule. 

— Haide, haide, a mormăit ea în barbă, întrebându-se cât de bătrână era 
femeia de la volanul mașinii. 

Oricum, era atât de micuță, încât părea că privește afară prin volan, nu 
pe deasupra sa, Și în tot cazul era clar că nu se grăbea defel. 

Însă Charity se grăbea. 

Subiectul Cahill era al ei! Și nu putea să îngăduie unui reporter din 
Seattle, sau din Tacoma, sau din Portland să 1-l fure! 

Nici vorbă! Totuși era împotmolită. Încercase să-i telefoneze lui Cahill 
pe telefonul fix de acasă, pe telefonul mobil și pe cel de la serviciu. 
Zadarnic. Apăsă iarăși nervos pe claxon. În mod clar, bărbatul o evita. Iar 
asta o scotea din minți. 

În timp ce şirul de mașini înainta centimetru cu centimetru spre 


intersecția principală a orașului, femeia a schimbat mai multe posturi de 
radio, încât pe la ureche i-au trecut fragmente de muzică rap, country, hard 
rock, talk-show-uri politice Și sport, înainte de a opta pentru un post care 
difuza non-stop colinde de Crăciun. Melodia „Frosty the Snowman” o călca 
însă pe nervi, așa că a închis radioul. Agitată, a întins mâna după ţigara 
electronică Juul, dar Și-a amintit că o lăsase în apartament. 

— Rahat! 

După colegiu, se lăsase de fumat și trecuse la ţigările electronice; acum, 
încerca să se lase complet de nicotină, fiindcă vapingul căpăta un renume 
prost. Cu toate acestea, în clipa de faţă ar fi dat orice pentru un fum. 

Cadillac-ul alb a întârziat din nou să reacționeze odată cu coada de 
mașini din faţă și Charity claxonă iarăși apăsat, iritată. 

— Hai, cucoană! Trezește-te! 

Începea să înţeleagă comportamentul agresiv la volan de la un nivel 
personal. Oare bătrâna chiar nu vedea ce spaţiu mare era între ea Și 
camioneta din fața Cadillac-ului? Bineînţeles că nu. 

— Du-te naibii, zise Charity Și acceleră brusc, ţâșnind pe lângă mașina 
mai veche, înghesuindu-și minivanul în faţa monstrului alb, cât pe-aci să 
Șteargă un SUV mic ce venea din față. 

Pentru eforturile ei, fu gratulată cu o privire dușmănoasă și cu un deget 
mijlociu arătat prompt de șoferiţa SUV-ului, care părea o adolescentă. 

Charity rezistă impulsului de a-i întoarce favoarea Și scrâșni din dinți, 
după care trase de volan la următorul colţ și intră pe o stradă laterală. După 
ce s-a pus în mișcare, nemaifiind nevoită să se târască prin fluxul de mașini 
cu mers de melc de pe strada principală, începu să se gândească la articolul 
ei despre James Cahill și la documentarea pe care o făcuse deja, căutând 
informații și episoade din trecutul celui mai râvnit burlac din Riggs 
Crossing. Trebuia totuși să se confrunte cu realitatea crudă că o fată nu 
putea să obțină, oricât ar fi dorit, totul de pe internet. 

Nu era suficient. Ea nu simţea că avea un „cârlig” suficient de bun 
pentru seria de articole pe care intenționa să le scrie sau pentru cartea ce 
începuse să prindă contur în mintea ei. 

Coti după alt colț și ocoli în viteză parcarea unui supermarket, după care 
apucă pe altă stradă, paralelă cu cea principală. 

Uneori, la naiba, un autor avea nevoie de ceva mai mult, nu doar de date 
ȘI cifre, ci de un sentiment, o conexiune emoțională cu subiectul, pe care s- 


o poată transmite cititorilor. 

Charity încercase să-l abordeze direct pe James, dar dăduse greș. 
Deocamdată. 

Dar, se gândi ea în vreme ce regla dejivrarea, dacă ar fi putut face rost de 
niște informații din trecut despre el sau despre familia lui, atunci ar fi avut 
material cu care să lucreze, poate chiar să-l folosească împotriva lui Cahill. 
De fapt, nu intenţiona să-l șantajeze, sau ceva similar, însă avea nevoie de o 
pârghie cu care să-l determine să se deschidă, iar locul din care putea să 
înceapă era familia lui. Dintr-un motiv necunoscut, el se înstrăinase de 
neamuri. De ce naiba se separase în mod deliberat de una dintre cele mai 
bogate familii din San Francisco? Poate că totuși era o exagerare, chiar 
dacă nu era vorba despre miliarde, se zvonea că familia Cahill valora sute 
de milioane de dolari. În plus, tot clanul era măcinat de scandaluri. 
Combustibil perfect pentru reportajul ei, pentru seria de cronici, dar mai 
ales pentru cartea ei. 

Nu chiar mărunțiș. 

A virat scurt pe o alee lăturalnică Și minivanul a derapat în jurul unui 
container pentru gunoi. A intrat apoi pe altă străduţă, a traversat o parcare, 
mai coti o dată Și, în cele din urmă, ajunse în parcarea de lângă clădirea ce 
adăpostea redacția lui Clarion, care în prezent fusese exilată la ultimul etaj, 
unde era un curent teribil. Proprietarul clădirii închinase parterul unui dealer 
de mobilă second-hand, care pretindea că se ocupă de comerțul cu 
antichităţi. Majoritatea locurilor din parcare figurau ca rezervate pentru 
Auntie's Antiques, dar Charity le-a ignorat, oprind mașina nu departe de 
indicatorul de lângă scară, pe care era scris: RIGGS CROSSING 
CLARION, ȘTIRI LOCALE, REGIONALE ȘI NAȚIONALE. 

Se gândi cât de trist era ca presa să fie dată la o parte de mizerii 
supraevaluate. Vai, mă scuzaţi — „antichităţi ”. Încuie minivanul, apoi sui 
scara Și intră prin ușa grea în clădire. 

Etajul întâi mirosea a vechi Și a mucegai, pentru că, inițial, fusese spaţiul 
unui antrepozit, pe care proprietarul Earl Ray Dansen îl găsise cu ocazia 
unei vânzări de lichidare de active, care fusese apoi reconfigurat prin 
adăugarea de pereți capitonați. Majoritatea separeurilor erau pustii, întrucât, 
în realitate, doar doi oameni lucrau de la redacție. Ceilalţi, „reporteri 
colaboratori”, cum era Și ea, lucrau, în principal, de acasă. Locul acesta i se 
părea de fiecare dată la fel de detestabil de vechi și, femeia o știa, era plin 


de cuiburi de șoareci Și probabil de șobolani; văzuse dovezile cu ochii ei, 
iar Earl spunea mereu că trebuia să facă rost de o pisică sau de curse de 
Șoareci pentru a rezolva problema. 

— Dacă pisicile vagabonde fac treabă bună în Disneyland, atunci sunt 
perfecte și pentru mine, spusese el în repetate rânduri, dar deocamdată nu- 
Și făcuse apariţia nicio felină consumatoare de șoareci. 

Azi însă Charity a trecut pe lângă separeurile pustii fără să se gândească 
la pisici, Șobolani sau Șoareci. 

În lungul peretelui nordic al redacţiei, sub un șir de ferestre înalte, se 
găsea o masă încorporată, divizată în posturi de lucru. Zona respectivă 
fusese alocată ediţiei online a lui Clarion. În prezent, departamentul Online 
era condus de Gerry, fiul lui Earl, un ins aflat mereu sub influenţa 
drogurilor; era expert în tot ce ţinea de tehnologie, dar obositor de predispus 
către sentimentalisme îndreptate către Charity. 

Acum, femeia a văzut că Gerry se găsea deja la postul lui de lucru și-l 
ocoli cu grijă, deoarece, mirosind mereu pătrunzător a iarbă, el îi pusese 
prea des o mână pe umăr. Avea părul încă des strâns la spate, într-un fel de 
coc, o barbă de trei zile și ochi sfredelitori — un bărbat care trăia prea intens 
pentru gustul ei. lar atunci când îi propusese să iasă la o cafea sau la un 
păhărel, Charity simţise că i se face pielea de găină. 

Nu conta doar faptul că nu era genul ei de bărbat. 

Ceva din Gerry o înfricoșa cu adevărat. 

Reuși acum să treacă de el fără să fie văzută. Gerry era cu spatele la ea, 
așezat la postul lui de lucru, pe un fotoliu mult ridicat, legănându-și capul 
după un ritm neauzit ce-i răsuna în căștile intraauriculare, cu degetele 
alergând pe tastatură. 

Slavă cerului! 

Lângă Gerry, în separeul ei, se afla Jeanette Flannery, care sorbea dintr-o 
Coca Zero Și chicotea, vorbind în căștile cu microfon, care nu i se zăreau, 
acoperite de părul blond și tepos. Purta „uniforma” ei obișnuită: blugi rupti 
în genunchi, tricou negru cu mâneci lungi Și un pulover care-i ajungea peste 
fese. Azi, puloverul era măsliniu. Jeanette nu era reporter, ci corector, Și se 
pricepea Și la tehnologie, așa că-l ajuta pe Gerry și, în același timp, era 
atentă la orice bârfe locale. 

Charity se furișă Și pe lângă ea, îndreptându-se către colţul îndepărtat al 
încăperii uriașe, unde tavanul era atât de înalt, încât acolo și-ar fi putut face 


cuib păsările. 

Earl nu se afla în biroul lui, o încăpere cu un perete complet din sticlă, 
ocupat de o credenţă masivă Și de un birou uriaș în formă de L, care părea 
desprins din atmosfera anilor 1960. Pe tăblia sa era un talmeș-balmeș — 
hârtii, pahare de cafea, creioane Și tablete, precum și două monitoare uriașe 
Și iPhone-ul. Pe credenţa din spate se afla o veche mașină de scris Royal, 
care-i fusese dăruită de bunicul lui, pe care acum se depunea praful. 

Din câte știa Charity, nimeni nu-i mai folosise tastele de multe decenii. 

Cu coada ochiului, femeia l-a zărit pe Earl, care venea pe holul scurt ce 
ducea către ieșirea din spate Și la grupul sanitar. Bărbatul, care tocmai îȘi 
băga cămașa în pantaloni, a ridicat ochii Și a văzut-o. 

— S-a-ntâmplat ceva? o întrebă el. 

Niciun zâmbet. 

În ultima vreme, Earl zâmbea rareori. Ceea ce mai rămăsese din părul lui 
sur avea mai degrabă culoarea sării decât a piperului, ochii erau întunecați, 
aproape negri, chipul scofâlcit și avea corpul unui maratonist, deși trecuse 
de șaizeci de ani. 

Nu avea niciun motiv s-o ia pe ocolite. După ce au intrat în biroul lui, 
femeia i-a spus: 

— Am făcut niște cercetări despre subiectul Cahill. Informaţii despre 
trecutul lui James Cahill. 

Editorul ocoli biroul masiv, se așeză și-i făcu semn lui Charity să ia loc 
pe unul dintre scaunele laterale. 

— Credeam că Seamus se ocupă de asta. 

— Earl, ăsta nu-i un subiect sportiv. 

— ȘI... 

— Amândoi Știm că Seamus nu i se va dedica așa cum ar trebui. Dacă 
nu-i vorba despre plafonarea salariilor jucătorilor, despre numărul de eseuri 
marcate sau despre loviturile reușite la baseball, pe Seamus îl doare fix în 
fund de subiect. 

Earl ridică un pahar cu cafea de pe birou, apoi, văzând că era gol, îl puse 
la loc. 

— Ultima dată când am discutat cu el era călare pe situație. 

— Acum depinde ce-nţelegi prin „călare pe situație”. 

— Ai grijă, Spritz, o avertiză Earl. Își puse o pereche de ochelari cu 
lentile înguste și se uită pe unul dintre monitoare. Ți se văd gheruţele. 


— Să ştii că asta-i o remarcă sexistă. 

— Nu știu ce vrei să zici. Adresează-te resurselor umane. 

Departamentul resurse umane nu exista, însă Charity nu abandonă 
direcția aceea. 

— Sugerezi că am o răutate de felină, ceva care este asociat întotdeauna 
femeilor. 

— Te-ai sculat cu faţa la cearșat? întrebă el, apoi ridică o mână. Stai! Nu 
răspunde. Și asta ar putea fi descrisă ca fiind o remarcă sexistă, nu? 

— Hai, scutește-mă cu de-astea! 

— Tu ai început, zise Earl Și își întoarse ochii spre monitor. 

— Pur ȘI simplu, vreau să sap mai adânc în cazul Cahill. 

— Crezi, așadar, că-i vorba de un caz Cahill, nu de o femeie dispărută? 

— Evident, cele două sunt legate, Și o știi și tu prea bine. lar oamenii, 
mă refer la cititori, vor fi interesați de familia lui. Familia Cahill este 
bogată, face parte din înalta societate din San Francisco Și are mai multe 
secrete întunecate decât nopțile fără lună. 

— Te ascult, rosti Earl, luând-o oarecum prin surprindere când s-a lăsat 
pe spate în scaun, pregătit să se concentreze, în sfârșit, asupra spuselor ei. 

Charity începu să-i expună majoritatea motivelor pentru care dorea să 
scotocească prin trecutul lui James Cahill, iar bărbatul o asculta, frecându- 
Și bărbia cu podul palmei și părând interesat. Se lăsă și mai mult pe spate 
în scaun ȘI-Și încrucișă mâinile peste abdomenul plat, cu sprâncenele 
adunate laolaltă, așa că ea îi împărtăși ideea de a merge la San Francisco, 
dar în momentul acela Earl a intervenit pe un ton apăsat: 

— Adică te aștepți să-ți decontez avionul, hotelul și... mai ce? Să 
primești o diurnă pentru taxiuri Și mâncare? 

— Pentru Uber, îl corectă ea. Și să știi că-n San Francisco există un 
sistem de transport public excelent cu BART: feriboturi, tramvaie pe 
cabluri ȘI... 

— Stai așa. Te-ai dus cam departe. Foarte departe. la uită-te niţel în jur. 
Bărbatul descrise un gest larg, indicând spațiul vast de după peretele din 
sticlă al biroului său. Ţi se pare că noi dispunem de asemenea bani? a spus 
el izbucnind în același timp într-un râs ca un lătrat. Trezește-te la realitate! 

Charity nu intenționa deloc să abandoneze. 

— Ăsta-i genul de subiect care ar putea vinde ziare. Multe ziare. 

Earl clătină din capul pleșuv și oftă. 


— Chiar dacă aș vrea s-o fac, chiar dacă tu m-ai convinge să-ţi decontez 
călătoria nu pot. 

Zâmbetul îi dispăru Și cute adânci de îngrijorare i se adunară pe frunte. 

— Seria asta de articole ar putea să ducă la renașterea ziarului. 

— Suntem deja pe respiraţie artificială. Îmi pare rău. Bărbatul își puse 
palmele cu degetele rășchirate deasupra tăbliei în dezordine. N-o pot face. 

Charity înţelese că nu avea rost să mai insiste. 

— Bine. 

Când s-a ridicat în picioare, el a avertizat-o: 

— Și nu uita că-i subiectul lui O'Day. 

Ea îl privi sfidător: 

— Va fi al lui atunci când va scrie despre dispariţia unei femei, nu despre 
un coș de trei puncte în ultima secundă a meciului! 

Apoi decise să ia problema în propriile-i mâini Și ieși în trombă, 
smucind ușa și aproape izbindu-se de Seamus O'Day. Bătrânul reporter 
tinea în mâini o gogoașă pe jumătate mâncată Și un pahar cu cafea. 
Lichidul fierbinte ţâșni din pahar și împroșcă jacheta lui Charity, de pe care 
se scurse, picurându-i pe vârfurile cizmelor. 

— Ah, scuze, rosti bărbatul înroșindu-se puţin sub căciula din lână. 

— Perfect, murmură ea, strecurându-se pe lângă O'Day, ceea ce nu era 
chiar simplu, deoarece acesta fusese jucător de fotbal american Și, după ce 
se lăsase de sport, se îngrășase vizibil, ajungând aproape la fel de lat pe cât 
era de înalt. 

Charity nu-i răspunse când reporterul mormăi: 

— Să știi c-ar trebui să fii atentă când deschizi ușile. 

Du-te naibii de ratat! 

Totuși, nu rosti cu voce tare cuvintele acelea. Nu de data asta. Le păstra 
pentru când avea să se despartă de Clarion, de Riggs Crossing Și de bătrânii 
reporteri de treabă ca Seamus O'Day. 

Ar fi fost perfect dacă s-ar fi putut duce în San Francisco, ar fi scris 
articolul cel mai grozav din viaţa ei și nu s-ar mai fi obosit să-l publice în 
zdreanţă asta de ziar! Așa cum spusese Earl, nu exista un departament de 
resurse umane, iar ea nici nu semnase vreo clauză de neconcurență. Era 
liber-profesionistă Și, ca atare, își putea vinde articolele oriunde. Și exact 
asta intenționa să facă. 

O să vezi tu, Earl Ray, Și-a spus, zâmbind cu toată gura când a apăsat pe 


telecomandă pentru a deschide portiera minivanului. 
James Cahill era biletul ei de plecare din locul ăsta. 


CAPITOLUL 20 


Să fiu al naibii! 

În sfârșit, lucrurile începeau să se miște, sau cel puţin așa spera Rivers. 
Așezat la biroul său din secția de poliție, verifică dacă avea cheile, își 
împinse scaunul în spate Și, cu sângele clocotind ceva mai repede, porni 
spre separeul lui Mendoza. 

Cu nasul aproape lipit de monitorul de pe biroul ei, femeia căuta rapid 
prin rapoarte, însă la apropierea lui își desprinse ochi de ecranul 
calculatorului. 

— Da? 

— Ia ghici cine a avut o revelaţie? 

Ea arcui sprâncenele Și probabil că-i zări scânteierea din ochi. 

— Doar nu cumva James Cahill? 

Când bărbatul zâmbi larg, Mendoza urmă: 

— Vorbești serios? 

— AȘa a zis el. 

— Pur și simplu din senin? Femeia pocni din degete. Te-a sunat să-ți 
zică asta? 

— Da. S-a oferit să treacă azi pe aici, mai târziu, dar m-am gândit că ar fi 
mai bine să mergem noi la el. 

Mendoza se ridica deja de pe scaun. 

— Crezi că ar putea să fugă? 

— Nu atât să fugă, cât să se răzgândească sau poate să vorbească cu un 
avocat. 

— Atunci ce mai așteptăm? Să-i dăm drumul! 

Porniră spre camera cu dulapurile personale. După ce s-au echipat cu 
scurte Și căciuli, au ieșit. Cerul avea culoarea oţelului, amenințau nori grei, 
iar temperatura era sub zero grade. Femeia a privit în sus. 

— Cred că vine alt viscol. 

Rivers a urcat la volan, iar ea pe scaunul de alături Și Și-a fixat centura 
de siguranţă. 

— Am întreprins niște cercetări, anunţă Mendoza în timp ce detectivul 
ieșea cu spatele din parcare. Apoi a întors și a ocolit un echipaj de poliție 


care tocmai sosise. 

— Despre? 

— Mai întâi am stat de vorbă cu Mercado, ajutoarea de șerif care a 
discutat cu familia lui Megan Travers despre dispariția ei. I s-a părut destul 
de ciudat — părinţii nu păreau deloc îngrijoraţi, nici mama din California, 
nici tatăl divorţat, Donald Travers. 

— Adică ea a mai dispărut și altă dată? 

— Au existat episoade similare, totuși niciodată ceva ca acum. Și le-am 
mai verificat Și eu alibiurile. 

— Sunt solide? 

— Mama era la o degustare de vinuri în Napa, iar tatăl în Chicago cu 
familia lui. După aceea, m-am ocupat niţel și de familia Cahill. Își privi 
telefonul Și începu să deruleze pe display-ul său. Au o avere estimată la a fi 
de ordinul milioanelor, iar asta de câteva generaţii. Familia are un conac 
uriaș pe o colină din San Francisco, cu panorama Golfului și a Pacificului. 
Matriarha, bunica lui James... la să vedem, o chema... așa, uite — Eugenia 
Cahill. 

— A murit? 

— A fost ucisă. Mendoza îl privi cu subînțeles. Crimele n-au fost cazuri 
tocmai izolate în familia Cahill, adăugă ea continuând să citească. I-au cam 
rărit. Mama Şi tatăl lui James sunt în viaţă, la fel și surorile lui — trăiesc în 
sudul Oregonului. El mai are o soră vitregă, Cissy, care are doi copii Și 
locuiește cu soțul ei în San Francisco. 

— Asta-i tot? 

Ea continuă să citească, în vreme ce bărbatul evită ambuteiajul din 
centrul orașului Și merse pe străzi lăturalnice până la pod, unde intră în 
fluxul de furgonete, automobile și dube ce se îndrepta spre sud. 

— Nu tocmai. În trecut au existat unele scandaluri, bârfe despre copii din 
flori, ceea ce este cumva ironic, deoarece Eugenia a fost implicată în una 
dintre marile organizaţii filantropice din San Francisco: Cahill House. A 
fost înființată cu ceva ani în urmă, ca un cămin pentru fete nemăritate care 
aveau probleme de felul acela. Acum se pare că este... ia să vedem... Acum 
se ocupă de victimele abuzurilor familiale și de femei însărcinate care n-au 
unde să se ducă. 

Mendoza ridică ochii din telefon; orașul rămăsese în urmă Și începuseră 
să cadă primu fulgi. 


— Ca să tragem însă linie, James Cahill va fi al naibii de bogat, a 
adăugat ea. 

Rivers Ştia deja asta, la fel cum știa despre scandalurile din familia 
Cahill. Nu puteai să fii poliţist în San Francisco atâţia ani, cât fusese el, Și 
să nu auzi, socialmente vorbind, de una dintre cele mai notorii și 
proeminente familii de pe malul Golfului. 

— Cahill este la hotelul lui? a întrebat femeia, dând căldura mai tare. 

— Mi-a spus că e la atelier, acolo unde construiesc căsuțele. 

— Un hotel și o pepinieră pentru brazi de Crăciun nu-i ajung. 

Detectivul admitea că, într-adevăr, Cahill era un ins harnic. O fi fost el 
băiat de bani gata, dar cel puțin muncea pentru a-Și asigura existenţa. 

Interiorul mașinii se încălzise deja când au trecut peste pod. Dedesubt, 
râul începea să îngheţe iar lângă maluri se formau pojghiţe sclipitoare. Ceva 
mai departe, spre sud, pe lângă pășuni acum acoperite cu omăt, le-a apărut 
Cahill Inn, înconjurat de întinderi de brazi înzăpeziți. 

Traficul încetinise, dar, chiar înainte de a ajunge la han Rivers viră pe 
drumul lung ce intra pe domeniul Cahill. Șanţuri paralele săpate de roţile 
vehiculelor în solul acoperit cu prundiș duceau la clădirile unde se 
construiau căsuţele de lux. Mașina hurducăi pe urmele neregulate ce 
mergeau paralel cu un gard mărginit de copaci, care separau drumul acesta 
de cel care ducea la casa lui Cahill. Trecând printre pâlcurile de brazi Și 
pini, Rivers nu Și-a putut reprima gândul că această pădurice creată de om 
ar fi fost un loc perfect în care să ascunzi un cadavru. 

După aceea, își aminti că Megan Travers nu era totuși moartă. 

Sau, cel puţin, ei nu știau ca ea să fi murit. 

Imediat după o colină micuță, copacii lăsau loc unei parcări mari — 
camioane Și dube erau parcate, nu în vreo ordine specială, în faţa unei 
clădiri metalice uriașe, asemănătoare unui antrepozit, cu uși duble. Una 
dintre uși era deschisă Și dinăuntru se revărsa lumină. 

Detectivul Și-a strecurat Jeepul între o dubă albă și o furgonetă din anii 
"70. 

— la să vedem ce are de spus martorul nostru vedetă. 

Opri motorul Și deschise portiera. 

— Posibil suspect, adăugă Mendoza coborând. 

— Persoană implicată. 

— Ce corect politic din partea ta! 


— Mereu am fost corect politic, replică sec bărbatul. 

Intrară în clădirea vastă; de sus, lămpi puternice luminau furnicarul aflat 
în acţiune din interior. Structuraliști și electricieni, instalatori, tâmplari de 
finisaje Și alţii forfoteau în jurul a trei platforme pe care se aflau căsuțe în 
diverse etape de construcție. Cabluri electrice șerpuiau pe sub platforme, iar 
vacarmul era aproape de nesuportat. Pistoale pneumatice de bătut cuie 
răpăiau, ciocane băteau, ferăstraie zumzăiau Și voci strigau peste o piesă 
hard-rock pe care Rivers nu reuși s-o identifice. 

În blugi și cu cămașă de lucru sub jachetă, cu o pălărie Stetson neagră, 
James Cahill stătea pe o platformă și inspecta scheletul din oţel al unei 
case, în timp ce discuta cu un bărbat înalt și slab, cu barbă roșie, al cărui 
cap era acoperit de gluga bluzei de trening pe care o purta. James răcnea, 
încercând să se facă auzit peste hărmălaie: 

— ...aȘa că-i foarte insistentă. Vrea o baie mai mare, cu cadă standard, 
sau cel puţin suficient de mare ca să poată spăla un câine de talie medie. 
Are doi schnauzeri. Copilașii ei. 

Făcu o grimasă ȘI-ȘI frecă umărul pe sub breteaua bandulierei. Arăta, cu 
adevărat, groaznic; în ciuda bărbu, zgârieturile de pe obraz erau vizibile și 
era pământiu la față. 

Probabil că-i zărise deja pe detectivi, pentru că a aruncat o privire în 
direcția lor, după care a ridicat un deget spre bărbatul cu care vorbea, 
rostind: 

— Jake, scuză-mă câteva minute, te rog. 

— Nicio problemă. 

Jake și-a lăsat gluga pe spate, punându-și în locul ei o cască de 
protecție, în timp ce Cahill sărea de pe platformă, strâmbându-se din nou 
vizibil când a aterizat. Expresia lui nu era tocmai una de bun-venit. 

— Crezusem că ne vom întâlni mai târziu, i-a întâmpinat el pe detectivi. 

— Eram nerăbdători să auzim ce ai de spus, replică Rivers. Ai zis că ţi-ai 
amintit ce s-a petrecut în seara dispariţiei lui Megan Travers. 

James privi peste umăr, ca Și cum ar fi vrut să verifice dacă cineva ar 
putea auzi conversaţia lor, ceea ce părea improbabil, întrucât urletul unei 
mașini electrice de tăiat gresia răsuna în toată clădirea. 

— Haideţi în birou, propuse el. Cred că acolo ne putem auzi mai bine. 

Arătă cu degetul mare o scară, ce suia către o pasarelă aflată la jumătatea 
distanței de la sol până la plafon, care se sfârșea printr-o cameră mare, cu 


toți pereţii din sticlă, de unde se putea observa perfect toată activitatea de 
dedesubt. 

— Bine. 

Cahill, care arăta rău de tot, porni înainte, rezemându-se ușor de 
balustradă în timp ce urca treptele. 

— Aici va fi mai bine, sau cel puţin mai liniște, explică el. 

A închis ușa în urma lor și le-a indicat cu mâna scaunele pentru 
musafiri, apoi s-a așezat la biroul lui masiv. Peretele din spatele lui era plin 
de vitrine mici, ce conţineau mostre de ţesături, gresie, lemn Și cuarţ. Într- 
un colț, pe o planșetă de proiectare, se vedea un desen parțial terminat, iar 
monitorul unui computer de pe alt birou afișa imaginea tridimensională a 
interiorului unei căsuțe. 

—  Spuneai că ţi-ai amintit, reluă Mendoza. Își scoase scurta, puse 
telefonul pe colţul biroului Și apăsă butonul de înregistrare. Ai ceva 
împotrivă? 

— E-n regulă. Cahill se lăsă ușor pe spate în scaunul său, ţinându-și pe 
piept braţul în bandulieră. Azi dimineaţă mi-am amintit totul. 

— Absolut totul? întrebă Rivers. 

— Unele detalii sunt încețoșate, însă da — pare să fie totul. 

— Povestește-ne atunci ce ţi-ai reamintit, l-a încurajat Mendoza. Cum a 
fost ultima dată când ai văzut-o pe Megan Travers. 

Cahill s-a îndreptat în scaun, s-a aplecat peste birou ȘI a început: 

— M-am întors acasă cam la aceeași oră ca de obicei. Și tot ca de obicei, 
mi-am luat mâncare de la han — chili și turtă de mălai. După ce am ajuns 
acasă, am luat o bere din frigider și credeam că voi avea o seară liniștită în 
faţa televizorului. Dar se pare că mă înșelasem. 

Povesti apoi cum Megan sosise și-l acuzase c-o înșela. Cum aruncase cu 
un bilet în el, după care situația devenise și mai violentă. Potrivit spuselor 
sale, Megan Travers fusese agresorul, se înfuriase treptat, până când îl 
atacase, zgâriindu-l cu unghiile și împingându-l. Încercând să-i evite 
loviturile, se împiedicase, căzuse pe lângă șemineu Și se lovise cu capul de 
baza vetrei. Își recăpătase cunoștința abia la spital. Megan dispăruse de 
mult. 

— Și asta-i tot? întrebă Mendoza. 

— Tot ce-mi amintesc. 

Glasul îi suna sincer, deși indica o ușoară șovăială. 


— Cât era ora? întrebă Rivers. 

— În jur de Șase și jumătate, poate Șapte. 

Corespundea cu ora declarată de Knowlton și de șoferul plugului de 
zăpadă. Ca şi cu relatarea femeii care-și plimba câinele și văzuse mașina 
lui Megan gonind prin oraș. 

Totuși, Rivers nu era convins de nevinovăția lui James Cahill. 

Bărbatul jură că, după seara aceea, nu mai avusese niciun contact cu 
Megan și nu avea nicio idee ce se întâmplase cu ea. 

— Megan Travers era prietena dumitale, zise Mendoza. 

— Nu mai era, preciză el. 

— Frati despărțiri? 

James se uită de la Mendoza la Rivers. 

— Eram în curs. 

— Dar în același timp te întâlneai cu Sophia Russo. 

— Da. 

— Megan Ştia? 

— Aflase. Cum tocmai am spus. 

— Te mai întâlneai Și cu altcineva în afară de Megan Travers Și Sophia 
Russo? întrebă Mendoza. 

— Nu crezi că două femei sunt îndeajuns? Detectiva nu i-a răspuns, așa 
că el a clarificat: Nu, nu mă mai întâlneam Și cu altcineva. 

— Dar ai ieşit cu alte femei în ultimul an. Mendoza își privi 
însemnările. Jennifer Korpi? 

— Cu ea se terminase de mult. 

— Şi Rebecca Travers. Sora lui Megan. 

Cahill se strădui să nu reacționeze; Rivers aproape că simţea efortul 
uriaș pe care-l făcea James ca să se abțină. În realitate, nu era așa. O venă îi 
pulsa pe tâmplă, sub borul pălăriei. 

— Ne-am despărțit. 

— lar dumneata ai început să te vezi cu sora ei. 

— Da, poate că n-a fost lucrul cel mai frumos, recunoscu bărbatul. 

— Cum a reacționat Rebecca Travers? 

— A fost extrem de supărată. Pe mine. Nu prea mult pe Megan. 

Privirea lui Cahill devenise sfredelitoare. Mendoza atinsese un punct 
sensibil. 

— Dacă-ncerei să spui că Rebecca are vreo legătură cu dispariţia lui 


Megan, nu-i nicio șansă în privinţa asta. 

— De unde știi? întrebă Rivers. 

— O cunosc pe Rebecca. Fa a fost întotdeauna alături de Megan, 
întotdeauna. Megan poate fi... labilă emoțional... James îȘi strânse buzele 
Și continuă: Rebecca a fost mereu cea calmă, mai echilibrată. N-ar fi făcut 
nimic, niciodată, ca să-Și rănească sora. 

Mendoza încercă să mai obțină detalii în privinţa asta, însă Cahill se ţinu 
tare. Susținea ferm că între surorile Travers nu existau resentimente. Rivers 
înclina să-l creadă, dar părea clar că partenera lui era de altă părere. 

— Cum ţi-ai descrie relația cu Megan? a întrebat detectivul. 

Cahill surâse slab. 

— Nu chiar solidă ca piatra. 

— Ea a mai plecat de acasă, nu? zise Mendoza. De două ori, nu? Ai 
depus sesizări privind persoane dispărute. 

— Da. 

Dintr-odată a devenit bănuitor. 

— Şi atunci au fost episoade violente? continuă femeia. 

— Ne-am certat, da. Vreau să-nţelegeţi clar un lucru: până la acel 
moment nu se ajunsese niciodată la violenţe fizice. 

— Totuși, ai fost arestat o dată, interveni Rivers. 

— De mult, în urma unei încăierări într-un bar. De atunci nu s-a mai 
întâmplat. Și n-a fost vorba niciodată de o femeie. 

Rivers nu mai insistă. l-au mai pus câteva întrebări referitoare la cearta 
din seara aceea, dacă în casă mai fusese cineva, sau dacă Megan fusese 
însoţită de cineva, ba chiar la un moment dat au sugerat că el ar fi putut să fi 
fost agresorul, însă povestea lui Cahill era bătută în cuie. 

În cele din urmă, James a conchis: 

— V-am relatat tot ce știu. N-am ascuns nimic, dar chiar nu mai am ce 
să vă spun, iar acum trebuie să mă-ntorc la treabă. 

S-a ridicat, punând practic capăt conversației, iar Rivers fu nevoit să 
admită că nu ajungeau nicăieri. 

— Dacă-ţi mai amintești altceva, telefonează-ne, i-a zis Mendoza. Și-a 
luat telefonul și s-a uitat rapid prin SMS-urile primite, oprindu-se la unul 
dintre ele, pe care l-a citit, apoi a ridicat ochii. Laboratorul a terminat cu 
mașinile dumitale. Sunt la garaj și le poți lua oricând dorești. Băgă 
telefonul în buzunar. Noi ne-ntoarcem în oraș Și, dacă vrei, te putem duce 


cu mașina. 

Cahill clătină scurt din cap. 

— Mă descurc eu, a rostit el, dorind, în mod vădit, să scape de ei. Cum 
rămâne cu telefonul meu? 

— Am terminat Și cu el, răspunse Mendoza. Îl poţi lua când îţi 
recuperezi Și mașinile. O să am grijă să fie pregătit. 

— Perfect. 

— Repet, dacă-ţi mai amintești ceva... 

Femeia puse o carte de vizită pe birou. 

— Am înţeles. 

Cahill ignoră cartea de vizită Și se îndreptă spre ușă, urmat îndeaproape 
de ciobănesc. Mendoza pricepu aluzia și o luă și ea spre ușă, la fel și 
Rivers, care, atunci când trecu pe lângă biroul lui Cahill, înșfacă o pereche 
de ochelari de soare Şi-i strecură în buzunar. După aceea, se grăbi spre 
scară. Avea deja mănușile de lucru ale bărbatului, totuși Cahill era figura 
centrală a cazului său și încă unul dintre obiectele lui personale nu putea să 
strice. Acela era motivul, își spuse Rivers. În niciun caz nu putea fi vorba 
despre faptul că simţise un val de surescitare când șterpelise ochelarii. 

Îi ajunse pe ceilalţi la baza scării și Cahill îi conduse afară din clădire. 
Reîncepuse să ningă cu fulgi mari Și leneși, care coborau din cerul sur de 
parcă ar fi fost niște porumbei. Acolo s-au despărțit și el s-a întors în 
clădirea cu mult mai caldă, exact în momentul în care, în parcarea cu 
pietriș, apărea o mașină mică, șofată de o blondă. 

— Sophia Russo, zise Mendoza. 

Femeia cobori din mașină Și se îndreptă către clădire. 

— Ce Știm despre ea? întrebă Rivers. 

— Nu destule... 

Mendoza a urmărit-o cu privirea pe blondă. Aceasta s-a strecurat rapid 
printre ușile mari Și a pornit-o direct către scara ce ducea la biroul lui 
James Cahill. 

— Nici pe de parte destule. 


CAPITOLUL 21 


— Pentru numele lui Dumnezeu, James, cel puțin dă-mi voie să te duc 
eu acolo! insista Sophia, urmându-l pe bărbat afară din biroul său Și apoi în 
Jos pe scară. 

— Mă descurc eu. 

Nu dorea s-o implice în problemele lui și adevărul era că începea să fie 
iritat de insistența Sophiei. 

Bobby, care adusese o încărcătură de ghips-carton Și revenea acum la 
camioneta sa, li se alătură. 

— Te-ai externat foarte recent, a continuat femeia. Eu pot să am grijă de 
tine. 

— Nu. 

James se gândi o clipă la scena lor de dragoste. Ispititor, dar nu! Bobby îl 
aţinti cu un deget. 

— Pentru câteva zile, ar fi bine să faci așa cum zice ea, fiindcă altfel ar 
putea s-ajungi înapoi la spital, Și Știm toți cât de mult ţi-a plăcut acolo. 

— Nu cred, zise Cahill, oprindu-se în faţa ușii atelierului. 

— isuse, arăţi ca un rahat. Bobby clătină îndurerat din cap. Cu ce crezi 
că ne poți ajuta aici? 

— Mă simt perfect. 

— Doar câteva zile, a repetat Sophia, aruncându-i lui Bobby o privire 
care-l avertiza să nu se mai bage peste ea. Până te vei simți mai în putere. 

— Merg acasă. 

— La tine acasă este un haos, îi reaminti managerul ranch-ului. 

— Atunci, în seara asta mă duc la hotel. Dacă și când vei putea să 
aranjezi o echipă să m-ajute să fac ordine, mă-ntorc acasă. 

— Și dacă o să cazi pe scară ȘI-o să-ţi rupi gâtul? 

— N-o să se-ntâmple asta. James își ridică gulerul și porni spre 
camioneta Silverado ponosită a lui Bobby. Dacă vrei să m-ajuți, mă poți 
duce la garajul poliţiei. Se pare că, în sfârșit, Explorerul a fost eliberat din 
custodie. 

— Ai de gând să șofezi? întrebă celălalt. 

— Da, chiar asta voi face. 


James devenea tot mai nervos de la o clipă la alta. Niciodată nu-i plăcuse 
să primească ordine, iar acum, aproape toți considerau că știau mai bine 
decât el ce ar fi trebuit să facă în continuare. 

— Și camioneta companiei? întrebă Bobby. 

— Ah, fir-ar... 

S-a oprit înainte să se lanseze într-o tiradă de înjurături, deoarece 
Knowlton avea dreptate. Poliţaii aveau atât Explorerul, cât Și camioneta 
GMC. 

— O să facem două drumuri, a zis el. 

— Sau ne poate ajuta ea, arătă Bobby din cap spre Sophia. Eu o să fiu 
primul în camioneta mea, tu o conduci pe a companiei după mine, Și ea 
vine cu SUV-ul după noi. 

— N-am nevoie de așa ceva, zise James sec. 

Managerul ranch-ului se opri să-și aprindă o ţigară cu filtru, aplecându- 
Și capul și palmând flacăra brichetei în mijlocul ninsorii care începuse să se 
înteţească. 

— Dacă se-ntâmplă ceva, noi suntem acolo și putem da o mână de 
ajutor. Asta-i tot. 

Țigara i se mișca în sus Și în jos între buze în timp ce vorbea, apoi se 
aprinse. Bărbatul trase adânc fum în plămâni. 

— Bine, a mormăit James deloc încântat, însă nerăbdător să-i dea 
drumul, să-și repună viața pe șine. 

Urmati îndeaproape de Ralph, au trecut toți trei pe lângă o furgonetă de 
livrare de la un magazin local de materiale, care dădea cu spatele către ușile 
deschise ale atelierului. Semnalul de avertizare din spate al vehiculului 
piuia insistent, în vreme ce roțile răscoleau zăpada și pietrișul. Bruce 
Porter, un om bun la toate, stătea în ușă Și dirija furgoneta. 

Traversară parcarea spre camioneta lui Bobby și James se trezi din nou 
înghesuit între Knowlton și o femeie frumoasă, cu câinele la picioare. 

Ar fi trebuit să accept ajutorul Sophiei, gândi el în vreme ce Bobby băga 
în viteză. De ce oare mă tot împotrivesc? 

Aruncă o privire în direcția ei și văzu că Sophia îl privea cu un surâs 
ușor, aproape jucăuș, pe buze. 

De asta, tipule! Habar n-ai ce se petrece-n mintea ei. 

— Ce este? întrebă ea, cu ochi scânteietori. 

— Nimic. 


Sophia își lipi toată lungimea coapsei de piciorul său și, în ciuda 
încercării de a-și reprima orice dorință, James a simțit cât de ușor putea fi 
aţâțat de ea, cât de aţâţat era, deși în ultimele zile petrecuse prea mult timp 
gândindu-se la Rebecca și nu era pe deplin convins că putea avea încredere 
totală în Sophia... Ceea ce reprezenta o sinteză destul de bună a prăbușirii 
sale încă de când începuse să fie atras de sexul frumos. În cazul lui, călcâiul 
lui Ahile nu avea nimic de-a face cu călcâiul în sine, ci cu blestematul lui de 
mădular. 

Încerca să ignore semnalele corpului său, în timp ce Bobby conducea pe 
aleea de acces, îndepărtând de zor zăpada și gheaţa cu ștergătoarele și 
lucrând cu dejivratorul în suprasarcină; în răstimpuri, ramuri din tufele 
dintre cele două drumuri atingeau flancul Chevroletului. 

Odată ajunși pe drumul de pământ ce ducea către oraș, Sophia a 
reînceput: 

— Eu cred totuși că cel mai bine ar fi să ai pe cineva care să se ocupe de 
tine în următoarea săptămână. 

— Am mai discutat despre asta. 

— Dar... 

— Nu, Sophia. 

Femeia a dat ochii peste cap. 

— O să stau în hotel. Acolo e tot timpul cineva de serviciu. Ajunge să 
pun mâna pe telefon. 

— Toate camerele din han au fost rezervate, insistă ea. 

— O să găsesc eu o soluție. 

— O să dai afară un client care plătește? îl privi Bobby nedumerit. 

— Da, dacă va fi nevoie. Sunt capabil să iau Și singur decizii, a adăugat 
James pe un ton tăios. 

Ceea ce a pus capăt campaniei de presiuni în următoarele patruzeci de 
minute, până ce au ajuns la garajul poliției. James a semnat actele necesare 
pentru ambele vehicule și, așa cum îi promisese Mendoza, Și-a recuperat Și 
telefonul. 

După ce a ieșit din garaj, i-a întins Sophiei cheile Explorerului. 

— Tu o să vii după mine, i-a reamintit. 

Ușor iritată, femeia a răspuns: 

— O să-l las la han, unde-i și mașina mea, fiindcă trebuie să revin în 
oraș. Am fost anunţată telefonic că peste o oră trebuie să fiu la secţia de 


poliţie. Se pare că detectivul Rivers vrea să discute cu mine. 


CAPITOLUL 22 


Cabana izolată 
Munţii Cascade 
Statul Washington 
15 decembrie 


Astept. 

ASezată pe canapeaua hand made. 

Înarmată Și pregătită. 

Am nu numai două bucăţi de plastic ascuţite ca niște lame, ci și 
vergeaua metalică pe care am izbutit s-o deșurubez de pe dosul ușiţei din 
cabina de baie. Este grea. Va putea cauza un alt soi, mai profund, de rană. 

La gândul ăsta, simt un ghem în stomac. Mă imaginez rotind arma Și 
simțind bufnetul surd când izbește carnea, apoi scoțând iute plasticul 
ascuțit Și spintecând beregata sau scoțând un ochi. 

Cum de s-a ajuns la așa ceva? 

Este adevărat ce se spune despre izolare și singurătate — că pot da 
naștere la paranoia, care, uneori, este copleșitoare. Eu încă sunt suficient 
de lucidă ca să nu cad victimă valurilor de panică. Pentru că, atunci când 
panica începe să crească, totul devine sufocant Și covârșitor. Trebuie să mă 
stăpânesc în momentele acelea, să aștept Și, până la urmă, teroarea se 
destramă lent. Astfel de atacuri sosesc de obicei noaptea, imagini 
întunecate, tulburătoare și violente, care mă lasă tremurând și icnind, însă 
odată cu venirea zorilor, de obicei, îmi pot regăsi calmul, pot reveni la 
realitatea deprimantă a captivității mele. Și, atunci, îmi plănuiesc 
răzbunarea. 

Mă uit prin ferestrele prea mici și aflate prea sus, în timp ce ninge din 
cerul plumburiu, dar privirea îmi este întoarsă spre interior. 

Voi putea oare să-mi pun în aplicare planul brutal? 

Voi putea oare să găsesc forța, tăria sufletească necesară pentru a 
spinteca faţa și gâtul unei persoane pe care am iubit-o cândva atât de 
mult? Pare imposibil... 

Nu uita că aici ai fost închisă de persoana aceea pe care ai iubit-o 


cândva. Ea te-a întemnițat. Sub ameninţarea armei. 

Lacrimile se adună. Simt un ghem în stomac. Și un gust acru de la fiere 
mi se ridică pe gåt Şi-mi arde nările. 

Trebuie s-o fac. Trebuie să mă eliberez. Nu mai pot continua așa! 

Încet, stăpânindu-mi lacrimile trădătoare, expir, mă străduiesc să mă 
calmez privind în interiorul cabanei micuțe, care, deși îmi este celulă, în 
aceeași măsură este și casa mea — parchet din lemn de esenţă tare perfect 
lustruit, focul care pâlpâie, o sofa extensibilă din piele artificială, până și o 
pătură pufoasă. Deasupra, mansarda pentru dormit este confortabilă, cu o 
saltea groasă și pilotă. 

Luxuri accesibile pentru spiritul aventurier. 

O reclamă dintr-un pliant. 

Însă nimic altceva decât o temniţă blestemată. 

Stomacul mi se strânge la gândul acesta. 

Lanţurile nu te ţin în sclavie 

Și nici zăbrelele în colivie.“ 

Am auzit asta undeva — tata mi-a citit-o, nu? 

Da, ce să zic — haide, tată, vino Și trăiește-n temniţa asta Și vezi dacă 
mai crezi atunci la fel! Poate că nu-i construită din ziduri de piatră Și gratii 
de fier, dar ce părere ai de mulurile individualizate, de granitul lustruit și de 
cărămizile din sticlă sclipitoare, de ivărele decorative, dar robuste și perfect 
funcţionale, care sunt acţionate din exterior? Stiu că poemul are de-a face 
cu libertatea spiritului sau a minții, sau posibil a dragostei, ceea ce face ca 
situația mea să fie cu atât mai ironică, ținând seama de trădare. 

Așezată pe sofa, mă uit la peretele opus, construit din lemn de cedru 
solid și riguros finisat, pe care ar fi trebuit să fie montat un televizor 
extraplat. Bineinţeles, spațiul acela este gol acum. Nu sunt admise 
televizoarele, telefoanele sau computerele. În locul lor mi-a fost lăsat un 
munte de cărți, ficțiune și nonficțiune, dar fără ziare, fără reviste, fără 
legături cu lumea de afară. 

Viaţa mi se scurge. Oră după oră. Îmi spun că n-a trecut chiar atât de 
mult timp Și totuși mi se pare o eternitate. 

Mă duc la bucătărie Și mă uit în chiuveta mică în care se află un sandviș 
pe jumătate mâncat — pâinea este mucegăită Și uscată —, iar pe o farfurie 
din carton pătat zace friptura de porc coaptă Și tocată, sleită. 

Stomacul îmi chiorăie, apoi se încleȘtează. 

Nu se poate să vomit. N-o să vomit. 


Dar imediat după aceea se-ntâmplă. Conţinutul stomacului mi se ridică 
în gură. 

Mă reped disperată spre baia micuță, unde, instantaneu, deversez ultima 
mea masă — sandvișul — într-o toaletă de compostare ultimul răcnet al 
tehnologiei. 

Doamne Dumnezeule! 

Lacrimi îmi răsar în colțurile ochilor Și gura mi se umple de salivă cu 
gust acru, grețos. Captivitatea asta trebuie să se termine! 

Tremurând din tot corpul, fără a fi sigură că nu voi vomita din nou, mă 
îndrept Și-mi privesc mâinile. Palma stângă mi-e plină de sânge, întrucât 
am ținut în ea una dintre bucățile de plastic ascuțit, pe care am strâns-o 
atât de tare, încât m-am tăiat. 

Rahat, murmur, dar reacționez în cele din urmă, lăsând deoparte 
durerea, Și iau un prosop ca să opresc hemoragia. 

Cât de ușor mi-a tăiat plasticul pielea! 

În clipa aceea, îmi pot imagina muchia tăioasă ca briciul crestând pielea 
netedă a unei beregate Și pătrunzând apoi adânc, prin carnea moale Și în 
cartilagiul dur al laringelui. 

Trosc! 

Stomacul îmi icnește brusc Și vomit restul sandvișului, doar pe jumătate 
digerat, Și fiere. 

Scuip, mă îndrept, mă șters la gură și mă întreb: Chiar pot eu să fac 
asta? Pot să spintec un gât dezvelit cu plasticul ăsta ca un cutit? 

Pentru o clipă, mă uit fix în oglinda ovală montată deasupra chiuvetei 
mici Și surâd slab către reflexia mea palidă. 

Bineinţeles că pot! 


CAPITOLUL 23 


5 decembrie 


Sophia Russo arăta extraordinar, Rivers nu putea contesta asta. 

Femeia fusese de acord să se întâlnească la secție, nu în apartamentul ei, 
iar acum intra împreună cu Mendoza în camera mică de anchetă. După o 
prezentare scurtă, ea își scoase haina tivită cu blană artificială și căciula 
tricotată plină de paiete. O coadă de cal blondă îi căzu pe umeri. 

— E frig rău afară, rosti ea, simulând că se înfioară din tot corpul când 
Rivers s-a ridicat de pe scaun. 

— Ți le iau eu, a zis detectivul. 

Înainte ca ea să se poată împotrivi, i-a luat haina şi căciula, pe care le-a 
atârnat într-un un cuier situat lângă ușă, poziţionându-se cu spatele spre 
masa unde se așezaseră cele două femei și spre videocamera aflată sus, pe 
perete. Prefăcându-se că netezește cutele hainei Și-i pune căciula într-un 
buzunar, Rivers a băgat brațul mai adânc, pentru a scoate dinăuntru orice ar 
fi putut găsi — în cazul de faţă, un tub mic de ruj, pe care-l palmă, 
neobservat nici de Mendoza, nici de Russo, nici de obiectivul videocamerei. 

După ce reveni pe scaunul său, îl trase mai aproape de masă și, pe sub 
tăblia ei, strecură rujul în buzunar. 

— Dorești cafea? o întrebă Mendoza pe femeie. Sau un pahar cu apă? 

— Dacă aveţi cumva Diet Coke. 

Mendoza dădu un telefon, apoi înclină din cap spre Rivers, care umplu 
două căni cu cafea din cafetiera ce fusese lăsată pe o tavă în mijlocul mesei. 

În mai puţin de două minute, în ușă s-a auzit un ciocănit discret și 
Dorrie Kahn, recepţionera și secretara poliţiei, Și-a făcut apariția, în stilul 
ei eficient, chiar dacă precipitat, i-a întins lui Mendoza o cutie de Pepsi 
Cola fără zahăr. 

— N-avem decât Pepsi, anunţă ea cu obișnuita-i expresie dezgustată; în 
lumea lui Dorrie, pur Și simplu, nu existau zile bune. Am încercat mereu să- 
i conving să ia Coke, dar șefii n-ascultă. Țuguie buzele și aruncă o privire 
încruntată către Rivers, de parcă acesta ar fi avut vreo vină. Ei n-ascultă 


niciodată, a insistat recepţionera. 

— Pepsi e foarte bun, spuse Sophia. 

Dorrie surâse forţat și plecă la fel cum intrase din camera de anchetă. Pe 
coridor, a răsunat o vreme ţăcănitul sonor al tocurilor ei înalte. 

Mendoza întinse cutia Sophiei, care o deschise imediat. 

— Niciodată n-am înțeles războiul ăsta între Pepsi Și Coca, rosti ea 
zâmbind, înainte de a sorbi o gură. 

Aparent, lăsa impresia unei persoane inocente. Dacă, în realitate, era 
neliniștită fiindcă urma să fie anchetată de polițiști, atunci se stăpânea 
perfect. 

— Să-i dăm drumul atunci, a zis Mendoza. 

Începu cu preliminariile obișnuite, tastând pe iPad și luând notițe, deși 
videocamera înregistra toată discuţia. După ce a rugat-o pe Sophia să-și 
spună numele, a întrebat: 

— Adresa de domiciliu? 

Sophia i-a dictat adresa, adăugând: 

— Un apartament din Cascadia Apartaments. 

— De cât timp ești în Riggs Crossing? urmă Mendoza. 

— De Șase... ba nu, acum s-au împlinit Șapte luni. 

— Ce te-a adus aici? 

— Serviciul. Vreau să spun că, da, știu că pare o nebunie. Eu trăiam în 
Portland ȘI... 

— Portland, statul Oregon? a clarificat Rivers, sorbind din cafea. 

Era călduță și slabă. Apoi puse cana deoparte. 

— Da, acolo există din plin atmosfera aia „să menţinem Portlandul 
fantezist”, iar mie mi-a plăcut ideea, plus că toți umblă pe biciclete. Părea 
cool, înţelegeţi? Pe de altă parte, ploaia... Practic, burniţa întruna. Așa că, 
până la urmă, fantezismul Portlandului s-a dus naibii, eu am văzut postul 
ăsta la o pepinieră de brazi de Crăciun — de fapt, era un job de hostess la han 
— Și m-am gândit că suna interesant, o schimbare de ritm, plus că-mi place 
iarna, Știţi? Așa că mi-am trimis CV-ul. 

— Și cum ai aflat despre job? întrebă Mendoza. 

— Online, răspunse femeia cu indiferenţă, de parcă în prezent numai așa 
s-ar fi petrecut lucrurile. Pe undeva însă chiar avea dreptate. 

— Acolo l-ai cunoscut pe James Cahill? întrebă detectiva, mutându-și 
privirea de la ecran la ea. La serviciu? 


— Da, încuviinţă Sophia din cap, chiar el m-a intervievat pentru 
angajare. 

Oare ochii i-au strălucit puţin mai intens când vorbise despre bărbat? 

— În săptămâna următoare am început ca hostess, dar am sfârșit prin a 
lucra la bar Și la recepţia hotelului, plus chelneriță în cafeneaua din spate în 
vârf de sezon — practic, am intervenit oriunde era necesar. După aceea, 
parcă amintindu-și ceva, adăugă: Am dat o mână de ajutor chiar și în birou, 
pentru căsuțe. 

— Ca recepționeră? întrebă Mendoza. 

— Da. De asemenea, am urmat doi ani de contabilitate la colegiul 
comunității, așa că pot face și altele. Practic, pot să fac orice ar fi nevoie, 
nu numai să fiu barmaniță, ori chelneriță. 

— Un fel de femeie bună la toate? întrebă Mendoza înainte de a sorbi 
din cafea. 

Sophia s-a mulțumit să ridice din umeri. 

— Ai avut o ascensiune destul de rapidă, comentă Rivers. 

— Sunt inteligentă, zise ea. Știu că sună ca o laudă de sine, dar ăsta-i 
adevărul. Şi sunt loială. Mulţi vin și pleacă la han și la pepinieră, ceea ce 
este cumva de așteptat, deoarece multe activităţi sunt sezoniere Și oamenii 
își caută de lucru după aceea altundeva. Lor li se alătură cei care, pur și 
simplu, pleacă în altă parte. Fără aviz, fără nimic. Pe mine se poate pune 
bază oricând. 

În ochii ei albaștri nu exista nicio urmă de duplicitate, cel puţin nimic 
din ceea ce Rivers ar fi putut detecta, totuși ceva suna fals. 

— Când ai început relația cu James? întrebă Mendoza. 

Sophia a tras aer adânc în piept și ochii i-au sticlit, părând, într-un fel, că 
e gata să se lanseze într-o relatare plină de intimități a relației cu James 
Cahill 

— Vrei să zici... 

— Când ați devenit un cuplu? a întrerupt-o Mendoza. 

Dintr-odată, blonda s-a arătat de-a dreptul iritată. 

— Cred că s-a-ntâmplat acum câteva luni... Cumva, a venit de la sine. 
Lucram împreună, eram din ce în ce mai apropiați... Privirea 1-a alunecat 
într-o parte. Practic, s-a născut o atracţie între noi, căreia nu ne-am putut 
împotrivi niciunul. După care am făcut dragoste. Nu m-am simţit niciodată 
atât de... împlinită ca femeie. 


Expresia lui Mendoza era indescifrabilă. Înainte ca Sophia să se poată 
lansa în detalii, Rivers întrebă: 

— Și Megan Travers? 

Tânăra a oftat prelung, înălțând din umeri. 

— Între ei se terminase totul. 

— Megan Ştia asta? 

— Bineînţeles. Femeile știu când se întâmplă astfel de lucruri. 

Mendoza a insistat. 

— Totuşi, James nu-i spusese. 

— Nu cred... ba nu, sunt sigură că n-o făcuse. 

Pentru prima oară, Sophia nu mai părea în apele ei; ridică o mână Și 
începu să se joace cu o șuviţă blondă, mimând indiferența. 

— Ne poţi spune unde ai fost în ziua de joi? zise Mendoza, decisă să 
ajungă la datele care o interesau. 

— Sigur că da. Altă înălţare din umeri, urmată însă de o înghițitură de 
Diet Pepsi. Am lucrat până la șase seara la birou, după care m-am întors cu 
mașina în oraș și m-am dus acasă — ba nu, nu m-am dus direct acasă. 
Clătină încet din cap și părul blond îi atinse ușor umerii. Mai întâi, am mers 
la benzinărie și am făcut plinul. Indicatorul îmi arăta roșu de o zi sau două. 
Practic, mergeam pe vaporii din rezervor, așa că m-am oprit la benzinăria 
de pe Sixth. După aceea, am cumpărat o salată de la Charlie’s Deli și m-am 
dus acasă. Mă gândisem să merg la cursul de yoga, dar deja întârziasem, 
așa că am făcut duș și m-am uitat la o suită de trei episoade din Burlacul, 
pe care le înregistrasem. 

ÎI privi pe Rivers, apoi reveni cu ochii la Mendoza. 

— O viaţă excitantă, Știu. 

Mai excitantă decât recunosti. Cel puţin asta suspecta detectivul. 

— L-ai văzut pe James? 

Sprâncenele Sophiei se arcuiră Și sorbi iarăși din Pepsi. 

— La serviciu. 

— Și după aceea? 

Ea clătina deja din cap. 

— Nu l-am mai văzut până când m-am dus la spital. Am auzit despre 
cele întâmplate a doua zi, la muncă. Bobby Knowlton spusese câtorva 
angajaţi, așa că până la urmă am aflat toţi. M-am furișat acolo ca să-l 
vizitez. 


— Chiar în ziua aceea? 

Mendoza sorbi din cafea, continuând să tasteze. 

— Nu. Adică, de fapt, da. M-am dus, dar nu l-am putut vedea, fiindcă 
era în comă. Cred că prima oară când l-am văzut cu adevărat Și am stat Și 
de vorbă a fost duminica trecută. Și nici atunci nu era într-o stare prea 
grozavă. 

— Ţi-a spus ce păţise? întrebă Rivers. 

— Nu-Și putea aminti, dar era clar că Megan fusese cauza. 

— Era clar? a repetat Mendoza. 

— Păi, da, a zis Sophia, aruncându-i o privire de parcă ar fi avut în faţă o 
idioată. Zgârieturile alea de pe faţa lui nu puteau fi făcute decât de o femeie. 

Rivers era de acord cu asta. 

— M-am gândit că el îi spusese în cele din urmă despre relaţia noastră 
sau că ea aflase cine știe cum Și că avuseseră o ceartă zdravănă. Ea l-a 
atacat! 

— Deci, n-a fost invers? a insistat Mendoza. 

— James n-ar lovi niciodată o femeie. 

— Ştii dumneata asta? a intervenit Rivers. 

— Păi... nu... 

Sophia ridică o mână, ca Și cum adevărul ar fi fost evident. Rivers se 
lăsă pe spate în scaun. 

— Prin urmare, ce s-a întâmplat cu Megan? 

— De unde să știu eu? 

— Dacă ar fi să formulezi o ipoteză, urmă detectivul. 

— N-aș putea s-o fac Și nici nu intenţionez. Credeam că poliția lucrează 
cu date concrete, nu cu speculații. Tot ce știu este ce am auzit — că, după 
atac, Megan a plecat furioasă din casa lui James Și că șofa ca o nebună, 
fiind gata-gata să lovească un plug de zăpadă, sau așa ceva. Se pare că a 
plecat la sora ei, care locuiește în Seattle, sau în Tacoma, așa cred, dar n-a 
mai ajuns acolo. 

— De la cine ai auzit asta? întrebă Mendoza. 

Lui Rivers i-a vibrat telefonul în buzunar, însă bărbatul l-a ignorat. 

— Așa spun toţi cei care lucrează pentru James. Bobby, Leon, Zena... 
Știţi cum e, bârfe de serviciu. 

Mendoza își notă ceva. 

— Când ai văzut-o ultima oară? 


— Pe Megan? Sophia s-a încruntat. Sprâncenele ei adunate sugerau că 
încerca să se concentreze. Nu sunt sigură. 

— În ziua aceea? continuă Mendoza. 

— Nu mai ţin minte... Cred... cred că am văzut-o în oraș. Se străduia 
într-atât să-și reamintească, încât sprâncenele i se contopiseră. Megan 
lucrează la clinica de lângă Main, nu? McKay Clinic? 

Mendoza aprobă din cap. 

— McEwen Clinic. 

— Am văzut-o acolo — nu înăuntru, ci afară, rosti încet Sophia. Era în 
parcare și se urca în mașină. Ningea viscolit, dar am văzut-o. Cel puțin sunt 
destul de sigură că era ea. 

Rivers era convins că nu exista nicio îndoială. Sophia părea genul de 
persoană care Știa exact ce se întâmplă. Mai ales când era vorba despre o 
femeie care avea o relaţie cu un bărbat de care era Și ea interesată. 

— Când a fost asta? întrebă Mendoza. 

— Cu câteva zile în urmă... Ah, staţi așa! Acum îmi amintesc! A fost 
marți după-amiază. Eu mă duceam la cursul de yoga, care se ține în 
demisolul bisericii prezbiteriene. Şedinţele sunt marţi Și joi la șase, de 
aceea sunt mereu pe fugă, pentru că, în majoritatea zilelor, nu termin treaba 
înainte de cinci Și jumătate. Câteodată întârzii Și ratez primele exerciţii de 
stretching. Detest așa ceva. 

— Așadar, n-ai văzut-o pe Megan miercuri sau Joi? 

— Nu. 

Sophia bău o înghiţitură din cutia de Pepsi, și celor doi detectivi li s-a 
părut că mâna îi tremură ușor. Oare ce ascundea? 

— N-a fost la hotel? 

— Eu n-am văzut-o. 

— Sau cu James? 

— V-am spus, n-am văzut-o. 

Femeia Și-a încrucișat braţele la piept Și i-a privit cu un aer oarecum 
sfidător. Le-a spus că de fapt ea nu făcuse niciodată cunoștință cu Megan în 
mod oficial și că, ţinând seama de situație, nici nu fusese interesată s-o 
facă. Apoi Și-a ridicat privirea către ferestrele aflate sub plafon și a oftat. 

— Ştiam despre ea, dar nimic mai mult. Și, înainte să mă întrebaţi 
despre asta, am să vă spun chiar eu — da, Știam că se întâlnea cu James Și că 
formau „un cuplu”. 


Schiţă în aer ghilimele cu degetele ambelor mâini. Rivers nu părea 
convins. 

Probabil că Sophia a simțit asta, fiindcă și-a umezit buzele cu vârful 
limbii, potrivindu-şȘ1 banda care-i ţinea părul în coadă de cal. 

— Poate că am evitat-o în mod subconștient, adăugă ea, sau poate că 
Megan mă evita pe mine. 

— Iar faptul că ei doi formau un cuplu nu te-a împiedicat să... te apropii 
de James? întrebă Mendoza. 

— Nu erau căsătoriţi, nu erau logodiţi, nici măcar nu locuiau împreună! 

— Așadar, era abordabil? 

Ea se foi puţin în scaun. 

— Cred că, dacă aș fi fost pornită să pun mâna pe el, atunci, da, putem 
spune asta. Însă cum am zis, lucrurile n-au stat așa. Am fost atrași unul de 
celălalt şi... 

S-a întâmplat de la sine, termină Rivers în minte gândul tinerei. Umbre 
ale explicației neconvingătoare a lui Astrid, fosta lui soţie, despre afacerea 
ei sentimentală. 

Continuară așa încă cincisprezece minute, fără să mai scoată de la ea 
ceva important. După care Sophia Și-a îmbrăcat haina, Și-a pus căciula Și a 
părăsit secția. După plecarea ei, Rivers a constatat că nu aflase absolut 
nimic în plus faţă de ceea ce știuse înainte de venirea femeii. 

— Ai crezut-o? l-a întrebat partenera sa, închizându-și iPadul. 

— Juriul încă delberează. 

— Este niţel prea perfectă. Prea organizată. Prea frumoasă. 

Bărbatul și-a împins scaunul înapoi, privind spre ușa camerei care 
rămăsese deschisă; încă se mai simţea aroma parfumului pe care Sophia îl 
lăsase în urma ei. 

— Nu-i vina ei. 

— Poate că nu, dar n-am încredere în ea. 

Și pe el îl încercase aceeași senzație. Au ieșit amândoi din cameră, 
îndreptându-se spre separeurile lor. 

Mendoza îl întrebă: 

— Crezi că ea l-a vizat pe James Cahill? 

— Adică dinainte să fi venit în Riggs Crossing? 

— Crezi că a venit în Riggs Crossing special pentru Cahill? Că știa că 
este tânăr Și burlac Și că va moșteni o avere? 


— Sunt mulți bărbaţi tineri, burlaci și bogaţi. Nu trebuie să vii tocmai 
până în Riggs Crossing ca să găsești unul. Detectivul căzu pe gânduri. De 
unde-i ea de origine? 

Mendoza își propti tableta pe birou, o deschise și tastă iute. 

— Din California. 

— Un stat mare. 

— Hmm. Așa-i. Ce zici de San Mateo? 

— Ce-i cu el? a replicat bărbatul. 

Știa că orașul era situat la vreo treizeci de kilometri la sud de San 
Francisco, în peninsulă. Când locuise în Bay Area, el fusese acolo de zeci 
de ori. 

— Nu ti se pare o coincidenţă faptul că ea provine din apropierea locului 
pe care famila Cahill îl numea „cămin”? 

— Și eu provin din aceeași zonă. Mulţi alții sunt de acolo. Inclusiv 
Megan Și Rebecca Travers. 

— Ştii ce vreau să spun. 

— Da, Știu, totuși James Cahill este din Oregon. Mi se pare că ai lui s-au 
mutat acolo imediat după ce s-a născut el. 

— Pe de altă parte, familia Cahill este originară din San Francisco Și tot 
acolo se află majoritatea averii ei. Poate c-ar trebui s-o luăm pe urma 
banilor. 

— Nu pe urma femeilor, vrei să zici? 

— Dintotdeauna, una duce la alta, i-a replicat Mendoza, pe un ton ușor 
sarcastic. 


CAPITOLUL 24 


Visul era real. 

El era cu Rebecca. Stăteau întinși pe malul cald al unui lac, într-o zonă 
pustie, fără oameni în jur, cu palmieri mărginind o plajă cu nisip sclipitor. 
Hăt departe, la orizont, se vedea o ambarcaţiune care, în timp ce Rebecca 
începea să-l sărute și să-i mozolească urechea, pe măsură ce se apropia 
devenea tot mai mare. 

Membrul i se trezi la viaţă și se întări ca răspuns. Buzele femeii erau 
calde Și moi, iar James gemu și închise ochii pentru o secundă, îi deschise 
apoi Și văzu că ambarcaţiunea se apropiase, că părea să fie o navă după 
dimensiuni Și că intra în Golf, avansând rapid, neagră și masivă. 

Deși excitat, bărbatul era încercat de un fior de spaimă, care i se 
prelingea pe Șira spinării — ceva nu era în regulă aici, Și exact în clipa aceea 
nava a lovit malul, iar plaja a început să se prăbușească într-o râpă uriașă, 
întunecată Și rece ca o noapte de iarnă, în timp ce el, simțind că alunecă 
odată cu nisipul, s-a agăţat de Rebecca. 

Ea continua totuși să-l sărute, fără să-i pese de pericol, de faptul că ei doi 
se prăbușeau în hăul uriaș și căscat al... 

Femeia își lăsă picioarele să alunece pe lângă ale lui, cuprinzându-l, Și 
începu să se miște, iar el intră în ritmul ei, în timp ce pământul se 
dezintegra în jurul lor. 

James icni. 

Avu un spasm. 

Ochii 1 se deschiseră larg. 

Sophia îl călărea din nou. 

Bărbatul o prinse de șolduri Și se sili să n-o azvârle de pe el. Încăperea 
era în semiîntuneric, iar Sophia ţinea ochii închiși Și capul lăsat pe spate, cu 
părul blond coborându-i pe lângă umeri. Avea spinarea arcuită, sânii goi îi 
luceau de transpirație și sfârcurile erau întărite de excitare. 

— Oh, Doamne, Șopti ea răgușit. James, oh, oh, ohhh... 

După aceea, se încordă Și scoase un strigăt de extaz sau de durere, sau 
poate de amândouă. 

Doamne Dumnezeule, se întrebă el, de ce i se băga întruna în pat? Cum 


se tot întâmpla asta? Și de ce nu se trezea el? Cum intra ea Și... 

Femeia se lăsă să cadă în față și rămase întinsă peste el, respirând 
precipitat. 

— Sophia, ce faci aici? 

Își desprinse mâinile de pe șoldurile ei. Ea îl cuprinse cu braţele după 
gât. 

— Fac dragoste cu tine. 

— Asta nu se poate întâmpla mereu. 

— Ba da, a rostit Sophia, și răsuflarea ei caldă răvăși firele de păr de pe 
pieptul bărbatului. M-am întors să-mi iau brăţara, te-am văzut Și nu m-am 
putut abtine. 

— Ai cheia de la cameră? 

— Am luat-o de la recepție. 

Bineînţeles. Ea lucra ocazional la recepţie și avea acces la computer Și 
la toate modalitățile necesare pentru a emite un alt card-cheie. 

James îi desprinse braţele și o împinse ușor de pe el, într-o parte. 

— Nu poți continua să intri aici în felul ăsta. 

— De ce? îl privi ea cu ochi luminoși, părând ușor rănită. 

— Dintr-un milion de motive. 

— Îţi faci prea multe griji. 

— Iar tu nu-ţi faci nicio grijă. 

Femeia se ghemui mai aproape, lipindu-și capul de umărul lui. 

— Ține-mă-n braţe, a murmurat ea. Oh, James, mai ţine-mă doar puţin 
în brațe... 

El a rămas tăcut și nemișcat, privind spre tavan, încă torturat de râpa 
fără fund din visul său. 

Willow aștepta în întuneric. 

Așa cum obișnuia să facă mereu. 

Hotelul era tăcut în orele de dinaintea zorilor, când majoritatea 
ocupanților săi dormeau. Puţinul personal din schimbul de noapte era la 
posturi: un recepţioner în birouașul din spatele tejghelei, uitându-se 
probabil la filme porno pe telefon, și un om de serviciu în cămăruţa lui de 
la subsol. 

Ușile camerelor erau închise, încuiate peste noapte, coridoarele erau 
pustii. 


Ea era singură ȘI Știa perfect unde se află videocamerele. 

Ajunsă la etajul al doilea, s-a uitat la ușa apartamentului destinat VIP- 
urilor, în care acum stătea James Cahill, aflat în convalescenţă, Și în care, 
așa cum ştia, intrase Sophia Russo. Willow se gândise să se apropie mai 
mult de ușă, ba chiar să-și folosească paspartuul ca s-o întredeschidă, dar 
înăuntru se afla și câinele, care ar fi făcut gălăgie dacă apărea un intrus, ȘI 
probabil că James oricum nu dormea. 

Ea își putea imagina ce se întâmpla în apartamentul acela. În ciuda 
rănilor sale, în ciuda recentei internări în spital, în ciuda faptului că 
presupusa lui prietenă dispăruse, James păcătuia trupește. 

Cu Sophia. 

Un păcat care nu putea fi uitat Și, cu siguranță, nu putea fi iertat. 

Paisprezece ore pe drum. 

Charity ar fi trebuit să poposească undeva peste noapte. 

Se gândise să stea la mătușa ei, apoi renunţase la idee, întrebările la care 
ea n-ar fi dorit să răspundă erau prea multe. 

De aceea intră în parcarea unui motel oarecare din imediata vecinătate a 
Oakland-ului și ceru o cameră tocmai când începuse să se crape de zori, iar 
femeia robustă din mica recepție reumplea cafetierele. În mod sigur, o doză 
de cafeină ar fi putut-o ajuta și pe ea, deoarece căsca întruna în vreme ce 
aranja în coșuleţe plicurile de zahăr și de înlocuitor, precum Și cutiuţele cu 
frișcă artificială. Lângă ele, se afla un șir de pahare din carton, dintre care 
unul era plin cu bețișoare pentru amestecat. 

— O clipă, te rog! strigă recepționera peste umăr când Charity, cu geanta 
de voiaj în mână, se opri la tejgheaua laminată cu imitație de lemn. Își 
termină treaba Și se întoarse. 

— Cu ce te pot ajuta? 

Vorbise în maniera aceea intimă care o irita la maximum pe Charity Și 
reportera se întrebă dacă n-ar fi fost mai bine s-o fi sunat totuși pe mătușa 
Maureen, chiar dacă asta ar fi însemnat să-i suporte toate întrebările 
indiscrete Și insistente. „De ce nu te-ai măritat?”, „Nu vrei să ai copii?”, 
„Chiar așa, asta-i meseria ta? Reporter de investigaţie la capătul lumii? Mă 
iei peste picior?” 

Nu, nu, era mai bine să doarmă aici. 

— O cameră pentru două nopti, a răspuns ea. Posibil trei. 


— Cu două paturi? a întrebat recepționera în timp ce își așeza ochelarii 
cu lentile înguste pe vârful nasului, după care începu să tasteze la un 
computer vechi. 

— Da, sigur. Orice. 

Charity tocmai voia să precizeze că era singură, dar îȘi tinu gura, semnă 
Şi primi o cheie pentru o cameră la primul etaj, care se dovedi a fi exact așa 
cum ÎȘI imaginase: două paturi cu cuverturi țipătoare, draperii asortate la 
ferestre, un birou pe care era un televizor extraplat și un dulap fără ușă. 
Camera de baie era micuță, însă destul de curată. Beneficia, de asemenea, 
de Wi-Fi, în care nu avea încredere, dar nici nu-i era necesar. Își adusese 
propriul ei hotspot. 

Deși se simţea obosită, petrecu următoarea jumătate de oră 
despachetând, instalându-și laptopul și creând o zonă de lucru. 

Satisfăcută, s-a gândit apoi să se întindă pe pat, dar stomacul ei făcea 
gălăgie, așa încât cobori la parter, ieși pe ușa din faţă și traversă patru 
benzi de șosea până la un local care făcea reclamă la plăcinte „proaspăt 
gătite” și la bufet non-stop „mănânci cât poți”. Nu era vreo minunăţie 
gastronomică, dar nu conta. Și-a luat un sandviș pe care l-a devorat cu 
lăcomie în camera de hotel, apoi a făcut un duș rapid și s-a trântit pe unul 
dintre paturile deformate, ca să doarmă câteva ore, după care avea să-și 
înceapă investigaţiile. Pe aproape toată durata călătoriei spre sud se gândise 
la cum să abordeze familia Cahill. Până la urmă, decisese să înceapă cu o 
vizită la Cahill House, căminul pentru adolescente rămase gravide, iar apoi 
să se ducă la reședința familiei. După ce își forma o idee generală, urma să 
încerce să contacteze prieteni Și cunoștințe de-ale lui James. lar după aceea 
avea să vină rândul lui Megan. Mama femeii dispărute locuia tot în zonă. 

Deocamdată, Lenora Travers nu-i răspunsese la niciunul dintre apeluri. 

Charity nu-și făcea griji în privinţa asta. Mulțumită internetului Și 
abilităţilor ei detectivistice bine perfecţionate, ea știa exact unde locuia 
Lenora. Dacă nu-i răspundea la telefoane, atunci avea să se întâlnească faţă 
în faţă cu ea, ceea ce ar fi fost oricum probabil mai bine. Emoţiile puteau fi 
ascunse în SMS-uri Și conversații telefonice, însă era mult mai greu să-ți 
controlezi reacțiile atunci când priveai pe cineva direct în ochi. lar Charity 
se considera o maestră în a-i citi pe oameni. 

Totuși, cum Și de ce ar fi fost mama lui Megan implicată în dispariția 
fiicei sale? 


Gradul de probabilitate era foarte redus. 

Ea ar fi putut oferi însă răspunsuri despre cunoscuţi de-ai lui Megan, 
despre locurile unde s-ar fi putut ascunde tânăra și despre cine ar fi dorit să- 
i facă rău — mici informații utile despre dispărută. Poate că, grație lui 
Charity Spritz, avea să apară ceva care să ducă la rezolvarea cazului. Oh, 
da! 


CAPITOLUL 25 


6 decembrie 


De ce naiba mai stătea ea aici? 

Trecuse mai bine de o zi de când fusese anchetată de poliție, dar Rebecca 
tot nu plecase din Riggs Crossing. Petrecuse o noapte fără să poată închide 
ochii, fixând ceasul cu privirea, lovind cu pumnul în pernă Și dorindu-și să 
poată adormi, însă amintirile legate de sora ei continuau să nu-i dea pace. 
Megan plângând în prima ei zi la grădiniţă. Megan căzând de pe bicicletă și 
julindu-și genunchiul. Megan prinsă la fumat în gimnaziu. Prima ei 
dezamăgire sentimentală, când un puști din clasa a opta o abandonase, după 
care urmaseră incredibilele suișuri și coborâșuri ale anilor de liceu, 
melodramele acute ce făcuseră mereu parte din viaţa ei. 

Iar apoi, desigur, trădarea lui James Cahill. 

Pleacă. 

Toți Știu că-ncerci s-o găsești pe Megan. Poliţia. James. Până și idiotii 
din presă. Așa că abandonează totul. Pleacă și gata. Ţi-ai afirmat punctul 
de vedere Și ai făcut tot ce trebuia să faci, tot ce poți să faci. 

Așa că pleacă naibii de-aici. 

N-o poți ajuta pe Megan. 

Domnul ti-e martor c-ai încercat. 

În mod repetat. 

Și cu ce rezultate? 

Pentru ca ea să-ți poată face rău? Să te-njunghie pe la spate? După 
care să vină în goana mare la tine ca să-i rezolvi problemele? 

Recunoaste, Rebecca: Tu n-o poti îndrepta pe Megan. Nimeni nu poate. 

Și ea nici nu vrea să fie îndreptată. 

Indiferent unde ar fi Și indiferent ce i s-ar fi întâmplat. 

Pentru o clipă, Rebecca simți o durere în inimă, dar apoi o alungă, așa 
cum făcuse toată viaţa. 

Așa cum făcuse când tatăl ei biologic plecase. 

Așa cum făcuse când tatăl ei adoptiv, Donald, divorțase de Lenora. 

Așa cum făcuse când Megan 1-l furase pe James. 


Totuşi, nu putea să renunţe. 

Nu încă. 

Trebuia să facă o declarație publică, să implore eliberarea lui Megan, 
dacă era ţinută împotriva voinţei sale, chiar dacă deocamdată nu apăruse 
nicio cerere de răscumpărare. Uneori, femeile erau răpite pentru alte 
motive, erau exploatate de răpitorii lor. Pielea i se făcu de găină gândindu- 
se la sclavele sexuale despre care citise sau la persoanele atrase în secte. 

Į se uscase complet gâtul. 

Trebuia să facă ceva. Telefonul 1 se încărca pe biroul mic din camera de 
hotel; îl luă și se uită la apelurile recente. O mulţime de reporteri îi lăsaseră 
SMS-uri, cea mai insistentă fiind Charity Spritz, însă aceasta lucra la un 
ziar, iar Rebecca era de părere că apelul ei trebuia să fie televizat. 

Se imagină privind în obiectivul camerei TV și implorându-l pe răpitorul 
lui Megan s-o elibereze pe sora ei, dacă mai era vie. 

Așa ceva ar fi fost eficient. 

Toți, inclusiv James, aveau să fie mișcaţi de rugăminţile ei intense. 

Dar oare ea ar fi fost în stare să le formuleze? 

De ce simţea că pentru ea ar fi fost doar un fel de simulacru? 

Nu era ca Și cum n-ar fi iubit-o pe Megan, însă era sătulă de melodramă, 
era obosită până peste cap de tot ce se învârtea în jurul mezinei. Când 
Donald plecase, nici măcar nu-și luase rămas bun de la Rebecca. După 
aceea, nu-i telefonase niciodată. Însă păstrase legătura cu Megan. 

lar Lenora ţinuse ca ochii din cap la Megan în perioada aceea dificilă. 
„Ea este foarte sensibilă, știi?” îi spusese propria-i mamă, negândindu-se că 
Și Rebecca era rănită Și că suferea. 

În anii ce urmaseră, Megan își bătuse adesea joc de propria-i viață, 
pierzând slujbe Și prieteni Și contracte pe apartamente într-un ritm ameţitor. 
Totuși, de fiecare dată ea apelase la Rebecca, așteptându-se ca sora ei mai 
mare, calmă Și cu capul pe umeri, să aranjeze situaţii, s-o ajute să-și 
lipească din nou fragmentele vieții sfărâmate, considerând, în mod 
subconștient, un lucru firesc ca viaţa Rebeccăi să treacă pe un loc secundar. 

Rebecca îi venise în ajutor când Megan fusese prinsă în propria-i 
capcană emoțională, iar bărbatul cu care trăia pe atunci golise conturile lor 
bancare comune, lăsând-o cu leasingul unui apartament scump neachitat Și 
fără niciun ban. Rebecca găsise pe cineva care să preia contractul de 
leasing, un cuplu care urma să se căsătorească în curând, clienți ai 


companiei A Vision în White pentru mirese, unde lucra ea. Îi îngăduise, de 
asemenea, lui Megan să se mute la ea, să locuiască împreună până ce avea 
să-Și lingă rănile și să treacă peste șocul emoţional. Rebecca o ajutase cu 
facturile Şi-i oferise surorii ei tot sprijinul emoţional de care era capabilă. 
Megan profitase din plin de sprijinul acela, după care, în cele din urmă, se 
mutasc. 

Episodul respectiv avusese loc cu aproape doi ani în urmă, înainte ca 
Megan să-l fi întâlnit pe James, totuși nu fusese izolat. De fiecare dată, 
viaţa sfărâmată a lui Megan îi era adusă pe tavă Rebeccăi, care se străduia 
din răsputeri să culeagă toate bucăţelele și să le lipească la loc, cum putea 
ea mai bine. 

Până acum... Până ce Megan o înjunghiase pe la spate, intrând într-o 
relaţie cu James Cahill. Ea nu uitase ziua când Megan recunoscuse că se 
întâlnea cu James. 

Se aflau în apartamentul Rebeccăi din Seattle. Afară burniţa Și picăturile 
se prelingeau pe geamul bucătăriei, aflat deasupra chiuvetei. Megan fusese 
agitată, își umezea buzele și-și curăța întruna scame invizibile de pe 
mâneci, iar ochii ei albaștri erau încețoșați. Venise să transmită un mesaj ȘI 
refuzase să ia loc. 

— Trebuie să-ţi spun ceva, i-a zis ea atunci, Și văzuse limpede 
întrebările din ochii Rebeccăi. 

— În regulă. 

— Tu... ăăă, ai zis că ți se pare că James își pierde interesul față de tine. 

Așa zisese? Nu era chiar corect sută la sută. 

— Cred că am zis: „James a fost distras în ultima vreme”. Rebecca 
zărise indecizia de pe chipul surorii ei. De ce? 

— Ei bine... vreau să știi că mă mut în Riggs Crossing. 

— În Riggs Crossing? a repetat Rebecca, întrebându-se despre ce era 
vorba. Pentru că James locuia acolo Și... 

Ah! Inima 1 s-a transformat instantaneu într-un bolovan. Nu! Megan n-ar 
fi... nu putea... însă vedea adevărul în ochii surorii ei. 

— Din cauza lui James... 

— Da, aprobase Megan din cap. Uite ce-i, n-am vrut să se-ntâmple așa — 
sincer, n-am vrut — dar... 

— Ce anume să se-ntâmple? a întrebat-o Rebecca. 

Însă ştia prea bine! O știa, la naiba! Cumva, într-un fel care ei îi scăpa, 


Megan se strecurase în sufletul lui James! 

— ...însă James Și cu mine... ne-am îndrăgostit unul de celălalt, 
recunoscuse Megan cu răsuflarea întretăiată Și cu ochi scânteietori, de parcă 
ar fi crezut cu adevărat în minciunile pe care le îndruga. Mă mut în Riggs 
Crossing ca să fiu aproape de el. 

— Te-ai îndrăgostit, a îngânat-o Rebecca, simțind cum pârjolul îi urca pe 
gât. De prietenul meu! 

— N-ar fi trebuit să se întâmple asta. 

— Aici ai spus un mare adevăr. 

— N-are nicio legătură cu tine! 

— Are o foarte mare legătură cu mine Și tu o Știi. Rebecca era furioasă 
ȘI, în același timp, tristă. Asta-i o greșeală, Megan. 

— Știu că ești rănită Și... 

— Ba nu, nu Știu nici pe jumătate ce simt eu. 

— Noi doi ne iubim. 

— Bine, nu mai vreau s-aud niciun cuvânt! Du-te. Du-te în Riggs 
Crossing. Du-te să fii cu James. O să vezi adevărul, dar atunci să nu mai vii 
în fuga mare la mine să repar lucrurile. Nu și de data asta. Pentru că n-o s-o 
mai fac, i-a spus ea în timp ce Megan pornise spre ușă. De data asta ești 
complet pe cont propriu! 

Iar după ce Megan ieșise în burniţa neprietenoasă din Seattle, Rebecca 
trântise ușa după ea, o încuiase, apoi trăsese Și zăvorul de siguranţă. Îi 
tremurau genunchii din cauza durerii ce-i sfâșia inima ȘI se lăsase să lunece 
pe blatul ușii, până ce se oprise pe podea. Dar își Jurase atunci ca nici 
Megan și nici James să nu știe vreodată cât de dureroasă fusese trădarea 
lor. 

Acela avea să fie secretul ei, crucea pe care avea s-o poarte în tăcere. 

Da, ziua aceea însemnase punctul de răscruce. 

I se umplură ochii de lacrimi Și, furioasă pe ea, Rebecca și le-a șters cu 
un gest apăsat. Apoi s-a dus la baie, a deschis robinetul de apă rece și s-a 
stropit pe faţă. 

— N-o lăsa să-ți facă asta, se adresă ea reflexiei din oglindă. N-o lăsa! 

Avea să stea de vorbă cu mass-media. 

Avea să-și facă publică rugămintea pentru eliberarea lui Megan. 

lar după aceea avea să plece. 

Și James? 


I-a rememorat figura, cu barba nerasă de aproape o săptămână, cu 
obrazul zgâriat și cu acel bandaj ce-i acoperea o parte a capului. Era mai 
slab decât și-l reamintea, iar conturul pomeților Și al maxilarelor erau mai 
clar definite. Mda, cam asta îţi putea aduce relația cu Megan. 

Rebecca bănuise că ea depășise de acum obsesia față de bărbat, își 
spusese că trădarea lui era ceva ce ţinea de trecut, așadar un lucru bun. 
Aproape că se convinsese că avusese noroc că nu se implicase prea mult în 
povestea cu el înainte ca James să-și fi dezvăluit adevărata fire și să fi 
sfârșit în braţele lui Megan. 

Dar se înșelase. 

Se înșelase rău de tot. 

Avea să lase Riggs Crossing în urmă cât putea mai repede. Avea să-și 
vadă de viaţa ei. 

Telefonul îi piui pe undeva, în vălmășagul de pături aruncate pe pat. Îl 
ridică, văzu că era numărul mamei Și simți o strângere de inimă. Nu avea 
dispoziţia necesară pentru a răspunde la întrebările Lenorei, care o făcea 
mereu să se simtă ca și cum ar fi fost supusă unui interogatoriu, dar nici să 
nu-i răspundă la apeluri nu era o soluţie. Luă telefonul, se duse la fereastră 
Și privi strada de dedesubt. Felinarele străluceau, iar zăpada și gheaţa 
reflectau razele luminoase. Traficul se scurgea încet prin intersecţia din 
apropiere, iar câţiva pietoni, înfofoliți — scurte, căciuli, mănuși Și fulare — 
mergeau grăbiţi pe trotuar. Fulgi mari ca din dantelă coborau lent, parcă 
plutind, din norii suri. Telefonul a sunat din nou în mâna ei. 

Nu lăsa pe mâine ce poți face azi. 

Continuând să privească prin geam, a răspuns cu o clipă înainte ca apelul 
să fie trimis spre căsuţa vocală. 

— Bună, mamă. 

— Am crezut că ești ocupată. Sau că nu vrei să-mi răspunzi. 

Asta era mama. Asta era Lenora Travers. Niciodată nu rata vreo ocazie 
de a o zgândări. 

— Eram la baie, minți Rebecca. 

Uită-te la tine, minți ca să eviti conflicte cu propria-ți mamă. 

— Nu te țin mult. Voiam doar să știu dacă ai mai primit ceva de la 
Megan. 

Rebecca Și-o imagină pe mama ei, înaltă și zveltă, cu pielea bronzată Și 
părul vrâstat de șuviţe blonde după orele petrecute sub soarele Californiei, 


cu ochii deschiși la culoare vizibil îngrijoraţi. 

— Nu crezi că, dacă m-ar fi sunat sau ar fi apărut, ori mi-ar fi trimis un 
SMS, te-aș fi anunţat? 

— Da, da, sigur că da, însă... pur și simplu, sunt prea departe. 

Asta a fost opțiunea ta, gândi Rebecca, ceea ce nu era însă adevărat. Ea 
Și Megan fuseseră cele care plecaseră. 

— Da, Știu. 

Pe stradă, o camionetă cu platforma acoperită de o prelată trecu prin 
intersecție, iar trei fete, aflate în pragul adolescenţei, cu căciuli roșii 
identice, chicotind Și ţinându-se de braț, intrară sub o copertină lată, apoi în 
cafeneaua-cofetărie situată pe colţ, în diagonală faţă de hotel. 

— Şi nicio cerere de răscumpărare? 

— Crezi c-a fost răpită? Mamă, Megan este femeie în toată firea. 

— Tu nu citești ziare sau postările de pe Facebook? Sunt răpiți întruna 
Și oameni, nu numai fetițe. Ei — răpitorii — pretextează că au o problemă Și 
tu te oprești, sau te lovesc cu mașina în bara din spate, iar tu ieși ca să 
constaţi dauna și — bam! Te ameninţă cu arma Și te silesc să intri în mașina 
lor, după care te duc într-un loc uitat de Dumnezeu. De aceea nu s-a găsit 
mașina lui Megan! 

— Ea n-a fost răpită. 

— De unde știi? 

Nu, gândi Rebecca, într-adevăr nu știa. 

— Este foarte frustrant, continuă Lenora. l-am lăsat SMS-uri detectivului 
ăluia... cum îl cheamă? Așa, Rivers, mi-am amintit. Dar după o discuţie 
inițială, el nu mi-a mai telefonat. 

Rebecca se gândi la Brett Rivers, la felul cum îl găsise în apartamentul 
lui Megan, stând pe întuneric, complet singur, de parcă ar fi fost în transă, 
cu mintea la ani-lumină depărtare. Și la felul cum o privise atunci când 
dăduse declaraţia la Departamentul Șerifului. Un individ bizar. 

— Probabil că este foarte ocupat. 

— Mi-a spus c-o să mă ţină la curent, dar nu știu dacă o va face. Poate, 
la fel de bine, să-l sune pe taică-tău Și Știi ce se va-ntâmpla. Glasul Lenorei 
deveni acid Și tăios, așa cum se întâmpla de fiecare dată când îl pomenea pe 
fostul ei soţ. Donald și nevastă-sa aia sunt fericiţi să mă ţină-n beznă... 

— Dacă aflu ceva, te anunţ imediat, a intervenit Rebecca, sperând să 
stopeze altă diatribă plină de ură despre Donald Travers. Ea avea propriile-i 


probleme legate de tatăl ei, și nu avea chef să pornească pe drumul 
respectiv. Îți promit! 

— Bine... a fost de acord mama ei, împăcată pentru moment doar pe 
Jumătate. Vreau doar să fiu ţinută la curent, Becky. 

Nimeni, cu excepţia mamei ei, nu-i mai spunea așa, iar Rebecca detesta 
numele acela. 

— Tu ești acolo, iar eu nu pot s-ajung prea repede și... îmi fac o mie de 
griji în legătură Megan. Pentru prima oară de la începutul convorbirii, 
glasul păru să i se înmoaie puţin. Încă de când era mică, ea a fost mereu 
prea emotivă, prea exagerat de melodramatică, prea... În fine... prea 
„Megan” — așa obișnuiam eu să spun. Toată viaţa a făcut niște tâmpenii 
absolut incredibile. 

— Crezi că acum a procedat așa în mod deliberat? a întrebat Rebecca, 
uluită că mama ei avea un spirit atât de pătrunzător în ce privește caracterul 
excentric al mezinei, ba și mai surprinsă că o spunea chiar faţă de ea. 

— Ah, nu... vreau să zic... nu Știu, dar sunt foarte îngrijorată Și, dacă aș 
putea pleca, aș veni acolo imediat. Știi Și tu asta. Am însă multe pe cap din 
cauza sărbătorilor, știi cum e. O să fiu una dintre hostess la balul de Crăciun 
Și la campionatul de bingo, după care o să răspund, adică o să fiu 
coordonatoare, de banchetul de Valentine's Day — facem un eveniment local 
de caritate pentru săraci Și strângem deja donații, dar avem o problemă cu 
cateringul Și... Lenora își stăvili un oftat. Pur și simplu, sunt foarte 
îngrijorată. 

— O să te anunţ imediat ce aflu ceva. Mamă, uite ce-i, trebuie să mă- 
ntorc la treabă. Vorbim mai târziu. 

Rebecca a închis imediat după minciuna aceea, azvârlind telefonul pe 
pat. N-avea avea absolut niciun chef să lucreze, dar se întoarse ca să vadă 
unde-și lăsase laptopul și constată că era deschis la site-ul A Vision în 
White, după care reveni cu atenția către stradă. Ca într-o străfulgerare, 
recunoscu zulufii de păr blond ai Sophiei Russo, care intra în cafeneaua 
aflată vizavi. 

Inima i-a tresărit. 

Nu se întâlnise până acum cu femeia, o văzuse doar în fotografule pe 
care Megan i le trimisese pe telefon cu câteva zile înainte de dispariție. 
Dumnezeule, numai o săptămână era de atunci? I se părea că trecuse o 
veșnicie. După ce ajunsese în Riggs Crossing, Rebecca o zărise de două ori 


pe Sophia în orășel: prima oară — purta o haină lungă și avea o căciulă de 
blană — pe când ieșea dintr-un mic complex comercial care găzduia o 
brutărie, un magazin universal, un magazin de arme Și o consignaţie ce 
vindea produse „folosite cu grijă”; a doua oară, în timp ce Rebecca aștepta 
cu mașina la stop, iar Sophia, aflată pe trecerea de pietoni, se îndrepta spre 
mașina ei parcată în următorul cvartal. Rebecca se uitase după ea până ce se 
urcase în vehiculul cenușiu Și ar fi zăbovit și mai mult, dar șoferul 
camionetei care aștepta în spate claxonase furios, silind-o să apese pe 
accelerație Și să traverseze intersecția. A simţit atunci un neașteptat imbold 
de a o urmări pe blondă, pentru că, indiferent dacă voia sau nu s-o 
recunoască, Sophia o fascina. A ocolit rapid cvartalul și, văzându-i Fordul 
care dispărea după un colţ îndreptându-se în direcţia opusă, a întors cu o 
sută optzeci de grade, pornind după automobilul cenușiu, spre Aspen Street 
Și Cascadia Apartaments, o clădire banală cu un etaj Și cu ziduri făcute din 
bolţari. Sophia oprise mașina, coborâse și, în cizmele ei înalte până la 
genunchi, cu cheile într-o mână înmănușată s-a îndreptat spre apartamentul 
aflat în capăt. Ca și cum ar fi simțit că era urmărită, a privit peste umăr 
înainte să descuie ușa Și ochii ei au fixat-o pe Rebecca, pentru o clipă 
paralizantă, când aceasta a trecut cu mașina pe stradă. 

Sophia nu trădase nicio surprindere când privirile li se întâlniseră. 
Ulterior, Rebecca ar fi fost gata să jure că blonda chiar schiţase un zâmbet, 
ca Și cum s-ar fi așteptat să fie filată. 

Insă asta era o nebunie, nu? Sau, în cazul cel mai bun, era paranoia. 

Acum, Rebecca se întoarse cu spatele la fereastră și se concentră la 
pagina deschisă pe laptop, totuși nu putea găsi energia necesară de a se 
ocupa de nunți sau de mirese, sau de orice altceva asociat ideii de 
romantism, fericirii Și viitorului însorit. Închise capacul laptopului Și reveni 
la fereastră. Stomacul îi dădea semnale sonore Și a privit spre restaurantul 
situat în următorul cvartal, poziționat în diagonală faţă de hotel. Ar fi 
trebuit, într-adevăr, să părăsească orășelul acesta și să revină în Seattle dar 
la gândul revenirii în apartamentul ei pustiu a simţit un fior neplăcut. Și, la 
urma urmelor, putea să lucreze de oriunde în lume atâta timp cât avea o 
conexiune decentă la internet. 

Poate că ar fi trebuit să plece definitiv din Seattle. 

Să plece cât mai departe de haosul care era viaţa ei și departe de burniţa 
ȘI amintirile din Seattle. 


Întrucât buticul pentru mirese se extindea pe pieţe din California, putea 
să părăsească foarte ușor Seattle. Poate că, într-adevăr, avea nevoie de o 
schimbare de decor. 

Și cum rămâne cu Megan? 

Gândul la sora ei îi strânse stomacul. 

Apoi, mai era Și James... 

Nu te mai gândi la el! Te-a trădat. Ai uitat? 

Rebecca privea pe geam, prin reflexia chipului ei oval, la pietonii care 
mergeau grăbiţi sub ninsoare, pe trotuare sau printre mașinile parcate, unii 
împovărați cu pachete, toţi înfofoliți împotriva gerului. Un băiat pe 
skateboard luneca prin mulţime, un domn în vârstă își ajuta soția să urce 
într-o camionetă parcată Și... Deodată îi atrase atenţia o siluetă solitară, 
retrasă faţă de restul — o femeie, i se păru, cu un fular înfășurat în jurul 
gâtului, care-i acoperea și partea inferioară a feţei. Stătea mai într-o parte, 
însă capul îi era ușor îndreptat în sus, ca Și cum s-ar fi uitat direct la 
Rebecca. 

Și ce dacă, a fost primul ei gând, dar apoi, de parcă și-ar fi dat seama că 
fusese observată, femeia s-a întors brusc Și a intrat pe o alee, iar coada 
lungă în care-și strânsese părul negru flutură în urma ei. Nu, nu era blonda 
Sophia, care intrase în cafenea. Dar cine să fie atunci? 

— Ce naiba? a rostit cu voce tare Rebecca. 

Tocmai încerca să se convingă că nu era nimic când telefonul a ţârâit, 
făcând-o să tresară. Aproape că-l ignoră, deoarece vorbise deja cu mama ei, 
Și aproape toate celelalte apeluri fuseseră de la numere necunoscute despre 
care se dovedise că aparțineau unor reporteri. Ar fi putut să-i lase un mesaj 
în căsuţa vocală, gândi ea, totuși luă iarăși telefonul din talmeș-balmeșul 
așternuturilor, însă acum recunoscu numărul — era al lui James Cahill. 

Inima începu să-i bată mai repede și primul ei gând a fost să lase apelul 
să intre în căsuţa vocală. 

Dar dacă el aflase ceva nou despre Megan? 

Încercând să fie tare, a răspuns. 

— Bună, James, rosti ea direct, fără niciun preambul, sperând ca vocea 
să nu-i trădeze vreo emoție. 

— Bună, Becca. 

Inima femeii tresări, amintindu-și cum el îi scurtase mereu numele. Nu 
Becky, ci Becca... Și cât de mult îi plăcuse. 


— Sunt jos, urmă James. 

— Jos? Aici? întrebă ea, după care, înainte ca bărbatul să poată 
răspunde, continuă: De ce? 

O pauză de o secundă. 

— Mi-am amintit, a spus el. 

— Ce? 

— Seara aceea. Cu Megan. Mi-am amintit-o. 

Rebecca înghiţi nodul mare care 1 se pusese în gât. 

— Ah. 

— Mi-am zis că ar trebui să știi. 

Inima ei porni să bată mai repede. 

— Spune-mi. 

— Nu pot s-o fac prin telefon. 

— Nu Știu ce să zic... începu ea. 

Aruncă o privire rapidă prin camera mică de hotel: patul nefăcut, 
laptopul peste pături, hainele pe care le purtase mai devreme puse de-a 
valma pe spătarul unui scaun. Gândul ca James să vină în camera ei — în 
spaţiul ei — o speria. Începu să strângă obiecte ȘI să netezească așternutul. 

— Nu aici... 

— Unde vrei? 

— Nu știu, dar nu aici. 

— Bine, o să găsim un loc. 

Glasul era al unui om foarte sigur pe sine. Inima Rebeccăi bătea parcă Și 
mai iute. Trebuia să vorbească cu el. Dorea să vorbească cu el. Nu acesta 
era, de fapt, motivul pentru care venise tocmai în Riggs Crossing? Să afle 
ce Știa el, ce-și amintea? 

Sau motivul era altul? Acum că Megan dispăruse... 

— O să cobor, rosti ea cu răsuflarea întretăiată, alungând ideea aceea. 

— Te aştept la recepţie. 

Femeia a închis telefonul, întrebându-se dacă nu cumva era pe punctul 
de a comite cea mai gravă greșeală a vieții ei. 


CAPITOLUL 26 


— Haideţi, doamnă, daţi-i drumul. 

Agentul de pază, un bărbat voinic a cărui uniformă era prea strânsă pe 
corp, îi făcu semn lui Charity să plece de pe veranda din faţă, în vreme ce o 
pâclă fină, vizibilă în lumina lămpilor stradale, devenea tot mai deasă în 
jurul lor. În nordul Californiei se lăsa noaptea Și aerul era la fel de dens pe 
cât era de geros. 

— Nu făceam nimic! protestă ea când agentul încercă s-o prindă de braţ. 

Se smulse Și o fulgeră din priviri pe Lenora Travers, care stătea în pragul 
locuinţei sale. Ce scârbă afurisită! Și o știa prea bine! 

Lenora, într-un halat lung, strâns cu cordonul în jurul taliei ca de viespe, 
Și în papuci de casă, afișa o expresie îndurerată. 

— Încălcaţi o proprietate privată, a rostit agentul, suficient de tare pentru 
a fi auzit de Lenora. 

Charity a înţeles că el dorea să arate că avea situaţia sub control. După 
aceea, bărbatul rosti mai încet, pentru a fi auzit numai de ca: 

— Haideţi, vă rog. Suiţi în mașină și plecaţi. Să nu fiu nevoit să chem 
poliția. 

— Poliţia adevărata! nu-i veni să creadă lui Charity. Ai chema poliția 
pentru așa ceva? 

Agentul de pază se întinse din nou spre ea și, de data asta, reuși să-i 
apuce un umăr, iar degetele lui groase se închiseră peste mâneca 
trencicotului femeii. 

— Dă-mi drumul! Șuieră ea. Nu voiam decât să-i pun câteva întrebări. 

— Da, foarte bine, însă doamna Travers nu dorește să vă răspundă la 
întrebări. Aţi înţeles? 

Da, atitudinea Lenorei Travers era cât se poate de clară. Cu brațele 
încrucișate arogant peste piept, mama lui Megan stătea semeaţă și cu 
bărbia ridicată, conturată pe fundalul luminii din interior. Privind-o pe 
Charity de parcă ar fi fost un gândac de bucătărie, ea anunţă: 

— Nu ai fost invitată aici. 

— V-am spus că sunt de la ziar. 

Lenora Și-a întors privirea către agentul de pază. 


— Hank, văd că stăpâneșu situația. Eu am intrat. 

Dădu să se întoarcă. 

— Sigur că da, doamnă Travers. Nu sunt probleme aici. 

Răsuflarea lui Hank forma vălătuci de aburi în aer Și avea mirosul 
ultimei ţigări pe care o fumase, amestecat cu un soi de aromă de mentă. 
Ceva oribil! 

— Stați puțin! strigă Charity în urma Lenorei. Vreau doar să vă pun 
câteva întrebări despre fiica dumneavoastră. Haideţi, doamnă Travers. Nu 
vreți să aflaţi ce 1 s-a întâmplat? 

Lenora s-a oprit, corpul i s-a încordat Și a privit peste umăr. 

— Sunt sigură că poliția face tot ce se poate. 

— Dar poate că și eu aș reuși să dau o mână de ajutor. Știţi bine ce 
putere are presa, insistă Charity disperată. 

După câtă cale bătuse până aici, nu intenționa să accepte să fie dată la o 
parte. 

— În privinţa asta am îndoieli serioase. 

Lenora intră în casă Și închise ușa după ea, cu un zgomot surd și 
definitiv, iar Hank o împinse pe reporteră de pe verandă. 

— La naiba, a mârâit Charity. 

Abia atunci îi observă pe ceilalți vecini, care ieșiseră curioși pe 
verandele lor mici Și acoperite ca să privească spectacolul. Văzu o femeie 
de vreo Șaptezeci de ani, cu haină lungă, care ţinea un căţeluș sub braţ, și 
un cuplu de peste șaizeci de ani, cu soţia ţinându-se speriată de braţul 
soțului. Căţelușul — un teckel miniatural — mârâia și lătra fără oprire Și toți 
o priveau de parcă ar fi avut în faţă un specimen odios de criminal. 

— Sunt ziaristă, da? a strigat Charity spre ei. 

— Haideţi. Vă rog să plecați de aici, a insistat agentul de pază, 
împingând-o treptat spre minivan. 

— Îmi fac doar meseria! 

— Dacă știți ce-i bine pentru dumneavoastră, plecați. Dacă n-o s-o 
faceți, datoria mea este să chem poliţia, așa cum v-am spus. Bărbatul privi 
către casa Lenorei, care acum se uita afară printre jaluzele. În caz contrar, o 
va face chiar doamna Travers. Credeți-mă, a mai făcut-o atunci când 
căţelușul vecinei — arătă cu degetul mare spre patrupedul care lătra frenetic 
— 1-a intrat în grădina cu azalee ca să-și facă nevoile. Nu-i trebuie prea mult 
ca să-ȘI iasă din fire. 


— Eu nu-ncercam decât să dau o mână de ajutor. 

— Spuneți asta polițiștilor. 

— Rahat, rahat, rahat! 

Agentul înaintă spre ea iar Charity porni spre minivan. 

— Aveţi două minute să ieșiți de aici, o avertiză bărbatul. 

Fără chef, femeia a urcat la volan. Făcând încă un pas, paznicul 1-a închis 
portiera, după care Și-a privit ostentativ ceasul de la mână. 

— Mai aveţi un minut Și cincizeci Și două de secunde, a anunţat-o el. 

Ha, ha! Avea de gând să facă o numărătoare inversă! Foarte amuzant. 

Idiotule. 

Charity porni motorul. Ştia că era inutil să argumenteze ori să facă și 
mai mult scandal în comunitatea aceasta cu gard Și poartă de acces, așa 
încât călcă acceleraţia și se desprinse de lângă trotuar. Hank s-a retras cu un 
pas Și totuși a fost cât pe-aci să-l șteargă cu aripa. În semn de răzbunare, 
Charity se gândi pentru o secundă ce minunat s-ar fi simțit, apoi însă alungă 
ideea aceea care nu i-ar fi adus decât necazuri. Nu trebuia să rănească pe 
nimeni Și nici să intre în vreun bucluc, ba chiar nici nu trebuia să atragă 
atenția asupra ei. Răbufnirea în faţa vecinilor fusese o eroare. Ea mai avea 
încă treabă aici, în California, Și era evident că trebuia să folosească o 
metodă indirectă. Să nu se lase condusă de sentimente personale. 

Trecând pe lângă casele ale căror ferestre identice străluceau de la 
luminile interioare, porni Ștergătoarele de parbriz. Acestea începură să 
fâșâie, îndepărtând pelicula formată de picăturile de ploaie, iar Charity își 
plănui următoarea acţiune. Prin internet făcuse deja tot ce putea să facă. În 
continuare, avea să stea de vorbă cu Cissy Cahill Holt, cineva care știa în 
mod intim toate secretele întunecate, ascunse cu grijă de prestigioasă 
familie Cahill, dar cu o existenţă scandaloasă. 

Zâmbindu-și în barbă, depăși ghereta paznicului, pe unde intrase în forţă 
intimidându-l pe Hank, apoi viră pe o stradă mărginită de copaci, după care 
se alătură traficului rutier destul de rarefiat — în faţa ei străluceau stopurile 
automobilelor, iar faruri goneau în direcţia opusă. 

Cât despre Lenora Travers, era sigură că scârba avea să ȘI-o capete cu 
vârf Și îndesat. Se-nvârte roata. 

Iar dacă nu, Charity avea să aibă ea grijă în privinţa asta. 

x kK x 


Rebecca izbuti să-și controleze accesul de panică. 


Bun, deci avea să se întâlnească cu James — Și ce dacă? 

La urma urmelor, ea forțase momentul acesta, ea dăduse buzna în 
rezerva lui din spital, iar apoi se furișase în casa lui, doar ca să fie 
descoperită, însă nu era pregătită pentru atacul emoţional al unei întâlniri cu 
James Și cu urmările trădării lui, ȘI... 

— La naiba, a murmurat. 

Un gând perfid i se insinua în minte. Da, ea începuse totul, iar acum ar fi 
fost bine să termine ce începuse. Dacă-și juca bine cărțile și își asigura 
ajutorul lui James în găsirea lui Megan, el Și-ar fi putut da seama că intrase 
în relație cu sora nepotrivită. 

— Termină! s-a răstit cu voce tare, încercând să alunge gândul periculos. 

Indiferent ce anume crezuse ea cândva că împărtășise cu James, acum se 
terminase! SE TERMINASE. 

— Nu uita asta niciodată, a atenţionat chipul care o privea din oglindă, în 
timp ce-și prindea părul într-un simulacru jalnic de coc. 

Reflexia din oglindă continua să pară scofâlcită, de parcă nu dormise de 
o săptămână, totuși ignoră trusa de farduri. 

— Realitatea este fix aia pe care o vezi! 

Își trase cizmele, îmbrăcă scurta, își luă portofelul și ieși pe ușă. 

Așa cum spusese, James o aștepta la recepție, imediat lângă ușile duble 
ale hotelului; o pălărie Stetson îi acoperea aproape în totalitate părul Și 
bandajul, iar braţul rănit era ascuns sub scurtă, astfel că oferea oarecum 
imaginea unui erou dintr-un film de acțiune, în blugi ponositi Și neras de o 
săptămână. 

Ignorându-și bătăile inimii nesupuse, Rebecca a înaintat mai 
încrezătoare decât se simţea. Exact în clipa aceea, bărbatul a ridicat ochii. 

— Hei, o salută el. 

— Bună. Eşti gata? 

Înainte ca el să poată răspunde, Rebecca îl împinse în stradă. 

— Ştii unde vrei să mergi? întrebă James, supunându-se. 

— E un restaurant vizavi. 

— Acolo vrei? Într-un restaurant aglomerat? 

Este mai bine decât alternativă, își zise femeia, imaginându-și ce ar 
însemna ca ei doi să fie singuri în camera de hotel. Despre holul recepției 
nici nu putea fi vorba. Își dăduse seama de asta când îl traversase. Era ticsit. 
Pe sofaua circulară de lângă bradul de Crăciun două persoane erau aplecate 


cu ochii peste telefoane, un cuplu în jur de treizeci de ani discuta pe ton 
ridicat cu un recepționer; erau înconjurați de bagaje, iar cei trei copilași ai 
lor se jucau de-a v-aţi ascunselea printre ghivece cu plante și scaune, ţipând 
cât îi țineau gurile, în vreme ce frânturi de Jingle Bells se adăugau în 
răstimpuri forfotei generale. 

— Mă-ndoiesc că vom găsi o masă, a spus James. 

Rebecca se uită pe ferestrele restaurantului de vizavi Și văzu că era 
aglomerat. Toate separeurile erau ocupate, iar în fața zonei de recepție, 
imediat dincolo de intrare, se formase deja un grup. În plus, n-o văzuse pe 
Sophia Russo intrând acolo cu nici cincisprezece minute în urmă? Chiar 
intenţiona să dea nas în nas cu blonda în timp ce era cu James? 

— Și-atunci, unde? a întrebat ea. 

— La tine în cameră? 

La naiba, nici vorbă! Rebecca se gândi la patul nefăcut și la absenţa 
scaunelor. Și la ultima oară când fusese cu James într-un dormitor. Clătină 
din cap ȘI rosti: 

— Nici să nu te gândești. Am crezut c-am fost clară-n privinţa asta. 

— Și-atunci...? 

— Tu ești de-al locului. Vino tu cu o propunere. 

— Bănutesc că nu vrei să te-ntorci la mine acasă. 

Ea și-a amintit de haosul care domnea peste tot, în mansardă, atunci 
când se ascunsese acolo. 

— Ai pus-o în ordine? 

— Este în curs. 

— Trebuie să existe Și vreun loc mai aproape. 

James privi în jur, adunându-Și sprâncenele. 

— La două intersecţii mai departe este un bar. Dacă avem noroc, nu ne 
va vedea niciun reprezentant al presei. 

— Ăsta-i un orășel destul de mic. Nu cred că afară așteaptă zeci de 
reporteri sau paparazzi. 

Bărbatul își arcui o sprânceană. 

— Nu te-a contactat nimeni din presă? 

— Bine, în regulă. Rebecca se simţea agitată Și voia să termine cât mai 
repede totul. Barul acela sună foarte bine. 

Nu suna foarte bine, dar nu prea mai aveau opțiuni. James tinu ușa 
deschisă pentru două femei care, chiar în acel moment intrau grăbite în 


hotel; una avea o haină lungă până la glezne și ţinea strâns în lesă un 
buldog francez cu hăinuţă roșie. Cea mai înaltă dintre ele, o roșcată de vreo 
cincizeci de ani, trăgea două rollere, iar un fular îi acoperea jumătatea 
inferioară a feţei. Cea din urmă se îndreptă către recepție, unde cuplul își 
continua discuția animată cu bărbatul din spatele tejghelei, în timp ce unul 
dintre copiii lor se dădea pe balustrada scării. 

— Haide. 

James atinse cotul Rebeccăi cu braţul sănătos și o îndepărtă de intrarea 
hotelului. 

Aerul era curat Și îndeajuns de rece pentru ca răsuflările oamenilor să 
ridice aburi. Pe când mergeau pe stradă, Rebecca privi spre locul unde o 
zărise pe femeia cu coadă lungă, însă nu mai era nimeni acolo care să 
privească spre hotel. Poate că, pur Și simplu, își imaginase că cineva îi 
cerceta fereastra camerei; poate că femeia aceea admirase hotelul în sine. 

Și atunci de ce s-a întors atât de brusc când te-a zărit? 

— E ceva în neregulă? întrebă James când ajunseră la un colt. 

Totul, fir-ar al naibii! 

— Nu. 

Era pur Și simplu cu nervii în pioneze după ce, mai întâi, o văzuse pe 
Sophia, apoi pe femeia aceea necunoscută, iar acum pe James. 

El i-a zâmbit, însă Rebecca și-a întors privirea. Nu. Nimic. Nicio 
tensiune sexuală. Nada. Doar conversație. 

Cu mâinile vârâte în buzunare — uitase să-și ia mănușile — încerca să ţină 
pasul cu James. Au traversat strada, au cotit după un colț, iar apoi, după ce 
au mai străbătut două intersecții, au ajuns la o clădire din cărămidă roșie, cu 
o copertină dungată deasupra intrării. 

Brass Bullet Bar arăta de parcă ar fi fost construit la sfârșitul secolului 
trecut ȘI, cu excepţia câtorva televizoare extraplate pe pereţi, părea că nu 
mai fusese actualizat de la terminarea celui de-al Doilea Război Mondial. 
Tejgheaua din lemn de nuc a barului se întindea pe toată lungimea 
interiorului, iar în spate avea oglinzi din podea până în tavan, în care 
scânteiau zeci de sticle așezate pe rafturi înguste din sticlă. Pe peretele de 
vizavi se înșiruiau mai multe separeuri cu canapele cu spătare înalte. 

Grămăjoare de talaș încă mai erau pe podea, amestecate ici, colo, cu coji 
de alune, iar mirosul lemnului proaspăt tăiat se combina cu izul de bere. 

James a condus-o printre cele câteva mese din centrul încăperii până la 


un separeu situat în apropierea unei uși din spate. Rebecca s-a așezat pe 
bancheta aflată vizavi de bărbat și-l văzu strâmbându-se ușor când a luat Și 
el loc. 

— Cel mai bun din Riggs Crossing, rosti el cu sarcasm vădit. 

Înainte ca ea să poată răspunde, sosi barmaniţa, ale cărei bucle dese ȘI 
sure erau prinse la spate cu o bandană roșie, asortată la cămașa cu croi 
western. 

— Ce-ţi pot aduce? întrebă ea, cercetând-o din priviri pe Rebecca. 

— Ceva cald. Irish coffee. 

— Şi tu? s-a întors spre James. 

— Budweiser la draft. 

— Ceva de mâncare? 

Deși își simţea stomacul gol, Rebecca a scuturat din cap. 

— Nu, mulţumesc. 

— Doar de băut, a completat James. 

După plecarea barmaniţei/ospătănițe, a împins către Rebecca un 
castronaș cu alune, însă ea l-a ignorat. 

— Să trecem la treabă, a rostit ea, așezându-și brațele pe masă. Ai zis că 
ti-ai amintit — te ascult. 

El nu Șovăi, ceea ce a surprins-o ușor, dar a apreciat. Începu să-i 
povestească despre cearta cu Megan Și despre cum îl atacase când aflase de 
Sophia. Cât de rănită se simţise și cât de furioasă. Îi aruncase în faţă un 
bilet pe care 1-l scrisese, după care se repezise spre ochii lui. 

Barmaniţa a sosit cu băuturile, așa că James s-a oprit Și a sorbit din bere, 
dar pauza a durat doar cât ospătărița fusese în preajma lor; de îndată ce ea 
se îndepărtă, el a continuat. În timp ce vorbea, Rebecca îi cerceta chipul în 
căutarea oricărui semn ce ar fi putut indica minciuna, apoi sorbi Și ea din 
cafea, a cărei frişcă groasă și dulce forma un contrapunct plăcut cu whisky- 
ul cald. 

— Ar fi trebuit să-i fi spus, încheie James. A avut dreptate. Înainte să am 
o relație cu Sophia, ar fi trebuit să-i fi spus lui Megan că se terminase. Se 
lăsă pe spate, rezemându-se de peretele separeului. Asta a fost. Asta-i tot ce 
Știu. 

Rebecca se abținu să-i spună că acela era stilul lui de operare, de a trece 
la altă femeie înainte să fi încheiat legătura cu cea de dinainte, nedorind să-i 
amintească faptul că la fel procedase și cu ea. 


Oare gelozia să fie cea care ti se strecoară prin vene, îti înfierbântă 
sângele și-ţi otrăvește inima? Doamne... te rog... nu... Nu după atâta timp. 

— Continuă, îl îndemnă ea pe un ton sec. 

— Asta-i tot. Tocmai ţi-am zis... 

— Nu-i tot. 

James o privi scrutător. 

— Vorbim despre... altceva? 

— Vorbim despre Megan. 

El miji ochii. Trecură câteva secunde bune. Rebecca aproape că putea 
auzi ticăitul lor. Ea forţa nota. Pretindea, fără să formuleze cererea. 
Furioasă. Dorea să știe, dar nu era în stare să-l întrebe. De ce... De ce? De 
ce, Megan? 

Fie că citise ceva pe faţa ei, fie că-i percepuse starea, James a rostit: 

— Îmi pare rău. 

Idiotul! Credea că asta va fi suficient? 

Rebecca încercă să surâdă, dar mușchii feţei păreau să n-o asculte. 

— Poți să spui că eu sunt nebună. Am crezut mereu că va exista o 
explicaţie. Că... nu știu, că iubirea te-a orbit Și ai fost neajutorat în faţa ei. 
Apoi însă ai înșelat-o și pe Megan. La fel cum m-ai înșelat pe mine cu ea. 

— Ea mi-a spus că te vezi cu altcineva. Cu un doctor. 

— Poftim? îl pironi ea cu privirea. Ce tot zici? 

— Megan mi-a spus că tu te întâlneai cu altcineva, a repetat el. 
Mincinosul! 

— Nu-i adevărat. 

Bărbatul nu răspunse. 

— Oh, Doamne... Te referi la Michael Dent? întrebă ea. 

— Nu știu cum îl cheamă. 

— Nu am ieșit niciodată cu el. Megan lucra pentru el, la clinica lui. Pe 
atunci era în divorţ, sau așa ceva, cred că era separat de soţia lui. Megan 
ieșea cu el. Eu n-am ieșit niciodată. Eu eram cu tine. 

Expresia lui era indescifrabilă. Pe faţă nu i s-a clintit niciun mușchi. 
Oare simţea același Șoc uriaș ca Și ea? 

— Megan mi-a arătat fotografii cu voi doi. 

— AĄŞa... S17 

— Fotografiile nu mint, Rebecca. Erai cu el. Voi doi. 

Ea l-a privit, nevenindu-i să creadă. 


— Am cinat odată cu el și cu Megan. Și... Atunci înţelese. Vrei să-mi 
spui că atunci când Megan s-a dus la baie ne-a fotografiat pe mine Și pe 
Michael împreună la masă? Ca și cum am fi ieșit doar noi doi în oraș? Și tu 
ai crezut asta? Și nici măcar nu m-ai întrebat despre ce-i vorba? 

Cum el n-a răspuns imediat, femeia s-a încruntat. 

— Faci mişto de mine? Simti cum îi îngheaţă inima. Ai crezut-o pe 
Megan. Pe mine nici măcar nu m-ai întrebat ce-a fost. 

Sprâncenele lui s-au unit, exprimând starea lui de perplexitate. 

— Pe bune... Ai crezut-o pe Megan! Aha, acum înţeleg. A fost mai 
ușor. Era calea de ieșire cea mai ușoară. De fapt, tu doreai s-o crezi. 

James părea gata s-o contrazică, din fericire însă n-a făcut-o. Pentru că, 
dacă se ajungea la o situație atât de rea, nu mai conta. Trecuse mult de 
atunci... Și așa mai departe. Rebecca își reaminti că unicul motiv pentru 
care ea se afla aici era acela de a o găsi pe Megan. 

— Bun, deci am fost un idiot, admise el în cele din urmă. 

Ea rămase tăcută. 

— Ai putea cel puţin să mă contrazici, propuse James. 

— AȘ putea. 

În tot acel timp, Rebecca simţea cum ochii lui scormonitori o cercetează 
minuţios. Nu bătu în retragere, ci-l ţintui Și ea cu privirea. 

— Dar n-o s-o fac. 

— Mi se pare corect. 

Bărbatul a părut că vrea să mai spună ceva. Era clar că fusese bulversat 
de ceea ce tocmai aflase. 

— Nu vreau să discut despre ceea ce ar fi putut să fie, rosti ea prevenitor. 

— Bine. 

— Bine, îl îngână Rebecca pe un ton răstit. 

Ochii lui insistau să-i caute pe ai ci. 

— Ar fi... ar fi trebuit să mă străduiesc mai mult. 

— Da, așa ar fi trebuit să faci. 

Ea n-avea să se înmoaie. Dacă s-ar fi înmuiat, ar fi cedat. 

— Să trecem mai departe. 

— Așa este, a zis James. 

Dădu halba peste cap și făcu semn pentru încă una. 

— Îmi povesteai ce s-a-ntâmplat în seara aceea, îi reaminti Rebecca. 

Dorea să revină cu conversaţia la subiectul curent, refuzând să-i vadă 


linia fermă a maxilarului, camuflată acum parțial de barbă, umerii lăți și 
felul în care părul, acolo unde nu-i fusese ras, i se cârlionţa înapoia urechii. 

De asemenea, nici nu avea să admită că inima îi bătea ceva mai repede. 

— Spuneai că ea te-a atacat. 

— Așa a fost. 

— Şi nu te-ai putut apăra? De atacul unei femei cu puţin peste cincizeci 
de kilograme? 

— M-a luat prin surprindere și n-am vrut s-o rănesc. Își ieşise practic 
din minţi. Era incredibil de furioasă. S-a repezit la mine cu dinţii dezgoliţi, 
agitându-și unghiile. Am încercat s-o evit, dar am căzut amândoi. Îmi 
amintesc asta. 

Își frecă bărbia cu palma, în timp ce ospătăriţa îi luă halba goală și-i 
puse alta plină în faţă. 

— Şi te-ai lovit la cap. 

El a încuviinţat în tăcere. 

— Și apoi ţi-ai pierdut cunoștința. 

— Da. 

— ŞI te-ai trezit în spital cu amnezie. 

Rebecca nu-și putu ascunde sarcasmul din glas. Ce naiba făcea ea aici, 
ascultând rahatul ăsta? Se săturase până peste cap. 

— Şi, atunci, ce s-a-ntâmplat cu ea — cu Megan? 

A sorbit din cafeaua care se răcise, fără să-i simtă gustul. Ochii ei îl 
ţintuiau în continuare pe James, căutând cea mai mică reacție. 

— Am auzit că a plecat cu mașina de la mine. Bobby crede c-a văzut-o 
plecând atunci când el s-a întors... Și, din câte mi-au zis poliţaii, pornise 
spre tine, dar n-a mai ajuns... 

Rebecca revenise de unde plecase. 

— Tu unde crezi că este? 

Întrebarea bărbatului a surprins-o. 

— Nu știu, de asta mă aflu aici. 

— Dar trebuie să ai o teorie. 

James o privea peste marginea halbei în timp ce sorbea încă o gură. 

— Nu Știu. Când mi-a telefonat, mi-a spus că era pe drum. După cum 
vorbea, era foarte tulburată. Și am așteptat-o. 

— Dar n-a mai apărut. 

— Nu. 


— Și n-ai habar ce s-a-ntâmplat cu ea. 

— Bineînţeles că nu. 

Una dintre sprâncenele lui negre s-a arcuit din nou, întrebător. 

— Crezi că eu Știu ceva Și nu spun? a rostit Rebecca. 

— N-ar fi prima oară când surorile se aliază între ele. 

— Hai, termină! În ce scop? a zis ea, crescând intensitatea tonului. Ca 
să-ţi înscenăm ceva? Asta vrei să zici? 

— Fiecare dintre voi avea motivele ei. 

— Glumești? pufni Rebecca. Din ce ungher al iadului îţi ies ideile? 
Dacă aș fi știut, de ce aș mai fi venit aici Și aș sta pe termen nedefinit? 

— Asta-i o întrebare bună. Una la care chiar ai putea să-mi dai un 
răspuns. 

Femeia sări în picioare, pe jumătate furioasă, pe jumătate neîncrezătoare. 

— Pentru că, urmă el, cum ar fi părut dacă tu nu ai fi venit Și n-ai fi 
început să exerciți presiuni asupra poliției? 

— E imposibil să crezi asta cu adevărat. 

În clipa aceea, Rebecca văzu că el își schimbase dispoziţia, devenise 
puțin mai vesel și îi făcea plăcere s-o tachineze. Asta o scoase realmente 
din sărite. 

— Haide să punem lucrurile la punct, da? Eu nu am venit până aici ca să 
„par” cinstită... ca să... să abat poliția de pe pistă, sau ce vrei tu să 
insinuezi. Simti cum ochii i se îngustează când s-a aplecat peste masă, astfel 
încât nasurile lor aproape s-au atins. Să nu faci așa ceva, James. Să nu- 
ncerci să-mi arunci asta-n spate. Eu am venit aici să ajut la găsirea lui 
Megan. Ăsta-i singurul motiv. 

Bărbatul o privi fix Și întrebă încetișor: 

— Chiar singurul? 

Pentru o fracțiune de secundă, Rebecca și-a amintit cum făcuse dragoste 
cu el, pielea lui perfect întinsă peste mușchii încordați, apăsarea gurii lui... 
A simţit că 1 se taie respiraţia. 

— Eşti un ticălos de clasa-ntâi, a rostit ea, și faptul că a vorbit în Șoaptă 
nu a diminuat în niciun fel intensitatea cuvintelor. 

Apoi a ieșit din separeu Și a luat-o spre ușă, călcând peste talaș și peste 
cojile de alune, lăsându-l pe el să se ocupe de nota de plată. 

La urma urmelor, Și-o putea permite fără griji. 


CAPITOLUL 27 


San Francisco, California 
7 decembrie 


Fusese lăsată cu ochii-n soare. 

După noaptea în care, fără niciun fel de menajamente, fusese îndepărtată 
de casa Lenorei Travers, de data asta, Charity aștepta pe cheu, clocotind de 
furie. În Jur, întunericul era dens, în ciuda fascicolelor de lumină pe care 
zeârie-norii din oraș le trimiteau prin ferestre, strălucind pe fundalul serii 
reci, ca de cerneală. 

„Contactul” pe care-l stabilise, o persoană care îi telefonase cu o seară în 
urmă Și sugerase să se întâlnească la Dana 39, nu sosise nici acum. 
Bineînţeles, ea fusese suspicioasă, dar apelantul, al cărui număr de telefon 
era ascuns, insistase că el sau ea — Charity nu-i putuse determina sexul —, 
ştia „mizerii” despre James Cahill, inclusiv motivul pentru care era 
considerat oaia neagră a familiei sale și ce anume stătea în calea lui spre 
moștenire. 

Pentru urechile femeii sunase ca o muzică. În timp ce se îndrepta către 
locul de întâlnire, pregătise o mulțime de întrebări pentru informator. James 
Cahill mai fusese vreodată acuzat de violenţă împotriva unei femei? În 
adolescenţa lui se întâmplase ceva, iar dosarul de la tribunal fusese trecut la 
„secret”? Tăcerea vreunei victime fusese cumpărată cu o parte din averea 
Cahill? În minte i se perindau, succesiv, cel puţin o duzină de întrebări 
despre Cahill. 

Și ce aflase Charity din toate astea până acum? 

Nada! 

Era incredibil de frustrant. Instinctiv, ea simţea că în trecutul lui Cahill 
exista ceva legat de relațiile sale cu familiile vechi și bogate din San 
Francisco, care contribuise la misterul din jurul lui Megan Travers. Ceva 
mai profund Și mai întunecat. Dar asta să fi fost cu adevărat? Sau era doar 
exact ceea ce părea să fie? Gelozia că o altă femeie îi sucise capul lui James 
o silise pe Megan să plece? Să fie oare atât de simplu? 


În timp ce aștepta în noaptea rece din San Francisco, Charity examină 
ideea ca Megan, binecunoscută pentru temperamentul furtunos Și înclinația 
ei spre melodramă, să-și fi regizat ea însăși dispariţia. Dar dacă o făcuse, 
de ce nu reapăruse? Oare James știa mai multe decât spunea? Și, dacă era 
așa, despre ce putea fi vorba? 

Urmau apoi pe listă surorile Rebecca și Megan Travers, care fuseseră 
ambele înșelate Și trădate. Charity abia începuse să le examineze trecutul, 
însă îȘi propusese să sape mai adânc, să descopere mai multe despre ele și 
despre legăturile lor cu James. În plus, și ele aveau conexiuni cu orașul 
acesta. 

Prin urmare, nu era totul pierdut. 

Apoi, mai era Și informația aceea pe care o primise de la Cissy Cahill, 
rudă cu James Cahill și cu aproape cincisprezece ani mai mare decât el. 
Dumnezeule, ce mai povești avea femeia aia! 

Destule cât să umple o carte, dacă nu chiar două. 

Așa că, realmente, nu era totul pierdut. Chiar dacă nemernicul ăsta își 
bătuse joc de ea și o făcuse să aștepte în zadar. 

Charity mai trebuia doar să facă niște săpături suplimentare despre fiica 
Mariei Cahill — cealaltă fiică, adevărata nebună a unei familii plină de 
ciudati. Perfectă pentru o carte despre cazuri criminalistice autentice sau 
chiar pentru un scenariu... 

Așa că, să-i ia naiba pe toţi cei care credeau că ea nu putea da lovitura! 

Privind apa întunecată a Golfului Și traficul rarefiat de pe podul San 
Francisco-Oakland Bay, reportera își imagină viitorul ei, cum avea să le 
arate tuturor, inclusiv imbecililor de la Clarion, din ce material era croită. 
Aveau să vadă gură mare de Earl Ray și libidinosul de fiu-său cine era ea. 

Să-ţi pui asta peste coculeţ, Gerry! 

Își imagină un contract pentru o carte sau pentru un film. N-ar fi fost 
extraordinar? Cât de surprins avea să fie ratatul ăla de Seamus O'Day. Toţi 
aveau să fie așa. Toţi cei de la fiţuica aia de doi bani! 

S-o ia însă pe rând, Și-a reamintit ea. 

Mai întâi, povestea în sine. 

Mai așteptă cinci minute, apoi renunţă. Deși era târziu după miezul 
nopţii, în jur încă mai puteau fi văzuți trecători. Nu mulți, doar câțiva, unii 
care ieșeau clătinându-se din baruri, alţii urcându-se în vehicule parcate sau 
așteptând la câte un colţ de stradă, în lumina slabă a felinarelor, vreun taxi. 


Dar niciun informator gata să-Și reverse sacul despre familia Cahill. 

Din fericire, nu era chiar totul pierdut, ţinând seama de informaţiile pe 
care le căpătase de la Cissy Și asistentă, totuși spusele lor nu erau decât 
vârful aisbergului — simţea asta. 

Pe Charity n-o caracterizase niciodată răbdarea, așa că nu se prea bucura 
de magia despre care se spune că ar exista în San Francisco. Era frig Și 
ceață, vântul biciuia Golful, vălurind apa neagră și ridicându-i coame 
înspumate, iar tipetele obsedante ale leilor de mare păreau c-o urmăresc. 

Și totuși trebuia s-o mai intervieveze pe mama lui Megan, într-un fel sau 
altul. 

Deși, până acum, tentativele îi fuseseră zădărnicite, Charity știa că 
hoașca avea mâine la club o ședință de fitness cu instructorul ei personal, 
urmată de o ședință de masaj — aceasta era rutina Lenorei Travers la 
mijlocul săptămânii. Intenţiona s-o aștepte atunci când avea să iasă pe ușa 
de la Club Fit îndreptându-se spre mașină. Atunci avea să intre în acțiune. 
Luată prin surprindere, Lenora ori avea să facă o scenă, ori, așa cum 
Charity era dispusă să pună prinsoare, avea să accepte o discuţie pentru a nu 
risca un spectacol stingheritor în faţa prietenelor de la club. Perfect! Așa 
poate că avea să se aleagă cu ceva. Poate că Lenora avea să-i ofere o 
informaţie prețioasă despre Megan sau despre sora ei — pe care James o 
abandonase în favoarea lui Megan — și chiar o listă de contacte, prieteni Și 
cunoștințe, care s-o ajute să afle mai multe din preferințele dispărutei. 
Totul, desigur, sub masca speranţei de a o localiza pe Megan. Ceea ce, de 
fapt, chiar avea să facă, s-a justificat reportera în sinea ei. 

Mai exista, de asemenea, Și Cahill House. Până acum nu izbutise să aibă 
acces la arhiva ei, însă după ce o vizitase ieri după-amiază Și fusese 
respinsă, primise un pont anonim de la o femeie care susţinea că lucrase 
acolo cu ani în urmă ca asistentă. Refuzase să-și dea numele, iar numărul de 
telefon era ascuns, dar susținea că aflase de la o prietenă care continua să 
lucreze în Cahill House despre vizita eșuată a lui Charity. După care 
sugerase că familia Cahill nu-și limitase implicarea doar la finanţarea 
instituţiei pentru femeile însărcinate, ci că cineva din familie o folosise în 
mod direct. Asistenta nu spusese mai multe, rămâneau doar aluziile acelea 
foarte interesante. 

— Copii nedoriți, spusese Charity, iar asistenta se oprise. 

— N-am spus asta Și n-ai aflat-o de la mine. 


— Nu știu nici măcar cine ești. Sau dacă povestea ta e autentică. 

— Este, crede-mă. 

— Mi-ar plăcea s-o cred, dar am nevoie de date concrete. 

— Ajunge să știi că ești pe pista cea bună. Continuă să sapi. 

După care închisese, refuzând să-i mai răspundă la telefon când reportera 
încercase s-o apeleze din nou, dar și la SMS-ul pe care i-l expediase. 

Și care ar fi fost acea „pistă bună”? se întrebase Charity, întorcând 
discuţia pe toate părțile, după care decisese că merita să pornească pe 
urmele ei. Peste câteva ore primise apelul care dusese la stabilirea acestei 
întâlniri. lar totul se petrecuse în mai puţin de patruzeci Și opt de ore. Prin 
urmare, atrăsese în mod clar atenția cuiva. 

Acum, Charity pornise spre minivanul ei, strângându-și scurta vătuită 
Kate Spade pe lângă ea — în realitate, o copie mai ieftină, dar nimeni nu-și 
putea da seama —, când o rafală de aer rece se rostogoli peste Golf. 

Se gândi că poate acționase în mod greșit, că poate ar fi trebuit să fi 
rămas în Riggs Crossing, totuși acolo fusese împiedicată în demersurile ei. 
De asemenea, poate că de acolo n-ar fi descoperit legătura cu surorile. Nu, 
nu, se afla pe pista cea bună. Atât doar că trebuia să continue, să insiste. 

Lătrătunile stranii, guturale, ale leilor de mare pluteau peste apă, în timp 
ce aerul rece îi biciuia faţa. Femeia a privit în Jur, nervoasă, gândindu-se 
dacă nu cumva „contactul” ei o urmărea și dacă nu fusese atrasă aici cu un 
motiv. Dacă aceasta era o cursă? s-a întrebat ea, și nu o făcea pentru prima 
oară... 

Nu fi proastă. Te-ai uitat la prea multe filme de groază. În plus, tu ești 
înarmată. Ai în buzunar un spray cu piper, iar 911 este la o singură atingere 
de tastă în telefon. Nu te lăsa cuprinsă de panică. 

Însă un alt geamăt gros Și aproape dureros al unui leu de mare nevăzut îi 
zbârh firișoarele de păr de pe ceafă. Era timpul să plece, în mod clar, 
contactul ei nu avea să apară. 

Iuți pasul, rumegând diversele idei și motive care o sâcâiau. În ceața 
sumbră, tocurile cizmelor ei răsunau straniu. 

Dar nu erau doar tocurile cizmelor ei, a înţeles brusc Charity, Și inima 
aproape 1 s-a oprit. 

Oare nu auzise un alt set de pași, cumva ca un ecou al pașilor ei? Ca și 
cum cineva ar fi urmărit-o? Privi peste umăr, dar în aceeași clipă o mașină 
care venea încet din spate a orbit-o pentru moment cu farurile. 


Exista oare o siluetă neagră acolo, ascunsă de razele de lumină ale 
farurilor? 

Simti un nod în gât. 

Un bărbat? O femeie? 

Şoferul a ambalat motorul și mașina, un sedan negru, a ţâșnit pe lângă 
ea. Reportera a clipit de câteva ori, însă în spatele ei strada era pustie. Nu se 
vedea țipenie. 

Simţea totuși furnicături de spaimă pe Şira spinării, iar adrenalina îi 
gonea prin vene. Traversă strada, aproape fugind, spre parcarea supraetajată 
în care-și lăsase minivanul. Era o nebunie! La ce se gândise oare când 
fusese de acord să se întâlnească cu un necunoscut în toiul noptii? Da, avea 
sprayul cu piper într-un buzunar din faţă și ţinea telefonul în mână, 
totuşi... Urcă treptele, pentru că nu mai voia să aștepte ascensorul până la 
nivelul al treilea și... Iisuse, nu cumva auzea zumzetul liftului, anunțând că 
Și cabina suia? 

Cu inima bubuind, Charity a încercat să nu intre în panică, a continuat să 
alerge în sus pe scară Și a ieșit la nivelul al treilea, constatând dintr-o 
privire cât de pustie era parcarea. Doamne, cât de proastă putuse fi să se 
lase ademenită aici? Ea, care fusese șefa de promoţie la absolvirea liceului 
Fremont High! O luă la fugă. În ciuda nopţii friguroase, acum transpira ȘI 
gâfâia. 

Minivanul era parcat așa cum îl lăsase, dar dispăruseră Porsche-ul și 
SUV-ul care-l flancaseră. Acum era singur, iar în jur existau cel mult o 
mână de vehicule parcate pe betonul care începuse să îmbătrânească. 

Auzi uruitul liftului, care continua să urce. 

Gâtul 1 s-a uscat dintr-odată. 

Inima îi bătea cu putere. 

A vârât mâna cu disperare în buzunar Și a apăsat butonul telecomenzii 
pentru a-și descuia mașina. Imediat i-a auzit bipul și farurile și stopurile au 
început să clipească. 

Aproape c-ajunsese! 

Ascensorul s-a oprit la nivelul ei exact când Charity ajunsese lângă 
portiera minivanului. 

Urcă în mașină exact când ușile ascensorului se deschiseră. 

Speriată, băgă cheia în contact ȘI-ȘI încuie prompt portierele. 

Motorul a prins viaţă chiar în clipa în care din lift ieșea un bărbat în 


blugi negri, cu o geacă de camuflaj și cu o căciulă trasă mult peste urechi. 
Se uită spre Charity, care se puse în mișcare. 

Ochii li se întâlniră. 

Inima ei tresări. 

Bărbatul își vâri o mână înmănușată în buzunarul de la geacă. 

După o armă. 

Oh, Doamne, nul 

Charity simţi că tot conținutul stomacului i se lichefiază. 

Băgă în marșarier. 

Dădu cu spatele în scârțâit de roţi și apoi viră nebunește. 

Bărbatul ajunsese acum în lumina farurilor ei Și reportera schimbă viteza 
Și călcă pe acceleraţie. 

El ridică braţul. 

O aţinti cu mâna înmănușată. 

Nu, lisuse! Avea s-o-mpuște! Chiar aici! Chiar acum! 

Inima i se ridică în gât. 

Nici vorbă! N-avea să fie așa! 

Ea nu avea să-ngăduie ca viaţa să i se încheie în felul ăsta. 

Apăsă pedala accelerației până la podea. 

Minivanul se năpusti înainte, iar în apropiere o Toyota clipi ȘI piui. 

Șocat, bărbatul deschise larg gura. 

Tipă ȘI sări înapoi, scăpând arma. 

Ba nu. Nu era o armă, ci o nenorocită de telecomandă pentru mașină. 

Nici pe departe un pistol. 

Nimic periculos. 

Charity trase de volan, minivanul se legănă ameninţător şi-l rată la 
mustață pe necunoscut. 

— Ce mama mă-sii! răcni el, împleticindu-se, palid ca moartea. Idioata 
naibu! 

Doamne Dumnezeule, fusese cât pe-aci să calce un nevinovat, doar 
pentru că nervii ei întinși la maximum o trădaseră! 

— Lisuse, murmură Charity Și călcă frâna pentru o secundă. 

Se gândi chiar să se oprească și să-și ceară scuze, să încerce să explice, 
dar ce rost ar fi avut? În oglinda retrovizoare laterală îl văzu pe bărbat 
căutându-și telecomanda, care zburase peste pardoseala pătată a parcări. O 
găsi și se îndreptă de spate, cu o privire ce arăta că ar fi fost în stare s-o 


omoare cu adevărat dacă ar fi putut. Nu mai era speriat, ci de-a dreptul 
furios, cu chipul schimonosit într-o grimasă de aprigă mânie, cu ochii 
ațintiți spre spatele minivanului. Spre plăcuţa de înmatriculare! 

— Hei! strigă el. Hei, oprește! 

Își scoase telefonul și-l îndreptă spre ea ca să fotografieze. 

Charity nu avea nicidecum intenția să-l lase s-o facă. 

Apăsă accelerația, continuând să-l privească în oglindă. 

— Era să mă omori! urlă bărbatul. 

Începu să alerge după ea Și reportera fu surprinsă de un nou atac de 
panică. 

— Rahat! 

În fracțiunea aceea de secundă, Charity a decis s-o Șteargă naibii de- 
acolo. În mod evident, necunoscutul nu era rănit. Niciun prejudiciu 
înseamnă că nu s-a comis nimic rău. Şi nu avea deloc intenţia să oprească 
Și să-i îngăduie bărbatului s-o facă albie de porci, ori chiar s-o amenințe cu 
acţionarea în judecată, sau și mai rău. Mai bine să-și vadă de drum. A dat 
să schimbe viteza, Și abia în momentul acela a văzut stâlpul! Era foarte 
aproape Și drept în calea ei! 

— Rahat! 

Trase din răsputeri de volan ca să-l evite, totuși îl atinse cu oglinda 
retrovizoare, care se rupse, rămânând atârnată în fire. Oglinda crăpase, dar 
Charity nu se opri. Coti, iar în reflexia distorsionată de fisurile subțiri, văzu 
că bărbatul continua să alerge după ea, agitându-și cu disperare braţele. 

— Hei! Oprește! Fir-ar să fie! 

Inima lui Charity bubuia absolut nebunește, răsufla sacadat și mâinile îi 
tremurau pe volan. Fusese convinsă că el avea să tragă cu un pistol prin 
parbrizul ei, rănind-o, astfel încât, scăpând minivanul de sub control, 
derapând prin parcare Și izbind probabil un stâlp, sau un alt vehicul, în mod 
clar, totul s-ar fi sfârșit prin moartea ei. 

Dar se înșelase. 

Nici gând. 

N-avea să se-ntâmple așa. 

Știind că bărbatul ar putea s-o prindă, cobori în viteză maximă cele două 
niveluri până la ieșire, privind frecvent în oglinda retrovizoare, îi plăti 
îngrijitorului și nu mai așteptă să-i dea restul, ci ţâșni afară din clădire în 
clipa în care bariera s-a ridicat. 


Intră în trafic, abia schițând o privire spre stânga, salutată imediat de 
claxonul strident al unei camionete care fu silită să frâneze Și apoi s-o 
ocolească. Şoferul flutură pumnul spre ea, dar lui Charity nu-i păsa. 

— Mai du-te naibii! mormăi ea, totuși se abţinu să-i imite gestul. 

Mai bine să nu-l irite suplimentar. Încă nu scăpase complet cu faţa 
curată. Fără doar Și poate, în parcare existau videocamere de supraveghere, 
iar dacă necunoscutul pe care fusese gata să-l calce ar fi vrut să-i facă 
necazuri, nu i-ar fi fost greu deloc. Exista dovada oglinzii ei rupte, însă 
deocamdată avea s-o ignore. Se va ocupa de consecinţe doar în cazul în care 
acestea vor apărea, până atunci, avea să urmeze sfatul bunicii ei de a nu se 
gândi la rău. „Oricum, răul te va găsi, Și-ncă destul de repede, îi spunea 
adeseori Grandma Jean. Mai bine să nu-ncepi tu să-l cauţi”. 

Amin, fiindcă avea dreptate! gândi Charity în timp ce conducea către 
Bay Bridge, care se întindea peste apa întunecată, spre luminile sclipitoare 
din Oakland, grăbindu-se să ajungă în camera ei mică, aproape 
sărăcăcioasă, de motel, unde tariful zilnic era totuși mult prea mare pentru 
pereții jalnici, subțiri ca hârtia, și saltelele deformate de pe paturi, 
nemaivorbind de serviciul de internet atât de prost. Dacă și-ar fi putut 
permite în oraș ceva care să-i ofere panoramă de la înălțime, cu servicii de 
spa... Dumnezeule, până Și room-service-ul ar fi însemnat un lux faţă de 
automatul cu snacks-uri, parțial umplut, din holul lui Good Bay Motel, unde 
nimic nu era, de fapt, „good”, iar Bay se găsea la aproape un kilometru 
distanță! 

leși cu mașina de pe pod și se strecură pe străzile din Oakland. Bătăile 
inimii 1 se potoliseră în cele din urmă, așa că acum Și-a relaxat degetele pe 
volan. Pentru moment, alungă din minte imaginea bărbatului din parcarea 
etajată, încercând să nu se mai gândească la faptul că fusese gata să-l calce. 
Se terminase. Cel puţin pentru moment. 

Când zări reclama de neon de la Good Bay, răsuflă prelung. 

— Casă, dulce casă, șopti Charity, iar în clipa aceea chiar credea ce 
spune. 

Intră în parcarea motelului, hurducăind minivanul peste o groapă din 
asfalt. 

Clang! 

Ceva zăngăni în spatele ei în interiorul mașinii. 

Rahat! 


Probabil unul dintre echipamentele ei slăbise din legături Și se mișca 
acum, lovindu-se de pereți. Doamne, te rog, să nu fie vreunul dintre 
aparatele foto scumpe! 

Parcă pe locul ei Și întinse mâna după chei. 

Prin oglinda retrovizoare a văzut o umbră întunecată care a trecut 
fulgerător, acoperind fereastra din spate și obturând vederea lui Charity 
asupra parcării pustii. 

Ce naiba? 

Un fior de spaimă i s-a prelins pe spate. 

Nu-i nimic! 

Își umezi buzele cu vârful limbii Și opri motorul, dar rămase cu degetele 
pe cheia din contact. 

A așteptat câteva secunde, apoi a deschis portiera Și, în clipa următoare, 
a simţit ţeava rece a unei arme lipindu-i-se de ceafa. 

Era cât pe ce să facă pe ea. 

Oh, Doamne! 

Panica i-a inundat tot corpul. 

— Nu mișca, ordonă un glas șoput. 

Pe naiba! 

Charity smulse cheia din contact Și lovi orbește spre spate cu mâna 
dreaptă. Un strigăt de surpriză răsună în minivan. 

Arma se mișcă. 

Femeia apucă mânerul portierei. 

— Să nu faci asta! o preveni glasul. 

Brusc, Charity deschise larg portiera. 

Căzu afară. Încercă să se ridice. 

Necunoscutul aflat în interior sări peste scaunul șoferului și se rostogoli 
peste ea, apăsând-o brutal de pavajul dur Și rece. 

Reportera dădu să ţipe, dar bărbatul îi apăsă o mână înmănușată peste 
gură. Charity întoarse capul și, în lumina slabă a singurei lămpi de 
securitate, îi zări ochii scrutându-i pe ai ei. 

Cu răutate. 

Ochi pe care Charity îi mai văzuse. 

Un alt val de frică a izbit-o. 

În timp ce se zbătea, l-a văzut pe atacator ridicând cu mâna liberă patul 
pistolului. 


NU! 

Tipătul, înăbușit de mâna apăsată pe gură, reverberă doar în creierul ei, 
în timp ce se smucea Și se zbătea în zadar. 

Pistolul o lovi în față. 

O rafală de durere i-a explodat în nas. 

În clipa următoare i-a ţâșnit sângele. 

Charity nu înceta totuși să se lupte, căutând să se elibereze de sub 
greutatea acestui dement, pe când asfaltul aspru îi sfâșia haina. Picioarele îi 
erau inutile — doar lovea aerul cu ele, fără să izbutească să atingă ceva, 
deoarece agresorul se așezase călare pe ea. 

Dă-te jos de pe mine! Dă-te jos! 

Mușcă palma apăsată peste buzele ei și gustul pielii de la mănușă îi 
inundă gura. Pistolul se ridică din nou, însă acum de pe el picura sânge. 

Nu venea nimeni? Nu apărea nimeni care s-o salveze? Pe stradă, traficul 
se scurgea nestingherit prin fața motelului. Nu se putea ca nimeni să nu 
vadă că ea era atacată! Vă rog! 

Arma cobori iarăși. 

Brutal. 

Trosc! 

Charity auzi un pocnet sinistru Și oasele unuia dintre pomeții ei se 
sparseră. 

Zbieretul îi fu înăbușit și simţi cum o străbate o durere agonizantă. 

Aproape că nu mai vedea din cauza durerii. 

Nu! 

Încerca să răspundă la lovituri, agitându-Și cu disperare brațele, zgânind 
aerul cu degetele, dar nu reușea să atingă nimic. 

Și, din nou, a văzut arma oribilă ridicându-se deasupra ei. 

De ce? De ce ar fi vrut persoana asta s-o omoare? 

Pentru că, Charity înţelesese deja, acesta era telul final. 

Cu vederea înceţoșată de durere, văzu coborând iarăși patul pistolului 
pătat de sânge. Cu o forţă născută din mânie. 

Trooosc! 

O rafală de lumină izbucni înapoia retinei. Durerea îi explodă în creier. 
Orbită, mușcă sălbatic prin mănușa din piele, strângând din falei cât putea. 
Atacatorul ei icni de durere. 

— Auuu! Iisuse! 


Perfect! 

Reportera a simțit gust de sânge și a încercat să muște din nou, mai 
violent, însă vederea începea să i se înceţoșeze din ce în ce mai tare, simţea 
cum alunecă în beznă, iar în jurul ei lumea se îndepărta ca luată de un 
vârtej... 

Agresorul ei mârâi: 

— Eşti ca moartă, căţea! 

Și era adevărat. 

Charity s-a înmuiat din tot corpul, apoi întunericul a acoperit-o. 

După care n-a mai fost nimic. 


CAPITOLUL 28 


8 decembrie 


În ziua următoare, Rivers, așezat în faţa biroului, tocmai terminase 
ultimele înghițituri din sandvișul cu brânză și șuncă. Mototoli punga albă 
în care îi fusese livrat de la un magazin local și o azvârli Ja coș. 
Ghemotocul ricoșă din marginea coșului, reamintindu-i de aruncarea pe 
care o ratase în liceu, exact cu o clipă înainte de fluierul de sfârșit, care, în 
caz de reușită, le-ar fi asigurat nu numai victoria, ci Și un loc în turneul 
final al statului. Mda, fusese rău de tot. 

Își aminti că în seara aceea el fusese ţapul ispăşitor și, în ciuda tuturor 
victoriilor pe care le obținuse echipa sa — Hillside Hornets — înfrângerea 
aceea în faţa rivalei Eagles îi dăduse coșmaruri adolescentine vreme de 
săptămâni, ȘI iată că-l obseda și după douăzeci de ani. 

Acum, scuturându-se de amintire, s-a ridicat Și s-a întins cât era de lung, 
auzind cum îi trosneau vertebrele spatelui după atâtea ore petrecute în faţa 
biroului. A rotit lent capul într-o parte Și în alta, a privit la ceas Și a văzut că 
era timpul să plece. Dacă doreau să ajungă până la ora 15 la Marysville, era 
cazul să nu mai întârzie. S-a îndreptat către vestiar. Mendoza era deja acolo, 
îȘi îmbrăca scurta pe care o scosese din dulapul personal. 

— E timpul, a rostit bărbatul. 

Semnară amândoi de plecare din secție, apoi ieșiră în aerul rece și 
înviorător; cerul — fără nici urmă de nori — era de un albastru sclipitor. 

— Șofez eu, anunţă detectivul. 

Mendoza se îndrepta deja spre un SUV al poliției când mașina unui 
echipaj cu două ajutoare de șerif s-a oprit pe un loc gol din parcare. 

— Ai cheile? întrebă ea. 

Bărbatul o privi sfredelitor peste capota Jeepului. 

— Da, mami. 

Mușcându-și buzele, s-a așezat pe scaunul din dreapta lui. După ce 
mașina ieși din parcare, l-a întrebat: 

— Ai avut o zi proastă? 


— Nu atât proastă, cât lipsită de rezultate, a mormăit el. Și am stat numai 
la birou. 

— Eh, uite că acum ai plecat, l-a încurajat ea. 

Asta măcar era adevărat. Mergeau să se întâlnească cu Jennifer Korpi ȘI, 
pentru o vreme, avea să fie departe de telefon și de monitorul computerului. 
Petrecuse ore în Șir examinând rapoarte și declaraţii ale martorilor Și 
privise tone de imagini filmate de videocamerele stradale și de cele de pe 
clădirile comerciale din zonă căutând un indiciu, sperând să întrezărească 
Toyota neagră a lui Megan Travers. Existase un licăr de speranţă când un 
cuplu din Tacoma, care la momentul respectiv se îndrepta către est, 
anunţase că văzuse o mașină ce ar fi putut să fie a lui Megan. Fereastra de 
timp corespundea Și întâlnirea avusese loc imediat înainte a ajunge în zona 
de vârf a muntelui, pe versantul estic, iar șoferul fusese silit să tragă mult 
spre dreapta drumului atunci când apăruse ca o furtună Toyota, care mergea 
spre vest ȘI era în urcare. Însă pontul acela nu dăduse deocamdată niciun 
rezultat. 

Şoferul plugului de zăpadă în faţa căruia se băgase Megan când plecase 
de la reședința Cahill, Bud Francisen, venise la secție Și stătuse de vorbă cu 
Rivers. Francisen era un bărbat înalt Și voinic, cu Șapcă de baseball, care 
abia aștepta pensia Și care conducea pluguri de zăpadă de aproape treizeci 
de ani. Când a fost întrebat cine era la volanul autoturismului care ţâșnise 
de pe drumul de acces la reședința lui James Cahill, Și-a aranjat șapca pe 
cap ȘI a răspuns: 

— A trebuit să calc atât de tare frânele, încât aproape c-am patinat. Pot 
spune cu siguranţă doar că mașina era o Toyota neagră. 

— În afară de șofer, înăuntru mai era cineva? 

— Nu știu, da” nu cred, a spus el. 

Când îi arătase fotografia lui Megan Travers de pe permisul auto, la 
întrebarea dacă era posibil ca ea să fi fost la volan, bărbatul clătinase fără 
grabă din capul său masiv. 

— Poate că da, poate că nu. Eu încercam să ţin plugul pe șosea şi- 
njuram ca la ușa cortului. Parcă pentru a sublinia Și mai mult, a adăugat: în 
tot cazul, era un cretin. Puteam să mor. 

Rivers nu aflase mai multe nici de la Olga Marsden, o femeie ce se 
apropia de optzeci de ani, care-și plimbase câinele în seara dispariției lui 
Megan. Subțirică și cu părul sur, cu ochii negri, plini de vioiciune, înapoia 


ochelarilor cu rame albastre, mari, doamna Marsden era văduvă și avea o 
minte extrem de ageră. În seara aceea, ea își scosese căţelușul terrier 
scoțian la plimbare prin Riggs Crossing, așa cum, potrivit declarației sale, 
făcea în fiecare seară. 

— leșim din casă după ora Șapte Și ne-ntoarcem până la opt, ca să-mi 
pot vedea emisiunile. Ştii, îl informase ea pe Rivers, înregistrez Roata 
norocului Și Jeopardy!:2- după Știri. După aceea îl plimb întotdeauna pe 
Bitsy. Este un terrier, Știi, al cincilea pe care l-am avut, Și din experiența 
mea le place să aibă rutine zilnice. În tot cazul, lui Bitsy îi place. Dacă 
schimbi ceva, imediat este mai ţâfnos. 

Deși nu fusese sută la sută sigură, Olga Marsden credea că la volanul 
mașinii închise la culoare fusese o femeie. 

— Gonea de parcă scăpase din iad! Chiar pe Main Street, dacă-ți vine să 
crezi. Vai de mine! l-am făcut semn să mai încetinească, Știi — uite așa. 

Îi arătase detectivului cum mișcase ambele mâini simultan, cu palmele 
orientate spre sol. 

— Dar nici nu m-a băgat în seamă. Și-a văzut de drum. Ba chiar, 
continuase bătrâna ridicând un deget mustrător, cred c-a accelerat, dacă-ți 
vine să crezi. 

Când Rivers o întrebase dacă șoferița fusese singură în mașină, doamna 
Marsden se gândise pe îndelete, încruntându-se sub buclele sure. 

— Așa cred, totuși n-aș putea băga mâna-n foc. S-a întâmplat foarte 
repede, iar eu eram îngrijorată pentru Bitsy, știi? Mi-era frică să nu iasă în 
stradă. E un scump. Numele ăsta-i o prescurtare de la Bitteroot's Scion, este 
înregistrat. Are pedigri, rasă pură. Atât că noi îi zicem Bitsy. 

Așa se terminase întâlnirea respectivă. 

Relatarea doamnei Marsden avea să fie confirmată ulterior. Două 
videocamere, una de la o staţie de service, alta montată deasupra parcării 
unui restaurant, arătaseră imagini ale unei Corolla întunecate care gonea, în 
jurul orei precizate de proprietara căţelului. 

Intervalul indicat de Olga coincidea și cu declaraţiile celor doi colegi de 
muncă ai lui Megan, cu care Rivers vorbise la telefon. Ramone Garcia, 
secretara unui medic, o văzuse pe Megan plecând ca de obicei, imediat după 
ora 17, iar colega ei, Andie Jeffries, asistentă medicală la McEwen Clinic, 
era de aceeași părere. Videocamera din parcare o filmase pe Megan plecând 
de la muncă și suind în Toyota la ora 17.09. Doctorul care deţinea clinica, 


Thomas McEwen, fusese la spital în după-amiaza aceea, dar n-avea ce să 
mai adauge, i-a spus el, ci doar să confirme că toți cei din clinică erau 
demni de încredere și că Megan făcuse o treabă bună în calitate de 
contabilă care lucra cu companiile de asigurare. Cu excepţia faptului că 
avea dificultăți în a sosi la timp la serviciu, Megan Travers era „un atu 
important pentru echipă”. 

Rivers s-a întrebat atunci ce putea să însemne asta, dar își ţinuse gura. Și 
a cerut echipelor de investigare ale poliției locale și statale să examineze cu 
atenție zona de dinainte și de după vârful muntelui. Se părea că Megan 
ajunsese cel puţin până acolo, dar ce se-ntâmplase după aceea? 

De asemenea, el și Mendoza au mai verificat o dată înregistrările 
apelurilor telefonice pe numărul lui Megan Și extrasul plăţilor și încasărilor 
de pe cardul de credit al femeii. Contul asociat cardului era neatins — nu 
exista niciun fel de activitate după ce nu mai fusese zărită de nimeni. Dacă 
Megan nu avea o identitate secretă, mulți bani-gheaţă depozitati undeva sau 
un prieten care o ascundea Şi-i oferea acces la finanţele sale, atunci nu ar fi 
avut cum să nu cheltuie bani pe benzină, alimente și cazare. 

Frustrarea lui Rivers creștea. Trecuse mai mult de o săptămână de la 
dispariţia lui Megan, iar el nu avea absolut nicio idee ce se întâmplase cu 
tânăra. Mai era vie? Se ascundea? Fusese răpită? Suferise un accident teribil 
Și rămăsese prinsă undeva? Sau murise? 

— Ceva noutăți de la poliția statală? întrebă din nou, privind spre 
Mendoza, care, ca de obicei, era cu ochii în telefon. 

Femeia clătină din cap. 

— Nu crezi că ţi-aș fi spus? 

— Poate să le dăm un ghiont. 

— Am făcut-o ȘI ieri, Și alaltăieri. 

Rivers s-a uitat prin parbriz spre cerul albastru-strălucitor. 

— E senin azi — ar putea trimite un elicopter pe munte. 

Ea îȘi arcui o sprânceană și-l privi ca Și cum n-ar fi fost în toate mințile. 

— Cred că se ocupă de caz. 

— Mai verifică, te rog. 

Detectivul băgă mâna în buzunar Și-Și luă ochelarii de soare, deoarece 
reflexiile luminii pe zăpadă erau orbitoare. Șoseaua era curată, dar drumul 
care ducea spre poalele muntelui, unde plugurile nu fuseseră în stare să ţină 
pasul cu ninsoarea, era plin de gheaţă, zăpadă și, în unele locuri, presărat cu 


bolovăniș. 

Se întrebă ce se întâmplase cu micuța Toyota. Și ea dispăruse. Era oare 
ascunsă într-un garaj, pe undeva? Sau părăsise deja ţara, deoarece graniţa 
cu Canada se afla la numai câteva ore de mers spre nord? Ori, poate, era 
îngropată adânc sub zăpada de pe fundul unei râpe abrupte din muntii 
aceștia colţuroși? 

Videocamerele de trafic fuseseră examinate, acolo unde existaseră, dar 
bineînţeles, ele nu existau Și în munți. Când a ajuns pe vârf, unde coniferele 
acoperite de omăt străjuiau Șoseaua, Rivers s-a întrebat dacă și Megan 
ajunsese atât de departe. Sau oare nici nu ieșise din oraș? 

Își reaminti conţinutul biletului mototolit pe care-l azvârlise femeia: 


J, 

Te părăsesc. 

De data asta definitiv. 

N-o să mă mai vezi niciodată! 
M 


Să fi fost oare biletul unei sinucigașe? Sau doar un mesaj de despărțire? 

Sau un țipăt disperat de atenţionare al unei femei care dorea să-și 
zeâlţâie iubitul? Părea improbabil, dar cât lucrase la poliția din California el 
văzuse Și lucruri mai rele. De două ori până atunci poliţia fusese anunţată 
de dispariția lui Megan și ambele sesizări îi aparținuseră lui James Cahill. 
De data asta el fusese în spital. Oare, dacă n-ar fi fost în starea aceea, ar fi 
anunţat autoritățile? Tot cazul plutea într-un soi de ceaţă, era greu de definit 
prin multitudinea de întrebări Și prea puţinele răspunsuri. Asta trebuia să se 
schimbe. 

Bărbatul miji ochii spre soarele hibernal care cobora pe cer și Mendoza 
îl informă că, da, poliția statală făcea deja o cercetare aeriană. 

— Şi tu te-ai îndoit de ei, chicoti femeia. 

— Nu fac decât să mai verific o dată. 

— Aha. Ea privi pe geam și schimbă subiectul. E frumos pe-aci. 

Și posibil letal, gândi Rivers, dar nu dorea să-i strice bucuria în fața 
frumuseţii naturii. 

x kK k 


— Iţi spun că femeia aia, Charity, mă scoate din minți! 


Cuvintele Lenorei erau enuntate la fel de scurt și apăsat ca în vremea în 
care Rebecca, adolescentă fiind, dăduse de bucluc. Sunau ca și cum în acel 
moment ar fi condus mașina — peste cuvintele ei, care îi trădau tulburarea, 
putea fi auzit clar un zgomot ambiental. 

— Este hărţuire, să ştii că asta este. Hărţuire! 

— Evit-o ȘI gata. 

Rebecca luă puţinele obiecte pe care le atârnase în dulapul micut Și le 
aruncă pe patul camerei de hotel. Părăsea în cele din urmă Riggs Crossing, 
ceva ce ar fi trebuit să facă cu câteva zile în urmă. 

— E imposibil. Reportera asta mică și afurisită a găsit aseară o cale să se 
furișeze pe lângă agentul de pază și aproape c-am dat-o pe mâna poliției. 
Intrase neautorizată pe o proprietate privată și mă tulbura atât pe mine, cât 
și pe vecini. O știi pe June? Locuiește la două case mai departe de mine. 
Ea a văzut-o pe reporteră, exact în același minivan, dând ocol clubului de 
fitness chiar a doua zi după ce a încercat să intre aici. M-a urmărit! Îi poţi 
imagina? 

Rebecca își putea imagina. Ea însăși avusese de-a face cu Charity Spritz 
Și ştia cât de decisă și de iscoditoare era reportera. 

— Nu știu ce să-ţi spun... M-a bătut și pe mine la cap. 

Totuși, în ultimele două zile, apelurile lui Charity se reduseseră, apoi 
încetaseră. Probabil pentru că era în California Și o sâcâia acum pe Lenora. 

— Ţin să-ţi spun că l-am sunat pe șeful ei, un ins de-a dreptul josnic, 
Earl Dean nu-știu-cum... 

Rebecca știa că pe bărbat îl chema Earl Ray Dansen, dar nu-și corectă 
mama. 

Se uită la biroul din camera de hotel, de fapt o masă simplă, pe care 
pusese laptopul la încărcat; făcuse de acum teanc însemnările, iar lângă ele 
se găsea un exemplar din ziarul local, pe care-l împăturise după ce îl citise 
complet Și cu mare atenţie. 

— ...spus ce gândesc eu. Nu mă deranjează dacă a trimis pe cineva să- 
ncerce să afle ce s-a-ntâmplat cu Megan, bineînţeles că nu. Cu cât sunt mai 
multe ajutoare, cu atât e mai bine, însă femeia aia mă hărțuia, iar eu sunt 
mama lui Megan, n-am călcat niciodată în orășelul ăla, așa că de ce 
naiba... Oh, bat câmpii, așa-1? 

— E-n regulă, minţi Rebecca. 

Era mai simplu decât s-o contrazică. 


— Dacă o pot evita pe reportera aia, eu pornesc spre club. După ce 
termin cu fitnessul Și masajul, o să cinez cu Mel. Ți-am spus despre el, nu? 

— Da, mamă, mi-ai spus. 

De zece ori. Dacă nu chiar de douăzeci. Mel Davis, brokerul sexy ieșit 
la pensie cu care Lenora făcuse cunoștință la clubul de bridge și care acum 
insista să se mute cu ea. 

— Este un bărbat foarte drăguţ. E chiar posibil ca el să fie „acela”, dacă- 
nțelegi ce vreau să spun. 

Acela... 

Câte miliarde de oameni trăiau pe planetă? Șapte? Sau opt? Ce 
probabilități erau de a-l găsi pe „acela”, care tocmai se întâmplase să se 
înscrie în același club cu ea? „Acela” care mai fusese însurat de patru ori 
până atunci. 

Pentru o clipă, gândurile i-au fugit spre James, dar le-a stopat imediat. 
Nu se putea gândi la el fără ca întrebările cu „ce-ar fi fost dacă” ce 1 se 
roteau prin creier să n-o înnebunească. Bărbatul ar fi putut ajunge la ea, era 
de ajuns ca el doar să fi dorit asta... Și nimic altceva. 

Nu mai există întoarcere. 

— Mel a fost de mare ajutor în toată perioada asta, spunea Lenora, Și se 
părea că mașina i se oprise, deoarece zgomotul caracteristic traficului 
dispăruse. Nu știu ce m-aș fi făcut fără el. Acum vocea chiar îi tremura. El 
m-a convins să nu vin acolo, în Briggs Crossing. 

— Riggs, mamă. Riggs Crossing. 

— Mă rog, în fine. Oricum, dă-mi voie să-ți spun că Mel a fost sprijinul 
meu, ancora mea. 

— Mă bucur. 

— Ca ȘI tine, scumpo. Nu-ţi pot spune cât de liniștită mă simt Știind că 
tu ești acolo, căutându-ţi sora Și punând presiune pe poliție. 

Rebecca a auzit un clic, ca și cum Lenora tocmai Și-ar fi deschis portiera 
Cadillac-ului. Privindu-Și valiza care stătea deschisă pe pat, a rostit: 

— Nu știu cât mai pot sta aici, mamă. 

— Păi, trebuie să stai. Până va fi găsită Megan. 

— Este posibil ca asta să nu se întâmple. 

— Rebecca, să nu-mi spui că abandonezi. Nu poţi s-o abandonezi pe 
Megan... 

— Nu-i vorba despre asta. 


— Te rog... doar... să mai stai. Eu am văzut seriale cu detectivi în care 
familia pune mereu presiune pe poliţie și face propriile ei investigații, știi? 
Nu permite răcirea cazului. Întotdeauna este de mare folos. 

— Am o slujbă, mamă. 

— Şi ce-nseamnă asta prin comparaţie cu găsirea surorii tale? Nu mi-ai 
zis chiar tu că poţi să-ți faci munca de oriunde, prin internet? 

— În mare parte, da, a admis Rebecca fără chef. 

— Atunci nu renunţa. Știi bine că, dacă aș putea, aș fi și eu acolo, dar 
pur Și simplu nu pot. Cel puţin, deocamdată. Nu mi-am închipuit niciodată 
că vreun reporter ar putea veni aici tocmai de-acolo. Și, că tot veni vorba, 
de ce nu te duci la televiziune? Poate că Știi-tu-cine ar putea oferi o 
recompensă. Eu aș face-o, știi bine, dar sunt strâmtorată. Of, ia uite, mă 
apelează altcineva... ca să vezi! Vorbești de lup... E Mel! 

Glasul ei deveni dintr-odată vesel, părea aproape îmbătată de fericire Și 
Rebecca scrâșni din dinţi auzind-o. 

— Scumpo, te sun mai târziu, bine? Te iubesc! 

Apoi închise, ca să preia apelul de la „acela”. Rebecca a strâns din buze. 
Era imposibil să-l sune pe Donald Travers Și să-i ceară vreun bănuț. 

Dar este pentru Megan, Și ea are nevoie de asta. 

Glasul sâcâitor ȘI iritant, care-i răsunase în minte imediat după ce Megan 
dispăruse, i-a revenit acum. Rebecca simţea că era cu adevărat de datoria ei 
să-Ș1 ajute sora, însă fusese exploatată de atâtea ori, păcălită atât de des de 
Megan, încât chiar ar fi dorit să i se poată împotrivi. 

De data asta, nu prea mai ai de ales. 

De data asta, se poate ca ea să fi dat de un necaz serios. 

A scrâșnit iarăși din dinți, cu o senzaţie de frustrare. Implicarea era 
instinctul ei natural Și își iubea sora, dar uneori era al naibii de greu. lar 
participarea lui James Cahill agrava Și mai mult situaţia. 

Tot gândindu-se și contrazicându-se în minte, Rebecca a îndesat 
telefonul în buzunarul lateral al poșetei. Terminase pe jumătate de 
împachetat și era gata să se întoarcă în Seattle și să-și reia viaţa. Ce-ar fi 
putut face mai mult aici? 

Să faci o declarație publică. Te-ai gândit și tu la asta, iar Lenora este de 
aceeași părere. 

Să anunti o recompensă — ai Și tu ceva economii puse deoparte. 

Este vorba despre Megan, Rebecca. Despre Megan! 


Își aminti de fetița blondă, de patru ani, care o privea cu ochi adoratori, 
Și a simţit un nod în gât exact când își spunea că este o proastă și jumătate. 
Totuși, trebuia s-o facă. Și, da, avea s-o facă. Avea să discute din nou cu 
poliția, să pună mai multă presiune, deși simpla prezență a detectivului 
Rivers o tulbura. El nu numai că stătuse în livingul întunecat al lui Megan, 
ca un hoţ în noapte, dar Și discuția din secția de poliție semănase cu un 
interogatoriu. Acolo, Rebecca se simțise ca și cum ar fi călcat pe coji de 
ouă, de parcă bărbatul i-ar fi întins o cursă în care ea ar fi putut să cadă în 
orice clipă printr-o trapă ascunsă. 

Fii calmă. 

Ai făcut ceea ce trebuia să faci. 

Toți cred că te afli aici ca să ajuţi la găsirea lui Megan. 

AȘa este, nu? 

— Bineînţeles, zise ea cu glas tare. 

Așa că, relaxează-te. 

Dar nu putea s-o facă. Nu încă. Nu până ce... 

Telefonul îi sună din nou. Îl ridică Și văzu pe display numele Angelicăi. 
Şefa ei. Grozav! Exact ceea ce avea nevoie. A simţit cum i se strânge 
stomacul ca într-o menghine. 

— Bună, a rostit ea. 

— Rebecca? a zis Angelica, ca Și cum n-ar fi Știut pe cine sunase. 
Dumnezeule, cum merge? S-a aflat ceva despre Megan? M-am uitat ȘI în 
ziare Și online, dar n-am văzut nimic. 

Angelica se născuse undeva pe lângă Milano Și, cu toate că părinţii ei se 
mutaseră în SUA pe când era adolescentă, mai păstra o urmă de accent 
italienesc. 

— Încă nimic. 

— Of, asta nu-i bine. 

Angelica oftă prelung. Era o femeie expresivă, cu păr negru, ondulat, Și 
avea niște ochi albaștri precum cerul verii. Pielea ei măslinie era perfectă, 
iar silueta minionă se potrivea de minune rochiilor de mireasă pe care le 
crea Și, adeseori, le Și prezenta. 

— Îmi pare rău... 

— Și mie. 

— Ei bine, ţi-am telefonat cu niște vești proaste. Două nunţi din 
februarie au fost anulate și clientele nu mai vor rochiile. Poți să-ți închipui 


așa ceva? Cu așa puţin timp înainte! Un ginerică s-a speriat Și a rupt 
relația, iar ceilalți clienți au pierdut localul și trebuie să reprogrameze 
evenimentul, iar acum vor ca el să aibă loc în perioada estivală, și rochia 
asta nu-i potrivită. Nu mai zic că mireasa s-a-ngrășat cu douăzeci de 
kilograme de la prima probă, iar acum susține că rochia o face „să pară 
grasă” Și dă vina pe mine. Îţi zic — cine-i slab de înger să nu intre în meseria 
asta cu miresicile. Per /'amor di Dio! 

„Pentru numele lui Dumnezeu”, a șoptit pentru sine Rebecca — era una 
dintre expresiile favorite ale Angelicăi. Mai ales atunci când era frustrată. 
Ceea ce se întâmpla destul de frecvent. 

Dar Angelica nu terminase încă. 

— Bineînţeles, amândouă vor avansurile înapoi, însă rochiile sunt 
aproape gata și ce șansă aș avea să le vând — mai ales că au măsuri 
specifice Și sunt destinate clar unor mirese? 

A rostit apoi mai multe cuvinte în italiană despre care Rebecca bănuia că 
puteau fi înjurături, deși nu era sigură. 

— Va trebui să le vând cu reducere... dacă o să pot. Așa c-o să le termin 
ȘI-o să-ți trimit fotografii, ca să le pui pe site și să pui accent pe partea cu 
reducerea, da? 

— Nicio problemă. De altfel, mă pregăteam să mă-ntorc. 

— Aici? În Seattle? Când sora ta n-a fost încă găsită? a întrebat Angelica 
pe un ton aproape acuzator. Nu, nu, nu. Familia este mai presus ca orice. Ar 
trebui să mai stai. 

— Nu cred că aș mai putea face mare lucru. 

— Nu? Totuși, trebuie să fii acolo, pentru când va apărea ea... 

Nu-și termină fraza dar Rebecca a înțeles că voise să adauge „dacă va 
apărea”. 

— Cineva din oraș trebuie să știe ceva, urmă Şefa ei. Întotdeauna există 
cineva care știe ceva ce nu spune, dar poți să afli! Și ar fi bine să te 
interesezi de băieţii cu care a fost prietenă. Să știi că ei sunt implicați 
întotdeauna. 

Rebecca se gândi imediat la James, întrebându-se dacă ar putea fi 
adevărat. Atitudinea lui păruse nepăsătoare. N-ar fi trebuit oare să fi fost 
mai îngrijorat în privinţa lui Megan? Bărbatul îi povestise Rebeccăi despre 
cearta lor, însă fără doza cuvenită de emoție, de parcă ar fi vorbit despre 
altcineva sau ca Și cum ar fi recitat replici dintr-un scenariu. Cu toate 


acestea, el fusese găsit învineţit și cu coastele rupte, cu cicatrice care puteau 
să nu se mai vindece niciodată. 

Sau toate astea erau doar în mintea ei? Oare reacția lui James fusese cea 
corectă, pe când ea, care fusese atât de aproape de situație, era, pur și 
simplu, oarbă înaintea adevărului? 

— Poate c-a avut un iubit secret, a sugerat Angelica. 

— Nu știu de așa ceva, a răspuns Rebecca, dar totul era posibil, Și-a 
spus ea. 

Pentru a mia oară, întrebarea despre relația dintre Megan Și James i-a 
revenit în minte. Cum începuse? Cum se derulase? Era posibil să nu afle 
niciodată, totuși continua s-o frământe. Probabil că așa avea să fie pe vecie. 
Sora ei Și bărbatul pe care ea îl iubise cândva. Oare ei doi discutaseră 
vreodată despre ea? Râseseră pe seama ei? Oare James îi povestise lui 
Megan despre cum făcuseră dragoste? Chiar Și acum gândul acela o făcea 
să roșească. 

— Află, o instrui Angelica. Poţi să lucrezi și de acolo, nu-i nicio 
problemă, ştii foarte bine. O să-ți trimit tot ce ai nevoie, după care o să plec 
la Los Angeles, să văd un spaţiu de lângă Rodeo Drive. Ar fi ceva 
extraordinar dacă ne-am putea extinde. Tinem legătura, dar tu rămâi acolo. 
Sora ta merită asta! 


CAPITOLUL 29 


Ceva nu mirosea a bine. 

Phoebe Matrix trăise destul ca să știe când ceva nu era bine. Ea 
îngropase un soț și divorțase de alţi doi, toți niște afemeiațţi care nu-și 
puteau ține scula în pantaloni. Fusese o proastă că se îndrăgostise de ei, 
deși, ca să spună adevărul, meritase s-o facă. Acum deţinea complexul ăsta 
de apartamente, care nu mai era grevat de nicio datorie. Ceea ce era perfect. 
Nu te puteai bizui pe ajutorul social să te susțină la vârsta de aur. 

Vârsta de aur? 

Ha! 

Asta fusese un hohot de râs. 

Oricine trecuse de șaptezeci de ani știa că ideea unor ani fabuloși de 
pensionar era o utopie. Phoebe ar fi dat orice, inclusiv Cascadia 
Apartaments — cu totul — ca să mai poată avea din nou douăzeci sau treizeci 
de ani. lar atunci nu s-ar mai fi măritat tot cu Marvin, Steve sau Charles... 
mă rog, poate cu Marvin s-ar mai fi măritat. Și-ar fi jucat însă complet 
diferit atuurile și nu l-ar fi lăsat niciodată să șofeze singur spre Yosemite, 
unde, la sud de Bend, statul Oregon, mașinuţa lui, Chevy Nova, fusese 
izbită în plin de un trailer. Nu, nu, ea nu l-ar mai fi lăsat să plece în călătoria 
aceea fatală. 

La gândul acesta, și-a făcut semnul crucii peste sânii mari ȘI s-a 
îndreptat spre living, unde Larry, care se dovedise mai loial decât oricare 
dintre soții ei, stătea pe spătarul sofalei. Năsucul îi era lipit de geam și 
mârâia, iar blana lui albă și pufoasă era practic complet zbârlită. 

Probabil că spre blonda din garsonieră: Sophia Russo. Ea venea și pleca 
mereu, niciodată nu stătea locului. Sau poate mârâia la prietena ei — ori era 
vreo rudă, posibil soră sau verișoară? — femeia cam de aceeași vârstă cu 
Sophia care rămânea uneori peste noapte, o brunetă mai plinuţă, cu ochi 
negri Și ochelari. Exagera niţel cu regula „musafirului temporar”. Phoebe o 
văzuse de mai multe ori, ba chiar se ciocnise o dată de ea când făcea 
curăţenie într-un apartament care tocmai fusese eliberat. Nu-i reţinuse 
numele Și era destul de sigură că nu locuia totuși cu Sophia, fiindcă așa 
ceva ar fi însemnat o încălcare a contractului de închiriere. Nici James 


Cahill nu locuia în clădire, totuși fusese în apartament de câteva ori ȘI 
rămăsese peste noapte. Phoebe îl zărise plecând înaintea zorilor de cel puţin 
două ori înainte ca prietena lui, Megan Travers, să fi dispărut. El avea totuși 
casa lui și Phoebe se întrebase de ce ei doi nu stăteau acolo, la pepiniera de 
brazi pentru Crăciun? Ar fi fost mai intim. Sigur că da, asta dacă nu apărea 
prietena când el era cu Sophia. 

Totul era foarte ciudat. Și interesant. Într-un mod scandalos. 

Poate că Sophia și James acționaseră împreună ca să scape de Megan? 
Era oare posibil? Sau, poate pentru că urmărise atâtea episoade din Dateline 
despre femei dispărute ori ucise, exagera puţin? Așa considera răposatul ei 
soţ, Charles „Casanova”, care ajunsese să-i Șteargă episoadele pe care 
Phoebe le înregistrase. 

— De ce te excită atâta crimele astea vechi? o întrebase el pe tonul lui de 
atotcunoscător. 

Charles încercase mereu să-i spună ce să facă. Ei bine, divorțaseră de 
mult. Bine că scăpase de un gunoi! 

Acum, Phoebe privea cu multă atenţie spre apartamentul Sophiei, unde 
jaluzelele erau mereu trase. Și asta era ciudat, gândi bătrâna. Ca și toate 
venirile Și plecările alea... Totuși, ăsta era stilul de viaţă al tinerelor, nu? Ea 
însăși nu stătuse o clipă locului la douăzeci de ani. Fusese o vreme când 
Phoebe era șefa majoretelor Tri-City Twirlers în liceu, o frumuseţe care 
putea să arunce bastonul de twirling la șase metri înălțime și să-l prindă în 
timp ce se rotea, fără să-Și atingă între ele cizmele albe ce făceau parte din 
uniforma echipei de twirling. Pe atunci, ieșea întruna când cu un băiat, când 
cu altul. „Un fluturaș monden, cu viteza unui vârtej”, cum o numise mama 
ei. Cine s-ar fi gândit că Phoebe O'Malley va rămâne singură și mulțumită 
să tricoteze ore în Șir, ba chiar să aștepte cu nerăbdare să se dovedească mai 
isteaţă decât idiotii ăia de concurenţi de la Jeopardy? 

— Nebuniile tinereții, zise ea, scărpinându-l pe Larry înapoia urechilor 
lui mari Și uitându-se iarăși în parcarea înzăpezită. Of, pentru Dumnezeu! 

Asfaltul era acoperit cu o pătură de zăpadă, iar chiriașul ăla nepriceput 
de la apartamentul 4, Phil Dabrowski, căruia îi scădea lunar câte o sută de 
dolari din chirie ca să curețe parcarea de frunze, pietriș, gheaţă, zăpadă și 
orice gunoaie purtate de vânt, nu ieșise să dea la lopată și să arunce sare. 

Acum Sophia a apărut din nou, intrând cu mașinuţa ei cenușie în 
parcare. A derapat ușor, apoi a oprit în faţa garsonierei. Abia plecase de o 


jumătate de oră Și se întorsese. Ce avea de gând? 

Larry se încordă Și emise o serie rapidă de lătrături ascuţite atunci când 
fata — de fapt, o femeie în toată puterea cuvântului — a descuiat ușa ȘI, după 
ce a intrat, a tras-o cu putere în urma ei. Deși lucra la pepiniera de brazi a 
lui Cahill și la hotelul de lângă aceasta, Sophia nu părea să aibă program 
regulat de muncă. Însă așa se proceda în ziua de azi, mulți lucrau chiar de 
acasă, pe laptopuri, mâncând Cheetos Și uitându-se la Burlăcița, sau la cine 
ştie ce alte emisiuni TV, în vreme ce „lucrau”. Lumea se schimbase. 

Phoebe se așeză cu tricotajul în scaunul ei favorit, Queen Anne, cu un 
ochi mereu îndreptat spre fereastră. Îl zări pe Dabrowski traversând 
parcarea, cu căciula de vânătoare cu clapele ridicate și legate pe creștetul 
capului rotund, purtând o scurtă groasă cu model de camuflaj, care părea să- 
i adauge încă zece kilograme la burdihanul deja proeminent. Într-o mână 
înmănușată ţinea o pungă cu sare, pe care a început s-o scuture pe asfaltul 
îngheţat exact în clipa în care ușa de la garsoniera Sophiei Russo s-a 
redeschis. Femeia se schimbase iute, lăsându-și blugii și jacheta cenușie 
lungă și îmbrăcând o fustă scurtă, colanţi, cizme și un pulover ca o tunică. 
Pe un braţ purta o haină lungă, iar pe celălalt braţ legăna o sacoșă mare. 

Pe sofa, Larry se zbârli și mârâi, iar nasul lui lăsă cerculeţe de aburi pe 
geam. 

— Gata, gata, zise Phoebe și se întinse după coșulețul de tricotat în care 
tinea o pungă din plastic cu fermoar ce conţinea delicatese pentru căţel. 

Dar în dimineaţa asta Larry nu avea chef de bucăţelele cu aromă de ficat. 
Cu tot trupul încordat ca un arc, se uita fix pe fereastră la Sophia, care se 
urcă în mașină Și dădu cu spatele, trecând la nici treizeci de centimetri de 
Dabrowski. 

Foarte grăbită. 

Ca întotdeauna. 

În cele din urmă, cățelul luă delicatesa dintre degetele ei și se instală din 
nou pe spătarul sofalei, continuând să privească afară cu atenție, dar mult 
mai relaxat. Phoebe își îngădui Și ea luxul unei mici tratați din bolul cu 
bomboane pe care-l ţinea pe o poliţă, prea sus ca să poată fi ajuns de Larry, 
ȘI-ȘI băgă cinci M&M în gură. 

În timp ce ciocolata i se topea încetișor pe limbă, bătrâna și-a luat 
andrelele Și a reînceput să tricoteze — era o altă păturică pentru bebeluşi pe 
care o dona bisericii, care avea s-o distribuie nevoiașilor, alături de alte 


articole terminate de ea: botoși, căciuliţe și pulovere. Degetele 1 se mișcau 
iute, andrelele clicăiau, păturica roz creștea, dar ea era în continuare 
frământată de Sophia Russo. 

Poate că ar fi trebuit să mai facă niște investigații suplimentare despre 
blonda cea drăguță. La urma urmelor, ar fi putut să intre fără greutate în 
apartamentul ei Și să arunce o privire pe-acolo. Ca să fie sinceră, n-ar fi fost 
prima oară Și probabil nici ultima. Iar dacă ar fi fost cumva găsită, putea să 
pretindă, Și pe bună dreptate, că verifica dacă nu îngheţaseră ţevile. 

Phoebe considera că făcea parte din sarcinile ei să se asigure că totul 
funcționa perfect în Cascadia Apartaments. 

Aici nu existau șmecherii. În niciun caz cât timp ea era la datorie. 

În plus, ceva legat de Russo nu era tocmai în regulă. 

Phoebe o simţea până în măduva oaselor. 

La fel ca Larry, micul și dragul de el. 


CAPITOLUL 30 


Stând la volanul SUV-ului său care torcea cu motorul în ralanti, James 
Cahill privea spre trotuarul opus, spre Main Street Hotel, sperând s-o 
zărească pe Rebecca Travers. Ca un prostovan sentimental, îndrăgostit până 
peste urechi. 

— Idiotule, murmură el, dându-și seama că mașina femeii se găsea tot în 
parcare. Și totuși continua să se întrebe cum ar fi putut s-o revadă. 

Era ridicol. 

Până în acest moment, el Știuse mereu ce dorea. 

Și-Și urmărise neabătut ţinta. De obicei, cu încăpățânare fermă. De când 
începuse să meargă, James nu umblase, ci alergase pentru a obține ceea ce 
dorea Și, de cele mai multe ori, cel puţin potrivit afirmațiilor părinților săi, 
intrase direct în bucluc, așa cum o dovedeau nenumăratele încălcări ale 
legii din adolescenţă. Mai rău încă, își dezamăgase teribil părinții când 
abandonase colegiul și începuse să lucreze în construcţii. În ciuda decepţiei 
lor, James manevra cu pricepere ciocanul Și ferestrăul, știa să înţeleagă 
rapid planurile arhitecturale și schemele de instalaţii și oferea prompt idei 
şi soluţii inovatoare la probleme. Economisise la sânge, împrumutase Și 
folosise banii pe care-i moștenise deja, o mică parte din ceea ce urma să-i 
revină într-o bună zi, pentru a cumpăra douăzeci de hectare de teren aici, la 
poalele Munţilor Cascade, unde își începuse afacerea în domeniul 
construcțiilor, în câțiva ani ajunsese la situaţia actuală. Realizat prin forțe 
proprii — Și mândru pentru asta. 

Însă acum toate lucrurile acelea pentru care se străduise nu mai erau 
suficiente. 

Din cauza Rebeccăi. 

Aceea fusese o greșeală. 

Chiar dacă nu putuse fi evitată. 

Iar asta îl rodea și mai mult. 

Așa că stătea în Explorer, cafeaua se răcea în paharul așezat în suport, 
iar el pianota cu degetele pe volan. 

Și se gândea la ce dorea sau nu să facă. 

— La naiba! a exclamat brusc, iar Ralph a pufnit parcă aprobator de pe 


scaunul din dreapta sa. 

James plecase de la cabinetul doctorului Și se îndrepta spre casă, când îl 
sunase mama lui. Din nou. Gândindu-se că nu-i răspunsese deloc până 
atunci, a tras pe dreapta în zona de încărcare a unui magazin de mobile și a 
vorbit cu ea zece minute, răspunzând la întrebările despre viaţa lui și 
punând, la rândul său, întrebările cuvenite despre surorile sale. Abia după ce 
a închis Și a pus telefonul în suportul pentru pahar, își dăduse seama că 
magazinul de mobile se afla vizavi de spatele hotelului în a cărui parcare se 
afla Subarul alb al Rebeccăi. 

Oare aceea fusese o decizie subconștientă? 

Luă iarăși telefonul și se pregăti s-o sune, când aparatul îi vibră în mână 
Și văzu numărul unui post TV din Seattle. 

Nu răspunse, ci lăsă apelul să se ducă în căsuţa vocală. După care, 
înainte să se poată răzgândi, tastă numărul Rebeccăi. 

Ea nu răspunse. 

James nu-i lăsă un mesaj... Mai exact, nu-i mai lăsă alt mesaj. O făcuse 
deja, lăsându-i în căsuţa vocală rugămintea să-l sune. Nu primise niciun 
telefon. Şi nici vreun răspuns la cele două SMS-uri expediate. 

Nu trebuia să fie vreun geniu ca să înțeleagă că femeia nu dorea să aibă 
de-a face cu el. 

Iar asta îl durea. 

Cu cât se gândea mai bine, toată povestea îi apărea ca o ironie a sorții, 
iar pe de altă parte, la naiba, cu cât Rebecca îl respingea, cu atât îi stârnea 
mai mult interesul. 

Mai era apoi problema cu Megan. Unde naiba era? James devenea tot 
mai îngrijorat cu fiecare zi care trecea. Amintirile lui despre ultima lor 
ceartă erau teribile. Cât de furioasă fusese ea... Cât de violentă! Cât de 
scoasă din minţi! 

Și totul numai din vina lui. 

De fapt, el n-ar fi trebuit să se încurce niciodată cu Megan, n-ar fi trebuit 
să-i creadă niciodată minciunile. 

„O să regreti asta”. 

Cuvintele ei îl urmăreau. 

Și James s-a întrebat cum i-ar fi putut explica, dacă tânăra ar fi reapărut, 
ceea ce el spera din toată inima, interesul său faţă de Rebecca, ce renăscuse 
dintr-odată? Desigur, asta nu era o problemă curentă, luând în considerare 


atitudinea Rebeccăi faţă de el, totuși Megan urma să explodeze când avea 
să afle. 

Dacă avea să afle, Și-a reamintit el. 

Exista posibilitatea ca ea să nu mai apară niciodată. 

lar odată cu trecerea timpului, gândul că Megan ar putea fi moartă 1 se 
întipărea arzător în minte. 

Închise ochii. 

Ce naiba se-ntâmplase cu ea? Era tot mai convins că dispariţia ei nu era 
o farsă. Se temea că i se întâmplase ceva teribil. 

Și Sophia? Ea continuă să creadă că formați un cuplu. Nu trebuie să 
faci mare lucru ca s-o convingi că nu-i adevărat. Și Jennifer? Nu uita de 
ea. Nu te-a sunat cu o săptămână înainte ca Megan să dispară? În ciuda 
amneziei tale, n-ai uitat asta, este? 

— Rahat! 

Alături, Ralph își apăsă nasul de geam Și scânci. 

Era timpul să plece. James bău restul cafelei pe care o cumpărase de la 
chioșcul drive-thru aflat la o intersecție de clinică. Nu fusese declarat 
complet refăcut, totuși doctorul Monroe îi spusese că putea să renunţe la 
bandulieră în majoritatea timpului Și-i sugerase că ar fi fost bine să se 
tundă, pentru ca tot părul să aibă aceeași lungime; rana 1 se vindeca așa 
cum era de așteptat. 

S-a examinat în oglindă și a decis că arăta groaznic. O tunsoare 
militărească, periuţă, era singura care ar fi putut aduce „tot părul la aceeași 
lungime”. Perfect, atunci așa să fie! 

A strivit paharul de cafea, l-a aruncat pe podeaua mașinii Și s-a mai uitat 
o dată spre hotel. 

Atât de aproape și-n același timp atât de departe. 

La ani-lumină depărtare. 

Ar fi trebuit să renunţe. 

Să renunţe la ea. 

Așa cum făcuse Și înainte. 

Totul pentru Megan. Iisuse, ce idiot fusese! Își trecu o mână prin păr, 
întrebându-sc, a câta oară? ce se putuse întâmpla cu sora Rebeccăi. 

Și fu cuprins de un sentiment de vinovăţie. Pentru că nu-și dăduse seama 
de gravitatea gestului ei de a pleca. Chiar Și după ce-și recăpătase memoria, 
el crezuse că Megan făcuse doar o scenă, un acces de isterie, după care se 


ascunsese să-și lingă rănile și să-l determine pe el să înţeleagă cât de multă 
nevoie avea de ea... cât de mult o dorea. 

Însă acum înţelegea că se înșelase. 

Și era speriat Și îngrijorat de soarta ei. 

Unde putea să fie? 

Ar putea fi moartă, Cahill. 

De când devenise convins că dispariţia ei nu era o farsă, Megan era ca un 
spectru, hărţuindu-i subconștientul, jucându-i feste, apărându-i în minte în 
momentele cele mai neașteptate. 

Un ciocănit în geamul din stânga îl smulse din reverii. Un bărbat voinic 
cu Șapcă de baseball și geacă de blugi își lpise faţa de sticlă. James cobori 
geamul, iar individul ridică o mână înmănușată spre indicatorul cu semnul 
zonă de încărcare. 

— Nu știi să citeşti? s-a încruntat el. 

Abia atunci James a zărit camionul cu remorcă ce aștepta pe stradă în 
spatele lui. La volanul său, alt tip voinic îl sfredelea cu privirea. 

— Scuze. 

— Auzi, nu ești tu...? 

James nu mai așteptă restul cuvintelor, ci ridică geamul, băgă în viteză 
Și ieși din zona respectivă. Situaţia se înrăutăţea. Publicitatea ce înconjura 
dispariţia lui Megan se intensifica. La asta se adăuga suspiciunea sa că 
poliţia credea că el minţea — dar în ce scop? Că o rănise sau poate chiar o 
omorâse pe Megan, după care își înscenase rănirea, deși martori o văzuseră 
plecând cu mașina de la locuinţa lui? 

Nu, ei cred că ai înscenat totul, că ai avut un complice care a făcut 
treaba murdară, iar tu aveai un alibi pregătit. 

Strângând din fălci, a oprit mașina la o intersecție atunci când o femeie 
cu un cărucior de copil a coborât de pe trotuar, lansându-se pe trecerea de 
pietoni. James a așteptat, mijind ochii din cauza soarelui strălucitor, după 
care s-a întins să-și ia ochelarii din torpedo. Nu-i găsi și se gândi că poate 
polițiștii îi luaseră sau îi puseseră altundeva când îi scotociseră prin vehicul, 
după care își aminti că-i lăsase la birou. 

Cobori parasolarul, luă telefonul și, după o secundă de șovăială, tastă un 
număr familiar, apoi trecu pe Bluetooth, așteptând ca Rowdy Crocker să 
răspundă. A durat destul de mult până ce, în sfârșit, a răspuns. 

— Alo, Cahill? rosti bărbatul, în timp ce James trecea prin intersecție. 


— Eu sunt. 

— M-am gândit c-o să-mi telefonezi. Te-am văzut la știrile de seară. 
Frate, da” de data asta chiar că te-ai băgat în bucluc. 

— Asta-i ȘI motivul pentru care am decis să te sun. 

— Ce vrei să fac? 

— S-o găsești pe Megan Travers. 

În ureche îi răsună un hohot de râs. 

— Pentru că n-o poate face poliţia? 

— Exact. James intră pe autostrada care ducea spre sud și ieșea din oraș 
Și călcă acceleraţia. Poliţaii par să creadă că am o legătură cu asta. 

Urmă o pauză. 

— Sper că n-ai. 

— lisuse, Rowdy, altfel ţi-aș mai fi telefonat? 

— Se zice că amintirile tale despre cele întâmplate în seara aia nu-s 
tocmai sigure. 

— N-am făcut altceva decât să mă cert cu ea și am sfârșit prin a o 
încasa, a replicat James iritat. 

Rowdy era, Și fusese mereu, o scârbă. Dar o scârbă inteligentă și foarte 
abilă, care lucrase în serviciul de informaţii al armatei, ceea ce-l ajutase să 
scape din belele în adolescenţă, când fusese hacker. Acum, uneori era 
detectiv particular, uneori surfer, iar alteori dispărea complet de pe ecranul 
radarului. 

— Nu sunt ieftin, i-a reamintit Rowdy, în timp ce James gonea pe lângă 
câmpuri acoperite cu zăpadă, ce sclipea sub soarele de decembrie. 

— Nu-mi pasă. 

— E bine atunci, pentru c-o să capeţi exact atât cât plăteștu. 

— Ajută-mă doar să ies din chestia asta. 

— Bine, o să-i dau drumul. O să aflu ce pot, te sun Și-ţi zic dacă am 
nevoie de mai multe informaţii. 

— Perfect. 

După care, Rowdy i-a pus o serie de întrebări despre Megan, la care 
James i-a răspuns cât putea mai bine. 

— Și altcineva? Eventuale informaţii despre... alte prietene, poate? 

James șovăi, apoi recunoscu că avusese relaţii cu Sophia și că mai 
existaseră ȘI alte femei, printre care sora lui Gus, Jennifer, Și, ei bine, da... 
Rebecca. 


Un fluierat prelung veni spre el ca o răsplată. 

— Auzi, da te-ai gândit vreodată s-o iei mai încet cu femeile? l-a întrebat 
Rowdy. 

— O dată sau de două ori, i-a replicat James sec. 

— Era doar o sugestie... 

— N-o s-o uit. 

— E bine atunci. Încă ceva. 

— Zi. 

Urmă o pauză. 

— Eşti nevinovat, da? 

Mușchii de pe ceafa lui James s-au încordat în vreme ce își imagina 
surâsul cinic al lui Rowdy, ascuns parțial de o barbă nerasă de trei zile. 

— Repet — da, sunt nevinovat. 

— În regulă. 

— Tu fă tot ce poţi. 

— Exact. 

Apoi legătura s-a întrerupt Și James a rămas pe gânduri, fixând cu 
privirea spatele unui camion al distribuitorului local de propan. Ajuns la 
atelier, a parcat între o dubă de la Riggs Crossing Electric și camioneta 
veche a lui Bobby. În spatele frunţii începea să se instaleze o migrenă, dar a 
ignorat-o, a oprit motorul Și a coborât din mașină. 

Ralph sări Și el imediat și se repezi după o veveritță, care s-a cățărat iute 
într-un molid, așa încât ciobănescul a început să scheaune de lângă tulpina 
copacului, pe când veverița chițăia mustrător de sus. 

— Las-o, i-a comandat James, Știind că veveriţele erau mereu evazive. 

La fel ca Rebecca. 

Ba nu, Rebecca nu era evazivă. El avusese o șansă cu femeia, dar îi 
dăduse cu piciorul. 

Când pătrunse pe ușa deschisă fu izbit de căldură și de vacarmul 
dinăuntru. Undeva, dinapoia bâzâitului fierăstraielor, al ţăcănitului sacadat 
produs de pistoalele cu cuie și al șuieratului unui compresor, se auzea 
refrenul din Roxanne:, cântat de The Police. 

Echipele lucrau de zor — bărbați și femei cu căști și ochelari de 
protecție, care treceau de la un post de lucru la următorul, muncind la trei 
case aflate în diverse etape de construcție. Cea ultramodernă, care avea la 
bază un container de expediție maritim, era aproape terminată. A doua, 


cabana pentru schi, se afla pe platforma ei ȘI-Și aștepta tigla, iar a treia, o 
căsuţă cu „atmosferă de coastă”, după cum ceruse clientul, se găsea abia în 
stadiul de realizare a structurii. 

Bobby era adâncit într-o conversaţie cu doi lucrători: un bărbat robust, 
care ţinea un sul cu planuri în mâinile înmănușate, Și o femeie micuță, în 
blugi, cu o cămașă de flanel, peste care avea prinsă o centură cu scule. Erau 
prinşi în discuție, aproape de limita unei dispute la care James nu dorea să 
participe. Îi prinse totuși privirea lui Bobby, care-l salută scurt din bărbie. 
James sui scara spre birou. Până ajunse sus, Ralph îl depășise ca fulgerul și 
acum aștepta în fața ușii. 

— Ghinion? l-a întrebat Și s-a aplecat pentru a-l scărpina înapoia 
urechilor. Crede-mă, Știu sentimentul ăsta. 

Deschise biroul și privi de sus către căsuţele aflate în construcție, așa 
cum făcuse de o mie de ori, întrebându-se dacă lucrurile aveau să revină, în 
sfârșit, la normal. 

Da, cum să nu? Pe cine prostești tu, Cahill? Până nu va apărea Megan, 
nu va mai exista normalitate. 

Brusc, i-a apărut în minte, limpede ca lumina zilei, chipul ei... își aminti 
surâsul jucăuș, care uneori putea deveni crud, Și pistruii ce-i presărau nasul 
atunci când machiajul i se ștergea... 

Pentru o fracțiune de secundă, o frântură de gând, la fel de diluat, îl 
străbătu ca un fulger. Deși ideea țâșnise la suprafaţă, intuind că era ceva 
important, se afundă din nou, la fel de repede. Mușchii gâtului i se 
încordară. Deși majoritatea amintirilor sale erau clare, de pildă atacul lui 
Megan în cursul ultimei lor certe, unele rămâneau neclare, frânturi 
umbroase ce se ascundeau în adânc Și care, deocamdată, nu voiau să iasă în 
prim-plan. El simţea că erau importante, totuși nimic pe care să poată pune 
degetul, și tocmai asta era problema. Și se plictisise până peste cap să 
încerce să pună totul cap la cap, aproape în aceeași măsură în care-l 
plictiseau reporterii ce-l sunau întruna sau îl acostau pe stradă. 

Misterul din jurul dispariției lui Megan depășise nivelul unui subiect 
local, devenind un subiect de interes statal, ba chiar național, iar campania 
„Găsiţi-o pe Megan” de pe reţelele sociale îi determinase pe toţi susținătorii 
teoriilor conspirației să comenteze, să scrie mesaje pe chat și pe Twitter Și 
așa mai departe; mulţi dintre ei păreau să creadă că James nu era doar un 
simplu individ implicat în caz, ci chiar creierul din spatele dispariției 


prietenei sale. Scotociseră prin trecutul lui, aflaseră despre averea familiei 
Și despre toate scandalurile în care membrii ei jucaseră vreun rol, așa că-l 
etichetaseră rapid la fel ca pe psihopațu Cahill, ucigaș. El simţea că presa îl 
judecase Și îl condamnase deja, iar afurisita de Charity Spritz era cea mai 
rea dintre toate. 

Apoi mai era Și Sophia. 

Trebuia să termine cu ea. 

Indiferent că îi plăcea sau nu, viaţa lui devenise rapid parte dintr-un circ 
mediatic, care se transforma în propriul lui coșmar. 

James însă trebuia să meargă înainte... deși cel mai bine ar fi fost să 
aștepte până primea o veste din partea lui Rowdy. 

Aruncă cheile pe birou și văzu că ochelarii de soare nu erau acolo unde 
crezuse că-i lăsase. Se uită după ei câteva clipe, totuși nu putea pierde 
timpul cu ceva atât de banal. 

Se așeză la birou Și își controlă mesajele care i se adunaseră în telefon 
cât timp acesta fusese în custodia poliţiei. Făcu o grimasă la gândul că 
poliţaii îi scotociseră prin datele personale. Nimic nu conta ca fund prea 
intim pentru ochii lor iscoditori. 

Cu maxilarele încleștate, șterse câteva apeluri de la reporteri Și prieteni, 
separându-le pe cele legate de afaceri, apoi trecu la e-mailuri, dar în clipa 
următoare un zbieret se auzi de jos: 

— Aaah! La naiba! La naiba! La naiba! Fir-ar să fie! Dobitocule... 

Ce era? 

James sări în picioare. 

Ocol biroul. 

Privi pe fereastră, către atelier. 

Toţi lucrătorii își abandonaseră posturile de lucru. Câţiva săriseră de pe 
trailerul cu cabana de schi Și se repeziseră către partea îndepărtată a sălii. 
James îȘi îndreptă privirea într-acolo. Spre mașina de tăiat gresie. 

Rahat! 

Un bărbat îndoit din mijloc se găsea în centrul agitației. 

Gus Jardine. 

Cu chipul pământiu Și schimonosit de durere, el își susținea mâna 
dreaptă cu cealaltă. Printre degete îi curgea sânge și fâșiile de carne 
zdrenţuită lăsau osul la vedere. 

— lisuse! 


James a coborât în goană scara... În interiorul atelierului vacarmul 
fierăstraielor, ciocanelor Și pistoalelor cu cuie încetase. Acum, în jur se 
auzeau numai glasuri alarmate Și Livin’ on a Prayer, cântată de Bon Jovi. 

— Să sune cineva la 911! a ţipat o femeie. 

— Sun deja! a anunţat Bobby Knowlton cu telefonul lipit de ureche. 

— Hristoase, cât sânge! a strigat altcineva. 

— Gus, ţin-te tare! 

James s-a strecurat prin mulțimea care se strânsese în jurul rănitului. 

— Ce s-a-ntâmplat? 

— Eşti orb, Cahill? Ce naiba, nu vezi?! Mi-am tăiat mâna, fir-ar să fie! 
zbieră Jardine, panicat, cu părul negru intrat în ochi. Iisuse! 

Betsy Idalgo, o electriciană care lucra la una dintre case, apăru cu un 
prosop curat. 

— Lasă-mă să curăţ rana. Uite ce am! Lasă-mă să văd. 

— Șterge-o de-aici! Chemaţi ambulanţa! urlă Gus. 

Îi smulse prosopul și-l înveli strâns peste braţul lui, dar nu-i îngădui să 
se uite la rană. 

— Am fost sanitar la urgenţă, rosti femeia cu chip deschis și ferm. Pot să 
te-ajut. 

— Las-o să te-ajute, 1 se adresă James lui Gus. 

— Dispari, Cahill! Asta-i numai din cauza ta! 

Dincolo de ușile deschise ale atelierului s-au auzit scrâșnete de 
cauciucuri. 

James a ridicat ochii Și a văzut oprindu-se un model mai vechi de Chevy 
Tahoe. Şoferul, Leon Palleja, s-a aplecat peste scaunul din dreapta sa și a 
deschis portiera. 

— Surţi-l aici! răcni el. Conduc eu! 

— Bobby sună la 911, i-a spus James. 

— Rahat, până vin ăia trece o oră. 

Ținându-și lipit de piept braţul însângerat, Gus s-a năpustit prin 
mulțime, urmat îndeaproape de James. 

— Vin ȘI eu, i s-a adresat lui Leon. 

— Ți-am spus să dispari! mârâi Gus. Oh, fir-ar ce doare! 

Aproape că se prăbuși pe scaunul din dreapta șoferului. 

— Sângerează rău, comentă Leon, ajutându-l pe James să-i fixeze 
centura de siguranţă. 


Gus transpira abundent. Gâfâia. Avea în ochi o privire sălbatică. 

— Dă-i drumul odată! 

James trânti portiera ȘI se urcă pe bancheta din spate. Bobby Knowlton 
ieși în goană din clădire. 

— Ambulanţa a pornit încoace. 

— Anuleaz-o. Spune-le că n-avem nevoie de ea, a zis James. Dup-aia 
vino la spital, ca să m-aduci înapoi. Ajungem acolo în douăzeci de minute. 

— În cincisprezece. Leon călcă accelerația, iar James trase portiera, 
închizând-o. Țineţi-vă bine! 

A întors mașina într-un cerc strâns și a demarat pe aleea de acces, 
împroșcând pietriș de sub roţi. Vehiculul a trepidat când a trecut peste 
gropi, în timp ce, pe scaunul din dreapta sa, Jardine gemea Și înjura. Până 
ce James Și-a prins centura de siguranţă, Leon intrase deja pe șosea și 
gonea spre oraș. Câmpurile acoperite de zăpadă zburau pe lângă ei, iar 
stâlpii gardurilor se contopiseră într-o pâclă. 

— E numai vina ta, acuză Gus, răsucindu-și capul ca să se uite la James 
cu ochii îngustaţi de durere. 

— Ai mai zis-o o dată. 

— Ai o protecție a muncii de tot rahatul! 

— Eu respect... 

— Respecţi un rahat! scuipă Jardine spre el, apoi se răsuci către Palleja. 
Iisuse, Leon, nu mai ajungem odată? Mor cu zile. 

ÎI privi sfredelitor pe șofer, deși acesta depășise de mult limita de viteză, 
iar Chevy Tahoe gonea nebunește, derapând în curbe și depășind, atunci 
când putea, vehiculele care se mișcau mai încet. 

— M-ai nenorocit, Cahill, se întoarse Jardine către James, Și-o să te dau 
în judecată de n-o să te vezi. 

Leon mormăi în barbă ceva în spaniolă, de genul imbecil desagradecido, 
care într-o traducere aproximativă însemna „cretin nerecunoscător”. Gus fie 
că nu l-a auzit, fie nu a înţeles expresia, fiindcă s-a mulțumit să geamă, 
rezemându-se de geam, cu mâna învelită în prosopul alb, care devenise 
roşu. 

Suferea acum de dureri prea mari Și era prea speriat ca să mai fie 
rațional. 

Așa că, mai bine, îl lăsa să blesteme și să delireze. 

După ce au trecut podul, în faţa lor s-a deschis orașul și Leon a intrat pe 


o stradă laterală, a cotit de două ori Și a intrat pe o alee, recurgând la o 
scurtătură ca să evite traficul extrem de lent din centru. 

Spitalul era chiar în faţa lor. 

Gus gemu când Leon a încetinit ca să pătrundă pe aleea ce se oprea sub 
copertina intrării la Urgenţă și se grăbi să deschidă portiera, deși mașina 
NICI nu se oprise. 

— Hei, stai așa! strigă Leon călcând frâna. Chevroletul se opri brusc. Ce 
naiba? Vrei să te sinucizi? Dios! 

— Scoate-mă de-aici! ordonă Jardine, părând să nu-i pese de rănile pe 
care Și le-ar fi putut cauza dacă centura de siguranţă i-ar fi cedat și el ar fi 
căzut pe pavaj. 

— L-am prins. 

James sări imediat de pe bancheta din spate și încercă să-l ajute când 
intrau în spital. Gus nici nu voia să audă de asta. 

— Nu ţi-am zis să mă lași naibii în pace? mârâi el. 

Era complet alb la faţă. Susţinându-și mâna rănită, prinsă în prosopul 
îmbibat de sângele care îi mânjise deja cămașa și blugii, păși nesigur prin 
ușile glisante ale Urgenţei, anunțând: 

— Am nevoie de ajutor! Imediat! 

— E clar. Imediat, a zis o femeie aflată în spatele unui birou mare și 
curbat, după care a ridicat receptorul telefonului. 

În câteva secunde, un sanitar care se apropia de treizeci de ani, în 
uniformă albastru-deschis, a intrat grăbit în recepție. Era înalt, dar zvelt, cu 
părul Șaten tuns periuţă și cu ochi extrem de vioi. 

— Haide să te ducem înăuntru, i-a spus lui Gus, după care 1 s-a adresat 
lui James: Dacă vă puteţi ocupa de acte... 

— El n-are habar de mine! bolborosi Gus, privindu-l plin de ură pe 
James, ca Și cum acesta l-ar fi rănit personal. O să te dau în judecată, 
ticălosul naibii, repetă el, și mai mulţi oameni aflaţi în sala de așteptare au 
ridicat ochii spre ei. Ai auzit? răcni Jardine. O să te dau în judecată de n-o 
să te vezi! N-o să scapi tu! 

A ridicat mâna validă, îndreptând spre James un deget însângerat, după 
care dispăru printr-o ușă largă, condus de sanitar. 

James a văzut ochii celor care priviseră scena aţintindu-l curioși: un 
bărbat de vreo treizeci de ani, așezat pe o canapea scurtă, care se străduia 
să-l ţină ocupat pe un ţânc plin de energie, o femeie trecută de șaizeci de 


ani, aflată pe un scaun din apropiere, care privea când la el, când spre 
recepţie, dar și un cuplu cu feţe îngrijorate, de pe două scaune alăturate, 
situate lângă un ficus. Cei doi stătuseră aplecaţi unul spre celălalt, în timp 
ce femeia își tampona ochii, însă conversaţia lor încetase când Gus 
începuse să urle. 

Rămas lângă James, cu un aer nesigur, Leon l-a întrebat: 

— Vine Bobby să te ia? 

— Da, poţi să te-ntorci la treabă. 

— Bine. Bărbatul își mușcă buza. Cred c-ar fi bine să știi ceva. 

— Ce anume? 

Ochii negri ai lui Leon se mișcau dintr-o parte în alta. 

— E vorba despre Gus. L-am văzut niţel mai devreme, înainte de a se 
duce la mașina de tăiat, ȘI... 

Leon își frecă fruntea cu palma, ca Și cum n-ar fi fost sigur că ar trebui 
să continue. 

— Şi...? 

— ŞI... nu ştiu. Întâmplător, i-am văzut mâna, doar în trecere, e 
adevărat, dar cred că era belită înainte de a se fi dus la mașină. 

— Ce vrei să spui? 

— Că n-arăta tocmai bine. Părea umflată sau învinețită, așa că poate n-ar 
fi trebuit să lucreze — înţelegi ce vreau să spun? Poate că s-a tăiat fiindcă nu 
putea să strângă bine cu ea... Oh, qué carajo... Ce naiba! 

— Așa crezi? întrebă James. 

— Nu știu sigur, dar după cum vorbea acum pare că vrea să dea vina pe 
tine. 

— Şi de ce ar face-o? 

— L-ai auzit. Ca să te dea în judecată. Un câștig ușor. După care, ca Și 
cum ar fi spus prea multe, Leon adăugă: Atunci, cred că e timpul să plec... 

Porni spre ușile glisante în vreme ce James reflecta la cuvintele lui, când 
auzi o tuse discretă. 

— Buuun, a rostit recepționera, atrăgându-i atenția. Ce-ar fi să dăm 
drumul la acte? Putem începe cu datele lui personale. Cât de multe știți. 
Ulterior, le voi verifica pentru confirmare. 

Ecusonul care-i atârna la gât, prins de un Șnur, anunţa că se numea 
Sharon Nader, însă fotografia nu semăna aproape deloc, deoarece femeia îȘi 
scurtase părul și îl vopsise, astfel că din Șaten devenise roșu-flacără, se mai 


îngrășase vreo cincisprezece kilograme Și purta ochelari cu rame ochi-de- 
pisică. 

— Luaţi loc. 

— Avea dreptate, în sensul că nu Știu foarte multe despre el, a 
recunoscut James. 

— Care este legătura între dumneavoastră? 

— Sunt Șeful lui. Accidentul s-a petrecut în atelierul meu. 

— Spuneţi-mi atunci orice informaţii știți, iar el va completa datele 
lipsă. Femeia ridică ochii și adăugă: Părea destul de vocal. 

James a încuviinţat încet din cap. 

— Cum v-am spus, lucrează pentru mine. La Cahill Industries, în 
departamentul căsuţelor. 

În acel moment s-a produs declicul. Recepţionera a ridicat, în sfârșit, 
ochii de la monitorul computerului, suficient pentru a pune informațiile cap 
la cap. Sprâncenele i s-au arcuit peste ramele ochelarilor când i-a privit 
tunsoarea ciuntită într-o parte, copcile de la cap și zgârieturile de unghii 
încă vizibile sub barbă. 

James nu fu surprins. Tot orașul știa că el fusese ultimul care o văzuse 
pe Megan Travers în Riggs Crossing înainte să fi dispărut Și, de asemenea, 
presupunea că tot personalul din spitalul Valley General știa că fusese 
recent pacient acolo. 

— Bine, domnule Cahill, zise femeia pe un ton ceva mai rece Și cu un 
surâs vizibil forţat. Haideţi să-ncepem cu numele lui. 


CAPITOLUL 31 


Călugăriţa bătrână care se prezentă ca fiind sora Rosemarie era, după 
părerea lui Rivers, atât paznic, cât și director la școala elementară St. 
Ignatius din Marysville. Expresia chipului ei era la fel de severă ca și 
furtuna care se apropia. Purta o fustă lungă bleumarin, un cardigan de 
aceeași culoare peste o bluză albă și ghete solide și practice. Le studie 
legitimațiule cu ochi bănuitori Și reci, apoi îi examină pe rând peste 
marginea superioară a lentilelor înguste ale ochelarilor, cocoţaţi pe nasul 
coroiat, de care era prins un lănțișor din mărgele trecut în jurul gâtului. 

— Doamna Korpi vă așteaptă? îi întrebă ea. 

— Da. 

— Bine. Vă voi conduce atunci la camera ei. Pe aici. 

Cu capătul unui rozariu atârnându-i dintr-un buzunar al fustei 
voluminoase, i-a condus cu pas iute pe lângă o statuie a sfântului după care 
fusese numită Școala, apoi au urmat-o pe o scară scurtă, continuând pe un 
coridor cu podeaua uzată, lăsând ecouri în urma pașilor lor. 

Călugăriţa s-a oprit lângă ușa deschisă a camerei nr. 8. 

— AICI, a zis ea, introducându-i într-o încăpere aproape sufocată de 
birouri mici, machete, gadgeturi Și tablouri. Doamna Korpi? 

Între o măsuţă ticsită și tabla albă care se întindea pe un perete au văzut 
o femeie de vreo treizeci de ani. Versete din Biblie erau scrise pe toți 
pereții, din tavan atârnau clopoței și peste tot se vedeau lucrări de artă. 
Îmbrăcată în pantaloni gri Și cu un pulover roz, femeia ţinea telefonul la 
ureche Și i-a privit scurt când au intrat, ridicând un deget. 

— Of, Doamne, rosti ea în telefon. Și el?... Dar altfel e bine?... Când va 
ajunge acolo? 

S-a uitat la ceas, în vreme ce Rivers examina interiorul. Ferestrele, aflate 
pe un perete, erau decorate cu îngerași decupaţi și cu zăpadă artificială. Pe 
peretele opus, lângă o chiuvetă, se găsea un terariu, iar în apropierea ușii, 
lângă un Şir de cârlige, fusese instalat un brăduleţ de Crăciun, decorat cu 
ornamente din hârtie. 

Jennifer tocmai îȘi încheia conversaţia telefonică. 

— Sigur că da. Mai am câteva lucruri de terminat, Și după aia o să vin, 


da... bine. Sigur că da... o să sun înainte... Mersi, Tabby, vorbim mai 
târziu. 

Închise și băgă telefonul în buzunarul pantalonilor. 

— Scuze, rosti ea. 

— Totu-1 în regulă? întrebă sora Rosemarie. 

— Așa cred. Sau poate nu. Nimeni nu știe. În mod vădit, femeia era 
tulburată. Sora mea... Ea era la telefon — Tabitha — a sunat în legătură cu 
fratele nostru, Gus. Se pare c-a suferit un accident de muncă. Un accident 
destul de urât — Și-a prins mâna într-un fierăstrău. Se crispă, vizibil. Cred că 
mâna i-a fost afectată, e posibil să fi suferit leziuni ale nervilor Și e posibil 
să-ȘI piardă un deget sau două. Spitalul local îl trimite la un specialist din 
Seattle, un ortoped. S-a uitat din nou la ceasul montat deasupra ușii. l-am 
promis c-o să mă duc la el. 

— O să-l amintesc în rugăciunile mele, a zis călugărița și a îndreptat 
instinctiv degetele spre mărgelele rozariului care-i atârna din buzunar, apoi, 
de parcă Și-ar fi amintit care-i era misiunea, a spus: Dânșii sunt detectivii 
Rivers și Mendoza. Au spus că-i așteptai. 

— Da. Korpi privi ceasul de deasupra ușii. Da, îi așteptam. 

— Vrei să mai stau? întrebă directoarea. 

— Ah, nu... nu, sunt bine, rosti Korpi, deși aducea cu o căprioară prinsă 
în farurile unui camion ce se apropia rapid. 

— Atunci o să fiu în birou. 

— Mulţumesc. 

Azvârlind o ultimă privire nemulțumită spre detectivi, sora Rosemarie 
ieși din încăpere Și ecoul pașilor ei, ca și zornăitul ușor al rozariului 
răsunară o vreme pe hol. 

— Scuze... a zis Korpi. Ei nu-i place să aibă niciun fel de probleme. 

— Nu, nu sunt probleme, o asigură Mendoza. 

— Oricum, sunteţi de la poliție și pentru sora Rosemarie asta înseamnă 
probleme. V-ar putea vedea unul dintre părinţi. Oh, ce scandal ar ieși! 
Uitaţi că am zis asta, adăugă ea repede, se duse la ușă și o închise cu un 
gest ferm. Îmi cer scuze, sunt puţin... 

Nervoasă, gândi Rivers Și își aminti că unul dintre firele de păr găsite în 
dormitorul lui James Cahill aparținea unei brunete. Părul lui Korpi era cu o 
nuanţă mai închisă decât culoarea cafelei cu lapte, iar ochii ei mari erau 
căprui. 


— ...distrasă din cauza lui Gus. Vreți să luaţi loc? arătă ea spre mesele 
micuţe. Imediat însă, examinând înălțimea de aproape 1,90 în a lui Rivers, 
continuă: Dacă vreți să luați loc, putem merge în bibliotecă. 

— Este foarte bine așa, o linişti bărbatul. 

Dorea ca ea să se simtă cât mai destinsă și credea că sala de clasă ar 
asigura mai multă intimitate. 

— În regulă, atunci. Știţi, mi se pare ciudat că aţi venit să discutăm 
despre James, iar Gus lucrează pentru James Și s-a accidentat ȘI... este o 
lume mică, ce să mai... Uneori mă gândesc că universul încearcă să-mi 
spună ceva. Sau poate Dumnezeu, adăugă, parcă amintindu-și că se afla 
într-o școală parohială. 

— Cum așa? întrebă Mendoza. 

— Păi, mi se pare straniu, ce să mai! Aţi venit acum tocmai din Riggs 
Crossing ca să puneţi întrebări despre James Cahill, iar Gus s-a rănit în 
atelierul lui chiar înainte să ajungeţi aici. Atelierul lui din Riggs Crossing. 
Adică, ce... mal... coincideeenţă! 

Poate că da, a gândit Rivers, totuși el nu credea prea mult în 
coincidente. 

— Așadar, ce vreți să știți? s-a repliat Korpi. A revenit la biroul ei Și s-a 
rezemat cu șoldul de el. Ah, da, despre „relația” mea cu James. Schiță cu 
degetele ghilimele în aer — unghiile ei aveau aceeași nuanţă cu puloverul. 
Dacă vreţi să știți adevărul, a fost cea mai mare greșeală din viaţa mea. 

— De ce? a întrebat Mendoza, ţinând telefonul în mână, Și Rivers avu 
bănuiala că ea înregistra totul. 

Korpi privi către detectivă arcuindu-Și o sprânceană. 

— L-aţi văzut. El este ceea ce Gus numește „un magnet pentru 
gagicuţe”, ceea ce cred că, de fapt, înseamnă necazuri. Noi doi n-am fost 
împreună chiar așa mult timp Și, în tot cazul, n-a fost o relație exclusivă, 
cel puţin nu din partea lui. Mereu apăreau femei pe neașteptate. Buzele i se 
strâmbară într-un rictus dispreţuitor. Nu numai că-i mult prea arătos ca să 
nu-l observi, ci are Și bani ȘI... da, știu că-i o prostie, dar are atitudinea aia 
de băiat rău pe care unele femei o consideră foarte atrăgătoare. 

— Asta te-a atras pe dumneata? a insistat Mendoza. 

— Nu. A tăcut puţin, apoi a continuat: Sau poate că da. Oftă, clătinând 
din cap. Realmente, nu știu. Era altfel decât ceilalți bărbați cu care mai 
ieșisem ȘI, da, atitudinea lui generală de felul „mă doare-n cot” era 


revigorantă. Părea mult mai real, știți, însă privind retrospectiv, poate c-am 
fost manipulată. Oricum, n-a durat prea mult. 

— Din cauza Rebeccăi Travers? 

Korpi ridică din umeri. 

— Poate că ea a fost un simptom, nu cauza. James nu pare genul de 
bărbat dedicat unei singure femei. 

— Cum v-aţi cunoscut? întrebă Rivers. 

— Le-am povestit deja polițiștilor din Marysville. 

— Ştiu, încuviinţă Mendoza, dar fă-ne și nouă plăcerea asta. 

Korpi a luat de pe birou o minge antistres purpurie, apoi Și-a dat seama 
de gest și a lăsat-o să cadă la loc repede. Mingea ateriză între un teanc de 
hârtii Și unul dintre cele trei pahare de cafea. 

— Noi doi ne Ştiam din copilărie, de când taică-meu lucra pentru ai lui 
Și el venea în vizită la noi, apoi ne-am reîntâlnit anul trecut, când Gus s-a 
angajat la atelierul lui. Pe atunci, credeam că a fost mâna sorții, a 
recunoscut ea încruntată, dar acum îmi dau seama că n-a fost decât o 
greșeală mare și prostească. Tonul îi era plin de amărăciune și, probabil 
simțind asta, a adăugat: Nu-mi doresc decât să se termine totul mai repede. 
Pur și simplu, detest să fiu implicată. 

— Totuși, cum v-aţi reîntâlnit? 

— Ah... Am crezut că vă e clar. Gus ne-a făcut prezentările. Mă rog, 
teoretic, ne-a refăcut prezentările. Am ieșit toți să bem ceva, iar James Și cu 
mine ne-am înțeles și... știți cum e... una a dus la alta, înainte de-a mă 
gândi mai bine, am început să avem o relaţie și, da, am visat că sunt 
îndrăgostită. După care a apărut Rebecca Travers ȘI — își lovi palmele între 
ele — pac! Asta a fost. Cum se zice? „S-a terminat înainte să fi început cu 
adevărat”? 

Lui Rivers i se părea că, de fapt, femeia era mai afectată decât 
recunoștea Și a decis să insiste. 

— Unde ai fost în seara dispariţiei lui Megan Travers? 

Jennifer Korpi clipi, surprinsă. 

— Credeţi că am avut vreo legătură cu asta? Serios? Nu Megan a fost 
cea care ne-a despărțit, ci sora ei — Rebecca. Am crezut că am fost clară 
acum o secundă. Glasul îi era destul de iritat și pufni dezgustată. În 
sfârșit... să vă răspund. În seara dispariţiei lui Megan am fost cu Gus — am 
cumpărat pizza de la Mario's și am mâncat-o la el acasă în timp ce ne-am 


uitat la meci. Juca Hawks. 

Rivers Ştia că Seahawks avusese meci cu Forty-Niners. Văzuse el însuși 
cum echipa din Seattle deschisese scorul, dar apoi fusese egalată și învinsă 
în ultima repriză. Însă Jennifer nu terminase. 

— Cum am spus, am povestit deja toate astea poliției din Marysville. 
Staţi așa! Se opri, de parcă își reamintise brusc ceva. Gus nu mi-a 
confirmat alibiul? 

— Ba da, încuviinţă Mendoza din cap. 

— Și-atunci...? 

Ridică o mână, ca Și cum asta ar fi explicat totul, după care s-a uitat la 
Rivers, cu o privire care, în mod tacit, îl acuza că era un idiot că nu ajunsese 
la concluzia ce părea evidentă. Chiar atunci i-a sunat telefonul. 

— Scuze, rosti ea, trebuie neapărat să vorbesc. 

A răspuns ȘI s-a retras într-un colț al încăperii, întorcându-se cu spatele 
la detectivi. În timp ce Mendoza n-o scăpa din ochi, Rivers a început să se 
plimbe prin cameră. S-a apropiat de biroul ei și a văzut un pliculeţ cu ceai 
încă ud într-un pahar cu cafea. Fără să vrea, auzea frânturi din conversație. 

— Sunt cu poliția acum... da, chestia aia cu femeia dispărută... cred că 
destul de repede... 

Rivers a văzut mingea antistres Și s-a poziționat în așa fel, încât propriul 
lui corp să joace rolul unui paravan Și niciuna dintre femei să nu poată 
vedea ce face el. Luă apoi iute sfera purpurie de pe birou și o puse în 
buzunar, după care continuă să se plimbe prin cameră. A ridicat scurt 
privirea pentru a se convinge că nu existau videocamere de supraveghere — 
iar presupunerea de mai înainte 1 s-a confirmat. S-a îndepărtat de lângă 
ferestre — ploaia stropea geamurile și banda de pe un îngeraș din hârtie 
începuse să se dezlpească și îi atârna o aripă — trăgând cu urechea la 
discuţia telefonică purtată de Korpi. 

— Da, Știu... zicea Jennifer, nu va dura mult. După aceea trebuie să mă 
duc la spital. Gus a suferit un accident... dar cred că va fi bine până la 
urmă. Acum însă nu mai pot să vorbesc. Da, Și eu te iubesc. 

Când detectivul a ajuns lângă bradul de Crăciun strâmb, femeia tocmai 
închidea. Rivers privi Șopârla din terariu, care clipea leneș din ochi. 

— Scuze, zise Jennifer. 

Mendoza se uita pe telefon, iar Rivers s-a strecurat printre măsuţe, până 
la biroul de la care plecase. 


— Trebuia să-l iau eu cu mașina, fiindcă a lui este la reparat, a zis Korpi, 
apoi, fără să le dea timp să întrebe ceva, a adăugat: Era Harry Sinclaire, 
prietenul meu. Ne-am cunoscut anul trecut. Ridică puțin bărbia, cu un gest 
de mândrie — tipic pentru femeia abandonată care însă nu se lasă înfrântă. 
Ca o ironie a sorții, noi doi ne-am cunoscut pe când eram încă cu James. 
Harry a cumpărat una dintre căsuţele acelea pe care le construiește James, 
fiindcă își dorea o cabană la munte. Este un tip grozav, apropo. La Harry 
mă refer. Și, dacă vreţi să știți adevărul, el este cel care m-a ajutat să trec 
peste dezamăgirea provocată de James. 

Era oare adevărat? Chiar trecuse peste dezamăgirea aceea? Ceva din 
atitudinea ei nu părea tocmai firească pentru o femeie care-și refăcuse viaţa. 
Când detectivii intraseră în cameră, ea păruse speriată, totuși asta se mai 
întâmpla câteodată în prezenţa poliției. Acum însă devenise aproape 
sfidătoare. Telefonul îi sună din nou. 

— Oh, fir-ar să fie. lar Tabitha. Probabil cu ceva noutăţi despre Gus. 
Korpi își mușcă buza inferioară. N-am Știut că va dura atât de mult. 

— Cred că nu mai avem nevoie de altceva, spuse Mendoza. Se uită spre 
Rivers, care încuviinţă scurt din cap. Îţi mulțumim pentru timpul acordat ȘI, 
dacă îți amintești orice altceva despre care crezi că ar putea ajuta 
investigația, sună-ne. 

Îi întinse o carte de vizită. 

— Cum ziceam, eu nici măcar n-o știu pe Megan. 

— Pentru orice eventualitate, zâmbi Mendoza. 

— Bine. 

Jennifer a aprobat din cap și a răspuns la telefon, în timp ce detectivul 
ieșeau din cameră. Au străbătut holul, trecând pe lângă statuia încruntată a 
sfântului Ignatius și pe lângă expresia și mai dură a surorii Rosemarie, care 
stătea în biroul directoarei. Când i-a zărit, s-a ridicat imediat ca să le 
descuie ușile și i-a însoțit afară, unde se opriră sub portic. Amurgul 
hibernal cobora mai devreme, lămpile de securitate din parcare începeau să 
strălucească, o ploaie persistentă cădea din norii JoȘi, iar Jeepul lor se 
număra printre puținele vehicule din parcare. 

— Sper că aţi obținut răspunsurile de care aveaţi nevoie, rosti călugărița 
încruntându-se la SUV-ul cu girofar Și însemne de poliție. 

— Da, e-n regulă, răspunse Mendoza. 

Rivers aprobă din cap Și adăugă: 


— Mulţumim. 

Vântul șfichiua fusta surorii Rosemarie, iar ploaia se auzea gâlgâind 
prin rigole. 

— Anunţțaţi-mă dacă trebuie să vă-ntoarceți. 

— Bineînţeles. 

Mendoza își ridică gluga scurtei, încercând să ocolească bălțile în timp 
ce se îndrepta spre Jeep și, după cum i se păru lui Rivers, murmurând în 
barbă „Vezi să nu”, dar nu putea fi sigur. 

După ce se așeză la volan, în timp ce partenera sa își prindea centura de 
siguranță, o întrebă: 

— Ce crezi? 

— Nu sunt sigură, recunoscu ea, Și catarama centurii țăcăni exact în 
clipa în care Rivers porni motorul. Totul se verifică. Își mușcă ușor buza 
inferioară. Nu Știu... 

— E o coincidenţă cam mare că fratele ei lucrează pentru James? 

— Ea așa pare să creadă. 

— Dar...? 

Rivers ieși pe stradă și acţionă ștergătoarele de parbriz. 

— Dar Riggs Crossing este un oraș mic. James Cahill este un angajator 
important din zonă. Nu-i chiar atât de ciudat. 

Detectivul miji ochii, deranjat de farurile mașinilor ce veneau din sensul 
opus. Ceva din conversaţia asta îl sâcâia, îi zeândărea un colţișor al 
creierului, dar nu știa ce anume. Poate că nu neapărat conținutul discuţiei, 
ci mai degrabă felul în care ea decursese. 

Coti pe un drum principal ce ieșea spre est din oraș. Simţea un regret că 
nu reușise să rămână câteva minute singur în clasa lui Jennifer Korpi, 
printre zurgălăi, îngerași din hârtie și versete din Biblie, ca să scotocească 
în adânc Și să găsească orice fel de imagini întunecate ascunse sub veselia 
Crăciunului. Ceva nu i se părea tocmai în regulă acolo, dar se îndoia că sora 
Rosemarie, paznicul școlii elementare St. Ignatius, i-ar fi îngăduit să intre 
sau l-ar fi lăsat singur în clasă, iar prin efracție oricum n-avea intenția s-o 
facă... 

Nu trebuia s-o facă. 

Avea în buzunar mingea ei antistres. 


CAPITOLUL 32 


Willow își adună toate puterile. 

După aceea, ţinându-și răsuflarea, se strecură prin ușa din spate a casei 
lui James. 

Inima îi bubuia Și pulsul i-a luat-o razna când s-a oprit lângă bucătărie, 
străduindu-se să perceapă orice sunet, cât de mic, orice semn de viaţă din 
interiorul cufundat în întuneric. Nu din partea lui James; știa că el era la 
spital din cauza accidentului suferit de Gus — vestea că bărbatul fusese cât 
pe-aci să-și piardă mâna se răspândise iute din atelier la han Și la pepinieră. 
Dar oare ce se întâmpla cu câinele? 

Mușcându-și ușor buza inferioară, păși silențios pe parchetul din lemn 
de esenţă tare. Încă se aștepta ca ciobănescul să apară dintr-un ungher 
ascuns al casei, totuși nu auzi niciun zgomot de gheare pe podea, niciun 
mârâit gros și ameninţător, ci doar bâzâitul frigiderului și uruitul slab al 
unei centrale vechi care sufla aer prin conducte. 

Se strecură în bucătărie Și apoi traversă sufrageria. 

Treptat, ochii i se acomodară cu semiîntunericul; prin ferestre pătrundea 
puțină lumină de la becul de pe veranda din față, conferind interiorului o 
strălucire spectrală. 

Ea avea dreptul să fie aici. 

Ceva mai devreme, Willow Și antipatica aia de Sophia fuseseră aici ca să 
facă curăţenie — să spele, să frece, să aspire, ba chiar și să schimbe 
așternuturile. Sophia făcuse pe șefa. O trimisese de colo-colo. Dumnezeule, 
femeia aia putea fi tare a naibii când dorea! Uneori era amabilă, dar dacă o 
călcâi pe bombeu, te trezeai în faţă cu o scorpie. Și era secretoasă. Willow o 
văzuse cu sora ei, când o adusese cu mașina la serviciu într-o zi, totuși 
Sophia nu voia niciodată să vorbească despre ea. Cu toate că de obicei era 
vorbăreaţă, când era vorba de sora ei se închidea în ea. La fel ca dr. Jekyll 
Și dl. Hyde. Era frumoasă, fără doar și poate, totuși Willow nu putea să 
înţeleagă ce vedea James la ea. Chiar îi spusese asta Zenei, ceea ce fusese 
probabil o greșeală, pentru că Zena nu-și ţinea niciodată gura și mai ales 
Știa că Willow îl iubea pe James, în curând însă avea s-o știe toată lumea. 

Pe Willow o îngreţoșa să fie slugarnică față de Sophia, să-i permită 


acesteia s-o conducă și s-o dirijeze, totuși își spunea că era ceva doar 
temporar. Trebuia, pur și simplu, să aștepte momentul prielnic. În plus, 
Willow avea un secret. Ea mai fusese în casa asta, ba chiar de câteva ori, dar 
întotdeauna singură. Întotdeauna când James și câinele erau plecaţi. 

El nu Știuse niciodată. 

Ea nu dorea decât să petreacă niţel timp singură în dormitorul lui James, 
să viseze că ar fi iubita lui — ba nu, mai mult decât atât, că ar fi soţia lui. 
Chiar dacă el abia o cunoștea, asta avea să se schimbe, era convinsă de 
acest lucru. 

Asta se va schimba, iubirea mea. 

Și, de fapt, ea avusese visul ăsta de mai înainte. 

Atât doar că acum apăruse altă problemă. Ea trebuia să se ocupe nu 
numai de Sophia, ci Și de Rebecca Travers. Willow sperase că, întrucât 
Megan dispăruse, James ar fi putut s-o bage în seamă în cele din urmă, dar 
efectul fusese cel contrar. Sophia îl sufoca, iar James părea fascinat de 
Rebecca într-un mod straniu. 

Tânăra s-a încruntat la gândul acesta, simțind cum îi vine pe gât un gust 
amar de la fiere. Sophia lăsase să-i scape că James avusese cândva, pentru 
foarte scurt timp, o relație cu Rebecca. Oare se culcase cu ea? Probabil. La 
fel cum încă făcea cu Sophia. Asta o scotea din minți pe Willow, dar își 
reamintea întruna că Rebecca și Sophia nu erau decât aventuri trecătoare. 
La fel ca Megan. Odată ce aveau să dispară din peisaj... 

Hââârșt. 

Inima i-a sărit în gât. 

Ce naiba fusese asta? 

Așa aproape! 

Așa al naibii de aproape! 

Încremeni. 

Poate c-ar trebui să plece... 

Hââârșt! 

Din nou zgomotul acela oribil. 

Cu inima bubuindu-i sălbatic, a privit peste umăr Și... 

Hââârșt! 

De-a dreptul speriată acum, a tresărit violent, apoi a văzut ramura care se 
mișca lângă fereastră, frecând geamul. 

Oh, Doamne! 


Încercă să se calmeze, apoi Și-a reluat înaintarea, urcând treptele ce 
păreau să scârțâie sonor sub fiecare pas. Și dacă se înșelase și de fapt nu 
era singură aici? Dacă James se întorsese Și dusese mașina în garaj — ea nu 
verificase acolo — iar acum se odihnea în dormitor? 

Totuși câinele ar fi simțit-o, Și-a reamintit Willow, cu toți nervii 
încordați la maximum. Nu, nu, ea era singura persoană din casă. Senzaţia 
stranie că cineva o privea, că cineva se afla în casă, nu era decât în mintea 
ei, nu era decât propria-i paranoia la gândul că se furișa aici nepoftită. 

Odată ajunsă la etaj, se strecură în camera bărbatului, unde lumina era 
chiar mai slabă. Câteva frânturi de raze erau filtrate dinspre becul de pe 
verandă Și se reflectau pe zăpada din curte. 

Willow își trecu degetele peste pilota de pe patul lui proaspăt înfăţat, pe 
care Sophia insistase să-l facă ea însăși. 

Perfect. 

Șovăi apoi la căpătâiul patului. 

Fă-o. Fă-o acum! 

Aproape furioasă, a tras pilota la o parte, dezvelind cearșaful. Din 
buzunarul din faţă al bluzei de trening, a scos arma, pistolul lui James, pe 
care-l luase cu ocazia unei vizite anterioare în sufrageria sa — nu-l furase, ci 
doar îl împrumutase împreună cu un încărcător pe care-l găsise în alt sertar. 

În tot cazul, avea în mod cert un glonţ în magazie. 

A așezat cu grijă Glockul pe noptieră, apoi Și-a dezbrăcat bluza de 
trening, puloverul și pantalonii de schi, îngăduind aerului rece din dormitor 
să-i mângâie pielea. Şi-a scos după aceea cizmele și ciorapii, apoi, 
descolăcindu-și părul împletit ca o frânghie pe spate, s-a lăsat să cadă pe 
pat, întinzându-se pe cearșafurile răcoroase, cearșafurile /ui Și privind 
tavanul, tavanul lui, din această cameră... camera lui. 

Willow a răsuflat ușurată. 

Ce bine era aici! Aici, în locul unde se cuvenea să fie. 

Și-l imagină pe James alături de ea, mângâindu-i pielea, lunecându-și 
palmele peste abdomenul Și peste sânii ei. Sfârcurile i se întăriră ȘI, pentru 
a-ȘI spori plăcerea, Willow se întinse după pistol, îl cuprinse în mână Și, 
ţinând arătătorul pe trăgaci, îȘi trecu Glockul peste corp. Polimerul răcoros, 
atât de asemănător cu oţelul, încât atingerea lui se simţea la fel, îi lunecă în 
sus pe picioare Și peste talie. Teamă și poftă carnală, excitare Și dorință, 
toate i-au invadat corpul și a simțit cum sângele îi pulsează în creier. 


Broboane de transpirație i-au umplut fruntea Și și-a simţit spinarea 
umedă. S-a întins, Și-a lins buzele, imaginându-și senzaţia provocată de 
gura lui James, dură Și pofticioasă, peste a ei. Răsuflarea i s-a precipitat 
când s-a unduit din tot corpul și a coborât din nou ţeava pistolului pe lângă 
ombilic. 

Închipuindu-și că era cu James... Aproape că-i putea simţi gustul, 
aproape că-l putea simți... ooh! 

Când s-a atins acolo, jos, a simțit cum primul spasm de plăcere îi 
străbate întregul trup. 

Apoi următorul... 

A lăsat pistolul să-i scape din mână și Și-a încleștat degetele în 
cearșafuri. 

— James! a strigat, clocotind de dorinţă. 

Se zvârcolea, iar corpul îi tresărea spasmodic. lar apoi... iar apoi... iar 
apoi... iar apoi, amintindu-și că era singură a venit frustrarea. 

Lacrimile i-au înțepat ochii. 

Ce jalnic! 

Smiorcăi puţin, refuzând să plângă. 

Gata! 

Nu avea să-și îngăduie să mai fie victimă, nu din nou. Niciodată, de 
acum înainte. 

Se rostogoli pe burtă și-și îngropă faţa adânc în perna bărbatului, apoi 
inspiră profund. Totuși nu-i putea simți mirosul. Nici urmă de aftershave 
sau de mosc masculin. Nimic. Doar parfumul iritant al feţei de pernă curate. 

Nimic nu mergea azi așa cum trebuia! 

Visul ei erotic nu era complet. 

Iritată, s-a ridicat în capul oaselor și a observat pe fața de pernă de un 
alb imaculat un fir de păr care i se rupsese din coadă și se vedea perfect. A 
vrut să-l culeagă, apoi s-a răzgândit Și l-a lăsat acolo. 

Așa, ca James să-l găsească. 

Sau Sophia? 

Sau Rebecca? 

Inima ei răzbunătoare se simţea încântată. 

Bineînţeles, interesul lui James faţă de sora lui Megan era trecător, poate 
simplul rezultat al vreunei nevoi stranii a bărbatului de a o liniști, posibil 
chiar din cauză că se simţea vinovat de dispariţia lui Megan. 


În cele din urmă, el avea să revină însă cu picioarele pe pământ. 

În cele din urmă, el avea să înţeleagă că îi era sortit să fie împreună cu 
Willow. 

În cele din urmă, își spuse tânăra, avea să fie al ei. 

Dar trebuia să fie răbdătoare. Așa cum fusese în cei douăzeci Și doi de 
ani ai săi. Mereu trecută cu vederea, mereu în umbră, niciodată în luminile 
rampei. Mai ales când sora ei se afla în preajmă. Încă de la naștere, nu 
fusese niciodată la nivelul ei, nici la fel de isteață, nici la fel de drăgălașă, 
ori fermecătoare ca... 

Nu merge mai departe! 

Ridicându-se pe coate, Willow își reaminti că era timpul să plece dacă 
nu voia să fie prinsă. James putea reveni dintr-o clipă în alta, iar ea ar fi 
avut probleme mari ca să explice de ce se găsea goală în dormitorul lui. 

Asta ar fi distrus totul. 

Se aplecă peste marginea patului ca să-și ia hainele, iar în clipa aceea 
telefonul îi căzu din buzunarul hanoracului. Îl ridică cu un gest automat, 
pregătindu-se să-l pună la loc, când îi veni o idee. 

De ce să nu-i lase o amintire? 

Un selfie? 

Da! 

Fără să se gândească de două ori, se lăsă pe spate în pat ȘI-ȘI aranjă 
coada astfel încât să cadă peste unul dintre sânii dezgoliți, expunându-și 
sfielnic un sfârc, doar puțin. După aceea, ridicând bărbia sub unghiul 
cuvenit, se uită în obiectivul foto Și-Și făcu câteva fotografii în diverse 
posturi. Una pe spate; alta pe burtă, privind în spate; apoi doar sânii ei, fără 
faţă, ci lăsând să i se vadă doar vârful cozii; alta cu fesele, din nou cu 
coada; Și ultima cu sânii, cu pistolul între ei, cu ţeava îndreptată în sus, spre 
bărbie, cu coada înfășurată pe plăsele. Oh, Doamne! Cât de falică era 
chestia asta! 

Galeria ei foto privată. 

Chicoti. 

Într-o bună zi — dă, Doamne! — avea să i le arate lui James. 

lar după aceea aveau să facă propriile lor fotografii. Împreună. Poate 
chiar să se filmeze făcând sex. Willow se înfioră la gândul de a-l filma pe 
James cu spinarea sa musculoasă asudată, cu ochii fixați asupra ei în vreme 
ce-i desfăcea picioarele care o doreau Și... 


Simti cum inima îi bate mai repede înaintea imaginilor acelora, iar 
părțile intime îi pulsau... mmm. 

Oh, iubitule, în curând! 

Deocamdată însă avea să ţină toate astea numai pentru ea. Unica în care 
ar fi cutezat să se încreadă era Zena, care îi era colegă de muncă și prietena 
cea mai bună, dar nu! Nu încă. Zena se schimbase odată cu sarcina Și 
Willow nu era sigură că putea să aibă încredere în ea, în niciun caz cu așa 
ceva. 

l-ar fi putut spune surorii ei, bineînțeles, dar dacă ar fi destăinuit 
adevărul despre James în seara asta, Willow era sigură că s-ar fi ales cu o 
prelegere, și Domnul îi era martor că n-avea nevoie de așa ceva. Îi ajungea 
câte auzise de-a lungul anilor de la sora ei mai mare Și mai — bleah! — 
înţeleaptă. Nu era nevoie să mai treacă încă o dată prin genul acela de 
tortură. 

Pentru o clipită se gândi să rămână aici, în camera lui James, în patul lui, 
Și să-l surprindă, dar o dată în plus, momentul nu era cel mai potrivit. Fără 
chef, a coborât din pat și a netezit cearșatul, asigurându-se că firul lung de 
păr era vizibil pe pernă. Dacă cineva ar fi sugerat măcar că ar fi putut să-i 
aparțină, Willow ar fi negat, după care, dacă s-ar fi dovedit totuși că putea 
fi al ei, ar fi recunoscut, într-un final, că fusese în dormitorul lui când făcuse 
curățenie. Asta ar fi explicat totul. 

Dar Sophia ar Ști adevărul. 

— Foarte bine, rosti ea cu glas tare. 

Zâmbind, simțind că în sfârșit obținea un avantaj, s-a întins după bluza 
de trening ȘI... 

Scâăăârţ! 

Sunetul venea din afara dormitorului, ca Și cum cineva sau ceva ar fi fost 
lângă ușă sau, poate, pe scară. 

Cuprinsă de spaimă, Willow a încremenit, ciulind urechile și abia 
cutezând să respire, cu inima bătându-i să-i sară din piept. Poate că se 
înșela în privința zgomotului; poate că era ecoul ramurii aceleia blestemate 
care se freca de ochiul de la fereastra bucătăriei. 

Nu se mai auzea nimic. 

Totuși, își simţea stomacul ca un ghem. 

Oare toate zgomotele nu fuseseră decât rodul imaginației ei? 

Nu! Veneau din interiorul casei. 


Simţindu-și gâtlejul ca iasca, s-a îmbrăcat iute, fără zgomot, trăgându-și 
cu grijă cizmele, atentă mereu la orice sunete nelalocul lor. 

Pe neașteptate, o lumină intensă pătrunse prin fereastră, dezvelind 
dormitorul ca în palmă. 

Faruri! 

Nu... oh, nul 

Apropiindu-se de fereastră cu multă precauție, dintr-o parte, Willow a 
privit îngrozită cum fasciculele gemene de lumină au trecut mai întâi peste 
trunchiurile copacilor care mărgineau aleea, ca apoi să măture pătura de 
zăpadă ce acoperea curtea. 

James revenea acasă, Explorerul lui se apropia într-un vuiet! 

Fir-ar să fie! 

— Nu, nu, nu, murmură ea ȘI trase iute fermoarul cizmelor. 

leşi apoi din odaie, mai îngrijorată de posibilitatea de a fi prinsă de 
James decât de orice ameninţare pe care i s-ar fi năzărit c-o auzise în casă. 

Nu dispunea de prea mult timp, probabil că nu suficient. Simţindu-și 
inima în gât, a coborât scara cât putea de repede. Pe ultima treaptă, a călcat 
greșit Și a alunecat, răsucindu-și glezna. 

— Rahat! Șuieră Willow. 

S-a ridicat, iar durerea i-a săgetat ca un fulger piciorul. A icnit, respirând 
Șuierat printre dinți. Indiferent ce ar fi fost, nu putea fi prinsă. Nu aici! 

Hââârșt! 

Blestemata de ramură. 

Ea trebuia să fie. 

Willow își alungă sentimentul oribil care continua s-o sâcâie. Senzaţia 
că cineva o privea. Că o urmărea. 

Termină cu asta! Sunt numai nervii tăi. Pentru Dumnezeu! MiȘcă! James 
o să ajungă acuși. Și o să aibă cu el câinele ăla idiot. 

Oh, Doamne, oh, Doamne, oh, Doamne! 

Șchiopătând disperată prin bucătărie, reuși să iasă pe ușa din spate, 
încuind-o repede după ea. Durerea îi ardea piciorul când a străbătut veranda 
lungă Și întunecată, după care cobori o treaptă în magazia de lemne. Aici nu 
existau ferestre, era beznă totală, pe jos era doar pământ, aerul era uscat Și 
plin de praf și peste tot erau pânze de păianjen. 

Mai repede, mai repede! 

Împleticindu-se, cu glezna pulsând, Willow se prinse cu o mână de 


balustrada din lemn negeluit, cu privirea aţintită asupra ușii din capătul 
opus al magaziei. O lăsase întredeschisă și prin luftul acela se vedea zăpadă 
albă. 

Perfect. 

Dacă ar fi putut să iasă... 

Poc! 

Fluierul piciorului i se izbi de ceva aflat drept în calea ei. 

Un alt soi de durere o străbătu ca un junghi de foc. 

Dădu să țipe dar s-a oprit în ultima clipă. 

Ce pi...? 

Buturuga de tăiat lemne! James o adusese din pădure Și o folosea ca să 
facă scurtături Și surcele pe ea. În partea ei superioară era înfipt un topor. 

A simțit că i se taie răsuflarea. Auzea mugetul unui motor puternic, semn 
că Explorerul lui James continua să se apropie. 

Lacrimile i-au invadat ochii. 

Nu putea îngădui să fie găsită. 

Nu acum. Ar fi distrus totul! 

Șchiopătând și bâjbâind cu braţele întinse înainte prin beznă, ca să evite 
să se mai ciocnească de ceva, ajunse la ușă și o deschise larg. 

Aerul rece o izbi în față. 

Willow l-a ignorat Și a început să alerge, lunecând și împleticindu-se. 
Durerea era insuportabilă și, proferând blesteme în minte, a ajuns la livadă, 
urmând poteca pe care Și-o deschisese mai devreme, în timp ce ramurile 
despuiate de frunze îi biciuiau fața. 

Razele puternice ale farurilor baleiară peste clădiri. 

Tânăra se lipi de peretele îndepărtat al unei barăci pentru echipamente. 
Cu inima bătându-i în urechi ca un ciocan, se ruga în gând să nu fie prinsă. 

Baraca se afla la mai puţin de cincisprezece metri de garaj! 

Panicată, s-a uitat după altă rută de evadare, cercetând împrejurimile. 

Dumnezeule, oare văzuse o mișcare în gardul viu de tuia? 

O umbră care n-avea ce căuta înapoia casei pompelor? 

Inima 1 se opri pentru o clipă. 

Nu este nimic. Doar imagina ţia ta. 

Totuși, ramurile încărcate de zăpadă au părut că se mișcă puțin, ca și 
cum cineva s-ar fi deplasat pe acolo. 

Willow își simţea gura complet uscată. 


Termină! Dacă trebuie să-ți faci griji, fă-ti griji în legătură cu James. 

Între timp, Explorerul, cu cauciucurile scrâșnind pe zăpadă, a ajuns în 
capătul aleii Și a virat, inundând cu lumina intensă a farurilor faţada fermei 
ȘI a garajului. 

Aproape paralizată de spaimă, Willow a scos un urlet în gând. Piciorul o 
durea, probabil că lăsase și o dâră de sânge în zăpadă... N-avea ce să mai 
facă în privinţa asta. Trebuia s-o Șteargă urgent de aici. 

Înainte ca James... 

Ușa garajului, separat de casă, s-a ridicat cu un huruit, iar dinăuntru s-a 
revărsat lumina. 

Tânăra nu mai cuteza practic să răsufle. 

James își duse SUV-ul înăuntru Și opri motorul. 

Willow se apropie tiptil de colțul barăcii Și trase cu ochiul, cu grijă. 

Auzi portiera Explorerului deschizându-se, apoi închizându-se cu un 
bufnet surd. 

Inima i-o luase razna ȘI, în clipa în care bărbatul a ieșit din garaj, 
Willow și-a mușcat buzele, simțind că i se oprește răsuflarea. Cât de înalt 
Și cât de chipeș era! James a traversat curtea Și s-a apropiat de treptele din 
faţa casei. 

Câinele sărise și el din Ford, rupând-o la fugă în curtea din faţă, iar 
acum descria cercuri nebunești în zăpadă, în timp ce ușa garajului rula în 
Jos, până când atinse solul cu o zdrăngănitură. 

Willow își îngădui să respire prudent. În câteva minute avea să se poată 
furișa de aici în întuneric Și... 

Trosc! 

Ce-a fost asta? 

Trosnetul sec se auzise din spatele barăci. 

Cu gâtul uscat de spaimă, cercetă prin beznă locul, apoi își mută privirea 
spre rândurile de brazi ce se întindeau în partea opusă, în afara curţii. 

Nimic. 

Atunci ce naiba fusese zgomotul ăla? 

Un animal? Un coiot? Un lup? O pumă? 

Sau zgomotul fusese produs de un om? Cineva care călcase pe o 
crenguţă uscată? 

Din curtea din faţă, câinele schelălăi slab. 

Nu! 


Willow își mută din nou atenţia spre casă. 

La zece metri mai încolo, ciobănescul privea drept spre ea, cu ochii 
aţintiţi spre colţul barăcu după care era ascunsă. 

Urechile lui întunecate erau ciulite și aplecate în faţă, botul se ridicase în 
aer, iar ochii păreau că-i fixează pe ai el. 

Oh, Doamne... 

Pleacă! Pleacă odată! 

Iisuse Hristoase, era înconjurată! 

Lui Willow i s-a părut că inima stă să-i sară din piept. 

Ciobănescul începu să scheaune mai tare, înaintând încet, cu coada mult 
lăsată. 

Willow simţi un gol imens în stomac. 

Oricum, chiar dacă glezna nu i-ar fi pulsat Și tibia lovită n-ar fi ars-o ca 
un foc, tot n-ar fi putut alerga mai repede decât câinele. Și unde ar fi putut 
să fugă? Înapoi, spre pericolul care pândea îndărătul copacilor? 

Te rog, cuțule, te rog, lasă-mă! 

Încercă să se retragă, să se ascundă cumva. 

Prea târziu! 

Câinele a ţâșnit. 

Mârâind Și dezvelindu-și colții, venea în goană drept spre ea. 

Nu! Nu! Nu! 

Willow s-a proptit zdravăn în picioare. 

Dintr-odată, un fluierat ascuţit a sfâșiat noaptea. 

Urmat de o comandă răstită: 

— Ralph! Aici! 

Tânăra aștepta, tremurând, ca pironită locului. 

— Lasă în pace nenorocitele alea de veverite, ai auzit? îi ordonă James. 

Câinele continua să scheaune, dar încetă să mai dea ocol barăcil. 

— Aici! 

De data asta, mai tare. Mai autoritar. 

Oh, te rog... 

Ea aștepta în continuare. 

Nimic. 

Înghiţi nodul uriaș care 1 se pusese în gât în timp ce privea de după 
colţul barăci. 

James era pe verandă, iar în lumina slabă a singurului bec de acolo, 


trupul lui înalt se distingea doar ca o siluetă. 

— Am zis să vii imediat! E ger afară. 

Willow se retrase. 

Câinele mai scheună o dată, rugător. 

— Am zis să le lași în pace! a poruncit bărbatul cu glas ferm. 

Inima lui Willow bătea atât de rapid, încât se mira cum de nu-i zboară 
din piept. Transpiraţia provocată de spaimă i se răcea pe față. Ce-ar fi făcut, 
s-a întrebat, dacă James ar fi decis să investigheze motivul 
comportamentului ciudat al câinelui său? Dacă ar fi venit încoace chiar 
acum, Și ea ar fi trebuit să se explice? În cazul în care i-ar fi spus că se 
întorsese să verifice niște chestii după ce ea și Sophia aranjaseră casă, oare 
el ar fi crezut-o? Pentru o secundă, a strâns puternic din ochi, dar imediat a 
auzit mai întâi zornăit de chei, apoi scârțâitul unei uși care se deschidea. 

După care, mai încet, peste scheunatul frustrat al ciobănescului, glasul 
lui James: 

— Așa, băiatu”. Hai în casă acum. Ce-i cu tine? 

Ușa se închise cu un bufnet slab. 

Oh, slavă cerului! 

Willow se rezemă cu toată greutatea corpului de scândurile negeluite ale 
peretelui barăcii. 

Tâmplele îi zvâcneau. A răsuflat adânc... Totuși, nu mai putea să 
întârzie aici nici măcar o secundă. Era prea periculos. A aruncat o privire 
neliniștită în spate, spre șirul de copaci, dar nu zări nimic, Și a privit din 
nou înspre casă. Înăuntru, James aprindea lămpile. Petice de lumină caldă se 
reflectau pe zăpadă dinspre ferestre. 

Du-te! 

Adunându-Și tot curajul, traversă în fugă, Șchiopătând, parcarea, până la 
alee. Trecu prin gardul viu, apoi sări cu greutate alt gard, simțind cum 
piciorul îi pulsa dureros. După ce a ajuns de partea cealaltă, a mers tot 
Șontâcăit în lungul potecii îngheţate, paralelă cu aleea de acces a mașinilor 
spre casa lui James, urmând făgașele gemene ce duceau de la drumul de 
ţară la atelierul unde erau construite căsuţele. Ea își lăsase mașina de 
cealaltă parte a hanului. Dacă ar fi putut ajunge acolo... A aruncat o privire 
peste umăr ca să se asigure că nu era urmărită. 

Peisajul înzăpezit, pustiu, avea un aspect fantomatic, sinistru. 

Willow era singură... așa cum fusese aproape toată viaţa. 


A continuat să Șchioapete pe potecă până când, în cele din urmă, a zărit 
în depărtare hotelul și cafeneaua, cu luminiţele de Crăciun sclipind, cu 
clienții continuând să caute bradul perfect, deși de acum era jumătatea lunii 
decembrie. Dumnezeule, gândi tânăra în timp ce traversa parcarea din fața 
hotelului, dacă ea ar fi avut un soţ și o familie, imediat după ce ar fi spălat 
ultimele vase de la Thanksgiving s-ar fi dus la pepiniera cea mai apropiată, 
ar fi cumpărat un brăduț și l-ar fi decorat, ca să prelungească sezonul 
sărbătorilor. 

Nu „dacă, Willow, ci „când”. Nu uita asta. Când tu Și James veți fi 
căsătoriți și veţi avea copii... 

Își zări mașina acolo unde o lăsase și simţi un val de ușurare. 

Scăpase! 

În ciuda voyeurului fantomatic Și a câinelui nervos. 

Nimeni n-avea să știe niciodată. 

Aproape că a zâmbit. 

Avea să se ducă acasă, să facă o baie fierbinte, poate chiar să bea un 
pahar de vin, Și să pretindă că nu fusese niciodată singură în casa lui James, 
că nu se întinsese niciodată pe așternutul lui, în patul lui, în dormitorul lui, 
că nu-i luase niciodată pistolul Și... 

Pistolul! 

De ce nu-i simţea greutatea în hanorac? 

Oh, nu, nu, nu... A băgat mâna în buzunar, cheia de la casa lui James Și 
telefonul erau acolo, dar pistolul...? 

Neliniștea a reapărut brusc. 

Silindu-se să se calmeze, Și-a mai verificat buzunarele de două ori. 

Nimic. 

Glockul nu era nicăieri. 

Simţea cum îi îngheaţă sângele în vene. 

Oare nu-l luase? Sau îl scăpase atunci când ratase ultima treaptă a scării? 

Nu contează. Tu pleacă de aici. Oricum, e arma lui. 

Era posibil ca James să creadă că-l rătăcise pe undeva și că ea Și Sophia 
îl găsiseră ȘI-l lăsaseră, își spuse, grăbindu-se către mașină. Avea să-i 
explice Sophiei că se-ntorsese Și-l pusese... 

Ești nebună? Glasul acela aspru Și sâcâitor care-i tot umbla prin minte a 
reapărut brusc. Și poliția a căutat pistolul ăla. Iar acum poartă amprentele 
tale. Cum o să explici asta? 


Evident, n-ar fi putut explica. 

S-a așezat la volan Și a privit în oglinda retrovizoare. 

Doi ochi rotunzi Și îngrijorați i-au întors privirea. 

A pornit motorul, dar glasul din mintea ei nu voia să-i dea pace. 
— Recunoaște, Willow, ai încurcat-o! a sunat acesta sarcastic. 


CAPITOLUL 33 


Sophia Și-a prins iute părul în coc Și s-a încruntat la reflexia ei din 
oglinda bău. 

James se îndepărta de ea. 

Nu putea să-nțeleagă asta. 

Dar o simţea, așa cum simţi nisipul care-ţi fuge de sub tălpi atunci când 
valul se retrage spre larg. James Cahill o părăsea. 

Porni dușul cu un gest furios. Crezuse, prostește, că interesul bărbatului 
faţă de ea începuse să se diminueze după dispariția lui Megan, că motivul 
era sentimentul de vinovăţie, de fapt însă nu era așa. Nu, nu. Nu era deloc 
așa. Schimbarea reală în sentimentele lui sosise atunci când Rebecca 
reapăruse în viaţa sa. 

Ca să-și caute sora. 

Da, cum să nu! 

De parcă ei i-ar fi păsat vreun pic de Megan. 

Ce glumă proastă! 

Nu era suficient de neplăcut că Willow trebuia să aibă de-a face cu o soră 
care-i sucise capul lui James, ci Și cu a doua? Pur Și simplu, nu era drept! 

Baia începea să se umple cu aburi, așa că Sophia a pornit ventilatorul, 
dar nu auzi nimic. Nici cel mai mic bâzâit. Nu era totuși o mare surpriză. Se 
alegea praful de apartamentul ăsta, iar bufnița aia bătrână de Phoebe Matrix 
era prea leneșă și prea lacomă ca să repare ceva. Ai fi crezut că, fiind 
proprietara complexului, nu doar administrator, Phoebe ar fi putut acorda 
mai multă grijă reparațiilor, însă nu era așa. Băbătia petrecea ore Și zile 
întregi uitându-se pe fereastră, spionându-și chiriași, atunci când nu-și 
răsfăţa cățelul ăla care lătra întruna sau când nu se plângea de bolile ei: un 
genunchi Șubred, artrită la șold, diabet și alergia ei la arahide, care putea 
deveni letală. De parcă i-ar fi păsat cuiva. 

Și-a scos puloverul și sutienul, apoi Și-a dat jos blugii mulaţi și lenjeria 
intimă. 

Intră în cabina de duș, doar cât o cabină telefonică de mare, cu panourile 
din sticlă pătate. Sub jetul anemic de apă, adus prin ţevile care gemeau, Și-a 
curățat cu atenţie machiajul de pe față, până la linia de demarcație a 


părului, sub bărbie și pe gât. 

Se gândi din nou la James, simțindu-se instantaneu iritată de faptul că-l 
lăsase să-i scape printre degete. El era „acela” — singurul! Nu doar faptul că 
era inteligent Și sexy, ci faptul că era bogat. Deși nu moștenise deocamdată 
averea pe care urma s-o primească, se bucura de banii obținuți din toate 
afacerile sale. Sophia o știa. Verificase. 

Și odată ce avea să moștenească... 

S-a săpunit, apoi s-a clătit Și a închis dușul, ieșind în baia plină de aburi. 
După ce a șters oglinda, a întredeschis ușa Și, pe măsură ce baia se golea de 
aburi, aerul rece îi făcea pielea ca de găină pe tot corpul. Își lăsă părul să-i 
cadă pe umeri, acoperindu-i pistruii de pe gât, după care luă halatul de baie 
din cârligul de pe ușa veche a băii şi-l îmbrăcă, iar țesătura groasă de 
prosop alb îi absorbi picăturile rămase pe piele. 

Strânse din maxilare. Ea făcuse dragoste cu James, se străduise din 
răsputeri să fie sexy Și dulce ȘI... of, pur Și simplu, nu mergea! 

Totuși, Sophia avea un plan... 

A coborât decisă s-o sune pe Julia. 

Sora ei avea să știe ce trebuia făcut. 

Ea ştia întotdeauna. 

Totuși, Julia n-avea să facă altceva decât s-o avertizeze să nu se 
descurajeze. 

Ei bine, era prea târziu pentru asta! 

Jula avea să-i reamintească Sophiei cât de importantă era miza 
emoţională și că trebuia să fie calmă Și detașată. 

De parcă ar fi putut! 

Strângându-și bine cordonul în jurul taliei, o sună pe Julia pe apelare 
rapidă. Abia atunci văzu data pe display-ul telefonului Și surâse în barbă. 
Mai erau numai două săptămâni până la Crăciun... 

A simțit un fior cald de anticipare... Și-a mângâiat abdomenul cu 
degetele, peste țesătura moale de prosop. 

Lucrurile aveau să se schimbe. 

x kK k 

Willow ajunse acasă. Cu glezna și fluierul piciorului zvâcnindu-i de 
durere, sui treptele scârțâitoare ale scării exterioare către apartamentul ei 
micut. Parterul era pustiu, brutăria care existase aici dăduse faliment. Sweet 
Scents trăsese obloanele de mai bine de un an; cuptoarele, mesele, scaunele 


Și tejgheaua se acopereau de praf, iar în vitrina murdară anunţul DE 
ÎNCHIRIAT se decolora. 

Ea ar fi trebuit să se mute de aici. 

Deși era mult zgomot de la brutărie — brutăreasa sosea cu mult înainte de 
crăpatul zorilor Și începea să zăngănească recipiente, punea radio pe un post 
cu muzică clasică, iar toate zgomotele suiau prin ventilație — ei îi plăcuse. 
Datorită aromelor de pâine proaspăt coaptă și de prăjituri, de drojdie, 
scorțișoară și cafea, care pluteau în locuinţa ei sărăcăcios mobilată, tânăra 
se simţise ca și când ar fi făcut parte dintr-un întreg mai mare Și valoros. La 
aproape orice oră, Willow putea intra în brutărie prin ușa din spate, unde 
era salutată de brutăreasă. Elsa Nottingham era o văduvă dolofană și 
rotundă la faţă, care purta veșnic un Șorț prăfuit de faină și nu uita 
niciodată să-i păstreze lui Willow o brioșă sau o prăjiturică de la o zi la alta, 
pe care i le întindea veselă și însoțite de sfaturi de bunicuţă, pe care însă ea 
le ignorase întotdeauna. 

Numai că zilele acelea apuseseră de mult și în iarna asta locuinţa lui 
Willow era mohorâtă și rece, păturile ei erau subțiri, radiatorul era 
insuficient Și, de altfel, toată clădirea avea aerul unui loc pustiu Și uitat de 
lume. 

În prezent, era singură în clădire, celălalt apartament, care fusese ocupat 
de un bătrân, era de mai bine de Șase luni gol, astfel încât Willow era unica 
persoană în aproape patru sute cincizeci de metri pătrați de construcție 
neglijată. 

Una peste alta, era deprimant. 

Dar asta avea să se schimbe. 

Odată ce James avea să-și dea seama... 

Oh, Doamne — Și pistolul? Dacă el găsea Glockul în dormitor... 

A alungat furioasă gândul acela și a descuiat ușa. 

Imediat ce a intrat a pornit radiatorul și abia apoi a început să se 
dezbrace, aruncând hainele în coșul pentru rufe murdare din baie. 

Glezna îi era deja umflată Și se învineţea rapid, iar sângele făcuse crustă 
pe julitura de pe fluierul piciorului. Curăţă locul, decise că nu era nimic 
grav, după care aplică loţiune antiseptică și un plasture. În dulăpiorul de 
medicamente, a găsit un flacon aproape gol de Tylenol și a înghițit fără apă 
ultimele două capsule. După aceea, tacticos, și-a îmbrăcat pijamaua de 
flanel pe care o cumpărase de atâția ani, încât imprimeurile cu pudeli 


francezi roz Și turnuri Eiffel gri aproape că nu se mai distingeau. 

Paris. 

Orașul Luminilor. 

Oare avea să ajungă vreodată acolo? 

Bineînţeles! Avea s-o ducă James. 

Poate în luna lor de miere. 

Simţindu-se ceva mai bine, Willow a aprins luminiţele de pe brăduţul 
artificial, Și-a preparat o ceașcă cu ceai de plante și, așezată în faţa 
televizorului vechi, în timp ce sorbea din ceai a început să schimbe 
posturile. Rămase până la urmă pe un canal de filme, care difuza o comedie 
romantică banală. După aceea s-a urcat în patul dublu pe care-l avea de la 
vârsta de opt ani Și s-a rezemat cu spatele de perne. Îndată ce comedia s-a 
terminat, a trecut pe canalul care difuza pelicule sentimentale de Crăciun 
pentru familie, pline de paiete și de speranțe, în care cei răi erau 
întotdeauna pedepsiţi, iar eroul și eroina erau sortiți să găsească fericire, iar 
viaţa lor să fie un veșnic Crăciun... 

S-a lăsat atrasă în lumea filmelor, unul după altul, așa că a stins 
televizorul abia după ora 1 noaptea. Îi venea însă greu să adoarmă. 
Ascultând vântul, a rămas apoi cu privirile în tavan Și, răsucindu-și inelul 
de pe deget — inelul de logodnă al mamei ei, cu diamantul său micut și 
scânteietor —, a reînceput să ţeasă la visul ei cu James, cu care era măritată 
Și urma să facă cu el Crăciunul la ferma pe care ea avea s-o decoreze de sus 
până jos. 

Zâmbind la gândul acesta, începu să moţăie și până la urmă fu cuprinsă 
de somn. În noaptea asta avea să-l viseze pe James ȘI să se gândească la 
mâinile lui mari pe pielea ei. 

— În curând, iubire, murmură ea înainte de a adormi. 

Somnul o purtă într-un loc fericit, lipsit de griji, atât de sigur, încât nu 
auzi pașii pe treptele exterioare Și nu se trezi când încuietoarea era forţată 
cu grijă, iar intrusul se strecură înăuntru. Willow era atât de adâncită în vis, 
încât abia dacă s-a mișcat când ţeava pistolului s-a lipit de tâmpla ei 
dreaptă. 

Bang! 

Totul se termină într-o secundă. 

O apăsare scurtă pe trăgaci. 

Corpul lui Willow tresări ca al unei marionete. 


Și apoi n-a mai fost nimic. 

x kK k 

Lui James nu-i plăcea. 

Casa lui... totul era curat Și sclipitor de lustruit. 

Își aruncă cheile și portofelul pe o masă de lângă ușă și examină 
vestibulul de la intrare, apoi trase cu ochiul în living, unde toate revistele 
fuseseră puse în suportul lor, nu exista niciun fir de praf și papucii îi erau 
aliniați perfect lângă șemineul unde încă se întrezărea vag urma petei de 
sânge. 

Urmat de Ralph, se duse la bucătărie, unde își scoase scurta cu mai 
puțină dificultate decât cu patru zile în urmă Și o agăţă, alături de pălărie, în 
cuierul de lângă ușa spre veranda din spate. 

Deși fusese de acord ca Sophia să facă curăţenie și ordine, femeia nu-l 
așteptase s-o ajute, așa cum sugerase el. Acționase pe la spatele lui când el 
era la muncă, deși s-ar fi putut aștepta ca el să ajungă acasă mai devreme. 

Cine ar fi putut prezice accidentul din atelier? 

Poate Leon, care credea că era posibil ca Gus să fi înscenat totul. 

Și Bobby, care avea propriile lui bănuieli. 

Knowlton venise și el la spital ca să-l ia pe James, să-l aducă înapoi la 
atelier. În timp ce șofa, cu ţigara între buze, Bobby îl avertizase: 

— Ți-aș zice să-l concediezi naibii pe Jardine, dar asta n-ar da prea bine 
chiar acum, fiindcă e-n spital Și tot restul, Și fiindcă ţipă-n gura mare că 
vrea să te dea-n judecată. Să ştii însă că s-a cam lăsat pe tânjală. Ştiai că azi 
a venit mai târziu? Părea obosit rău de tot, de parcă ar fi băut toată noaptea 
sau așa ceva. 

Intrând pe drumul spre atelier, Bobby îi aruncase lui James o privire 
atotȘtiutoare. 

— Şi nu-i nici prima oară. Dar... Strânsese din umeri, iar fumul ţigării 
se învolburase în jurul său în cabina bătrânei camionete Silverado. Ținând 
seama de toate, nu-i poţi face vânt. Nu acum. lisuse, ce mai idiot! 
Majoritatea oamenilor sunt mai atenți decât el în jurul unor mașini care au 
discuri tăietoare. E ca și cum ori ar fi vrut să se sinucidă, ori ar fi vrut să te 
dea-n judecată și să-ncaseze pensie de handicap sau mai Știu eu ce. Strivind 
în scrumieră mucul ţigării Marlboro, încheiase: Cum am zis, dacă aș fi în 
locul tău, dar nu sunt, aș profita de prima ocazie să-i fac vânt. 

Acum era prea târziu pentru asta, gândi James. Discul tăietor de gresie 


trecuse prin mâna lui Gus Jardine, rupând mușchi și tendoane Și aproape 
retezându-i două degete, care era posibil să fie amputate; se vorbea, de 
asemenea, despre leziuni ale nervilor. 

Un coșmar. 

Și un accident care ar fi putut să fie evitat dacă Jardine ar fi respectat 
măsurile de protecţie a muncii, care nu numai că erau scrise în regulament, 
ci erau ȘI afișate la toate posturile de lucru, Și care erau pur Și simplu de 
bun simț. 

În mod cert însă el nu se autoaccidentase premeditat, așa cum sugerase 
Leon. Ce nebun ar fi riscat să facă asta cu un disc tăietor ca de flex? 

James înjură în barbă, apoi umplu vasul cu apă al lui Ralph, deschise o 
cutie de hrană pentru câini, adăugă câteva cronţănele dintr-un recipient de 
pe tejghea și puse cutia pe veranda din spate. 

Înainte să fi fost dus în sala de operaţii, Jardine ţipase în gura mare că-l 
va acționa în judecată pe Cahill. Gus nu fusese concentrat asupra rănii ȘI 
operației, ci asupra unui proces, Și părea gata să meargă până-n pânzele 
albe pentru a-l face să plătească. 

James nu putea să nu se gândească la faptul că aici nu era în joc doar 
accidentul în sine, că Gus era iritat de despărțirea dintre James Și Jennifer, 
care se petrecuse însă de ceva vreme. Nu putea totuși să neglijeze acest 
aspect. 

Revenit în living, a văzut că pe sofa fuseseră plasate strategic perne. De 
cealaltă parte a scării, flori proaspete erau într-o vază pe masa din 
sufragerie, sticle noi cu scotchul lui favorit străluceau pe servantă, iar 
geamurile ferestrelor erau mai curate decât fuseseră în ultimele luni. 

Se gândi că ar fi trebuit să fie recunoscător, totuși Sophia era prea 
insistentă sub masca ajutorului pe care i-l dădea. 

Era sufocantă. 

Și trebuia să-i pună capăt. 

În ciuda episoadelor de sex. 

Care, trebuia să recunoască, erau excelente. 

Atât doar că... niţel fără suflet. Cel putin pentru el. 

Sau se autojustifica? Din cauza Rebeccăi? 

Începuse să-l doară capul când a urcat scara, al cărei covoraș fusese 
recent aspirat Și a cărei balustradă strălucea. A strâns din fălci când a văzut 
că Și la etaj erau vizibile aceleași transformări ca la parter, în dormitor, 


patul era făcut, praful fusese șters, ba până și toate obiectele din baie 
sclipeau așa cum nu le mai văzuse de când se mutase aici. 

Și-a trecut un deget peste rama superioară a televizorului și nu a găsit 
nicio urmă de praf. 

Totul părea ca o pereche nouă de pantofi de gală, impecabil lustruiri, dar 
prea strâmţi, când el nu dorea decât niște papuci confortabili și deja purtați. 
Deschizând dulapul, își găsi cămășile aranjate după culoare, pantalonii 
ordonaţi la fel, pantofii în rânduri perfecte și lustruiţi. 

Asta — organizarea în dulap — era ceva ce Rebecca n-ar fi făcut niciodată. 

Iat-o că apăruse din nou. Îi invada gândurile. Îl determina să facă 
comparații. Rebecca era sursa iritării lui față de Sophia. Nu doar faptul că 
Sophia era insistentă, ci faptul că Rebecca nu insista deloc. Mai mult chiar, 
ea părea să-l creadă ca fiind de cea mai joasă speţă existentă pe Pământ. 

Poate că așa Și era. 

Furios, James aruncă perna de pe scaunul de lângă dulap, după care își 
scoase cizmele. Umărul îl înțepă puţin, dar îl ignoră și cobori la parter. În 
sufragerie, deschise o sticlă de scotch Și-Și turnă o porție zdravănă. 

Ralph se instalase deja în patul lui când James a luat telecomanda Și a 
deschis televizorul. Sorbind fără grabă, a început să treacă de pe un canal pe 
altul, căutând noutăţi sportive. În loc de așa ceva, zări chipul lui Megan. Se 
opri ȘI, văzându-i imaginea zâmbitoare, stomacul 1 s-a contractat într-un 
spasm Și a simţit că lumea se prăbușește peste el: ochi albaștri scânteietori, 
buze întredeschise, sclipiri de raze de soare în părul șaten. 

În apartamentul ei, bărbatul văzuse exact fotografia asta. 

— ...dacă cineva a văzut-o pe Megan Travers sau are informații despre 
locul unde se află, vă rugăm să contactaţi Departamentul Șerifului din 
Ținutul Riggs, rostea un glas de femeie în timp ce numărul de telefon al 
departamentului respectiv era afișat pe ecran sub poza lui Megan. 

Lui James îi tresări puţin inima la vederea femeii care-i sucise capul; 
cândva, el crezuse că s-ar putea îndrăgosti de ea. 

În fotografie, părul ei era mai drept decât ȘI-l reamintea, pistruii îi erau 
ascunși sub fard iar ochii îi erau la fel de luminoși ca întotdeauna. 

Unde naiba era Megan? Ce se întâmplase după ce plecase exact din 
încăperea asta? James fusese atras de ea fiindcă o crezuse mai amatoare de 
distracție și mai veselă decât Rebecca, ale cărei sclipiri din ochi sugerau 
plăceri mai întunecate. lar el — prostul naibii! — fusese mișcat, în mod 


stupid. Pe când Rebecca era fermă Și nemișcată ca o stâncă, Megan era în 
permanentă mișcare, un puzzle pe care el îl găsise misterios. În scurt timp 
însă aflase că spiritul acela liber Și mereu schimbător putea să involueze cu 
ușurință în nestatornicie Și răutate. 

Cu un gest absent, își atinse cicatricile de sub barbă. Memento-uri 
constante ale temperamentului lui Megan. Când fotografia dispăru de pe 
ecran Și o femeie de vreo douăzeci de ani cu chip ascuţit începu să prezinte 
buletinul meteo, James a închis sonorul. Apoi Și-a îndreptat privirea spre 
Șemineul întunecat. Pe un colţ încă mai era vizibilă urma unei pete de sânge 
decolorate, pe care Sophia nu reușise s-o elimine. 

Inițial, el crezuse că dispariţia lui Megan fusese o farsă, o cale prin care 
femeia să poată reveni la el. Îi putea auzi vocea acum de parcă ar fi fost în 
aceeași cameră. 

Vezi cum e viaţa dacă am plecat? Nu-i prea grozav, este? Dar dacă aș fi 
moartă? Cum te-ai simti atunci? 

Moartă. 

Cuvântul cu care nu dorise să se confrunte părea că atârnă în aer. 

Trecuse totuși atât de mult timp de când Megan dispăruse, încât era 
momentul s-o facă. 

Își termină restul scotchului dintr-o înghiţitură, stinse televizorul și 
refuză să mai speculeze despre soarta ei. Nimeni nu știa ce 1 se întâmplase. 
Cu alt pahar la îndemână, a petrecut apoi câteva ore la computerul pe care 
poliția i-l sechestrase atâta vreme, încercând să se cufunde în muncă. 

Avea de examinat proiecte pentru căsuțe viitoare, ba chiar Și o propunere 
din partea unui contractor care-l dorea partener la clădiri mai mari din 
zonă... Sau, cel puțin, fusese interesat înainte ca Megan să dispară iar 
James să devină persoana non grata. Notorietatea lui creștea — el observase 
asta atât în spital, când fusese în camera de gardă, cât și ulterior, când 
cumpărase o pizza. Făcuse comanda prin telefon, dar când sosise s-o ridice 
de la tejghea, zărise privirile piezișe ale clienților de la puţinele mese din 
pizzerie, oameni care-l recunoscuseră și care imediat se întorseseră, 
temându-se să-i întâlnească ochii. Dacă altă dată fusese răsfățatul Riggs 
Crossingului, un angajator important din zonă, un bărbat despre care se știa 
că făcea donaţii generoase pentru multe cauze caritabile, acum era 
considerat otrăvitor sau cel puţin periculos. 

Acesta era un oraș mic. El avea nevoie de relaţii bune și de încrederea 


rezidenților. 

James se întrebă dacă modul cel mai bun de a combate publicitatea 
negativă Și speculațiile era să le confrunte direct. Să stea de vorbă cu unul 
dintre reporterii care-l urmărise cu insistență Și să-i spună totul din punctul 
lui de vedere. 

Sorbi din al doilea scotch. Decise să aștepte până după ce avea să-l sune 
Rowdy — cel pe care James se bizuia să-i dovedească nevinovăția. 

Sau nu... Nu uita că nu ești sută la sută sigur despre cele întâmplate în 
seara aceea. 

Răpăind cu degetele pe masă, a încercat să alunge ideea sâcâitoare că era 
posibil ca vina să-i aparţină cumva lui — dacă nu direct, cel puţin indirect. 

— La naiba! 

Și-a împins scaunul înapoi, s-a ridicat Și a intrat în bucătărie. A terminat 
ce mai era în pahar, după care l-a pus în chiuveta strălucitoare. 

El nu avea nimic de ascuns. Avea să-i telefoneze unui reporter Și să-i 
spună varianta lui despre caz — Și la naiba cu consecinţele! Scoase telefonul 
din buzunarul de la spate al blugilor și derulă iute prin apelurile la care nu 
răspunsese. Ultimul reprezentant mass-media care-i lăsase un mesaj fusese 
Charity Spritz, reportera pe care aproape c-o aruncase de pe verandă. Ea era 
o localnică. Ea avea s-o facă. 

Era după ora 22, dar femeia, în mod cert, avea să saliveze ascultându-i 
relatarea. 

— Azi e ziua ta norocoasă, a mormăit James tastând numărul. Apelul lui 
se duse direct în căsuţa vocală. 

Nu dorea să lase un mesaj, așa că a închis. Căzu pe gânduri. Putea să 
încerce din nou mâine dimineaţă. Dacă nu se răzgândea până atunci. Poate 
că, între timp, avea să apară Megan. Sau poate că, între timp, îl va suna 
Rebecca. 

Și poate că, între timp, avea să vină Paștele cailor. 

Telefonul i-a ţârâit pe când încă îl ţinea în mână. S-a uitat la display. Nu 
era Charity Spritz, așa cum se așteptase, ci Sophia. 

Involuntar, strânse din maxilare. Nu voia să vorbească cu ea. Nu era 
sigur că mai dorea s-o vadă vreodată. Era timpul să pună capăt acestei 
relaţii. Ba chiar, timpul respectiv trecuse de mult. 

A răspuns totuși la telefon, dar n-a apucat să scoată vreun cuvânt, fiindcă 
Sophia a întrebat: 


— Eşti acasă, da? Vin acolo. 


— Da, sunt acasă, dar nu cred că asta-i... 


— Am pornit. 
— Nu, Sophia, nu veni. 
Era însă prea târziu. Ea închisese deja. 


CAPITOLUL 34 


— Mi-am gândit că ar putea fi de folos, se auzi glasul Rebeccăi Travers 
în telefon. 

Ținând telefonul între ureche și umăr, cu o pungă de băcănie într-o 
mână, Rivers a deschis cu mâna cealaltă ușa apartamentului său și a intrat. 

Rebecca îl sunase ca să-i spună că dorea să susţină o conferinţă de presă 
televizată, în cadrul căreia să facă un apel pentru revenirea lui Megan. Și, 
continuase ea, familia ei era dispusă să ofere o recompensă pentru 
informaţii care ar fi dus la revenirea în siguranţă a surorii sale. Deoarece 
ancheta nu mai înaintase, Rivers era de acord, deși știa prea bine ce bătăi 
de cap aveau să apară când urmau să sosească toate ponturile false și 
trebuia să le verifice pe toate. Era remarcabil cum câteva sute de dolari 
dezlegau limbile oamenilor, iar Rebecca oferea cinci mii de dolari. Suma 
aceea ar fi putut determina pe cineva să contribuie cu ceva util, totuși 
Rivers n-ar fi mizat pe asta. 

— Bine, a încuviinţat el, o să aranjez cu ofiţerul nostru de presă, care va 
lua legătura cu dumneata. 

— Mulţumesc. 

Detectivul închise Și lăsă punga de hârtie pe blatul de lângă frigider, iar 
sticlele de bere dinăuntru zornăiră, gata să se răstoarne. 

— Ușurel, zise el și scoase o sticlă, după care le puse în frigider pe 
celelalte cinci Și sucul de portocale. 

După ce-și dezbrăcă scurta, deschise berea și desfăcu ambalajul unui 
sandviș luat tot din pungă. Examină conținutul — era cu Șuncă — îi mai 
adăugă muștar, apoi o sună pe Roxy O'Grady și-i lăsă un mesaj care 
includea rugămintea Rebeccăi Travers și numărul ei de telefon. 

Abia după aceea a mușcat din sandviș, a înghițit Și a tras un gât lung din 
sticla de Heineken. În timp ce mânca, se gândea la Megan Travers, 
întrebându-se cum de putuse să dispară fără urmă. 

— O să afli tu, a rostit cu glas tare, însă fără prea mult optimism, 
studiind obiectele mici pe care le „împrumutase” Și care acum erau întinse 
pe blatul ce delimita bucătărioara de livingul apartamentului său. 

Mănușile de lucru și ochelarii de soare ai lui James Cahill. 


Lănțișorul din apartamentul lui Megan Travers. 

Un tub de ruj din buzunarul hainei Sophiei Russo. 

Mingea antistres a lui Jennifer Korpi. 

Pixul Rebeccăi Travers. 

Da, bineînţeles, era niţel nebunesc — ei bine, poate foarte nebunesc — dar 
el se simţea împins întotdeauna să atingă obiecte personale dintr-un caz, să 
simtă o conexiune fizică cu cei implicați, indiferent dacă erau suspecți, 
victime sau făptași. 

Însă cel puţin îl menținea focusat. 

Odată, pe când era încă însurat cu Astrid, ea îl găsise cu obiectele pe care 
Rivers le luase pentru un caz macabru din San Francisco, unde un ucigaș în 
serie străpungea cu un ţăruș inimile victimelor sale, ca și cum ar fi crezut 
că erau vampiri. Ulterior, ucigașul fusese declarat nebun, bineînţeles, dar 
Astrid, după ce descoperise colecția alcătuită de soţul ei din gadgeturi 
culese de la victime, păruse cu adevărat alarmată. 

— Iubitul meu, depășești o linie periculoasă, rostise pe un ton de 
amuzament combinat cu îngrijorare atunci când intrase în camera lui, cu un 
pahar de vin într-o mână. Tu ai micile tale „comori”, la fel cum ucigașul își 
păstra suveniruri, da? 

Îl privise cu ochi curioşi, apoi se aplecase peste colţul biroului său și 
luase un cercel de la o victimă. Frecându-l între degetele ei cu manichiură 
perfectă, continuase: 

— Ştii bine că așa ceva nu-i doar neobișnuit, ci la limita perversităţii. 
Ca să nu mai amintesc de aspectul cu totul ilegal. 

Se mulțumise doar s-o privească de pe scaun, fără să-i răspundă. 

— Ţi-ai putea pierde slujba. 

Astrid se uita la el peste marginea paharului, iar lumina veiozei de birou 
se răsfrângea în părul ei scurt și decolorat de la soare. 

Nu, dacă nu voi fi prins. Nu, dacă nu mă deconspiri tu. 

— Sau ai putea fi... trimis într-un azil de boli mintale. Când adaugi astea 
la chestia aia cu transa ta — cum altfel s-o descriu? — când intri în mintea 
victimei sau a criminalului, te afli periculos de aproape de balamuc. 

Rivers a simțit atunci cum fălcile i s-au încleștat dureros, însă nu rostise 
un cuvânt. 

— În fine, urmase femeia, probabil că-ţi semnezi singur sentinţa, dar te 
rog, nu mă târî Și pe mine. 


Nici n-aș visa la asta, „iubito”. 

— Brett, trebuie să recunoști că ai o problemă. Și este o problemă 
majoră. Astrid pusese cercelul înapoi pe masă Și făcuse o grimasă. Unele 
secrete este mai bine să fie ţinute încuiate. 

Bătuse cu o unghie în tăblia biroului, lângă șiretul unui pantof din piele 
veritabilă al altei victime, Și rostise, aruncând scântei din ochii verzi: 

— Să ştii că ăsta nu-i un joc, ci e viaţa ta. Și viaţa mea. Viaţa noastră. 

Și avusese dreptate, gândi bărbatul acum. 

În anii care trecuseră de atunci, se întrebase de nenumărate ori dacă 
pentru el era într-adevăr un joc — să ia câte ceva de la cei implicaţi într-o 
crimă. 

Sau era o anomalie psihologică mai profundă? 

Indiferent care ar fi fost motivul, în seara asta era neabătut. Și-a șters 
fața și palmele cu un prosop de hârtie, apoi l-a aruncat la coș împreună cu 
ambalajul sandvișului. 

S-a așezat pe unul dintre taburetele înalte de la barul din sufragerie și a 
început ritualul. 

Mai întâi a ridicat lănţișorul lui Megan Travers, frecând între burice 
zalele sale delicate și prefirându-le printre degete, apoi a atins cruciuliţa 
sclipitoare ce-i atârna la capăt. A închis ochii Și a așteptat să sosească o 
imagine. S-o simtă pe ea. Să-i perceapă emotiile. 

Crezuse că imaginile vor apărea lent, dar se înșelase. 

Într-o explozie bruscă, în faţa ochilor îi răbufni un caleidoscop de 
imagini ale lui Megan. Așezată pe scaun în clinică, pipăindu-și nervoasă 
cruciulița. Vorbind la telefon, repede, cu inima bătându-i accelerat, 
îngrijorată de... un prunc nenăscut? Plină de speranţe? Sau nu? 

Era oare însărcinată? 

Rivers simți un pic din fericirea ei, din sentimentul ei de anticipare. Dar 
ȘI altceva. Îngrijorare? Sau dezamăgire? 

S-a concentrat, direcționându-și gândurile spre seara când ea dispăruse, 
spre confruntarea ei cu James Cahill. 

A închis ochii, încetinindu-și ritmul respirației. 

Și iat-o — Megan, panicată și furioasă, agitându-se prin apartament. ÍI 
omor. Pe cuvânt. Să mai mă-nșele și altă dată, nemernicul! 

Își aruncă pantofii din picioare, își lovește degetul mare de un colţ al 
patului, înjură, apoi se oprește. O să-l fac să sufere. Pe toți o să-i fac să 


sufere. O să plec și n-o să-i spun unde mă duc. Să-mi simtă lipsa. Să-mi 
simtă toți lipsa! Dar Rebecca? Și mama? 

— Parcă lor le-ar fi păsat vreodată, rostește cu voce tare; degetul mare 
continua să-i zvâcnească. 

Mama are viața ei. Pe tata îl doare-n cot și Rebecca... o să se descurce 
ea. În plus, nu m-a iertat niciodată că i l-am furat pe James. Va fi 
bucuroasă dacă va crede că sunt moartă... asta e. Toţi vor crede că sunt 
moartă. Mi-ar plăcea să-i pot observa nevăzută, când își vor da seama c- 
am dispărut. Dar nu mă pot trăda — ei trebuie să aștepte ca să mă revadă. 

Fuge în living, scotocește într-un sertar după un pix Și un bloc notes 
adeziv, apoi serie iute un bilet pe măsuţa pentru cafea, îl rupe din bloc și-l 
bagă într-o poșetă. Continuând să fie nervoasă, își dezbracă uniforma de la 
clinică, ia lănțţișorul de la gât și-l aruncă pe marginea comodei, unde lăsase 
un sertar deschis. Și apoi... Și apoi... nimic... 

Bineînţeles. Ea nu-l purtase când se dusese la James acasă. 

Rivers expiră încetișor Și puse lănțișorul pe blat, care se strânse într-o 
grămăjoară de argint, apoi trase o dușcă din sticla de bere. Prin urmare, 
Megan plănuise să dispară, cel puţin în momentele în care el pătrunsese în 
mintea ei. Nu era totuși o informație demnă de încredere — fusese obținută 
dintr-o viziune în timp ce ţinea în mână o bijuterie abandonată. 

Periculos de aproape de balamuc. 

În clipa asta, împunsătura lui Astrid părea mai degrabă o profeție. 

— Unde merge mia, merge și suta, Și-a spus bărbatul, ridicând rujul 
Sophiei. 

Îl pipăi între degete, răsucindu-l pe toate părţile, îl deschise și văzu că 
luciul aproape îi dispăruse; părea că era un ruj favorit, utilizat de atâtea ori, 
încât se tocise pe exterior. În ochiul minţii sale, Rivers o zări pe Sophia într- 
un bar întunecos, în care barmanul agita un shaker cu gheaţă. Privind-o cu 
coada ochiului, bărbatul așază în faţa ei paharul cu Martini frapat. Sophia îi 
oferă rujul unei prietene, care-l aplică pe buze. 

Rivers trase ușor cu rujul roz o dungă de-a curmezișul palmei, îl simți 
lunecos Și cald, iar când închise ochii văzu buzele Sophiei, foarte de 
aproape, ca într-o oglindă care mărește. 

Trebuie să fie perfect. 

Clipi scurt din ochi. Era ca Și cum auzise în minte glasul unei femei. 

Nu pune prea mult. Doar o tușă scurtă. Ruj puțin și fard mai mult. 


Aplică machiajul peste tot. Nu poți lăsa să se vadă nicio imperfecţiune. 
Niciun coș, nicio urmă de pistrui. 

Răsuci tubul între degete și-l privi fix. Îi scoase capacul și-l puse la loc. 
Ceva era straniu, atât în privința rujului, cât Și a glasului pe care-l auzise. 
Despre ce era vorba? 

De fapt, despre ce era vorba în tot cazul ăsta? 

Bună întrebare. 

A lăsat rujul pe blat și a luat mingea antistres a lui Jennifer Korpi. Era 
flexibilă și se deformă între degetele lui când o strânse în palmă, apoi a 
închis din nou ochii. Pentru o secundă, nu simţi nimic, după care... după 
care percepu neliniște, teamă. Cu cât strângea mingea mai mult, cu atât 
senzaţia era mai intensă. Jennifer era îngrijorată, da. Și mai exista ceva 
legat de... o soră? Nu, nu, de fratele ei. Era foarte îngrijorată în privinţa lui, 
nu voia să fie implicată... totuși era. Rivers o simţea în teama ce-i pulsa 
prin sânge, în sentimentul de vinovăţie ce-i dădea târcoale inimii. 

Vinovăţie? 

S-a concentrat, strângând din fălci. Strângea Și lăsa să se destindă sfera 
flexibilă, o strângea și o lăsa să se destindă, dar în minte nu-i sosea nicio 
imagine definită... totuși... exista ceva. 

— Ce este? întrebă el cu glas tare Și tresări auzindu-Și vocea. 

Jennifer aflase că fratele ei fusese accidentat în timp ce el și Mendoza o 
vizitaseră la școală, totuși ea nu atinsese mingea antistres după aflarea 
veștii, aȘa că nu putea să fie asta. Fusese îngrijorată de Gus Jardine înainte 
să fi aflat de accidentul lui. Rivers continua să ţină mingea în mână Și în 
minte îi apăru chipul lui James Cahill. Simti fierbinţeala lacrimilor femeii, 
tristețea copleșitoare pe care i-o lăsase Cahill, rușinea că fusese păcălită, 
durerea adânc înrădăcinată. 

Detectivul rulă mingea între ambele palme, ca Și cum ar fi fost o bilă de 
lut. 

Simţi o scânteie de furie. 

În direcţia unei femei. 

Rebecca? 

Megan? 

Altcineva? 

Cu fălcile tot încleștate, a mai strâns câteva minute, dar nu mai obținu 
nimic concret. Doar impresii fulgurante de sentimente. 


Se pare că n-avea să obțină prea mult. A așezat mingea pe blat, privind-o 
în vreme ce-și termina Heinekenul. În ciuda protestelor ei, Jennifer Korpi 
nu-l uitase complet pe James Cahill. Atunci de ce mintea în privinţa asta? 

Din mândrie? 

De rușine? 

Sau era vorba despre altceva? 

Nu căpătase niciun răspuns, așa că flexă degetele de câteva ori, apoi se 
întinse către pixul luat de la Rebecca Travers. 

Nu simţi nimic. 

A închis ochii. 

S-a concentrat. 

Simti ceva vag. 

Un fior de emoție. 

Ce era oare? 

Mânie? 

Tristete? 

Dezgust? 

Rulă pixul între degetul mare Și arătător. 

Imaginile erau neclare. 

O ceartă? 

Durere. 

Zări chipul Rebeccăi, apoi altul... Chipul lui Megan, palid și ușor 
estompat, ca printr-un geam peste care plouă. Ea ţinuse pixul acesta, chiar 
dacă numai o dată, pentru că imaginea ei nu era bine conturată. Detectivul a 
simțit că i se oprește răsuflarea. Oare cu el scrisese în grabă bileţelul 
adresat lui James? Anticipând, inima lui Și-a iuțit bătăile. Rebecca fusese 
oare acolo? În apartamentul ei? Rebecca Travers Știa oare mai multe decât 
recunoscuse despre seara când dispăruse sora ei? 

Simţea prezenţa unui bărbat — James Cahill — dar nu-i putea distinge 
chipul. 

— Haide, haide, Șopti, Și dinţii i se înfipseră în buza inferioară. Ce faci? 

Însă imaginea păli, și doar urma unei emoţii profunde mai dăinui o 
secundă. Prăpastia dintre cele două surori era mai adâncă decât spusese 
Rebecca. Oare ea venise aici și o căuta pe Megan mânată de îngrijorare 
reală sau presiunile pe care le exercita pentru găsirea surorii sale nu erau 
decât o mască? A studiat cu ochii mijiţi pixul. Sentimentele Rebeccăi 


pentru sora ei erau amestecate. 

Dar cele pentru James Cahill? 

Ură? 

Iubire? 

Timpul avea s-o dovedească. 

Rivers a pus pixul jos Și a privit mănușile de lucru și ochelarii de soare 
al lui James Cahill. Oare bărbatul îi purtase recent, când raze puternice 
reflectau orbitor albul zăpezii, sau stătuseră pe biroul lui încă de astă-vară, 
când fuseseră abandonaţi acolo și deveniseră o parte niciodată observată a 
decorului? 

Acum era cel mai bun moment pentru a afla. 

Mai întâi, Rivers a luat ochelarii polarizați, a pipăit plasticul între degete, 
încercând să găsească imagini. L-a văzut pe James la volanul SUV-ului, cu 
câinele pe scaunul din dreapta sa, ca de obicei. James este îngrijorat. Din 
cauza afacerilor, a finanţelor, a femeilor. Trebuia să termine cu una, din 
cauza alteia... Dar niciuna dintre ele nu era potrivită pentru el. Ştia asta și, 
probabil, o știuse de mult. Prin ochii lui Cahill, Rivers vede imagini ale 
femeilor, dar cel mai clar focalizată este Rebecca Travers, iar cuvintele cea 
care a plecat îi stăruie în minte. 

Imaginile cu Megan sunt încărcate de furie Și vinovăție. 

Nu există nicio amintire despre Jennifer Korpi, însă Sophia este prezentă 
mereu. 

Sophia îl excită pe James, Și imagini sexuale îi fulgeră detectivului prin 
faţa ochilor: părul ei blond, ud, când iese de la duș, picioarele lungi când se 
apleacă și încalţă o cizmă, prea strâmtă din cauza degetului ei mare rupt, 
fundul perfect rotund și cu piele mătăsoasă, pistruii de pe Șaua nasului Și de 
pe ceafă. Apoi, din nou, revine imaginea Rebeccăi. 

Odată cu chipul ei sosește un regret profund și pârjolitor, urmat de alte 
imagini sexuale: părul castaniu-roșcat, ușor ondulat de la picăturile fine de 
apă de după o ploaie, sânii perfecţi și curbura spatelui, aluniţa de sub un 
omoplat pe care el o sărută de fiecare dată când fac dragoste Și ea este cu 
faţa în jos pe pernă, felul cum buzele femeii se întredeschid când el o atinge 
sub un sân. 

Rivers își smulse ochelarii de pe nas. Îi aruncă pe blat. 

Se simţea ca un voyeur. 

Ba chiar ca un hoţ și un voyeur. 


Și, în același timp, pervers — invada gândurile cele mai intime ale altora, 
în vreme ce propriu-i puls gonea. 

— Încetişor, iubitule, păru să-i șoptească Astrid în ureche. Vei fi prins, 
iar atunci... vai-vai. Abia atunci va izbucni adevăratul scandal. Trebuie s-o 
recunoști, Brett, ești bolnav. Râse după aceea în felul ei ascuțit Și răutăcios. 
Te excită chestiile astea? Te simți bine? Cum ţi-am zis: „Bolnav, bolnav, 
bolnav!” 

— Pleacă, a rostit bărbatul cu glas tare, dându-și seama că transpira ȘI că 
inima îi bubuia. 

Asta 1 se mai întâmpla câteodată. 

Rivers nu se născuse cu talentul acesta... sau, mai precis, cu blestemul 
acesta. El nu avusese niciodată intuiții până spre sfârșitul liceului, când se 
îmbolnăvise de pneumonie și avusese variaţii foarte mari de febră. 
Petrecuse aproape o săptămână în spital și speranţele pentru recuperarea sa 
fuseseră extrem de rezervate. Timp de șaptezeci Și două de ore fusese 
semiconștient, iar când își revenise, aflase că ratase două meciuri 
importante de baschet și că prietena lui, Belinda Sommers, începuse să iasă 
cu Juan Martinez, cel mai rapid atacant pe care-l avusese vreodată echipa de 
fotbal Eagles și unul dintre prietenii cei mai buni ai lui Rivers. 

După ce Brett revenise acasă, Belinda se despărțise de el, dar nu-i 
spusese că începuse să se întâlnească cu Juan. Îi restituise un inel simplu de 
absolvire, pe care-l purtase pe un lănţișor în jurul gâtului, iar la momentul 
acela niciunul dintre ei nu Știuse că inelul fusese mai mult de atât. Când 
Rivers îl pusese iarăși pe deget, fusese stupefiat de viziunile cu Melinda 
făcând sex cu Martinez pe bancheta din spate a mașinii Dodge Charger a 
prietenului său. Rivers simțise pasiunea fetei, teama ei de a fi prinsă, 
excitarea că era cu Martinez, dar nici cel mai mic sentiment de vinovăţie că- 
l înșela pe prietenul ei aflat pe patul de spital. 

Rivers concluzionase că era mai bine fără ea Și aruncase inelul pe 
geamul dormitorului. 

Inelul acela însemnase însă intrarea lui într-o lume nouă. Primul său 
contact cu ea, dar nici pe departe ultimul, iar în prezent detectivului îi era 
aproape imposibil să nu utilizeze în avantajul său orice i-ar fi spus 
instinctul. 

Acum se mai calmase Și transpiraţia de pe frunte îi dispăruse. 

Respirând prelung Și apăsat, detectivul a ridicat mănușile de lucru, 


cândva piele tăbăcită, acum pătate în palme, cu cusăturile întinse la 
maximum Și cu o gaură lângă arătătorul de la mâna dreaptă. Și le-a tras pe 
mâini Și a închis ochii, apoi i-au apărut imagini cu James conducând un 
tractor primăvara, ridicând brazi împachetaţi pe un trailer în timp ce ningea, 
călărind un cal prin pădure, cu alt cal alături, pe care se afla o femeie, care 
râdea pe când traversau malurile îngheţate și curentul lent al unui pârâu. Nu 
putea totuși desluși chipul femeii, nici culoarea părului ei — practic, mai 
NIMIC. 

Imaginea s-a deplasat și acum Rivers simte mânie, întunecată Și 
clocotitoare, vede toporul ridicat mult și apoi coborât cu putere, despicând 
lemn, împroșcând surcele în jur. Altă scurtătură este așezată pe buturugă. 
Altă lovitură feroce. Crac! Așchii din lemn despicate și zburând în toate 
părțile de sub tăiș. Și din nou. Și din nou. Detectivul simte sudoarea, 
încordarea mușchilor când toporul este ridicat și coborât rapid Și puternic, 
simte furia ce arde prin sângele celui care îl mânuie. 

Furie îndreptată către o femeie. 

Ură. Mânie. Furie oarbă. 

Chipul lui Megan apare plutind, dar nu mai este o fată zâmbitoare cu 
părul de culoarea mierii Și surâs sexy. Acum... este roșie la faţă, cu dinții 
dezgoliţi Și urlă: 

— Nu mă iubeşti. Nu m-ai iubit niciodată! 

Cei doi sunt în aer liber, lângă un grajd, unde caii privesc peste pereţii 
boxelor în care stau. Femeia ridică ceva — o ţesală? — și azvârle obiectul 
spre James. Țesala ricoșează din perete lângă ușa unei boxe, iar murgul 
dinăuntru se trage îndărăt Și se cabrează, nechezând de frică. 

— Eşti nebună? o întreabă James. 

În timp ce el calmează animalul, Megan pleacă în fugă, pierind în 
noapte. Era iarnă. Solul era acoperit de zăpadă. Nu era însă seara dispariției. 

Rivers Și-a strâns puternic ochii, mutându-și gândurile spre seara 
disputei, în care dispăruse femeia. Nu reuși să vadă nimic, nu simți nimic. 
Dacă mănușile cunoșteau secrete despre seara aceea, le ţineau pentru ele. 

Le scoase, întorcându-le pe dos. Asta-i ceva demonstrabil Știi prea bine. 

Atunci observă pata, o mânjitură roșu-închis pe interiorul palmei stângi. 
Sânge. Al lui Cahill sau al altcuiva? 

— La naiba. 

Nu le putea duce la laborator fără să admită că le luase fără respectarea 


protocolului, fără înregistrarea lor ca dovezi. Şi, oricum, prezentau acum Și 
ADN-ul lui. Chiar dacă puteau fi asociate cu o crimă, chiar dacă sângele era 
al lui Megan, ceea ce era aproape improbabil, un avocat bun l-ar fi 
desființat prin întrebări despre felul cum obținuse mănușile. Era imposibil 
să explice. Furios pe sine, aruncă mănușile pe blat, se duse în bucătărie Și 
scoase altă sticlă de bere din frigider. Era transpirat Și sufla greu, de parcă 
ar fi ridicat toporul din prima viziune Și l-ar fi folosit el însuși, din nou Și 
din nou, despicând lemne. 

— Idiotule, a mormăit, după care a deschis sticla și a tras o dușcă 
prelungă, rece. 

A închis ochii Și a numărat până la cincizeci. Apoi, până la o sută. 
Ritmul bătăilor inimii a început să încetinească, continua totuși să simtă 
picături de transpiratie la rădăcina firelor de păr. 

Alungându-și toate imaginile din minte, s-a dus cu berea la fereastra din 
living Și a privit peste curticică, spre stradă. Ningea cu fulgi mari Și deși, 
care dansau în strălucirea albastră a felinarului stradal. De cealaltă parte a 
fundăturii, unul dintre vecinii săi ieșea cu spatele, în vreme ce ușa garajului 
rula în jos, iar stopurile stacojii se aprinseră când roțile din spate ale 
Cadillac-ului bătrân ajunseră la trotuar. Rivers cobori jaluzelele, își frecă 
ceafa cu un aer absent, apoi îȘi termină berea. 

Știa că rata ceva, ceva ce nu putea să simtă în obiectele personale. Ceva 
aflat cu doar puţin dincolo de atingerea sa. 

La naiba! 

Poate că Astrid avusese dreptate. 

Poate că era bolnav. Sau pervers. Sau nebun de legat. 

Șterpelea obiecte personale, încerca să le folosească pentru a-i înţelege 
pe proprietarii lor, le scotocea prin gândurile cele mai intime, încerca să afle 
mai multe despre un caz aflat în derulare, riscându-și reputaţia Și slujba... 
Așa ceva nu era definiţia sănătăţii mintale. 

După niciun standard existent. 

Avertismentul lui Astrid îi reveni în minte. 

Unele secrete este mai bine să fie ţinute încuiate. 


CAPITOLUL 35 


Ce spusese James? 

„Nu, Sophia, nu veni”. 

Cuvintele oribile i-au răsunat în urechi când a pornit motorul, dând cu 
spatele ca să iasă de pe locul ei de parcare din complexul de apartamente. 

Să nu vină? Adică, el o respingea? 

— Radicol, a murmurat tânăra, scoțând aburi din gură în interiorul 
friguros. 

A deschis încălzirea la maximum, moment în care a întrezărit o mișcare 
în apartamentul situat în diagonală faţă de al ei, un apartament mai mare, în 
formă de L, pe două laturi ale parcări: cel al proprictăresei. Perdelele erau 
trase de-o parte Și de alta, luminile aprinse, iar rahatul ăla de căţel își arăta 
colții de pe spătarul canapelei lui Phoebe Matrix. 

Ca întotdeauna. 

Proprietăreasa era o băgăcioasă Și un ghimpe-n coaste. Trăgea cu ochiul. 
Mereu trăgea cu ochiul. Uneori mai venea Și pe la hanul lui James. Odată, 
când Sophia vindea în magazinul cu ornamente de Crăciun atașat cafenelei, 
Phoebe avusese tupeul să intre și să cumpere ghetuţe de zăpadă pentru 
căţel: Tot timpul cât zăbovise în magazin țţinuse sub braţ javra, care purta 
un pulover tricotat manual, în vreme ce ea examina ornamente pentru brad, 
răsfoia felicitările de Crăciun și la un moment dat atinsese un oraș 
miniatural în care un trenuleţ se plimba în jurul căsuțelor. Bineînţeles, 
aruncase permanent priviri spre Sophia, ba chiar întrebase o colegă despre 
ea. 

Ca și cum hoașca ar fi Știut ce intenţiona Sophia. 

Ba chiar încercase să flecărească cu ea la tejghea, în timp ce-și 
deschisese poșeta și căutase suma exactă, până la ultimul cent. Sophia 
izbutise să arunce o privire în poșeta aceea: șerveţele, ruj, carneţel de 
însemnări, bonetă de ploaie și EpiPen. Pentru o secundă, fusese vizibil Și 
un etui de ochelari. 

După ce a ieșit din parcare, Sophia și-o alungă din minte pe bătrâna 
indiscretă, cel puţin pentru moment. Se putea ocupa de ea mai târziu. În 
clipa asta avea lucruri mai importante la care să reflecteze: mai exact, la 


James. Ce naiba era în mintea lui? 

Strânse tare volanul cu mâinile înmănușate. 

Știa că James o dorea. 

O știuse dintotdeauna. 

De când se întâlniseră prima oară. 

Însă alţii păreau mereu că se bagă între ei, își spuse ea cu amărăciune. Se 
îndrepta spre ieșirea din oraș, pe parbriz erau încă petice de gheaţă și 
Ștergătoarele scârțâiau luptându-se cu ninsoarea necontenită, iar degetul 
mare care-i fusese rupt cândva începu să-i pulseze în cizma prea strâmtă. Ar 
fi trebuit să le fi pus pe cele din piele de antilopă, însă astea erau mai sexy 
Și James ar fi apreciat efortul — îl apreciase de fiecare dată. 

La radio se cânta o melodie veche de Crăciun, care-i reamintea de 
copilăria ei singuratică în Fresno, totuși nu era momentul să se gândească la 
asta acum. 

„Nu, Sophia, nu veni”. 

— Pe naiba, mârâi tânăra Și acceleră ca să treacă pe galben printr-o 
intersecție. 

Telefonul îi ţârâi și văzu că era Donna, Șefa ei de la han, care o chema 
probabil să suplinească la bar pe cineva. Să fie sănătoasă. Ignoră apelul. Nu 
răspunse. 

Trebuia să fie foarte concentrată, să se asigure că nu comitea nicio 
greșeală. James oscila. Ea o simţea și nu putea îngădui asta. Respiră 
prelung. În clipa de faţă se părea că toţi erau împotriva ei, ridicându-i 
obstacole în cale. La muncă, observase uităturile piezișe. Atât Zena, cât Și 
Donna o priveau când prepara cocteiluri. Le surprinsese, Și nici mizerabilul 
ăla de Knowlton nu-i era prieten. Sophia văzuse cum o urmărea din ochi ȘI 
n-o făcea în modul de obicei apreciativ al multor bărbați. Nici vorbă — era 
suspicios. 

Apoi, bineînţeles, Rebecca Travers. 

Sophia călcă acceleraţia, iar mașina derapă ușor la virajul pe care îl făcu 
pentru a ieși din oraș. Din păcate, James era în mod clar interesat de sora 
lui Megan, ceea ce constituia o problemă. Ba chiar o problemă serioasă. 
Mai rău încă, se părea că și Rebecca era interesată de James. Pe bune? Deși 
el îi dăduse papucii pentru Megan și era probabil principalul suspect în 
dispariția ei. lar Rebecca tot îl mai dorea? Ce era cu femeia aia? Oare avea 
Și ea un plan secret? În cazul acesta, trebuia să-i pună capăt, ȘI asta cât mai 


repede. În cele din urmă, interiorul Fordului Escape începea să se 
încălzească, iar ochii Sophiei se îngustară când, pentru o clipă, își zări 
reflexia în oglinda retrovizoare, cu șuviţele de păr blond ieșindu-i de sub 
căciulă. Abia atunci își dădu seama că nu fusese la fel de atentă ca de obicei 
cu machiajul, că folosise mai puțin rimel și deloc fard de obraz; în plus, își 
pierduse și rujul favorit. Ba chiar uitase să se asigure că machiajul îi 
acoperise defecțiunile minore, printre care se numărau pistruii de pe șaua 
nasului Și de pe ceafă. Eh, asta era! Continua să arate bine. Mai mult decât 
bine. Sophia știa că era superbă. Atât doar că avea o problemă cu 
încrederea în sine. Își îndreptă spatele în scaun. 

— Poţi face asta, se încurajă ea. El te iubește. Stii că te iubește. De câte 
ori ţi-a spus: „Sophia, te iubesc din toată inima”? 

Ca să fie sinceră, nu chiar de foarte multe ori. 

Poate chiar niciodată. 

Însă ea Ştia asta, la naiba! O femeie poate să simtă chestiile astea! 

A strâns apăsat volanul între degete, continuând să nutrească gânduri 
negre despre Rebecca, apoi, în sfârșit, a zărit luminile hanului strălucind 
prin ninsoare. Perfect, aproape că ajunsese! Și-a încleștat ferm maxilarele. 
Era timpul să folosească absolut toate trucurile femeiești pe care le avea în 
arsenal. 

După ce ştirile locale s-au terminat, Rivers a închis televizorul. Oscila 
între a face duș și a mai bea o bere, și exact când a decis să aleagă berea, a 
sunat telefonul. Display-ul arăta un număr necunoscut cu prefix de San 
Francisco. 

— Detectiv Brett Rivers, Departamentul Şerifului, Ținutul Riggs, a rostit 
el. 

— Mă bucur că te-am găsit. Sunt Jasmine Tanaka, detectiv la poliția San 
Francisco. 

Glasul femeii suna serios. 

— Cu ce te pot ajuta? 

— Avem un cadavru aici. Femeie, în jur de treizeci de ani. Nu are 
poșetă, telefon sau act de identitate. Vehiculul în care a fost găsită este 
înregistrat în statul Washington pe numele lui Charity Spritz, cu domiciliul 
în Riggs Crossing. 

Rivers a simţit un fior rece. 


— Eşti sigură? 

— Am primit copia permisului auto al domnișoarei Spritz Și în mod clar 
ea este victima. Adresa ei este în Riggs Crossing, iar după ce ne-am 
interesat puţin, am aflat că e reporteră. Numele și numărul tău de telefon 
apăreau pe niște hârtii pe care le-am găsit în mașina ei, așa că m-am gândit 
să te sun. 

— Da, noi doi ne-am întâlnit recent. Era foarte interesată de un caz de 
dispariţie pe care-l investigăm noi. 

Îi povesti pe scurt lui Tanaka despre dispariţia lui Megan Travers. 

— De ce crezi că era în San Francisco? 

— Habar n-am, a răspuns bărbatul, apoi s-a corectat: Ar exista totuși o 
conexiune aproximativă. În San Francisco trăiește familia lui James Cahill, 
prietenul despre care ţi-am spus. 

Tanaka știa totul despre familia Cahill; fostul ei partener, acum 
pensionat, Anthony Patemo, avusese de-a face cu două cazuri bizare care 
implicaseră membri ai familiei lui James. 

— Ce s-a-ntâmplat acum? a întrebat Rivers, deși știa deja răspunsul, iar 
firișoarele de păr de pe ceafa i s-au zbârlit. 

— Nu sunt sigură. Ea se cazase la un motel din Oakland Și a fost acolo 
acum două zile, potrivit declarației unei recepționere care a văzut-o intrând 
în cameră. Corpul i-a fost găsit la aeroport, în minivanul Hyundai model 
2006, înregistrat pe numele ei. Este cam ciudat — avea în mașină 
echipamente de filaj și supraveghere, de care ne ocupăm chiar acum. În tot 
cazul, corpul i-ar fi putut fi găsit după multe zile sau chiar săptămâni, dar 
cel care a dus minivanul acolo a utilizat cardul de credit al lui Spritz ca să 
plătească anticipat parcarea, însă a parcat prost, a blocat altă mașină, iar 
proprietarul acesteia a reclamat. Securitatea aeroportului a verificat, a văzut 
corpul Și a sunat la 911. Se pare că a fost ucisă în altă parte — în mașină nu-i 
suficient sânge și acum încercăm să găsim locul crimei, punând detaliile 
cap la cap. Un lucru este sigur: domnișoara Spritz n-a șofat ea însăși în 
drumul spre aeroport ȘI, de asemenea, n-a murit din cauze naturale. În mod 
clar, e vorba de omucidere. A fost atacată — prezintă răni defensive. l-am 
recoltat probe de pe mâini, cu speranța să-i găsim ceva sub unghii — 
eventual ADN — Și tehnicienii au ridicat probe pentru amprente și ADN din 
minivan, dar este încă prea devreme pentru rezultate. Peste o zi sau două, 
vom Ști mai multe. Deocamdată, tot ce știm cu certitudine este că, dintr-un 


motiv necunoscut, aleatoriu sau premeditat, ea a fost ucisă. 

Acum ori niciodată. 

Phoebe Matrix o urmărise pe Sophia Russo suind în mașinuţa ei cenușie 
Şi apoi până ce ieșise din parcare. Singura problemă era că nu știa cât va 
lipsi chiriașa ei. Dar asta nu conta, își spuse bătrâna. Avea să se miște iute. 
Își trase cizmele de cauciuc și jacheta groasă, după care, spunându-i lui 
Larry să aibă grijă de casă, ieși în grabă pe ușa din faţă, închizând-o înainte 
să poată scăpa cățelul. 

Cu mai multă dexteritate decât ar fi crezut majoritatea celor care o 
cunoșteau, Phoebe a mers pe sub streașină clădirii în formă de L, 
îndreptându-se spre apartamentul lui Russo, pe care l-a descuiat cu cheia ei. 

Interiorul era destul de ordonat, ba chiar mai mult decât se așteptase 
Phoebe; livingul era aerisit Și aranjat, doar o jachetă și un pulover fuseseră 
lăsate pe spătarul unei sofale mici. În bucătărie, blaturile erau curate ȘI în 
chiuvetă se găseau doar câteva pahare nespălate. Phoebe era surprinsă, 
pentru că apartamentul era micut, de fapt, doar o garsonieră cu mansardă Și, 
de cele mai multe ori, chiriașii cu așa puțin spaţiu îl ticseau cu tot felul de 
lucruri, nu însă și Sophia Russo. 

Ea nu știa ce se așteptase să găsească, poate nimic; atât doar că Sophia 
reprezenta un soi de mister pentru bătrână. 

La care se adăuga Și implicarea tinerei în povestea cu James Cahill. Asta 
era de fapt principalul. Întrucât cealaltă tânără — Megan — dispăruse, iar 
Sophia se încurcase cu James înainte ca Megan să dispară în mod atât de 
convenabil, totul părea mai mult decât suspect. 

Phoebe s-a uitat prin baie, unde era ceva mai multă dezordine. Foarte 
multe produse pentru machiaj, ceea ce era ridicol! Fata era superbă, o 
bombă blondă, așa cum ar fi spus tatăl lui Phoebe — odihnească-l 
Dumnezeu! — dar rafturile și etajera chiuvetei erau ticsite cu farduri lichide, 
corectoare Și fond de ten, rujuri într-o mulţime de culori, rimeluri, creioane 
dermatografe, pensule... Părea ridicol pentru o fată care dispunea de atâta 
frumuseţe naturală. Pe de altă parte, Phoebe văzuse multe la viaţa ei. 
Femeile drăguţe erau și cele mai vanitoase, cele mai preocupate de aspectul 
exterior Și petreceau cel mai mult timp în faţa oglinzii, străduindu-se să 
acopere imperfecțiuni. 

Nu se zărea totuși nimic anormal... deși, ia stai! Ce era asta? Ușa 


dulapului înalt din camera de baie era întredeschisă, de parcă nu s-ar fi putut 
închide, de parcă ar fi fost umplut până la refuz. 

Phoebe a deschis ușa Și a văzut doar teancuri de prosoape, apoi... 

Ce naiba? 

Pe raftul de deasupra prosoapelor, ascuns înapoia unor cearșafuri, se 
găsea un cap omenesc din plastic, cu trăsături feminine, care purta o perucă 
cu păr de culoarea cafelei, ondulat și lung până la umeri. Bătrâna îl atinse 
cu grijă Și decise că era natural. Ea se pricepea niţel la peruci, întrucât avea 
două prietene care făcuseră chimioterapie; ambele își cumpăraseră peruci — 
una cu păr artificial, iar cealaltă cu păr natural. Aceasta era dintre cele 
scumpe, cu păr natural. 

— Să fiu a... a Șoptit Phoebe. 

Lângă perucă era un etui în care se afla o pereche de ochelari ca de 
bufniţă, foarte asemănători cu cei pe care văzuse că-i purta vizitatoarea 
Sophiei. Peruca maroniu-cafea avea exact culoarea și lungimea părului 
acelei prietene. 

Bătrâna exploră mai departe, deplasând prosoapele, și descoperi altceva 
— un soi de pernuţă groasă pe care o puteai îmbrăca, astfel încât o siluetă 
subţire să pară cu multe kilograme în plus. Dar cine să dorească să facă așa 
ceva? Doar o persoană care voia să-și ascundă identitatea. 

Inima lui Phoebe a început să bată mai repede și a simțit că începe să 
transpire. În ce Dumnezeu era băgată Sophia? Atinse iarăși firele subţiri de 
păr ale perucii Și examină ochelarii. Descoperi că nu aveau dioptrii, ci erau 
cu sticlă simplă. În mod clar, foloseau pentru deghizare. Asta însemna oare 
că Sophia ducea o viaţă dublă? Dar de ce? Oare asta avea vreo legătură cu 
dispariţia celeilalte fete? s-a întrebat. Încetișor, a pus obiectele la loc și a 
decis să plece. 

Deocamdată. 

Nu se putea duce la poliție — ce dacă chiriașa ei avea ochelari Și o 
perucă? Mare scofală! 

Nu era însă chiar așa, Phoebe o simţea în adâncul inimii. 

Intră din nou în living. Avea senzația că e privită Și, dintr-odată, s-a 
panicat la gândul că Sophia instalase videocamere de supraveghere. În ziua 
de azi se puteau cumpăra tot felul de echipamente sofisticate pentru 
securitatea casei. S-a uitat rapid la cele câteva obiecte de artă de pe pereți și 
de pe mese, totuși nu i-a atras atenția nimic din ce ar fi putut să fie 


considerat suspect. Și, chiar dacă ar fi existat videocamere, ce rău făcuse 
ea? Ca proprietăreasă, avea anumite drepturi, chiar dacă în răstimpuri le mai 
extindea niţel. 

A ieșit trăgând ușa după ea, apoi a încuiat-o. 

S-a grăbit spre apartamentul ei Și a alunecat pe un petic de gheaţă. A 
decis pe loc să-l muștruluiască pe Dabrowski. Cât de greu era să menţină 
aleea curată? 

După ce a intrat în propriu-i apartament, Și-a scos haina și cizmele, apoi 
a privit în jur. Unde era cățelul? 

— Larry? a strigat ea, Și imediat un val de neliniște i-a invadat corpul. 

Oare câinele reușise să iasă? Oare intrase cineva în locuinţa ei? Luă din 
suportul pentru umbrele vechiul ei baston de twirling din liceu, o armă utilă 
pe care o păstrase atâţia ani Și începu să cutreiere apartamentul, strigând: 

— Larry? 

Inima îi bătea tot mai frenetic, văzând că nu-l găsește nicăieri. 

— Larry? Aici, băiatu”! Haide, băiatu”! 

Nimic. 

Simțindu-și inima în gâtlej, continuă să caute, uitându-se sub pat Și în 
spatele fotoliului ei favorit. 

— Larry? 

Era tot mai copleșită de spaimă și respira cu greutate din cauza 
problemelor ei, când auzi un scheunat înăbușit. Inima îi tresări. 

— Unde ești...? 

Alt lătrat sec. 

Din bucătărie! Bătrâna deschise ușa cămării, iar cățelul sări dinăuntru, 
lătrând nebunește. 

Phoebe a simțit o mare ușurare, s-a aplecat și Larry i-a sărit în braţe. 

— Prostuţule, cum de te-ai băgat acolo? 

Se îndreptă de spate, cu cățelul la piept, care o răsplăti lingând-o pe nas, 
ceea ce o făcu să chicotească. 

— Ştii c-ai fost Ștrengar ascunzându-te de mine, da? 

Era însă numai vina ei. Probabil că lăsase întredeschisă ușa cămării, iar 
Larry, mereu curios, intrase cumva Și rămăsese prins înăuntru, fundcă ușa 
se închisese. 

Și totuși era ciudat, gândi Phoebe, revenind în living. 

— Totu-i bine când se termină cu bine, declară bătrâna, deși nu putea 


scăpa de o senzaţie neplăcută, care o făcea să se simtă agitată. 

S-a așezat apoi pe locul ei obișnuit de pe canapea Și s-a uitat afară, în 
parcare. După aceea Și-a îndreptat privirea către apartamentul 8. Totul era 
încuiat. 

De ce oare se deghiza Sophia? 

Straniu... 

Hotărt să țină bastonul lângă ea. 

Larry lătră ascuţit Și, înainte să se apuce de tricotat, Phoebe se întinse 
către delicatesele lui. 

— Șezi! porunci ea, și cățelul se supuse, cu ochii fixaţi spre mâna ei. 
Bravo, băiatu”! 

Îi dădu o bucăţică, pe care câinele o hăpăi lacom, după care începu să se 
rotească în jurul ei, sperând la mai multe. 

— Bine, bine. 

Îi mai dădu câteva bucățele cu aromă de ficat, apoi își Șterse degetele pe 
bluza de trening. 

— Acum e rândul meu. 

Deși știa că n-ar fi trebuit s-o facă, a băgat mâna în bolul cu bomboane, 
a numărat cinci M&M și le-a vârât pe toate odată în gură. Ciocolata era 
delicioasă, 1 se topea realmente pe limbă și luneca pe gât, și... 

Nu! 

Ochii i s-au deschis larg, simțind gustul de arahide... unt de arahide? 
Poftim??!! 

Nu se putea așa ceva. 

Agitată, simțind cum gâtul i se congestionează pe interior, s-a împleticit 
până în bucătărie, Și-a găsit poșeta și a deschis-o. EpiPenul. Unde era? Ca 
să nu mai scotocească orbește, a vărsat conținutul poșetei pe blat. Câteva 
monede s-au rostogolit, căzând pe podea, au urmat șerveţelele și rujul, 
ochelarii Și portofelul ei. Nu și EpiPenul! 

Stiloul autoinjector era întotdeauna acolo. Trebuia să fie! Dar nu era. Și 
telefonul ei... unde naiba era telefonul? 

Oh, Doamne! 

Plămânu îi erau atât de congestionaţi, încât abia mai putea să respire, nu 
mai putea gândi. 

Horcăind din lipsă de aer, a deschis dulăpiorul unde ţinea 
medicamentele, dar dispăruse Și EpiPenul de rezervă. 


Panica a cuprins-o acum ca un torent Și s-a îndreptat împleticindu-se 
către ușă. A deschis-o larg spre parcare Și a încercat să strige, însă beregata 
îi era prea contractată... S-a clătinat, vag conștientă de Larry, care o 
zbughise prin zăpada ce acoperea parcarea, Și cu greu a ajuns la ușa lui 
Dabrowski. Izbuti să apese butonul soneriei și a auzit-o sunând în interior, 
dar apoi a alunecat Și a căzut cu un bufnet, lovindu-se cu capul de betonul 
rece, plin de crăpături. 

— Ce cauţi aici? întrebă James. 

Sophiei nu-i venea să-și creadă urechilor. Era adevărat, el o respingea! 

Bărbatul stătea nemișcat în pragul casei sale, blocând intrarea. Și nu era 
încântat. Deși cu faţa în penumbră — lumina din interior îi cădea în spate — 
Sophia îi simți nemulţumirea. 

— Voiam să te văd, i-a răspuns tremurând pe verandă, deși purta haină, 
mănuși Și cizme. 

Era ger, iar vântul care sufla de după colţul verandei îi biciuia tăios 
obrajii. 

— Parcă ţi-am spus să nu vii. 

— Da, însă a trebuit să vin. 

Sophia îi zâmbi, sub ninsoarea deasă ce cădea din cerul ca de cerneală. 
Se străduia să-și ascundă propria iritare la gândul că James minţea. O 
minţea, purtându-se ca Și cum nu i-ar fi păsat, ca Și cum între ei totul s-ar fi 
terminat; stătea în cadrul uşii, arătând incredibil de sexy, cu blugii 
decolorați atârnându-i pe Șolduri, cu cămașa cu mâneci lungi pe jumătate 
descheiată. Dar desigur, femeia îi vedea ochii. Deși adumbriţi, ochii aceia 
erau reci ca noaptea aceea de iarnă. Și la fel de neînduplecaţi. 

— Eu nu mai pot face asta, a rostit James. Noi n-o mai putem face. 

— Ce nu putem face? 

Desigur, ea știa la ce se referea bărbatul, dar nu intenționa să-i ușureze 
situaţia, ci avea să-l facă să rostească cuvintele, practic să le scuipe. 

— Ştii bine, a zis el privind-o fix. 

— Nu știu, i-a replicat Sophia cu încăpățânare. 

— Nu ne mai putem vedea. 

— Faci mișto de mine? 

După toate la câte renunţase ca să fie cu el? Chiar vorbea serios, chiar 
intenționa să pună capăt relaţiei? 


— De ce? întrebă Sophia, ridicând bărbia. După câte am făcut pentru 
tine... Am petrecut toată ziua curățind în casă, Willow Și cu mine, dar a 
fost ideea mea ca să fac locuinţa asta perfectă pentru tine. Noi doi am 
împărtășit multe. Nu pot să cred... De ce, James? 

— Amândoi Știm foarte bine că nu se cuvine. Megan continuă să fie 
dispărută... 

— Faptul că... ea... a dispărut... n-are nicio legătură cu noi, a spus cu 
hotărâre tânăra, simțind deja în inimă prima înțepătură adusă de disperare. 

— Poliția pare să creadă că este posibil ca eu să am o legătură cu 
dispariția. 

— Şi este adevărat? 

El o privi de parcă Sophia Și-ar fi pierdut minţile. 

— Bineînţeles că nu. 

— Atunci, care-i îngrijorarea? urmă ea, încercând să-și domolească furia 
ce începea să pună stăpânire pe ea. O să trecem noi ȘI prin asta. 

Vorbea cu calm, deși își încleștase pumnii, iar furia că bărbatului îi 
trecuse prin cap să se despartă de ea o ardea. Nu-și putea totuși îngădui să- 
Și piardă cumpătul. Se întinse să-l atingă pe braţ. 

— Toate cuplurile au parte de suișuri Și coborâșuri. 

Sub privirea lui împietrită, Sophia a lăsat să-i coboare braţul, abia 
sesizând că o Șuviţă de păr îi scăpase de sub căciulă, din coada împletită. 

— Crede-mă, James, putem trece prin asta. 

Oare el șovăise puțin? Oare cuvintele ei îi atingeau sufletul? 
Dumnezeule, așa spera. La urma urmelor, ea își mizase tot viitorul pe 
James Cahill. El era alesul. El era unicul ales. 

— Nu-i doar atât, a rostit bărbatul. 

— Atunci ce mai este? 

— Cred că-i timpul ca amândoi să trecem mai departe, Sophia, să lăsăm 
relația asta în urmă. 

— Dumnezeule, a șoptit ea. Chiar ai de gând să rupi legătura cu mine? 

El nu răspunse. 

Însă femeia înţelese. Într-un final. Și furia o străbătu ca un arc electric. 

— Din cauza Rebeccăi Travers! a zis, ca Și cum i-ar fi scuipat numele. 
Ţi-a sucit capul, așa este? Toate grijile despre soră-sa... Ar fi trebuit să-mi 
fi dat seama. Ce nenorocită! Cred că-ţi dai seama că nu-i nimic real, da? Ei 
nu-i pasă de Megan. Nu i-a păsat niciodată! 


— De unde știi? 

— Haide, James! Tu și Megan vă întâlneați pe furiș, nu-i așa? Pe când 
tu „încă erai” cu Rebecca? 

Îl fulgeră din priviri, sub rafala de vânt rece care biciuia veranda, 
zeâlțâind crengile unui copac din apropiere și suflând zăpadă peste 
balustradă. Șuviţa aia idioată de păr îi intră iarăși în ochi. Furioasă, Și-a 
scos căciula, îndesând șuviţa în coada împletită. 

La naiba! Oare el chiar nu vedea? Nu știa că ei doi erau sortiți să fie 
împreună? Sophia ar fi vrut să urle la James, dar își impuse să-și controleze 
mânia. 

— Nu face asta acum, l-a sfătuit, în timp ce-și punea căciula, după ce-și 
asigurase părul rebel. Ai trecut prin multe. Ridică braţul și atinse ușor 
urmele încă vizibile de zgârieturi de sub barba lui. Totul e... ciudat în clipa 
asta. Straniu. Dar va fi mai bine. Se sili să surâdă, însă buzele îi tremurau. 
Eu pot face ca totul să fie mai bine. 

El i-a îndepărtat mâna înmănușată, iar când Sophia a făcut un pas mai 
aproape, intenționând să pătrundă în holul din spatele lui, James s-a mișcat, 
astfel încât i-a blocat complet intrarea. Disperată, tânăra a zărit câinele din 
spatele său, care o privea prin spațiul îngust rămas între James și cadrul 
uşii Și care nu părea deloc mai prietenos decât proprietarul lui. 

— James, opti ea cu inima zdrobită. 

— S-a terminat, a rostit bărbatul ferm. 

— Nu. Nu cred, a spus ea, aproape înecându-se Și clătinând din cap. 

Asta fusese o minciună. Din încleștarea maxilarelor lui, Sophia știa că 
era decis, iar din relația pe care o avuseseră până atunci Ştia cât de 
încăpățânat putea să fie. 

— Cred că ne-am spus destule. 

Dumnezeule, chiar era de neclintit! Femeia își mușcă buza, simțind cum 
lacrimile îi inundă ochii. 

— Nu face asta, i-a spus ea. Nu acum. 

El nu i-a răspuns, nu părea dispus să dea niciun pas înapoi. 

— Noapte bună, Sophia. Începu să închidă ușa Și, înainte de a i-o trânti 
în față, a adăugat: Du-te acasă. 

Sophia auzi bufnetul zăvorului. 

Umerii 1 s-au gârbovit brusc. 

Până atunci el nu fusese în stare să-i reziste niciodată. 


Așa că își îndreptă ţinuta și ridică pumnul, gata să bată în ușă. Avea să-i 
arate ea! 

Tu încă ai atuul. El n-o Știe deocamdată. 

Rămase cu pumnul în aer, încordată, gândindu-se. Trebuia să fie 
precaută. Nu putea strica totul Și, într-adevăr, avea un as în mânecă. Nu era 
tocmai sigură când avea să-l folosească, dar acum, în niciun caz, nu era 
momentul potrivit. 

A coborât de pe verandă, aruncând o ultimă privire întunecată peste 
umăr, cu speranţa că James s-ar fi putut răzgândi, însă ușa rămase ferm 
închisă. 

Ticălosul naibii! 

Jigodie mizerabilă și infidelă! 

A simțit cum i se încleștează maxilarele. Și-ar fi dorit să-i bată cu 
pumnii în ușă sau, Și mai bine, să folosească propria-i cheie și să se 
strecoare înăuntru, să-l găsească din nou în pat ȘI, cu jocul senzual al 
buzelor Și al limbii ei pe corpul lui, să-l determine să se răzgândească. Dar 
nu acum. Trebuia să se retragă. Să-l facă s-o dorească. Dacă în clipa asta s- 
ar fi comportat ca o isterică, n-ar fi reușit decât să-l îndepărteze. 

Totuși, furia care-i clocotea permanent în sânge ameninţa s-o 
copleșească. Cine era el — atât de privilegiat, atât de îndreptăţit — ca să pună 
capăt relației? James nu avea habar de strădaniile ei, de felul cum fusese 
silită să economisească și să se caţăre, cât de dură îi fusese viața, cum 
singurătatea îi fusese unicul prieten, pe când el crescuse știind în fundul 
sufletului că, indiferent ce se va întâmpla, exista o moștenire, o avere care-l 
aștepta. 

Sophia simți acel mic tic nervos care-i apărea uneori lângă ochi, 
trădându-1 starea, dar era hotărâtă ca James să nu-l vadă niciodată, ca el să 
nu-i întrezărească niciodată cealaltă latură. 

Scrâșnind din dinți, porni spre mașină, lăsând urme proaspete în zăpadă, 
în vreme ce-Și repeta că acesta nu era sfârșitul, că nu era ultima dată când îl 
vedea pe bărbat. Ei erau meniţi să fie laolaltă, iar el avea să înţeleagă asta în 
curând. 

Sophia avea să-l facă să-nţeleagă. 

Însă pentru asta trebuia să-și aleagă cu grijă momentul. 

După ce s-a urcat la volan, a aruncat o ultimă privire spre casă — o 
clădire veche și jalnică în realitate, ţinând seama de averea lui James, sau 


de viitoarea sa avere — apoi a băgat în marșarier. În timp ce rula spre aleea 
de acces, a văzut lumina de pe verandă stingându-se. 

— Ticălosule, murmură tânăra în barbă. 

Cu mâinile încleștate pe volan, Și-a făgăduit în gând să-l facă pe James 
să regrete seara asta toată viaţa lui. În foarte scurt timp, el avea s-o implore 
să revină, și nu doar pentru partidele de sex care-i plăceau atât de mult. 
Avea să stea într-un genunchi, cu inelul într-o mână, declarându-și iubirea 
Și rugând-o să se mărite cu el. 

Existau mai multe feluri în care putea aborda situația asta pentru a se 
asigura că James nu va renunţa niciodată la ea. 

Gândul acela o încălzi ca un foc interior. 

AȘteaptă tu, James Cahill, numai așteaptă tu. 

Mă vei dori din nou și va fi foarte dureros, atât de al naibii de dureros, 
că nu vei putea nici să mai gândești. 


CAPITOLUL 36 


9 decembrie 


Era abia ora 7 dimineaţa și Earl Ray Dansen avea deja o zi proastă. 

De fapt, la naiba, toate erau proaste! 

Apogeul presei tipărite trecuse de mult și era un miracol că el mai putea 
să publice o ediţie pe hârtie a lui Clarion. Stând în birou, cu centrala veche 
care nu izbutea să facă față frigului ce pătrundea prin pereții subțiri ai 
uriașului spațiu deschis, bărbatul privea la mesele goale ce păreau că se 
întind pe sute de metri pătraţi în fostul antrepozit, simțind că el însuși, 
aidoma ziarului pentru care lucrase mai bine de cincizeci de ani, era o 
relicvă dintr-o epocă apusă. Jurnalismul fusese înghițit cu totul de 
tehnologie, de internet, Și nimănui nu-i mai păsa, practic, de știrile reale, 
verificate. Acum, totul era opinie și manipulare, iar la posturile de știri 
apăreau tot felul de prezentatori isteti. 

Nu ca în zilele de altă dată, în bunele zile de altă dată. 

În clipa aceea telefonul i-a bâzâit, mișcându-se pe tăblia biroului ca un 
uriaș gândac turtit în timp ce vibra. 

Ignorându-l, Earl a privit spre masa din lungul peretelui îndepărtat, unde 
se realiza ediţia digitală, și observă că Gerry nu era la postul lui de lucru. 
Din nou. Probabil că era afară și fuma iarbă, ori se dusese să-și facă alt 
nenorocit de tatuaj. Când naiba avea să-i vină mintea la cap? Trecuse deja 
de treizeci de ani. 

Cel puţin, Jeanette era la locul ei Și, aparent, corecta ediția de mâine. 
Așezată pe un taburet înalt în faţa biroului supra-înălţat, cu blugii rupti în 
genunchi Și geaca de camuflaj largă, cu părul blond și ţepos care lăsa să i se 
vadă rădăcinile întunecate, cu cercei mari din aur atârnându-i de urechi, 
tânăra era aplecată peste computerul ei. 

Earl Și-a plimbat privirea peste spațiul mare și aproape pustiu care 
găzduia Clarion. Charity era în San Francisco ȘI, desigur, Seamus O'Day 
nu era la birou la ora asta. De fapt, era posibil să nu apară deloc, preferând 
să lucreze de „acasă” sau de „pe teren”, ceea ce, de obicei, însemna că 


ocupa taburetul de lângă automatele de pocher din Brass Bullet. 

Ar fi trebuit, într-adevăr, să-l concedieze și să-i dea lui Charity 
subiectele lui. 

Telefonul continua să vibreze și Earl se întrebă ce se întâmpla cu 
Charity. Ea fusese, realmente, turbată să lucreze la subiectul Megan Travers, 
perfect convinsă că James Cahill se afla în spatele dispariției fetei, dar când 
Earl refuzase să-i deconteze o vacanţă în San Francisco, devenise brusc 
iritată Și spusese că se va duce pe cont propriu. N-o crezuse, dar de atunci 
ea nu mai dăduse niciun semn Și bărbatul se gândea că, dacă va reveni cu 
ceva meritoriu, cu o poveste senzațională, atunci poate că avea să-i 
deconteze benzina, sau cazarea, sau masa. Deși, dacă se gândea mai bine, 
probabil că n-avea s-o facă. Avea să mai aștepte, să vadă ce și cum, dar 
într-un colțișor al minţii, apăruse întrebarea dacă Charity se va mai întoarce 
vreodată. Charity Spritz avea planuri mari, iar Earl nu credea că în planurile 
acelea figura publicarea de articole emoționante în Clarion pentru tot restul 
vieţii. De fapt, ea însăși spusese asta, chiar dacă nu cu aceleași cuvinte. 

Telefonul îi atrase din nou atenția. 

Poftim — vorbeşti de lup și... Pe display-ul telefonului era tocmai 
numărul lui Charity. 

Earl a ridicat aparatul chiar în clipa când acesta a încetat să mai sune. 

— Rahat! 

Sună înapoi. 

Niciun răspuns. 

Ce naiba mai era Și asta? Îi scrise un SMS: „Sunt Earl. Sună-mă”. 

L-a expediat Și, aproape imediat, un bip l-a anunţat că primise răspuns. 

Bun! 

Detesta s-o recunoască, dar simţea lipsa femeii prin redacție. 

Era dată naibii. Energică și plină de zel. Chiar dacă se ciondănea cu 
O'Day, cel puțin, era plină de viaţă. Privirea lui Earl se îndreptă către ușă, 
unde apăruse fiul său, în blugi lălâi și tricou și cu părul strâns în vârful 
capului în cocul ăla stupid, îndreptându-se fără grabă spre postul lui de 
lucru. Probabil că era cu mintea complet prăjită. 

Iritat, s-a uitat la telefon, pe al cărui display apăruse SMS-ul de răspuns. 

— Ce naiba mai e Și asta? 

Imaginea era a unei femei goală-pușcă întinsă pe un pat, privind în sus, 
cu gura deschisă parcă a surpriză, cu un pistol îndreptat spre cap. Avea părul 


negru Și împletit, iar coada îi cobora peste un umăr alb Și i se încolăcea pe 
sân. 

Lui Earl i se părea cunoscută, dar nu știa de unde s-o ia. Ce naiba făcea 
Charity? Mesajul care însoțea fotografia era simplu: 

ALTĂ VICTIMĂ. 

— Alta? Dar care-i prima? a întrebat el cu voce tare. 

Ce mama naibii de joc mai era Și ăsta? apoi zări gaura mică din tâmpla 
femeii, unde o pată de sânge abia vizibilă îi închegase părul. 

— Să-mi bag picioarele, șopti el, simțind adrenalina gonindu-i prin 
sânge. Ce naiba? 

Un subiect! Tastă iute numărul lui Charity, așteptând o explicaţie. Cine 
era fata asta? De unde o știa el? Oare se sinucisese? Sau o omorâse cineva? 
Cum naiba făcuse Charity rost de fotografie? 

Telefonul sună de câteva ori. 

— Răspunde! mormăi el. 

Ce naiba era cu femeia? Doar ea îl sunase, fir-ar să fie! 

Earl începu să umble înainte și înapoi prin faţa biroului, ascultând 
țârâiturile telefonului. 

În cele din urmă, glasul înregistrat al lui Charity îi ceru apelantului să 
lase un mesaj scurt Și numărul de telefon. Pe bune? Să fiu al...! 

— Sunt Earl, a rostit el sec când a început înregistrarea vocală. Ți-am 
primit mesajul. Sună-mă. 

Apoi a închis Și s-a uitat din nou la fotografie, ușor înfiorat Și cu o 
senzaţie de surescitare, care părea să-i revină încetișor după atâția ani 
petrecuți în meserie. Charity îl incita cu fotografia asta, dar în adâncul 
inimii, el Știa că femeia dăduse peste un subiect mare. Ceva bubuitor. 

— Hei! strigă el spre departamentul online, unde Gerry vorbea cu 
Jeanette. 

Fiul său a ridicat ochii când Earl, pe jumătate alergând, a trecut pe lângă 
birourile Și separeurile goale spre departamentul internet. 

— la uitați-vă aici. 

Când a ajuns lângă Gerry, a poziționat telefonul în așa fel, încât el și 
Jeanette să poată vedea ecranul mic. 

— O știți pe fata asta? 

— Tot ce se poate, a venit replica lui Gerry, pierdut în ceața lui 
obișnuită. 


— Sigur că da. E Willow. Jeanette sorbea o cola dintr-un pahar extra- 
large. Ăăă... Willow... și mai cum? îl întrebă ea pe Gerry. 

— Valente...? a propus tânărul, cu sprâncenele unindu-se deasupra 
ochilor injectaţi, în timp ce studia imaginea de pe telefon. Rahat, da, ea este. 
Da. Aproape sigur. Dar cum... vreau să zic... e-n pielea goală? S-a uitat la 
taică-su, ca Și cum l-ar fi surprins pe Earl uitându-se la filme porno. Ce-i 
asta? 

— Nu Știu. Mi-a trimis-o Charity. 

— Din San Francisco? Jeanette făcu o strâmbătură. Ce face acolo 
Willow Valente? 

Gerry a scos un sunet gutural. 

— Pare că-i moartă, asta face. Păli și se dădu un pas înapoi. Poate că 
reușesc să găsesc ceva pe internet. 

Își trase taburetul și începu să tasteze grăbit. 

— Moartă? repetă Jeanette. Crezusem că era doar în pielea goală. Se 
aplecă peste ecran Și ochii i se holbară. Dumnezeule, ai dreptate! 

Devenise pământie la față. A ridicat o mână spre buzele care i se 
albiseră, iar paharul i-a căzut pe podea, împroșcând mocheta cu băutura, în 
vreme ce cuburile de gheaţă s-au rostogolit pe Jos. 

— Ce ma... ce-i asta? 

S-a întins prompt după un șerveţel de pe masă, apoi s-a aplecat să 
Șteargă mizeria de jos. 

— Habar n-am, a răspuns Earl, însă în mod clar era ceva. 

Ceva al naibii de important. 

Ceva care ar fi izbutit să insufle în Clarion viaţă, atât de necesară, în 
timp ce Jeanette culegea cuburile de gheaţă de pe podea, iar Earl se îndrepta 
spre biroul său, telefonul acestuia a piuit. Un SMS de la Charity. 

— Era Și momentul. 

Ar fi vrut totuși să vorbească cu ea în persoană Și era pe punctul de a-i 
tasta numărul, când a văzut că SMS-ul conținea altă fotografie. 

— Ce mama mă-sii? a izbucnit editorul când imaginea i-a umplut 
ecranul. 

— Rahat! Doamne! Practic, Gerry intrase în hiperventilație. Tată! 
Trebuie să vezi asta. E despre Charity. Dumnezeule, să fie adevărat? 

Jeanette se ridicase Și se uita la monitorul tânărului. Apoi a scos un țipăt. 

— Nu, vai, nu! 


Însă Earl abia dacă o auzi. Pe telefonul său, apăruse o fotografie a lui 
Charity. Nu era însă un selfie. Faţa îi era tumefiată și plină de vânătăi Și... 
pentru Dumnezeu... părea la fel de moartă ca Willow Valente. 

x kK k 

La biroul său din secție, Rivers privea ecranul computerului, studiind 
informațiile primite de la detectiva Tanaka din San Francisco, în timp ce 
sorbea din cafeaua fără zahăr. Fotografii foarte explicite ale femeii moarte 
confirmau ceea ce știau deja: Charity Spritz fusese ucisă. Exista ipoteza că 
fusese luată prin surprindere în motelul unde trăsese în Oakland Și că tot 
acolo avusese loc și atacul, posibil în parcare — deși nu existau nici 
videocamere, nici martori. După aceea, corpul îi fusese dus la aeroport Și 
lăsat acolo. Poliția din San Francisco analiza materialele videocamerelor de 
securitate ale aeroportului și colabora cu companiile aeriene, sperând să 
afle dacă ucigașul plecase cu o cursă de noapte sau dimineaţa devreme, dar 
asta ar mai fi putut dura o vreme. 

Tanaka îl asigurase însă că ei lucrau non-stop la cazul cu crima. Rivers 
ştia din experiență proprie cum se ocupau polițiștii din San Francisco de 
omucideri. Erau eficienţi, dar avea să dureze. 

Se întrebă în ce fel uciderea lui Charity Spritz era legată de dispariția lui 
Megan Travers. Trebuia să existe o conexiune. 

Auzi pașii lui Mendoza înainte ca femeia să apară lângă biroul său. Ea 
aruncă o privire spre ecran, apoi încremeni. 

— Oh, fir-ar să fie! Brutal. 

Detectivul era de acord. În ciuda numeroaselor atacuri și crime violente 
la care fusese martor, nu avea să devină niciodată imun faţă de sălbăticia 
sau cruzimea de care erau în stare oamenii. 

— Ce căuta Charity Spritz în San Francisco? 

— Sper ca la întrebarea asta să-mi poată răspunde cineva de la Clarion. 
L-am sunat pe Earl Ray Dansen, însă deocamdată nu m-a sunat înapoi. 

— Cei din lumea presei nu se scoală de regulă foarte devreme, ba chiar 
cu noaptea-n cap? 

— Se pare că nu și Earl Ray. 

— Poate că-i pur Și simplu ocupat. 

Cei doi parteneri s-au uitat unul la altul, iar Rivers a rostit: 

— Dacă ai uitat cumva, îţi amintesc că vorbim despre Clarion, da? Noi 
doi lucrăm la cazul cel mai mare care le-a căzut în braţe de când Barton 


Scruggs a furat trofeul lui Hugh Lambert acum doi ani. 

Femeia a surâs scurt. 

— Bine, ai dreptate. El o să-ţi telefoneze. Până atunci însă, ia uită-te aici. 

Îi întinse telefonul ei, pe care un SMS anunţa: TREBUIE SĂ VORBESC 
CU TINE. E IMPORTANT. 

— De la cine este? Despre ce-i vorba? 

— Nu știu ce vrea, dar este de la Andie Jeffries. 

— Asistenta medicală care 1-a fost colegă lui Megan Travers la clinică? 

— Exact. Am sunat-o imediat. Am stabilit o întâlnire Și, dacă nu plecăm, 
o să-ntârziem. M-am gândit c-o să vrei să vii ȘI tu. 

Detectivul își împingea deja scaunul înapoi. 

— Te-ai gândit foarte bine, a zis el. 

Și-a luat scurta pe care o atârnase pe spătarul scaunului Și, în timp ce se 
îndreptau spre ieșire, s-a îmbrăcat. 

— Apropo, l-a atenţionat Mendoza când au ajuns la SUV-ul bărbatului, 
să nu faci greșeala să-i zici Andrea. Numele ei este Andie — mi-a atras 
atenția de la bun început. 

— Am înţeles. Totuși, despre ce-i vorba? 

— Nu știu. N-a vrut să spună la telefon și n-am nicio idee. Probabil că 
nu voia să fie auzită sau cine știe ce altceva. Poate c-o să aflăm. Indiferent 
care ar fi motivul, ea dorește o întâlnire față în faţă, așa că ne conformăm. 
Și nu va dura mult. Trebuie să ajungă la clinică la ora nouă, dar n-a vrut să 
ne vedem acolo, așa că am convenit pentru Lucy's Diner. 

— Andie nu vrea să fie văzută că vorbește cu polițaii? 

— Bănuiesc că nu vrea ca cineva de la clinică să știe, ori ca presa să 
afle. Probabil, din același motiv n-a vrut nici să vină la secţie. 

S-a urcat în mașină ȘI Și-a prins centura de siguranță, în timp ce Rivers 
se instala la volan. 

— Multi oameni sunt rezervaţi, sau speriați, sau se comportă ciudat în 
prezenţa polițiștilor, zise Mendoza declarând un lucru binecunoscut. Ei par 
să creadă că noi suntem tipii răi. 

— Şi, cu toate astea, ne cheamă atunci când dau de necaz. 

— Mda. 

— Hai să vedem ce are ea de spus. 

Ningea din nou cu fulgi leneși, ce coborau din cerul gri ca oţelul. 
Poliţiştii au străbătut distanţa de mai puţin de doi kilometri până la Lucy's 


Diner Și, odată ajunși la destinaţie, Rivers a oprit motorul Și s-au grăbit să 
intre în local. Valul de căldură care i-a izbit și aromele de Șuncă prăjită și 
de cafea proaspăt râșnită umpleau aerul, iar clinchetele paharelor și 
zumzetul conversațiilor acopereau muzica — în principal, melodii din anii 
"60 — care venea din difuzoare discrete. 

Mendoza s-a îndreptat către separeul din colţ în care se așezase Andie 
Jeffries. Degetele lungi ale femeii erau ocupate să rupă în fâșiuţe hârtia în 
care fusese ambalat paiul înfipt într-o sondă înaltă care părea să conțină 
cola. Privirea ei era fixată asupra paharului, ca și cum ar fi studiat bulele de 
gaz ce se ridicau printre cuburile mici de gheaţă. Era atât de cufundată în 
gânduri, încât aproape că a sărit de la locul ei când detectivu au ajuns lângă 
masă. 

— N-ar trebui să fac asta, a zis Andie, în vreme ce ei se așezau de partea 
cealaltă a mesei. 

— Ce anume? 

— Să risc totul... vreau să zic... probabil că... probabil că oricum nu- 
nseamnă nimic. 

Purta uniforma medicală a clinicii, albastru decolorat, sub o jachetă 
bleumarin; era o femeie incredibil de slabă, palidă, care încă nu împlinise 
treizeci de ani, cu ochi căprui-deschis Și păr blond-murdar, legat la ceafa cu 
un Șiret de piele. Și era extrem de agitată, continuând să rupă bucățele din 
ambalajul alb. 

O chelneriţă apăru cu o cafetieră și umplu două dintre cele patru cești 
care așteptau pe masă. Îi întrebă dacă voiau să consulte meniul, dar o 
refuzară. 

— Sigur că da. Nicio problemă. Aveţi lapte și frişcă pe masă, a zis ea 
încuviinţând din cap și legănându-și buclele roșii. Anunţaţi-mă dacă doriți 
altceva. 

Apoi s-a îndepărtat, cu cafetiera în mână, spre un separeu de lângă ușă, 
unde se așezaseră trei bărbați îmbrăcați cu canadiene groase. 

— Așadar, ce era atât de important? a întrebat Mendoza, punându-și 
iPadul Și telefonul pe masă, gata să înregistreze. 

Andie a clipit repede, ca și cum ar fi fost pe punctul de a izbucni în 
plâns, apoi a privit afară, pe fereastră. 

— Este vorba despre Megan. Ştiu că ar fi trebuit să vă telefonez mai 
devreme, dar am fost foarte speriată și n-am crezut că i s-ar fi întâmplat 


ceva... Sughiţă, duse dosul palmei la gură și încercă să se controleze. Bruce 
m-ar omori dacă ar Ști că am fost aici, că am stat de vorbă cu poliția. 

— Ştii unde este Megan? a întrebat-o Rivers, gândindu-se că aceasta 
putea fi, în sfârșit, pista atât de așteptată. 

— Nu. 

Femeia părea speriată, a clătinat din cap, continuând să se smiorcăie. 
Rivers simţea cum îi crește pulsul. 

— Cine este Bruce? întrebă Mendoza. 

— Prietenul meu... Bruce Porter... el... ăăă, el a avut un mic necaz. Cu 
droguri. Dar acum s-a terminat. A fost la dezintoxicare și e curat. De Șase 
luni, ba nu, de aproape șapte... în sfârșit, ideea este că el lucrează pentru 
James Cahill, în atelier. E]... ăăă... Vocea i se pierdu o clipă, apoi continuă: 
James i-a acordat o șansă după ce a dovedit că nu se mai atingea de droguri. 
La început, doar ca om de serviciu, adică să facă curăţenie Și să aibă grijă 
de unelte ȘI... acum l-a promovat cumva, ajută la montarea de ghips-carton, 
la turnarea Șapei sau ce mai e nevoie. ÎȘi trase iar nasul, gata să izbucnească 
în lacrimi. Și are nevoie de slujba aia, înțelegeţi? Amândoi avem nevoie de 
banii pe care-i aduce. 

Părea absolut nefericită. 

— S-a-ntâmplat ceva? insistă Mendoza. 

Andie scoase un sunet slab și duse din nou mâna la gură, clpind iute 
pentru a-și stăvili lacrimile. 

— Vreau să zic că ăsta-l un oraș foarte mic Și că noi toţi suntem legați 
laolaltă. Așa cum e sora mea. Ea lucrează aici, la Lucy's. E bucătăreasă 
Și... Și... 

Asistenta a suspinat încet și Rivers a văzut cum Mendoza, de nerăbdare, 
îȘi strânge buzele. Partenera lui părea dispusă să smulgă cuvintele din gâtul 
ezitant al tinerei. 

— Continuă, o încurajă el și sorbi din cafea. 

Andie suspină încă o dată. 

— Este... este ceea ce mi-a spus Megan. 

A ridicat în cele din urmă ochii pentru a-l privi pe detectiv. Aproape 
Șoptind, a mărturisit: 

— A spus că, dacă i se va-ntâmpla ceva, adică, înțelegeţi, dacă va 
dispărea sau... mai rău... 

Mendoza s-a aplecat aproape imperceptibil în faţă. 


— ... ea, ăăă, a zis că va fi din cauza lui James Cahill. Andie închise 
ochii Și lacrimile îi erau vizibile pe gene. Spun asta în mod neoficial, da? 

Cam târziu pentru așa ceva. 

— Adică, nu vreau să depun mărturie. Și-a înghiţit nodul mare care i se 
pusese în gât și, printre suspine, a continuat, în timp ce învârtea între mâini 
sonda: Bruce și cu mine... o s-avem un copil. Tocmai am aflat săptămâna 
asta. 

— Cum a spus ea, exact? întrebă Mendoza. 

— V-am zis. Andie închise ochii o clipă. A spus: „Dacă mi se-ntâmplă 
ceva e numai din cauza lui James”. 

— Și când ţi-a spus asta? întrebă Rivers, simțind cum telefonul îi 
vibrează în buzunar. 

— Nu Știu data... acum vreo două săptămâni. Să zicem cu o săptămână 
înainte să dispară. 

— Era furioasă. 

— Obo, era pornită rău pe el. Din nou. El nu venise la o întâlnire, sau 
așa ceva, Și Megan bănuia că fusese cu altă femeie. 

— A spus Și cine era femeia pe care o bănuia? 

— Cred... adică el fusese văzut cu Sophia Russo. larăși. Asta se mai 
întâmplase, dar eu n-o băgasem prea mult în seamă. Sophia lucrează pentru 
el Și, știți... uneori Megan sare direct la concluzii Și devine foarte furioasă. 
În ziua aia, era realmente scoasă din minți, se-mbrăca repede în vestiar, îȘi 
încurca braţele în mâneci. Și-a aruncat telefonul în geantă și înjura ca la 
ușa cortului. Era furioasă, rău de tot. Și a zis: „Dacă mi se-ntâmplă ceva e 
numai din cauza lui James. Da? Din cauza lui. E un nenorocit Și o scârbă!” 
Atât doar c-a folosit cuvinte mult mai urâte. 

— Și după aceea ce s-a-ntâmplat? a întrebat Mendoza. 

— Nu știu. A plecat și a trântit ușa în urma ei. Am văzut-o după aia 
ieșind din parcare. A fost cât pe-aci să intre într-un puști aflat pe 
skateboard. 

— Nu-ţi amintești exact când s-a-ntâmplat asta? 

Asistenta clătină din cap. 

— Ai mai văzut-o după aceea? 

— Sigur că da, a doua zi, la serviciu, dar s-a comportat de parcă nu se- 
ntâmplase nimic. Roti din nou sonda între palme și Rivers observă că avea 
unghiile roase, cu oja cojită la vârfuri. Oricum, i-am povestit totul lui Bruce 


Și el a spus să nu mă mai gândesc la asta, că nu era important, că Megan era 
doar supărată. Știţi cum e când cineva se-nfurie și zice „Mi-a venit să-l 
omor”, dar asta-i numai din cauza nervilor — de fapt, n-ar omori pe nimeni. 

Mendoza o privi fix, fără un cuvânt, Și Andie adăugă: 

— Așa că n-am suflat nicio vorbă și am ţinut totul pentru mine, cum mă 
sfătuise Bruce. Avea o expresie îndurerată. Dar acum... Dar acum ea 
lipsește de mai bine de o săptămână și am văzut la știri că poliția cerea 
ajutor, ba chiar s-a înfiinţat un grup „S-o găsim pe Megan” pe Facebook și 
pe Instagram, Și nu mai Știu pe unde. De aceea m-am gândit că poate ar 
trebui să vă spun. 

Faţa 1 se boţi de-a binelea. 

— Ai procedat corect, a încurajat-o Mendoza. 

— Dar este neoficial, da? 

Rivers interveni: 

— Megan Și cu James se certau frecvent? 

— Nu știu. 

— S-a ajuns vreodată și la brutalităţi? a insistat bărbatul. Megan a venit 
vreodată cu vânătăi sau... 

— Nu! Nici vorbă de așa ceva. Ea este cea mai temperamentală. 

Detectivul se întrebă dacă era chiar așa. 

— Megan a mai spus sau a mai făcut altceva care ţi s-a părut straniu în 
zilele de dinaintea dispariției? 

Andie a clătinat din cap. 

— Nu tocmai. Poate că era ceva mai încordată ca de obicei, însă cu 
Megan e greu să fu sigur. Cum ziceam, este o fire destul de emoțională. S-a 
uitat la ceasul de deasupra vitrinei rotative cu plăcinte din colțul localului Și 
a icnit scurt. Aoleu, trebuie să plec! Începu să-ȘI încheie jacheta. O să- 
ntârzii, Și domnul doctor McEwen se enervează și dacă ajungi mai târziu 
doar cu treizeci de secunde. 

— Dacă îţi amintești de orice altceva, sună-mă, a rostit Mendoza, însă 
Andie ieșise deja din separeu Și se îndrepta cu pași grăbiţi spre ușile din 
sticlă. 

— Nu-ţi face speranţe. 

Rivers Și-a scos portofelul și a plătit cele trei băuturi. Abia acum 
observă că Andie nici măcar nu sorbise din sonda ei. Rămase cu gândul la 
femele ȘI la prietenul ei care voia să evite contactele cu reprezentanţii legii. 


Ăsta era necazul cu cazul Megan Travers, Și-a spus el când au ieșit din 
local în rafalele de vânt ce măturau parcarea. Cu cât găsea mai multe 
răspunsuri, cu atât acestea nășteau mai multe întrebări. Nici nu stătea pe loc 
Și nici nu se bloca, dar mai degrabă părea că dă cu spatele decât să meargă 
înainte. 

Sui la volan, răsuci cheia în contact Și motorul Jeepului prinse viaţă 
scoțând un muget. În vreme ce Mendoza își prindea centura de siguranță, 
detectivul își continuă gândul, încercând să revină la esenţă: 

Cine ar fi avut cel mai mult de câștigat de pe urma dispariţiei lui Megan 
Travers? Persoana respectivă era cheia. 

Sophia Russo putea fi considerată prima beneficiară. După dispariția lui 
Megan, ea putea reveni în centrul atenţiei pentru James Cahill. 

Dar Rebecca Travers? Da, părea preocupată de soarta surorii ei, dar dacă 
era doar o simulare? Ea și Megan avuseseră destule divergențe, iar sora ei i- 
l furase pe „Domnul Minunat” — James Cahill. 

leși din parcare și porni către secție. 

Jennifer Korpi era altă fostă prietenă a lui Cahill, cu care împărtășea un 
trecut comun ȘI, în ciuda protestelor ei, nu părea să-l fi scos complet din 
minte. 

Sau greșea total abordând cazul din unghiul femeii abandonate? 

Potrivit spuselor lui Andie, Megan considera că James Cahill era capabil 
de violenţe împotriva ei. Dacă mi se-ntâmplă ceva e numai din cauza lui 
James. 

Să fi fost bărbatul un ucigaș? Un ucigaș care avea un complice? Astfel 
încât el să poată fi rănit în urma unui atac, dar să supraviețuiască, iar 
complicele să se ocupe de Megan — s-o fileze? S-o urmărească? Părea 
logic? 

Charity Spritz fusese omorâtă în San Francisco. Ce descoperise ea? 
Poate ceva despre familia Cahill? Un detaliu pe care cineva dorea să-l 
păstreze ascuns? 

Sau descoperise ceva despre Megan? Rebecca și cu Megan crescuseră în 
zona aceea. Detectivul se întrebă din nou ce știuse Charity Spritz, ce făcuse 
ea în San Francisco Și dacă exista vreo legătură între moartea ei Și misterul 
din jurul lui Megan Travers. 

Dacă Rivers ar fi pariat — Şi-i plăceau pariurile, într-adevăr — el ar fi 
mizat pe legătura dintre cele două cazuri. De altfel, părea logic. Charity 


Spritz descoperise în San Francisco ceva ce dusese la uciderea ei. 


CAPITOLUL 37 


La amiază, Rivers numără trei dube TV în parcare și de două ori mai 
mulți reporteri strânși în jurul treptelor de la intrarea în Departamentul 
Șerifului. Palidă, dar decisă, Rebecca Travers stătea lângă ofiţerul de presă 
Roxy O'Grady. La microfon, Travers tocmai adresa apelul ca sora ei să fie 
eliberată, dacă era prizonieră undeva, Și toţi ochii erau aţintiți asupra ei; 
bătea un vânt rece, care zgâlțâia lanţurile portdrapelului și mișca ramurile 
tufelor desfrunzite ce înconjurau clădirea din cărămidă. 

— ...Și oferim o recompensă de cinci mii de dolari pentru orice 
informaţii ce vor duce la localizarea lui Megan. Familia mea vrea ca Megan 
să revină în mijlocul nostru. Vă mulțumesc! 

Rivers aprecia că pledoaria ei păruse izvorâtă din inimă, deși nu 
lăcrimase, dar Mendoza nu era deloc convinsă. 

— Femeia aia are gheaţă în vene, a decretat partenera lui. N-am 
încredere în ea. 

Rivers era indecis în legătură cu Rebecca Travers: nu era convins de 
inocenţa ei și nu avea totală încredere în ea, dar, pe de altă parte, era 
conștient de obiceiul său de a-i suspecta pe majoritatea oamenilor. Femeia 
îȘi termină apelul, după care se retrase un pas, lăsând-o pe ofiţerul de presă 
Roxy O'Grady să-i roage pe toți cei care aveau informați să sune la 
Departamentul Șerifului, al cărui număr îl anunţă răspicat. 

Din fericire, nici lui Rivers, nici lui Mendoza nu li se ceruse să vorbească 
ori să pună la curent publicul în privinţa cazului. Înaltă de numai 1,57 m, 
Roxy O'Grady răspunse la întrebările tuturor reporterilor Și se descurcă 
excelent. Trecută de cincizeci de ani, micuța O’Grady avea o condiţie fizică 
similară cu aceea a femeilor care aveau doar jumătate din vârsta ei. Cu părul 
scurt, aproape alb, Și cu câteva riduri premature, era o femeie atrăgătoare 
pentru vârsta ei. Era directă și formula rapid răspunsuri, până ce informarea 
a luat o turnură cu totul neașteptată atunci când un reporter înalt, cu păr 
Șaten, cârlionţat, ce-i ieșea de sub o șapcă verde, ridicând ochii din telefon, 
a întrebat: 

— Departamentul Șerifului investighează și omorârea lui Charity 
Spritz? 


— Hai că-ncepe, a Șoptit Mendoza. S-a aflat. 

Până atunci, în Riggs Crossing nu fusese anunţată uciderea reporterei de 
la Clarion, dar situaţia se schimba acum. 

Din mulţimea relativ mică strânsă la baza scării s-a auzit un murmur 
general atunci când ziariștii au început să se consulte între ei sau să tasteze 
grăbiţi pe telefoane. Rebecca Travers a tresărit vizibil Și Și-a întors privirea 
întrebătoare spre Rivers. 

O'Grady rosti: 

— Abia recent am aflat despre posibila ucidere a lui Charity Spritz. 

Rebecca a pălit, făcând involuntar un pas înapoi. Reporterul cu șapcă 
verde insista: 

— S-a anunţat că a fost omorâtă în San Francisco. Puteţi confirma? 

— Suntem în curs de a primi detalii de la poliția din San Francisco, 
deoarece investigația de acolo este în desfășurare acum. 

— Se spune că se documenta pentru un articol despre Megan Travers, a 
intervenit alt reporter, o femeie în haină galbenă. Uciderea lui Charity Spritz 
este legată de dispariția lui Megan Travers? 

— Cum am spus, investigația este în desfășurare. 

Au început să curgă și alte întrebări: De ce se afla Spritz în San 
Francisco? Cine era suspect în cazul morții ei? Cum murise? Exista deja un 
cerc de suspecți? Departamentul Șerifului coopera cu poliţia din California? 

În tot acel timp, Rebecca părea să se închidă în ea în faţa acelui asalt de 
întrebări, de microfoane întinse Și clicuri ale aparatelor foto. O'Grady se 
ocupa din nou de toate, răspunzând că investigația este în desfășurare, că nu 
exista nimic care să poată fi anunţat cu certitudine și că publicul va fi 
informat când vor apărea date concrete. Apoi le mulţumi tuturor Și se 
îndepărtă de podium, dând astfel semnalul că a luat sfârșit conferinţa. Pe 
când reporterii se împrăștiau, Rebecca, cu ochii ei negri plini de neliniște Și 
cu fălcile încleștate, s-a apropiat de cei doi detectivi. 

— Este adevărat? a întrebat ea, părând cu adevărat uluită. Charity Spritz 
este moartă? A fost ucisă? 

Rivers încuviinţă din cap în tăcere. 

— Dar... dar... abia cu o seară în urmă a fost la mama acasă. Mama mi- 
a telefonat Și s-a plâns că o hărţuise! Chemase agentul de pază Şi-i ceruse s- 
o scoată din complexul lor de locuinţe. Era extrem de agitată. 

Asta reprezenta o noutate. Cu coada ochiului, bărbatul văzu că Mendoza 


făcea deja însemnări pe telefon, în timp ce reporterul cu șapcă verde se 
apropia de ei. 

— Să mergem înăuntru, a sugerat Rivers, invitându-le pe cele două 
femei s-o ia în sus pe trepte, apoi a trecut înaintea lor Și le-a deschis ușa. 

Imediat ce au intrat la căldură, Mendoza 1 s-a adresat Rebeccăi: 

— Trebuie să stăm de vorbă cu mama ta. 

— Trebuie să staţi de vorbă cu mine! a replicat tăios Rebecca. Erau în 
holul principal, unde geamuri înalte îi despărțeau de polițiștii care lucrau la 
recepţie. Știaţi despre asta și nu mi-aţi spus nimic! 

Șocul produs de aflarea veștii aceleia se transformase acum în furie. 

— Nu avem nimic de spus, a intervenit Rivers. 

— Pe naiba! Nu vă puteți aștepta să cred că-i o simplă coincidenţă ca 
tocmai reportera care m-a sunat zi Și noapte, Și care a venit la casa mamei 
mele pentru că investiga dispariția lui Megan, să moară. Să fie ucisă. Asta 
vreți să cred? 

— Eu nu cred în coincidențe. 

— Nici eu! Charity era obsedată de dispariţia lui Megan, iar acum este 
moartă! Ucisă! Trebuie să existe o legătură. 

— Lucrăm în direcția asta, însă până acum n-am descoperit nicio 
legătură, i-a spus bărbatul. 

— Atunci, găsiţi-o! Ochii Rebeccăi scânteiau și a îndreptat spre 
Mendoza o privire pârjolitoare. Nu puteţi face nimic? 

— Lucrăm... 

— Da, da, știu. „Lucraţi în direcția asta... investigația este în 
desfășurare... investigația de acolo este în desfășurare”. Am auzit. Faceţi 
însă ceva concret! Cu buzele strânse, s-a răsucit din nou spre Rivers. Asta 
miroase, domnule detectiv, Și dă-mi voie să-ţi spun că miroase a putred. 

După aceea s-a răsucit pe călcâie și a ieșit pe ușa clădirii. 

— Ai auzit ceva despre Gus? a întrebat James, aflat pe scaunul dinapoia 
biroului său. 

Bobby s-a ridicat de pe scaunul său și s-a întins, iar spinarea îi trosni 
sonor. 

— Câte ceva. 

Avuseseră o ședință scurtă despre situația caselor aflate în construcție. 
Ajunseseră la consensul că niciuna dintre cele trei nu putea fi gata înainte 


de Crăciun: în primul rând, din cauza întârzierilor de livrare a tot felul de 
dotări, de la mobila interioară, la elemente de canalizare și iluminare 
comandate special, Și, în al doilea rând, din cauza modificării programului 
de lucru datorită apropierii sărbătorilor. 

— Bruce l-a sunat azi-dimineață. Cred că operaţia a decurs bine, a rostit 
Bobby în timp ce își aranja șapca Mariners pe cap. Au reușit să-l coase Și 
leziunile nervoase par să fie minime, cel puțin din câte a înțeles Porter, 
totuși este greu de spus. Probabil că Gus era îndopat cu calmante când au 
vorbit Și va dura ceva timp până se va vedea ce posibilități de mișcare i-au 
rămas pentru degete. 

— Cât va sta internat? 

Bobby a strâns din umeri. 

— Bruce n-a zis. Nu știu dacă Gus însuși știe cu certitudine. ÎI privi în 
ochi pe James. Știi bine că-i o bombă cu ceas. 

— Jardine? James rulă planurile pentru casa-container Și le prinse cu un 
elastic. Da, știu. 

Bobby părea gata să mai adauge ceva, dar își ţinu gura Și întinse mâna 
spre clanţa ușii. 

— Ce este? 

— E numai din auzite, să știi, dar un băiat din atelier — Lloyd — lucra 
lângă Gus și el crede... mie tot mi se pare o nebunie... dar el crede că 1 s-a 
părut că Gus Și-a băgat mâna direct în flex. 

— Poftim? 

— Știu, ţi-am zis că pare o nebunie. Cine ar face așa ceva? 

Managerul ranch-ului se scotoci în buzunarul de la piept al cămășii de 
lucru Și scoase un pachet mototolit de țigări. 

— Dar de ce ar fi vrut să se autoaccidenteze? a întrebat James, gândindu- 
se la primele comentarii ale lui Leon Palleja, care sugerase același lucru. 

— Cine poate să știe? E doar ce am auzit. 

— De la cine? 

— De la Oscar Aaronsen, a recunoscut Bobby, cu o strâmbătură. El, 
Oscar vreau să zic, lucra la fierăstrăul circular, nu departe de locul unde Gus 
tăia gresie Și, cu coada ochiului, l-a văzut aranjând o placă de gresie în mod 
evident greșit... După care, ce crezi c-a făcut? A închis ochii Și a împins 
înainte placa aia sub unghiul greșit, așa că flexul i-a intrat între degete, apoi 
a început să urle Și să-njure și... în fine, cum am zis, e ceva de domeniul 


nebuniei. Poate că nu-i decât un zvon. 

Așa să fi fost oare? 

— Mai bine uită c-am zis toate astea, a conchis Bobby. Nu-s decât bârfe. 

Părăsi încăperea, însă James căzu pe gânduri. Avea senzaţia că se găsea 
în mijlocul unui vârtej ciudat, în care nimic nu era așa cum părea, iar 
realitatea era înceţoșată. 

S-a uitat în atelier, pe geam: activitatea se desfășura ca de obicei — 
dulgheri, electricieni Și instalatori mișunau în jurul caselor, fierăstraiele 
zbierau, Și totul în ritmurile muzicii rock. Părea o zi ca oricare alta, absolut 
la fel, dar, în același timp, era cu totul diferită. Extrem de diferită. Sub 
aparenţa de calm a unei zile de lucru normale, se ascundea acum ceva mai 
întunecat — oameni care dispăreau, ori mai rău, sau îȘi riscau viaţa Și părți 
ale corpului prin automutilare deliberată. 

De ce? 

Desigur, nu avea niciun răspuns. Deschise televizorul micuţ montat 
deasupra unui fișet, mări volumul, suficient ca să acopere parţial hărmălaia 
din atelier, și începu să se uite pe teancul de facturi de pe birou. 

Cifrele îi jucau în faţa ochilor și constată că-i era imposibil să se 
concentreze. Și-a frecat falca. Simţind sub barbă urmele lăsate de unghiile 
lui Megan, s-a întrebat din nou ce se întâmplase cu ea. Era sfâșiat de un 
sentiment de vinovăție. Acţiunile lui, faptul că se încurcase cu Sophia 
fuseseră scânteia ce declanșase furia tinerei, motivul pentru care-l atacase 
Și pentru care plecase din Riggs Crossing către o destinaţie necunoscută. 
James n-o agresase fizic, totuși faptele lui o determinaseră să plece în 
noapte. A închis ochii, străduindu-se să-și amintească ce se întâmplase. 
Exista ceva suplimentar? 

Iar acum, Rebecca reapăruse în viaţa lui. 

Ba nu — greșit! Femeia o declarase foarte clar. Porcăria era că el dorea s- 
o revadă — în ciuda dezastrului din vieţile lor... — Și chiar în clipa aceea îi 
auzi glasul. 

Pentru o secundă, a crezut că-și imaginează. Ridică prompt ochii, se uită 
la ecranul micuţ al televizorului Și o văzu acolo, pe treptele din faţa 
Departamentului Șerifului, cerând ajutor pentru găsirea lui Megan, ba chiar 
oferind o recompensă. A luat iute telecomanda Și a dat sonorul mai tare, 
apoi Şi-a împins scaunul înapoi Și a ocolit biroul pentru a se propti în faţa 
televizorului. Simţi o strângere de inimă văzând-o pe femeia în haină lungă 


Și cizme, cu vântul fluturându-i părul în timp ce vorbea, flancată de 
polițiști. 

Pentru o secundă, James își pierdu concentrarea... cizmele, părul de pe 
ceafa ei... Apoi gândul necunoscut ce-i apăruse în minte a dispărut Și a 
privit-o cu atenție pe Rebecca, cu bărbia ridicată, cu privirea hotărâtă, 
implorând eliberarea surorii ei. Inima i-a tresărit dureros. 

Megan o trădase. 

El o trădase. 

Totuși, Rebecca era acum aici, puternică, stăvilindu-și lacrimile. După 
ce ea a terminat de vorbit, a urmat o polițistă scundă, care cerea ajutorul 
cetățenilor pentru localizarea lui Megan, a cărei fotografie acoperi pe 
neașteptate ecranul: păr drept, aproape blond, lung până la umeri, ochi 
albaștri scânteietori, un surâs relaxat și o mână de pistrui vizibili pe nasul 
mic Și drept. 

Dintr-odată gândul i-a alunecat într-o altă direcție — în fotografia aceea 
exista ceva care-l zgândărea, care-i Șicana memoria Şi-i distrăgea atenţia de 
la ecran. Un lucru important, dar prea evaziv ca să-l poată prinde; ecranul s- 
a împărțit apoi în două Și a apărut Toyota Corolla neagră, model 2001, a lui 
Megan Și numărul ei de înmatriculare. 

James dădu deoparte facturile la care lucrase. Rezemându-se cu un șold 
de marginea biroului, se strădui să-și reamintească gândul care-l sâcâise — 
ceva care-i atrăsese atenția pe când se uita la Rebecca aflată pe treptele din 
faţa Departamentului Șerifului, iar apoi, din nou, când fotografia lui Megan 
apăruse pe ecran. Ce fusese? Se încruntă. Nu fusese asemănarea dintre cele 
două surori, pentru că aceea nu exista, nici fizic ȘI nici ca temperament, dar, 
atunci... ce? 

Înainte să fi ajuns la un răspuns, pe ecran apăru un titlu de ultimă oră: 
REPORTERĂ DIN RIGGS CROSSING UCISĂ ÎN SAN FRANCISCO. 

— Poftim? a exclamat el cu voce tare. 

Apăru apoi fotografia lui Charity Spritz și bărbatul simţi un ghem în 
stomac. Ucisă? În San Francisco? Privi fix fotografia, în timp ce un 
reporter anunţa că trupul fusese găsit în oraș, dar că poliția presupunea că 
fusese omorâtă în altă parte. 

Ştirea l-a bulversat și, dintr-odată, în mintea lui James s-au reactivat 
întrebările pe care i le pusese femeia când stătuse în pragul casei sale. 

„Dumneavoastră aţi venit din San Francisco”, îi spusese Charity. lar 


când el negase, ea îi atrăsese atenţia că familia lui era originară de acolo. 
Ceea ce era adevărat. 

James refuzase să vorbească cu ea și acum... acum ea era moartă? Ucisă 
chiar în orașul pe care-l pomenise? Sângele îi îngheţă în vene. Ce era asta? 
Instinctiv, simţea că moartea lui Charity era legată de dispariția lui Megan. 

Trebuia să fie legată. 

Telefonul 1-a vibrat pe birou. 

Pe ecran a apărut numele lui Rowdy Crocker. 

James s-a grăbit să răspundă. 

— Da? 

— „Bună ziua” Și ţie. 

James n-avea însă chef de joacă. 

— Ai auzit de Charity Spritz? 

— Da, lisuse! Chiar acum mă uitam la Știri. 

— Dumnezeule! 

James privea prin ferestre spre atelierul de dedesubt, fără să-i vadă, de 
fapt, pe angajaţii săi lucrând la acoperișuri, rindeluind scânduri sau 
montând ghips-carton... O vedea doar pe Charity Spritz, cu ochii ei cenușii 
care-l cântăriseră de sub șuviţele negre de păr. Reportera stătuse atât de 
relaxată pe veranda lui, de parcă ca ar fi fost proprietara casei. 

— Alo? zise Rowdy. Ești bine? 

— Nu, nu sunt bine, îi replică James, făcând un efort să se concentreze 
asupra conversaţiei. Ce-ai aflat? 

— Prea multe ca să fie discutate prin telefon. Sunt deja în mașină. Ajung 
la tine acasă în cincisprezece minute. De acord? 

— Da. James întinse mâna către scurtă ȘI-Și căută cheile. O să fiu acolo. 

x kK k 

— Avem un răspuns, a anunţat Mendoza când Rivers a intrat în secţie. 

Detectivul ieșise, dăduse ocol cvartalului Și revenise cu o cafea pentru el 
Și cu „un latte cu lapte degresat, vanilie Și un strop de frișcă”, adică ceea ce 
o auzise pe Megan comandând de câteva ori când se opriseră la cafeneaua 
locală. 

— Un răspuns? 

— În urma conferinţei de presă. 

— Ceva serios? 

— Poate să fie. A sunat un cuplu din Tacoma — pe speakerul telefonului, 


ca să poată vorbi amândoi... ceva foarte obositor — care cred că au văzut 
mașina lui Megan în seara aceea, dar nu pe Șoseaua principală spre Seattle. 
Ei stăteau la cabana unui prieten Și s-au întâlnit cu o mașină care venea din 
față, iar soțul jura că era o Toyota Corolla neagră, totuși nu putea fi sigur în 
privinţa anului de fabricație. 

— Unde-au fost până acum? a întrebat Rivers, întinzându-i cafeaua, pe 
când se îndreptau amândoi spre biroul femeii. Vreau să zic, cum pot să 
locuiască în statul ăsta și să nu știe că noi o căutăm? 

Dispariţia lui Megan Travers fusese subiectul principal pe toate canalele 
de Știri. 

— Asta-i chestia — au lipsit din oraș. În dimineaţa următoare au plecat cu 
avionul într-o vacanţă în Mexic, iar după aceea au petrecut o săptămână cu 
fiul lor și familia acestuia în Salt Lake. Au ajuns aseară acasă, au dat pe 
Știri, au văzut conferinţa de presă și au pus lucrurile cap la cap. 

— Și unde au văzut mașina? a continuat Rivers. 

— Acum vine partea cea mai interesantă — pe un drum de munte cu o 
singură bandă, într-o zonă unde oamenii au case de vacanţă. Este mai mult 
pustiu pe-acolo, aproape nimeni nu locuiește tot anul. Doar vara se 
populează. Cabane lângă pâraie Și în pădure — genul ăsta de case. 

Sorbind din cafea, femeia s-a așezat pe scaun, în timp ce Rivers a rămas 
în picioare, lângă ea, ca să se uite și el la ecranul monitorului de pe birou. 
Gândurile lui alergau de zor. 

— Vreuna dintre cabanele alea îi aparține lui James Cahill? a întrebat el, 
privind atent ecranul. 

Într-o fotografie aeriană se întrezărea dunga subţire a unui drum de ţară. 
Poate că asta era într-adevăr ceva. 

— Nu. Niciuna. 

— Atunci ale cui sunt? 

Mendoza a mărit o imagine. 

— Am verificat datele pentru toate proprietățile de acolo și majoritatea 
nu înseamnă nimic, însă proprietarul acestui loc — bătu cu unghia în ecran, 
indicând acoperișul unei cabane, vizibil printre ramuri — este Harold 
Sinclaire, cunoscut Și ca „Domnul Cumsecade” Harry. 

— Harry Sinclaire? Numele i se părea cunoscut lui Rivers. Prietenul lui 
Jennifer Korpi? întrebă el surprins. 

Deși n-o ștersese pe femeie de pe lista suspecților, detectivul nu se 


gândise totuși că profesoara agitată cu care James Cahill avusese o relație 
pentru o vreme ar fi fost implicată în dispariție. Ea nu păruse a fi genul 
acela de persoană, în ciuda celor simțite atunci când îi ţinuse în mână 
mingea antistres: tristeţe, mânie, poate chiar o urmă de gelozie. Totuși, 
informația asta reprezenta ceva și simţi prin vene furnicătura familiară ce 
însoțea gândul că aveau în cele din urmă o pistă. 

— Da. Actualul „drăguț” al lui Jennifer, așa cum spunea bunica mea. 
Exact el. Mendoza părea foarte încântată de sine. Ce părere ar avea despre 
asta sora Rosemarie? 

Rivers îşi îngădui un chicotit. 

— Cred că ar trebui să mergem Și să aruncăm o privire acolo, a conchis 
Mendoza. 

Bărbatul își scotea deja cheile și, peste câteva minute, ieșeau prin vestul 
orașului. Mendoza era atentă la GPS în timp ce Rivers urma Șoseaua 
principală, care, în apropierea vârfului, se transformă într-un drum de țară 
acoperit de gheaţă și zăpadă. Întâlniră puţine alte vehicule. Pe măsură ce 
drumul Șerpuia în sus, printre copaci bătrâni Și deși, încărcări de omăt — 
brazi Și pini ce se înălţau maiestuos către cer —, întâlneau tot mai puţine 
vehicule. 

— Aici! anunţă Mendoza când au luat un viraj larg și femeia a zărit un 
pod îngust, cu o singură bandă, ce traversa un pârâu îngheţat. 

Drumul nu fusese curăţat cu plugul de zăpadă și se vedeau doar câteva 
urme de roți. Cei doi detectivi au decis să meargă pe jos, înaintând cu greu 
prin zăpada care, pe alocuri, ajungea până la genunchi, până la a treia casă 
de pe drum, o cabană rustică cu etaj. Acoperișul avea pante foarte înclinate, 
iar pereţii erau din scânduri negeluite, care deveniseră cenușii cu trecerea 
timpului. Ușile erau încuiate, însă câteva ferestre nu aveau obloanele trase. 
Au privit înăuntru, aburind geamurile cu răsuflările, dar interiorul era 
întunecat. 

— Nu-i nimeni aici, s-a încruntat Mendoza. Casa asta pare aproape 
abandonată. 

Rivers încuviinţă din cap. 

— Probabil c-o folosește doar vara. 

Au luat-o pe o potecă acoperită de zăpadă spre garaj, mai degrabă un 
Șopron, separat de casă. Și ușa acestuia era încuiată, dar exista o 
ferestruică, iar oblonul era rupt și atârna pieziș, astfel că descoperea o 


porțiune lungă și neregulată de geam. Folosindu-și lanterna Și ignorându-i 
reflexia orbitoare din sticlă, Rivers a privit înăuntru. Raza de lumină lunecă 
peste o stivă de lemne pentru foc Și peste câteva unelte de grădinărit, 
oprindu-se pe capota unui sedan mic Și negru. 

— La naiba, a Șoput el, privind mașina, convins că aceea era Toyota 
2010 a lui Megan Travers. 


CAPITOLUL 38 


Cabana izolată 
Munţii Cascade 
Statul Washington 
15 decembrie 


Acum, ori niciodată! 

Aud mașina apropiindu-se; motorul ambalează când suie panta, roțile 
trosnesc pe zăpadă Și gheaţă. 

Îmi stăpânesc cu dificultate teama. Nervii îmi sunt încorda i, iar emoțiile 
dau în clocot. Trebuie s-o fac. Și trebuie s-o fac chiar acum! 

Asta-i unica mea Șansă. Dacă dau greș, nu voi mai beneficia niciodată 
de alta. Dacă dau greș, este posibil să-mi semnez condamnarea la moarte. 

O poţi face, o poți face. 

Totuși încă Șovăi, nu am încredere că voi reuși. Deși am bucăţelele de 
plastic într-un buzunar Și vergeaua metalică în celălalt, simt că hotărârea 
începe să mi se erodeze când îmi imaginez scena, atacul iminent. 

Dar... Of, Doamne! 

Stomacul mi se strânge ghem. 

Am derulat și rederulat scenariul prin minte, ore la rând. În timp ce mă 
străduiam să adorm în mansardă, mi l-am imaginat frecvent: 

O bătaie sonoră în ușă. 

O voce familiară. 

Zornăitul de chei. 

Ușa deschizându-se brusc. 

— Hei! va striga. 

Un pas înăuntru. 

Și atunci — atacul! 

Tute ca o pumă ce sare de pe o stâncă, eu sar din mansardă, cu armele 
extinse ca niște gheare. 

Persoana care a intrat ridică privirea. 

Prea târziul 

Cu precizie letală, îi lovesc ochii, sfârtecându-i corneea Și retina, Și o 


orbesc. 

Iar apoi atac beregata. 

Spintec. 

Sângele țâșnește. 

Îmi vine să vomit la gândul acesta. 

Simt gustul acru de bilă în gåt. 

Motorul mașinii se apropie. Urc pe scară, așa cum am făcut de zeci de 
ori, Și mă uit prin Șirul de ferestruici imposibil de mici de sub tavan. Faruri 
fulgeră printre copaci Și lumina lor dezvăluie trunchiuri înghețate. 

Dă-mi putere, Doamne, mă rog, după care simt dezgust față de 
slăbiciunea mea, fată de implorarea unei divinități care m-a abandonat. 

Nu am nevoie de ajutorul lui Dumnezeu pentru a-l răni Și ucide pe 
răpitorul meu. 

Și nici de ajutorul diavolului. 

Trebuie doar să-mi amintesc cine mi-a făcut asta Și de ce. 

Iar după aceea sunt pregătită. 

Pot să fac asta. 

Totuși, planul îmi este dejucat. 

De data asta răpitorul meu nu intră, ci doar împinge o sacoșă cu 
alimente prin ușa parțial deschisă, apoi o încuie. 

Poftim? 

NU! 

Urlu de frustrare. 

Dar este prea târziu! 

Aud cum mașina pleacă, luând cu ea visurile mele de evadare. 


CAPITOLUL 39 


Rowdy Crocker minţise. 

El nu fusese la douăzeci de minute distanţă. 

Probabil că nu fusese nici la zece minute, deoarece, când James a ajuns 
acasă, a găsit vechea camionetă Ford a lui Rowdy pe alee, iar pe bărbat 
instalat în fotoliul său favorit, cu o sticlă de bere deschisă pe masă, cu 
ochelarii cocoțaţi pe vârful nasului, în timp ce degetele îi alergau pe tastele 
laptopului lui James. Părul șaten, lung Și nepieptănat, îi cădea peste frunte, 
obrajii îi erau acoperiri cu o barbă nerasă de trei-patru zile și purta 
pantaloni și geacă de camuflaj peste un tricou negru cu Megadeth:*, care 
văzuse Și zile mai bune. 

Ralph lătră scurt când îl văzu. 

— Stai cuminte, 1 s-a adresat Rowdy câinelui, fără să-și desprindă ochii 
de la ecran. Puse mâna pe sticlă, trase un gât zdravăn ȘI rosti: N-ai nimic de 
mâncare pe-aci? 

— Ce naiba faci? a întrebat James. 

— Ție ce ţi se pare că aș face? Rowdy îl privi peste marginea de sus a 
ochelarilor și ridică din umeri cu un gest exagerat. Ăăă... te ajut? 

— Pătrunzând prin efracție în casa mea Și... 

— ...Și luând o berică pe când îţi curăţăm jaful ăsta de laptop? Da, dacă 
asta numești tu „pătrundere prin efracţie”. Se încruntă la James și simulă 
un suspin exagerat. O cheie de rezervă pe pervazul de sus al ușii din spate? 
Chiar așa? De ce n-ai pus și un indicator cu neon — o săgeată pe care să 
scrie „Căutaţi cheia aici”? 

Asta îl alertă pe James; un intrus ar fi trebuit să treacă prin magazia de 
lemne ori să ocolească complet prin spate, până la altă ușă, doar ca să 
ajungă la ușa încuiată. 

— Ai zis că ai informații. 

— Am. Ba chiar foarte multe. 

Crocker s-a ridicat Și a pliat suportul pentru picioare al fotoliului 
recliner, apoi a așezat laptopul pe o măsuţă laterală. 

— Haide să-ţi aduc o bere și după aia stăm de vorbă. 


Își luă sticla și se îndreptă către bucătărie; bocancii grei i se auzeau 
tropăind pe hol. 

Ca și cum el ar fi fost proprietarul. James l-a urmat. 

— Ai găsit-o pe Megan? 

— Nu. 

— Și atunci... ce? 

Se străduia, fără să reușească, să-și ascundă iritarea din glas. ÎI știa pe 
Rowdy din liceu și se aștepta la una dintre glumele lui uzuale, care făceau 
parte din pachetul Crocker. Era totuși al naibii de enervant. 

— Ştii că Charity Spritz a fost omorâtă? 

James încuviinţă din cap, încă nervos. 

— Am auzit la Știri. 

— Ai vreo idee de ce se afla în Bay Area? 

Rowdy ajunsese deja la frigider și scotea două sticle. 

— Pot să bănuliesc. 

Celălalt l-a privit peste umăr. 

— Eu pot face mai mult decât doar să bănuiesc. 

Găsi desfăcătorul de capace pe care-l lăsase pe blat și deschise ambele 
sticle, după care termină prima lui sticlă și o lăsă goală în chiuvetă. 

— M-am instalat în sufragerie. Acolo ţi-am văzut laptopul și m-am 
gândit să-ţi fac curăţenie prin el; apropo, să știi c-ar trebui să-i pui un 
sistem de securitate mai bun. Orice hacker ţi-ar putea umbla prin fișiere. 

— Tot așa cum orice spărgător mi-ar putea intra în casă? 

Rowdy emise un râs care aducea cu un lătrat. 

— Dacă pantoful ţi se potrivește, e păcat să nu-l porți. 

S-au așezat la masă, pe care era așezat laptopul lui Rowdy, lângă iPadul 
Și cele două telefoane ale lui. 

— Rudimentar, Știu, dar cu asta trebuie să ne descurcăm. 

James putea doar să-și imagineze ce avea Rowdy în propria-i casă, o 
cabană din pădure care, în mod normal, ar fi trebuit să fie „„neconectată”, 
dar care, de fapt, era echipată cu cele mai recente dotări tehnologice, de la 
videocamere, la echipamente pentru înregistrare, computere cu multiple 
niveluri de securitate Și genul de aparatură pentru spionaj care le-ar fi lăsat 
gura apă agenţilor CIA — sau, cel puţin, așa susținea Rowdy. 

Așezându-se pe scaun lângă el, James a tras un gât din sticlă, în vreme 
ce amicul său a început să tasteze de zor. Ralph s-a ghemuit sub masă, la 


picioarele lui. 

— Buuun, așa cum ziceam, n-am localizat-o pe Megan, dar pot să-ţi 
spun altceva — poliţia i-a găsit mașina. 

— Vorbești serios? De unde...? 

— Ai uitat regula mea „Nu pune întrebări”? 

Crocker pretindea de fiecare dată secretomanie absolută. 

— Ai încredere-n mine. Da, au găsit-o. Nu-i Știu coordonatele exacte, ci 
doar că este în munți. 

Inima lui James bubuia nestăpânit. 

— Și Megan? 

— Ea nu-i acolo. Din câte am înțeles, i-au găsit lucrurile: telefonul, 
laptopul și poșeta. Le examinează chiar acum. Rowdy îi aruncă o privire 
piezișă. Ar fi totuși bine să fii pregătit. Încă n-au început să caute un 
cadavru. 

James trase aer în piept, scoțând un șȘuierat printre dinți. 

— Vrei să spui că-i moartă? 

— Spun că ar fi Și asta o posibilitate. 

În mod sigur, nu mai era o glumă. Rowdy era absolut serios. 

— Chestia este, urmă acesta, că mașina a fost găsită pe proprietatea lui 
Harold Sinclaire. 

— Sinclaire? repetă James. El a cumpărat o căsuţă de la mine. 

— Cabana despre care vorbim nu-i o căsuţă și e-n locul ăla de o 
jumătate de secol, dacă nu chiar de mai mult. Conexiunea cu Megan este 
faptul că Sinclaire este prietenul actual al lui Jennifer Korpi. 

— Poftim? 

— Este o lume mică, nu? 

— Dar Jennifer... vreau să spun că ea n-ar fi fost niciodată implicată în 
așa ceva, a zis James. E ilogic. Ești sigur în privinţa asta? 

Crocker l-a privit îndelung. 

— Tu ştii cu cine stai de vorbă? 

— Bine, am înţeles. Continuă. 

— Şi n-ai zis că fratele ei, Gus Jardine, intenţionează să te dea în 
judecată pentru un accident de muncă? 

— Ba da, pufni James. Chestia este că unii dintre colegii lui de muncă 
cred c-a făcut-o în mod premeditat. Cât de nebunesc ţi se pare așa ceva? 

— Poate că nu atât de nebunesc. 


— Deci asta vrea el — banii mei? O să mă dea în judecată? 

Crocker îȘi roti capul, trosnindu-și vertebrele gâtului. 

— Poate că-i mai mult decât atât. Ia uită-te aici. 

Încă o dată, degetele au început să-i alerge peste taste ȘI, după câteva 
secunde, pe ecran a apărut fotografia unei mâini — avea carnea sfâșiată, osul 
expus Și ligamentele vizibile. 

— Dumnezeule, asta-i mâna lui Gus? Cum naiba ai căpătat acces la 
imaginile astea? 

Crocker nu răspunse, se mulțumi să-i arunce o privire cu subînţeles — de 
aducere aminte — apoi indică ecranul: 

— Vezi aici, pe palmă, pe interiorul primelor falange? Rana a fost 
curățată, așa că poţi să vezi tăietura din carne, dar dacă te uiţi mai atent... 
aici, sub inelar Și degetul mijlociu, sunt alte vânătăi. 

— De la flex. 

Crocker a clătinat încet din cap. 

— Uită-te la urme, sunt mici, dar adânci, aproape semicirculare. 

James a privit cu atenţie, mintea i-o luase deja la goană și a simțit cum 
mușchii i se încordează. 

— Zici că-i urma unei mușcături. 

— Mai precis, a unei mușcături de om, îl corectă Crocker. 

James vorbi cu glas tare, continuându-i teoria: 

— Tu crezi că Jardine s-a accidentat deliberat la mână, ca să ascundă 
faptul că cineva îi mușcase mâna? 

Pe neașteptate, Crocker și-a împins scaunul în spate, s-a ridicat, l-a 
ocolit pe James Și l-a prins din spate, acoperindu-i gura cu palma dreaptă. 

Bărbatul a reacţionat, Și-a încordat toţi mușchii, gata să-l azvârle pe 
Rowdy de pe el. 

— Hei! strigă el, dar glasul îi amuţi imediat, înăbușit de palma lui 
Crocker. 

Ralph se sculă brusc, mârâind, cu blana de pe ceafa zbârlită, pregătit să 
sară asupra lui Crocker exact când acesta îi eliberă stăpânul. 

— Ai priceput? l-a întrebat Crocker. 

James încuviință din cap. „Atacul” fusese o demonstrație, și el îi 
urmărea acum firul gândirii. 

— Crezi că Gus Jardine a omorât-o pe Charity Spritz? 

— Ar putea fi o posibilitate. Prietenul lui se așezase iar pe scaun. Am 


făcut deja niște investigaţii Și este posibil ca el s-o fi făcut în noaptea 
respectivă, după care să se fi întors aici, la timp ca să pară inocent. 

Ecranul laptopului prezenta acum o persoană care ieșea dintr-un minivan 
într-o parcare. 

— Ăsta-i aeroportul din San Francisco. Tipul ăsta — Rowdy îl indică pe 
bărbatul în negru care se îndepărta grăbit — seamănă cu Jardine? 

— Poate că da, poate că nu. 

— Asta cercetez acum. 

— Bun. 

James privi ecranul pe care Rowdy rula în buclă înregistrarea scurtă 
provenită probabil de la o videocameră de supraveghere a aeroportului. 
Insul necunoscut avea aceeași constituție ca Gus Jardine, dar nu 1 se vedea 
faţa, iar hainele erau negre Și fără nimic distinctiv. 

— Totuși, de ce ar fi omorât-o Gus Jardine pe Charity Spritz? 

— Pentru că ea știa ceva sau era pe punctul de a afla ceva. 

— Despre el? Sau despre sora lui? 

— Asta-i întrebarea de un milion de dolari. Sau una dintre întrebările 
respective. De ce crezi tu că s-a dus Charity Spritz în California de Nord? 

— Probabil ca să culeagă informaţii despre familia mea. A zis-o chiar 
ea. 

— Ţi-a spus asta ție? 

— Păi, a venit aici să solicite un interviu Și a amintit că familia mea 
trăiește acolo, așa că, presupun, ar putea fi un motiv pentru care s-a dus în 
San Francisco. 

Crocker trase o dușcă lungă din sticla lui de bere, fără să-și ia ochii de la 
ecranul laptopului. 

— Ai dreptate. Și cred că ea a găsit ceva. Ştii și tu că familia ta a avut 
destui ţicniți. 

James a părut că se încordează, dar nu l-a contrazis. 

— Arborele genealogic al familiilor Cahill și Amhurst are o mulţime de 
ramuri Și de rădăcini și este într-adevăr un dezastru când se ajunge la 
moștenirea genetică. 

Știa asta foarte bine. Numele lui complet era James Amhurst Cahill; 
mama lui fusese o Amhurst, născută de una dintre amantele bunicului său. 
Ea sfârșise prin a se mărita cu tatăl vitreg al lui James, Nick, care era un 
Cahill. 


— lar tu, prietene, spuse Rowdy pe un ton de venerație, tu ești unul 
dintre puţinii moștenitori ai averii Amhurst. Nu cei din neamul Cahill te vor 
face bogat, deși vor juca, desigur, un rol important, ci familia Amhurst... 

Fluieră prelung Și gros, iar Ralph ciuli urechile de sub masă și înălță 
capul. 

— Am surori, spuse James. Și o rudă în San Francisco, cu doi copii. Și ei 
vor moșteni. 

— Oare? 

James devenea tot mai nervos. 

— Mă refer la testamentul bunicului tău, urmă Rowdy. El ţi-a lăsat 
partea leului dintr-un domeniu uriaș. Aproape pe tot. În custodie. Surorilor 
tale nu le-a lăsat la fel de mult. Iar sora ta vitregă Cissy capătă Și ea o sumă 
frumușică, da, însă tu, prietene, ești marele câștigător al Potului din Averea 
Familiei! 

— Nu înțeleg ce legătură are moștenirea mea cu Charity Spritz Și 
uciderea ei? 

— Asta-i întrebarea, este? După cum ziceam, există o combinație 
dezastruoasă de gene — tot felul de Cahill și Amhurst s-au combinat între ei, 
cu copii proveniți din afara căsătoriilor legale, cei care pe timpuri erau 
numiți „ilegitimi”, deși asta nu mai e corect politic în prezent. Ai avut o 
verișoară de rangul doi, sau pe-acolo, cu mințile duse, care a făcut niște 
dezastre majore acum câțiva ani, este? Era fiica secretă a surorii vitrege a 
maică-tii... sau așa ceva. 

— Da, cam așa... 

— A creat un scandal mare. 

— Clar. 

Femeia aceea o terorizase pe Cissy, aproape înnebunind-o. Cissy avusese 
mare noroc că supravieţuise. 

— Așa-i, a încuviinţat Crocker, o nebună Și jumătate. Ia ghici tu ceva! 

James a simțit un nod în stomac. Nu știa ce ar fi putut să urmeze, dar 
simţea că era ceva rău. Rău de tot. 

— Nu pot să ghicesc. 

— Încă n-am toate detaliile, recunoscu Rowdy, dar se pare că ea născuse 
un copil înainte de a declanșa haosul ăla pentru familia ta. Mi se pare că era 
o fată, deși deocamdată nu sunt sigur sută la sută. lar ea a încredinţat 
copilul acela spre adopţie... bam! bam! prin intermediul cui crezi? Așteptă 


cu o expresie întrebătoare și păru dezamăgit când James nu răspunse. Prin 
intermediul lui Cahill House, bineînţeles, instituția din San Francisco care a 
fost înfiinţată de familia ta pentru adolescente rămase însărcinate. 

Senzaţia de neplăcere a lui James se accentua de la o clipă la alta. 

— Ce vrei să spui? 

— Nu ţi-e clar încă? Cred că Charity Spritz a aflat despre copilul acela 
Și Știe unde este el... sau ea. A stat de vorbă cu o asistentă care a lucrat în 
perioada respectivă la Cahill House, dar deocamdată n-am aflat ce i-a 
divulgat. 

— Ştii numele asistentei? 

— Nu încă, dar lucrez în direcţia aia. 

— N-ar trebui să anunţăm poliţia? 

— Poftim? Crocker a întors brusc capul spre el, scrutându-l cu privirea. 
Nu. N-am încredere-n poliţie și nici tu n-ar trebui să ai. Nu uita de ce ai 
apelat la mine. Tu continui să fii principalul lor suspect. Ei n-au nevoie de 
ajutor. Au tehnologia Și resursa umană necesare pentru a descoperi toate 
astea. Dacă vrei să te ajut, atunci poliţaii n-au ce căuta aici. Tu decizi. Și-a 
privit ceasul, apoi Și-a terminat berea. Trebuie să plec, însă doream să 
discut cu tine faţă în față. 

— Crezi că îmi sunt interceptate convorbirile? l-a întrebat James. 

— Nu știu, dar mai bine să fim prudenți. Apropo, să știi că ţi-am scanat 
casă, să văd dacă gaborii au lăsat în urmă ceva cu ocazia percheziției. Pare 
curată. 

— Nu toți polițiștii sunt murdari. 

— De acord, dar n-ai de unde știi care sunt cei curați. Așa că... hai mai 
bine să păstrăm discreţia-n privinţa asta. Rowdy închise capacul laptopului 
ȘI-ȘI împinse scaunul, ridicându-se. O să te anunţ dacă mai găsesc și 
altceva. N-ar trebui să dureze prea mult. lar după aceea o să facem Și 
socotelile. 

Își strânse toate echipamentele în valijoara ponosită și porni spre ușa din 
faţă a casei. 

— Încă ceva, James, a spus el după ce a ieșit pe verandă. Să fii atent, ai 
înţeles? Reportera aia a murit probabil din cauza ta. Iar o femeie a dispărut, 
din nou, probabil din cauză că a fost apropiată de tine, așa că fii cu ochii-n 
patru, da? lar un prim pas ar fi să-ţi ascunzi cheia de rezervă într-un loc 
unde să n-o poată găsi Și un puști de trei anișori. 


CAPITOLUL 40 


Până ce echipa de tehnicieni a terminat de examinat cabana lui Sinclaire 
se lăsase întunericul Și frigul începuse să le intre în oase. Rivers îȘi tot freca 
mâinile înmănușate, ca să le încălzească măcar puţin, iar Mendoza tropăia 
în zăpadă. 

După ce văzuseră în garaj mașina lui Megan Travers, Mendoza solicitase 
întăriri Și un mandat de percheziţie. Rivers îi telefonase lui Harold 
Sinclaire, care, părând șocat, fusese de acord să vină imediat la cabană Şi-i 
dăduse codul de la o cutie cu valori de lângă ușa de la intrare, în care se afla 
cheia. Având permisiunea proprietarului Și mandatul de percheziţie, cei doi 
detectivi căutaseră atât în casă, cât și pe domeniul ei. Mașina din garaj se 
dovedise a fi, într-adevăr, a lui Megan Travers, iar în ea se aflau telefonul, 
laptopul Și poșeta femeii. 

Megan nu era însă în mașină Și nici în portbagaj sau în casă. Nu găsiseră 
nici corpul ei Și nici al altcuiva. Totuși, cineva Șofase Toyota până aici, iar 
cheile mașinii fuseseră lăsate în contact. Încă se străduiau să descifreze 
toate misterele astea, când două ajutoare de șerif au sosit cu o camionetă de 
remorcare, al cărei șofer a reușit să manevreze cu spatele vehiculul uriaș, 
cu girofaruri chihlimbarii, peste podul îngust Și printre copaci, până în faţa 
garajului. 

— Nu sunt haine, remarcă Mendoza. Și nici vreo geantă de voiaj — nu 
există trusă de machiaj Și vreo punguliţă cu medicamente. Se încruntă Și 
plimbă raza lanternei prin interiorul mașinii lui Megan. Știm că ea era 
furioasă și a plecat dintr-un impuls, totuși Și-a luat nu numai telefonul, ci Și 
iPadul Și laptopul. 

— Poate că astea erau deja în mașină. 

— Fa știa că pleacă. A scris biletul ăla în apartamentul ei Și nu s-a mai 
întors acolo, nu? 

— AȘa-i. A venit de la serviciu, s-a schimbat, apoi s-a dus la Cahill și a 
intrat în casă. S-au certat, Și cearta a degenerat într-o altercație, după care 
ea a plecat, aproape că s-a ciocnit de plugul de zăpadă și a gonit ca nebuna 
prin oraș, Și-a sunat sora, apoi... ce s-a-ntâmplat? Aici pare să nu fi fost... 


— Nu, ar fi venit aici dacă ar fi dorit în mod deliberat să se ascundă, 
ceea ce mă-ndoiesc. 

— De acord. 

— AȘa că, fie că plănuia să întâlnească pe cineva aici, fie că a primit un 
telefon și a venit ca urmare a telefonului, fie că a fost forţată să conducă 
până aici. 

— Și ce s-a-ntâmplat după aceea? a întrebat Rivers. 

În clipa aceea a zărit luminile altor faruri de automobil care se reflectau 
din zăpadă și un Range Rover alb apăru vuind peste podul ce traversa 
pârâul. Sub ochii detectivilor, SUV-ul opri lângă șanțurile săpate de 
celelalte vehicule. Portiera șoferului se deschise și dinăuntru cobori un 
bărbat robust, nu mai înalt de 1,70 m. 

— Ăsta-i Harold Sinclaire, îi zise Rivers partenerei sale. 

— Ce naiba-i asta? a întrebat Sinclaire. 

Era îmbrăcat din cap până-n picioare în echipament de schi roșu cu 
negru, iar pe cap avea înfundată o căciulă tricotată în aceleași culori, astfel 
că pe ansamblu părea o bujie umblătoare. 

— Faceţi mişto de mine? a continuat el. Mașina lui Megan Travers este 
aici? 

Rivers încuviinţă scurt din cap. 

— În garaj. O s-o remorcăm până la garajul poliției. 

— Dar de ce? a întrebat Harold, cu ochii căscați de uimire. Vreau să zic, 
de ce ar fi venit ea aici... sau cum a ajuns mașina ei aici? Ce... aia a mă-sii 
se-ntâmplă? 

— În privinţa asta sperăm că ne poţi ajuta. 

— N-am absolut nicio idee. 

Bărbatul și-a ridicat mâinile înmănușate cu palmele în sus pentru a-și 
arăta starea de confuzie. 

În clipa aceea, portiera din dreapta SUV-ului său se deschise și dinăuntru 
cobori Jennifer Korpi. Avea o haină lungă și cizme cu toc, moderne, dar 
evident, total nefuncționale pentru vremea asta. 

— Despre ce-i vorba? a întrebat ea, călcând încet prin zăpadă Și privind 
la camioneta de remorcare, cu girofarurile pâlpâind, în timp ce Toyota era 
urcată pe platforma sa. 

— Ştii bine ce-i, scumpo, a spus Sinclaire. Ţi-am zis că vreau să scap de 
casa asta. Nu-i decât o bătaie de cap. Plătesc o grămadă pentru întreţinerea 


ei peste iarnă și mi-e frică mereu că s-ar putea prăbuși acoperișul, sau c-o 
să-ngheţe conductele, sau că ratonii o să-și facă cuib în pod — asta s-a mai 
întâmplat — sau că cineva o să-mi scoată propanul din instalație. Se întoarse 
către Rivers. Cine-ar face așa ceva — să fure de-aici? Cine naiba ar veni 
până aici să fure niște propan nenorocit? Am avut noroc că i-au văzut niște 
pasionaţi de drumetii prin zăpadă, pentru că altfel, dacă veneam aici după 
Anul Nou, n-aș fi avut nici pic de căldură! 

— Când a fost asta? întrebă detectivul. 

— Nu mai Știu. Acum vreo lună, poate... 

S-a uitat spre Jennifer pentru confirmare Și ea a aprobat din cap. 

— Acum patru-cinci săptămâni. După furtuna aia mare. Care a fost... 
imediat înainte de Thanksgiving, cred. Femeia își mușcă ușor buza. Pur și 
simplu, nu-nţeleg care-i rostul. De ce-i aici mașina lui Megan. E lipsit de 
sens. 

— Păi da, încuviinţă Sinclaire. Mașina este aici, dar ea nu este? 

— Şi garajul era încuiat, spuse Rivers. Mai știe cineva codul de la cutia 
de valori? 

— Nu, clătină Sinclaire din cap. Vreau să zic, în afară de noi doi Și de 
vecin. Arătă cu mâna spre poteca acoperită cu zăpadă. Frank Miller îl 
cheamă. El vine aici mai des ca noi, așa că poate să intre dacă i se pare ceva 
în neregulă. Dar ăștia-s toţi, nu, scumpo? S-a uitat spre Jennifer care nu-l 
privi în ochi. Scumpo? 

Ea a oftat. 

— Nu mai ţii minte? I-am dat codul lui Gus, ca să aducă lemne de foc. 

— Dar până la urmă n-a mai venit, pentru că a căzut combinaţia lui cu 
lemnele. Sinclaire a strâns din umeri. Nu contează. Gus nu-i băgat în chestia 
asta. 

Rivers nu era la fel de sigur. 

Numele lui Gus Jardine continua să apară. Ici și colo, mereu colateral. 

— Îţi zic eu că vând cabana asta, a zis Harold, trecându-și braţul pe 
după umerii lui Jennifer. Pur și simplu, n-avem nevoie de bătaia asta de 
cap. 

Sinclaire și Korpi au rămas să privească până ce Toyota a fost asigurată 
pe platforma camionetei, care a plecat apoi, înaintând grijuliu pe podețul 
îngust de peste pârâu. 

Rivers spera să aibă noroc ca din mașină să fie ridicate amprente sau alte 


probe care să conducă la descoperirea unui indiciu despre soarta lui Megan 
Travers, totuși nu miza neapărat pe un succes. 

Trecuse de ora 19 când au părăsit cabana și s-au oprit la Lucy's, unde s- 
au instalat într-un separeu de lângă cel în care se întâlniseră cu Andie 
Jeffries; Mendoza s-a așezat pe bancheta cu spătar înalt, iar bărbatul vizavi 
de ea. Localul era plin și conversațiile acopereau melodiile oldies, câteva 
chelneriţe alergau de la o masă la alta, iar sfârâitul friteuzei sporea 
hărmălaia generală. Mendoza Și-a comandat un burger cu carne din soia Și 
apă minerală. Rivers s-a decis pentru un Șniţel cu cartofi prăjiţi și Cola, 
deoarece era încă în timpul serviciului. Berea trebuia să mai aștepte. 

— Asta-i moarte curată, comentă Mendoza când sosiră comenzile Și 
sosul gros de smântână ameninţa să se reverse din farfuria bărbatului. 

— Şi sunt sigur că nu numai într-un fel, replică el. 

Luă flaconul de sos picant și turnă o moviliţă impresionantă lângă 
cartofii prăjiți aburinzi. 

— Şi să știi, urmă Rivers, că nu-i foarte clară nici carnea asta pe care o 
mănânci tu. Poate fi obținută cu un soi de imprimantă 3D. Cât de nutritiv 
poate fi așa ceva? 

— Să știi că-i foarte gustos. Femeia tăie hamburgerul în două, expunând 
straturile de murături, roșii, ceapă Și salată, apoi mușcă zdravăn. Nici nu 
ştii ce pierzi! 

— Te cred pe cuvânt. 

Rivers luă două îmbucături din Șniţel, după care rosti: 

— Ai observat cum apare întruna numele lui Gus Jardine? Mereu pe 
lângă, dar e nelipsit. 

— Mda. lar asta o asociază Și pe Jennifer. 

— Poate că da. Rivers căzu pe gânduri Și luă un gât de Cola. Poate că 
există Și altă asociere. 

— Alta decât faptul că sora lui a fost abandonată de James Cahill? 

— A fost abandonată pentru Rebecca Travers, nu pentru Megan. 

Mendoza a ridicat o mână, balansând-o într-o parte și în alta ca să indice 
că nu era convinsă. 

— Poate că-i tot aia. Înţelegi — o răzbunare pe femeia care este relaţia lui 
curentă. 

— Slăbuţ. Detectivul tăie o bucată de Șniţel și o băgă în gură. 

— De aici văd cum ţi se-nfundă arterele, a zâmbit Mendoza larg, 


tachinându-l cu ochi scânteietori. 

— Eşti pur ȘI simplu invidioasă, ce să mai... 

Ea a pufnit, uitându-se în propria farfurie. 

— Nu cred. După aceea a ridicat ochii Și a continuat: Bun, dacă nu ești 
de acord cu teoria mea, atunci ce crezi tu că poate fi? 

— Deocamdată nu sunt sigur. Poate că Gus Jardine are Și altă legătură cu 
Megan. 

— Care anume? De ce ar fi făcut Jardine... ce? A răpit-o? A silit-o să 
șofeze până la cabana lui Sinclaire? Şi dup-aia a plecat de acolo... pe jos? 
Îl aștepta altă mașină? Ce să fi făcut Jardine cu Megan? 

— Poate că erau împreună în combinaţie, reflectă bărbatul cu glas tare. 
Ea s-a certat cu Cahill, apoi s-a întâlnit cu Jardine, au adus împreună 
mașina aici, după care ea s-a ascuns. 

— De ce? Pare lipsit de sens. Ce rost ar avea? De acord, Megan s-ar 
răzbuna, dar Jardine ce ar avea de câștigat? 

Mendoza își arcui sprâncenele întrebător, după care imită sirena care se 
aude când un concurent greșește răspunsul la o întrebare într-un concurs 
TV. 

— Nu-i convingător, a decis ea. 

— Nu prea, a recunoscut și Rivers. 

Apoi n-au mai vorbit până ce n-au terminat de mâncat. Nimic nu era 
logic, totuși el simţea că se apropiau de capătul firului. Jardine era implicat 
Și trebuiau doar să afle în ce fel. 

După ce au ieșit de la Lucy's, s-au urcat în mașină și au pornit spre 
secţie. Tot drumul, Mendoza a fost preocupată să deruleze prin mesajele și 
e-mailurile de pe telefon. Tocmai ajunseseră în parcare, când femeia a 
exclamat: 

— Hopa... ce-i asta? 

— Ce anume? a întrebat el, în timp ce parca lângă mașina unui echipaj 
de poliție. 

Femeia continua să examineze ecranul, cu sprâncenele încruntate. 

— Ciudat, rosti ea cu o undă de surescitare în glas. Hai înăuntru. Vreau 
să mă uit la asta pe computer, să văd imaginea mai mare. 

Își desfăcu centura de siguranţă și deschise portiera. Rivers o urmă în 
separeul ei. Partenera lui își scoase haina, o agăţă neglijent pe un fișet, 
după care se instală în scaunul ei cu rotile, trăgându-l mai aproape de 


monitorul computerului. 

— E de la laborator, i-a explicat. ADN-ul firelor de păr găsite în patul lui 
James Cahill. Degetele îi alergau pe taste și pe rotița mouse-ului. Uite... 
aici. 

Raportul a apărut afișat pe ecran. 

— Sunt trei specimene, indică ea, toate diferite, dintre care unul aparține 
unui bărbat. Așadar, James Cahill și două femei. Un fir este de la Megan 
Travers — corespunde cu mostrele pe care le-am luat dintr-o perie de păr din 
apartamentul ei, iar celălalt... fii atent aici! Tot femeie, necunoscută, dar fii 
atent — înrudită cu Cahill. 

— Poftim? 

— O verișoară, probabil, nu de gradul întâi, dar înrudită cu el din partea 
mamei. 

— Mama lui James Cahill? 

— Exact. Kylie Cahill, care anterior se numea Kylie Paris, dar care este 
de fapt o Amhurst. Mendoza îl privi pe Rivers care se aplecase să 
examineze ecranul. Am făcut niște investigaţii. Familia Amhurst este chiar 
mai bogată decât Cahill, sau a fost, iar de-a lungul anilor, membrii celor 
două familii s-au căsătorit între ei sau au avut doar relații sexuale, Și au 
existat câțiva copii care au fost născuți de amante. 

— Printre care Kylie Paris. 

— Exact. 

— Prin urmare, James Cahill se culcă cu cineva înrudit cu el? 

— Înrudit mai pe departe, însă — da! zise Mendoza, strâmbându-se cu 
dezgust. Mă rog, după cum schimbă el femeile, asta n-ar trebui să fie o 
surpriză. 

— Nu pentru noi, comentă Rivers, dar mă-ntreb dacă nu va fi pentru el. 

S-a mai uitat o dată la raportul laboratorului și la legenda: FEMEIE 
NECUNOSCUTĂ. 

Mendoza Și-a împins scaunul înapoi Și l-a privit. 

— „Femeia necunoscută” este o blondă, sublinie ea. 

— Așadar, Sophia Russo este verișoara lui, rosti detectivul în timp ce 
rotițele din minte i se învârteau de zor. 

— Ca să vezi! Mendoza a clătinat din cap. Un fel de verișoară. Cum am 
zis, o rudă „îndepărtată”. 

— Mă-ntreb dacă el știe? 


— Poate că nu știe încă, dar va afla destul de repede. 

Telefonul lui Rivers a sunat Și bărbatul a privit display-ul. 

— În sfârșit! 

— În sfârșit? a repetat Mendoza, care continua să studieze rezultatele 
ADN de pe monitor. 

— În sfârşit, Earl Ray Dansen, i-a răspuns. 

Toată ziua Dansen Și detectivul se sunaseră unul pe celălalt și-și lăsaseră 
mesaje în căsuțele vocale. 

— Rivers, rosti el acum. 

— Earl Ray de la Clarion. Mă bucur că te-am prins în cele din urmă. 

— La fel ȘI eu. Ai aflat despre Charity Spritz? 

— Da, lisuse! Nu-mi vine să cred. Editorul părea șocat. Oribil! 

— Poţi să-mi spui la ce lucra? 

— La cazul Cahill. Dar ăăă... uite ce-i, cred c-ar fi mai bine dacă am 
vorbi faţă în faţă. Trebuie să-ți arăt ceva. 

Rivers se uită la ceas. Era trecut de ora 19. 

— Putem să ne-ntâlnim chiar acum? 

— Eu sunt prins aici cu ediția de mâine. Speram că ai putea veni tu la 
redacție. 

— Perfect! Am pornit. 

x kK k 

Cu inima bubuind, Sophia aștepta rezultatele testului de sarcină. Se afla 
în baia apartamentului, iar mâna îi tremura ȘI-ȘI simţea stomacul strâns ca 
într-un ghem. 

Dacă era gravidă? 

Și dacă nu era? 

De fapt, nici ea nu știa ce-și dorește. 

Inima continua să-i bată ca un percutor, era singură și o aștepta pe sora 
ei să se întoarcă. 

În ultima vreme Julia se comportase ciudat, fusese nervoasă, dar Sophia 
n-avea totuși motive s-o învinovăţească. Totul era straniu. Sophia văzuse la 
Știri că reportera Charity Spritz, cea pe care ea n-o înghiţea, fusese omorâtă 
în San Francisco. 

Vestea respectivă îi trezise un sentiment extrem de neplăcut. 

Și asta nu era tot. 

Mai întâi, Gus fusese implicat într-un accident idiot cu un fel de 


fierăstrău în atelier. Își tăiase mâna atât de rău, încât era posibil să n-o mai 
poată folosi niciodată la toată capacitatea. Însă Gus era un idiot, bineînţeles! 
Era posibil ca el s-o fi făcut în mod intenționat, ca să-l învinovăţească pe 
James Și să-l dea în judecată pentru a câștiga o sumă uriașă. 

După aceea, Phoebe Matrix — proprietara Și administratoarea băgăreaţă a 
apartamentului — suferise un soi de reacție alergică, sau criză diabetică, sau 
așa ceva, Și fusese dusă cu ambulanţa la spital. Sophia văzuse paramedicii 
sosind Și discutând cu vecinul ei, tipul mai în vârstă care făcea mereu curat 
prin curte, cel de la apartamentul 5 — Phil Nu știu-cum. El povestise că 
băbătia ajunsese la ușa sa și el sunase la 911. Potrivit spuselor sale, era 
posibil ca Phoebe să nu scape cu viaţă, deoarece era în comă diabetică. Phil 
era destul de nemulțumit de situație, întrucât trebuia să aibă grijă de cățelul 
mizerabil al lui Phoebe. 

Sophiei îi părea totuși rău de bătrână, chiar dacă era atât de enervantă. 

Cu toate acestea, nu se putea gândi acum la asta. 

Se întâmplaseră numai nenorociri. 

Sigur că da, accidentele de muncă și comele nu erau o raritate, dar o 
crimă? Uciderea unei persoane pe care o cunoștea? Asta era altceva. 

Tânăra își alungă din minte gândul la ea Și privi testul de sarcină. Chiar 
dacă lumea din jurul ei se rotea ca scăpată de sub control, așa ceva — un 
prunc — putea schimba totul. 

Și-a mușcat buza inferioară. 

S-a așezat pe capacul closetului. Începea să înţeleagă faptul că făcuse o 
greșeală. Se îndrăgostise. De James. Asta nu făcuse parte din plan. 

lar acum... Dumnezeule, acum îl pierdea, îl simţea cum îi alunecă 
printre degete. Din cauza Rebeccăi Travers. O durea inima la gândul acela. 
Cum se putuse întâmpla? De ce reluase el legătura cu Rebecca? Nu era 
drept. 

Sophia crezuse — ba nu, se rugase — ca bărbatul să se îndrăgostească de 
ea, să se îndrăgostească cu adevărat, în așa fel încât nicio altă femeie să nu-i 
mai poată suci capul. 

După care apăruse Rebecca. 

Sângele începu să-i clocotească la gândul acela. Pentru că era numai ȘI 
numai vina ei. Deși nu fusese singură în greșeala asta, ci fusese implicată 
Și Julia. De fapt, toată chestia cu dispariţia lui Megan fusese ideea ei. 

Viaţa era afurisit de nedreaptă! 


Strânse atât de tare în mână banda de testare, încât senzația de durere o 
trezi la realitate. Observând semnul pe care i-l lăsase în palmă, Și-a 
reamintit că trebuia să fie calmă și să-și țină nervii sub control. 

La urma urmelor, nedreptatea nu era ceva nou sub soare. 

Dintotdeauna viaţa fusese nedreaptă cu ea. 

Se gândi la copilăria și adolescenţa ei, cum crescuse solitară Și izolată, 
singurul copil al unor părinți cu inimi reci, care în cele din urmă divorțaseră 
Și o trecuseră de la unul la altul ca pe o mobilă nedorită, de fapt, de niciunul 
dintre ei. 

lar apoi... minunea minunilor, prin intermediul unei companii de căutare 
a genealogiei, Sophia fusese pusă în legătură cu Julia și aflase o mulțime de 
amănunte despre cine era ea, de fapt. Prima oară când își văzuse sora 
geamănă rămăsese uluită. Era ca Și cum s-ar fi privit într-o oglindă. După 
ce luaseră legătura pe internet Și fiecare dintre ele văzuse fotografii cu 
cealaltă, se întâlniseră, în cele din urmă, faţă în față într-un bistrou micut 
din San Mateo. Sophia privise cum Julia își încuiase mașina, apoi intrase 
pe terasa restaurantului, care era orientată spre stradă. Pur Și simplu, nu-i 
venise să-și creadă ochilor. Cât de mult semănau ele două! De la albastrul 
ochilor și părul blond foarte pal, până la gropiţa din obraz. Părul Juliei era 
tuns mai scurt cu patru-cinci centimetri Și se îmbrăca mai excentric, dar 
erau, în mod clar, identice. Au comandat mâncare italienească, au vorbit Și 
au râs atunci, apoi, cu trecerea timpului, gaura din inima Sophiei a început 
să se închidă încetișor. În sfârșit, după ani de solitudine, se simţea legată de 
cineva care era, într-adevăr, ca ea — ba chiar, într-o măsură atât de mare, 
încât părea oarecum ireal. Ele se împrieteniseră, aflaseră totul una despre 
cealaltă, Și amândouă au înţeles că fiecare dintre ele se simţise incompletă 
până atunci. Ca Și cum Julia ar fi putut să vadă înăuntrul minții Sophiei Și 
invers. Începuseră să iasă împreună, să vorbească despre viitor, iar după o 
săptămână sau două, Julia îi povestise că a făcut investigaţii despre familia 
lor biologică Și aflase că erau înrudite cu una dintre cele mai bogate familii 
din Bay Area. Erau, de drept, moștenitoare ale averii Amhurst Și, petrecând 
timp împreună, Julia născocise un plan prin care să revendice ceea ce le 
aparținea. Implica însă, așa cum explicase ea, „un picuţ” de amăgire. Se 
dovedise că nu era nici pe departe doar „un picuţ”, iar Sophia se 
împotrivise, deoarece nu-i plăcea să mintă sau să „„manipuleze” un bărbat în 
felul pe care-l sugerase Julia pentru a ajunge la James Cahill; apoi însă 


geamăna ei spusese că nu era nicio problemă, că ea va acționa de una 
singură. De fapt, nu avea nevoie ca Sophia să facă parte din plan. 

— Crezusem doar că ȘI tu vrei asta, i-a spus într-o zi. 

Ele intrau cu mașina în oraș, iar traficul se oprise Și rămăseseră blocate 
pe Bay Bridge. Ploua întruna, suprafaţa apei din Golf era încrețită de o 
parte Și de cealaltă a podului și ambuteiajul era total. 

— O s-o fac doar eu! O să-l determin pe James Cahill să se 
îndrăgostească de mine. Sigur că da, ar fi fost mai ușor dacă m-ai fi ajutat 
Și tu. Are obiceiul să se uite după femei, dar acționând împreună, ar fi fost 
cumva orbit de noi — înţelegi, pur și simplu, n-ar fi scăpat de noi, ne-ar fi 
văzut peste tot unde s-ar fi dus, așa că nu ne-ar fi putut scoate — pe tine... 
sau pe mine — din mintea lui. Am fi fost peste tot, Și am fi arătat mereu 
atrăgătoare Şi seducătoare, mereu dispuse să fim cu el, înţelegi? În pat, sau 
în contexte romantice, sau oricum altfel, așa încât să n-aibă niciodată ocazia 
să găsească altă femeie. lar după aceea l-am fi putut determina să se însoare 
cu noi. Chiar dacă alţi bărbaţi se vor uita după noi, nu vom avea ochi decât 
pentru James! 

— Să se însoare? repetase Sophia. 

Ochii Juliei aruncau scântei ghidușe. 

— Bineînţeles, prostuțo. Râdea încântată, iar entuziasmul ei era 
molipsitor. Cum altfel vom obține ceea ce, de fapt, este pe bună dreptate al 
nostru? 

Îi explicase după aceea că mama lor, Deidre, își dăduse gemenele spre 
adopție și că ea însăși se înstrăinase la un moment dat de propria-i mamă, 
bunica lor, Marla Amhurst, care se măritase cu un Cahill — tatăl lui James! 

— AȘadar, el nu-i înrudit cu noi? întrebase Sophia. 

Era curioasă Și, într-adevăr, James era un bărbat chipeș. Julia îi arătase 
fotografii de pe telefonul ei. 

— Nu tocmai. Maică-sa este soră vitregă cu bunica noastră, sau așa 
ceva. Nu-i nicio chestie. Ideea însă este că el e foarte bogat, superbogat. Va 
moșteni mega-milioane Și mi-ar plăcea să am acces la averea aia. Mă 
gândisem că ai vrea ȘI tu la fel. 

Sophia privise gânditoare fotografia lui James. 

— Nu Știu... 

— Cum vrei, nu te oblig. 

Traficul se pusese din nou în mișcare Și, în timp ce înaintau încet peste 


apa neagră, Sophia s-a gândit atunci la singurătatea Și pustietatea din viaţa 
ei ȘI la faptul că, acum, ea Și Julia puteau fi împreună. 

Pentru o vreme, Julia păruse să fi abandonat subiectul, dar pe măsură ce 
săptămânile se transformau în luni, iar ele două se apropiau din ce în ce mai 
mult, treptat, Sophia a decis că sora ei avea dreptate. Julia îi jurase că, în 
mod cert, nimeni n-avea să sufere. Ele două nu făceau altceva decât să 
revendice ceea ce ar fi trebuit să primească de la bun început. 

Până la urmă, fusese de acord să pună planul în aplicare. Era vorba 
despre familie, nu? Ea avea, în sfârșit, o soră, Și nu orice fel de soră, ci o 
geamănă identică! Totul avea să meargă ca pe roate. Entuziasmul Juliei se 
dovedise molipsitor. De asemenea, cu cât petreceau mai mult timp 
împreună, cu atât Sophia devenea o copie a Juliei. Când una începea o 
frază, cealaltă o sfârșea. Era de-a dreptul straniu, în sens pozitiv însă, cât de 
identic gândeau și simțeau... Așa încât, în cele din urmă, Sophia ajunsese 
să aibă aceleași păreri ca sora ei. La naiba, da, ele aveau dreptul la o parte 
din averea familiei! 

Iar apoi făcuse cunoștință cu James. 

Bărbatul din centrul planului lor. 

Bărbatul din centrul tuturor evenimentelor. 

Cum naiba se-ntâmplase? 

După care, mai exista ceva... 

Oricât de mult detesta ideea, Sophia bănuia că Julia avea o legătură cu 
ceea ce pățise Phoebe, totuși nu dorea să examineze îndeaproape bănuiala 
respectivă — cel puţin, nu deocamdată. Cu certitudine, sora ei n-ar fi putut 
să-ncerce s-o omoare pe baborniţă. De acord, era băgăreaţă și enervantă, 
dar... serios vorbind, geamăna ei n-ar fi mers atât de departe. 

Sau ar fi mers? 

Sentimentul neliniștitor persista, pentru că, deși încercase să se convingă 
de contrariul, Sophia observase că geamăna ei avea o latură mai întunecată. 
Refuza să creadă că acea latură a ei ţinea de răutate; nu, nici vorbă de așa 
ceva, totuși Julia se înfuria repede, avea un temperament exploziv Și se irita 
din fleacuri. Ba, Și mai rău, era mereu suspicioasă și devenise obsedată de 
ideea că Phoebe Matrix era pe urmele lor, de parcă ar fi fost o superspioană 
sau așa ceva. Julia amintise în nenumărate rânduri că ele ar fi trăit mult mai 
liniștite aici dacă n-ar fi existat Phoebe... Da, Sophia n-o putea contrazice, 
ȘI ce dacă? 


Tânăra își mușcă buza inferioară și refuză să se gândească la episodul 
acela din California, când Julia ocărâse o fată care servea într-un bar fiindcă 
o stropise cu cafea, ţipase la ea, o numise „idioată” și ameninţase că va 
acţiona în judecată cafeneaua, provocând o asemenea scenă, încât fata 
respectivă, care nu putea să aibă mai mult de șaisprezece ani, izbucnise în 
plâns Și fugise de la bar sub privirile colegilor și ale clienților. Julia fusese 
satisfăcută doar după ce o umilise complet pe fetișcană. Cu altă ocazie, o 
pisică vagabondă comisese greșeala să se furișeze prin geamul deschis al 
mașinii ei Și să stea tolănită la soare. Julia o descoperise și deschisese larg 
portiera, după care luase o umbrelă și alungase mâţa slăbănoagă. Ba chiar o 
lovise, iar pisica se întorsese și o scuipase, cu urechile lăsate pe spate, 
dezvelindu-și colții ascuțiți, după care ţâșnise de-a curmezișul străzii, cât 
pe-aci să fie călcată de o camionetă. 

— Păcat c-a ratat-o, a comentat Julia, uitându-se după animalul care 
dispărea pe o alee. 

În următoarele două ore, sora ei fusese într-o pasă proastă. Sau ce se 
putea spune despre toate ocaziile în care Julia susținea că viața era 
nedreaptă, că ca trăsese cartea proastă, că avea să se „răzbune” pe oricine îi 
făcuse vreun rău? Avea în ochi o privire care zbârlea realmente firișoarele 
de păr de pe ceafa Sophiei. Indiferent de câte ori o avertizase să se 
„calmeze” sau să se „„destindă”, Julia n-o ascultase. Ba chiar, odată, când 
discutau despre nedreptatea situației în care se aflau, Julia, care se afla în 
bucătărie Și toca ceapă, de furie se tăiase la un deget, sângele începuse să-i 
picure și zeama de la ceapă intrase în tăietură. Se răsucise fulgerător Și 
ridicase cuțitul, ducându-l între feţele lor. 

— Înapoi! a Șuierat ea, Și în clipa aceea Sophia simţise un fior în inimă 
Şi se întrebase cât de departe ar fi putut să meargă geamăna ei Și cât de 
periculoasă putea fi. 

Ochii Juliei s-au îngustat înapoia lamei însângerate Și, ignorând 
picăturile de pe degetul ei care cădeau pe podea, Și-a prevenit sora: 

— Crezusem că dintre toți, tu vei fi cea mai în măsură să-nţelegi! Ori 
suntem în asta împreună, ori nu mai suntem deloc! 

— Uau, a Șoptit Sophia, ceea ce îi stricase și mai mult dispoziția Juliei. 

Sora ei s-a încordat atunci din cap până-n picioare, Și-a dezgolit dinții Și, 
pentru o clipă, Sophia s-a temut pentru propria-i viaţă. După care Julia 
murmurase: 


— La naiba! 

Azvârlise cuțitul în chiuvetă și se grăbise spre baie, să caute un plasture. 

Oare asta o făcea acum să suspecteze că ar fi fost posibil ca Julia să-i fi 
făcut ceva lui Phoebe Matrix? Părea totuși improbabil. Sophia simţi un fior 
rece, încercând totuși să admită că lăsa prea mult frâu liber imaginaţiei. 

Cum de se putuse deteriora într-atât situaţia? Când Julia o contactase 
anul trecut, Sophia fusese în extaz. Ele se cunoscuseră prin intermediul 
uneia dintre companiile specializate în testări genetice, apoi se întâlniseră la 
un bistrou Și rămăseseră amândouă uluite. Nu numai că erau surori, ci erau 
Și gemene! 

Fusese cam straniu, dar extrem de surescitant. 

După care, în cele din urmă, Julia îi povestise despre planul ei de a pune 
mâna pe averea ce le revenea de drept. Deși la început Șovăise, Sophia 
îmbrățișase într-un final planul, ba chiar Și partea în care urmau să pretindă 
că erau una Și aceeași femeie. Poate că niște gemene l-ar fi speriat pe 
James, dar o singură tânără care apărea mereu în preajma lui l-ar fi menținut 
interesat... cel puţin așa sperau ele. Și Julia insistase că va fi chiar 
amuzant. Puteau să transforme totul într-un joc, să-i păcălească pe toți din 
Riggs Crossing. Asta 1 se păruse jalnic Sophiei, dar nu comentase, fiindcă 
Julia era surescitată Și nu voia să-i tempereze entuziasmul. De asemenea, 
Julia insistase că ele își meritau partea din „averea veche din San 
Francisco”. La urma urmelor, nu suferiseră amândouă destul? Sophia era 
copil singur la părinți, iar părinții aceia fuseseră preocupaţi de propriile lor 
vieți, de căsnicia lor fragilă, iar interesul faţă de copilă pălise după ce ea 
devenise adolescentă. lar Julia se alesese cu frați mai mici, pe care părinții 
ei îi răsfăţaseră. Practic, ea fusese o sclavă care ajutase la îngrijirea lor. 

Nici Sophia Și nici Julia nu avuseseră parte de un tratament drept de-a 
lungul vieții! 

De aceea Sophia dăduse deoparte toate ezitările și acceptase planul 
acela. 

Urma să se apropie de James Cahill. Să se apropie cu adevărat foarte 
mult. Să fie mereu în preajma lui, astfel încât bărbatul să nu-și mai poată 
imagina viaţa fără Sophia. În cele din urmă, să se mărite cu el. Să obţină 
ceea ce se cuvenea ambelor gemene! Obiectivul era de a se căsători înainte 
ca el să-și moștenească milioanele. 

Pe parcurs, a constatat că era o provocare incitantă aceea de a încerca să- 


i atragă atenţia și să flirteze cu el, să i-l fure lui Megan cea groaznică. 
Partea aceea nu fusese dificilă. Dificil fusese să încerce să evite să se 
îndrăgostească de el. 

Iar acolo eșuase. 

Ba, mai rău încă, ochii mereu alunecoși ai bărbatului trecuseră mai 
departe. 

Și se opriseră tocmai asupra Rebeccăi Travers! O femeie căreia îi dăduse 
deja papucu! 

Nici ea, nici Julia nu se gândiseră la așa ceva. 

Dar acum... acum... 

Sophia se uită la testul pe care-l ţinea în mână, la ferestruica unde apărea 
rezultatul Și... da, așa cum se așteptase, arăta că era gravidă. 

Cu copilul lui James Cahill. 

Inima îi crescu de încântare Și un surâs lent, satisfăcut, i se lăţi pe buze. 
Toate îndoielile legate de existența unui prunc dispărură Și, în clipa aceea, 
lacrimi de bucurie, o bucurie cu totul nouă, îi străluciră printre gene. 

Mai răspunde la asta, Rebecca Travers, dacă poți! 

Jocul s-a terminat! 


CAPITOLUL 41 


Rivers nu prea știa la ce anume să se aștepte din partea lui Earl Ray 
Dansen, dar în niciun caz nu se așteptase la cele două fotografii pe care le 
primise pe telefon și care arătau două femei moarte. Prima era Charity 
Spritz, cu faţa tumefiată Și învinețită, ca în fotografiile trimise de detectiva 
Tanaka. A doua imagine, potrivit spuselor lui Earl, o prezenta pe Willow 
Valente, care zăcea pe un pat, cu o gaură de glonţ vizibilă în tâmplă. 

— lisuse, murmură Mendoza. 

— De unde le ai? întrebă Rivers. 

Era uluit Și fălcile 1 se încleștaseră. Stăteau toţi în fosta zonă de recepție 
a redacției ziarului. Unul dintre tuburile fluorescente de deasupra zumzăia, 
fiind pe punctul de a se arde, Și toate birourile care se vedeau mai în spate 
păreau pustii. 

— Mi-au fost trimise de pe telefonul lui Charity Spritz. 

Earl le arătă celor doi detectivi și SMS-ul: ALTĂ VICTIMĂ. 

— Ce naiba? șuieră Rivers în barbă. 

În mod evident, ucigașul îi luă peste picior... sau, cel puțin, îl lua peste 
picior pe Earl. 

— Va trebui să iau telefonul, deoarece reprezintă o probă, a rostit el. 

Gândurile i se învălmășeau în minte. Fotografiile a doua femei moarte, 
care, în mod evident, fuseseră expediate de ucigașul lor. Se putea presupune 
că acesta o omorâse pe Charity Spritz în Bay Area, apoi venise în Riggs 
Crossing ca s-o lichideze pe Willow Valente. Sau poate că fusese invers — 
deocamdată, nu știa nimic despre Valente. 

— Da, m-am gândit că o să vrei asta. Earl s-a încruntat, întinzându-i 
telefonul. Vreau totuși să te informez că eu voi publica vestea ambelor 
omucideri. Sunt exclusivitatea lui Clarion. 

— Poftim? a intervenit Mendoza. Stai așa! în niciun caz până nu 
investigăm. Trebuie să verificăm mai întâi dacă aceasta este cu adevărat 
Willow Valente. Poate să fie o farsă regizată. Nu știm încă. Este posibil ca 
ea să fie în viață. 

— Nu este în viață, a rostit Earl sigur pe sine. Uitaţi-vă la poză. 

— Dacă este moartă, i-a reamintit Mendoza, nu-i poţi publica numele 


până nu-i anunțăm familia. 

— Da, da, știu procedura. Dar în clipa în care o veţi face, noi vom 
publica vestea în ediția digitală, apoi ca articol principal în următoarea 
ediție tipărită. 

Rivers nu putea face nimic în privința asta. 

— Willow Valente era prietenă cu Charity Spritz? 

Earl a ridicat dintr-un umăr, apoi își țuguie buzele, părând să reflecteze. 

— Eu nu Știu să fi fost. N-am auzit-o niciodată vorbind despre ea. 

— A vorbit recent cu ea? a întrebat Rivers. 

— N-am zis deja că „nu Știu”? s-a strâmbat Earl Ray. Făcu un gest iritat 
prin aer, ca Și cum ar fi alungat o muscă sâcâitoare. Nu-i nimic ciudat în 
asta. Nu mă preocupă viețile personale ale angajaţilor mei. Dacă nu cumva 
Charity a lucrat la un articol despre Valente, n-am niciun motiv să stabilesc 
o legătură între ele. 

— Deci n-a lucrat la așa ceva? insistă Rivers. 

— Asta am spus — că nu Știu. 

— Și ce știi despre Valente? 

Detectivul bănuia că Earl Ray începuse deja unele investigații. 

— Nu mare lucru. Am făcut niște cercetări pentru articol. Știu doar că 
are douăzeci Și trei de ani, că a crescut pe aici Și că are o soră mai mare 
care locuiește lângă Olympia. Nu-mi amintesc numele ei... ba nu, stai! 
Pocni din degete. Este... ăăă, Fern, iar numele de familie e Smithe, cu „e” 
la sfârșit. 

— Ai vorbit cu ea? interveni Mendoza, în timp ce introducea 
informaţiile în telefon. 

— Nu. 

— Altceva? zise Rivers. 

— Ea, Valente, are — mă rog, sau avea — două slujbe. În principal, este 
cameristă la Cahill Inn, dar lucrează și ca femeie de serviciu la clinica 
McEwen. 

Unde lucrase și Megan Travers. 

— Are prieteni? continuă Mendoza. 

— N-am ajuns așa departe. Nu știu. 

— Bine. 

Nu mai era cazul să piardă timpul, așa că Rivers s-a îndreptat spre ușă. 
Mendoza i-o luase înainte Și suna deja ajutoarele de șerif să se deplaseze la 


locuinţa lui Valente. 

— Îmi vreau telefonul cât mai urgent, a rostit Earl, îndreptând un deget 
lung către Rivers. Mâine. 

— Îl vei primi cât de repede, l-a asigurat detectivul. 

Pe când coborau scara din birourile redacţiei, Mendoza îl informă: 

— Valente locuiește pe Taylor's Creek Road, într-o clădire veche aflată 
dincolo de calea ferată. Am harta pe telefon. Ocoliră o dubă Volkswagen 
veche, cu logoul AUNTIE'S ANTIQUES. Până ajungem noi, ajutoarele de 
Șerif ar trebui să fie deja acolo. Stai așa... Mă sună ajutorul Brown. 

— Să-i dăm drumul. 

Rivers urmă traseul spre est, către periferia lui Riggs Crossing, pe lângă 
centrul orașului. Oamenii erau încă pe străzi ȘI toate vitrinele erau ornate cu 
decorațiuni strălucitoare de Crăciun. Așezarea era animată, iar în aer plutea 
fericirea adusă de febra sărbătorilor. 

Totul contrasta cu misiunea sa sumbră. Cu ochii mijiţi, pentru a nu fi 
orbit de farurile mașinilor ce veneau din faţă, bărbatul se gândea la 
persoana care fusese fotografiată pe aeroportul San Francisco. Oare 
ucigașul se îmbarcase într-un avion, după care aterizase... unde? În Seattle? 
În Spokane? Iar după aceea, ce făcuse? O căutase pe Willow Valente ȘI o 
omorâse în mai puțin de douăzeci Și patru de ore? Dacă așa stăteau 
lucrurile, putea fi destul de ușor să cerceteze informaţiile oferite de 
companiile aeriene. Dar pe cine să caute? Cine ar fi dorit să le ucidă pe 
ambele femei? Și de ce? Rivers nu credea că cele două crime erau aleatorii. 
Între ele trebuia să existe o legătură. Primul lui gând s-a îndreptat către 
James Cahill, totuși nu-l putea vedea pe acesta zburând cu avionul la San 
Francisco Și înapoi. Șofatul ar fi necesitat... cincisprezece — șaisprezece 
ore, poate chiar mai mult, numai dus, Și încă pe atât la întors. Cu toate 
acestea, fără doar și poate, Cahill și dispăruta Megan Travers făceau parte 
din asta. Și ce era cu cabana lui Harold Sinclaire, unde găsiseră Toyota 
Corolla neagră? Cum puteau fi puse toate cap la cap? 

— Bine, spunea Mendoza în telefon în clipa în care trecură pe lângă o 
benzinărie abandonată. N-o lăsa să plece, vrem să vorbim cu ea... da, sunt 
sigură... oricine ar fi, totuși trebuie să vorbim cu ea... bine, ajungem acolo- 
n zece minute, poate mai puţin. Închise telefonul și rosti: Se pare că nu noi 
am anunţat primii moartea lui Willow Valente. O colegă de la serviciu 
venise deja s-o caute — Brown și partenerul lui au găsit-o acolo. Au reținut- 


o, ca să vorbim cu ea. 

— Perfect. 

Detectivul aprinse farurile, traversă următoarea intersecție fără să 
încetinească Și, după vreun kilometru, coti pe Taylor's Creek Road. 

— Ea... colega este serios zguduită. 

— Cine n-ar fi? a rostit Rivers. 

Își simţea stomacul prins ca într-o menghine. Riggs Crossing, orășelul 
cândva somnolent, apăruse brusc pe harta criminalităţii. Numai în luna 
decembrie fuseseră ucise două femei, iar o alta dispăruse. 

Și încă nu sosise Crăciunul. 

x kK k 

Agitată, Rebecca a început să-și despacheteze lucrurile. A scos din 
geantă cele câteva pulovere, blugii și colanţii Și le-a pus înapoi în sertarele 
comodei mici din camera de hotel. Intenţionase să plece. 

După ce terminase cu conferinţa de presă, plănuise să revină acasă în 
Seattle, să-și reia viaţa anterioară, să lase în seama poliției găsirea lui 
Megan Și să se îndepărteze cât mai mult de James Cahill. Bărbatul o făcea 
să se simtă confuză, iar ea nu avea nevoie de așa ceva, nu, mulțumesc! 

Apoi însă o sunase mama el. 

— Poftim? a ţipat Lenora când Rebecca îi explicase că urma să revină la 
Seattle. Nu poți! în niciun caz până nu-i găsită Megan. Becky, trebuie s-o 
găsești! 

— Asta ar putea dura o vreme. 

— Și va dura și mai mult dacă nu ești acolo să-i baţi la cap pe polițiști! 

— l-am bătut destul la cap, îi replicase ea. 

Atunci Lenora rostise apăsat: 

— Trebuie să faci poliția să-nţeleagă că nu accepți răspunsul „nu”. 
Trebuie să fii cât mai vocală, Becky. 

Când Rebecca a asigurat-o că Rivers și Mendoza păreau dedicați 
cazului, mama ei pufnise: 

— Mă-ndoiesc în privinţa asta, dar tu asigură-te că nu se lasă pe tânjală. 

Rebecca se gândise la cei doi detectivi. Nu era sigură dacă-l plăcea pe 
vreunul dintre ei — Rivers părea bizar, iar Mendoza se purta extrem de 
arogant, totuși ea simţea că ambii erau profesioniști Și că aveau să facă tot 
posibilul să-i găsească sora. Și nu era deloc sănătos pentru Rebecca să stea 
aici, blocată în camera de hotel, fără să poată face nimic practic, ci doar să 


se-ngrijoreze în privinţa lui Megan și să se lase copleșită de temeri. 

— Mamă, eu am responsabilităţi în Seattle. Ştii bine că am un job. 

— Hai, termină cu asta! De câte ori mi-ai spus că poţi să lucrezi de 
oriunde atât timp cât ai acces la un laptop? 

Rebecca s-a blestemat în gând că fusese atât de sinceră, iar Lenora 
urmase: 

— Eu sunt sigură că Angelica va-nţelege. 

Ca să nu mai continue disputa, Rebecca pretextase că o suna altcineva Și 
întrerupsese legătura. 

Da, cum să nu! 

O minciunică atăt de străvezie, mamă! 

Lenora avea totuși dreptate într-o privință. Rebecca putea să lucreze din 
Riggs Crossing. Atâta vreme cât avea laptopul, o conexiune internet ȘI 
curent electric. Și inspiraţie, bineînţeles. Asta era permanent necesară, iar în 
ultima vreme o găsea tot mai greu. 

Încă și mai rău era faptul că, atunci când îi telefonase, Angelica își 
dăduse acordul ca Rebecca să stea în Riggs Crossing. 

— Până-ți vei găsi sora, acolo este locul tău. Familia e mai presus de 
orice, îi spusese Angelica aproape gâfâind, fundcă se pregătea să plece în 
Los Angeles, unde era convinsă că va deschide următorul magazin Vision în 
White; era imposibil să te contrazici cu ea când se grăbea. Uite ce-i — tu stai 
acolo, fă tot ce poţi și ţinem legătura. Prin e-mail, SMS-uri sau telefon. 
Chestuile celelalte se vor rezolva. Mă rog cerului s-o găsești pe Megan, Și 
cât mai repede. Dacă afli ceva, orice, anunţă-mă. 

— Bine. 

— Bravo! Acum trebuie să fug, să prind avionul! Să sperăm că 
săptămâna viitoare pe vremea asta vom avea un magazin în California de 
Sud! Ține-mi pumnii. Ciao! 

— Buona fortuna a te! îi urase Rebecca, dar Angelica închisese deja, 
lăsând-o cu telefonul la ureche și privind pe fereastra camerei de hotel spre 
strada, familiară de acum, unde se afla hotelul. 

Dintr-odată se simţea foarte, foarte singură în orășelul acesta de la 
capătul lumii, unde absolut toți păreau să se cunoască unii cu alții... cu 
excepția ei. 

Megan continua să lipsească. 

Charity Spritz fusese ucisă. 


Iar James Cahill avea o relaţie cu Sophia Russo. Asta nu era prea grozav. 
Ceva din femeia aceea o neliniștea, deși ele nu se întâlniseră de fapt. 
Desigur, sentimentele îi erau influențate de opinia lui Megan, totuși ceva 
din Sophia părea fals, sau mefient, sau... 

— Termină! a rostit ea cu glas tare, întrucât n-o cunoștea pe tânăra 
aceea. 

Adevărul era că interesul lui James Cahill faţă de alte femei, incluzând-o 
Și pe Megan, o deranja Și acum. Ceea ce era ridicol, dacă te gândea mai 
bine. 

— Termină cu asta, a repetat ea printre dinți. 

Legătura ei cu James luase sfârșit, slavă Domnului. Acum trebuia să se 
concentreze asupra lui Megan. 

Unde naiba era Megan? 

Când sosise în Riggs Crossing, Rebecca era convinsă că se afla în fața 
uneia dintre melodramele de primadonă ale surorii ei, dar acum nu mai avea 
aceeași convingere. Niciuna dintre dispariţiile anterioare ale lui Megan nu 
fusese atât de lungă. Sau atât de îngrijorătoare. 

Acum situația era altfel percepută. 

Își aminti telefonul disperat pe care-l primise de la Megan, cât de agitată 
era ea atunci. Rebecca se simțea acum ruinată că se gândise că fusese 
manipulată. Ar fi trebuit să înțeleagă că panica lui Megan era reală. Dar 
cum ar fi putut înţelege când sora ei era o asemenea actriță, o regină a 
dramoletelor... 

Totuși, Megan nu jucase teatru când plecase de la James după cearta 
violentă avută cu el. Fusese furioasă Și, pentru prima oară, Rebecca s-a 
întrebat dacă nu cumva Megan fusese destul de tulburată ca să facă ceva 
nesăbuit, să se rănească, sau poate și mai rău. Nu credea totuși asta. Ideea 
suicidului era greu de imaginat, deoarece sora ei avusese întotdeauna poftă 
de viaţă. Da, era o fire emoțională, avea un temperament coleric, însă nu Și- 
ar fi făcut rău sieși. Şi, în tot cazul, n-ar fi făcut-o doar pentru a demonstra 
ceva. 

Ultimul care o văzuse pe Megan fusese James Cahill, iar Rebecca îl 
părăsise brusc cu o seară în urmă. Înainte de a căpăta vreun răspuns. 

Poate că era momentul să rezolve situația aceea. 

Bărbatul nu avea să-i întindă covorul roșu, însă Rebecca avea să dea de 
el. James trebuia să știe mai multe. 


Înainte de a se răzgândi, a luat cheile de pe servantă, Şi-a pus o geacă și 
un fular Și s-a îndreptat spre ușă. Mașina ei Subaru, pe jumătate îngheţată, 
o aștepta în parcare Și, după ce a râcâit superficial parbrizul cu racleta, s-a 
urcat la volan și a ieșit din oraș. 

S-a oprit la locuinţa lui James, dar văzând că nu era nimeni acasă, s-a 
îndreptat către han. Explorerul, pe care se așezase un strat de zăpadă, era 
acolo. 

A intrat, aruncând o privire în jur, Și s-a îndreptat spre recepţia 
împodobită cu panglici, luminiţe, crăciunițe. Desigur, a văzut și bradul 
înalt, pe două niveluri. Lângă șemineul din piatră de râu, citea un bărbat; un 
cuplu a coborât din lift. Muzică Și râsete se auzeau dinspre bar, unde mai 
mulți turiști se adunaseră în jurul măsuţelor, iar alți câţiva erau cocoţaţi pe 
taburetele înalte. 

Recepţia era însă pustie. 

Rebecca așteptă, uitându-se după o sonerie la care să apeleze un 
recepționer, dar nu găsi nimic. Iritată, privi în jur, căutând o persoană care 
ar fi putut-o ajuta, și zări două femei adâncite în conversaţie sub un panou 
luminat de neon aflat la intrarea pe un coridor ce ducea în spatele clădirii. 
Cea mai vârstnică dintre ele avea talie de viespe, o expresie dură a feţei și 
păr Șaten coafat permanent; părea agitată și pe tâmplă îi zvâcnea un 
mușchi. Pe ecusonul de pe jacheta ei scria: DONNA BUNN, MANAGER. 
Vorbea precipitat, cu răsuflarea întretăiată: 

— „întâmplat niciodată până acum. Pur și simplu nu-i stilul ei să nu 
telefoneze dacă știe că n-ajunge la timp. 

— Da, știu, încuviinţă cealaltă femeie. 

Era mai tânără Și cu obrajii ca două mere. Pe ecusonul ei scria 
MARIBELLE EDWARDS, BUCĂTĂRIE. Avea talia groasă, ochelari cu 
ramă de baga Și păr cu șuviţe purpurii Și părea că plânsese; își sufla întruna 
nasul într-o batistă de hârtie, după care ridica ochelarii, ca să-și tamponeze 
ochii congestionați. 

— L-am trimis un SMS. Nimic. Ba chiar am Și sunat-o. De trei ori. 
Niciun răspuns. Mă bagă pe căsuţa vocală. 

— Poate că Și-a pierdut telefonul. 

— Poate, dar nu pot să nu-mi fac griji după ce s-a-ntâmplat cu Charity 
Spritz, zise Maribelle, smiorcăindu-se zgomotos. E vecina mea, Știi doar. 
Sau a fost. Doamne, ce ciudat mi se pare să spun asta! Locuiește în același 


complex de apartamente cu mine, iar acum s-a anunţat la știri că e moartă. 
Ucisă! Pur și simplu, nu pot să cred. Am văzut-o chiar alaltăieni Și i-am 
făcut semn cu mâna când suia în minivan. Vai, ce groaznic! 

— N-ar trebui să ne gândim imediat la tot ce poate fi rău. Poate că nu s- 
a-ntâmplat nimic. Poate că are o problemă cu stomacul sau ceva de genul 
ăsta. Ea telefonează mereu dacă-i bolnavă. Donna ţuguie buzele. Și dacă 
a... în fine, o să mă ocup de asta mai târziu. Oricum, tura Zenei s-a terminat 
acum o oră Și am rugat-o să treacă pe la ea și să vadă care-i treaba — ele 
două sunt prietene. 

Scoase un telefon din buzunarul jachetei Și se strâmbă spre ecran. 

— Bineînţeles, Zena n-a trimis niciun SMS. Ele două sunt ceva de 
groază. Nu poţi pune bază pe ele! Poate că nici nu s-a dus la Willow. 

Apoi, probabil că a zărit-o pe Rebecca fiindcă a aruncat iute „Trebuie să 
plec”, afișând un surâs forţat. 

— Ţine-mă la curent! 

Maribelle s-a grăbit spre toaleta femeilor, iar Donna, afișând un zâmbet 
larg pe faţa palidă, s-a întors la recepţie în spatele tejghelei. 

— Scuze, rosti ea. Cu ce te pot ajuta? 

— ÎI caut pe James Cahill. 

— Proprietarul. Mda. Şi-a adunat sprâncenele perfect pensate într-o 
grimasă. Este... să fiu sinceră, nu știu unde este. Stai să văd. 

A tastat un număr de telefon și a vorbit încetișor, apoi a închis, 
reluându-și zâmbetul de mai înainte. 

— Ar trebui să fie la brazi, îi zise Rebeccăi. Cel puţin așa crede Bobby, 
managerul nostru general. 

— La brazi? 

— Da. În curtea unde se vând brazii de Crăciun. Donna arătă spre partea 
din spate a clădirii. Lângă cafenea. Poţi să ajungi acolo prin coridorul acela, 
arătă ea coridorul scurt, unde discutase mai devreme cu cealaltă femeie. 

— Mersi. 

Rebecca ieși imediat, traversă parcarea ȘI trecu printr-o arcadă spre 
curtea unde brazii tăiaţi erau expuși sub ghirlande de luminiţe. Printre 
pâlcurile de brazi, pini Și molizi erau alei cu pietriș, iar din difuzoarele 
montate pe exteriorul cafenelei răsunau discret cântece de Crăciun. Rebecca 
abia dacă vedea detaliile, trecu pe lângă câțiva clienți și abia apoi privi cu 
atenţie în jur. Îl zări pe James, urmat îndeaproape de ciobănescul lui, ieșind 


printr-o poartă din spate spre pădurea de conifere ce-i înconjura. 

— Grozav, mormăi ea, grăbindu-se după bărbat. 

În vreme ce zona aceasta din proprietatea lui era bine luminată, animată 
de muzică săltăreaţă și străbătută de arome atrăgătoare dinspre cafenea, 
terenul deluros din jur era cufundat în beznă, iar razele slabe de lumină ale 
lunii proiectau umbre amenințătoare peste solul înzăpezit. Rebecca porni 
fără șovăială după James, ignorând gândul sâcâitor că era posibil ca el să nu 
fie la fel de fericit s-o vadă. La urma urmelor, ea îi dăduse papucii în seara 
trecută. 

Asta era — ghinion! Sosise momentul ca ei doi să pună situaţia la punct. 

S-o găsească pe Megan. 

Și, ca să spună adevărul, sosise momentul ca ea să pună cruce definitiv 
sentimentelor ei pentru James Cahill. 

— Încheierea, a rostit cu voce tare — un termen des invocat în ultima 
vreme... dar aproape imposibil de pus în practică cu James până acum. 

Ei bine, așa să fie! 


CAPITOLUL 42 


Telefonul lui James a început să sune îndată ce a ieșit din curtea 
luminată. A răspuns fără să se uite cine era apelantul, dar imediat a regretat 
auzind glasul întretăiat al Sophiei. 

— Trebuie să vorbim, a zis femeia, intrând direct în subiect. 

— Crezusem că am stabilit ceva, rosti el iritat. 

Se uita atent pe jos, înaintând printre șirurile de arbori ce fuseseră 
plantați cu Șapte-opt ani în urmă. Încerca să găsească telefonul lui Bruce 
Porter, care-i scăpase probabil din buzunar pe când ajuta un client să taie Și 
să transporte un brad Douglas. 

Însă Sophia părea decisă. 

— Trebuie să ne-ntâlnim. 

— Am mai purtat discuţia asta. 

James nu intenţiona să se lase manipulat. Și trebuia să pună capăt acestei 
convorbiri, ca să-l poată suna pe Porter Și să-i găsească telefonul. 

— Vorbesc serios, a insistat tânăra pe un ton grav. Nu va dura mult. 

— Spune-mi atunci acum, prin telefon, i-a replicat James, trecând pe 
lângă un Şir de molizi. 

— Trebuie să vorbim față-n față. Nu-i genul de subiect care să poată fi 
discutat prin telefon. 

Dumnezeule, oare Sophia aflase ceva despre soarta lui Megan? Ce 
altceva putea fi atât de al naibii de important? 

— Spune-mi acum. 

— Vorbesc foarte serios: trebuie să ne-ntâlnim. 

Rahat! Mâna bărbatului se încleștă pe telefon. 

— Bine. 

Nu avea timp pentru așa ceva. De undeva, din depărtare, auzi pe cineva 
strigându-i numele. 

— James? 

Era o femeie. 

— O să vin acolo, urmă Sophia mai voioasă. 

— Nu! 

James nu dorea să fie singur cu ea, nu în locuinţa lui. Nu era deloc o idee 


bună. 

— Ne-ntâlnim în han. La bar. 

— Nu, nu. Eu lucrez acolo. Ar putea fi... neplăcut. 

— De ce? 

— James? strigă din nou vocea. 

La telefon, Sophia insista: 

— Este important. 

Tonul ei tăios îl convinse până la urmă. 

— Trebuie să-nchid, a spus el, scrutând prin pădurea întunecată. Ne- 
ntâlnim peste o oră la han. Asta-i tot ce pot face. 

— Dar... 

Bărbatul închise Și formă numărul lui Bruce. Peste ţârâitul mobilului, a 
ascultat atent, ca să audă din nou vocea care-l strigase Și care se afla... 
unde? Aici în pădure, căutându-l? Chiar așa? 

— James! strigă din nou femeia. 

Să fi fost Rebecca? Ce căuta aici? 

Telefonul lui Bruce porni să sune brusc, un ritm latino care a reverberat 
în noapte. James s-a grăbit spre sursa sunetului și a văzut lumina slabă a 
display-ului, parțial îngropat în zăpadă în mijlocul unui pâlc de brazi. ÎN 
ridică ȘI-l vâri în buzunar, regretând profund că acceptase să se întâlnească 
cu Sophia, indiferent care ar fi fost motivul „urgent” pe care-l născocise ea. 

Cu orice preţ, trebuia s-o convingă că totul se terminase. 

Concentrată să-l ajungă din urmă pe James, Rebecca porni aproape în 
fugă spre locul unde-l zărise ultima oară, intrând în pădurea aceea plantată 
de om, evitând cioturi Și vlăstari; simţea aerul înghețat pe obraji, ramurile i 
se agățau în păr, iar pe cer începuseră să se adune nori. 

— James? 

Miji ochii, străduindu-se să distingă vreo mișcare în pâlcul de brazi Și 
pini, dar pădurea era tăcută, iar luminile din curtea unde se vindeau brazi se 
îndepărtau. 

— James? strigă ea, sperând să-i atragă atenţia, apoi Și mai tare: James! 

Nimic. 

Afurisit bărbat! 

Se împiedică de un ciot și fu cât pe ce să cadă. Înghiţindu-și o 
înjurătură, scoase telefonul din buzunar și aprinse lanterna ca să-și 
lumineze calea. 


— James? 

Tot niciun răspuns, dar senzaţia că era urmărită de ochi nevăzuţi, dirijaţi 
de lumina puternică a telefonului ei, nu-i dădea pace. 

Nu-i decât imaginația ta. 

Termină cu prostiile! 

S-a oprit totuși Și a ciulit urechile, străduindu-se să distingă orice 
zgomot. 

Oare se auzea sunet de pași în spatele ei? 

Toate firișoarele de păr de pe ceafa i se zbârliră. 

S-a răsucit fulgerător, îndreptând fascicolul luminos în direcția aceea. 

Nimic. Doar beznă adâncă. 

Nimeni. 

Doar o lumină albăstruie stranie și foșnetul unui vânticel printre 
ramurile coniferelor — un batalion de santinele întunecate ce o înconjurau. 

— Adună-te. 

Cu gesturi calculate, Rebecca a rotit telefonul peste solul acoperit de 
zăpadă Şi lumina scânteietoare a lanternei a străpuns întunecimea ca de 
smoală. 

A decis că era imposibil să-l găsească pe James în mai bine de douăzeci 
de hectare de pădure, pe întuneric. Ce fusese în mintea ei? Cel mai 
inteligent ar fi fost să se întoarcă la cafenea, să comande o cafea fierbinte Și 
să-l aștepte pe James să revină la Explorer. Și ar fi fost mai inteligent să-i 
telefoneze sau să-i trimită un SMS. 

Începu să-i tasteze numărul, când o mână înmănușată s-a întins din 
întuneric Și a prins-o de antebraţ. 

— Rebecca? Ce naiba faci aici? 

Ea se întoarse iute ȘI-I zări. 

— Dumnezeule, era să mor de inimă! își smulse mâna din degetele 
bărbatului. Am venit să te caut. Nu erai în han Și mi s-a spus că ești pe-aci. 

— Așa-l. 

— M-am gândit, urmă ea pe nerăsuflate, că... ăăă, aseară nu ne-am 
despărțit în termeni tocmai amicali. 

— M-ai părăsit, da. 

Cuvintele lui rămaseră parcă atârnând în aerul nopţii și Rebecca simți un 
fior în inimă. Își aminti de un alt moment, când situaţia fusese invers atunci 
când el o părăsise pentru totdeauna. Pentru altă femeie — pentru chiar sora 


el! 

Ca Și cum tocmai își dăduse seama ce a spus, cu un aer dezgustat, James 
a scos un Șuierat. 

— La naiba... 

O prinse iarăși de braţ, de data asta mai blând, bolborosi încet ceva din 
care se putea înțelege că era un idiot. 

— Uite ce-i, recunoscu el, nu Știu să spun altceva decât că „îmi pare rău” 
— înţelegi? — pentru tot ce s-a-ntâmplat între noi. 

Făcu o pauză, ca Și cum ar fi așteptat ca ea să aibă o replică. Rebecca 
însă a tăcut. Nu intenţiona să-l lase să scape basma curată, în niciun caz în 
privinţa asta. 

— Şi chiar dacă aș putea s-o spun, nu pare suficient. 

— Nici nu este. 

— Şi ce ar putea fi? 

— Nimic. 

— Am fost un idiot. 

Femeia rămase din nou tăcută, uitându-se cum primii fulgi începuseră să 
coboare din cer. 

— Probabil încă sunt un idiot, dacă ţinem seama de toate. 

— Aici n-are ce căuta cuvântul „probabil”. Poate că n-ar trebui să 
discutăm despre asta acum, a rostit Rebecca, dând din mână într-un gest de 
ignorare. 

— Atunci când? 

— Niciodată, a zis ea iute, întărind printr-un semn scurt din cap. Da, cel 
mai bine ar fi să nu mai discutăm niciodată despre asta. 

Chiar Și în lumina foarte slabă de la albul zăpezii a văzut grimasa pe care 
a făcut-o James. 

— Bine, a spus el în cele din urmă. Uite ce-i, eu încerc să-mi cer scuze 
acum, Și nu-i ușor. 

— Foarte bine. 

— S-ar fi cuvenit să spui: „E-n regulă”. 

— Dar nu e-n regulă și nici nu va fi vreodată. Însă noi trebuie s-o găsim 
pe Megan, așa că alege: colaborezi cu mine, sau nu. Asta am venit să-ți 
spun, ca să clarific situaţia — la cea recentă mă refer. Vreau doar să te anunţ 
că eu voi fi în Riggs Crossing Și că nu voi pleca până nu voi afla ce s-a- 
ntâmplat cu sora mea. Trebuie s-o găsesc. Nu vreau să cred c-a pățit ceva 


rău, n-aș admite asta nici măcar faţă de mine. A fost mai simplu să consider 
c-a fost unul dintre gesturile ei stupide, însă acum simt că-i altceva. Chiar 
dacă a început așa, chiar dacă Megan a intenţionat să dispară pentru o 
vreme de pe faţa pământului pentru ca toţi să-și facă griji în privinţa ei — un 
gest dramatic care să atragă atenția — după aceea s-a-ntâmplat ceva foarte 
rău. 

ÎI privi pe James drept în ochi Și adăugă: 

— AȘ vrea să cred că ȘI tu gândești la fel. 

— Așa este, aprobă el, și aburul din gură părea în văzduhul nopții un 
firicel de fum. În clipa de faţă, poliţia pare să creadă că eu aș avea în vreun 
fel de-a face cu dispariția. 

— Şi ai ceva de-a face? 

— Poftim? Iisuse, nu! Doar nu poți să crezi... 

Telefonul lui James a ţârâit ascuţit. S-a uitat la ecran. 

— E managerul ranch-ului meu. N-a răspuns, dar înainte de a apuca să 
continue, telefonul a sunat din nou. Tot Bobby este. 

— Răspunde-l. 

EI s-a încruntat, apoi a preluat apelul. 

— Ce s-a-ntâmplat? 

Dintr-odată a rămas nemișcat, nu putea să mai scoată vreun cuvânt, deși 
glasul interlocutorului se auzea indistinct din telefon. 

— Rahat! Cum...? Stai, stai, stai... 1a-o-ncet. 

Ochii lui îi găsiră pe ai Rebeccăi și, în lumina slabă, femeia văzu 
încordarea de pe chipul lui, îngrijorarea. 

— [isuse Hristoase, a zis James în cele din urmă, apoi: Stai locului. Vin 
într-acolo. 

Încheie convorbirea, îndesă telefonul în buzunar ȘI o prinse pe Rebecca 
de mână. 

— Haide! 

Începu să alerge, trăgând-o cu el spre luminile strălucitoare ale curţii 
unde se vindeau brazi, grăbindu-se pe lângă un șir de molizi încărcări de 
zăpadă. 

— Ce s-a-ntâmplat? 

— Una dintre angajatele mele n-a venit azi la muncă. 

— ŞI... l-a îndemnat Rebecca, încercând să ţină pasul cu el. 

— N-am toate detaliile Și nu știu dacă-i adevărat, dar... din spusele lor 


rezultă că ar fi murit. 

— A murit? Ea s-a oprit brusc, smucindu-l de mână, astfel că James s-a 
întors s-o privească. Cine este? 

— Willow Valente, o cameristă. Dumnezeule, nu cred că avea nici 
douăzeci Şi cinci de ani! 

A tras-o din nou de braţ ca să-l urmeze, cu câinele alergând pe lângă ei. 

— Dar ce s-a-ntâmplat? 

— Nu Știu. James avea fălcile încleștate în vreme ce se strecurau printre 
conifere. Dar o să am grijă să aflăm. 


CAPITOLUL 43 


Rivers și Mendoza nu erau nici pe departe primii sosiți la locul crimei. 
Când au ajuns la apartamentul îndepărtat al lui Willow Valente, alte două 
vehicule de poliţie se aflau în parcare, fulgerând prin noapte cu luminile lor. 
Începuse să se strângă lume și un ajutor de șerif întindea bandă galbenă 
pentru a împiedica apropierea intrușilor, în vreme ce un altul ţinea evidenţa 
celor care veneau Și plecau. Rivers și Mendoza semnară de prezenţă, își 
puseră încălțăminte protectoare peste pantofi Și urcară pe scara exterioară. 

În apartamentul sărăcăcios mobilat, victima zăcea în patul ei, exact așa 
cum o găsise primul polițist, în poziţia văzută de Rivers pe telefonul lui 
Earl Ray Dansen. 

Televizorul pâlpâia într-un colţ, pe o masă din apropiere se afla o ceașcă 
în care un lichid cu aspect și aromă de ceai se răcise, iar gaura glonţului de 
la pistolul îndreptat spre cap, aflat în mâna tinerei, era vizibilă imediat 
deasupra tâmplei. Sângele îi năclăise părul negru, apoi cursese pe faţa de 
pernă roz, închegându-se într-o baltă întunecată. 

— Este Glockul lui James Cahill? a întrebat Rivers, indicând arma din 
mâna victimei. 

Ajutorul de Şerif Lashawn Brown s-a strâmbat. 

— Nu știu, dar așa pare. 

Brown era un bărbat înalt Și voinic, care încă povestea cu încântare 
oricui avea chef să-l asculte despre zilele sale de glorie ca vedetă a echipei 
de fotbal din colegiu, cu aproape douăzeci de ani în urmă. Era un polițist 
dedicat meseriei, era însurat Și avea două fiice adolescente, iar fotbalul 
rămăsese de mult în urmă. Înalt de aproape doi metri Și musculos, cântărea 
peste 130 de kilograme — o apariție care, realmente, te intimida. 

— Tocmai am cerut verificarea seriei. 

— Cine a găsit-o? 

— O prietenă și colegă de muncă, a răspuns Brown, scoțând un 
blocnotes din buzunarul de la spate. Zena Wallace. Când fata — arătă din 
bărbie spre corpul de pe pat — n-a venit la muncă și nici n-a răspuns la 
SMS-uri Și telefoane, șefa ei s-a îngrijorat Și a trimis-o aici pe domnișoara 
Wallace. 


La prima vedere s-ar fi putut crede că victima s-a sinucis, dar ipoteza 
respectivă cădea imediat, ţinând cont de faptul că Earl Ray Dansen și 
Clarion primiseră fotografii din acest loc după ce ea apăsase pe trăgaci. 

— Ușa era încuiată? 

— Nu. Iar potrivit prietenei ei, asta i s-a părut ciudat. 

— A fost forțată? 

— Nu. 

— Când s-a-ntâmplat? întrebă Mendoza. 

— Acum mai puţin de o oră — dacă vreți ora exactă, puteţi verifica 
jurnalul de apeluri 911. Wallace a găsit corpul, s-a speriat groaznic Și a 
sunat la 911. Ba nu, staţi, cred că mai întâi a sunat pe altcineva. Își privi din 
nou, scurt, însemnările. N-a putut lua legătura cu șeful ei, așa că l-a sunat 
pe Bobby Knowlton, care-i mâna lui dreaptă acolo unde lucrează ei. 

— La Cahill Industries, zise Rivers. 

Brown a încuviinţat din cap. 

— Exact. Imediat ce s-a primit apelul, Taggert și cu mine am pornit 
încoace Și am găsit-o pe domnișoara Wallace afară. Apoi am urcat Și am 
găsit-o pe ea — arătă patul pe care zăcea Willow Valente — chiar acolo. 

— Unde-i acum domnișoara Wallace? s-a interesat Rivers. 

— Jos, în mașină. Cu Taggert. 

— Knowlton a apărut? întrebă Mendoza în timp ce se uita prin 
apartamentul micut. 

— Da, e jos, în parcare. Sau era. Relatarea lui se verifică. A venit doar 
pentru că a fost chemat. 

— Medicul legist a pornit încoace? a continuat Mendoza. 

Brown încuviinţă scurt din cap. 

— Într-o jumătate de oră ar trebui s-ajungă. 

— Şi tehnicienii? 

— Dintr-o clipă în alta, răspunse ajutorul de șerif frecându-și bărbia. 

— Bine, atunci. 

Rivers văzuse suficient. El și Mendoza au ieșit, coborând cu grijă pe 
scara exterioară; noaptea era rece, ningea domol și unica lampă de 
securitate arunca un cerc de lumină albastru-cenușie peste parcarea fostei 
brutării, alăturându-se fulgerelor albastre și roșii ale girofarurilor de pe 
vehiculele ajutoarelor de șerif. 

Mendoza a ciocănit în geamul din dreptul șoferului mașinii ocupate. 


— Am dori să stăm de vorbă cu domnișoara Wallace, a zis ea când 
geamul a fost coborât. 

La volan se afla ajutoarea de șerit Taggert, care a aprobat din cap. Avea 
părul Şaten tuns scurt, pe care căciula nu-l ascundea îndeajuns. 

— Aici? întrebă ea. 

— Putem ȘI la secție, dacă vrea dânsa, răspunse Rivers. 

— Nu! Oh, Doamne, nu! rosti femeia de pe scaunul din dreapta lui 
Taggert, între două sughițuri de plâns. Nu pot. Pur și simplu, nu pot. Sunt... 
sunt însărcinată. 

Taggert dădu ochiu peste cap spre cei doi detectivi, cu expresia cuiva 
obosit de câte a văzut la viaţa lui. Deși nu avea decât cincizeci de ani, era 
plictisită și considera că nu mai avea nimic de învăţat, că văzuse și auzise 
totul. 

De lângă ea, Zena a insistat: 

— Trebuie neapărat s-ajung acasă. Prietenul meu o să se-ngrijoreze. 

— Perfect, putem vorbi aici. 

Mendoza s-a aplecat, privind pe lângă Taggert spre femeia care făcea 
bucățele o batistă de hârtie deja îndelung folosită. 

Cei doi detectivi s-au așezat pe bancheta din spate, unde era mai cald 
decât afară, și au început să-i pună rapid întrebări. Între două răspunsuri, 
Zena îȘi exprima grijile legate de prietenul ei. 

— Ea... Willow suna tot timpul s-anunțe că-i bolnavă — dar ea nu-i 
gravidă ca mine — sau cu cine știe ce altă scuză, iar Donna — mă refer la 
Donna Bunn, Șefa noastră — chiar a spus odată că-i la capătul răbdării cu 
Willow, sau așa ceva. 

Rivers s-a poziționat cu faţa către Zena, în timp ce Taggert regla 
încălzirea Și dezaburitorul. 

— Willow suferea de depresii? 

— Poftim? Zena Wallace părea șocată de ideea aceea. Nu... adică, 
poate. Ar fi greu de spus. Și-a suflat zgomotos nasul. Era foarte tăcută. Așa 
era ea, deci putea să fi suferit permanent de depresii. 

— În ultima vreme ai observat vreo schimbare la ea? a întrebat și 
Mendoza. 

— Nu. Nu părea mai altfel decât de obicei. 

— A vorbit vreodată despre sinucidere? 

— Doamne, nu! 


Zena reacţionă, coborând o mână și acoperindu-și abdomenul cu un gest 
protector, de parcă n-ar fi vrut ca pruncul ei nenăscut încă să audă așa ceva. 

— N-a fost sinucidere, îi reaminti Rivers lui Mendoza. 

— Verificam toate pistele, răspunse detectiva fără să-și desprindă ochii 
de la Zena Wallace. Are vreun prieten? 

— Nu. Adică... ăăă, nu Știu să aibă. 

— Dușmani? sugeră Rivers. 

— Doamne, nu! Willow? Nici gând! La Willow nu există — nu exista — 
nimic să nu-ți placă. Ea se contopește pur și simplu cu fundalul, dacă- 
nţelegeți ce vreau să spun. Cumva, e tot timpul în preajmă, dar nu gălăgios, 
sau insistent, sau... 

Zena a început din nou să plângă, făcându-și în același timp vânt cu 
palma. 

— Scuze, e din cauza sarcinii, Știţi, vreau să zic că mă copleșesc 
emoţiile. 

— Are să vă arate ceva, a intervenit Taggert, oprind alt acces de plâns al 
Zenei Wallace. 

— Ce anume? 

— Ah. Zena continua să se smiorcăie, în timp ce geamurile mașinii 
începură să se aburească. E foarte ciudat. Până la urmă am primit un SMS 
de la Willow, chiar înainte să fi ajuns aici, ȘI... 

Se cutremură, derulă ceva pe ecranul telefonului, apoi i-l întinse lui 
Rivers. Pe ecran se vedea o fotografie a moartei, dar aici arăta vie, tot în 
pielea goală, dar pozând sugestiv cu un pistol ce părea identic cu acela care- 
i luase viaţa. 

Detectivul miji ochii. 

— Când ai primit asta? 

— Acum vreo oră... Poate o oră și jumătate? Nu știu. 

Glasul i se stinse. Cu numai nouăzeci de minute în urmă, totuși tânăra 
din pat părea să fi murit de mai mult timp. 

— Telefonul lui Willow Valente a fost găsit? o întrebă Rivers pe Taggert. 

— Nu ştiu. 

— ÎI sun pe Brown, spuse Mendoza Și tastă un număr. 

Rivers ştia că partenera lui nu voia să urce din nou scara spre 
apartament, încercând să nu mai înmulțească pașii din zăpada de pe trepte, 
cu speranţa că ucigașul lăsase o urmă de încălțăminte. 


Reveni spre Zena Wallace. 

— Ţi-a mai trimis vreodată ceva similar? Alte fotografii sugestive 
sau...? 

— Nu! chiţăi femeia. Glumești? Doar nu sunt vreo perversă... De fapt, 
nici ea nu este. Vreau să zic că nu m-aș fi gândit niciodată că Willow ar 
putea face așa ceva. E destul de ciudățică, cum am spus, mai tăcută și 
timidă. Așa că... nu-nţeleg asta. Nu-nţeleg defel. Pur și simplu, nu 
seamănă cu ea. 

— ...bine, mulțumesc, rosti Mendoza Și închise. Deocamdată nu s-a 
găsit niciun telefon, anunţă ea. 

Privirea i se întâlni cu a lui Rivers și amândoi înţeleseră că fotografiile 
lui Willow cu pistolul fuseseră trimise Zenei Wallace după ce tânăra murise. 
Era clar că ea nu se sinucisese, ci fusese omorâtă. Și nici nu avusese un 
complice. 

Mendoza a privit din nou telefonul Zenei, pe ecranul căruia se vedea 
poza fetei dezbrăcate, care privea seducător spre obiectivul foto. 

— Ăsta nu-i patul lui Willow, atrase ea atenţia. Willow are alte 
cearșafuri Și tăblia de la cap este albă. Patul ăsta — a arătat spre ecran — nu 
are deloc tăblie. Şi este mult mai lat. Uită-te cum e rășchirată pe el. 

Totuși, patul din fotografia mică de pe telefonul Zenei li se părea 
oarecum familiar. În clipa aceea, Rivers își aminti, Și un fior de surescitare 
i-a străbătut corpul. 

— Eşti sigură că Willow nu are un prieten? a întrebat Mendoza. 

— Am zis deja că nu! clătină Zena violent din cap. 

— Poate unul de care se despărțise recent? 

— Eu n-am auzit de niciunul. 

Femeia privi afară, pe geamul din dreapta ei, ȘI-Și trecu vârful degetului 
arătător peste condensul care se acumulase, în ciuda eforturilor depuse de 
radiatorul mașinii. 

— Dar James Cahill? întrebă Rivers. 

— Poftim? V-aţi pierdut mințile? Nu! Iisuse, cum să vă spun ca să- 
nțelegeţi? 

Detectivul recunoscuse însă patul din fotografie, de pe care Willow poza 
provocator în pielea goală. Era al lui Cahill, îl văzuse când trecuse prin 
locuinţa acestuia. 

— Doamne Dumnezeule, oftă Zena, luptându-se să-și înăbușe altă criză 


de plâns. 

— Ce este? a întrebat Mendoza. 

— N-am mințit când am spus că ea nu are un prieten, dar adevărul este 
că-i îndrăgostită de James. Zena reîncepu să rupă batista de hârtie. Aș zice 
chiar că-i îndrăgostită până peste cap, dar nu-i decât o fantezie din mintea 
el. 

— Cum adică? a insistat Mendoza. 

Zena își dădu peste cap ochii expresivi. 

— Păi, el probabil nici nu știe că Willow există. Sau... c-a existat. Era 
complet invizibilă pentru ochii lui. 

— Dar știi că Willow era îndrăgostită de el? 

Femeia încuviință din cap Și clipi iute ca să-și oprească lacrimile. 

— Da, da. 

— Atunci, de ce ar poza ea din patul lui? a întrebat Rivers. Și cu un 
pistol? 

Zena părea absolut nefericită; Și-a tamponat ochii cu batista ferfenițită. 

— Nu știu, a murmurat ea, dar cum am spus, este niţel ciudăţică. 

— Willow are prieteni sau rude în zonă? 

— Nu știu. Căzu o clipă pe gânduri, încreţindu-și fruntea, concentrată. 
Stai! Nu prea vorbea despre neamurile ei, însă are o soră. 

— Ştii cum o cheamă? 

— Nu. Doar că locuiește în Tacoma, cred... sau poate în Everett, 
oricum, de cealaltă parte a munţilor. Nu-i spunea niciodată altfel decât 
„sora”. Nu-i zicea „soră-mea”, ci doar „sora”. Odată am glumit Și i-am zis 
că poate era călugăriţă... adică, soră, știți... dar ea n-a părut amuzată. Zena 
își frecă abdomenul ușor ţuguiat Și reîncepu să plângă încetișor. Doamne, 
ce oribil! 

— Ar fi putut s-o cheme Fern? a intervenit Mendoza. Pe sora ei, vreau să 
spun... Fern Smithe? 

Zena căzu pe gânduri. 

— Poate... da. Am auzit-o spunând numele ăsta o dată, în treacăt — că 
era ziua de naștere a lui Fern, sau așa ceva. 

Detectivii i-au mai pus câteva întrebări, dar nu au mai aflat nimic. Între 
timp, sosise Și medicul legist, iar după alte două minute, în parcare a apărut 
duba tehnicienilor criminaliști, care au fost conduși de un ajutor de șerif 
prin mulțimea tot mai mare de spectatori. 


Rivers îi privi pe oamenii aceia care căscau gura Și se întrebă dacă n-ar fi 
fost posibil ca ucigașul să se afle chiar acum printre ei. 

N-ar fi fost pentru prima oară când un asasin se întorcea la locul crimei, 
simțind plăcere la vederea agitaţiei pe care o cauzase. În puţinul timp scurs 
de când Rivers și Mendoza sosiseră la apartament, mulţimea aflată dincolo 
de cordonul de securitate crescuse. Curioșii se adunaseră încet, încet, unii 
rămăseseră în mașinile lor cu motoarele la ralanti, alţii înfruntau seara rece 
în hanorace de schi sau în pulovere de lână, cu cizme Și căciuli, Și, în vreme 
ce conversau între ei, răsuflările lor formau norișori de aburi. Presa era 
reprezentată doar prin Seamus O'Day de la Clarion și deocamdată nu 
apăruse nicio dubă TV. Situaţia asta avea să se schimbe rapid. După aflarea 
Știrii, nu numai despre uciderea lui Willow Valente, ci Și a lui Charity 
Spritz, aveau să apară mult mai multi reporteri. 

Detectivul cobori din mașina lui Taggert și-și dezmorţi spatele; examină 
cu atenție mulțimea dinapoia benzii galbene, dar nimeni nu-i atrase 
privirea, nimeni nu 1 se părea în vreun fel suspect sau nelalocul său. 

El simţea totuși că se apropia de final, că în curând ucigașul se va trăda. 
Expedierea fotografiilor fusese un semn, Și încă unul stupid. 

Avea să pună mâna pe netrebnic, Și asta chiar în scurt timp; o simţea tot 
atât de clar pe cât simţea aerul îngheţat al serii care-l făcu să-și ridice 
gulerul. 

Ce spusese Andie Jeffries? 

Dacă mi se-ntâmplă ceva e numai din cauza lui James. 

Tocmai se gândea la cuvintele acelea, când — vorbești de lup — Jeep-ul 
lui James Cahill intră mugind în parcare. Bărbatul era la volan, însă nu era 
singur. 

În dreapta lui stătea Rebecca Travers. 

Al naibii de convenabil! 

— Fa locuieşte aici? întrebă Rebecca după ce James opri SUV-ul în 
parcarea unei clădiri cu un etaj. 

— Așa cred. 

James nu era sigur, dar obținuse adresa din dosarele de personal de la 
han, atunci când îi lăsase telefonul lui Porter și pe Ralph în grija 
personalului. 

Judecând după agitația din parcare — o mulțime de echipaje de poliție, 


dube Și o ambulanţă — acesta era locul. 

Mulțimea de gură-cască era ţinută la distanţă de două ajutoare de șerif, 
iar Bobby Knowlton fuma lângă camioneta sa. Girofarurile roș-albastre 
pâlpâitoare a doua vehicule de poliție proiectau lumini stranii pe pavajul 
acoperit cu zăpadă, reflectându-se din vitrina mare unde fuseseră cândva 
expuse produse de brutărie. 

James cobori din Explorer și-i văzu pe cei doi detectivi, Rivers Și 
Mendoza, desprinzându-se de lângă un echipaj de polițiști și venind spre el. 
Și-a încleștat maxilarele, în timp ce stomacul i s-a făcut ghem. 

— Bună seara, domnule Cahill, a rostit Rivers pe când se apropiau. 
Trebuie să stăm de vorbă. 

Grozav! 

— Bine. Cu coada ochiului, a văzut-o pe Rebecca ocolind botul SUV- 
ului ca să 1 se alăture. O singură întrebare, urmă el. Am fost sunat de Bobby 
— arătă din bărbie spre managerul ranchu-lui — care m-a anunţat că Willow 
Valente s-a sinucis. Așa este? 

— Da, e moartă, a confirmat Rivers, însă cauza morții n-a fost 
deocamdată stabilită. 

Mendoza se uita când la James, când la Rebecca. 

— A avut un accident? 

— Nu putem preciza în clipa aceasta, a răspuns detectivul, însă dorim să- 
ti punem câteva întrebări. 

— Vrei să spui „alte” întrebări. Am dat deja o declaraţie oficială. 

Glasul lui James căpătase o duritate neplăcută și bărbatul ridică ochii 
spre etajul clădirii masive; între timp, tot mai mulți trecători se opreau să 
vadă ce se întâmplase, iar motoarele automobilelor, camionetelor Și dubelor 
uruiau în întuneric. 

— Nu despre acest caz, a precizat Rivers. 

— „Acest caz”? Uite care-i treaba, eu nu știu nimic despre Willow! 
Managerul ranchu-lui meu mi-a telefonat Și am venit imediat aici. Asta-i 
tot. Punct! 

Imperturbabil, Rivers a continuat: 

— Sunt doar câteva întrebări. O putem face aici sau la secție. 

— Ți-am spus... 

Mâna înmănușată a Rebeccăi îl prinse de braţ, oprindu-l. 

— Bine, bine, nu-mi pasă unde, zise bărbatul fără a se sinchisi să-și 


ascundă iritarea. O putem face Și aici. 

— Poate că ar fi mai bine la secţie, sugeră Rebecca, uitându-se la 
spectatorii care erau ţinuţi la distanţă de baricada improvizată din panglici 
galbene și garduri de protecție. 

— Perfect, încuviinţă el în cele din urmă. La secție. 


CAPITOLUL 44 


Sophia era furioasă. 

James îi dăduse ţeapă! După ce fusese de acord să se întâlnească cu el 
aici, tocmai în barul la care lucra. 

Acum îi clocotea cu adevărat sângele. 

Stătuse în bar aproape o oră, sorbind dintr-o nenorocită de cola, în timp 
ce-l așteptase pe James Și repetase în gând cum îi va spune că urma să fie 
tată. El avea să fie șocat, poate că avea chiar să nege posibilitatea, dar până 
la urmă avea să cedeze. lar atunci urma să înţeleagă că ei erau meniţi să fie 
împreună. 

Atâta doar că James nu mai apăruse. 

Tânăra a scrâșnit din măsele când acordurile melodiei 7 Saw Mommy 
Kissing Santa Claus răsunară prin încăperea în care grupuri de prieteni sau 
cupluri râdeau și pălăvrăgeau, indiferenți la drama din viaţa ei. 

Doi bărbaţi de la bar trăgeau cu ochiul spre ea. Îi cunoștea. Ba chiar îi 
servise, pentru Dumnezeu! A înfipt paiul în pahar cu un gest nervos, rotind 
ușor cuburile de gheaţă. James nu putea continua s-o trateze așa. Nu acum. 
Nu când ea era pe punctul de a deveni mama copilului său! La gândul acela, 
aproape că zâmbi. 

Totuşi, nu putea să mai aștepte. Luase mașina imediat ce Julia sosise la 
apartament, iar acum sora ei o dorea înapoi. La urma urmelor, era 
proprietatea Juliei. 

Termină de băut paharul și se ridică, lăsând câteva bancnote pe masă. 
Apoi încercă să-i telefoneze lui James din nou, dar apelul ei se duse acum 
direct în căsuţa vocală. Îi trimise un SMS pentru a treia oară: 


Unde ești? Tb să vb. Imediat! 


EI o evita. Asta era! Sophia trecu prin holul de la intrarea în han; Donna 
era la recepţie. 

Dumnezeule, nu dorea să vorbească cu șefa ei. Nu dorea să vorbească cu 
nimeni. Doar cu James! 

S-a grăbit către ușă, dar... Donna a înălţat capul de la tastatură și a 


ridicat o mână. 

— Sophia! 

Probabil că voia să ţină locul cine știe cui mai lipsea de la muncă. Ei 
bine, putea să-și ia gândul de la asta! 

— Sophia! repetă Donna mai tare. 

Spre surprinderea tinerei, șefa ei își părăsi postul de la recepţie și 
traversă cu pas iute holul mare de la intrare, pe lângă bradul de Crăciun, 
fără să se mai sinchisească să împingă înapoi vreunul dintre „cadourile” 
care scăpaseră de sub crengile sclipitoare. 

— Ai auzit? Chipul Donnei era mai alb decât de obicei și de sub 
cârhonțu coafați cu grijă au privit-o doi ochi îngrijorați. Ai auzit de 
Willow? 

Doamne Dumnezeule! Avea să-i ceară Sophiei s-o înlocuiască pe 
camerista aia aproape mută, cu coada lungă și neagră, cu ochi mereu atenţi, 
care o ajutase să deretice în casa lui James după percheziția poliției. 

— Ce-i cu ea? 

De fapt, pe Sophia n-o interesa deloc. Willow era ciudată, iar felul cum îl 
privea uneori pe James era de-a dreptul neliniștitor. Ba chiar sinistru. Din 
punctul de vedere al Sophiei, lui Willow Valente i se potrivea perfect 
eticheta de „obsedată”. 

— A murit. 

Tânăra încremeni. A crezut că n-a auzit bine. 

— Poftim? 

Ce era asta — o glumă proastă de-a Donnei? 

— Zena mi-a răspuns în cele din urmă. Willow e moartă. 

— [isuse, murmură Sophia. Ce s-a-ntâmplat? 

Oare fata suferise vreun accident teribil? 

— Zena e chiar acum la apartamentul lui Willow. Poliţiştii au interogat- 
o pe ea și pe Bobby — ea îi telefonase deja. Acum stau de vorbă cu James Și 
cu o femeie care-l însoțea, cea care a venit aici Și a întrebat de el. 

— Care femeie? 

— Cea care a apărut la televizor. Sora lui Megan Travers. 

Rebecca! Sophia simţi un gol în stomac Și fu gata să icnească. 

— S-au dus toți acolo? La apartamentul lui Willow? 

— Da, după ce au aflat vestea. Mai întâi Bobby, apoi James și femeia. 
Știu asta pentru că James a lăsat telefonul lui Bruce la recepţie, ca să-l ia. 


Se pare că-l pierduse în pădure. 

Sophiei nu-i păsa deloc de blestematul acela de telefon al lui Bruce. 

— Stai niţel, zise ea, dar ce i s-a-ntâmplat lui Willow? 

Totul o lua razna rău de tot. Donna cobori glasul, apoi privi într-o parte 
Și în alta, de parcă s-ar fi așteptat să tragă cu urechea vreun agent FBI. 

— Zena s-a dus să vadă ce s-a întâmplat cu ea, fiindcă nu venise la 
muncă, ȘI a găsit-o în pat — părea ca Și cum s-ar fi împușcat. 

— S-a împușcat? Sophia tresări Și se retrase un pas; vestea era oribilă. 
S-a sinucis? 

— Așa a crezut Zena, dar se pare că poliţia este de altă părere, fiindcă au 
o fotografie a ei, pe care cineva a trimis-o de pe telefon la ziar. 

— Poftim? 

Sophiei nu-i venea, pur Și simplu, să-și creadă urechilor. Tocmai atunci, 
un cuplu, ţinându-se de braţ, ieșea din bar Și, îndreptându-se spre intrarea 
principală, a dispărut în noapte. 

— Știu, știu, încuviință Donna. Zena i-a auzit pe doi polițiști vorbind 
între ei, sau așa ceva. Așa a aflat. Privi scurt peste umăr către tejgheaua 
recepției. Oricum, se pare că fotografia a fost făcută după moartea ei, așa că 
poliția crede că, de fapt, sinuciderea ar fi o înscenare. 

— Oh... uau! Involuntar, tânăra clătină încet din cap, negând tot ce 
spunea Donna. Nu pot să cred! 

— Da, Știu. lar asta nu-i cel mai rău. 

Glasul celeilalte s-a transformat într-o șoaptă, pe care Sophia abia o 
percepea peste conversațiile care se revărsau dinspre bar. 

— Ce poate să fie Și mai rău dacă ea e moartă? a întrebat oripilată. 

— Zena a spus că, în fotografie, Willow era goală... pușcă. Donna 
scoase din buzunar un tub de gloss pe care i-l trecu peste buze. O 
fotografie foarte sexy, cu un pistol, care se pare că-i exact arma care a ucis- 
o! 

— Deci, prietenul ei a făcut poza? 

— Willow avea un prieten? s-a mirat Donna. Cineva care o fotografia în 
poziţii sexy? 

— Nu ştiu. 

Sophia s-a tras într-o parte când o pereche în canadiene asortate intră pe 
ușa principală și se îndreptă către bar. 

— Eu n-am auzit să fi avut vreunul, continuă ea, dar nici n-am fost foarte 


atentă. 

Donna clătină din cap Și puse tubul de gloss în buzunar. 

— Nici eu. Mă preocupa mereu ca ea să vină la timp la program... Ah, 
trebuie să fug. 

S-a întors la recepţie, de care tocmai se apropia un bărbat în vârstă care 
coborâse din lift. 

— Uau, repetă Sophia, neputându-și lua gândul de la Willow. 

Moartă? Sinucidere? Era lipsit de sens. Își strânse mai tare cordonul 
hainei, apoi își scoase căciuliţa tricotată din buzunar ȘI-Și aranjă părul cu 
grijă sub ea înainte de a ieși. Noaptea era friguroasă și mai cădeau câţiva 
fulgi. I se părea ciudat ca Willow să se fi sinucis, totuși Sophia nu-și putea 
îngădui să se preocupe prea mult de asta. La urma urmelor, abia dacă o 
cunoscuse pe ciudățică. 

Pe ea o deranja faptul că James o neglijase, lăsând-o să aștepte ca să se 
ducă Și să vadă ce se întâmplase cu Willow. Și că fusese însoţit de Rebecca. 

Asta trebuia să ia sfârșit, își spuse ea când intră în mașina rece ca un 
frigider a Juliei și vâri cheia în contact. Și trebuia să ia sfârșit cât mai 
repede! 

Rivers împinse peste masă, către James, Glockul aflat într-o pungă de 
plastic. 

— Este arma dumitale? l-a întrebat. 

El și Mendoza stăteau de o parte a mesei, iar Cahill de partea cealaltă; 
între ei se afla un dosar cu coperte din carton, nedeschis. Conversația era 
înregistrată integral de videocamere Și microfoane. Rebecca Travers dorise 
să participe Și ea la discuţii, dar Rivers nu acceptase, bineînţeles. Exista o 
procedură care trebuia respectată. De asemenea, dorea ca James Cahill să 
fie singur, pentru a-i studia expresiile feţei, pentru a-i observa cele mai 
mărunte reacții. 

Rebecca rămăsese în sala de așteptare, cu un ajutor de șerif. 

Detectivul dorea să stea de vorbă și cu ea, dar interogatoriile urmau să se 
deruleze în ordine, iar James Cahill era primul. 

Când s-a uitat la pistol, ochiul drept al bărbatului s-a mișcat involuntar. 

— Pot să pun mâna pe el? 

Rivers a încuviinţat din cap. 

— Doar să nu-l scoţi din pungă. 


Toate amprentele de pe armă fuseseră deja ridicate. După care fusese 
testată într-un rezervor cu apă pentru a vedea dacă glonţul tras în laborator 
prezenta aceleași striaţii ca acela care urma să fie extras din craniul lui 
Willow Valente. Se verifica, astfel, dacă nu cumva arma fusese pusă acolo 
ca diversiune. 

Cahill cercetă pistolul, apoi zise: 

— Da, așa cred. Adică vreau să spun că arată ca pistolul meu. Iar al meu 
este înregistrat, așa că știți deja răspunsul la întrebarea asta. V-am dat toate 
informaţiile astea când v-am anunţat c-a fost furat. 

Mendoza încuviinţă din cap. 

— Am verificat înregistrările. 

— Atunci, de ce mă mai întrebaţi? 

— Pentru confirmare, a replicat femeia privindu-l fix. 

— Unde l-aţi găsit? 

— Lângă capul lui Willow Valente. În pat cu ea. 

— Doamne! Vă bateţi... glumiți? Cahill nu-și putea desprinde ochii de 
la armă. Ce căuta acolo? 

Rivers s-a lăsat pe spate în scaun. 

— Speram că asta ne-ai putea spune dumneata. 

Cahill își mișcă încet capul, dintr-o parte în alta. 

— N-am absolut nicio idee. Ultima dată când l-am văzut — v-am declarat 
asta — Glockul era în sufragerie, care, practic, este biroul meu de acasă, într- 
un sertar al servantei. Acolo îl ţin și nu este niciodată încărcat. Știţi toate 
astea deja. Am complet o declarație. Nu era în casă nici când ați 
percheziţionat-o. În mod clar, a fost furat. De ucigaș sau de un complice! 
Pentru Dumnezeu, eu n-am nicio legătură cu asta! 

— Când ai pus pistolul în sertarul din sufragerie? l-a întrebat Mendoza. 

— Hristoase, nu mai Știu! explodă bărbatul, apoi își recăpătă stăpânirea 
de sine. Nu mai ţin minte. Ce naiba, nu-mi amintesc chestii care s-au 
întâmplat acum două săptămâni. Dar... poate că atunci când m-am mutat 
acolo. Nu l-am folosit niciodată și nu-mi amintesc să-l fi scos din sertar. Îl 
am de niște ani, pur Și simplu l-am cumpărat de la un dealer din Seattle, 
dar... n-am nevoie de el. 

Împinse punga cu arma înapoi spre Rivers, ca Și cum n-ar mai fi dorit s- 
o revadă vreodată. Părea sincer, totuși detectivul nu avea încredere în el. 

— Care a fost relația dumitale cu Willow Valente? a reluat el. 


— N-am avut nicio relaţie cu ea. Vreau să spun, bineînţeles, în afară de 
faptul că cra angajata mea. Pe statul de plată. 

— Și doar atât? 

— Da. Cahill strânse din umeri. Ăăă... și tot ea a ajutat-o pe Sophia să- 
mi aranjeze casa după ce aţi dat-o peste cap cu percheziția, însă n-am 
solicitat-o eu. O cunoșteam doar atât cât s-o salut, dar nimic mai mult. 

— Când a fost asta? 

Cahill și-a privit calendarul de pe ceas Și a rostit data, apoi a adăugat: 

— Sophia a insistat și Willow a ajutat-o. După ce m-am externat din 
spital, eu am locuit la han... așa că... 

Rivers a deschis dosarul aflat pe masă, în faţa lui, și a scos fotografiile 
cu Willow în patul lui James. Imediat după ce sosise la secție, copiase 
imaginile care-i fuseseră trimise Zenei Wallace Și apoi le printase. 

— Cum îti explici astea? 

Împinse fotografiile peste masă, spre James. 

— Ce-s astea? Bărbatul privi scurt fotografiile cu nuduri, apoi își 
împinse puțin scaunul înapoi, distanțându-se Și îndreptând un deget spre 
ele. De ce naiba mi le arătaţi? Fiindcă ea are pistolul? 

— Uită-te mai de-aproape, i-a sugerat Mendoza. 

— De ce? Cahill înghiți un nod care i se pusese în gât Și reveni cu 
scaunul lângă masă. Este în pielea goală... are pistolul și... Faţa lui deja 
palidă își pierdu complet culoarea și gura i s-a întredeschis ușor. 
Dumnezeule! înălță ochii spre Rivers. A fost în patul meu? a întrebat cu un 
aer de stupefacție. În patul meu cu pistolul și... Ridică ambele mâini cu 
palmele în sus. Nu știu ce-nseamnă asta, dar uau... uau! Nu-nţeleg nimic. 
Singura dată, singura dată când ea a fost în camera mea a fost când a făcut 
curăţenie. 

— Eşti sigur? 

— Ce naiba, bineînţeles... După știința mea, fata asta n-a intrat 
niciodată în dormitorul meu, sau în casa mea, decât atunci... staţi așa. ÎI 
tintui cu privirea pe Rivers. Adică, voi credeți, fiindcă aveţi poze cu ea în 
patul meu cu pistolul, că ea și cu mine... Părea, într-adevăr, stupefiat Și 
gura îi rămăsese deschisă. Nu... pur și simplu, nu! Asta — indiferent ce este 
— e o nebunie! După care, brusc, i se păru că înțelege... Ați fost din nou în 
casa mea, rosti el acuzator. 

Rivers încuviinţă scurt din cap. 


— Am verificat. 

După aceea dădu cărțile pe faţă, explicând că-i verificaseră din nou casa 
Și găsiseră un fir de păr lung Și negru pe perna lui, probabil de la tânăra 
moartă. Pentru siguranță, luaseră așternutul şi-l analizau, în căutarea de 
posibile urme de spermă sau sânge... Sau altceva. 

— lisuse Hristoase! Cahill sări din scaun. Eu n-am absolut nicio legătură 
cu asta! Niciuna! 

— Totuși, numele dumitale apare în mod repetat și dumneata te afli în 
centrul tuturor evenimentelor. 

— Nici vorbă, eu... 

Mendoza îl întrerupse: 

— Ce relaţie ai avut cu Charity Spritz? 

Cahill a întors brusc capul spre ea. 

— Reportera? Niciuna... fir-ar să fie, ce naiba sugerezi? 

— Ea ţi-a telefonat. 

— Da! Constant. Încă de când a dispărut Megan. Dorea să-i acord un 
interviu, dar am refuzat-o. Vreau să zic că era ca un ghimpe-n coastă. 

A povestit că apelurile lui Charity Spritz erau insistente, aproape 
hărțuitoare, că ea apăruse pe veranda casei sale și că, în cele din urmă, 
luase decizia să-i telefoneze, atât doar că femeia nu i-a mai răspuns. 

— ...acum bănuiesc că probabil murise deja și de aceea nu mi-a 
răspuns. la staţi așa! Să nu-mi spuneţi — a fost ucisă cu... 

Se uită din nou la Glock. 

— Nu, răspunse Rivers, a fost strangulată. 

— Iisuse... Și credeţi...? Cahill devenise pământiu la faţă. Cum am zis, 
asta-i nebunie curată! 

Rivers tocmai citise raportul oficial al autopsiei, din care reieșea că 
laringele lui Spritz fusese strivit, osul hioid rupt Și prezenta Și alte răni ce 
denotau că fusese maltratată. Spera totuși că fragmentele de ţesut organic 
de sub unghiile ei aveau să ajute la identificarea ucigașului. 

Interogatoriul dură mai bine de o oră, dar până la urmă Rivers și 
Mendoza nu aflară nimic în plus. Când detectiva l-a întrebat de ce era 
însoţit de Rebecca Travers, James păru să se înfurie putin. 

— Nu cred că-i treaba voastră, dar amândoi dorim să aflăm ce s-a 
întâmplat cu Megan. 

— Deci nu ai cu ea o relație sentimentală? a insistat Mendoza. 


— Nu, a replicat bărbatul, Și totuși în privirea lui a zărit o mică scânteie. 

— Dar ai avut. 

— Da. 

— Şi ai părăsit-o pentru sora ei. 

Cahill șovăi, după care aprobă din cap. 

— Am comis o greșeală. Am rupt legătura cu ea pentru că am plecat 
urechea la o minciună. 

— Difuzată de Megan Travers. 

Un mușchi zvâcni în maxilarul lui Cahill. 

— După acum am spus, o greșeală. 

— AȘadar, nu ai reluat relaţia cu ea. 

O ezitare aproape imperceptibilă. 

— Nu. 

Rivers nu-l credea. 

— Dar Sophia Russo? Ai fost văzut cu ea. 

— Voi doi aveți o legătură sentimentală? a adăugat Mendoza, nuanţând 
situația. 

— Am avut, recunoscu Cahill, dar s-a terminat. 

— Ea știe asta? a întrebat Rivers. 

— Da. Un mușchi tresări în falca lui James, vizibil imediat deasupra 
cicatricelor ascunse în barbă. Am fost cât se poate de clar în privinţa asta. 

— Eşti sigur? insistă Mendoza, arcuind o sprânceană, însă James Cahill 
nu a mușcat momeala. După câteva clipe, detectiva a aruncat bomba: Ea 
este înrudită cu dumneata? 

— Ce să fie? Glumești? a rostit bărbatul, evident tulburat. Înrudită cu 
mine? Ce naiba, bineînţeles că nu! Este pur Și simplu o femeie pe care am 
cunoscut-o aici. Voi sunteţi de-a dreptul perverși. Împinse scaunul înapoi și 
ridică mâinile cu palmele îndreptate către polițiști. Cred că nu mai avem ce 
discuta. 

Probabil că așa considerau Și ei, cel puțin pentru moment. 

— Mai este totuși ceva, a rostit Rivers, în timp ce-i expedia un SMS 
poliţistului care rămăsese cu Rebecca Travers. 

— Ce anume? 

După ce Rebecca a intrat în camera pentru anchete și s-a așezat lângă 
James, polițiștii au informat-o că găsiseră mașina surorii el. 

— Unde? a întrebat femeia, ducându-și o mână la gât și căscând ochii. 


Și sora mea? Este...? 

Nu reuși să termine fraza, iar James o prinse de mână, strângând-o ușor 
Și sfredelindu-l pe Rivers cu privirea. 

— Nu am găsit-o, recunoscu Mendoza. Doar mașina Și niște obiecte 
personale. Mașina se afla în garajul unei cabane de pe munte, care este 
deținută de Harold Sinclaire. Ea îl cunoștea? 

Pământie la faţă. Rebecca scutură din cap. 

— N-am auzit de el. 

— ÎI cunosc eu, a intervenit James și-Și trecu degetele prin barbă. I-am 
vândut o căsuţă. 

Sprâncenele i se uniseră, creând o impresie de haos total în combinație 
cu tunsoarea lui neregulată. Mendoza a ridicat brusc ochii. 

— Când a cumpărat căsuţa? 

— Anul trecut... cred că pe la sfârșitul verii. Acolo era? În una dintre 
căsuţele mele? 

— Nu, a răspuns Rivers. Cabana respectivă este veche de minimum 
cincizeci de ani, poate și mai mult, este construită solid, pe fundație, Și are 
ȘI garaj. 

Mendoza l-a privit intens pe Cahill. 

— Mai ţii minte unde a fost dusă căsuţa lui Sinclaire? 

— N-a fost dusă nicăieri. Sinclaire însuși a luat-o cu un trailer. 

— Și unde a dus-o? 

James s-a lăsat pe speteaza scaunului, frecându-și bărbia. 

— Nu știu. A fost construită potrivit standardelor caselor mobile și era 
suficient de mică pentru a fi considerată o rulotă. 

— Atunci, s-ar putea să Știm unde a ajuns, rosti Rivers, și Mendoza își 
făcu o însemnare. Este înregistrată, da? Pe numele lui Sinclaire? 

— Da. 

— Vom avea nevoie de copii după actele respective, a conchis Mendoza. 
Ştii că Harold Sinclaire este într-o relaţie cu Jennifer Korpi? Și dumneata ai 
fost combinat cu ea, nu? Acum ceva vreme? 

— Corect, a confirmat laconic James, iar Rebecca s-a încordat lângă el, 
foindu-se pe scaun. Ce contează asta? 

— Încercăm să deslușim unele lucruri, a explicat Rivers. 

— Asta n-are nicio legătură cu mine. 

— Atunci de ce o prietenă a lui Megan a declarat că Megan i-a spus cu 


puțin înainte de a dispărea că, dacă i se va întâmpla ceva, tu ești cel 
responsabil? 

Rebecca icni scurt Și ochii i se rotunjiră. 

— Asta-i o minciună! a protestat James, sărind în picioare. Nu știu cine 
vă furnizează informaţiile, dar sunt numai neadevăruri. S-a aplecat peste 
masă — faţa i se încordase și o venă i se reliefa pe frunte — și a rostit apăsat, 
abia deschizând buzele: Niciodată — repet, niciodată — n-am ridicat măcar 
un deget asupra ei. Am terminat aici! 

După aceea, el și Rebecca Travers s-au ridicat, grăbindu-se să iasă din 
cameră, apoi au părăsit clădirea. Rivers și Mendoza i-au urmat, iar ea a 
observat că, atunci când Cahill a încercat s-o apuce de cot pentru a o 
conduce pe lângă biroul recepției, Rebecca i-a dat mâna la o parte și a 
deschis ea însăși ușa clădirii. 

— L-ai aranjat, comentă Mendoza. 

— Poate că da. 

— Tu ce crezi? a întrebat polițista după ce ușa de sticlă se închise în 
urma celor doi. 

— Cum era citatul acela faimos? „În iad nu există furie comparabilă cu 
cea a unei femei dispreţuite”?-19. 

Mendoza miji ochii, urmărind cu atenție, printr-o fereastră, mașina 
condusă de James Cahill, care o avea în dreapta sa pe Rebecca. 

— Și ce mai poţi spune, dacă ea a fost abandonată pentru propria-i soră? 

— Nimic bun, zise Rivers uitându-se după luminile de poziție ale 
automobilului, care dispăru în traficul de pe stradă. Absolut nimic bun. 

x kK x 

James a avut nevoie de câteva ore bune ca să adoarmă în camera sa de la 
han. Îi era imposibil să revină în locuința pe care polițiștii i-o dăduseră 
probabil din nou peste cap. După o călătorie într-o atmosferă glacială până 
la han, în cursul căreia Rebecca abia dacă scosese o vorbă, el o lăsase lângă 
mașina ei. O privise cum pleacă, după care intrase în trafic, menținându-se 
în spatele ei până când revenise în oraș. De pe o stradă laterală, de unde 
avea perspectivă spre parcarea lui Main Street Hotel, a privit apoi cum 
Rebecca a parcat pe locul obișnuit, Și-a încuiat mașina Și a intrat în hotelul 
puternic luminat. 

În tot acel timp, în vreme ce condensul aburea geamurile Explorerului, 
întrebările cu care polițiștii îl bombardaseră în camera aceea fără ferestre, 


în timpul interogatoriului, 1 se învârteau prin minte: pistolul lui găsit la locul 
crimei, fotografiile cu Willow în patul său, insinuările că ar fi fost implicat 
în moartea ei Și în moartea lui Charity Spritz, în San Francisco. Și 
implicarea lui Jennifer — de ce mașina lui Megan fusese găsită la cabana 
prietenului ei? Și Sophia... Ei credeau că era înrudită cu el? 

Nu — așa ceva era, pur Și simplu, o prostie! Toate erau niște prostii! 

Era clar că n-ar fi putut dormi în patul lui de acasă, cel puțin nu în 
noaptea asta. 

Gândul la Willow Valente, care se întinsese pe cearșaturile lui, făcându- 
Și selfie-uri goală cu pistolul, îi zbârlea pielea. De aceea se cazase în 
apartamentul din propriul său han, același în care locuise Și după externare; 
în mod paradoxal, se părea că acesta devenea un fel de al doilea lui cămin. 

lar acum stătea întins pe spate, cu ochii în tavan Și cu un milion de 
gânduri învălmășindu-1-se în minte: Megan dispăruse; două femei muriseră 
— ucise; Sophia refuza să creadă că relația lor luase sfârșit; Gus Jardine 
amenința să-l dea în judecată; Rowdy îi amintea că poliţaii nu erau de 
partea lui; mașina lui Megan fusese găsită la cabana montană a lui Harold 
Sinclaire, dar nu Și tânăra; și Rebecca... Dumnezeule, de ce naiba nu putea 
el s-o uite, pur Și simplu? Ea îi spusese clar că n-o mai interesa persoana 
lui. 

Polițau erau însă concentrați asupra lui, iar acum, în apartamentul din 
han, el nu putea să răsufle, simţea că avea în jurul gâtului un lat și că funia 
aspră se strângea treptat, centimetru cu centimetru. 

Aruncă pătura cât colo, blestemând. 

Nimic nu era logic, totuși era evident că poliția îl luase în vizor. 

Rivers îl considera suspect, posibil suspectul numero uno. 

Epuizat mental, totuși încă surescitat, James se duse până la urmă în 
baie, scotoci prin trusa de voiaj, găsi niște somnifere fără prescripţie 
medicală Și înghiţi două cu o gură de apă. 

Ultima dată s-a mai uitat la ceas la ora două și, cu Ralph sforăind pe 
patul său, s-a prăbușit, în sfârșit, într-un somn suficient de adânc ca să nu 
audă nici ușa deschizându-se, nici scheunatul încet al câinelui, dar nu atât 
de profund ca să nu simtă greutatea altui corp așezându-se pe saltea. 

Deschise brusc ochii Și tresări la vederea Sophiei, cu părul blond 
sclipind în razele firave de lumină, cu ochii strălucitori, complet goală. 

— Ce naiba? 


James s-a ridicat iute în capul oaselor, sărind din pat atât de repede, încât 
un junghi i-a săgetat umărul. 

— Ce crezi că faci? a întrebat-o el, încă ametit, crezând că poate visa. 

Femeia însă s-a întins pe pat, nepărând deranjată, Și i-a zâmbit. 

— Ţi-am spus că trebuie să vorbesc cu tine și mi-ai tras ţeapă. 

— Știu... îmi cer scuze. Acum însă, la naiba, trebuie să pleci. Imediat! 

James clipi de câteva ori, apoi își apăsă ochii cu palmele — nu, nu era un 
VIS. 

— Nu cred c-o să plec. 

— Serios? Vrei să chem paza? Ştii ce s-a-ntâmplat pe-aci? 

Evenimentele din cursul serii îi reveniră în minte ca o avalanșă și nu-i 
venea să creadă că femeia putea fi atât de tupeistă ca să intre în camera lui. 
Din nou! Merita să-și dea palme, își spuse, că nu trăsese și zăvorul pe 
dinăuntru. 

— Am auzit despre Willow, dacă la asta te referi. 

— Da, ea este una dintre chestiile întâmplate. Uite ce-i, nu trebuie să-ți 
dau ţie explicaţii. Te rog să pleci și să stai departe de mine. S-a terminat. 
Poţi... poți să-ți găsești alt job. O să-ți dau un pachet compensatoriu 
generos, referinţe bune și... 

— Nu! îl opri ea tăios. Surâsul îi dispăruse. Nu plec și nici tu nu mă 
concediezi. Își îngustă ochii, aruncându-i o privire aproape diabolică. Nu în 
noaptea asta, tăticule. 

— Poftim? 

Ce era asta cu făticul? Pentru Dumnezeu, Sophia nu-i zisese niciodată 
așa. 

— Am tot încercat să-ţi spun! Ti-am zis că-i important. Zâmbetul îi 
revenise, dar acum era mai dur. Vei fi tată. 

— Ce să fiu? 

Nu auzise bine? 

— Tată, repetă ea mulțumită de sine. 

— Nu. Stai așa. Glumești? 

Ce tot spunea? Trebuia să fie o greșeală. Însă expresia de pe chipul 
Sophiei l-a convins Și a simțit un gol în stomac. Camera păru că se strânge 
brusc în jurul lui, Și James a ridicat un braţ ca să se rezeme de perete. Tată. 
Vei fi tată... Pentru o clipă nu mai putu să respire, nu mai putu să 
gândească. 


— Nu glumesc, să Știi — sunt însărcinată. 

Expresia dură de mai înainte a dispărut de pe chipul ei Și ochii i s-au 
umplut de lacrimi. 

— Știu că-i un Şoc, a continuat Sophia cu glas stins și cu un zâmbet 
palid, vorbind parcă de la mare depărtare, dar e adevărat. 

Ca și cum i-ar fi anticipat reacția, băgă mâna în poșeta pe care o 
aruncase pe podea Și scoase un tubuleţ pe care bărbatul îl recunoscu ca 
fiind un test de sarcină. 

Dumnezeule, într-adevăr, nu glumea! Inima lui James bubuia, 
răsunându-i în urechi. Așa ceva nu era cu putință! Nu se putea! 

— Dă-i drumul, îl încurajă ea ȘI se întinse să aprindă o lumină. 

Când ochii 1 se adaptară, James s-a uitat la bucăţica din plastic. Toată 
viaţa lui se încheiase aici. 

Înghiţi un nod uriaș care i se pusese în gât. 

Luă testul. 

Citi indicatorul. 

Așa cum spusese Sophia, era pozitiv. 

Podeaua păru că tresaltă. 

— Știu că-i o veste zguduitoare, dar crede-mă, a rostit Sophia cu voce 
tremurătoare, este în același timp un lucru bun. Crede-mă. Este lucrul cel 
mai bun! Tu, James Cahill, vei fi tătic. 


CAPITOLUL 45 


10 decembrie 


Somnul părea s-o ocolească, și Rebecca se tot foia, întorcându-se de pe o 
parte pe alta. 

Orele treceau, iar ceasul digital îi râdea în nas, în vreme ce în minte i se 
învolburau tot felul de imagini cu Megan. 

1:18 — Megan, la șapte ani, mergând pe bicicletă și căzând, cu codiţele 
strâmbe, cu genunchii și palmele julite și sângerând. 

2:33 — Megan, la doisprezece ani, plângând și îmbrăţișând-o pe Rebecca 
atunci când aflase că nu fusese aleasă să joace în piesa de teatru la școală. 

3:07 — Megan, la șaisprezece ani, pentru întâia dată cu șuviţe vopsite în 
păr, revenind acasă necăjită, fiindcă fusese concediată din primul ei job la 
Burger Hut deoarece fusese găsită fumând iarbă în parcare cu un băiat mai 
mare. „Nu-i drept”, nu mai contenea ea să se plângă. 

3:42 — Megan, adultă, plângând în hohote și implorând-o pe Rebecca s-o 
găzduiască, pentru că prietenul ei îi luase toţi banii ȘI se apropia termenul 
de plată a chiriei pentru casa lor scumpă din oraș. 

4:11 — Megan, chiar în anul acesta, cu o sclipire în ochi, recunoscând că 
era „îndrăgostită” de James Cahill și că se muta în Riggs Crossing ca să fie 
cu el. Nu voia s-o rănească pe Rebecca, nici vorbă, dar „așa se-ntâmplase, 
pur Și simplu”. 

Atunci Rebecca o urâse. 

Jurase că n-o va mai ajuta niciodată. 

lar acum era posibil ca sora ei să fie moartă. Rebecca trebuia să înfrunte 
realitatea aceea teribilă. De când aflase că mașina lui Megan fusese găsită 
abandonată în garajul unei cabane montane, teama, adânc înrădăcinată, că 
ea n-ar mai fi în viaţă o rodea, alungând orice șansă de somn. 

— Ajunge! rosti cu glas tare. 

Se ridică în Șezut Și aruncă pilota cât colo. Cobori din pat Și simți un 
nod gigantic în gât, în vreme ce lacrimi înțepătoare amenințau să-i 
năvălească în ochi. 


Până acum nutrise speranţa că Megan ar putea fi găsită în viață, posibil 
rănită, dar vie! Acum însă, după descoperirea mașinii abandonate, începea 
să înţeleagă că sora ei dispăruse cu adevărat, Și asta era pentru ea ca Și cum 
ar fi fost moartă. 

Nu renunța să speri. Nu Stii asta! 

Până nu-i vor găsi trupul. 

Oh, Doamne! 

Trebuia să facă ceva. 

Nu putea să stea cu braţele încrucișate în camera asta de hotel și să 
aștepte știrile, să se agaţe de un firicel de speranţă și să se roage ca poliția 
să-i localizeze sora. 

Și dacă Megan trăia? Exista încă șansa asta, nu? Ei bine, dacă exista, 
atunci trebuia s-o găsească. 

Intră în baia mică, folosi toaleta, apoi dădu drumul la duș. Se gândi la 
cele două femei care locuiseră în orășelul ăsta și fuseseră ucise. Oare și 
Megan avusese aceeași soartă? 

Nu te duce încă până acolo! 

Furioasă, își azvârli cât colo tricoul cu două numere mai mare Și apoi 
chilotul. După aceea intră sub jetul fierbinte al dușului și închise ochii; 
simţi cum apa îi înțeapă pielea înainte de a începe să se scurgă șiroaie pe 
trupul ei. Presiunea mamei lor asupra ei nu mai contenea. Rebecca trebuia 
să facă investigaţii pe cont propriu, fiindcă ea își înţelegea sora mai bine ca 
oricine. Își aminti momentul când încercase să se furișeze în locuinţa lui 
James, iar bărbatul o prinsese. Trebuia să fie mai precaută și să găsească 
ceva — orice — care să îndrepte poliţia în direcţia corectă. 

În timp ce se săpunea, o întrebare îi tot dădea târcoale: cine ar fi avut cel 
mai mult de câștigat prin îndepărtarea lui Megan? 

Răspunsul era totuși simplu: Sophia Russo. 

Pentru că ea îl dorea pe James, care nu fusese în stare să rupă relaţia cu 
Megan. — 

Așa că era posibil ca Sophia să fi luat chestiunea în propriile-i mâini. 

Părea oribil, totuși Rebecca vizionase destule seriale TV inspirate de 
crime adevărate ca să știe că realitatea putea fi uneori mai înspăimântătoare 
decât ficțiunea. Trebuia doar să fie atentă. 

xX kK x 


Cu transpiraţia Șiroindu-i pe față, Rivers alerga pe banda rulantă aflată 


în dormitorul pentru oaspeți din apartamentul său. Nimeni nu rămăsese 
peste noapte la el, așa că transformase camera într-o combinaţie de birou și 
sală de fitness. Într-un colţ avea un birou, iar setul de gantere, banda de 
alergare și bicicleta staţionară ce dominau încăperea erau orientate spre 
televizorul montat sus pe perete, vizavi de fișete. Acum era ora patru 
dimineaţa, când știrile zilei erau difuzate pe Coasta de Est. Bărbatul însă nu 
era atent la ele. 

Nu izbutise să doarmă, asaltat necontenit de gânduri legate de 
investigaţiile actuale ce stagnaseră în ultima săptămână. Întrebările rămase 
fără răspuns continuau să-i gonească prin minte: De ce fusese ucisă Charity 
Spritz? Ce aflase ea? Avea vreo legătură cu Megan Travers, care crescuse în 
San Francisco? Cine era femeia misterioasă înrudită cu James? De ce se afla 
mașina lui Megan Travers la cabana aceea pierdută în munţi? Unde era 
tânăra? Cum era implicată Jennifer Korpi? Avea vreo legătură cu fratele ei, 
Gus Jardine? Și ce era cu Sophia Russo, care atrăsese atenţia lui James 
Cahill pe când acesta încă era combinat cu Megan Travers? 

Continuă să alerge, ștergându-și din când în când transpirația de pe 
frunte cu prosopul ce-i atârna de gât. 

Mușchii de la picioare începeau să-l doară Și respira apăsat. 

Ce era cu Rebecca Travers? Oare era atât de inocentă pe cât încerca să 
pară? Și în ce fel era implicată Willow Valente? De ce fusese omorâtă? Și 
de către cine? De ce să-i fi regizat cineva moartea astfel încât să pară o 
sinucidere, după care să fotografieze corpul Și să trimită poza la un ziar, 
același ziar pentru care lucra Charity Spritz, același ziar care primise Și 
imagini cu Charity moartă? 

Cu ce naiba de nebun aveau de-a face? 

Sau nu era doar un singur caz? Oare crimele și dispariția erau legate 
între ele sau erau cazuri separate? 

Varianta a doua părea improbabilă. Între timp, detectivul aflase că 
proprietara Și administratoarea complexului Cascadia Apartaments, Phoebe 
Matrix, era în comă la spital, după ce unul dintre chiriași sunase la 911. 
Motivul pentru care cazul ei îi atrăsese atenția era acela că Matrix era 
proprietara clădirii în care locuia Sophia Russo, o suspectă în acest caz. 
Poate că nu era decât o coincidență, dar și James Cahill, bărbatul care 
avusese pentru o vreme o relaţie cu Sophia, fusese recent în comă. 

Iar Rivers nu credea niciodată în coincidente. 


Apăsă pe un buton ca să modifice unghiul de înclinare a benzii rulante, 
astfel că acum alerga la deal; sudoarea i se prelingea pe faţă, picurându-i de 
pe nas, iar coapsele și pulpele protestau. 

Răspunsul era chiar în faţa lui, era sigur de asta, atât doar că nu-l putea 
vedea. 

De ce? 

Pentru că purta ochelari de cal? 

Se concentra excesiv asupra lui James Cahill, care se afla în centrul 
investigației, fiind conectat cu victime, suspecți Și scene ale crimelor? Era 
oare posibil ca bărbatul să fie complet inocent? 

— Nici vorbă, a rostit cu voce tare. 

Astăzi va da lovitura, Și-a promis în gând. 

Avea să acţioneze în privinţa asta. 

Mai întâi, punând presiune pe Bruce Porter. 

Examinase înregistrarea de pe videocamerele de securitate ale parcării 
aeroportului, pe care i-o expediase detectiva Tanaka din San Francisco, dar 
din imaginile alb-negru granulate nu putuse determina altceva decât că 
persoana respectivă părea a fi bărbat, deci nu avea nicio certitudine în 
privinţa asta. Doar pentru că șoferul care ieșise din minivanul lui Charity 
Spritz era mai înalt de 1,80 m nu reprezenta o garanţie. Purtând un hanorac 
cu câteva numere mai mari, cu faţa acoperită de glugă și în blugi largi, 
putea să fie și o femeie deghizată. 

Rivers ar fi pariat totuși că era Gus Jardine. Motivul? Urma de 
mușcătură de pe mâna bărbatului. Detectivul aflase despre rana lui Gus de 
la o asistentă de la chirurgie, care nu-și putuse ţine gura, în ciuda măsurii de 
confidențialitate asupra pacienților decretată de legea asigurărilor de 
sănătate. Ea telefonase sub anonimat, dar jurase că pe palma lui Jardine era 
vizibilă urma unei mușcături umane, în ciuda dezastrului cauzat de flexul 
tăietor de gresie. De asemenea, adăugase că pe corpul bărbatului existau Și 
alte semne, vânătăi pe braţe și pe trunchi despre care el susținuse că se 
datorau tot accidentului, însă asistenta nu era deloc convinsă — la experiența 
ei, văzuse suficiente urme similare cauzate de încăierări. Ea izbutise să 
trimită fotografii cu rănile lui Jardine, inclusiv cu urmele de mușcătură, iar 
Rivers le expediase mai departe lui Tanaka, care promisese că avea să ceară 
laboratorului un mulaj al danturii lui Charity Spritz pentru a le compara. 

Rivers descoperise că era posibil să zbori dus-întors în zona San 


Francisco Și să ai suficient timp pentru a o ucide pe Spritz între curse. Din 
păcate, numele lui Gus Jardine nu apărea pe nicio listă de pasageri. 

Desigur, era posibil ca bărbatul să fi mers cu mașina — dar părea ciudat, 
dat fiind timpul de care ar fi avut nevoie. De ce s-ar fi chinuit Jardine s-o 
urmărească pe Charity până la San Francisco ca s-o omoare? 

Rivers spera doar ca urmele de ţesut de sub unghiile lui Charity să-l 
identifice pe atacatorul ei. 

Bruce Porter, prietenul lui Jardine, ar fi putut deţine răspunsurile. 

Detectivul opri banda de alergare și televizorul și se pregăti de plecare. 

După patruzeci de minute intra în clădirea Departamentului Șerifului. 

La ora aceasta era liniște; doar centrala termică zumzăia încet, însă 
constant, pe fundal. La ora asta, arestările pentru conducere în stare de 
ebrietate, încăierări în baruri ȘI violență familială se reduceau de obicei. Pe 
Șosea Și pe străzi erau mai puține vehicule, prin urmare, numărul 
accidentelor era mai mic, așa încât acesta era momentul favorit din zi al lui 
Rivers, cu mult înaintea zorilor, când mintea lui era proaspătă, în timp ce 
restul lumii dormea. 

Tura de zi avea să sosească abia peste două ore, acum erau doar câţiva 
polițiști din schimbul de noapte la birourile lor sau la cantină. Telefoanele 
tăceau, faxul dormea Și nicio sonerie de telefon mobil nu cânta. 

Rivers își lăsă haina în dulapul personal, după care cobori direct la 
subsol, unde temperatura părea cu cinci grade mai mică decât în rest Și era 
mult mai liniște. Aerul de aici nu era proaspăt Și praful era evident în ciuda 
izului puternic al detergentului utilizat pe pardoseli. Bărbatul străbătu 
labirintul de coridoare până ajunse la camera probelor, unde Neville Dash 
fredona în barbă; baritonul lui plăcut era un memento al momentului său de 
glorie — apariţia la American Idol: cu ani în urmă Și speranţa de a ajunge 
poate la Hollywood. Dash nu fusese reținut în spectacol, încercase apoi o 
carieră lipsită de succes Și, într-un final, se alăturase forţelor de menținere a 
legii, totuși continua să cânte. 

— Oh, vremea de-afară e grooaznicăăă... A ridicat ochii la apropierea 
lui Rivers. Hei, salut! a rostit după aceea, arătându-și dinţii albi și drepti. 
Cum merge? 

— Încet, dar sigur, i-a răspuns detectivul. 

— Cum zici tu, a chicotit Dash. 

Purta uniformă Și era așezat la birou, cu ochelarii cocoţaţi pe vârful 


nasului; părul lui cârlionţat în mod natural începuse să-l părăsească, așa că 
era mai degrabă un semicerc negru în jurul cheliei cafenii strălucitoare. 

— la zi, care-i treaba? 

— Trebuie să intru în seiful de probe. Să mai verific o dată lucrurile 
victimei. 

— S-a făcut. Care dintre ele? 

— Willow Valente. Cred că toate obiectele ei au fost deja procesate. 

Rivers ştia clar asta, totuşi nu strica încă o confirmare. 

— Da, așa e. 

Prin urmare, el n-avea să contamineze nicio probă. 

— Vrei să scoţi ceva? l-a întrebat Dash. 

— Nu. Va fi doar o secundă. 

Celălalt îl privi peste marginile lentilelor sale înguste. 

— Perfect. În felul ăsta e mai puţină hârțogăraie. Trebuie doar să 
semnezi. 

Indică registrul de pe tejgheaua dintre seiful cu probe și coridor, deși 
Rivers avea deja pixul în mână. Mai trecuse prin ritualul ăsta de sute de ori. 

— Au sosit obiectele din mașina lui Megan Travers? a întrebat apoi. 

— O să vină mai târziu, după ce vor scoate totul din telefon și laptop. 
Laboratorul și tehnicienii încă lucrează. 

— Anunţă-mă când sosesc. Aș vrea să le văd. 

— Sigur că da. 

După ce a rămas singur cu obiectele lui Willow, Rivers a început să le 
examineze pe rând: pijamaua de fetiță, imprimată cu pudeli francezi ȘI 
turnuri Eiffel, lenjeria intimă, albă Și simplă, plasturi ce fuseseră recent 
aplicaţi pentru a acoperi răni Și inelul, un inel de logodnă cu un diamant 
minuscul, ce scânteia sub tuburile fluorescente ce sfârâiau Și emiteau o 
lumină albăstruie bizară. 

Aici existau videocamere, desigur, așa că încerca să fie atent cu fiecare 
crâmpei din viața lui Willow Valente pe care îl studia. A început cu 
plasturii, ridicându-i și examinându-i pe fiecare. La început nimic, apoi 
conștientizează o durere ascuțită în fluierul piciorului și vede o cameră 
întunecată, acoperită de pânze de păianjen, și un topor înfipt într-o 
buturugă. Este magazia pentru lemne a lui James Cahill. Teama bubuie prin 
creierul lui Willow, care aleargă de parcă este urmărită. 

Oare atacatorul fugise după ea? La ferma lui James Cahill? Willow 


fusese în patul bărbatului și-și făcuse selfie-uri, așa că... Rivers încerca să- 
Și imagineze ce se întâmplase, care fusese ordinea evenimentelor ce 
duseseră la panica ei. lar glezna tinerei deja pulsa dureros. 

Când nu mai receptă nimic de la plasturi, a ridicat inelul, studiindu-l, 
pentru eventualitatea în care cineva s-ar fi uitat pe videocamere. În realitate, 
nu făcea altceva decât să ţină între vârfurile degetelor cerculeţul de aur și 
să-i simtă energia. 

Imaginile au început să se deruleze ca un fulger prin fața ochilor. Este 
întinsă în patul lui James Cahill. Are visuri erotice cu el. Se joacă cu 
pistolul lui, apoi fuge, de-a dreptul îngrozită, temându-se să nu fie prinsă. 
Își răsucește glezna când se panichează, intră în magazia pentru lemne și se 
lovește de buturuga pe care bărbatul o folosește la tăiatul lemnelor. Ea 
continuă să alerge, frica și adrenalina o duc afară, unde totul strălucește de 
la albul zăpezii Și este rece ca gheaţa. 

O urmărește oare cineva? 

Tânăra nu este sigură. 

Faruri! 

SUV-ul lui James! 

Și câinele! Blestematul de câine privește în direcţia ei. Altă goană 
frenetică, după care cade peste un gard, se urcă în mașină Și ajunge în cele 
din urmă acasă. Pistolul! Unde-i blestematul de pistol? Încă îngrozită, își 
oblojește rănile, încercând să-și potolească panica. Imaginea se schimbă. 
Este în pat, bea ceai Și se uită la un film idiot, iar apoi... Rivers miji ochii 
Și se concentră, sperând ca Willow să fi apucat să-și vadă atacatorul în 
acele ore întunecate. Ea moţăie și-l visează în continuare pe James... când 
ceva dur Și rece îi atinge tâmpla, după aceea ochii i se deschid Și... nimic. 

Rahat. 

Tânăra nu văzuse nimic, ci doar se temuse că fusese urmărită. Însă nu de 
către Cahill. 

Frustrat și dezamăgit, detectivul îl chemă pe Dash, care, fredonând 
sonor, se asigură că puținele obiecte găsite asupra lui Willow fuseseră puse 
înapoi în pungulițele lor din plastic, apoi Rivers reveni la parter, unde îl 
întâlni pe Arne Nagley, mereu nesuferit. Încruntat și cu părul roșu și scurt 
dat cu gel, Nagley făcu o grimasă la vederea sa. 

— "neaţa! rosti Rivers, primind drept răspuns doar o mormăitură. 

Nagley era, într-adevăr, dintre cei care purtau pică, își spuse el, dar îl 


ignoră, trecând mai departe. O găsi pe Mendoza așezată la biroul lui, 
privind atentă pe monitor. Îi auzi pașii Și întoarse scaunul către bărbat. 

— la să văd dacă am ghicit corect, a rostit ea pe un ton neutru, dar cu 
ochii scânteind. Ai fost jos, la „probe”, și te-ai uitat prin lucrurile lui 
Willow Valente. 

— Doar o verificare. 

— Ai luat ceva? l-a întrebat. 

— Bineînţeles că nu. 

Ca și cum nu i-ar fi auzit răspunsul, detectiva a continuat: 

— Fiindcă, dacă ai făcut-o, ar fi un motiv serios să-ți pierzi slujba. Ar 
putea să dea tot cazul peste cap. 

— Am zis că n-am luat. 

ÎI privi printre pleoape. 

— Atunci nu va trebui să te raportez. Când Rivers a dat să protesteze, 
Mendoza a ridicat o mână. Știu, a rostit solemn, Știu. 

Brusc cuprins de fierbinţeală, bărbatul și-a văzut într-o clipă întreaga 
carieră dezintegrându-se în fața ochilor. Mai rău încă, văzu cum era distrus 
cazul care-l obseda într-atât. Cum era clasat, iar un ucigaș pleca în libertate. 
Din cauza acțiunilor sale. 

Și-a privit partenera în ochii aproape negri, suspicioși, Și a rostit ferm: 

— Nu, n-am luat nimic. 

Iar de data asta chiar nu mintea. 


CAPITOLUL 46 


Sophia privi peste stradă. În parc, câteva mame — cu fulare, căciuli ȘI 
cizme — se jucau cu copiii lor, înfofoliţi Și ei împotriva gerului. Una dintre 
ele ajută trei copii să construiască un om de zăpadă; o alta, cu un pahar cu 
cafea în mână, aștepta la baza unui tobogan ca piciul ei să coboare. Țipând 
Și chicotind pe curbele în spirală, i-a aterizat la picioare, unde mai înainte 
fusese o băltoacă îngheţată, iar acum gheaţa era spartă de nenumărate 
piciorușe în cizme. 

Cu o strângere de inimă, Și-a spus că trebuia să pună capăt nebuniei. 

Nu putea duce până la capăt rolul ei din acel plan. Pur și simplu, nu 
putea. O luase razna — ba chiar rău de tot. Oameni mureau! Erau uciși! Asta 
nu făcuse parte din plan. 

Însă cum putea să-i spună asta Juliei? Cum putea să mai dea înapoi 
acum? 

Se îndepărtă de taraba cu taco:12: — vânzătoarea îi urase „Crăciun fericit” 
după ce îi împachetase trei porții, trei! Din clipa în care aflase că era 
gravidă, tânăra devenise vorace. Parcurse pe jos cele trei intersecții până la 
apartament ȘI, în timp ce descuia ușa, îl văzu pe vecinul acela, Dabrowski, 
plimbând cățelușul lui Phoebe pe lângă tufele ce mărgineau parcarea. Cum 
de făcuse proprietăreasa ei epilepsie, sau ce fusese, și sfârșise în comă — ea, 
care-și ţinea EpiPenul mereu la îndemână, s-a întrebat Sophia. Cum naiba 
se-ntâmplase? 

Simti un fior prin tot corpul când intră în apartamentul cald. Cumva, 
suspecta că Julia avea de-a face cu asta, dar n-ar fi vrut s-o urmărească... nu 
încă. Cu siguranţă, sora ei n-ar fi încercat s-o omoare pe baborniţă. Da, de 
acord, era indiscretă și enervantă, totuși... 

Poate că nu era decât imaginaţia ei. Hormonii îi erau puternic dați peste 
cap, Și totul părea că se destramă în Jur. Inclusiv relația cu James, în ciuda 
sarcinii. 

Da, așa părea, că totul se destramă, însă ea nu putea îngădui să intre pe 
acel drum. Trebuia să rămână pozitivă. 

Dacă reușea. 

Încercă să se concentreze asupra veștilor bune pe care i le împărtășise 


Julia. Îi dovedise că erau rude îndepărtate cu familia Amhurst — bogătani 
mari din San Francisco — a cărei avere nu avea să fie împărțită egal între 
numeroșii moștenitori, pentru că majoritatea ei era îndreptată spre James 
Cahill, care avea, de asemenea, sânge de Amhurst. Da, gemenele și James 
erau înrudite, totuși nu atât de mult încât să fie incestuos. 

Pe parcursul câtorva luni, Julia sugerase ca ele să pună mâna pe o felie 
din averea aceea. La urma urmelor, nu suferiseră amândouă? Sophia fusese 
un copil singur la părinți, preocupați însă de propriile lor vieți, cu un mariaj 
fragil, Și al căror interes față de fiica lor pălise după ce ea intrase în 
adolescenţă. Iar Julia avusese parte de fraţi mai mici, pe care părinţii îi 
copleșiseră cu atenţii Și îi răsfăţaseră. 

Sophia simţise mereu că ceva lipsea din viaţa ei. Și ceea ce îi lipsise era 
Julia, cu care s-a înțeles extraordinar după ce s-au regăsit, așa că, atunci 
când Julia începuse să-și clocească planul — să se apropie de James Cahill — 
Sophia îi fusese alături. Să se apropie mult de tot. Să se mărite cu el. Să 
pună mâna pe ceea ce li se cuvenea lor pe bună dreptate. Obiectivul era să 
ajungă în faţa altarului înainte ca el să-și fi moștenit milioanele. 

Însă Sophia distrusese tot planul. Ea se îndrăgostise de James ȘI apoi 
rămăsese însărcinată. 

În timp ce el se îndrăgostea din nou de Rebecca Travers. 

Totul era cu adevărat dat peste cap! 

În timp ce desfăcea una dintre cele trei porţii de taco — deja reci acum — 
pe măsuţa din bucătărie, Sophia se gândea dacă nu cumva ar trebui să-i 
mărturisească totul lui James. 

Cum avea să reacționeze bărbatul? Avea oare s-o cuprindă în braţe, s-o 
strângă și să-i spună că ea și copilul lor erau tot ce-și dorise vreodată pe 
lumea asta Și că nimic altceva nu mai conta? „Fii serioasă!” Nici chiar ea nu 
putea să creadă într-un astfel de vis. Și, atunci, James avea s-o respingă 
oare, oripilat că Sophia făcea parte din ceva atât de oribil și de necinstit Ș1? 
Oh, Doamne! 

lar Julia cum ar reacţiona dacă Sophia ar cuteza să-i spună totul lui 
James? Doamne Dumnezeule! A simţit un cub de gheaţă în stomac, iar 
inima aproape 1 s-a oprit. Julia avea să fie nemulțumită. Furioasă, desigur. 
Totuși n-avea să-Și piardă complet uzul raţiunii, nu? De acord, sora ei parcă 
avea ochelari de cal ori de câte ori James și averea sa deveneau subiectul 
discuţiei, totuși nu era cu adevărat periculoasă Și, în niciun caz, nu avea 


înclinații criminale. 

Nu? 

Cu certitudine, Julia nu avea să facă nimănui vreun rău. 

Sau poate nu era așa? 

x kK k 

Relația dintre Rivers și Mendoza devenise foarte rece după ce femeia îi 
dăduse de înțeles că știa despre ușoara lui cleptomanie. Sau adjectivul 
„ușor” nu putea fi asociat cu cleptomania? Tot așa cum nu puteai fi doar 
ușor alcoolic? Rivers nu credea asta. Justificarea lui consta în aceea că nu 
„lua” obiecte pentru a testa dacă ar putea fi observat sau nu, sau pentru că 
simţea nevoia permanentă să Șterpelească lucruri, ci pentru că simţea că 
lucrurile acelea îl puteau ajuta în investigație. 

Și de aceea trebuia neapărat să atingă pistolul. Arma crimei. S-o simtă în 
mâini. Pistolul fusese testat Și se trăsese cu el într-o cuvă cu apă, fuseseră 
prelevate amprente și probe pentru ADN, așa că bănuia că nu avea 
probleme. De aceea, Rivers a revenit la „probe”, a schimbat câteva glume 
cu Neville Dash, urându-i „Crăciun fericit”, Și iată-l, în cele din urmă, 
ţinând în mână Glockul cu care fusese omorâtă Willow Valente. Trebuia să 
fie atent din cauza videocamerelor. Și așa aveau să-i fie puse întrebări, însă 
detectivul nu se îngrijora în privinţa consecințelor acţiunilor sale; avea să se 
ocupe de ele mai târziu. 

Tinu îndelung pistolul în mână. 

Îl cântări. 

Închise degetele peste patul armei și-și puse arătătorul pe trăgaci. 

Brusc a tresărit, reculul a fost atât de neașteptat, încât Glockul aproape 
că i-a zburat din mână. În creierul lui, imaginile ţâșnesc în toate direcţiile, 
ca niște gândaci care fug din fața luminii. Vede totuși o persoană care o 
urmărește pe Willow, care o vede ca pe o pradă rănită din cauza 
Șchiopătatului, care sosește la locuinţa ei Și așteaptă apoi afară, anticipând, 
stăpânindu-Și cu greu surescitarea provocată de crima pe care urmează s-o 
facă. 

O să te termin Și-o s-o fac chiar cu pistolul pe care l-ai furat de la el, 
târfulițo. Să vedem cum o să-ți placă asta. 

Rivers simte furnicăturile asasinului, incitat de dorinţa de a ucide. 

Utilizând cheia făcută din timp, una pe care o furase cu săptămâni în 
urmă din poșeta lui Willow, ucigașul intră și vede televizorul dat încet și 


pătuțul jalnic, pijamaua roz, de fetiță, cu toate simbolurile acelea 
franţuzești — de parcă ea avea s-ajungă vreodată la Paris — Și coada neagră, 
lungă Și idioată. Bleah! 

Tu n-o să-l ai niciodată pe el și n-o să poți vorbi, chiar dacă Știu că ești 
bănuitoare. Ne-ai văzut schimbând mașina, deși eu aveam peruca și 
costumul de grăsan. Ai văzut Și ai suspectat că există mai multe Sophia, 
așa că Willow, ciudăţico, „adieu ”. 

Reculul, din nou, dar de data asta detectivul zărește o mână înmănușată 
care strânge degetele lui Willow în jurul armei, pe când sângele i se prelinge 
din gaura mică de la tâmplă. Urmează apoi gândul că mai există totuși 
cineva care ar sta în calea ucigașului, cineva de care trebuia să se ocupe. 

Sora... 

x kK k 

— Bati în retragere? a rostit Julia Șocată, privindu-și geamăna cu ochii 
îngustaţi ca două lame. 

Tocmai ajunsese acasă de la cursul de yoga și Sophia aruncase bomba că 
nu mai dorea să continue planul. 

Nici vorbă! Julia nu putea să conceapă așa ceva. În niciun caz, după ce 
lucrase ani de zile la planul ăsta complex, o idee pe care începuse s-o 
dezvolte din clipa în care aflase că era înrudită cu familia Amhurst Și, ca 
atare, cu familia Cahill, care deţinea o avere a cărei dimensiune nici măcar 
nu Și-o putea imagina, deși se simţea în stare să evalueze averi destul de 
măricele. 

— Asta ai zis? Înainte ca Sophia să poată răspunde ceva, Julia a 
continuat: Acum nu mai poţi să baţi în retragere. Eşti băgată prea adânc... 
amândouă suntem băgate mult prea adânc. 

Julia simţea furie Și teamă. Ce naiba credea Sophia că face? Că preia 
controlul? Că ia decizii? Nici vorbă! Sophia nu avea minte ca să poată lua 
decizii. N-ar fi izbutit decât să strice complet lucrurile! Nu, nu, nu! 
Stăvilindu-și senzaţia de panică tot mai acută, se străduia să rămână calmă 
ȘI să-l bage mințile în cap surorii ei. 

— Ce vrea să însemne „prea adânc”? întrebă Sophia, Și Juliei nu-i plăcu 
deloc sclipirea din ochii ei Și nici felul cum a ridicat bărbia, ca Și cum i-ar fi 
fost oarecum superioară. 

Da, vezi să nu! Sophia n-avea decât să spere. 

— Spune-mi că n-ai nicio legătură cu toate morțile alea, i-a cerut Sophia. 


— Ce morți? 

— Păi, de pildă, moartea reporterei în San Francisco. 

Dumnezeule, ea strica totul, distrugea tot ce lucraseră ele! Julia afișă 
expresia cea mai inocentă Și își lăsă pe jos, lângă ușă, geanta de sport și 
covorașul de yoga — cumpărate chiar de Sophia când puseseră amândouă la 
punct modul în care, sub pretextul că erau o singură persoană, se puteau 
asigura că James le va observa, pentru a-și oferi reciproc alibiuri. 

— Nu poţi vorbi serios, a rostit ea. Eu am fost aici, o știi bine. 

Fuseseră împreună, Și Sophia n-o putea contrazice. Existau însă altele... 
Și Julia începea să se îngrijoreze. Ce s-ar fi întâmplat dacă Sophia punea 
lucrurile cap la cap Și-Și dădea seama că Julia contribuise, într-adevăr, la 
uciderea lui Charity Spritz, la uciderea lui Willow Valente Și la tentativa de 
ucidere a lui Phoebe Matrix? Întrebarea asta continua s-o neliniștească, dar 
trebuia să-și păstreze calmul, să nu se trădeze. Nu încă. Sophia era deja pe 
punctul de a strica totul. Nu era momentul cel mai bun pentru un 
comportament periculos din partea surorii ei. 

— Dar cum stă treaba cu Willow? o atacă Sophia. Tu n-ai plăcut-o 
niciodată. 

— Tu n-ai plăcut-o niciodată, îi reaminti Julia gemenei sale. Tu 
considerai că poate să fie o problemă. 

Sophia își dădu peste cap ochii mari Și albaștri — atât de asemănători cu 
al Juliei. 

— Lui James nu i-ar fi plăcut niciodată de una ca ea, rosti Sophia. Pur Și 
simplu, Willow era prea ciudată. 

Intră în bucătărie. Julia a urmat-o Și a văzut că pe o farfurie, alături de o 
pungă de hârtie, se găsea o jumătate dintr-o porție de taco, a cărui 
umplutură se stricase. Nu era de mirare că mirosea așa oribil în toată casa. 
Urmându-și sora, a învelit resturile — Iisuse, cât de dezordonată putea fi 
Sophia uneori! — într-o coală de hârtie, aruncând totul la gunoi, în timp ce 
geamăna ei își umplea un pahar cu apă de la chiuvetă. 

— Dacă mă-ntrebi dacă am omorât-o eu, poți să știi că răspunsul este 
„nu”, ai înţeles? S-a rezemat cu șoldul de blat și a continuat: Ți se pare că 
aș arăta ca o criminală? 

— Dar eu aș arăta? Sophia Și-a întors capul și a privit peste umăr. De 
fapt, tu arăţi ca mine. 

— Interesant, dar mă gândeam că tu arăţi ca mine. 


— Amuzant Și nu prea. Sophia goli jumătate de pahar. Dar este perfect. 

— Oare? 

— Hai, termină! Chiar crezi că eu aș fi omorât-o pe Willow? Nu pot să 
cred asta! lisuse, dă-mi un indiciu. 

— Ea a fost împușcată cu arma lui James. Tu ai fost în casa lui James. 
Ai fi putut să furi pistolul. 

— Şi tu ai fost în casa lui. Şi tu ai fi putut să-l furi. 

— Și n-ai fost aici în noaptea când Willow a fost omorâtă, o acuză 
Sophia. 

Julia clătină din cap, deschise frigiderul Și scoase o cutie de Coca Light. 

— Ba da, am fost. 

— Nu toată noaptea. Te-am auzit când ai venit. 

Ăsta era necazul cu blestematul ăsta de apartament. Era prea mic. Și, cu 
toate că Julia dormea în mansardă Și Sophia în dormitor, era greu să vii Și 
să pleci fără să fii văzut sau auzit. Când Sophia era la muncă — nicio 
problemă, Julia se deghiza și apoi făcea orice dorea, atâta timp cât avea la 
dispoziţie mașina. Desigur, ăsta era un neajuns în orașul ăsta mic ȘI uitat de 
lume, în care nu existau taxiuri ȘI nici șoferi de Uber sau Lyft. 

Probabil că Julia ar fi trebuit să fi închiriat o casă, pentru că în complexul 
ăsta existau deja prea mulți ochi indiscreţi. Deși nu avea videocamere de 
supraveghere, trebuia să țină mereu seama de proprietăreasa cea băgăreaţă. 
Sau, mai precis, trebuise să țină seama. Julia reușise să se ocupe de Phoebe; 
era o maestră în descuiatul broaștelor, iar găsirea EpiPenurilor nu fusese 
dificilă; bătrâna vorbea întotdeauna despre viaţa ei. 

Păcat că nu murise. 

Încă... 

Însă Julia avea să se ocupe de asta. Înlocuirea bomboanelor fusese o idee 
strălucită, sau așa o considerase ea. Și, hai să fim serioşi, la urma urmelor 
de ce mânca baba dulciuri când se plângea constant de diabet? Jula se 
concentră. Poate că ar trebui să pună praf de arahide în Metamucilul ei... 
Sau să născocească alt soi de accident. Alunecatul pe gheaţă ar fi bun. Poate 
că, dacă Julia l-ar lăsa pe idiotul ăla de căţel al ei, Larry, să iasă pe stradă, 
Phoebe ar alerga după el, ar aluneca pe gheaţă și ar cădea, lovindu-se la 
cap... seara târziu. Asta ar fi cel mai bine. Trebuia să mai rafineze niţel 
planul, Phoebe, hoașca bătrână, trebuia neapărat să dispară! 

Julia deschise cutia de Coca. 


— Am fost să cumpăr mâncare după tura în care am lucrat. 

— Știu la ce oră ai ieșit, îi reaminti Sophia. Era tura mea. 

— Bun, deci am cumpărat mâncare și am băut un păhărel în Brass 
Bullet. 

Se întoarse în living, spionându-l printre lamele jaluzelelor pe 
Dabrowski, care curăța zăpada, în timp ce Larry — căţelușul idiot pe care-l 
moștenise de la Phoebe — adulmeca tufele ce mărgineau parcarea. 

— Întreabă-l pe Bruce dacă nu mă crezi, zise ea. Închise jaluzelele ȘI 
reveni în bucătărie. El a fost acolo — în Bullet. 

Sophia păru pe punctul să zică ceva, dar tăcu. 

— Care-i treaba? Nu mai am voie să intru într-un bar Și să beau ceva? 
pufni Julia și, parcă pentru a-și sublinia spusele, trase un gât prelung de 
Coca. 

— Trebuie doar să fii precaută. lar eu cred că asta nu-i bine. Mă refer la 
ceea ce facem. La tot planul. Nu-i corect. 

— Dar de când ţi-ai schimbat părerea în felul ăsta? Din cauză că te-ai 
certat cu James? 

Sophia îi mărturisise că i-a acordat lui James un respiro, că avuseseră o 
ceartă, așa că Julia presupunea că toate îndoielile ei se datorau acelei 
dispute — indiferent care ar fi fost subiectul ei. Sophia fusese destul de 
tăcută în privinţa respectivei dispute. Acum, Julia își atinse sora geamănă 
pe umăr. 

— Ştiai că situaţia poate degenera, a rostit ea, așa că să nu crezi că ai 
dreptul să baţi în retragere. Ai intrat în horă și acum e prea târziu să ai 
mustrări de conștiință. 

Sophia părea absolut jalnică, era aproape pe punctul de a izbucni în 
lacrimi. Îndepărtă mâna Juliei. 

— Crezi... crezi că merită într-adevăr? a rostit ea cu glas stins. 

La naiba, bineințeles că merită. Ce naiba se-ntâmpla cu ea? Avuseseră 
doar o înţelegere. Un pact. Un pact făcut între două femei din același 
sânge! lar idioata de Sophia avea de gând să-l încalce? După anii în care 
plănuise să se răzbune pe familia Cahill, care le întorsese spatele, acum... 
acum Sophia se pregătea să arunce prosopul în ring? 

— Aici vorbim de milioane, i-a reamintit Jula străduindu-se să-și 
păstreze calmul. De zeci, poate chiar de sute de milioane. Cine știe? În tot 
cazul, mai mulţi bani decât am putea vedea vreodată în viața noastră. 


Coborî puţin vocea, încercând să-și liniștească sora. Ascultă-mă, noi nu 
facem altceva decât să luăm înapoi ceea ce ne aparține de drept. Ai uitat? 
Am fost îndepărtate de la dreptul nostru prin naștere când mama noastră 
dementă ne-a încredinţat pentru adopție. Tatăl nostru nici măcar n-a Știut că 
noi existăm. 

— lar acum el e mort, a rostit Sophia, de parcă gândul acela ar fi 
întristat-o. 

De fapt, nu se ştia dacă, într-adevăr, tatăl lor murise, însă Julia 
concepuse povestea aceea suficient de bine ca să-și convingă sora. Și, cel 
puțin din punctul de vedere al Juliei, donatorul de spermă care o lăsase 
gravidă pe Deidre nici nu exista. Ea nu dorise niciodată să știe cine fusese, 
așa că intenționa să-l ţină fix acolo unde trebuia să fie: mort Și îngropat. 

Sophia își puse paharul aproape gol în chiuvetă, unde se mai aflau două 
farfurii murdare, din plastic ieftin. Ce mama naibii? Chiar nu știa unde era 
mașina de spălat vase? Asta era deosebirea dintre ele. Deși ignorată de 
părinți, Sophia crescuse cumva răsfăţată, pe când Julia fusese silită să 
muncească din greu, să-și îngrijească frățiorii mai mici. Era ca Și cum 
fusese o guvernantă neplătită — o sclavă! Totuși, după atâţia ani, după ce, în 
sfârșit, își găsise sora, tot ea era calul de povară, tot ea făcuse planurile, 
închinase apartamentul ăsta, cumpărase automobilul cu bani pe care-i 
economisise muncind ca barmaniţă într-o cafenea, asudând pentru fiecare 
amărât de bănuţ pe care-l pusese deoparte. 

— Și cum stă treaba cu Megan Travers? întrebă Sophia, ajungând în cele 
din urmă la ceea ce Julia bănuia c-o deranja de fapt. Și ea este moartă? 

Julia suspină dezgustată. 

— Bineînţeles că nu. 

— Dovedește-mi. 

— Poftim? 

— Ai zis că tu ai răpit-o. Poliţia i-a găsit mașina la cabana aia, dar 
Megan nu era acolo. Am citit că vor aduce câini specializaţi în descoperirea 
cadavrelor. O vor găsi? Este îngropată acolo? Zidită într-o fundație? 

— Asta-i o tâmpenie! izbucni Julia, nereușind să-și mai stăpânească 
furia; ce naiba se-ntâmpla cu Sophia? Cred că te uiţi la prea multe seriale 
polițiste. 

— Dovedește-mi, repetă încăpăţânată sora ei. 

— În ce fel? Vrei să-ţi arăt fotografia ei? 


— Doar dacă are un marcaj temporal. 

Sophia începuse să gândească, iar asta era periculos. 

— Planul era s-o răpim, da? Nu să-i facem vreun rău, a subliniat Sophia. 
Atunci, ce se va-ntâmpla după ce James se însoară cu mine... cu noi? După 
ce am tinut-o prizonieră, nu-i putem da drumul pur Și simplu. Ne va 
denunța! 

— N-o va face dacă o să-i dăm și ei o parte. Și, crede-mă, Megan 
Travers dorește o parte. 

— Ea e îndrăgostită de James! 

— E îndrăgostită de banii lui. Ca și noi, de altfel. 

Sophia își mușcă ușor buza. 

— Pentru mine, el înseamnă totuși mai mult, mărturisi ea, Și Julia își 
dădu ochii peste cap. 

N-o putea lăsa pe geamănă să strice totul. În niciun caz după atâta 
muncă. 

— Ar fi mai bine să te aduni, i-a zis, ȘI să urmezi planul stabilit. Tu crezi 
că el se va însura cu tine... cu noi, așa-i? Acum concurenţa a dispărut. 

— Ba nu, n-a dispărut, scânci Sophia. El umblă cu Rebecca Travers. 

— Ştiu! Șuieră Julia, apoi încercă să-și domolească frustrarea tot mai 
mare pe care o simţea; oare de ce era atât de enervantă sora ei? Mă ocup 
chiar acum de asta. Rebecca e mult mai inteligentă decât a fost Megan, iar 
James i-a dat papucii. Pentru Megan. Ea nu se va mai lăsa păcălită de el. 

Julia urma să se ocupe de asta. Pentru că Sophia avea, într-adevăr, 
dreptate — Rebecca reprezenta o problemă, o problemă serioasă. Dar Julia 
Știa cum să abordeze problemele. 

— Vom continua să-l atragem prin sex, a decis ea, arcuindu-și o 
sprânceană. 

Atât ea, cât Și Sophia se culcaseră cu James și nu fusese nicio 
problemă... deocamdată... Dar asta se putea schimba. Ea simţea 
schimbarea din James. Oare bărbatul era, pur Și simplu, suspicios din cauza 
crimelor recente sau din cauza blestematei ăleia de Rebecca Travers, care 
încerca să-i sucească mintea? Necazul era că, ţinând cont de faptul că 
Sophia și Julia făceau succesiv dragoste cu James, exista posibilitatea ca el 
să observe deosebiri. Deși ele erau aproape identice din punct de vedere 
fizic, personalitățile lor nu erau perfect similare, iar Julia suspecta că acolo 
putea fi problema. Comportamentul lor, sau temperamentul, sau, pur Și 


simplu, simţul umorului erau diferite, Și bărbatul ar fi putut sesiza asta. 
Iniţial, ea se gândise că, dacă James va ieși de același număr de ori cu 
fiecare dintre ele, acesta ar fi putut să creadă doar că „Sophia” era 
capricioasă Și mereu schimbătoare, însă greșise. Bărbatul era mai isteț 
decât își închipuise și acţiunea de a-l trage pe sfoară devenea tot mai 
dificilă. Iar acum, Sophia începuse să șovăie. 

Nu era bine. Nu era deloc bine. 

În mod clar, ceva se schimbase. Sophia nu mai era cooperantă, iar acum 
își privea sora cu ochi acuzatori. 

— Ai spus „a fost”, a Șoptut ea abia perceptibil, încât Julia abia o auzi. 

— Poftim? 

Despre ce vorbea? Toţi mușchii Julie: se încordară. 

— Ai spus „Rebecca este mult mai inteligentă decât a fost Megan”. Ca și 
cum Megan n-ar mai exista, a repetat Sophia, vizibil tulburată. Ca și cum ar 
fi moartă. 

— Dumnezeule, Sophia, potolește-te! A fost o greșeală de exprimare, ce 
naiba! 

— Oare numai atât? 

— Da! 

Julia oftă prelung, dar începea s-o cuprindă panica. Atitudinea nouă a 
surorii ei era mai mult decât îngrijorătoare, era periculoasă! 

— Da, bineînţeles. Ce naiba — ai zis că vrei dovezi, da? Că Megan mai 
este în viaţă, da? Bun, haide să mergem atunci. 

Se întinse către căciulă și mănuși, în vreme ce mintea îi lucra cu 
febrilitate. 

— Chiar acum? 

— Da. Stai numai să-mi pun mizeria aia de perucă. N-aș vrea ca gorilei 
de la numărul cinci să-i vină cine știe ce idei. 

— Phil? se strâmbă Sophia. 

— Exact — Dabrowski. 

Sophia a zâmbit larg, așa cum făcea altă dată. 

— Lui să-i vină idei? Nicio șansă. 

— Acum îi zici „Phil”? 

— El mi-a spus să-l tutuiesc. 

— Poate, dar mie nu mi-ai spus. 

Rahat! Fix asta era problema. Sophia devenea neglijentă, iar oamenii 


puteau deveni suspicioși. Câţiva de la han chiar o priviseră ciudat, iar 
Willow, cu certitudine, începuse să înțeleagă că Sophia ascundea ceva. N-ar 
fi durat prea mult până când cineva — posibil blestemăţii de gabori sau chiar 
James — Și-ar fi dat seama ce se petrece. Și ce s-ar fi putut întâmpla după ce 
Sophia avea să se mărite cu James? Exista posibilitatea ca ea s-o trădeze pe 
Julia, s-o demaște? Să-l convingă pe James că, de fapt, Julia era sora cea 
rea Și afurisită? Ce s-ar fi întâmplat când „noi” devenea „eu”? Asta nu 
trebuia să se întâmple niciodată. 

— Trebuie să ne coordonăm permanent acţiunile și să ne informăm 
despre cele întâmplate, îi reaminti Julia. De fiecare dată când vorbim cu 
cineva, îi povestim Și celeilalte totul. În caz contrar, planul nostru nu va 
avea succes. 

— Eu o fac! Cel puţin cu James. 

Însă ceva din vocea ei îi trăda minciuna. Din păcate, Sophia devenea un 
risc. 

— Bine. Nu uita, trebuie să știu tot ce faci tu. 

Julia porni spre baie ca să-și ia peruca, ochelarii Și costumul de grăsan. 
Avea un singur rând de haine pentru silueta aceea corpolentă, dar nu conta, 
pentru că purta mereu același palton, ceea ce părea normal ținând seama de 
vremea de iarnă. 

— Conduc eu mașina, anunţă ea, după ce-și puse ochelarii Și deghizarea 
era totală. 

— Bineînţeles, încuviinţă Sophia îmbrăcându-și haina. Doar tu ești cea 
care conduce totdeauna lucrurile. 

— Totdeauna. 

Din reflex, Sophia își vâri tot părul sub căciula argintie, expunându-și 
pistruu de pe ceafă. Pistruii ăia blestemaţi! 

Deși Julia și Sophia erau gemene identice, cei peste douăzeci de ani de 
viaţă le aduseseră experiențe diferite. Sophia avea pistrui din cauza 
expunerii la soare, dar nu și Julia. Sophia își rupsese degetul mare de la un 
picior, care nu se vindecase bine și rămăsese strâmb, dar nu și Julia. Sophia 
nu avusese niciodată dureri la ciclu, spre deosebire de Julia. Însă pistruii... 
de câte ori o avertizase Julia să-i acopere cu fond de ten și să nu-și mai 
ridice părul de la ceafă? În clipa asta, pistruii erau expuși Și vizibili. Iisuse! 
Ce greșeală uriașă! Oare Sophia chiar era cretină? 

Julia luă cheile pe care le lăsase pe masa din bucătărie, apoi ieșiră din 


casă. În timp ce Sophia se instala pe scaunul din dreapta șoferului și își 
fixa centura de siguranţă, Julia mai băgă o dată mâna în buzunar, pipăind cu 
degetele obiectul dur, rece Și pregătit. 

Perfect, gândi ea. În sfârșit, sosise momentul să se ocupe de sora ei, care 
se transformase într-o sfântă fățarnică. Se așteptase, inevitabil, la această zi 
Și-a spus, în timp ce ieșea cu spatele din parcare, privindu-i în oglinda 
retrovizoare pe Dabrowski Și pe mizerabilul acela mârâitor, Larry. Atât doar 
că ea nu crezuse că va sosi așa curând. 


CAPITOLUL 47 


— Aici a fost Megan tot timpul? întrebă Sophia atunci când au ajuns pe 
un drum plin de șanțuri care șerpuia prin pădure. 

Soarele apusese și întunericul se strecura printre brazii uriași ce se 
ridicau deasupra lor, ale căror ramuri se mișcau frenetic de la vântul care 
sufla zgomotos. Merseseră aproape o oră până aici. Trecuseră apoi printr-o 
poartă, după ce Julia o descuiase, iar acum suiau către un luminiș aflat sus, 
pe deal, acolo unde se zărea o căsuţă, izolată și parcă nelalocul ei. 

— Mda. 

Sophia știa că acesta fusese planul de la bun început: să stârnească 
temperamentul lui Megan, s-o aducă în asemenea stare de gelozie, încât să-l 
atace verbal pe James, să urmeze o ceartă serioasă, după care ea să fugă în 
lume, așa cum ele două aflaseră că obișnuia Megan să procedeze. După 
aceea trebuiau s-o răpească Și s-o ducă într-un loc izolat, unde, Julia 
repetase asta de nenumărate ori, aveau s-o ţină până când James va uita de 
ea. Julia susținuse că, în cele din urmă, Megan avea să li se alăture, pentru a 
căpăta Și ea ceva din averea Cahill, dar Sophiei i se păruse a fi partea cea 
mai slabă a planului. 

Una dintre părțile slabe. 

— Îţi faci prea multe griji, îi spusese Julia. Ai încredere-n mine. 

Iar Sophia acceptase, dorindu-și să fie aproape de sora ei Și, de ce să nu 
recunoască? să pună mâna pe o parte din averea Cahill. 

Acum însă nu mai era convinsă că planul lor ar putea avea succes. Sau că 
ea mai dorea să-l urmeze. 

Sentimentele ei față de James schimbaseră totul. Deși era destul de 
supărată după ce bărbatul îi spusese că avea nevoie „de puţin respiro”, iar 
ea îl văzuse cu Rebecca — chiar de două ori de când Sophia îl anunţase că 
era însărcinată. 

Ce fel de tată ar fi făcut asta? 

O irita, o întrista ȘI-i dădea peste cap hormonii deja sensibili. Iar acum, 
aproape că venise Crăciunul. Toate visurile despre cum ei doi aveau să 
petreacă sărbătorile păreau să se spulbere. Nu așa ar fi trebuit să se 
întâmple. În niciun caz când era vorba de un copil care urma să se nască în 


curând. 

Deocamdată nu-i spusese Juliei despre sarcină, neștiind cum va primi 
sora ei vestea. Avea să 1 se destăinuie, bineînţeles, dar mai târziu, când Julia 
avea să nu mai fie atât de afurisit de îmbufnată. 

Julia a oprit la câțiva metri de ușa din faţă. Sophia cobori Și vântul o izbi 
în faţă, provocându-i usturimi în ochi. Ridică privirea Și văzu ferestruicile 
înșiruite sus, pe faţada căsuțe. 

— Nu există curent electric? a întrebat ea. 

— Ba da, dar este furnizat de un generator cu propan. 

Totuși, nu se auzea zumzetul vreunui generator. 

— Şi canalizarea? 

— Rezervoarele de apă colectează ploaia și zăpada. Toată casa a fost 
modernizată, a precizat Julia. Este mobilă, compactă și multifuncţională. 

— De unde ai făcut rost de ea? 

— A moștenit-o prietena unei prietene când proprietarul a murit pe 
neaşteptate. 

Sophia a înţeles: actele de proprietate erau atât de încâlcite, încât aveau 
să fie greu de descurcat prea repede. 

— Și terenul ăsta? 

Julia a zâmbit, iar în ochi i-au apărut sclipiri jucăușe. 

— Eh, de-acum lucrurile devin cu adevărat interesante. Terenul face 
parte din proprietatea lui James Cahill, care l-a cumpărat cu ani în urmă, 
dorind să se extindă. Însă nimeni nu vine niciodată până aici. Eu am suit 
căsuţa aici cu ajutorul lui Gus prin septembrie, înainte să înceapă ninsorile 
Şi... Mi s-a părut ca o ironie plăcută a sorții că era o căsuţă construită de 
firma lui James, iar el n-avea habar că eu o cumpărasem, ba chiar o 
instalasem pe terenul lui, pe care nu-l vizitează niciodată Și pe care sunt 
convinsă că nu-l va utiliza mulți ani. Totul părea că se potrivește perfect. 

Era încântată de sine, ca Și cum ar fi realizat ceva extrem de iscusit. 

— Așadar, Megan este înăuntru? întrebă Sophia, examinând casa cu ochi 
sceptici Și pornind spre ușă, urmată de Julia la numai un pas în spatele ei. 

— Da, ţi-am zis deja. 

— Încuiată înăuntru? 

— Păi, bineînţeles. Până nu se dă pe brazdă... n-o pot lăsa să iasă. Ar 
strica totul. 

— Dacă se dă pe brazdă. 


Sophia clătină din cap. Nu era deloc bine. Și femeile care muriseră, care 
fuseseră omorâte? 

— Nu putem face asta, Jula, pe cuvânt — nu putem ţine pe cineva 
încuiat. Nu știu la ce m-am gândit când am început să fac asta... 

— Exact la ce m-am gândit Și eu: la bani. 

Tonul ei o făcu pe Sophia să se oprească brusc. Sunase la fel de rece ca 
ziua aceasta vântoasă de decembrie. 

— Da, dar eu m-am înșelat. Amândouă ne-am înșelat. Trebuie să găsim 
o cale să ieșim din asta. Trebuie să cooperăm cu Megan, să-i explicăm că 
am comis o eroare, s-o convingem să-nţeleagă și... 

Atunci a simţit ceva tare apăsând-o pe ceafă. Într-o clipă, a ştiut. Julia 
avea un pistol Și-i lipise țeava de gâtul ei. Oh, Doamne, nu... A încercat să 
se întoarcă, ridicând un braţ ca să lovească, dar era prea târziu. 

În clipa următoare, viaţa i s-a derulat prin faţa ochilor. 

x kK k 

Când Rivers și Mendoza au ajuns la el, Bruce Porter a cedat foarte 
repede. 

— Nu vreau să am probleme, le-a spus el detectivilor. 

Erau toți trei pe veranda din față a bungalow-ului mic în care bărbatul 
locuia cu Andie Jeffries. leșise în fața ușii cu plasă în blugi și în tricou, cu 
o Șapcă de baseball pe cap și doar cu ciorapi în picioare. Pe fundal se auzea 
televizorul. 

— Pentru Dumnezeu, peste o oră suntem așteptați la părinții lui Andie! 

— Atunci, spune-ne doar ce știi despre Gus. 

— Fir-ar să fie! Lăsaţi-mă o secundă. 

Le-a întors spatele și a ridicat braţul spre un obiect nevăzut aflat după 
ușă. Rivers a dus mâna fulgerător la arma de serviciu, însă Bruce doar Și-a 
luat jacheta din cuier, a îmbrăcat-o, apoi s-a încălțat cu niște papuci Și a 
închis ușa după el. Stăteau toți zgribuliți sub lumina lămpii de pe veranda 
din faţă. Casa era situată pe o stradă unde doar puţine dintre ele erau 
decorate cu figurine de Moș Crăciun și oameni de zăpadă, care se legănau 
în vântul ce șuiera printre mașinile, camionetele și SUV-urile parcate lângă 
ambele trotuare. 

— Uitaţi ce-i, rosti Porter, n-am prea mult timp. Andie e la duș și peste 
o oră ne așteaptă ai ei la cină. Oricum, eu nu știu mare lucru, doar că Gus a 
dat de un necaz Și Și-a băgat mâna-n flexul ăla ca s-ascundă o dovadă — 


probabil o rană. 

— O rană... cauzată de ce anume? întrebă Mendoza. 

— De o bătaie, presupun. Nu știu. L-am întrebat despre ea și mi-a spus 
doar c-a fost un „bucluc mare”. De fapt, a folosit niște cuvinte mult mai 
urâte, dar n-o să le mai spun acum. Părea cumva stânțenit Și-Și pleca 
întruna privirea, iar cozorocul îi adumbrea ochii. Eu nu vreau necazuri, v- 
am zis. Am o relaţie bună cu Andie, un copil este pe drum, Și nu vreau să 
stric nimic. N-am nicio legătură cu asta — cu chestia în care-i implicat Gus. 

— EI a fost plecat din oraș? a întrebat Rivers, indicându-i data asasinării 
lui Charity Spritz. 

— Nu știu. Bărbatul privi într-o parte ȘI-ȘI frecă ceafa cu o palmă, 
cântărindu-Și, în mod evident, opţiunile. Of, Hristoase... poate că da, 
recunoscu în cele din urmă. Gus mi-a cerut să-l iau dintr-un motel de lângă 
aeroportul din Spokane Și m-a rugat să nu suflu nicio vorbă nimănui, așa că 
am tăcut din gură. 

— Ştii dacă are acte false? Pașaport pe alt nume? 

— Nu... Apoi însă păli, Și Rivers aproape că-i putea vedea rotițele 
învârtindu-i-se în creier. Rahat, nu știu nimic despre asta. Vreau să zic că 
mi-a zis c-a fost în Las Vegas, dar că nu voia să știe nimeni că-i dependent 
de jocurile de noroc. Credeţi... oh, Doamne, ce rahat! Expiră profund ȘI-ȘI 
aranjă căciula. Credeţi că el a omorât-o pe reportera aia? Porter se răsuci 
scurt sub lampa verandei. Nu pot să cred. Adică... ce mama naibii! 

Abia acum înțelese gravitatea situației, și părea de-a dreptul năucit. 

— Mă jur că n-am știut absolut nimic despre toate astea — eu doar l-am 
luat cu mașina cum m-a rugat, da? Privi scurt peste umăr. lisuse! S-a oprit 
apa, Andie o să iasă de la duș. Nu trebuie să afle nimic despre asta... o să 
fie extrem de supărată! 

A dat să pornească spre ușă. 

— O clipă, l-a oprit Rivers. Gus o cunoaște pe Sophia Russo? 

— Poftim? Cum naiba, bineînţeles că da — toţi o cunoaștem. Ea lucrează 
la hotel ca barmaniţă și câteodată mai ţine locul vreunei colege în cafenea 
Şi-n magazinul cu podoabe de Crăciun. 

— Au ieșit împreună? a intervenit Mendoza. 

— Nu știu. Chiar n-am habar. Acum chiar că trebuie să plec. Andie nu 
trebuie să afle nimic despre asta! 

A intrat apoi iute în casă, închizând încet ușa după el. 


— O adevărată relație binecuvântată de ceruri, a comentat Mendoza în 
timp ce traversau strada, prin zăpadă, spre locul unde Rivers își înghesuise 
Jeepul între o camionetă Ram, tunată, Și un minivan Dodge pătat de rugină. 
Ea nu vrea ca el să știe că a vorbit cu noi, iar el se teme ca ea să nu afle că-i 
punem lui întrebări. Nu le dau mai mult de șase luni împreună — indiferent 
dacă o să aibă sau nu un copil. 

— Adio teoriei cu „dragostea învinge totul”. 

Rivers deblocă portierele Jeepului Și sui la volan, iar Mendoza, după ce 
s-a așezat pe scaunul din dreapta lui, s-a întors spre el. 

— Eşti divorțat, nu? Haide — zi-o pe-aia cu dragostea „învingătorul 
suprem”. 

El nu i-a răspuns. A pornit motorul, în timp ce în minte i-a răsunat din 
nou glasul lui Astrid, însoţit de chicotul ei răgușit: „Cred că te-a avut la 
faza asta, iubitule, n-ai zice?” 

x kK k 

— Ştii că ești o idioată, da? întrebă Julia. 

Trase în sus, pe cele două trepte, corpul surorii ei care zvâcnea, apoi îl 
târî în interiorul căsuţei. Sophia se zbătea, mișcând dezordonat din braţe și 
din picioare, sperând să-și lovească sora, numai că, după Șocul provocat de 
arma de asomare, nu-și mai putea utiliza membrele controlat. Julia detesta 
faptul că fusese nevoită să procedeze așa, însă nu avea de ales. Sophia ar fi 
fost în stare să strice totul. 

Porni căldura, văzu cum flacăra alimentată de propan învie, apoi se uită 
la Sophia, care tresălta și se zvârcolea. 

— Mmmmeee... ggggggaaa... 

— Megan? Vrei să Știi ce s-a-ntâmplat cu ea? o întrebă Julia. Oh, este 
aici. Chiar acolo. Arătă spre faţada căsuţei, către copacii ce înconjurau 
luminișul. În curte. 

Ochii Sophiei se lărgiră și mai mult, Și printr-un colţ al gurii începu să i 
se prelingă salivă. 

— Fi, haide! exclamă Julia. Chiar ai crezut că mai e-n viaţă? Că eu aș fi 
atât de proastă, încât să cred c-aș putea-o convinge să facă parte din planul 
nostru, iar dacă am plăti-o, ea ar pleca și nu ne-ar mai deranja niciodată? Fii 
cu picioarele pe pământ! 

Păși peste corpul zvâcnind al gemenei, evitând ușoara tentativă a 
Sophiei de a o lovi cu piciorul. 


— Cât de naivă poti să fu? 

Desigur, Sophia nu-i putea răspunde. 

— Jalnic! urmă Julia. 

Sophia începu să plângă. 

Ca un afurisit de ţânc. Lacrimile îi Șiroiau din ochi, distrugându-i 
machiajul Și înroșindu-i nasul. 

— Termină cu-astea! izbucni Julia nervoasă. Revino-ţi! Ştii bine că 
trebuia să scăpăm de ea, pentru ca James să se concentreze numai asupra ta. 
Asupra noastră. 

Se lăsă pe vine, apropiindu-și fața de cea a surorii ei. Ignorând tenul 
acum pătat al Sophiei și lacrimile ce-i înroșiseră Și îi tumefiaseră ochii, era 
ca ȘI cum s-ar fi privit într-o oglindă, s-a gândit ea. 

— Crezi că sunt un monstru, nu-i așa? Te-ntrebi cât de departe sunt în 
stare să merg. Citesc asta-n ochii tăi, a încercat să o provoace Julia. 

Sophia reacționă, încordându-se, încercând Și eșuând jalnic să-și scuipe 
sora în faţă, pentru că saliva 1 s-a scurs pe la colţul gurii pe bărbie. 

— Uite ce mizerie ţi-ai făcut acum pe faţă, pufni Julia îndreptându-și 
spatele. Norocul tău este că mi-am dorit, cu adevărat, o soră și că acum 
inima mă oprește să scap și de tine. Așa c-o să stai aici, ai înțeles? Și-o să 
te gândești la tot ce am făcut noi două, la cât de implicată ești tu, la felul 
cum l-ai păcălit pe James și cum ai făcut parte dintr-un plan prin care să-l 
curățăm de bani Și să eliminăm celelalte femei din viaţa lui! 

— Nnnnnnnnnuuuuuu... 

— Gura! 

Julia privi la ființa deplorabilă care era geamăna ei. Cât de asemănătoare 
erau ele două, și în același timp cât de diferite! 

— Rebecca trebuie să dispară, anunţă ea după aceea, simțind un val de 
căldură inundându-i tot corpul. 

Acum, când avea mână liberă, când nu mai trebuia să-și facă griji cu 
prostiile Sophiei, când nu mai trebuia să se bazeze pe ea pentru fiecare alibi 
mic Și nesuferit, se putea ocupa de Rebecca Travers așa cum dorea. 

De fapt, dacă se ajungea la un punct critic, putea găsi o cale prin care să- 
Și folosească sora ca pe un miel de sacrificiu, deși probabil că n-ar fi putut 
s-o facă. 

Pur și simplu, n-o lăsa inima s-o omoare. 

Iar asta era o hibă. Una pe care avea să-ncerce s-o corecteze. 


Își aminti să scoată telefonul Sophiei din buzunarul ei înainte de a porni 
spre ușă. 

Dintr-odată, Sophia, afurisita, a încercat să se repeadă spre ea. 

Aproape că a izbutit să-și adune picioarele sub ea, ca să se împingă, dar 
a dat greș Și, răsucindu-se, a fluturat disperată din braţe pentru a-și menţine 
echilibrul. 

Buf! 

Pumnul izbuti totuși să lovească serios umărul Juliei înainte ca ea să fi 
reușit să se ferească. 

— Afurisito! ţipă Julia. 

Porni iute spre ușă înainte ca geamăna cu ochi sălbatici, cu mișcări doar 
pe jumătate controlate și care bolborosea incoerent, să se repeadă iar. Încuie 
ușa bâjbâind și înjură sonor; vântul îi șfichiuia faţa și ameninţa să-i smulgă 
Jacheta. Sora ei n-o mai atacase niciodată! Niciodată! 

Era timpul să plece înainte ca Sophia să fie în stare să-și controleze 
iarăși corpul. 

Avea nevoie de timp ca să se liniștească și să examineze situația din 
noua perspectivă. 

Desigur, Sophia avea să încerce să evadeze. 

Cine n-ar fi făcut-o? 

Dar în scurt timp, singură aici, în pustietate, izolată de lume, avea să-și 
dea seama că trebuie să se supună, că ea, Julia, știa ce era cel mai bine. Cel 
mai bine pentru amândouă. 

La urma urmelor, ele erau gemene. 

Asta ar fi trebuit să însemne mult — poate chiar totul. 

Jula se urcă la volan. 

Pe drumul de întoarcere, în timp ce străbătea pădurea plănuindu-și 
următoarea mișcare, a simţit cum îi revine furia. Acum trebuia să opereze 
singură. 

— Afurisită Și proastă, mormăi ea, clocotind încă de mânie. 

Umărul o durea rău de tot și-l masă puţin. Probabil că se alesese cu o 
vânătaie serioasă. După ce trecu de poartă, cobori din mașină și o încuie, 
uitându-se încruntată la urmele de roți ce dispăreau în pădure. Dar 
previziunile meteo anunțau alte ninsori, așa că le ignoră. Orice semne 
demascatoare aveau să fie acoperite de zăpadă. 

Ar fi trebuit să o lase pe Sophia să moară de foame acolo. Singură. Fără 


să Știe când va veni cineva după ea. Sau dacă va mai veni vreodată... Să-i 
fie învăţătură de minte. 

Nici vorbă — Julia nu intenționa câtuși de puțin să piardă tot ce realizase 
până acum! Se urcă din nou la volan Și porni spre oraș, derapând ușor de 
câteva ori pe gheața care se formase pe acest drum forestier rareori utilizat; 
parcă nici radiatorul mașinii nu asigura suficientă căldură la interior. La 
naiba, era oribil să te zgârcești, să economisești Și să te sacrifici toată viaţa! 

Ajunsese atât de aproape de averea Cahill, încât aproape că-i putea simți 
mirosul. Banii aceia urmau să-i aparţină. În timp ce mama ei, Deidre, ȘI 
bunica ei, Marla, nu doriseră decât să se răzbune, Julia dorea mai mult. Și 
crezuse că și Sophia gândea la fel. 

Până când idioata se îndrăgostise de James. 

Julia nu petrecuse degeaba ultimele trei luni purtând peruci hidoase, 
lentile de contact căprui și ochelari falși, forțându-și proteze în obraji Și 
îmbrăcând costumul acela degradant de grăsan pentru a-și modifica 
aspectul exterior. Nu, nu! 

Încă pierdută în gânduri, luă un viraj cu viteza cam mare Și, timp de o 
clipă, nu mai reuși să stăpânească volanul. 

Probabil că ar fi trebuit să inverseze rolurile de la început, s-o pună pe 
Sophia să se deghizeze, și ea să-l seducă pe James. Dar realitatea era că 
Sophia n-avea structura potrivită pentru a întreprinde toate acțiunile 
necesare, iar Julia avusese câteva probleme cu legea, care ar fi reprezentat 
un risc dacă era descoperită. 

O parte din furie 1 s-a risipit atunci când a intrat pe Șoseaua principală; 
își modifica planurile din mers Și, dintr-odată, părea să vadă într-o altă 
lumină săptămânile care aveau să urmeze. 

Acum, important era doar să devină Sophia, adică să intre în pielea ei. 
De altfel, examinase de ceva vreme ideea asta. Dacă cineva avea s-o întrebe 
despre sora ei, alături de care poate fusese zărită, avea să explice că Julia se 
întorsese în orașul ei, invocând fie urgenţe de familie, fie ceva similar. 

Totul avea să se rezolve — Julia trebuia să devină permanent Sophia. Ea o 
înlocuise deja de câteva ori la han Și în magazinul cu podoabe de Crăciun, 
iar restul avea să fie floare la ureche. lar cu James fusese în două nopti, 
alternând cu Sophia, Și bărbatul nu sesizase nicio deosebire. 

Da, da, da... avea să se descurce în rolul acela. 

Pentru moment. 


Problema Sophiei rămânea însă deschisă. Oare Julia putea cu adevărat 
să-ȘI elimine geamăna? Definitiv? La gândul acela, simți un ghem în 
stomac, iar ochii i se umplură de lacrimi. Julia se simţise singură, Și fusese 
singură, în mare parte a vieții ei. lar în toţi anii aceia, ea simţise că-i lipsea 
ceva... cineva... după care sosise minunea acelei conexiuni prin 
intermediul Științei moderne. Minunea minunilor, își găsise o rudă, ba chiar 
o soră geamănă! Care era probabilitatea unui asemenea succes? 

Oare chiar putea să distrugă acum minunea pe care i-o adusese soarta? 

Ar fi fost ea în stare să pună capăt vieții Sophiei, atât de strâns împletită 
acum cu propria-i viață? 

I se puse un nod în gât. N-avea să se mai gândească la asta, a decis ea. 

A inspirat profund când a văzut apărând în depărtare luminile din Riggs 
Crossing. 

Va aborda problemele pe rând. Avea să-și copieze sora, avea să devină 
Sophia, avea să stabilească o legătură permanentă cu James și avea să scape 
pentru totdeauna de Rebecca Travers. 

Atunci o să fie perfect! 


CAPITOLUL 48 


Treptat, Sophia își recăpătase controlul asupra corpului ei, Și acum 
dădea ocol pentru a suta oară, dacă nu chiar a cinci suta oară, interiorului 
căsuţei. Era mică, compactă și perfect etanșă. Ferestrele erau încuiate Și 
zăvorâte, la fel ca ușa. 

Furia continua s-o roadă. 

Frica o urmărea întruna. 

Cum era posibil ca propria-i soră să-i fi făcut așa ceva? Își frecă urma de 
pe gât lăsată de arma de asomare. 

Oare ăsta fusese planul Juliei de la bun început? 

Frustrată, lovi cu piciorul în ușă. 

Asta ar fi trebuit să fie temnita lui Megan, nu a ei! 

Însă aceea fusese o minciună; Sophia Ştia acum. Bineînţeles, Megan n-ar 
fi acceptat niciodată planul lor; ea fusese o proastă să creadă asta, ȘI poate 
că, de fapt, nici n-o crezuse. Se gândi apoi la corpul lui Megan, îngheţat 
ȘI... aflat undeva prin apropiere. 

Oare Julia avea s-o elibereze de aici? 

Și dacă nu, oare avea să fie găsită vreodată? 

Se trânti pe canapeaua încorporată și examină pentru a mia oară spaţiul 
din jur. Aranjamentul era simplu: livingul cu o nișă pentru birou într-un 
capăt, bucătăria în mijlocul structurii Și o baie mică în capătul opus. Două 
mansarde, de o parte și de cealaltă a livingului: una mare, pentru dormit, cu 
un pat, iar cealaltă mult mai mică, pentru depozitare. 

Julia lăsase mâncare în frigiderul micut, cărți pentru citit Și un Șemineu 
cu gaz pentru încălzit, ca Și cum ar fi plănuit de mult întemnițarea ei. 
Sophia simţi un gust amărui de la bilă urcându-i în gât și un spasm dureros 
în stomac. 

Luă o pernuţă de pe canapea, o strânse la piept, apoi începu să-și 
plănuiască răzbunarea. 

Atunci când, Și dacă, Julia va mai cuteza să-și facă apariția, Sophia avea 
să fie pregătită. 

Dar dacă nu mai apare? Dacă te-a lăsat aici să mori? Singură? 
AȘteptând? Fără să Ştii vreodată? 


Ca Și cum ea n-ar mai fi ucis niciodată. 

Sophia și-a încleștat maxilarele. Dacă Julia i-ar fi dorit moartea, ar fi 
putut s-o ucidă de acum. 

Nu. Ea avea să revină. 

Iar atunci, îȘi jură tânăra, rolurile aveau să fie inversate. 

x kK k 

Ploua cu găleata când James a ieșit de pe autostradă pentru a se îndrepta 
spre centrul Seattle-ului. 

Petrecuse două zile agitate, încercând să-și facă ordine în viață Și să 
gândească raţional după ce Sophia îl anunţase că era însărcinată. 

El avea să fie tată. 

Iniţial fusese, realmente, șocat. 

Și nici acum nu-i venea să creadă. 

Ea avea toate motivele să mintă, iar James o ştia prea bine, totuși ar fi 
putut să fie atât de diabolică? Ei bine, asta intenţiona să afle. 

Îi spusese că avea nevoie de puţin respiro, că trebuia să proceseze vestea 
Şi să-Și facă ordine în gânduri. Sophia fusese rănită, dar nu putea face nimic 
altceva decât să fie de acord. Asta nu avea totuși să dureze mult, motiv de 
aceea trebuia să acționeze rapid. 

Acesta era Și motivul călătoriei sale peste munţi, spre orașul de pe 
coasta abruptă a unui deal, de unde imaginile apelor cenușii din Golful 
Elliott se întrezăreau printre zgârie-norii ce se înălţau spre cer. 

James își reproșa că nu luase în serios testul de sarcină al Sophiei. 
Fusese un idiot! Dar acum nu mai era nimic de făcut. lar el se putea 
descurca în rolul de tată. Totuși, mai întâi avea să insiste s-o însoțească la 
un cabinet medical pentru confirmarea sarcinii. 

Intră într-un parking din centrul orașului Și lăsă mașina la nivelul cinci, 
apoi cobori pe scări până la stradă, unde continua să plouă monoton. Își 
ridică gulerul și merse către cheu, de unde un feribot tocmai se desprinsese 
de la doc, uitându-se la pescărușii care survolau apa agitată a golfului. 

Gândul căsătoriei începea să 1 se învârtă prin minte, considerând că era 
acţiunea corectă, singura de altfel. 

Dacă Sophia era însărcinată. 

Timpul urma să decidă, Și-a spus bărbatul, și a pornit să urce dealul. 
Trecând pe lângă vitrina unui restaurant italian, Și-a zărit chipul. 

Izbutise să se tundă ȘI-ȘI aranjase barba, așa că acum nu mai arăta ca un 


homeless, deși pe dinăuntru continua să se simtă cumva dezarticulat. 
Durerile din braţ și din umăr dispăruseră treptat, iar cicatricele de sub barbă 
aproape că nu se mai vedeau, însă el era profund schimbat pentru totdeauna. 

Nu numai că avea să fie tată, dar Megan tot nu fusese găsită, deși îi 
fusese descoperită mașina. Și tocmai în garajul prietenului lui Jennifer 
Korpi. Ce naiba însemnau toate astea? 

Oare Megan mai era în viaţă? 

Sau, precum celelalte două femei din oraș — Willow Valente și Charity 
Spritz — era moartă, fusese ucisă? 

Avea să afle vreodată adevărul? 

Avea să înceteze să mai oprească vizavi de Main Street Hotel, ca să se 
convingă că Rebecca era în siguranță peste noapte? 

Totul era foarte aiurea. 

Se feri din faţa unui puști care gonea pe skateboard printre pietoni, ȘI 
văzu firma pe care o căuta. Se afla la jumătate de cvartal mai sus, imediat 
după o cafenea micuță unde el și Rebecca se întâlniseră ca să bea o cafea. 
Amintirea acelui moment îi încleștă maxilarele. A traversat strada Și a 
intrat într-un magazin mic, care-i fusese recomandat de Rowdy și a cărui 
vitrină era plină de dispozitive electronice. S-a dus direct la raionul 
„supraveghere”, unde, dinapoia tejghelei, l-a întâmpinat un puști cu chipul 
presărat de coșuri, care nu părea să aibă mai mult de optsprezece ani. 
Băiatul a început să-i arate cu entuziasm tot felul de aparate, despre care 
susținea că erau echipamente „ultramoderne, aproape de grad militar”. 

James nu credea lăudăroșeniile acelea, însă găsi un dispozitiv de 
urmărire care-l mulțumi, așa că l-a cumpărat. 

Revenit pe trotuarul ud, a parcurs pe jos alte trei intersecții, prin ploaie, 
până la un magazin de bijuterii, pe care-l găsise pe Google. În vitrină erau 
etalate coliere, cercei, brățări și inele, care, pe fundalul zilei înnorate, 
aruncau scântei luminoase. James s-a oprit, privind inelele cu diamante care 
sclipeau sub spoturile discret ascunse ale vitrinei. 

Oare chiar putea să facă asta? 

Să fie atât de făţarnic, încât să cumpere un dispozitiv de urmărire, ca să 
poată afla pe unde mergea Sophia... în aceeași zi în care cumpăra un inel 
de logodnă? 

x kK k 


După zece zile, Julia abia dacă mai rezista. 


Pe dinăuntru, era un vulcan clocotitor. 

Se străduia să-și păstreze mintea concentrată asupra activității ei. 

Era pe punctul de a închide micul magazin cu podoabe de Crăciun, care 
funcţiona ca o anexă a cafenelei — mai avea o ultimă clientă, o femeie 
dolofană, îndesată într-o scurtă cu cel puţin două măsuri mai mici, de un 
roȘu-strălucitor, Și cu o căciulă de Crăciun ce-i acoperea parțial zulufii 
ciocolatii, scurți. Buzele uscate îi erau ţuguiate de parcă ar fi supt dintr-o 
lămâie când 1-a arătat Juliei un ornament pe care-l luase din brad, 
plângându-se că nu exista în culorile alb-murdar sau fildeș. Se părea că alb- 
ca-zăpadă „nu putea, pur și simplu”, să ocupe un loc în bradul ei. 

— Îmi pare rău, dar asta-i tot ce a mai rămas, i-a spus cu un zâmbet voit 
profesional. 

Julia încerca să-și menţină tonul îndatoritor, dar era iritată. Pentru 
Dumnezeu, mai erau două zile până la Crăciun, iar femeia își decora bradul 
acum? Doar ca să poată beneficia de reducerile de cincizeci la sută din 
prețuri? 

— Și nu poți face nimic? se bosumflă Dolofana. 

— Îmi pare rău, a răspuns Julia, căreia, de fapt, nu-i părea absolut deloc 
rău. Poate că găsiți altceva? 

— M-am uitat. Totul a dispărut. 

Păi... ce să-ţi fac? Mai sunt două zile și vine Crăciunul! 

— Nu ai niciunul prin spate? Jur c-am văzut unul de culoarea osului 
chiar săptămâna trecută. Poate că mai sunt Și altele. 

— Tot ce avem este expus, o asigură Julia pe hoașcă. 

— Ei bine, ăsta pur Și simplu nu poate să stea în brad, s-a strâmbat 
Dolofana și s-a umflat și mai mult, periclitând fermoarul care-i închidea 
jacheta. Atunci, cred c-o să caut în altă parte. 

Mult noroc! 

— Îmi pare rău. 

În realitate, în tonul Juliei nu exista pic de sinceritate, ba chiar se simţea 
sarcasm. 

Iar Dolofana a înţeles asta, așa că i-a trântit ornamentul delicat în palmă. 

Crăciun fericit Și dumneavoastră! 

Totuși, Julia nu rosti cu glas tare urarea uzuală. 

Dolofana Și-a aranjat căciulița de Crăciun Și a ieșit pufnind și izbind 
ușa, al cărei zurgălău răsună voios după ea. 


Drum bun Și cale bătută, îi ură Julia în gând. Oare cât timp va mai fi 
nevoită să păstreze slujba asta? s-a întrebat ea. Sophia îi spusese că, în 
cursul certei lor, James îi sugerase să-și găsească de lucru în altă parte, dar 
până la urmă renunţase la idee, fiind în toiul sezonului de sărbători. Acesta 
avea să se termine totuși, dar Julia nu cutezase încă să-l abordeze pe bărbat, 
întrucât — tot geamăna îi spusese — acesta îi ceruse puțin respiro. 

Indiferent de motiv, cearta lor distrusese aproape tot ceea ce construiseră 
amândouă. Sophia îi spusese că fusese vorba doar despre Rebecca, o 
nenorocită. 

Așa că Julia avea să fie răbdătoare. Ea nu ajunsese atât de departe, nu 
petrecuse atâția ani plănuind și perfecționându-și planul ca acum să 
grăbească totul și să pericliteze finalul. Dacă James avea nevoie de puţin 
respiro, avea să i-l acorde. Deocamdată, el părea că se mai înmuiase ȘI-l 
făcea semn cu mâna când se întâlneau în bar. Ea îi acordase un timp de 
respiro, chiar dacă detesta asta. 

Julia îl văzuse, desigur, de obicei de la depărtare, Şi-i prinsese privirea, 
zâmbise Și fluturase din mână. Bărbatul îi răspunsese de fiecare dată, chiar 
dacă zâmbetul nu i se citea Și în ochi. 

Era tot ce putea face Julia. 

Totul parcă se ducea naibii. Blestemata aia de Phoebe Matrix nu murise, 
ba chiar ieșise din comă, Și Julia nu știa ce avea să le declare poliţailor. În 
plus, Gus se externase din spital și, chipurile, se afla în convalescență, dar 
în realitate era o bombă cu ceas, gata să explodeze oricând. Ea îi cumpărase 
tăcerea, promiţându-i o sută de miare, însă dorea să reevalueze suma aceea; 
la urma urmelor, el o ucisese pe Charity, așa că era în avantajul lui să-și 
țină gura! 

Din clipa în care Sophia îi povestise că Charity fusese la bar și pusese 
întrebări, Julia știuse că reportera va aduce necazuri. Ea îl căutase pe James 
în seara aceea, fusese pe urmele unui subiect de articol Și, desigur, făcuse 
legăturile Cahill-San Francisco, în timp ce investigase. Atât Julia, cât și 
Sophia îl cunoșteau pe Gus, fiindcă el lucra pentru James. Cu niţel alcool 
turnat pe gâtul amicului Bruce, Sophia aflase că Gus era în stare de orice 
pentru un bănuţ — Bruce repetase „orice” — Și că știa pe cineva care putea 
măslui acte de identitate, și încă excelent, în câteva zile. Înarmată cu 
informaţiile acelea, Julia trecuse la treabă. lar Bruce Porter — binecuvântat 
fie micuțul fost infractor — avusese dreptate în privinţa lui Gus. Fusese 


destul de ușor să se apropie de el, să-i câștige încrederea și să-l implice. 
Gus era extrem de lacom Și, la fel ca Julia, considera că viața fusese 
nedreaptă cu el și era mereu în căutarea unui câștig rapid. El nu numai că 
ajutase la răpirea lui Megan, ci o urmărise pe Charity în San Francisco, 
unde o rezolvase. 

Cum de mersese totul atât de prost? 

Pentru prima oară de când definitivase planul acesta, Julei îi trecu prin 
cap că ar fi posibil să-l abandoneze și s-o șteargă. Să-și salveze pielea. 

Dar cum rămânea cu Sophia? 

Avea s-o lase, pur Și simplu, să putrezească în căsuţă? Să moară de 
foame, de sete, ori de frig, dacă înceta să-l mai plătească pe furnizorul ăla 
necinstit de combustibil, care venise Şi-i adusese propanul, fără să pună 
nicio întrebare și aranjând după aceea facturile, astfel ca proprietarii 
companiei de furnizare să nu devină bănuitori? Julia se căznise din plin 
pentru reușita planurilor ei, iar acum vedea cum acestea se destramă. 

Ar fi trebuit s-o șteargă. 

Totuși, ispita milioanelor aflate în posesia familiilor Cahill și Amhurst 
era prea mare pentru ca ea să mai renunţe acum. Avea să-i telefoneze lui 
Gus Și, la nevoie, avea să-i mai ofere bani. Și avea să găsească o cale de se 
ocupa de Phoebe. Poate că hoașca băgăreaţă urma să sufere alt accident, de 
data asta fatal. Și, dacă ar fi fost cu adevărat nevoie, deși detesta profund 
gândul acela, Julia putea s-o lichideze și pe Sophia și să scape de cadavru, 
așa cum procedase cu Megan. Era imposibil să se poată stabili vreo legătură 
între ea Și moartea lui Willow Valente. Chiar dacă ar fi fost văzută de 
cineva, se putea crede că Sophia fusese cea care o urmărise de la locuinţa 
lui James până la apartamentul ei jalnic. 

Așa că-și putea acoperi urmele. 

Dacă se ocupa de asta. 

Ea fusese întotdeauna inteligentă, iar acum era pregătită să pună 
inteligenţa aceea la încercare. 

— Sophia? 

Vocea lui James o surprinse. Scăpă din mână ornamentul, care se 
rostogoli, dintr-o ramură în alta, până se sparse de podea. 

— Ah! Ăăă... îmi pare rău. 

— Nu-l NIMIC. 

— M-ai luat prin surprindere. 


— Cred că trebuie să vorbim, a spus bărbatul, și Julia s-a simțit brusc 
cuprinsă de panică. 

Probabil că James se aștepta ca ea să știe despre ce fusese vorba în 
cearta lui cu Sophia, însă Julia habar n-avea. Trebuia deci să-și joace cărțile 
bizuindu-se doar pe instinct. 

— Acum? întrebă ea. 

Se aplecă să ridice ornamentul spart. Aripile de porțelan se spărseseră în 
cioburi mici Și ascuţite. 

— Lasă-l deocamdată, a oprit-o James, aruncând o privire în jur; se 
apropia ora închiderii și magazinul era pustiu. Cred că putem închide de 
acum. Dacă cineva dorește cu adevărat să cumpere poate veni o fată din 
cafenea. Îi oferi o umbră de zâmbet. O să pun eu o vorbă bună pe lângă 
Şefa. 

— Bine. 

Julia era neliniștită, dar decise să-l lase pe el să vorbească primul; dacă 
nu făcea altceva decât să-l îndemne să-și spună gândurile, poate că ar fi 
reușit să înţeleagă de ce apăruse o ruptură, de ce Sophia îi acordase „puţin 
respiro”. 

— Ce-ai zice să stăm aici? 

Și cafeneaua era aproape pustie, anunţul luminos cu DESCHIS fusese 
stins, toate mesele cu feţe de masă roșu cu alb fuseseră curățate, olivierele 
fuseseră aranjate în jurul lumânărelelor aflate în suporturi din sticlă și a 
crăciuniţelor, nu se mai auzea nici chiar omniprezenta muzică de Crăciun. 
La singura masă ocupată, o bunică și nepoțelul ei își terminau băutura 
caldă din căni și prăjiturelele. Apoi, bătrâna a încercat să-l ajute pe băieţel 
să-Ș1 îmbrace paltonașul, însă acesta s-a opus ferm, declarând: 

— Pot Și singur! 

În scurt timp au ieșit, iar singura ospătăriță a venit la masă și a luat 
banii, apoi a început să debaraseze. 

— M-am gândit mult, a rostit James, după ce-i trase un scaun Juliei la o 
masă dintr-un colț. 

— Și eu, spuse ea, deși nu avea habar la ce se referea. 

— Am reacţionat exagerat. 

James se așeză cu un aer grav în faţa ei. În mod clar, între el și Sophia se 
petrecuse ceva serios. Julia începea să aibă deja o senzație neplăcută în 
legătură cu ceea ce avea să urmeze. 


Ospătărița porni spre ei, însă bărbatul ridică o mână, oprind-o. 

— Da, se mai întâmplă, a rostit Julia, căznindu-se să-și imagineze la ce 
se referea. 

— Nu, n-a fost deloc bine. Atât doar că m-ai surprins intrând în camera 
mea când nu mă așteptam Și apoi detonând bomba aceea. 

Care bombă? 

— Înţeleg, spuse ea alarmată, deși nu înţelegea nimic, iar inima începu 
să-i bată cu putere. 

Despre ce naiba vorbea? James ridică ochii și o privi fix. 

— Adevărul este... începu el, și Julia își simţi pulsul bubuindu-i în 
tâmple. Adevărul este că până acum nu m-am gândit niciodată la ce- 
nseamnă să fii tată. Noi n-am discutat niciodată despre asta și... nu sunt 
nici pe departe un expert. 

Stai așa! Poftim? El avea să fie tată? Asta tulburase relația lui cu 
Sophia? Oh, Dumnezeule! Sophia era gravidă? Nu! Așa ceva nu se putea. 
Nu, nu, nu! Julia simți cum i se golește faţa de sânge. Se sili să rămână 
inexpresivă, să nu îngăduie să 1 se citească starea de șoc pe chip. 

— Am fost un idiot, vorbi bărbatul, Și tristeţea i se citea în ochi. N-ar fi 
trebuit să spun că tu nu poți lucra aici ȘI... 

Își trecu degetele mâinii prin părul tuns scurt. Pentru o secundă, Julia 
crezu că o va cere de soţie, că va face ceea ce se cuvenea — să recunoască 
pruncul cu care Sophia îi spusese că era însărcinată. Gâtul 1 se uscă și simți 
că toată încăperea se rotește în jurul ei, că podeaua îi tremură sub tălpi. 

— Hei... ești bine? s-a neliniștit James, în timp ce femeia își căuta 
cuvintele. 

— Stomacul, zise ea. Nu... nu-i nimic. Sunt bine. 

Nu era însă bine. Nici pe departe. Dacă Sophia era cu adevărat gravidă... 
Doamne Dumnezeule! Sophia nu avea habar că Julia nu putea rămâne 
însărcinată, că doi medici îi spuseseră că Șansele ei de a procrea erau, 
practic, zero. 

Pentru o clipă, aproape a avut senzaţia că se va trăda... Începea să se 
teamă că nu mai putea susţine mascarada asta. 

[inte tare! Nu ceda! Nu! Ai muncit prea mult Și din greu ca s-ajungi 
aici. Te poți descurca. Trebuie s-o faci! 

— Eşti sigură că te simţi bine? 

Îngrijorarea care se citea pe chipul bărbatului îi adâncea cutele fine de 


lângă colţurile ochilor. 

Nu! Asta-i un dezastrul 

— Da... da, izbuti ea să murmure. Atât doar că sunt un pic bulversată. O 
idee îi veni în minte și fu recunoscătoare cerului că James avea s-o accepte 
fără să clipească. Ştii, greţurile matinale nu se manifestă chiar întotdeauna 
dimineața. 

— Nu, nu Ştiam asta, recunoscu el. 

— Se pot manifesta în momente dintre cele mai neașteptate. 

Părea o explicație perfect logică, nu? 

— În regulă, vreau să Știi că eu sunt fericit, a rostit James, deși tonul 
vocii lui nu suna deloc convingător. Bineînţeles, mai sunt încă multe de pus 
la punct. 

— Bineînţeles. 

— Mai sunt încă multe care trebuie lămurite. 

l-auzi! El se referea la dispariția lui Megan și la crime. Polițaii roiau 
peste tot Și se părea că strângeau laţul în jurul lui Gus, ceea ce era deja o 
îngrijorare majoră. lar acum... peste toate, ea trebuia să se prefacă 
însărcinată? 

— O să găsim noi o cale să trecem prin astea, a asigurat-o James. Chiar 
atunci i-a sunat telefonul. Trebuie să plec, a spus, verificând numele de pe 
ecran. Bobby vrea să închidă atelierul și trebuie să verific niște chestii. 

— Bine. 

Doamne, cât de stinsă îi suna vocea! Ca sugrumată. Pentru o clipă, crezu 
că bărbatul se va apleca peste masă să o sărute. N-ar fi fost o reacție 
normală după o asemenea conversație? El n-o făcu însă. S-a ridicat Și a 
ieșit pe ușa din spate. Julia se simţea ca și cum ar fi fost, cu adevărat, 
încercată de greţuri. N-avea totuși timp pentru așa ceva. Erau prea multe de 
făcut. 

Își împinse scaunul în spate, traversă iute magazinul cu podoabe de 
Crăciun ȘI-ȘI luă haina din dulapul aflat în spatele tejghelei. Cu gândurile 
gonindu-i cu un milion de kilometri pe minut, stinse luminile Și ieși din 
clădire, sperând că, în aerul era rece Și curat, mintea 1 se va limpezi. 

Însărcinată... Sophia era însărcinată. 

Și nu ti-a spus! 

Asta o durea. 

Oare ce altceva îi ascunsese geamăna? 


Julia porni spre mașină. Poate că exista o cale prin care putea face ca 
situația să funcţioneze în avantajul ei. Să încerce oare să-l preseze pe James 
pentru o căsătorie rapidă — poate chiar să sugereze să țină totul în secret, 
pentru binele copilului — după care să „avorteze” brusc? Oare așa ceva ar fi 
avut succes? Sau, mai bine, să-l ţină la distanţă și să înceapă să poarte 
pernute peste abdomen? Nu, probabil că bărbatul se aștepta la sex... 

Continuând să examineze diverse opţiuni, Julia s-a urcat la volan Și a 
pornit Ștergătoarele de parbriz, privindu-le cum îndepărtau zăpada de pe 
sticlă. Ajunsese foarte aproape de momentul în care avea să primească tot 
ceea ce-și dorise vreodată, să fie mai bogată decât în visurile ei cele mai 
nebunești. 

Însă, un singur pas greșit ar fi putut să ducă la dezastru, iar ea să 
sfârșească prin a primi închisoare pe viaţă. 

Sau ar fi putut să fugă. 

Totuși, cât de departe ar fi ajuns? 

Îndepărtându-se de cafenea, își imagină o scenă cu poliţaii porniţi după 
ea, urmărind-o neînduplecați, deciși s-o distrugă. La naiba! 

Nu ajunsese atât de departe pentru ca acum să abandoneze. 

În niciun caz! Nici vorbă! 


CAPITOLUL 49 


22 decembrie 


— Să sperăm că Jardine este la fel de vorbăreţ ca Porter, a zis Rivers. 

Trânti portiera Jeepului, după ce parcase pe stradă în faţa unei clădiri cu 
un etaj, în stil victorian. Strălucea toată de la luminiţele care o împodobeau, 
Și un Moș Crăciun fals era coborât pe jumătate prin horn, astfel că i se 
vedea doar turul pantalonilor Și un sac mare cu jucării, pe marginea 
acoperișului fusese fixată o sanie decorativă cu reni. 

Jardine locuia în spatele clădirii principale, într-un garaj ce fusese 
convertit în apartament. 

— N-aș face pariu. 

În timp ce mergeau pe aleea lungă de acces, Mendoza Şi-a aranjat gluga 
scurtei groase, a cărei blană artificială îi încadra faţa. Femeia nu mai era 
atât de glacială în relația cu el, acum lucrau din nou ca o echipă. 

— Am avut noroc cu Porter, adăugă ea. 

— O să vedem. 

Pentru a-l convinge pe Jardine, dispuneau de mai multe atuuri. 
Laboratorul trimisese rapoartele despre probele de ţesut organic de sub 
unghiile lui Charity Spritz — aparţineau unui bărbat. Sigur că da, trebuiau să 
compare mostre de ADN, și Rivers se îndoia că Jardine va accepta de 
bunăvoie să dea un eșantion de salivă, dar ei aveau semnele de mușcături, 
imaginile video din aeroport Și declaraţia lui Porter. 

Un Şir de tuia cu ramurile ninse despărțea curtea din spate a casei 
principale de garajul micuţ. De o parte a gardului viu, luminiţele colorate 
ale casei străluceau și sclipeau, dar de partea cealaltă, zona din jurul 
locuinţei lui Jardine era întunecată. Două vehicule, o camionetă Și un 
automobil Honda mic, erau parcate unul lângă altul pe asfalt. 

Garajul nu era ornat cu beculeţe de Crăciun, dar din spatele jaluzelelor se 
revărsa lumină Și detectivul știa că Gus fusese externat din spital cu o zi în 
urmă. 

Ciocăni la ușă și imediat se auziră pașii grăbiţi ai cuiva apropiindu-se. 


Urmară clicurile a doua încuietori, iar ușa s-a întredeschis, doar atât cât îi 
permitea lanţul de securitate, lăsând să se vadă o porțiune din faţa lui 
Jennifer Korpi. 

— Ah, rosti ea, ușor neliniștită. Bună seara. 

Cu singurul ei ochi vizibil i-a examinat pe Rivers și pe Mendoza, 
deplasându-l de la unul la altul. 

— Am dori să stăm de vorbă cu Gus. 

— Păi... ăăă... el se odihnește acum. Femeia se străduia să zâmbească, 
însă jumătatea de zâmbet pe care Rivers a perceput-o, mai degrabă un 
rictus, a dispărut rapid. Eu tocmai am venit să am grijă de el pentru câteva 
zile, până va putea șofa ca să se ducă la terapie și la întâlnirile pe care le 
are. 

— Trebuie totuși să stăm de vorbă cu el. 

Korpi își umezi buzele. 

— Nu știu... 

Rivers părea decis să aștepte. 

— Bine, cred că e-n regulă. 

Ea închise ușa pentru o clipă, apoi se auzi zăngănitul lanţului de 
securitate, după care ușa se deschise larg. 

Jennifer Korpi stătea într-un vestibul mic Și părea îngrijorată. 

— Intraţi, dar... vă rog să nu staţi prea mult. A fost externat abia aseară. 

— Și dumneata stai cu el? 

Rivers Și Mendoza intrară, urmând-o pe Korpi într-un living mic, plin cu 
mobile uzate, care mirosea a fum de la soba cu lemne în care ardeau 
scurtături de brad, ce trosneau în răstimpuri. 

— Da. Pentru câteva zile. Școala este închisă de sărbători, și Harold e 
plecat din oraș cu afaceri până de Crăciun, așa că-i firesc să-l ajut pe Gus 
pentru o vreme... 

Aruncă o privire neliniștită spre o sofa cu tapițerie cadrilată, care 
cunoscuse probabil și zile mai bune, apoi spre un fotoliu recliner La-Z-Boy 
din piele uzată, care era gol, dar lăsat pe spate. O țigară ardea uitată într-o 
scrumieră de pe măsuţa pentru cafea. Femeia se încruntă. 

— Era aici... Gus! strigă ea, apoi vorbi peste umăr către Rivers Și 
Mendoza: Cred că s-a dus... Ah! Aici erai. 

Gus scoase capul de după un paravan care separa livingul de bucătărie. 

— Luam o bere, zise el, dar nu înaintă. 


Jennifer se încruntă către fratele ei. 

— Doctorul a zis să nu te atingi de alcool cât timp iei calmantele. 

Jardine pufni dezgustat. 

— Ce știe el? 

Se uită apoi la cei doi polițiști și Rivers avu un presentiment neplăcut. 
Vedea mâna dreaptă a bărbatului, care era bandajată, dar mâna stângă și 
jumătate din corpul său erau ascunse de paravan. 

Nu era deloc bine. 

Korpi stătea nemișcată în mijlocul livingului, chiar lângă măsuța de 
cafea, dar exact între detectiv și Jardine. 

— Pleacă de aici, a rostit Rivers. 

— Poftim? s-a întors Korpi spre el. 

Detectivul nu-și desprindea ochii de la Jardine. 

— Vreau să vorbesc singur cu Gus. 

— Ah, bine. 

Femeia s-a retras un pas, nesigură. 

— Pe aici! a invitat-o Mendoza. 

— Trebuie să stăm de vorbă, 1 s-a adresat Rivers lui Jardine. leși de 
acolo. Instinctul lui de detectiv intrase în alertă maximă. leși de acolo, a 
repetat el. 

Ducea deja mâna spre pistol, însă în spaţiul acesta strâmt era periculos să 
tragi cu arma, iar Jennifer Korpi continua să fie drept în linia de foc. 

— Nu vreau să vorbesc cu voi, a anunţat Jardine, privindu-și o clipă sora 
vitregă. Nu ţi-am zis să nu-i lași să intre? 

— E-n regulă, Gus, a spus ea, dar în mod vădit, acum era neliniștită de-a 
binelea. 

În plus, încremenise locului. Înghiţi un nod mare care i se pusese în gât 
i își făcu iute semnul crucii peste piept. 

— Dă-te la o parte! a insistat Rivers. 

— Nu-i OK! 

Gus ieși de după paravan Și, la naiba, avea un pistol în mâna stângă. 

— Nu trage! ordonă detectivul. 

Jennifer a scos un scâncet Și a fugit pe lângă Rivers și Mendoza, a cărei 
armă era deja aţintită asupra lui Jardine. 

— Aruncă arma! porunci Mendoza. Acum! 

— Nici vorbă! 


-V 
— 


Jardine începu să se retragă spre ușa din spate. 

— Arunc-o! 

Rivers își îndreptă Și el pistolul către bărbat, care-l roti stângaci, ţintind 
mai întâi către detectiv, apoi către Mendoza, după care din nou spre Rivers. 

— Pune arma jos, Gus, a rostit Rivers. S-a terminat. Știm că ai fost în 
San Francisco în noaptea în care Charity Spritz a fost ucisă. 

— Nu! strigă Korpi din vestibul. Oh, Gus! Nu se poate! N-ai făcut-o tu. 

— Gura, Jen! se răsti Jardine. Taci naibii din gură! 

— Oh, Doamne, Dumnezeule. Mi-ai spus că n-ai făcut-o tu! 

— Am zis să taci naibii din gură! 

Suspinând, Jennifer a deschis ușa din faţă și, odată cu valul de aer rece 
care a pătruns în casă, s-au auzit Și sunetele stridente ale sirenelor unor 
mașini care se apropiau. 

Jardine era agitat. 

— Asta-i o cacealma, a zis el. În noaptea aia, am fost aici. 

— Nu, n-ai fost. Alibiul tău nu se confirmă, iar Charity Spritz te-a 
zgâriat. Sub unghii i-a rămas pielea ta. A venit analiza ADN-ului Și, după 
ce recoltăm o mostră de la tine... 

— Nici gând! clătină Gus din cap. Nu, nu! 

— O să cerem un mandat judecătoresc. Avem însă fotografii ale mâinii 
tale dinaintea operației Și — ia ghici! Urmele de dinți se potrivesc cu 
amprenta ei dentală. 

— Ce? Nu! 

Acum, Jardine avea o privire de om încolțit. A început să înainteze lent 
Și constant spre ușă, dar — cu o mână bandajată și cu cealaltă în care ţinea 
arma — n-avea cum s-o deschidă. 

— Ai grijă, rosti Mendoza cu pistolul ațintit asupra lui. 

— E o minciună! urlă Gus, cu faţa acoperită de transpiratie. N-accept eu 
asta. E o înscenare! Voi mi-aţi pus la cale înscenarea asta, gabori de rahat! 

— Aruncă arma! repetă Mendoza. 

— S-a terminat, Gus, a rostit și Rivers, intuind, pe chipul bărbatului, 
reacţia acestuia. 

— Rahat! exclamă Mendoza. 

Trei arme au bubuit în același timp, iar Rivers a reușit să se arunce în 
spatele fotoliului înainte să fie atins de glonțul care a ţiuit la câțiva 
centimetri de capul său. 


Jardine se răsuci, scăpă arma, care-i zbură din mână, Și căzu ca un lemn, 
lovindu-se cu capul de ușa din spate. 

— Gus! Nu! Gus! ţipă Jennifer Korpi și încercă să se repeadă spre 
fratele ei, însă Mendoza o opri. 

— Stai pe loc, îi spuse. Am chemat ambulanţa și e pe drum. Va fi aici în 
două minute. 

Ochii lui Jardine începură să sticlească. 

— O să te dau în judecată, ameninţă el, privindu-l de pe podea pe Rivers, 
care se apropia. 

Detectivul lovi cu piciorul în pistol, expediindu-l departe în living, însă 
rănitul nu terminase cu invectivele. 

— O să te dau în judecată de-o să faci pe tine, fiu de căţea, ȘI-o să dau în 
judecată tot Departamentul Șerifului vostru de rahat! 

— Nu, Gus, n-o să se-ntâmple așa. Ai înţeles greșit. Fără să dea drumul 
pistolului din mână, Rivers se lăsă pe vine suficient de departe pentru a nu 
fi ajuns de Jardine. O să-ți spun eu cum o să se-ntâmple. O să faci 
închisoare. Pentru uciderea lui Charity Spritz Și poate și pentru altele. Dacă 
nu vrei să-ți petreci restul vieții după gratii, ar fi mai bine să ne spui tot ce 
Știi Și să cădem la o înţelegere. Nu despre crima din San Francisco, ci 
despre asasinul lui Willow Valente și despre ce s-a-ntâmplat cu Megan 
Travers. 

— N-am fost eu, rosti bărbatul. 

Apoi, înainte ca paramedicii Și două ajutoare de șerif să năvălească pe 
ușă, Jardine repetă, cu chipul contorsionat de durere, în vreme ce o pată 
roșie se întindea pe umărul drept al cămășii sale: 

— O să te dau în judecată de-o să-ţi meargă fulgii, Rivers. Şi știi ceva? 
O să-i dau pe toţi nenorociții-n judecată. 

— Serios? zise Rivers Și văzu bricheta pe care o scăpase Gus. 

O ridică, o palmă și o strecură discret în buzunar, apoi zise: 

— Nu cred deloc că va fi așa. 

x kK x 

Câte zile trecuseră? 

Cinci? 

Șase? 

Zece? 

Sophia pierduse numărătoarea. Din mansardă, învelită într-un sac de 


dormit, cu focul șuierând lin în șemineul cu gaz de la parter, ea privise pe 
ferestruici Și văzuse doar cum zilele se sfârșeau, lăsând loc nopţilor 
interminabile. 

Cu fiecare zi ce trecea, se simțea mai puternică, iar dorinţa de răzbunare 
îi creștea și mai mult — o simţea în inimă ca pe ceva palpabil, pulsator. 
Avea să găsească o cale prin care să-Și învingă sora. 

Asta dacă nu cumva avea să moară mai înainte. 


CAPITOLUL 50 


29 decembrie 


Rebecca nu se pricepea. 

Pur și simplu, nu era făcută să fie detectivă, sau spioană, sau ceva de 
genul acela. 

Înfofolită într-o canadiană cu puf Și cu fular, stătea în mașina închiriată, 
ţinând un pahar cu cafea între palmele înmănușate, cu ochii aţintiți spre 
apartamentul Sophiei Russo. Se simţea ca în rolul unei spioane bântuite de 
o obsesie. Și nu înregistra niciun fel de progres. 

În apartament nu se vedea nicio mișcare. 

Din nou. 

Ceasul de pe bordul micuţului Ford Escape, pe care-l închinase tocmai 
pentru ca Sophia să n-o recunoască, arăta 23:30. Rebecca sorbi din cafeaua 
aproape rece Și privi cum luminile din apartamentul Sophiei se stinseră, pe 
rând. La fel cum se întâmplase în fiecare zi. 

În seara asta, Sophia venise de mult acasă, iar mașina ei aflată în 
parcarea complexului era treptat îngropată de ninsoarea care nu mai 
contenea. Și pe Fordul Rebeccăi se depuseseră de acum câţiva centimetri de 
zăpadă. Din când în când, pornea ștergătoarele de parbriz, ca s-o curețe, Și 
pornea Și dejivrarea în același scop... Se temea că toate acțiunile acelea ar 
putea atrage atenția. 

Totuși, se părea că nimeni n-o observase încă. 

În tot cazul, nu Sophia. 

— Asta-i o nebunie, a rostit Rebecca, vorbind cu propria-i imagine 
reflectată de oglinda retrovizoare. 

Privise cum oameni veniseră Și plecaseră, cum circulația se rărise odată 
cu trecerea orelor și apropierea nopții, cum semafoarele din capătul 
îndepărtat al străzii se schimbau din roșu în verde, într-un ralanti hipnotic. 
Ca să-și treacă timpul, ascultase podcasturi Și muzică pe telefon, pe care-l 
încărca, pornind motorul pentru câteva minute. 

Crăciunul sosise Și trecuse Și, pentru prima oară în viaţa ei, Rebecca 


fusese complet singură. Evitase recepţia Și restaurantul hotelului, 
comandase mâncare la room-service, plângându-și de milă pe când ciugulea 
de pe platoul cu curcan umplut, cu sos de merișoare și cartofi dulci — o 
masă despre care bănuia că hotelul o servea și de Thanksgiving, dar 
renunţase la plăcinta cu dovleac în favoarea unei buturugi din ciocolată, cu 
glazură roșie și verde. Abia dacă o atinsese, dar băuse două pahare de vin. 

Părinţii ei erau preocupaţi de propriile lor vieți, cu totul distincte de 
viaţa ei, ȘI, deși amândoi o sunaseră Şi-i uraseră „Crăciun fericit!”, cu 
promisiunea de a se revedea cu toții Și exprimându-și îngrijorarea în 
legătură cu Megan, ei se deconectaseră pentru a se conecta cu cei de care 
erau apropiaţi în prezent. În vreme ce ea, Rebecca, se gândise la Megan, 
întrebându-se ce era cu ea Și sperând ca sora ei să se poată bucura măcar de 
un pahar cu vin Și dorindu-i tot binele din lume. În ciuda celor întâmplate, a 
suferințelor, a trădării și a lipsei de încredere, Megan rămânea sora ei, ființa 
cea mai apropiată. 

Rebecca se gândise la James și văzuse că el o sunase, totuși Crăciunul 
nu era un moment potrivit pentru a reînvia nici durerea aceea veche Și nici 
nostalgia după ce ar fi putut rezulta din reluarea legăturii cu el. Ar fi existat 
posibilitatea reală ca ea să facă ceva prostesc — așa că fusese mai inteligent 
să nu cadă în capcana aceea emoțională într-o seară de solitudine. 

Așa că fusese un Crăciun singuratic Și pustiu, și Rebecca nu putea să nu 
remarce ironia situaţiei; de când intrase în Riggs Crossing, fusese 
bombardată cu luminiţe de sărbători, brazi, colinde și arome. 

Dar acum se terminase. 

Se apropia Anul Nou. 

— Să sperăm că va fi unul mai bun, a murmurat ea, întrebându-se din 
nou dacă avea să-și mai revadă sora vreodată. 

În ultimele Șapte zile, Rebecca o urmărise pe Sophia Și nu descoperise 
nimic care să sugereze, măcar pe departe, că blonda ar fi făcut ceva cât de 
cât dubios. 

Sophia mergea la muncă, făcea comisioane, urma un curs de yoga, 
cumpăra alimente Și benzină, folosea serviciile drive-thru ale unei bănci Și 
cumpăra espresso de la un chioșc de cafea de pe Main Street. După care, 
seara, se retrăgea în apartamentul ei. 

O viaţă simplă Și plictisitoare. 

Desigur, Rebecca n-o putea urmări non-stop, dar, din câte își putea da 


seama, Sophia părea să-și vadă de viaţa ei. 

Aparent, nu făcea nimic care să fi cauzat cea mai mică îngrijorare. 

Atât doar că nu avea niciun prieten, iar viața ei socială era zero. 

Niciuna dintre femeile alături de care lucra nu ieșea cu ea, iar Sophia nu 
zăbovea după cursul de yoga pentru a pălăvrăgi cu colegele. Avea conturi 
pe câteva reţele sociale, dar acestea erau inactive de multă vreme. Rebecca 
le verificase. 

Nu avea prietene. 

Nu avea prieteni. 

Nimic. 

Până și sora brunetă și ochelaristă cu care Rebecca o văzuse de vreo 
două ori părea să fi plecat din oraș. Rebecca își punea întrebări în privinţa 
ei, deoarece nu păruse să aibă propria-i mașină, ci o folosise mereu pe a 
Sophiei. Pe de altă parte, când cele două fuseseră împreună, Julia șofase de 
fiecare dată. 

Și ce dacă? 

Nu era cine știe ce chestie. 

Era totuși niţel ciudat. 

Așa cum ciudat era Și faptul că proprietăreasa complexului de 
apartamente fusese internată în spital, fiind cât pe ce să moară. Probabil că 
nu era decât o coincidenţă, totuși Rebecca și-o notă în minte. 

De asemenea, ea începuse să „sape” prin viața Sophiei Russo, ca să afle 
cum ajunsese aceasta în Riggs Crossing, dar deocamdată nu găsise nimic 
care să sugereze altceva decât că aici își găsise o slujbă. 

Orășelul ăsta pierdut în nordul statului Washington era totuși foarte 
departe de Bay Arca. 

Unicul motiv real pentru care Rebecca o urmărea era Megan, care tot nu 
apăruse. Sophia fusese cauza despărțirii dintre Megan Şi James, cauza certei 
lor violente care-l trimisese pe James în spital și o determinase pe Megan să 
plece cu mașina peste munte... 

După care dispăruse. 

Și nu mai fusese găsit niciun semn în legătură cu ea. 

Până ce mașina îi fusese descoperită la cabana lui Harold Sinclaire. 

Rebecca sperase că poliția va găsi o pistă, vreo informație din laptopul Și 
telefonul lui Megan, care fuseseră ambele în mașina ei, o amprentă sau 
orice altceva care să-i conducă la sora ei. 


Deocamdată nu era cazul. 

A răsucit cheia în contact, pregătindu-se să plece acasă, dar se mai uită o 
dată spre Cascadia și rămase locului. 

A văzut cum ușa apartamentului cufundat în beznă al Sophiei se 
deschide. După o secundă, blonda a încuiat ușa Și s-a grăbit spre mașina ei 
aflată în parcare, a urcat la volan și a băgat în marșarier. 

— Dar unde pleci tu la ora asta? a șoptit Rebecca, după care, cu inima 
bubuind, a pornit după ea. 

— Ţin să te anunţ c-am încurcat-o, se auzi glasul lui Rowdy prin 
legătura wireless. 

— De ce? 

După ce lucrase până seara târziu, James tocmai ieșea din atelier, iar 
Ralph a ţâșnit pe lângă el ca să adulmece gardul acoperit de ninsoare 
proaspătă. Fusese prea agitat ca să poată adormi, așa că, după ce fusese în 
oraș Și se asigurase că Subaru-ul Rebeccăi era parcat în spatele hotelului, 
revenise în atelier ca să mai rezolve din hârțoage când era liniște: lucrătorii 
nu mai operau echipamente — nu urlau ferăstraie, nu răpăiau pistoale cu cuie 
— Și nici muzica nu duduia prin toată clădirea. Sfârșitul lunii — de fapt, 
sfârșitul anului — se apropia rapid, iar el rămăsese serios în urmă. 

Crocker dădea greș rareori, cel puţin după cum se lăuda el, iar dacă, într- 
adevăr, se mai înșela, nu se grăbea s-o recunoască. Odată, spusese că erorile 
îi distrugeau „reputaţia”. 

James deschise portiera Explorerului și Ralph se grăbi să urce. 

— E vorba despre verișoara ta necunoscută, explică Crocker. Copila dată 
spre adopție de către ruda ta nebună. 

— Așa? James se sui la volan și răsuci cheia în contact. Deci, nu există 
nicio verișoară? 

Asta era o veste bună. 

— Ah, nu — dimpotrivă. Mama n-a încredinţat spre adopție un prunc, 
pentru că ea a avut gemene. Fete. 

James simţi un gol în stomac. Asta era o veste proastă, altfel Crocker n- 
ar fi telefonat. 

— Aha. 

Porni motorul și dădu drumul ștergătorului de parbriz ca să îndepărteze 
stratul de aproape cinci centimetri de zăpadă proaspăt depusă pe geam. 


— După naștere, gemenele au fost separate, de aceea m-am încurcat. 
Găsisem un certificat de naștere Și am bănuit că asta era, dar după ce am 
mai săpat, am găsit încă un certificat, plus două seturi de acte de adopţie. 

James tot nu înțelegea ce legătură avea asta cu el. 

— Deci eu am două verișoare necunoscute. 

Ce mai rahat! 

— Exact, dar acum vine partea interesantă. Una dintre ele se numește 
Julia Harper și seamănă leit cu geamăna ei. 

— Poftim? James era de-a dreptul stupefiat. Vrei să zici că... stai așa... 
cu cine este geamănă? 

— Cu Sophia Russo. 

— Nu. 

Simti o amăreală de la fiere urcându-i în gât. Nu, nu, nu! 

— Ba chiar așa. 

— Cred că te-nșeli, a rostit James apăsat. 

Dumnezeule, NU! „Îndepărtată” sau nu, el nu putea să fie rudă cu Sophia 
— nici vorbă! 

— Îmi pare rău, dar ai fost jucat pe degete. Cred că Sophia aia ar putea fi 
de fapt Julia Harper. Mașina pe care o conduce ea este înregistrată pe 
numele Juliei. 

Poftim? Asta era complet lipsit de sens. 

— Eu continui să verific, a concluzionat Crocker, Și-o să te ţin la curent, 
dar am vrut să-ți dau un raport actualizat. 

În timp ce privea pe geam, cu gândurile confuze, i-a revenit în minte, 
obsedant, întrebarea polițaiului: „Ea este înrudită cu dumneata?” Asta 
însemna că ei știuseră. La naiba, poliţaui Știuseră! 

Gâtul i s-a contractat, Și toate întrebările acelea, aparent insignifiante, 
care-l obsedaseră au revenit în prim-plan. Oare de ce nu-și pusese întrebări 
despre schimbările rapide și uneori de neînțeles ale comportamentului 
Sophiei? Cum putea să fie siropos de dulce într-o zi Și tăios de sarcastică în 
ziua următoare? Existaseră, de asemenea, Și alte discrepanțe pe care 
bărbatul încercase să le ignore. 

Pe măsură ce ninsoarea cădea în jurul Explorerului, el și-o aminti ieșind 
de la duș, cu părul strâns sub cască, cu pistruii vizibili pe umăr; totuși, altă 
dată, într-o situație similară, când își strânsese părul în vârful capului într- 
un simulacru de coc, același umăr era perfect alb... Și nu folosise fond de 


ten ca să-ȘI acopere pistruii. O știa prea bine, pentru că o sărutase acolo... 
lar apoi, degetele mari de la picioare. Unul dintre ele fusese rupt Și intra 
mai greu în cizmă, dar cu altă ocazie, când ea purtase exact aceleași cizme 
înalte până la genunchi, o privise încălțându-se, iar piciorul îi lunecase 
înăuntru ca uns. 

Simti un ghem în stomac. 

El nu se culcase cu o femeie cu care era posibil să fie înrudit, ci cu două. 
Iar una dintre ele — Dumnezeule, spera că era numai una! — pretindea acum 
că este însărcinată. 

Gura i se umplu de salivă și cobori geamul ca să scuipe afară. 

Oare Sophia și Julia erau cumva implicate în crimele care tocmai se 
petrecuseră? Oare aveau vreo legătură cu dispariția lui Megan? Toţi 
mușchii spatelui și ai gâtului i s-au încordat, în timp ce degetele i s-au 
încleștat pe volan aproape cu disperare. 

— O să mai fac niște investigaţii, o să aflu unde-i Julia Harper Și revin. 

Rowdy închise înainte ca James să apuce să-i spună că el știa deja unde 
era. 

Chiar aici. 

În Riggs Crossing. 

Sophia îi amintise lui James că o întrezărise pe sora ei de vreo două ori, 
când aceasta o adusese la serviciu. De fiecare dată, din depărtare. Totuși, 
acum îȘi dădea seama că ceva nu era în regulă. Femeia aceea păruse mai 
voinică, avea părul negru și purta ochelari. 

Nu părea să fie o geamănă. În tot cazul, nu o geamănă identică. Sau... 
era deghizată? 

Fălcile i se încleștară. 

Crocker avea dreptate. Fusese jucat pe degete. 

James azvârli telefonul pe scaunul din dreapta sa. Ceva nu era în regulă. 
Ceva nu era deloc în regulă. Gândurile i se învârteau nebunește prin cap, 
stomacul ameninţa să-i ajungă în gât, iar saliva îi inunda gura, ca un 
avertisment pentru fierea lui, care Și ea urca spre gâtlej. Scotoci în torpedou 
Și găsi dispozitivul de urmărire prin GPS pe care-l cumpărase în Seattle și 
apoi îl fixase sub mașina Sophiei, când ea era ocupată la serviciu. 

Imediat ce ecranul învie și ledul indicator începu să clipească, apăsă 


pedala accelerației. 

Probabil că Gus Jardine avusese o revelație pe drumul spre spitalul 
Valley General, deoarece, în timp ce paramedicu îl coborau prin spatele 
ambulanţei, el ceruse să discute cu Rivers. Împreună cu Mendoza, acesta 
urmase ambulanţa ce gonise spre spital, cu girofarul pâlpâind și cu sirena 
urlând. 

Sub arcada ce ducea la urgenţă, de pe targa lui, Jardine, pământiu la faţă, 
îi privi pe cei doi detectivi. 

— Vreau să cădem la o înţelegere, hârâi el. Dacă supraviețuiesc, vreau 
să cădem la o înţelegere. 

— Pentru ce? a întrebat Rivers. 

Mendoza era lângă el, cu telefonul în mână, și probabil înregistra 
conversaţia. 

O asistentă care apăruse în fugă prin ușa deschisă a spitalului a 
intervenit: 

— Trebuie să-l ducem înăuntru. Imediat! 

Subţirică, decisă Și autoritară, tremurând în frig, le făcu semn 
paramedicilor să-l ducă pe Jardine înăuntru. 

— Blocul operator doi, a zis ea. 

— Nu! horcăi Jardine. O-nţelegere, Rivers! Imunitate. Nicio acuzație. 
Își drese glasul. Și... o să-ți spun unde-i ea. 

— Cine? 

Asistenta interveni: 

— Îmi pare rău, dar trebuie neapărat să intrăm. 

— Fata dispărută, Megan Travers, a rostit Jardine, palid la față ca 
moartea sub luminile girofarului ambulanţei. 

— Conversaţia asta va trebui să mai aștepte. 

Asistenta începea să se enerveze. 

— Vorbesc serios, Rivers. 

Gus părea că e pe punctul de a-și pierde cunoștința dintr-o clipă în alta. 
Glasul i se auzea ca un murmur. 

— Bine. Detectivul nu avea timp de pierdut. Unde-i ea? 

— Mergem înăuntru, insistă asistenta. Acum! 

Rivers se aplecă spre Gus, care șopti: 

— Pe terenul lui Cahill — Muntele Regret. Cum ieși de pe Johnson Road. 

— Unde anume ies? 

Ochii lui Jardine se închiseră. 


— Haideţi! ordonă asistenta și intră în spital, conducându-i pe 
paramedici care împingeau targa cu Gus prin ușile de sticlă glisante. 

— Am găsit, anunţă Mendoza, căutând pe telefon informații în timp ce 
reveneau la Jeep. James Cahill deţine un teren mare sus pe deal. 

— Să-i dăm drumul. 

Rivers nu îndrăznea să spere c-o vor găsi pe Megan Travers. Era posibil 
ca Gus Jardine să-l fi minţit. Dar poate că nu fusese așa. Atunci când ţinuse 
în mână, pentru câteva secunde, bricheta lui, îi apăruse o imagine cu Jardine 
șofând mașina lui Megan, apoi o alta, în care Megan era legată și cu căluș 
în gură pe bancheta din spate. 

Iar complicea lui? 

O femeie blondă, care-l speria cumva pe Jardine, despre care el credea că 
ar putea să-l tragă pe sfoară și căreia îi spunea „Julia”. 

Unde naiba se ducea? 

Urmând mașinuţa Sophiei prin oraș, Rebecca se străduia să rămână la 
distanță, ceea ce era destul de greu, întrucât circulația nu mai era atât de 
intensă, astfel că existau puţine vehicule care să-i asigure un paravan, Și 
nici ninsoarea nu era atât de abundentă, încât să fie mai putin vizibilă. Iar 
apoi situația a devenit și mai rea. După ce Sophia a ieșit din Riggs 
Crossing, Rebecca s-a văzut silită să rămână Și mai în urmă, astfel că abia 
mai zărea luminile de poziţie ale mașinii. 

Din faţă veneau puține vehicule și imediat dispăreau în ninsoare. Din 
fericire, o camionetă a ieșit de pe drumul de acces al unei ferme în faţa 
Rebeccăi, astfel că, acum, beneficia de un paravan. Iniţial, se temuse că o 
va pierde pe Sophia, dar camioneta mergea repede, așa că Rebecca a rămas 
în spatele ei, sperând că dansul fulgilor și farurile vehiculului din faţa ei o 
vor orbi pe Sophia, neîngăduindu-i să-și dea seama că este urmărită 

Continua să conducă în noapte, cu ochii mijiţi, în vreme ce sentimentul 
de neliniște îi adunase măruntaiele într-un ghem, iar inima îi bătea cu 
putere. În ce se băga? Brusc, se gândi să-i telefoneze lui James, apoi se 
răzgândi. La urma urmelor, acum se îndreptau către proprietatea lui, Și 
poate că Sophia se ducea chiar la una dintre casele lui James. 

— Grozav! 

Dacă Sophia avea să cotească pe drumul ce ducea la ferma lui James, 
asta era, ȘI gata. 


Rebecca n-avea să intervină. 

Acum nu era vorba despre James. 

Și nici despre ea. 

Era vorba despre Megan. 

A strâns de volan, simțindu-și palmele asudate în mănuși. Pentru o 
fracțiune de secundă, îi trecu prin cap să sune la poliție, dar ce ar fi putut 
spune? Că supraveghease apartamentul lui Russo, care acum părăsea 
orașul? 

Ar fi considerat-o, probabil, nebună de legat. 

Nu. 

Mai bine să meargă mai departe. 

Urmă camioneta peste pod și, spre disperarea ei, văzu cum șoferul 
semnalizează, după care o depășește pe Sophia prin stânga... 

— Fir-al al... 

Camioneta derapă puţin Și, cu răsuflarea tăiată, Rebecca atinse ușor 
frâna. Şoferul era de-a dreptul nebun. Stopurile Sophiei pâlpâiră o secundă, 
iar Rebecca încetini, rămânând mai în urmă, în timp ce camioneta accelera 
Și vira la dreapta, trecând prin faţa Sophiei. 

Acum, între mașinile lor nu mai exista decât ninsoarea care ar fi putut s- 
o împiedice pe Sophia s-o zărească. Rebecca încetini Și mai mult, fiind 
sigură că cealaltă se îndrepta spre locuinţa lui James. La răspântie însă 
Sophia încetini Și ea, apoi viră Și o luă spre est, în direcţia munților. 

— Ce naiba? 

Rebecca trecu de intersecţie, încercând să nu-i atragă Sophiei atenția că 
era urmărită. Merse câteva sute de metri spre sud, până dădu de un drum de 
acces, pătrunse pe el, apoi băgă în marșarier Și se întoarse pe șosea, venind 
din sens opus, după care porni pe varianta ignorată cu două minute în urmă. 
Spera să n-o fi pierdut pe Sophia, dar luminile de poziție ale mașinii nu se 
mai zăreau; nu se mai vedea decât ninsoarea care cădea necontenit. 

Rahat! 

A călcat accelerația, mărind viteza Și urcând pe o pantă scurtă a șoselei. 

Nimic! 

Doar noaptea vântoasă Și țiuitul motorului propriei mașini. 

Simti un nod în gât. 

— Haide, haide, a rostit cu glas tare, întrebându-se în același timp dacă 
nu cumva alerga după cai verzi pe pereți. 


Poate că Sophia nu făcea nimic necinstit, Și atunci de ce o urmărea? 
Pentru că avea o intuiție? Pentru că Sophia 1-l furase pe James lui Megan? 
Dacă așa stăteau lucrurile, Și ce dacă o pierduse pe Sophia? Tânăra avea tot 
dreptul la o viaţă privată. lar ea n-avea de ce să-și facă griji de vreme ce se 
afla în siguranță în automobilul ei. 

Nu? 

A mijit ochii scrutând depărtarea, însă nu zări nicio mașină. 

Escapada asta nocturnă, plină de neliniști și pericole potenţiale, fusese, 
așadar, în zadar. A încetinit, privind cu atenţie șoseaua, căutând un loc 
unde să poată întoarce, dar exact în momentul acela a apărut un licăr roșu în 
faţă. 

Șoseaua coborâse, iar acum mașina Sophiei se afla de cealaltă parte a 
depresiunii Și urca, așa că Rebecca o văzu din nou. 

Luă asta ca pe un semn Și mări viteza. 

Poate că ar fi trebuit să sune pe cineva ca să anunţe ce făcea ea acum, îȘi 
spuse, dar pe cine? Deja îi tăiase de pe listă pe James și poliția, așa că nu 
mai rămânea nimeni. 

Luă telefonul și formă 911. Tot ce mai trebuia făcut era să apese butonul 
de apel Și ar fi fost conectată cu poliția. 

Și cât timp îi va lua să ajungă aici? Ești la kilometri depărtare de 
civilizatie. 

Asta era — ajunsese până aici și era decisă să nu mai dea înapoi. 

Cineva era pe Șosea în urma ei! 

Șofând către căsuță, cu o sacoșă plină de provizii, Julia a văzut farurile 
în oglinda retrovizoare exact când trecea printre pâlcurile de conifere cu 
ramurile grele de zăpadă; drumul îngust șerpuia, urcând întruna. 

Sclipirile de lumină apăreau Și dispăreau câteva minute, pentru ca apoi 
să fulgere iarăși. 

Oare era urmărită? 

Care era probabilitatea ca altcineva să meargă pe dealurile astea 
împădurite în toiul nopții? 

Puști! 

Puteau să fie niște puștani. 

Adolescenţi căutând un loc privat unde să poată petrece, ori să Și-o pună, 
ori cine ştie ce altceva. 


Însă la un moment dat, avusese senzaţia că e urmărită — da, desigur, 
fusese idiotul ăla cu camioneta, care aproape că o orbise înainte s-o 
depășească, totuși Julia simțise că mai era o mașină. Care se ţinea mai în 
spate. Care se comporta dubios. Asta era paranoia, Și-a spus ea, de vreme ce 
nu Știa nimeni despre căsuță și nu suspecta nimeni că ea nu era Sophia. 

Totuşi, nu putea fi sigură. 

A văzut din nou o clipire de lumină slabă prin ninsoare. 

Nu avea să intre în panică, nu încă, totuși avea să fie atentă Și, desigur, 
în cel mai rău caz... trase cu ochiul spre scaunul din dreapta ei la pistolul 
care sclipea în lumina slabă a panoului de bord. 

Altă fulgerare în oglinda retrovizoare și Julia și-a încleștat maxilarele. 
Apoi a văzut derivația unde ar fi trebuit să oprească mașina și să descuie 
poarta. S-a întrebat ce va face automobilul din spatele ei. 

Nu conta însă. 

Atâta timp cât Julia știa ce se întâmplă, ea deţinea controlul. 

James a simțit un fior în inimă când a urmat indicatorul pe hartă. Julia 
suia în munti, mai exact, pe Johnson Road din zona Muntelui Regret. El 
avea un teren acolo, pe care-l primise anul trecut în schimbul a cinci căsuțe, 
dintre care ultima fusese livrată cu două luni în urmă. 

Doar o mână de oameni Știau unde era domeniul de pe Muntele Regret 
Și că acesta îi aparținea lui. 

Iar Sophia se număra printre ei. 

Ea văzuse tranzacţia într-una din zilele în care lucrase în birou, ba chiar 
îl întrebase despre ea. 

Pulsul îi crescuse ȘI îi zvâcnea capul. 

Acolo nu exista nimic; terenul nu fusese exploatat deloc, nu exista nicio 
structură, nici măcar un șopron, ci doar hectare de pădure. 

Exista totuși un motiv pentru care ea se îndrepta într-acolo, și inima 
bărbatului bubuia dureros în piept când a ieșit de pe drumul de ţară și a 
zărit luminile de poziție ale mașinii clipind în depărtare. A rămas în urmă, 
nedorind să se trădeze în cazul în care ea ar fi văzut un automobil intrând 
direct pe poarta deschisă. 

Însă ceva părea în neregulă. 

Da, ninsoarea îl împiedica să distingă detaliile și nu putea fi sigur, totuși 
spatele mașinii ei, care se profila pe zăpadă, nu avea aceeași formă cu 


vehiculul micuţ al Sophiei... Pe de altă parte însă, James atașase 
dispozitivul de urmărire dedesubtul mașinii ei, asta era incontestabil. 

Sau poate că ea îl descoperise și-l mutase pe alt vehicul? 

Nu... Nimeni altcineva n-ar fi venit aici. Nu pe proprietatea lui. 

Privi încă o dată monitorul GPS. Da, ea era aici. Dar... nu se mișca. 
Indicatorul pulsa, totuși stătea locului, pe când mașina din faţa lui, în mod 
clar, înainta printre copaci, nu era staționară... 

Atunci înţelese. 

Aici mai era cineva. Cineva care o urmărise pe Sophia. 

Cineva cu care ea plănuise să se întâlnească departe de ochii iscoditori ai 
celor pe care-i cunoștea? 

După ce mașina din faţa sa a dispărut din raza lui vizuală, James a trecut 
prin poarta deschisă, mergând pe urmele recente Și strângând cu putere 
volanul. Cine se afla înaintea lui Și ce intenționa? 

Bărbatul regreta, pentru prima oară de când îi fusese furat, că nu avea 
acum Glockul cu el. 


CAPITOLUL 51 


Mașina din faţa ei s-a oprit Și stopurile s-au aprins. 

Imediat, Rebecca a stins farurile și a oprit Și ea motorul. 

Se afla, în continuare, printre copacii care, spera ea, o ascundeau, iar în 
faţa ei drumeagul se deschidea spre o poieniţă aflată pe o colină, unde, prin 
ninsoare, se vedea o căsuță incredibil de mică, în faţa căreia staţiona 
celălalt automobil. 

Aici? 

În pustietatea asta? 

Să fi fost una dintre căsuțele pe care le construia James? 

Și-a umezit buzele, pregătindu-se să coboare. Numai că, mașina din faţă 
pornise din nou, cu motorul la ralanti, proiectând cu farurile ei fascicule 
paralele de lumină peste o latură a casei. 

Rebecca abia dacă mai putea respira. Nu putea să vadă prin geamurile 
celuilalt vehicul, dar credea că șoferul era tot înăuntru. Însă cine se afla în 
căsuţa întunecată? 

Megan? 

Oh, Doamne! 

Aici a fost dusă? 

Doar dacă... Te rog, Doamne, dă să fie-n viaţă! 

Se întinse către telefon... 

Portiera din stânga ei se deschise brusc, și o rafală de aer îngheţat năvăli 
în interior simultan cu aprinderea plafonierei. 

Ea icni. Ce naiba? 

— Jos! Șuieră glasul unei femei. 

Rebecca simţi cum inima i se oprește. 

Ridică ochii Și o văzu pe Sophia îndreptând un pistol spre fruntea ei. 

— Jos, am zis! Imediat! 

Rebecca dădu să întindă mâna spre telefon. 

— Nici prin cap să nu-ți treacă asta, o preveni tânăra, cu o scânteiere de 
răutate aproape diabolică în privire. Nu crezi c-ar fi timpul s-o întâlnești pe 
Surioară? 

— Ea este aici! Megan? 


Rebeccăi nu-i venea să creadă. Oare Megan fusese tot timpul în acest 
loc? Ceva nu părea în regulă. Pe de altă parte, ce alt motiv ar fi avut Sophia 
să vină până aici? Nu, nu... asta trebuie să fie o capcană. Dar dacă Megan 
era în viață? Dacă era... 

— Am zis „Jos”! 

Pentru o fracțiune de secundă, Rebecca s-a gândit că, ieșind din mașină, 
mai putea avea o Șansă. Dar cât de departe aș putea ajunge dacă aș merge 
pe jos? 

Cheile erau tot în contact... 

Ca și cum i-ar fi ghicit gândurile, Sophia făcu un pas înapoi. 

— Perfect. Tu ai ales asta. 

Trase un glonţ. 

O durere arzătoare i-a săgetat umărul și Rebecca s-a lăsat pe spate, în 
scaun, dar imediat fu smucită brutal, iar degetul mare al Sophiei intră exact 
în rana lăsată de glonţ. Scoase un țipăt în timp ce era trasă din mașină, după 
care căzu în zăpada înaltă. 

— Scoală! zbieră Sophia la ea. În picioare! 

Încercând să se supună poruncii, Și-a adus picioarele sub ea, apoi s-a 
balansat, părând nesigură. 

— Am zis... 

Pe neaşteptate, Rebecca a atacat. 

S-a năpustit cu corpul înainte, cu toată forța, placând-o pe blondă. 
Sophia a alunecat, pistolul i-a zburat din mână, iar ea s-a izbit cu umărul de 
portiera deschisă, cu un bufnet. 

Rebecca s-a aruncat după armă. 

— Stai! 

Blestemând Și scuipând, Sophia a sărit pe ea, luptându-se, încercând, de 
asemenea, să apuce pistolul, pe care nu reuși decât să-l împingă mai 
departe, îngropându-l în nămeti. 

— Rahat! ţipă tânăra. 

Rebecca se încordă Și o împinse cu brutalitate, încât Sophia căzu pe 
spate, lovindu-se violent. 

— Auuu! 

Pistolul! Ia pistolul! 

În ciuda durerii violente de la umăr, Rebecca s-a repezit cu disperare 
după armă, încercând să sape prin zăpadă, apoi Sophia a sărit din nou pe ea, 


trăgând-o înapoi. 

Nu! 

Adrenalina clocotea prin sângele Rebeccăi atunci când au început să se 
atace una pe alta — cu dinţii Și cu unghiile, lovind Și zgâriind, trăgându-se 
de păr. Corpurile lor încleștate au alunecat pe zăpadă, rostogolindu-se încet 
pe panta colinei, îndepărtându-se de luminiș. Cerul negru și solul alb se 
rotiră în faţa ochilor Rebeccăi, care se străduia să facă faţă celeilalte femei, 
care era mai mică, dar puternică Și teafără, pe când brațul ei stâng era inutil. 

Nu ceda! 

O poți învinge. 

Izbindu-se cu braţele și cu picioarele, continuară să se lupte, ţipând și 
gemând, lovind Și zgâriind. 

Sophia îi dădu drumul brusc și se ridică în picioare. 

Rebecca se năpusti spre genunchii ei, o placă și se tăvăliră din nou, 
alunecând tot mai jos în timp ce se băteau. Sophia își dezvelise dinţii într- 
un rânjet plin de ură. Cu braţul teafăr, Rebecca îi smulse căciula Și-i prinse 
zdravăn un smoc de păr de care trase cu disperare, rupându-l din rădăcină; 
cealaltă urlă de durerea aproape atroce. Continuau să se rostogolească peste 
rădăcini îngropate, pietre Și gheaţă. Făceau schimb de lovituri cu pumnii ȘI 
cu picioarele. Umărul Rebeccăi pulsa incredibil de dureros, însă toate 
gândurile ei erau îndreptate spre Megan. Avea s-o găsească. 

— Termină! Oprește-te! S-a terminat, zise Sophia, apoi amuţi când 
piciorul i se prinse sub o rădăcină ascunsă Și fu silită să-i dea drumul. 

Rebecca alunecă mai departe pe spate, coroanele copacilor se roteau 
mult deasupra ei, în timp ce încerca zadarnic să-și frâneze înaintarea. 

Bum! Se ciocni de trunchiul unui brad, lovindu-se puternic cu capul de 
scoarța noduroasă; durerea, practic, o orbi Și, pentru o secundă, totul deveni 
beznă în jur. 

Nu leșina! Nu poți să-ţi pierzi cunoștința. Dacă o vei face, ea te va 
omori. 

Buimacă, s-a străduit să se scoale în picioare Și a luat-o la fugă, sperând 
să se poată ascunde în pădure, însă a alunecat Și a căzut din nou. 

Dureros de brutal. 

Se prăbușise peste ceva dur Și îngheţat și... Oh, Doamne! clipi iute din 
ochi Și văzu marginea unei ţesături. Ceva roz. O jachetă? 

Poftim? 


S-a chinuit să se ridice Și a început să curețe zăpada de pe ceea ce, în 
mod evident, era un trup. A rămas împietrită, privind oripilată corpul ce 
zăcea cu faţa în sus. Inima îi bubuia sălbatic în piept, în timp ce mintea ei 
refuza, într-un urlet interior, realitatea. 

— Nu! ţipă ea, Și oroarea imaginii ameninţa s-o sufoce Și să-i înăbușe 
glasul. Oh, Doamne, nuuu! 

Șuviţe de păr șaten ieșeau de sub o căciulă din lână; picioarele erau 
acoperite cu colanti de blugi, iar jacheta roz era închisă cu fermoarul până 
la gât. Și deasupra gulerului? Faţa îngheţată a surorii ei. 

Rebecca ar fi dat oricât ca să poată fugi din faţa ochilor albaștri ai lui 
Megan, deschişi, dar lipsiţi de viaţă, a chipului cenușiu-albicios Și a 
buzelor îngheţate. 

— Nu! 

Își regăsi cu greu răsuflarea... Cele mai rele temeri ale ei se adeveriseră. 

— Nuuu! 

Sophia. 

Ea o ucisese pe Megan. 

— Tu ai făcut-o, rosti ea. 

Sângele scurs din rana de la umăr îmbibase țesătura jachetei și era 
vizibil acum Și pe zăpadă. Ridică privirea tulburată către Sophia, aflată ceva 
mai sus, pe panta colinei. 

Blonda se sculase și ea în picioare, cu chipul contorsionat de ură, Și 
gâfâia. Săpând prin zăpadă, găsise pistolul. 

— Tu ai omorât-o, vorbi Rebecca pe un ton scăzut Și măsurat, în ciuda 
mâniei care clocotea în ea. 

— Ce avem noi aici? Un adevărat Sherlock Holmes! Tânăra o aținti cu 
arma. Iar tu, surioară, vei fi următoarea! 

— Nu, Sophia, n-o face! 

Cu un râset dezgustat, cealaltă rosti: 

— Sophia? După care, plină de sarcasm, o imită: „Nu, Sophia, n-o face 
Alt hohot oribil de râs. Eşti proastă de bubui. Chiar crezi că eu sunt Sophia? 

Rebecca părea să nu înțeleagă și continua să lunece ușor la vale. 

— Eu sunt geamăna ei! Ce părere ai despre asta? Eu sunt Julia! Acum nu 
mai am însă peruca Și costumul de grăsan. 

Poftim? Ele erau două? Ce spunea monstrul ăsta? 

— Sophia n-ar fi putut face niciodată așa ceva. Probabil că n-ar fi trebuit 


|? 


s-o bag în chestia asta. 

— Care „chestie”? 

— Cât de jalnic de idioată poţi să fu, replică Julia, aţintind-o cu ţeava 
pistolului. Chiar n-ai înţeles? Sophia... adică nu, eu mă voi mărita cu 
James. 

— Tu te vei mărita cu James, repetă Rebecca stupefiată, străduindu-se să 
pună lucrurile cap la cap. 

— Exact! 

— Pentru banii lui. 

— Pentru ce altceva? Cealaltă clătină apăsat din cap. De aceea a trebuit 
să scap de Megan. Ea îmi stătea în cale, apoi Charity a-nceput să-și bage 
nasul, după care și Willow, care bântuia întruna pe coridoare ca un zombie. 

— Tu le-ai ucis pe toate, a zis Rebecca, simțind cum 1 se pune un nod în 
gât. Nu trebuia să... 

— Bineînţeles că eu! se răsti Julia. Morții nu mai vorbesc, da? Ridică 
apoi țeava armei care coborâse puțin. Te uiţi acum la viitoarea doamnă 
James Cahill. 

— Mă uit la o jigodie ucigașă, a ripostat Rebecca îngrozită. 

Nu putea s-o lase să scape în felul ăsta! Totuși, ce putea să facă? 

— Unde-i Sophia? 

— Aici, replică Julia cu un surâs știutor. 

— Ţi-ai omorât propria soră? 

— Nu încă, dar... 

Tânăra a strâns din umeri. Buzele i s-au strâmbat într-un rânjet răutăcios 
Şi sfidător, care o îngheță pe Rebecca până în oase. 

— Eşti un monstru! ţipă ea. 

— lar tu ești moartă! 

Julia ridică pistolul Și trase. 

xX kK x 

Sunetul unei împușcături răsună în noapte. 

— Rahat! 

James a lovit cu pumnul în volan Și a apăsat pedala accelerației. 

Patinând în răstimpuri, Explorerul gonea în sus, pe drumeagul șerpuit, 
sfredelind cu strălucirea farurilor peisajul înzăpezit. Bărbatul își simțea 
inima în gât. Ajunsese prea târziu. 

Oare cine trăgea? 


Sophia? 

Sau ea era victima? 

Și cine era șoferul celeilalte mașini? 

Copacii zburau pe lângă el, formând o perdea pâcloasă, în timp ce 
înainta, ghidându-se după urmele roților ce trecuseră înaintea lui pe aici. Ce 
avea oare să găsească? Pe cine avea să găsească? Cineva fusese rănit? Sau 
Și mai rău? 

După un ultim viraj derapă, aproape să se izbească de un Ford Explorer — 
mașina pe care n-o recunoscuse — dar călcă violent frâna Și se opri la câțiva 
centimetri de celălalt automobil. Privind în sus, pe ultimii metri spre 
luminiș, o văzu pe Sophia — sau era oare Julia? — aţintind o armă în jos, pe 
panta colinei, Și pregătindu-se să tragă din nou. 

Expusă în lumina de la farurile Explorerului, femeia întoarse mai întâi 
pistolul către parbrizul său, după care se răzgândi, se răsuci și o luă la fugă 
către căsuţa cocoţată în luminiȘ. 

— Stai! răcni James, dar ea descuie ușa Și se repezi înăuntru. 

Bărbatul rezistă imboldului de a sări din SUV. Sună la 911 și, imediat ce 
1 se răspunse, strigă: 

— Sunt James Cahill. Sunt pe proprietatea mea — nu am adresa, dar este 
lângă Johnson Road, pe Muntele Regret. Am auzit împușcături. Chemaţi-l 
pe detectivul Rivers. 

— Domnule, vă rog să vă precizaţi locația... 

— N-am timp. 

Băgă telefonul în buzunar și-i mulțumi Domnului că Rebecca nu era 
amestecată în situația asta. 


CAPITOLUL 52 


Cabana izolată 
Aceeași noapte 


În cabană, Sophia aștepta. Nu mai avea o armă, dar încă nu terminase și 
intenționa să se lupte. Scosese toate becurile, mai puțin pe cel din baia 
micuță. 

Răsuflând gâfâit, își repetă planul pentru a zecea oară. 

Când ticăloasa ei de soră va veni, urma să aibă o surpriză. Julia va intra 
în cabană... dar când va apăsa pe întrerupător ca să aprindă lumina, nu se 
va întâmpla nimic, interiorul va rămâne la fel de întunecat. Asta ar putea s-o 
îngrijoreze, s-o determine să se oprească, însă în cele din urmă o să-și 
alunge temerea. La urma urmelor, ea era Julia Și, de cele mai multe ori, era 
neînfricată. După aceea, va zări raza de lumină pe sub ușa băii, aflată în 
capătul opus, și va porni într-acolo. În tot acel timp, ea, Sophia, va sta 
tăcută, pitită în nișa micuță din dreapta ușii. În mod cert, Julia se va uita 
spre lumină Și, cu puţin noroc, va presupune că sora ei se află fie în baie, fie 
ascunsă în mansardă. Dar va fi ușor neliniștită Și, probabil, înarmată cu 
arma aceea oribilă de asomare. De data asta însă ea, Sophia, va fi pregătită! 

Își reaminti că trebuia să acţioneze perfect, să-și execute săritura în așa 
fel, încât s-o poată dobori pe Julia, să-i fure blestemata de armă, să-i ia 
cheile și s-o încuie în temnita asta. 

Și totul pe întuneric. 

— Ajută-mă, Doamne, Șopti ea, iar palmele i se umeziră la gândul acela. 

Era timpul să vadă și Julia ce însemna să putrezești aici, în creierul 
munţilor! Să fie ea cea care să nu poată evada, care să depindă de propria-i 
soră, care să se teamă de posibilitatea ca Sophia să nu mai revină niciodată. 
Avea să vadă și Julia cum e să simți că-ţi pierzi treptat minţile. 

La gândul acesta, Sophia surâse scurt. 

Necazul era că ea nu avea habar când — sau dacă — se va sinchisi Julia să 
revină. Își ronţăi o unghie, apoi, dându-și seama ce făcea, se opri. 

— Adună-te, își șopti. 


Nu era niciodată sigură când va apărea Jula; deocamdată, o făcuse din 
două în două zile... Numai că acum trecuseră mai mult de trei zile și 
Sophia începea să se îngrijoreze. Simţea un ghem în stomac la gândul că 
aproape îȘi terminase proviziile. 

— Nu te panica. 

Rahat! Iar vorbea cu glas tare, purta conversații nu doar cu sine, ci ȘI cu 
alţii. Nu numai cu Julia, dar și cu James... 

— Of, James, șopti ea. 

Dar nu îi era îngăduit niciun moment de slăbiciune. Încercă să-și alunge 
din minte faţa lui chipeșă, străduindu-se să ignore durerea sâcâitoare din 
inimă Și nodul din gât. În clipele acestea nu avea timp de așa ceva. 

Acum trebuia să se concentreze. Julia trebuia să reapară dintr-o clipă în 
alta. Nici chiar ea nu putea fi atât de crudă, încât să-și lase sora — 
blestemata de geamănă — să moară lent, în chinuri groaznice, de 
deshidratare sau de foame. 

Pe de altă parte însă putea să i se întâmple ceva. Dacă era rănită? Dacă 
era ucisă într-un accident? Sau dacă era arestată? 

Oare mai Știa ȘI altcineva că Sophia era întemniţată aici? 

Gus Jardine? Da, poate. Însă lui i-ar fi păsat? 

Absolut deloc. Pe Gus nu-l interesa decât propria-i persoană. 

Și atunci, cine ar fi găsit-o pe ea? 

Răspunsul era la fel de descurajant ca Și dealurile pustii din jur: nimeni. 

Brusc, Sophia s-a panicat din nou. Avea o senzaţie de gât sugrumat, așa 
că s-a străduit din răsputeri să-și înăbușe grijile, controlându-și respirația. 

În cele din urmă, părinţii ei aveau să înceapă să-și pună întrebări, deși se 
înstrăinaseră. 

Oh, cât de naivă fusese să se încreadă în Julia! 

Închise ochii. 

AȘteptă. 

Pe întuneric. 

Singură. 

Așa cum făcuse zile întregi. 

Timpul se scurgea încet și Sophia nu-și putuse stăpâni panica decât o 
vreme, după care întrebările obsedante reveniseră, din nou Și din nou, într-o 
buclă fără sfârșit. 

Oare Julia cunoscuse vreodată neliniștea... Ia stai! 


Tânăra înlemni Și ciuli urechile. 

Să-și fi imaginat zgomotul, vuietul unui motor care urca panta? 

Inima aproape că încetă să-i mai bată. 

Apoi a auzit iarăși zgomotul. 

Sporea în intensitate. 

S-a cățărat pe pervaz și a privit afară, pe ferestruici, simțind cum 1 se 
contractă plămâni. 

Te rog, Doamne! 

O străfulgerare de lumină scăldă brazii din jur, după care zgomotul 
motorului se auzi mai aproape. 

Julia! 

Sophia Și-a umezit buzele. 

Haide, surioară! Haide s-o facem! 

Motorul s-a oprit. 

Noaptea redeveni tăcută. 

Sophia se chinuia să înghită prin gâtlejul care i se uscase ca iasca. 

S-a auzit bufnetul unei portiere de mașină. 

Oh, Doamne! Oh, Doamne! 

Toţi mușchii corpului i se încordară. Toţi nervii îi erau întinși ca niște 
coarde de arc. 

Iar apoi, peste sunetul de pași s-a auzit zumzetul vag al unui automobil. 

Poftim? 

Mașina pornise din nou? Panicată, Sophia se căznea să vadă ceva pe 
ferestruici, însă era clar că era un vehicul care se apropia Și părea mai mare. 
Rahat, exista oare ȘI un al doilea automobil? 

Poftim? 

Și-a întins gâtul cât a putut de mult, ca să zărească o porțiune mai mare 
din peisajul înconjurător, și a reușit să distingă, în lumina farurilor 
reflectată de zăpadă, silueta Juliei stând complet nemișcată, cu fața spre 
drumul de acces. 

A mai adus pe cineva cu ea? În altă mașină? 

De ce? 

Este lipsit de logică. 

Julia făcu un pas îndărăt; acum era mai vizibilă. Băgă mâna în buzunar 
Şi scoase un pistol pe care-l îndreptă direct către lumină. 

Un pistol? Nu mai este arma pentru asomare? Ce face? Dumnezeule, 


chiar are de gând să-mpuște pe cineva? 

Sophia se gândi la Megan. 

— Nu! 

Bum! 

Prea târziu. 

Sophia a zărit fulgerul la gura ţevii când Julia a tras și, în aceeași clipă, 
a văzut-o pe Rebecca Travers, care fusese împușcată, făcând un pas înapoi, 
după care a căzut, dar... Rebeca s-a ridicat Și a luat-o la fugă. 

Ca naiba căuta ea aici? 

Ceva nu-i bine. Ceva nu-i bine deloc! 

Julia dispăru din câmpul vizual al ferestruicilor, urmărind-o pe Rebecca, 
decisă s-o omoare. 

Peste bubuiturile propriei inimi, Sophia auzea ţipete și răcnete, dar nu 
putea distinge cuvinte. Oare Rebecca știa că ea era încuiată în căsuță? Și, 
de fapt, mai era în viaţă? 

Deși simţea că era pe punctul să vomite, sui pe scară ca să privească prin 
altă ferestruică. Nu mai văzu pe nimeni. Ar fi trebuit oare să bată în ușă și 
să ţipe după ajutor? Ce s-ar fi întâmplat dacă... 

Lumina scăldă coasta dealului dinspre mașina parcată. 

Apoi Sophia văzu pe cineva alergând, îndreptându-se către ușa din faţă a 
casei, evitând să fie prinsă în razele farurilor, cu părul blond fluturând în 
urma ei. 

Julia. 

Cu inima bătându-i nebunește, Sophia se grăbi să revină în 
ascunzătoarea ei, exact atunci când s-a auzit cheia răsucindu-se în broască. 
Julia înjura încetișor, bâjbâind și încercând să descuie ușa. 

Oh, Doamne, oh, Doamne, oh, Doamne! Asta e! 

Încuietoarea clicăi și ușa se deschise. 

— Sophia? rosti Julia, Și glasul ei trăda panica. 

Sophia se împotrivi cu disperare imboldului de a vorbi. 

— Sophia? 

O auzi pe Julia apăsând comutatorul. 

— Ce naiba? Apoi: Sophia, pentru Dumnezeu, unde ești? Știu că ești 
aici. Avem o problemă. 

Făcu un pas înăuntru Și Sophia își ţinu răsuflarea — n-avea să se lase 
păcălită. 


— N-am timp de jocuri, spuse sora ei, care începea să devină frustrată. 
Vorbesc serios. Ăsta nu-i momentul potrivit. 

Rămase apoi locului, imediat după prag, cu ușa deschisă, lăsând să 
pătrundă aerul rece, care-i flutura poalele hainei. 

Sophia simţea cum neliniștea gemenei crește. 

— Sophia? 

O secundă. Julia aștepta ca ochii să i se adapteze la întunericul 
dinăuntru; prin ușa deschisă pătrundea doar o lumină foarte slabă. După 
aceea se întoarse Și, în cele din urmă, păru să observe dunga îngustă de 
lumină vizibilă pe sub ușa de la baie. 

— Eşti... Eşti bine? 

Sophiei îi bubuia pulsul în urechi. 

Nu răspunse. 

— Ce naiba-i asta? întrebă Julia, care, evident, nu fusese păcălită. Bine! 
rosti ea cu glas mai apăsat. Este alegerea ta. Dacă vrei să rămâi aici singură, 
eu voi pleca și n-o să mă mai întorc! 

Ce femeie crudă și oribilă. Sophia ar fi vrut să țipe la ea. 

Nu! Nu încă. 

— Pentru Dumnezeu! Fă cum vrei, atunci. la stai! Rahat! Ce naiba? 
Vocea Juliei păru sugrumată, după care continuă: Ce rahat! Nu... nu! Nu!... 
Asta nu-i bine! 

Sophia cuteză să tragă cu ochiul. 

Ușa continua să fie deschisă, și Julia se contura pe fundalul unei lumini 
stranii care se mișca... o lumină care provenea de la altă pereche de faruri? 

Inima Sophiei se opri. 

Se uită la pistolul din mâna surorii ei. 

Pistolul care o ucisese probabil pe Rebecca. Și care avea să ucidă pe 
oricine ar fi urmărit-o aici... ca și pe Sophia, de altfel. Nu se putea amăgi. 
Motivul pentru care Julia venise cu un pistol fusese de a o ucide pe Sophia, 
de a scăpa de geamăna trădătoare care devenise un element de risc. Îşi 
încordă toţi mușchii, gata să se repeadă. 

— Rahat! 

Julia șovăi, după aceea trase ușa puternic, închizând-o. Întinse mâna ca 
să pună zăvorul, apoi își dădu seama că ușa se închidea doar pe dinafară — 
nu exista nicio posibilitate de blocare a ei pe dinăuntru. Sophia Ştia asta. 
Controlase fiecare centimetru pătrat din căsuță. 


Interiorul era din nou aproape complet întunecat, doar o geană vagă de 
lumină pătrundea prin Șirul de ferestruici. Julia se retrase un pas. 

ACUM! 

Sophia sări. 

Țâșni peste spațiul deschis și o lovi în plin pe Julia. 

Surprinsă, sora ei ţipă de spaimă și căzu, cu Sophia agățată de ea, 
rostogolindu-se amândouă pe podea. 

— Ce... ce... mama naibii? 

Julia scotea sunete guturale în timp ce se lupta cu geamăna ei, care era 
decisă să-i ia arma din mână. 

— Dă-te jos de pe mine! Ce faci? Termină! strigă ea, răsucindu-se Și 
zbătându-se în timp ce Sophia încerca s-o ţintuiască de dușumea Și să pună 
mâna pe blestematul de pistol. 

Julia funcţiona însă pe adrenalină, se zvârcolea și-și mișca întruna 
brațele. 

— Eşti nebună? ţipă ea. 

Probabil. 

— Dar tu? 

— Termină odată. Pentru... pentru... numele lui Dumnezeu, Sophia... O 
să ne omori pe amândouă! 

Gâfâind, Jula încercă să se târască pe podea, însă Sophia nu-i dădea 
drumul, chinuindu-se să pună mâna pe pistol. Dacă ar fi izbutit să ajungă la 
mâna surorii ei... 

Buf! Trosc! Patul armei a lovit pometul Sophiei, fracturându-i osul. 
Durerea era atât de cumplită, ca și cum un fulger i-ar fi despicat capul. Ea a 
clipit de câteva ori, străduindu-se să nu-și piardă cunoștința. Îi curgea 
sânge din nas, dar a reușit, cu o mână, să o prindă pe Julia de păr și să tragă 
cu disperare, folosindu-și toată greutatea corpului. 

— Termină! Aaau! Jigodia naibii! 

Bum! 

Pistolul s-a descărcat. 

A urmat un zgomot asurzitor. 

Sophia a simţit cum îi tresare corpul. 

După care o durere arzătoare 1-a străbătut abdomenul. 

Nuuuuuu! 

Lumea s-a rotit în jurul ei. S-a prăbușit și Julia s-a strecurat de sub ea. 


Sophia a dat să scuipe, simţea gustul sângelui, Și-a auzit sora țipând, dar 
glasul îi era foarte îndepărtat, ca și cum Julia s-ar fi aflat sub apă și-i 
bolborosea numele. 

— Sophia... nu... oh, nu... Sophia... te rog... 

Altă bubuitură! 

Totuși nu era o armă, se gândi Sophia, străduindu-se să se concentreze. 
Mai degrabă, părea că ușa s-ar fi deschis violent și s-ar fi izbit de perete... 
totuși nu putea fi sigură. Nu mai putea fi sigură de nimic. S-a pipăit cu 
mâna Și a simțit căldura lipicioasă a sângelui. 

Deci, așa este când mori... 

Cineva plângea, dar era undeva, hăt departe. Suspina întrerupt. 

Julia? Ea părea să fie. 

— De ce ai făcut asta? De ce? o întrebă ea cu glas sugrumat. Ai distrus 
totul. 

Am distrus totul? Eu? Nu, nu... nu-i așa. 

— N-ar fi trebuit să fi rămas însărcinată. Cum ai putut să fii atât de 
dioată? 

— N-am... n-am... 

Sophia încercă să se apere — cuvintele se formau, însă buzele... oare i se 
mișcau? Oare chiar rostise cuvintele acelea cu glas tare? Sau doar îi răsunau 
în minte? Lumea se rotea ameţitor, totuși ea reuși să Șoptească, sau mai 
degrabă să șuiere, aspru, oribil: 

— Niciun copil... 

— Poftim? întrebă Julia cu un glas pe care ca îl auzea ca de foarte 
departe. 

Sophia trebuia totuși să-i spună gemenei, să-ncerce s-o facă să-nţeleagă. 

— Greşeală... să-l facem pe James... să se-nsoare... cu noi... Nol... 
noi... îl pierdeam... Trebuia să-l forțăm... 

Nu mai putea rămâne trează. Îi era frig și simţea un zvâcnet dureros în 
abdomen... Și... de fapt... nu conta... 

— Nu ești însărcinată? Totul a fost doar o minciună? a rostit Julia, și 
vocea ei îndepărtată părea tulburată. Stai... nu... Spui adevărul? 

Sophia Și-a umezit buzele. Se silea să vorbească și a deschis ochii. 

— Niciun copil, a insistat ea Și, ca prin ceaţă, a zărit o siluetă în ușa 
deschisă. 

— Idioato! a zis Julia pe un ton spart, apoi a împins-o Și s-a ridicat. O 


privi Și clătină din cap. Eşti praf! 

Cu o mână tremurătoare, aținti pistolul spre Sophia. 

— Nu! bubui glasul unui bărbat și Sophia aproape că zâmbi James? 
Silueta din cadrul ușii era James? A venit să mă salveze... 

— Nu! porunci el. 

Pentru o clipă, Sophia a simţit un fior de încântare în inimă, după care 
totul din temniţa ei micuță a început să se înceţoșeze, iar întunericul 
seducător a tras-o în jos... 

O văzu totuși pe Julia, acum în picioare, cu părul la fel de răvășit ca și 
privirea, când s-a rotit brusc, cu arma spre James. 

„Nu? încercă Sophia să strige, dar nu izbuti nici măcar să murmure. Te 
rog, nul Nu pe James. 

— Termină, Julia! Știu totul despre tine. Despre Sophia. Despre copil. 

— Niciun copil, insistă Sophia, chinuindu-se să pronunţe cuvintele, cu 
vocea gâlgâindu-i cumva straniu. Niciodată... n-a fost un copil. Testul de 
sarcină... era fals... 

— Minte! James intră în căsuță. Ca să salveze pruncul. 

— Mai degrabă ca să-și salveze pielea, zise Julia. 

— Sângerează, s-a încruntat bărbatul. 

Și-a scos telefonul din buzunar Și a început să tasteze un număr; în tot 
acel timp, Julia, cu mâinile tremurătoare, se străduia să țină pistolul aţintit 
spre el. Nu! Nu putea să-l omoare pe James! 

Sophia clipea iute, încercând să rămână conștientă. Dacă n-o făcea, Julia 
avea să-l împuște pe James, după care să întoarcă arma spre sora ei 
muribundă. 

— Unde-i Megan? întrebă James. Ce s-a-ntâmplat cu ea? 

— N-ai văzut-o? zise Julia ironic. 

— Dumnezeule, în ea ai tras? 

Glasul bărbatului era plin de oroare Și dezgust. Julia pufni. 

— Megan e moartă demult. 

— Atunci...? 

— Rebecca, desigur. 

— Rebecca? 

James era de-a dreptul stupefiat. Îngrozit. Oh, Doamne, Sophia înţelese 
din tonul lui că bărbatul continua să ţină la sora lui Megan, că probabil 
ţinuse tot timpul la ea, ba chiar o iubise... 


— Eşti nebună, a adăugat el. 

Inima Sophiei se frânse. 

— Lasă telefonul, a rostit Julia, retrăgându-se un pas. 

— S-a terminat, i-a spus el, și de data asta tonul lui era aproape brutal. 

— Nu... nu încă. 

Julia se retrase încă un pas și, în ciuda slăbiciunii ei generale, Sophia 
aproape că putea auzi cum se învârteau rotițele în mintea surorii ei. 

— Putem aranja ceva, adăugă Julia, cu un glas oarecum împăciuitor. 
Vorbesc serios, James. Eu nu vreau decât un pic. 

— „Un pic”? 

— Da, știi tu. Doar un pic din banii pe care ar fi trebuit să-i moștenesc. 

— Poftim? Cum poți să te gândești la așa ceva în clipa asta? Pentru 
Dumnezeu, Rebecca — Iisuse... Rebecca e moartă și sora ta e pe moarte! 
aruncă arma aia blestemată! 

Sophia auzi în minte un glăscior indistinct, apoi James îl întrerupse, 
rostind aspru în telefon: 

— Sunt James Cahill. Vreau să anunţ... 

— Nu! strigă Julia. Oprește-te! Vorbesc serios, James... 

Geamăna continua să se retragă ȘI tocul cizmei ei o atinse în trecere pe 
Sophia, după care se opri chiar deasupra sa. 

Atât de aproape, gândi Sophia. 

Sora mea cea scumpă. 

Suficient de aproape. 

— Te avertizez, urmă Julia către James. 

Acum! 

Cu toată puterea de care mai era capabilă, Sophia s-a ridicat pe jumătate 
Și a început să lovească orbește cu braţele. Degetele ei atinseră genunchiul 
Juliei, dar lunecară. 

— Ce ma...? 

Strângând din fălci, Sophia și-a silit degetele să prindă glezna gemenei 
ca într-un clește. 

— Termină, a strigat Julia, scuturând din picior ca să se descotorosească. 

Sophia nu-i dădu însă drumul, ci se lăsă să cadă înapoi, astfel că o trase 
spre ea, ȘI în aceeași clipă James sări înainte. 

Bum! 

Pistolul s-a descărcat! 


Bubuitura asurzitoare reverberă prin căsuţă. 

Julia urlă, căzu și nimeri peste sora ei, strivind-o sub greutatea ei de 
podea. 

— Ji... jigodie, scuipă ea peste sunetul unei sirene care se tânguia în 
depărtare. Jigodie... proastă ȘI... 

Nu mai putu continua. Horcăi, apoi icni ȘI tuși, iar ochii i se deschiseră 
larg. 

— Nu... oh... 

Împingând-o într-o parte, Sophia a ridicat ochii la timp pentru a-l vedea 
pe James clătinându-se în cadrul ușii, cu o pată de sânge lăţindu-i-se pe 
piept. 

Oh, nu... 

Bărbatul a căzut în faţă, năruindu-se Și lovindu-se cu capul de treapta 
cea mai de jos a scării, cu un bufnet surd oribil. 

Ochu Sophiei s-au umplut de lacrimi. 

— Niciun copil, murmură ea, abia conștientă de sunetul sirenelor, în 
vreme ce, încetișor, îȘi pierdea cunoștința... 

Clipea des, încercând să împiedice pleoapele să se închidă. Auzea 
bubuiturile pașilor Și ordinele agitate, răcnite, ca niște lătrături. 

— Trei victime! 

Fusese vocea unei femei. Una pe care n-o putea numi, totuși îi era 
familiară... Sau nu? Sophia nu se mai putea concentra, începea să piardă 
contactul cu lumea. 

— Ati auzit! lătră din nou femeia. Trei! Glasul autoritar vibra de 
îngrijorare. Am nevoie de paramedici. Urgent!... Da, aceeași adresă. Rahat, 
grăbiți-vă! 

— Tot neidentificaţi? 

Altă voce. A unui bărbat. 

— M-ati auzit? Situaţia e foarte proastă aici! urmă femeia. Pierd doi, 
poate pe toţi trei. 

Sophia închise ochii, apoi simți atingerea unei mâini Și din nou auzi 
ordine... de foarte departe... 

— Rămâi cu mine... m-auzi? Haide, haide, doamnă, rămâi cu mine... 

Dar Sophia n-o băgă în seamă, treptat, treptat se îndepărta... 

Un alt glas s-a ridicat deasupra vacarmului. 

Glasul Juliei. 


În timp ce femeia aceea nevăzută se străduia zadarnic să-i capteze 
atenția, Sophia auzi vocea surorii ei răsunând clar, precum clopotul unei 
biserici: 

— Noi suntem surori, Sophia. Tu și cu mine. Suntem gemene. Este o 
minune că ne-am regăsit, iar acum avem o legătură specială, care nu se 
poate destrăma. Noi două suntem împreună. Nimic nu poate să distrugă 
asta. Nimic! 

Putea să nu fi spus toate astea, pentru că Sophia le știa prea bine. Îi 
venea însă tare greu să se concentreze, să se focuseze... încetă să se mai 
străduiască. 

— Noi două ne vom avea mereu una pe cealaltă, șopti Julia cu o voce 
atât de sinceră, încât nu putea fi altceva decât adevărul. 

Iar înainte ca bezna s-o cuprindă, Sophia auzi făgăduiala surorii ei: 

— Mereu. Noi vom fi împreună. Îţi promit. 

Și eu îți promit. 

Apoi Sophia a închis ochii. 


CAPITOLUL 53 


James deschise un ochi. 

Îl durea capul. 

Îl durea umărul. 

Îl durea, practic, tot corpul. 

Încăperea era în semiîntuneric, dar își dădu seama că se afla în spital. 

— Un déjà vu total, a murmurat el printre buzele crăpate. 

Abia își recunoscu propria voce, apoi clipi Și privi de jur-împrejur. Pe un 
scaun stătea așezat un bărbat — purta palton Și ţinea o căciulă între 
genunchi. Detectivul. Bineînţeles. 

— Ai dreptate, a zis Rivers. 

— Cât... cât a trecut...? 

Încercă să pună cap la cap amintirile fragmentate despre felul cum 
ajunsese aici: goana lui, urmărirea Juliei până la cabană — o căsuţă care se 
afla tocmai pe terenul său. După aceea, panica Și împușcătura care-l 
adusese în cabană. Sophia zăcea pe podea, iar în jur era sânge, enorm de 
mult sânge... 

— Eşti în spital de o săptămână. 

Nu! 

— Ai fost operat. De asemenea, te-ai lovit la cap și nu erai complet 
vindecat după accidentul anterior... în fine, nu-i treaba mea — doctorii se 
vor ocupa de asta. 

— Rebecca? a întrebat el. 

Primul lui gând s-a îndreptat către ea. Fusese rănită. 

— S-a întors în Seattle. 

— Dar a fost împușcată. 

— Glonţul i-a trecut prin antebraţ și a ieșit fără să-i atingă osul. S-a ales 
cu destule vânătăi Și zgârieturi după lupta cu Julia Harper, dar în general, a 
fost norocoasă. A scăpat cu bine. 

James se simţi ușurat aflând că ea nu păţise nimic, dar în același timp, o 
ușoară dezamăgire că plecase. Și nu știa cât de norocoasă fusese 
Rebecca... sau chiar Și el, ţinând seama de toate. Își simţi gura uscată și-și 
umezi buzele crăpate. 


— Sophia? continuă el cu întrebările. 

— Este în viață, dar sub paza poliţiei. Se pare că va scăpa cu bine. 
Despre altele, nu pot vorbi în privinţa ei. 

— Julia? 

— A murit chiar în noaptea aceea. Ea a fost legătura cu Gus Jardine, care 
încă se străduiește să aranjeze o reducere a pedepsei prin cooperarea cu 
poliția. Jennifer Korpi și Harold Sinclaire sunt nevinovaţi. Gus i-a 
manevrat pe amândoi. 

James nu simţea nimic. Îl asculta pe Rivers explicând ceea ce el 
dedusese deja: cele două gemene despărțite atâția ani, gemenele fiicei 
surorii vitrege a mamei lui și ale unui tată necunoscut, care se regăsiseră Și 
puseseră la cale un plan de a-l seduce pe James, de a se mărita cu el, 
probabil de a-l ucide și a moșteni averea. Ele îl angajaseră pe Gus Jardine 
s-o omoare pe Charity Spritz, care se apropiase prea mult de punctul în care 
ar fi putut să fie demascate, Și pe Willow Valente, care bănuia deja că 
Sophia era întruchipată, de fapt, de două persoane, și aproape c-o 
omorâseră pe Phoebe Matrix, proprietăreasa băgăreață. Dintre ele, Julia era 
mai letală, dar nici Sophia nu era vreun înger. Avea să fie judecată, 
condamnată Și trimisă pentru mult timp la închisoare. 

— Nu suficient de mult, comentă Rivers. Are un caracter foarte neplăcut. 

— Deci, totul se rezuma la bani, a rostit James. 

— Așa se pare. Cât timp ai fost inconștient, s-a mai întâmplat ceva. 

— Ce anume? 

— Am găsit cadavrul lui Megan Travers. Mai precis, Rebecca, atunci 
când s-a împiedicat de el — Julia nici măcar nu se obosise s-o îngroape, sau 
poate nu izbutise, fiindcă pământul era atât de tare. I-au lăsat corpul să 
îngheţe, acoperit de zăpadă. Sophia a declarat că Julia a ucis-o, cu ajutorul 
lui Gus Jardine. Bineînţeles, el susţine că-i nevinovat. Sophia a mai declarat 
că Julia i-a mărturisit că ea a răpit-o pe Megan și că intenționa s-o ţină 
captivă în cabană, dar că Megan încercase să evadeze, a avut loc o luptă 
între ele, așa că a decis s-o omoare. Iniţial, Julia nu-i spusese nimic Sophiei 
dar după ce ea n-a mai dorit să urmeze planul, a luat decizia de a o închide 
Și pe ea tot acolo... 

— Să mă jecmănească pe mine. 

— Să se mărite cu tine, să te jecmănească Și, după părerea mea, să te 
ucidă, în cele din urmă. Rivers îl țintui pe James cu privirea. Ambele surori! 


James închise ochii o clipă. 

Se gândi la pruncul care nu existase niciodată și la faptul că el fusese 
destul de naiv ca să fie păcălit de gemene. La felul cum viaţa lui se 
schimbase pentru câteva săptămâni la ideea de a deveni tată. 

Se gândi din nou la Rebecca Și inima 1 se strânse. Rivers s-a ridicat. 

— Apropo, pistolul tău este tot la noi, va mai trebui să-l ținem pentru o 
vreme ca probă. 

— Poţi să-l păstrezi, 1-a replicat James. 

Nu mai dorea nimic care să-i amintească. Pentru o clipă, ochii 
detectivului au părut că sclipesc atunci când Și-a pus căciula. 

— Eşti sigur? 

— Da. ÎI fac cadou poliţiei. Sau ţie, dacă-l dorești. 

Pe buzele lui Rivers a fluturat un surâs neașteptat. 

— Mersi. Ajuns lângă ușă, s-a întors. Un sfat din partea mea, Cahill... 

— Da? 

— Las-o mai ușor cu femeile. Sunt prea al naibii de periculoase. 


EPILOG 


Luna februarie a anului următor 
Riggs Crossing, statul Washington 


James îȘi prinse centura cu scule pe șolduri, pregătindu-se să urce pe o 
platformă, unde începuse construcția unei căsuțe — elegantă și modernă — 
cu elemente scandinave. 

— Hopa! 

Era glasul lui Bobby Knowlton. Venea dinspre spatele clădirii, 
culegându-și cu grijă un fir de blană de pisică de pe mânecă, Și tocmai se 
oprise în ușa deschisă a atelierului și privea cu atenţie drumul de acces. 

— Vine cineva. 

Uitându-se peste umăr, James a zărit un Subaru alb, care se apropia 
rapid, ridicând jerbe de apă din băltoacele formate în pietrișul de pe alee. 

Rebecca. 

În ciuda sfatului primit de la Rivers, James o sunase de câteva ori și-i 
trimisese SMS-uri. 

Ea nu răspunsese niciodată. 

Nici măcar o singură dată. 

lată, acum venea aici — Și pulsul bărbatului s-a întețit, iar inima părea că 
1-0 va lua razna. 

Femeia parcă ȘI opri motorul. 

— Vin într-un minut, i-a spus James lui Bobby, simțind cum i se 
încordează toţi mușchii spatelui. 

Cu capul gol, în blugi, pulover și o haină lungă, femeia îl aștepta lângă 
mașină. 

— Să nu-mi zici că ţi-a fost dor de mine, a rostit James, silindu-se să 
zâmbească în timp ce se apropia. 

Ea dădu ochiu peste cap. 

— Dumnezeule, am știut că-i o greșeală. 

Surâse totuși ușor Și bărbatul observă că reîncepuse să ningă — câțiva 
fulgi se roteau, coborând din cerul sur, Și se agăţau în părul Rebeccăi. 


— Ce anume este o greșeală? 

— Că mă-ntorc, dar dacă tot sunt aici... Strânse din umeri. M-am mai 
gândit. 

— Asta-i bine s-o facem mereu. 

— Mda. Eu m-am gândit mult și am decis că-ți datorez scuze. Ți-am 
primit SMS-urile... 

— Şi n-ai răspuns. 

— Exact. N-am răspuns nici la telefoane, pentru că, pur Și simplu, nu 
eram încă pregătită. Erau multe lucruri la care trebuia să mă gândesc... din 
cauza lui Megan Și... în fine, toate care s-au întâmplat, dar când m-am 
adunat, în cele din urmă, m-am gândit că ar trebui să-mi cer scuze pentru că 
am plecat așa cum am făcut-o. Am mai rămas doar ca să-mi pună copci Și 
s-aud că tu vei fi bine și te vei însănătoși. Și n-am vrut nici să te sun, nici 
să-ţi scriu. În niciun caz imediat după toate cele petrecute. Chiar ȘI după ce 
tu ai încercat să mă contactezi. Cumva nu mi se părea în regulă. Nu părea 
suficient de personal. 

James o studie cu atenție. 

— Așa că ai preferat să conduci atâta drum din Seattle până aici? 

— Da. 

— Să ştii că nu-mi datorezi... 

— Te rog să mă lași s-o fac așa cum vreau eu, da? a zis Rebecca, apoi a 
tras adânc aer în piept. Te-am învinuit pentru toate, de la distrugerea vieții 
mele, până la distrugerea vieții lui Megan și implicarea, cumva, în 
dispariția ei. Pur Și simplu... pur Și simplu am dorit să te etichetez ca fiind 
personajul negativ, Și am făcut-o. 

Bărbatul o asculta în tăcere. 

— După aceea, am venit aici Și am descoperit că, de fapt, situația era 
alta, dar n-am putut, pur și simplu, să cred. N-am vrut să cred că tu nu erai 
implicat. Aveam nevoie ca tu să fii omul cel rău, Și acum m-am gândit că 
trebuie să știi că... m-am înșelat în privința ta. Și-a dres glasul și a 
încheiat: Am greșit. 

— În cazul ăsta, suntem doi. Eu n-am fost tocmai un cavaler călare pe un 
armăsar alb, ba nici măcar un simplu cavaler. 

l-ar fi fost greu să-i explice toată suferinţa provocată de sentimentul de 
vinovăţie. Își frecă ceafa și, pentru prima oară în viaţă, își simţi limba 
legată în prezenţa unei femei. A acestei femei. 


Un vânticel începuse să adie prin curte Și câteva frunze fragile, rămase 
de astă toamnă, se învolburară ca într-un dans. 

Cu coada ochiului, James l-a zărit pe Ralph, care dormise în birou Și 
care acum cobora scara. Ciobănescul ieși în fugă din clădire, apoi începu să 
ocolească un copac Și să scheaune, ca și cum ar fi încercat să sperie o 
veveriţă, ce-i drept, inexistentă, din ramurile șale desfrunzite. 

Rebecca l-a urmărit cu privirea, apoi s-a întors spre James. 

— Bun, a zis ea, asta e, m-am gândit că ar trebui să știi. 

Își zornăi cheile din buzunar. 

— Pleci? 

— Da. Slujba și viaţa mea sunt în Seattle. Este un loc mai sigur, în care 
este mai puţin probabil să fiu împușcată. 

Îl tachina, iar în ochi avea sclipiri jucăușe. 

— Dar... Bărbatul o privi atent. Ai străbătut o cale lungă pentru o 
conversaţie de doar zece minute? 

— Cinci, îl corectă ea. 

James izbucni în râs. 

— Exact! Dă-mi voie măcar să te invit la prânz pe socoteala mea. 

— Nu-i o idee bună. 

— Atunci la un pahar? 

— O idee și mai proastă, a răspuns ea, cu o urmă de zâmbet. 

— Ştii, a rostit James, așteptându-i cu nerăbdare reacţia, poate că noi doi 
ar trebui să mai încercăm o dată. Eu am stricat totul prima oară. 

— Ai stricat-o rău de tot, i-a reamintit ea. 

— Mda. Așa că... poate ar trebui să mai încerc o dată. 

De data asta, Rebecca, realmente, izbucni în râs. 

— Nu, James, cred că trenul ăla a plecat. 

Și, înainte ca el să poată scoate vreun cuvânt, s-a urcat în mașină Și a 
pornit motorul. Nici măcar nu i-a făcut semn din mână când a demarat. Dar 
în timp ce o privea cum se îndepărtează, cu micul Subaru hurducăind prin 
hârtoapele drumului, James s-a gândit la trenurile care, adeseori, revin în 
gara din care au plecat prima oară. Probabil că, dacă își juca bine cărțile, ar 
fi putut găsi o cale s-o facă să se răzgândească. 

La urma urmelor, lui James Cahill îi plăceau prea mult provocările. 

Și era absolut sigur că Rebecca Travers Știa asta. 

Era posibil ca lucrurile să se îmbunătăţească. Reveni în atelier, unde-l 


găsi pe Bobby stând în picioare, cu brațele încrucișate pe piept, cu privirea 
plimbându-se de la drumul acum pustiu la James. 
— Să nu-ţi treacă așa ceva prin minte, îl avertiză Bobby, aranjându-și 
Șapca pe cap. După toate prin care ai trecut? Nicio femeie nu merită asta. 
— Aici te-nșeli, i-a replicat James în timp ce scotea ciocanul din centura 
de la mijloc. Se gândea la zâmbetul Rebeccăi. Unele femei merită totul și 
încă ceva pe deasupra. 
Închisoarea pentru femei Otter Creek 
Februarie 


Sophia stătea întinsă pe masa de consultaţie din infirmeria închisorii. O 
doctoriţă slăbănoagă, cu coafură afro sură, îi făcea o ecografie. Gelul era 
rece pe piele, transductorul se mișca lent și sunetul bătăilor inimii fătului se 
auzeau perfect în cămăruţa supra-încălzită. 

Tânăra a închis ochii — era recunoscătoare că pruncul supravieţuise — Și 
încerca să găsească un lucru bun de care să se agate. 

Dar care putea fi acela? 

Se gândi la James, la felul cum îl iubise, cum ar fi făcut orice pentru el, 
cum i-ar fi dăruit inima... lar acum? Acum ea nu simţea decât o furie 
profundă? Care o ardea ca un pârjol, alimentată de visurile neîmplinite de 
care se agăţase cândva. 

Bărbatul era motivul pentru care ea era întemnițată între pereții aceștia 
groși din beton. 

Din cauza lui sora pe care Sophia abia o găsise nu mai exista. 

Din cauza lui Sophia era acum absolut singură. 

Sophia sacrificase totul pentru el, inclusiv pe Julia, iar acum nu mai 
rămăsese cu nimic. 

Nimic, în afară de copil... 

Îl minţise pe James, îi minţise pe toţi în noaptea aceea în căsuţă. 
Temându-se că fătul ar putea fi omorât, sau că James va încerca să-l 
revendice, ea minţise că nu era gravidă. Și, ca urmare a legilor de 
confidenţialitate, James tot nu Știa că, în curând, va fi tată. 

În timp ce doctorita continua s-o examineze, Sophia se gândea la bani, la 
averea Amhurst. 

Nu numai că ea își merita partea, dar copilul ei trebuia să moștenească 
totul. Sophia avusese grijă ca James să nu afle, ca să nu apară cu o armată 


de avocaţi, cerând să-i încredinţeze copilul sau pretinzând cine știe ce alte 
drepturi paternale. 

Nu acum. 

Doar atunci când ea va considera că a sosit momentul potrivit. 

Nu era foarte sigură în privința drepturilor maternale pe care le avea în 
închisoare, dar avea să acționeze pentru a se asigura că ea va fi o parte din 
viaţa copilului ei. 

Pentru totdeauna. 

A deschis ochii Și a văzut un gândac, care se deplasa pe plafon direct 
spre o plasă de păianjen. 

Insectă proastă ȘI jalnică! 

În timp ce doctoriţa se uita la ecranul ecografului, Sophia a văzut cum 
gândacul, ajuns la plasă, a atins firele delicate din complicata țesătură... 
Imediat, păianjenul s-a repezit din ascunzătoarea sa Și a mușcat, 
paralizându-și victima, care nu suspecta nimic, după care a început s-o 
înfășoare în fire, ca s-o savureze mai târziu. 

Dintr-odată, Sophia s-a simţit ca păianjenul acela — concentrată asupra 
propriei supravieţuiri. 

Brusc, transductorul de pe abdomenul ei încetă să se mai miște. 

— S-a-ntâmplat ceva? a întrebat Sophia, îngrijorată. 

I se spusese că glonţul care o lovise intrase adânc și-i atinsese splina Și 
stomacul, dar nu ajunsese la niciun alt organ, așadar nici la uter. 

— Nu. Doctoriţa a clătinat din cap și a reînceput să miște lent 
transductorul, în timp ce privea ecranul, și a surâs. Nu s-a-ntâmplat absolut 
nimic, doar că... auzi celălalt zgomot, mai slab, dar la fel de constant? 

Da, Sophia îl auzea. Foarte slab, cumva cu ecouri. 

Oh... Doamne... 

— Şi, ia uită-te aici. Sophia a privit Și ea ecranul, urmărind degetul 
doctoriţei. Sunt doi, a adăugat ea încet, dând din cap. Ai gemeni. Zâmbetul i 
s-a lăţit de la o ureche la alta. Ce zici de asta? 

— Gemeni? a repetat Sophia, nevenindu-i parcă să creadă. 

Gândul i-a zburat la viitor. 

La James. 

La averile Cahill și Amhurst. 

La faptul că nu exista doar un moștenitor, ci doi. 

Furia răzbunării dinăuntrul ei a început să ardă și mai intens, gândindu- 


se la gemenii alăturaţi pe viaţă. Unul avea să fie numit Amhurst, iar celălalt 
Cahill, sau variaţiuni ale acestor nume. 

„Ami” sau „Hurst” Și „Cassie” sau „Cade”. În funcţie de sexul lor. 

A privit din nou spre tavan, la păianjenul care acum era așezat peste 
insecta capturată. Părea că începuse s-o devoreze, sugându-i sângele, în 
vreme ce gândacul nu putea decât să-și accepte oribila soartă, indubitabil, 
fatală. 

Și-a îndreptat din nou gândul spre James și inima ei răzbunătoare a 
devenit dintr-odată rece ca gheaţa. 

Trebuia să fie răbdătoare. 

Trebuia să aștepte. 

Iar aici, între zidurile astea groase ale închisorii, ea avea tot timpul din 
lume. 

Și-a trecut o palmă peste pântecul ușor proeminent. În cele din urmă, 
ştia asta prea bine — văzând viitorul cristalizându-se în faţa ochilor ei — avea 
să se răzbune. 

Trebuia doar să aștepte. 


virtual-project.eu 


violin 


i. În folclorul american, creatură asemănătoare cu maimuța, care sălășluiește în păduri, în special în 
cele din nord-vestul SUA (n. red.). 

12! Citat din piesa The Mourning Bride (1697) a dramaturgului englez William Congreve (1670-1729) 
(n. trad.). 

13 Serial american (n. red.). 

'%. Marcă de produse americane de curățare și dezinfectare (n. red.). 

! Bay Area Rapid Tranzit. 

18. În original, „Stone walls do not a prison make, / Nor iron bars a cage”, din poemul To Althea: 
From Prison (1642) de poetul englez Richard Lovelace (1618-1658) (n.trad.). 

iT: Concurs televizat în care concurenții trebuie să răspundă la diferite întrebări din domeniile: artă, 
istorie, literatură, geografie, cultură populară, Știință, sport etc. (n. red.). 

1. Melodie rock, compusă în 1978 de Sting și inclusă în albumul Outlandos d'Amour de către 
formaţia engleză de rock The Police (n. red.). 

12 Formaţie de muzică heavy metal/ trash metal din Los Angeles, formată în 1983 (n. red.). 

19: În original, „Hell hath no fury like a woman scorned”, din piesa The Mourningbride (1697) a 
dramaturgului englez William Congreve (1670-1729) (n. trad.). 

i. Emisiune concurs în SUA, ce-și propune descoperirea de noi talente, dându-le apoi Șansa unei 


cariere muzicale (n. red.). 


"2. Specialitate mexicană tradiţională — o tortilla mică de porumb sau de grâu, cu umplutură de carne 


Și brânză (n.red.). 

